
Vechiul Testament în tâlcuirea Sfinţilor Părinţi 

1. Facerea 



Comentarii la Cartea Facerii 

Introducere la Cartea Facerii 

Facerea este prima dintre cele cinci cărţi ale lui Moise {Pentateuh). Evreii o numesc 
Bereşit 1 (= la început), după primul cuvânt al cărţii. Septuaginta numeşte cartea Ghenesis - 
Teveok; (= origine; naştere), după conţinut. Vulgata redă ambele denumiri: Liber Beresith id 
est Genesis. Traducerile româneşti preferă denumirea Facerea, mai rar Geneza. 

Cartea Facerii descrie evenimentele creării cerului şi a pământului, a întregii lumi, a 
neamului omenesc, şi dezvăluie ţelul creaţiei: îndumnezeirea omului şi a lumii în vederea unei 
veşnice comuniuni cu Creatorul. 

Calea paradisiacă a îndumnezeirii fiind pierdută prin neascultarea protopărinţilor, pentru 
a răspunde chemării dintâi, calea omului va fi de acum calea dureroasă, şi pentru el şi pentru 
Dumnezeu, a mântuirii. 

După cădere, Dumnezeu n-a părăsit lumea. Pronia dumnezeiască pregăteşte omenirea 
pentru mântuire, întâi pe calea universală, apoi pe calea particulară, alegând o familie şi apoi 
poporul născut din aceasta, şi îngrijind de ei în mod special. 

In cele ce urmează, vom urmări cu precădere sensul mistic al Cărţii Facerii, aşa cum ne 
apare în lumina scrierilor Noului Testament şi ale Sfinţilor Părinţi ai Bisericii. 

In comentariul nostru, ne-am folosit de ediţia Scripturii diortosită de Bartolomeu V. 
Anania 2 comparată, de câte ori se impunea aceasta, cu alte versiuni. De un mare ajutor în munca 
noastră este traducerea românească a Septuagintei de care ne-am folosit mai ales pentru 
comentarii. Deşi am evitat, pe cât posibil, aceasta, s-ar putea ca uneori comentariul nostru să fie 
redundant, însă am socotit acest procedeu a avea, pe lângă neajunsuri, şi un însemnat rol 
mnemotehnic. 



1 rwx-Q 

2 Biblia sau Sfânta Scriptură, Ediţie jubiliară a Sfântului Sinod, versiune diortosită după Septuaginta, redactată 
şi adnotată de Bartolomeu Valeriu Anania (în continuare, abreviat: BBVA), Editura Institutului Biblic şi de 
Misiune al Bisericii Ortodoxe Române (în continuare: EIB), Bucureşti, 2001 



Comentarii 

CAPITOLUL 1 - Facerea lumii şi a omului. 

„Capitolul 1 din Facerea s-a bucurat de o atenţie specială din partea comentatorilor evrei 
şi creştini. Există o întreagă literatură numită hexamerală (de la hexamemn, cele şase zile ale 
creaţiei). Părinţii Bisericii au cunoscut tratatele lui Philon, Opif. şi QG, din care s-au inspirat 
adesea, dând versetelor o interpretare platoniciană ori stoică" 3 : 

1 : Intru-nceput a făcut Dumnezeu cerul şi pământul. 

întru-nceput „în interiorul dimensiunii nemărginite şi atemporale a lui Dumnezeu, 
atunci când El, prin propria Sa voinţă şi putere, a hotărât ca lumea să aibă un început. întru- 
nceput [en arhi] sugerează că Dumnezeu transcende începutul, că El este anterior oricărei 
mişcări. Arhi însă înseamnă nu numai început, ci şi principiu (tradus în Vulgata prin 
principium), adică concepţie, regulă, normă, punct de vedere. Textul preconizează ideea 
înţelepciunii creatoare (Proverbe 8, 22-31), a Logosului (Cuvântului) creator (Ioan 1, 1-3)" 4 . 
SEP 1 traduce asemănător: întru început. „Ev apx*| a fost înţeles fie în sens temporal, fie în 
sens instrumental (în al doilea caz sensul este de principiu metafizic; traducerea ar fi în 
principiu). Pentru a lăsa cât mai deschis câmpul semantic al expresiei, am preferat traducerea 
întru început. Creştinii pun expresia în legătură cu Proverbe 8, 22 sq. (creaţia s-a făcut prin sau 
întru înţelepciunea, aoqria, lui Dumnezeu) şi cu Prologul Evangheliei după Ioan (creaţia s-a 
făcut prin Logos)" 5 . 

A făcut: „grecescul pieo = a face, îl traduce pe ebraicul bara', un verb care în Vechiul 
Testament este întotdeauna folosit pentru a exprima acţiunea creatoare a lui Dumnezeu. Vulgata 
(şi unele versiuni moderne) îl traduc prin a crea, echivalentul românesc a lui a face. Verbul e 
mult mai explicit în II Macabei 7, 28: Dumnezeu a făcut totul din nimic (ceea ce exclude 
prezumţia unei materii preexistente). Românescul a face înseamnă nu numai a crea (din nimic), 
ci şi a crea în mod organizat, potrivit unui plan, în etape prestabilite şi cu o finalitate clară" 6 . 
„Septuaginta redă printr-un singur verb grec, noiio, două verbe ebraice, bara' (a crea), folosit 
numai avându-1 ca subiect pe Dumnezeu, şi asah (a face). Aquila propune verbul kti^G)" 7 . 

Cerul şi pământul: „prin cerul şi pământul (ebraism) se înţelege rezultatul creaţiei, 
cosmosul ordonat, existenţa întregului univers (Sf Vasile cel Mare). Alţi Sfinţi Părinţi înţeleg 
lumea îngerească şi cea materială" 8 . „Pentru majoritatea interpreţilor antici cerul din acest 
verset nu este totuna cu tăria din versetul 8. După Philon şi Origen, de pildă, aici este vorba 
despre lumea incorporală, inteligibilă, noetică {Opif 29 şi 36; De princ. II, 9, 1 şi II, 9, 6). 
Textul Masoretic: şamayim, întotdeauna la dual, ceea ce stă la originea traducerii frecvente cu 
ceruri . 

Creaţia apare la început, dincolo de ea fiind Creatorul Cel fără de început. „A spus mai 
întâi întru început, ca să nu socotească unii că lumea este fără început" 10 . Curgerea timpului 
porneşte odată cu creaţia, timpul fiind, de asemenea, creat de Dumnezeu, Cel ce există dinaintea 



3 Septuaginta 1, Geneza. Exodul. Leviticul. Numerii. Deuteronomul, (în continuare, abreviat: SEP 1), Colegiul 
Noua Europă/Polirom, Bucureşti/Iaşi, 2004, p. 51 

4 BBVA, p. 22 
5 SEPl,p. 51 
6 BBVA, p. 22 
7 SEPl,p. 51 
8 BBVA, p. 22 
9 SEPl,p. 51 

10 Sf. Vasile cel Mare, Omilii la Hexaimeron, I, 2 



şi deasupra timpului. „Trebuie, deci, neapărat ca cele ce au început în timp să se sfârşească tot 
în timp" 11 . Spaţiul şi timpul sunt date ca un cadru în care creaţia să se desăvârşească, urmând a 
sui dincolo de acestea, prin îndumnezeire. „Iar expresia la început vrea să spună că toate au fost 
create îndată, fără nici o amânare, căci cuvintele la început nu suferă să ne gândim la vreo 
trecere de vreme. Aşa cum punctul formează începutul liniei, iar atomul părticică dintr-un 
întreg, tot aşa şi clipa este începutul timpului" 12 . 

Toţi Sfinţii Părinţi sunt de acord cu creaţia din nimic, chiar dacă aceasta nu este afirmată 
explicit în Cartea Facerii, ci abia la II Macabei 7, 28. „Nu de la sine s-a produs lumea, căci nu e 
lipsită de o providenţă; nici dintr-o materie mai dinainte existentă, căci nu e slab Dumnezeu" 13 . 
In acelaşi ton, Sfântul Vasile cel Mare arată că ar fi necuviincios să socotim materia coeternă cu 
Dumnezeu, căci ar trebui atunci să-i aducem aceeaşi cinstire ca şi divinităţii 14 . „Unii, pentru a 
explica facerea lumii, au alergat la ipoteze materiale, atribuind elementelor lumii cauza creării 
universului" 15 . 

Prin cerul făcut la început nu trebuie înţeles cerul cel văzut, numit de Scriptură tărie. 
„Sfânta Scriptură n-a vorbit despre tăria aceasta, ci de alt cer, nevăzut de noi, după care este ce- 
rul acesta văzut de noi, numit tărie" 16 . Iar cerul nevăzut nu poate fi decât lumea îngerilor, creată 
înaintea lumii materiale. Altfel, atât şarpele (3,1) cât şi heruvimii ce păzesc drumul către pomul 
vieţii (3, 24) ar rămâne fără explicaţie. „După cum se pare, a fost şi înainte de lumea aceasta 
ceva, care se poate contempla cu mintea noastră, dar n-a fost consemnat de istorie, pentru că 
acest lucru era nepotrivit celor începători şi încă prunci cu cunoştinţa. Era o stare mai veche 
decât facerea lumii, potrivită puterilor celor mai presus de lume, o stare mai presus de timp, 
veşnică, pururea fhtoare; în ea, Ziditorul şi Creatorul tuturor a făcut creaturi: lumină spirituală, 
potrivită fericirii celor ce-L iubesc pe Domnul, firile raţionale şi nevăzute şi toată podoaba celor 
spirituale, câte depăşesc mintea noastră, ale căror nume nici nu este cu putinţă să le 
descoperim" 17 . 

Apărută în timp, lumea există din veci, în planul divin: „Dumnezeu, înainte de a fi cele 
ce se văd acum, a gândit şi a pornit să aducă la existenţă cele ce nu erau; în acelaşi timp, a gân- 
dit şi cum trebuie să fie lumea şi ce formă să-i dea materiei, ca să fie în armonie cu ea" 18 . 

Verbul ebraic bara, tradus prin a face, este folosit întotdeauna în Scriptură pentru a 
exprima acţiunea creatoare a lui Dumnezeu. Mai menţionăm că lumea aceasta nu e singura po- 
sibilă. „Creatorul acestui univers nu are putere creatoare numai pe măsura creării unei singure 
lumi, ci puterea Lui este nesfârşită" 19 . 

2: Dar pământul era nedesluşit şi ne-mplinit; şi întuneric era deasupra genunii; şi 
Duhul lui Dumnezeu Se purta pe deasupra apelor. 

Nedesluşit şi ne-mplinit: „Nedesluşit: invizibil sau de-abia vizibil, ca prin abur. Ne- 
mplinit: ne-ntocmit pe de-a-ntregul; pustiu; gol; deşert, fără viaţă. Ebraicul tohu-bohu 
sugerează ideea de haos, materie informă, creată din nimic, dar încă neorganizată, 
nedesluşită" 20 . SEP 1 traduce: „nevăzut (aopaxoţ) şi neorânduit (aKaTCMTKEvaaTOţ): 
traducătorul grec redă expresia ebraică tohu wa-bohu, care se presupune că înseamnă gol, 
pustiu, neant. Traducerea greacă lasă aşadar să se subînţeleagă o materie preexistentă, ca la 
Platon, Timaios [Timeos] 51a. In înţelepciunea [lui Solomon] 11, 17, text marcat de gândirea 



11 Sf. Vasile cel Mare, Omilii la Hexaimeron, I, 2 

12 Sf. Grigorie de Nyssa, Cuvânt apologetic la Hexaimeron 

13 Sf. Atanasie cel Mare, Tratat despre întruparea Cuvântului, I, 3 

14 Cf. Omilii la Hexaimeron, II, 2 

15 Sf. Vasile cel Mare, Omilii la Hexaimeron, I, 2 

16 Teofil al Antiohiei, Trei cărţi către Autolic, II, 13 

17 Sf. Vasile cel Mare, Omilii la Hexaimeron, I, 5 

18 Sf. Vasile cel Mare, Omilii la Hexaimeron, II, 2 

19 Sf. Vasile cel Mare, Omilii la Hexaimeron, I, 2 

20 BBVA, p. 22 



elenistică, se spune, de altfel, că Dumnezeu a creat lumea dintr-o materie informă 21 . Totuşi, 
Părinţii vor insista asupra principiului creaţiei din nimic (ex nihilo) începând cu Teofil al 
Antiohiei (AdAut. II, IO)" 22 . 

Genune sau abis: „gr. aptxrooţ (a - privativ, Ptmooţ -fund). Semnificaţiile sale sunt 
multiple. In textul de faţă, el desemnează marea originară, profunzimea originară acoperită de 
apă" 23 . 

Duhul lui Dumnezeu: „în limba greacă, acelaşi cuvânt, pnevma, înseamnă şi vânt, şi 
duh. Aşadar, mişcarea aerului care va face posibilă ivirea pământului; Duhul dătător de viaţă al 
lui Dumnezeu" 24 . 

Fără acţiunea Duhului, apele ar rămâne simple stihii. „Cuvântul se purta (...) se 
interpretează prin încălzea şi dădea viaţă apelor [...]. Duhul Se purta, adică pregătea apele 
pentru naşterea vieţii. încât din acest text se poate vedea [...] că nici Duhul cel Sfânt nu este 
lipsit de puterea creatoare" 25 . 

Prin netocmit şi gol (Biblia 1982) sau nedesluşit şi ne-mplinit, cum traduce Bartolomeu 
V. Anania, se redă ebraicul tohu va bohu, ce sugerează o materie informă, încă neorganizată. 
„Din ceea ce zice Scriptura, că pământul era nevăzut, se dovedeşte totodată că nici nu avea în el 
vreo altă calitate. Iar atunci când zice că era netocmit ne dă să înţelegem că încă nu se 
statornicise în el nici o calitate trupească" 26 . 

3: Şi a zis Dumnezeu: „Să fie lumină!" Şi a fost lumină. 

Şi a zis Dumnezeu: „Rostirea lui Dumnezeu: actul prin care voinţa Sa devine Faptă; 
participarea cuvântului (Cuvântului) la actul creaţiei (vezi Ioan 1,1)" 27 . „Zece cuvinte ale 
creaţiei (Dumnezeu a zis). După Philon (Opif. 17-36), Dumnezeu creează prin Logos, care este 
lăcaşul ideilor/formelor lumii inteligibile. După creştini, acest Logos este Fiul" 28 . 

Să fie lumină: „activarea luminii necreate a lui Dumnezeu, Cel ce El însuşi este lumină, 
aşa cum lumină este şi Cuvântul Său (Logosul) întrupat, Iisus Hristos (Ioan 1, 2; 8, 12; 9, 5; 12, 
46), vizibilă în momentul schimbării Sale la faţă (Matei 17, 2; Marcu 9, 3; Luca 9, 29). Aşadar, 
nu e vorba de lumina naturală (astrele vor fi create de abia în ziua a patra - vezi versetele 14- 
19), ci de acea lumină pe care o vor experia mai târziu isihaştii şi pe care teologia răsăriteană o 
va cunoaşte îndeosebi prin scrierile Sfântului Grigorie Palama" 29 . lumina este înţeleasă de 
Părinţi atât la propriu, ca lumină materială, cât şi simbolic, ca atribut hristologic, în relaţie cu 
Ioani,4-5" 30 . 

4: Şi a văzut Dumnezeu lumina că e frumoasă; şi a despărţit Dumnezeu lumina de 
întuneric. 

Frumoasă: „ca adjectiv, kalos înseamnă frumos (versetele 4 şi 31); ca adverb, înseamnă 
bine (versetele 8, 10, 12, 18, 21 şi 25). Lumina frumoasă e opţiunea exegetică a Sfântului Vasile 
cel Mare. Frumos şi bine, laolaltă, induc ideea de armonie" 31 . SEP 1 redă prin era bună, „în 
greacă, KaX,6v (de gen neutru). Lumina era deopotrivă bună şi frumoasă, după criteriile 



21 Anania redă locul astfel: Mâna Ta cea atotputernică/ - aceea care a făcut lumea dintr-o materie fără chip - şi 
comentează în notă: Autorul pare a afirma aici preexistenta materiei, ceea ce e de neconceput pentru un 
monoteist; mai degrabă se înţelege că el a avut în minte haosul primordial, adică lumea creată de Dumnezeu mai 
întâi ca materie informă (Facerea 1, 2), pe care, punându-i legi, l-a organizat în ceea ce constituie universul. — 
BBVA,p. 1284 
22 SEPl,p. 51 

23 Monumenta linguae dacoromanorum, Biblia 1688, Pars I, Genesis, (în continuare, abreviat: GEN), p. 327 
24 BBVA,p. 22 

25 Sf. Vasile cel Mare, Omilii la Hexaimeron, II, 6 

26 Sf. Grigorie de Nyssa, Cuvânt apologetic la Hexaimeron 

27 BBVA, p. 22 
28 SEPl,p. 52 
29 BBVA, p. 22 
30 SEPl,p. 52 
31 BBVA, p. 22 



teologice şi estetice greceşti" 32 . „Negaţia luminii (simbol al vieţii, al fericirii, al mântuirii) este 
întunericul (simbol al morţii, al răului, al pedepsei şi nenorocirii)" 33 . 

„Veţi înţelege că în timp ce lumea a izvorât din porunca lui Dumnezeu când a zis: să fie 
lumină, întunericul a existat fără porunca Lui" 34 . Dacă lumina este creaţia lui Dumnezeu, întu- 
nericul apare ca absenţa sau ca negaţia Sa. Astfel, întunericul e îndepărtare de Dumnezeu, fiind 
introdus de păcat. înseamnă că, în alt plan, păcatul fusese săvârşit înaintea creării lumii văzute. 
Dar Dumnezeu desparte lumina de întuneric, despărţire ce rămâne definitivă. „Cel dintâi cuvânt 
al lui Dumnezeu a creat lumina, a risipit întunericul, a pus capăt tristeţii, a veselit lumea, a adus 
dintr-odată, peste toţi şi peste toate, privelişte veselă şi plăcută" 35 . Aceasta pentru că însuşi 
„Cuvântul dumnezeiesc este lucrarea luminii care întrece orice cugetare omenească" 36 . Cum 
astrele nu au fost încă create, aici pare a fi vorba despre lumina necreată, care pătrunde în 
oarecare fel în lumea creată, putând fi experiată de către creaturi. Lumina naturală e icoană 
acestei lumini, manifestată peTabor (cf Matei 17, 2). 

5: Şi Dumnezeu a numit lumina „ziuă", iar întunericul 1-a numit „noapte". Şi a fost 
seară şi a fost dimineaţă: ziua întâi. 

„La Evrei, ziua de 24 de ore începea şi se termina la apusul soarelui. Este şi ziua 
liturgică în cultul creştin" 37 . „Philon vede aici reperele care fixează măsurarea timpului. Creaţia 
se face în timp, iar timpul înseamnă măsură {Opif 33-35). După Vasile cel Mare, o zi durează 
de la o dimineaţă la cealaltă, incluzând aşadar seara de la mijloc {Horn. Hex. II, 8). ♦ ziua întâi 
(n,n£pa uia): Philon înţelege expresia în sensul de o zi, nu de prima zi dintr-un şir de şapte. 
Pentru el, această zi unică este ziua lucrurilor inteligibile, aflate în afară de timp {Opif. 15). Cf. 
de asemenea Irineu, Adv. haer. V, 23, 2: o singură zi a creaţiei. Pentru Vasile cel Mare, uia 
marchează întoarcerea aceleiaşi zile, ca simbol al eternităţii {Horn. Hex. II, 8). Această o zi a 
fost interpretată şi ca a opta zi, ziua eternă, de după zilele lumii. Zilele săptămânii creaţiei au 
fost interpretate şi ca simbol al vârstei lumii (şapte mii de ani), plecând de la echivalarea unei 
zile a Domnului cu o mie de ani (cf. Psalmi 89, 4). Lumea va exista şapte mii de ani, după care, 
în ziua a opta, împărăţia lui Dumnezeu se va instaura pe pământ (doctrina milenaristă)" 38 . 

E subliniată, în versetul precedent, frumuseţea (kalos) sau armonia creaţiei, reflex al 
frumuseţii Creatorului, cât şi acea zi una, irepetabilă, cuprinzând în sine veacurile. „Sau mai 
adevărată este explicaţia transmisă în cuvintele cele de taină, că Dumnezeu, Cel Ce a făcut 
timpul, a pus timpului măsuri şi semne: durata zilelor; şi măsurând timpul cu săptămâna, porun- 
ceşte ca săptămâna să se învârtească mereu în ea însăşi, pentru a număra mişcarea timpului; iar 
pe săptămână să o împlinească ziua cea una, întorcându-se spre ea însăşi de şapte ori; şi această 
întoarcere este în formă de cerc, că începe dintr-un punct şi se sfârşeşte în acelaşi punct. 
Aceeaşi însuşire o are şi veacul; se întoarce spre el însuşi şi niciodată nu se sfârşeşte. Aceasta 
este pricina că începutul timpului n-a fost numit de Scriptură ziua întâia, ci zi una, ca şi din 
numirea ei să i se vadă înrudirea cu veacul" 39 . 

6: Şi a zis Dumnezeu: „Să fie o tărie prin mijlocul apelor şi să despartă apele de 
ape!" Şi a fost aşa: 

Tărie: „firmament; cuvântul original sugerează o boltă cu circumferinţa pe orizont" 40 . 
Despre acelaşi subiect, ceva mai pe larg: „tărie (axEpEwuix): imaginea cerului forjat/ 'marte lat, 
redând originea cuvântului ebraic raqia {a bate, a ciocăni). Problema interpreţilor este să 



32 SEPl,p. 52 

33 GEN, p. 328 

34 Sf. Grigorie de Nyssa, Cuvânt apologetic la Hexaimeron 

35 Sf. Vasile cel Mare, Omilii la Hexaimeron, II, 7 

36 Sf. Grigorie de Nyssa, Cuvânt apologetic la Hexaimeron 

37 BBVA, p. 22 
38 SEPl,p. 52 

39 Sf. Vasile cel Mare, Omilii la Hexaimeron, II, 8 

40 BBVA, p. 23 



înţeleagă raportul dintre cerul din Facerea 1, 1 şi tăria din 1, 6. După Philon şi Origen, primul 
este incorporai, al doilea corporal. După Grigorie al Nyssei, tăria este limita lumii sensibile 
(Hex. 72B)" 41 . „Pentru semiţi, bolta aparentă a cerului era o cupolă solidă, ce reţinea apele 
superioare. Prin deschizăturile acesteia vor curge ulterior apele Potopului. De altfel şi popoarele 
indo-germanice credeau că cerul este de piatră" 42 . „Simbolismul apei poate fi redus în toate 
tradiţiile la trei semnificaţii esenţiale: 1) sursă a vieţii; în acest sens apa este considerată de 
iudei ca cel mai important dar al Graţiei divine, provenienţa ei din cer sau din adâncul 
pământului, ca element fertilizator, reprezenta pentru israeliţi un semn deosebit al bunăvoinţei 
Dumnezeului lor; 2) sursă a morţii şi a distrugerii, folosită de Dumnezeu împotriva duşmanilor 
săi sau împotriva poporului nesupus; 3) mijloc de purificare şi regenerare" 13 . 

7: Dumnezeu a făcut tăria şi a despărţit Dumnezeu apele cele de sub tărie de apele 
cele de deasupra tăriei. 

„Creaţiei prin cuvânt - Dumnezeu a spus - i se adaugă creaţia prin act - Dumnezeu a 
făcut (BJ)" 44 . „Există două interpretări patristice ale despărţirii apelor. Prima este fizică (apele 
de sus şi apele de jos) şi se întâlneşte la Teofil al Antiohiei II, 13, Vasile cel Mare, Theodoret [al 
Cirului]. A doua este alegorică: apele de sus reprezintă puterile spirituale (îngerii), iar apele de 
jos, puterile malefice (Origen: C. Cels. V, 44; Horn. Luc. XXIII, 7)" 45 . 

8: Şi Dumnezeu a numit tăria „cer". Şi a văzut Dumnezeu că este bine. Şi a fost 
seară şi a fost dimineaţă: ziua a doua. 

S-a spus adesea, pornind de la denumirea de tărie, că vechii semiţi socoteau bolta 
cerească drept o cupolă solidă. Dar cuvântul ebraic raqia desemna o întindere inconsistentă. 
„Scriptura nu numeşte tărie substanţa rezistentă şi tare, care are greutate şi este solidă; că 
pământul ar fi meritat mai potrivit o astfel de denumire; dar din pricină că substanţa celor care 
stau deasupra pământului este fină şi rarefiată şi nu-i percepută de nici unul din simţurile 
noastre, substanţa aceasta s-a numit tărie, în comparaţie cu substanţele foarte fine, care nu pot fi 
sesizate de simţirea noastră" 46 . Tăria are un dublu înţeles: acela de atmosferă terestră, ca şi cel 
mai larg, de cer văzut. „Propriu vorbind, numirea de cer se potriveşte altcuiva, dar, prin 
asemănare, are parte şi tăria de această numire. [...] In multe locuri, Scriptura numeşte cer locul 
care se vede deasupra noastră" 47 . 

Şi aici s-ar putea traduce prin: şi a văzut Dumnezeu că este frumos. „Prin aceste cuvinte, 
Scriptura nu vrea să spună că cele făcute de Dumnezeu l-au încântat ochii lui Dumnezeu, nici 
că Dumnezeu priveşte frumuseţile făpturilor cum le privim noi; ci frumosul, în înţelesul dat aici 
de Scriptură, este ceea ce-i făcut în chip desăvârşit şi serveşte bine scopului pentru care a fost 
făcut" 48 . 

Toate vin la existenţă ori se rânduiesc odată cu primirea poruncii. „împlinirea operelor s-a 
înfăptuit odată cu rostirea cuvintelor, fără nici o întârziere care ar fi arătat, cum spun (ereticii), pe 
mijlocitorul lucrând ca slujitor, mişcându-se ca o unealtă. Căci Cuvântul era ca un ipostas al 
faptei, şi nu o simplă aprobare a ceea ce nu era" 49 . 

9: Şi a zis Dumnezeu: „Apele de sub cer să se adune într-o singură adunare şi să se 
arate uscatul!" Şi a fost aşa: apele de sub cer s-au adunat în adunările lor şi s-a arătat 
uscatul. 

Adunările lor sau locurile lor (SEP 1): „trecere de la singular la plural inexplicabilă. 
(Părinţii justifică pasajul prin existenţa mai multor mări, dar a unei singure ape)" 50 . 

10: Şi Dumnezeu a numit uscatul „pământ", iar adunările apelor le-a numit 
„mări". Şi a văzut Dumnezeu că este bine. 

11: Şi a zis Dumnezeu: „Pământul să odrăslească verdeaţă: iarbă purtătoare de 
sămânţă, după felul şi asemănarea ei, şi pom roditor care după felu-i să dea rod cu 
sămânţă-n sine pe pământ!" Şi a fost aşa: 

,Jarbă,pom: singular generic, care cuprinde-n sine specia sau regnul" 51 . 

12: Pământul a odrăslit verdeaţă: iarbă purtătoare de sămânţă după felul şi 
asemănarea ei, şi pom roditor care după felu-i să dea rod cu sămânţă-n sine pe pământ Şi 
a văzut Dumnezeu că este bine. 

13: Şi a fost seară şi a fost dimineaţă: ziua a treia. 

In cea de-a treia perioadă a creaţiei se arată uscatul şi apare vegetaţia. „Gândeşte-mi-te 
că aceste puţine cuvinte şi această poruncă scurtă au făcut ca pământul cel neroditor să odrăs- 
lească dintr-o dată şi să se pornească spre naştere de roade. Pământul şi-a aruncat haina lui tristă 
şi de doliu; a îmbrăcat o altă haină strălucitoare; se veseleşte de podoabele pe care le-a primit; 
arată mii şi mii de felurite plante" 52 . 

14: Şi a zis Dumnezeu: „Să fie-ntru tăria cerului luminători care să lumineze 
pământul, să despartă ziua de noapte şi să fie ei spre semne şi spre anotimpuri şi spre zile 
şi spre ani, 

Care să lumineze pământul: sintagma „(literal: spre luminare pe pământ) se află numai 
în Septuaginta" 53 . 

Spre semne „pare a avea o semnificaţie astrologică. Corelează cu semnele astrelor (Isaia 
7, 11), care vor preceda sfârşitul lumii (Matei 24, 3, 29). Următoarele finalităţi se referă la 
fixarea calendarului" 54 . „Semne: Philon le interpretează ca semne meteorologice (Opif. 58-59); 
Origen polemizează cu credinţele astrologice: aştrii sunt semne, dar nu cauze ale evenimentelor 
(Corn. Gen., apud Filocalia XXIII)" 55 . 

15: şi să fie ei întru tăria cerului luminători să lumineze pământul!" Şi a fost aşa: 

16: Dumnezeu i-a făcut pe cei doi luminători mari: luminătorul cel mai mare spre 
stăpânirea zilei şi luminătorul cel mai mic spre stăpânirea nopţii, şi stelele. 

„Este vorba despre soare şi lună, în multe mitologii divinităţi atât de importante şi cu o 
simbolică atât de pregnantă. Aici devin simple făclii care luminează pământul şi fixează 
calendarul (BJ). In folclorul românesc, soarele şi luna sunt sfinte pentru că ele sunt ochii lui 
Dumnezeu care luminează pământul" 56 . 

17: Şi le-a pus Dumnezeu întru tăria cerului, ca să lumineze pământul, 

18: să stăpânească ziua şi noaptea şi să despartă lumina de întuneric Şi a văzut 
Dumnezeu că este bine. 

19: Şi a fost seară şi a fost dimineaţă: ziua a patra. 

„Philon şi Origen cred că astrele au fost create a patra zi ca ornamente ale cosmosului 
{Opif. 45; Horn. Gen. I, 5). Fiind create atât de târziu, e limpede că nu se cuvin adorate ca 
entităţi divine (Opif. 45-47)" 57 . 

Apariţia astrelor în cea de-a patra zi arată că zilele creaţiei sunt perioade sau etape, a 
căror lungime nu o putem cunoaşte. Dar Moise pare a intenţiona să sublinieze că astrele sunt 

doar creaturi, într-o epocă în care acestea erau divinizate de majoritatea popoarelor. „Nu erau 
încă nici soarele, nici luna, ca să nu spună oamenii că soarele este cauza şi tatăl luminii şi nici 
cei care nu-L cunosc pe Dumnezeu să-1 socotească (soarele) creator al celor răsărite pe 
pământ" 58 . 

„Aceste semne ale luminătorilor sunt de neapărată trebuinţă pentru viaţa omenească. 
Dacă nu vei iscodi peste măsură semnele date de aceşti luminători, vei afla, pe temeiul observa- 
ţiilor unei îndelungate experienţe, folosul lor. Datorită lor poţi afla multe despre ploile mari, 
multe despre secetă şi mişcarea vânturilor" 59 . Apoi, „când Scriptura spune spre vremi, socot că 
vorbeşte despre schimbările anotimpurilor" 60 . Anii sunt marcaţi de mişcarea corpurilor cereşti. 
„Luna, după ce îndeplineşte de douăsprezece ori drumul său, săvârşeşte durata unui an; numai 
că adeseori este nevoie de adăugarea unei luni pentru a se ajunge la o completare exactă a 
anotimpurilor, aşa cum calculau anul în timpurile vechi evreii şi grecii. Anul solar, la rândul lui, 
este timpul cât îl face soarele, prin mişcarea sa, întorcându-se la acelaşi semn de la care a 
plecat" 61 . 

Apariţia ulterioară a soarelui nu contrazice crearea luminii primordiale. „Cuvintele 
acestea nu sunt contrare celor ce s-au spus despre lumină. Atunci, la început, s-a adus la existen- 
ţă natura luminii; acum, corpul acesta ceresc a fost făcut ca să fie vehicul al acelei lumini prim- 
născute" 62 . 

20: Şi a zis Dumnezeu: „Puiască apele puiţă de fiinţe vii; şi păsări să zboare peste 
pământ în largul tăriei cerului!" Şi a fost aşa: 

Puiţă de fiinţe vii: „ideea generală: fiinţe din speciile inferioare (moluşte, reptile), care 
se înmulţesc cu mare repeziciune. Oricum, viaţa apare mai întâi în apă, apoi se extinde în aer şi 
pe uscat" 63 . „Originea acvatică a zburătoarelor este atestată de tradiţia evreiască (IV Ezdra 6, 
47; Philon, Opif. 63) şi creştină (Vasile, Horn. Hex. VIII, 2). ♦ Prima menţiune a cuvântului 
suflet, în legătură cu târâtoarele [fiinţe vii, la Anania] (de fapt, termenul grec £p7T£Td înseamnă, 
în general, animale mici fojgăitoare). Pentru exegeţi, animalele diferă de plante prin faptul că 
au suflet (Philon, Opif. 63; Vasile, Horn. Hex. VII, 1) Augustin deduce, din reptilia animarum 
vivarum, că animalele acvatice au sensibilitate şi memorie {Gen. Litt. III, VIII, 11-12)" 64 . 
„Târâtoare redă gr. £p7T£Td: termenul se referă nu numai la şerpi şi şopârle, ci şi la insecte şi 
animale mici (BJ)" 65 . 

21: A făcut Dumnezeu înotătoarele cele mari şi toate fiinţele vii care mişună, şi pe 
care apele le puiesc după felul lor, şi toate păsările înaripate după felul lor. Şi a văzut 
Dumnezeu că este bine. 

înotătoarele cele mari: „literal: chiţii cei mari. Ideea exactă: monştrii marini; uriaşe 
reptile sau mamifere acvatice" 66 . SEP 1 a tradus prin balene: „monştri marini (în ebr. 
tanninim). Termenul ebraic va fi redat în greacă fie prin Kuroţ, de unde chitul românesc, fie 
prin SpdKwv (versiunea lui Aquila). Alegoriştii vor interpreta balenele ca pe un simbol al 
diavolului, al îngerilor căzuţi, al gândurilor rele (Origen, Horn. Gen. I, 8-10)" 67 . 

Pe care apele le puiesc: „metonimie: expresia nu înseamnă că apele erau înzestrate cu 
facultatea de a produce fiinţe vii, ci că ele erau mediul în care se exercita puterea creatoare a lui 
Dumnezeu" 68 . 

22: Şi le-a binecuvântat Dumnezeu şi le-a zis: „Creşteţi şi înmulţiti-vă şi umpleţi 
apele mărilor!; şi păsările să se înmulţească pe pământ!" 
23: Şi a fost seară şi a fost dimineaţă: ziua a cincea. 

In cea de-a cincea perioadă au apărut vietăţile acvatice şi păsările. „Acum, pentru întâia 
oară, a fost creată o fiinţă vie, înzestrată cu simţire. Că plantele şi arborii, chiar dacă se zice că 
trăiesc, pentru că participă la facultatea de hrănire şi de creştere, totuşi nu sunt nici vietăţi, nici 
însufleţite" 69 . 

24: Şi a zis Dumnezeu: „Să scoată pământul fiinţe vii după felul lor: dobitoace, 
târâtoare şi fiare sălbatice după felul lor". Şi a fost aşa: 

25: A făcut Dumnezeu fiarele sălbatice după felul lor, şi dobitoacele după felul lor, 
şi toate târâtoarele pământului după felul lor. Şi a văzut Dumnezeu că este bine. 

Prin târâtoare sunt înţelese reptilele, ca şi insectele. Animale domestice sunt numite, cel 
mai probabil, acelea ce ulterior vor fi socotite curate, putând fi aduse jertfă. Sunt aduse la exis- 
tenţă, la începutul celei de-a şasea perioade, vieţuitoarele uscatului, despre care se spune că le-a 
scos pământul. „Este, oare, însufleţit pământul? [...] Pământul a scos la iveală ceea ce se afla în 
el, nu pentru că Dumnezeu a spus: Să scoată, ci pentru că Dumnezeu, Care i-a dat porunca, i-a 
dăruit pământului şi puterea de a scoate din el" 70 . „Ai, aşadar, cerul înfrumuseţat, pământul 
împodobit, marea îmbogăţită cu vieţuitoarele născute în ea, văzduhul plin de păsările care 
zboară prin el. Toate au fost aduse de la nefiinţă la fiinţă prin porunca lui Dumnezeu" 71 . 

26: Şi a zis Dumnezeu: „Să facem om după chipul şi asemănarea Noastră, ca să 
stăpânească peste peştii mării şi peste păsările cerului şi peste dobitoace şi peste tot 
pământul şi peste toate vietăţile ce se târăsc pe pământ!" 

„Om redă gr. a\Qpo)noq, om; adam în ebraică avea valoare colectivă. El este o creatură 
a lui Dumnezeu, care se priveşte pe sine nu ca o parte a cosmosului, ca în filosofia greacă, nici 
ca un rezultat al unei evoluţii naturale, ca în ştiinţa 72 modernă, ci numai în relaţia sa cu 
Dumnezeu" 73 . 

Noastră: „acesta nu este un plural al maiestăţii, ci un plural gramatical autentic; Sfinţii 
Părinţi văd în el prima revelaţie scrip turistică asupra persoanelor Sfintei Treimi" 74 . „Pluralul să 
facem există şi în Textul Masoretic. Diferite interpretări au fost date acestui plural: Dumnezeu 
vorbeşte cu îngerii (tradiţia ebraică; Philon), cu Logosul, cu Fiul şi Sfântul Duh (Teofil II, 18; 
Irineu, Adv. haer I, 24, 1; Ioan Gură de Aur, Horn. Gen. VIII). ♦ Philon remarcă absenţa 
articolului înaintea lui om şi prezenţa lui în versetul următor şi opune omul material, creat de 
mai mulţi (amestecul lumii de jos cu cea de sus), omului spiritual, creat de singur Dumnezeu 
{De fuga et inventione 71-72). ♦ [asemănare]: termen important: opoiraoiţ, pe care l-am tradus 
tradiţional [atât SEP 1 cât şi Anania], prin asemănare, dar care trebuie înţeles platonician, 
asimilare (cf Theetetos 176b). Irineu, Clement, Origen, dar mai cu seamă Grigorie al Nyssei (în 
De opificio hominis) îşi întemeiază mistica (asimilarea lui Dumnezeu) pe acest termen. Philon 
şi Părinţii elimină interpretările antropomorfice (la un moment dat, o parte din călugării egipteni 
ajunseseră să-şi reprezinte antropomorf divinitatea, în rugăciune). ♦ [chipul]: în Noul Testament 
(Coloseni 1, 15; I Corinteni 15, 49) Hristos singur este chip/icoană a lui Dumnezeu, omul fiind 
invitat să îmbrace această icoană. ♦ [după chipul]: Theodoret a consacrat o întreagă quaestio 
(QG 20) expresiei după chip, care ar desemna: 1) partea invizibilă a sufletului; 2) trupul (una 
din chestiunile disputate la Părinţi: cine a fost făcut după chipul lui Dumnezeu: sufletul, trupul, 
sau amândouă la un loc?); 3) legătura între sensibil şi inteligibil; 4) capacitatea de a comanda. ♦ 
Tema dominaţiei omului asupra animalelor (cf. Facerea 9, 1-2; Psalmi 8, 5-9; Sirah 17, 2-4; 

înţelepciunea lui Solomon 10, 1-2) e prezentă în apocrifele intertestamentare {Cartea Jubileelor 
2, 14; IV Ezdra 6, 54) şi la Philon (Opif. 77). Omul este locţiitor al lui Dumnezeu pe pământ, ca 
fiinţă raţională, spre deosebire de animale, care sunt neraţionale, aX,oya" 75 . „Cuvântul 
asemănare atenuează sensul lui imagine [chip], excluzând paritatea. Termenul concret de 
imagine implică o similitudine fizică, ca între Adam şi fiul său, de exemplu. Această raportare 
la Dumnezeu îl diferenţiază pe om de animale, presupunând în acelaşi timp o asemănare 
generală - ca natură: inteligenţă, voinţă, putere. Omul devine astfel o persoană ce se bucură de 
graţia divină" 76 . 

Pluralul Noastră, ca şi cuvintele să facem, indică un sfat în sânul Sfintei Treimi. Dacă 
Vechiul Testament nu afirmă descoperit taina Treimii, o face, învăluit, chiar de la primele verse- 
te. Astfel, toate sunt aduse la existenţă prin Cuvântul, identificat în prologul Evangheliei după 
Ioan cu Dumnezeu Fiul, iar Duhul Sfânt dădea apelor puterea Sa de viaţă făcătoare. „Este, oare, 
şi acum vorba de o singură persoană? Nu! Că nu este scris: Să se facă om! Atâta vreme cât nu 
se arătase omul, omul care avea să fie instruit, predica teologiei era ascunsă în adânc; dar acum, 
la facerea omului, credinţa se descoperă şi dogma adevărului se arată clar" 77 . Părerea că 
Dumnezeu S-ar sfătui cu îngerii este eretică: „Nu se va spune, socotesc, că (El vorbeşte cu) unii 
dintre sfinţii îngeri, sau că a avut nevoie de o mână de ajutor a lor, sau în general de consimţirea 
şi contribuţia vreuneia din creaturi spre întărirea lui Dumnezeu ca să isprăvească ceea ce 
gândea. Căci dumnezeirea este atotputernică pentru orice şi are în sine bogăţia pentru a săvârşi 
cu uşurinţă tot ce voieşte şi în ea este toată puterea existenţelor" 78 . 

Omul e după chipul şi asemănarea lui Dumnezeu „Cuvintele după chip şi asemănare nu 
se referă la chipul şi asemănarea după trup [...], ci la chipul şi asemănarea după spirit şi ra- 
ţiune" 79 . Desigur, noi nu atribuim lui Dumnezeu o existenţă corporală. „A zis după chipul pentru 
că Dumnezeu a făcut sufletul nestricăcios şi liber; a mai zis după asemănare adică după virtute 
[...]. Deci Dumnezeu ne-a dat în chip firesc virtuţile. Dar patimile nu le avem în chip firesc. Căci 
nu au vreo fiinţă, sau vreun ipostas; ci sunt ca întunericul care nu există (nu subzistă) după 
fiinţă" 80 . Aşa cum Dumnezeu, cel Unul în fiinţă, este Treime de Persoane, tot astfel sufletul 
omului este dăruit cu trei facultăţi: raţiune, voinţă şi afectivitate. Când tot acest chip al lui Dum- 
nezeu în om II contemplă pe Creator, putem vorbi şi despre asemănare, aceasta însemnând 
statornicirea în Bine. „Ceea ce imprimă în noi chipul dumnezeiesc este fără îndoială sfinţenia, 
adică împărtăşirea de Fiul în Duhul. De aceea, când firea omului a alunecat spre abatere şi 
frumuseţea chipului a fost desfigurată, am fost înnoiţi în starea de la început; am fost remodelaţi 
prin Duhul spre chipul Creatorului, adică al Fiului, prin care vin toate de la Tatăl" 81 . 

27: Şi 1-a făcut Dumnezeu pe om după chipul Său; după chipul lui Dumnezeu 1-a 
făcut; bărbat şi femeie i-a făcut. 

„Z-a făcut: Philon {Opif 134) şi Origen {Horn. Gen. I, 13) opun ormA făcut, din acest 
verset, de omul plăsmuit, din Facerea 2,7 (Omul interior este făcut, scrie Origen, în vreme ce 
omul exterior este plăsmuit). ♦ Trecere de la singular (omul), la plural (i-a făcui). Tradiţiile 
rabinice semnalează o alterare a acestui verset (l-a făcut bărbat cu orificii femeieşti). Există 
tradiţii rabinice despre omul primitiv androgin (Talmudul Babilonian, Berakhoth 61a, Erouvim 
18a; Philon, Opif. 152; De cherubim 59; Quaestiones in Genesim 1,25). Augustin critică această 
reprezentare a lui Adam androgin (Gen. Litt. III, XXII, 34). ♦ Pe urmele lui Philon, Origen 
interpretează alegoric partea femeiască şi partea bărbătească, vorbind despre un spirit 

masculin, pozitiv, şi un spirit feminin, negativ, două categorii paradigmatice {Horn. Gen. I, 
15)" 82 . 

Pare a fi o contradicţie aici, căci omul, la singular, a fost făcut bărbat şi femeie. „Spune 
bărbat şi femeie nu pentru că (femeia) era deja făcută, ci pentru că se afla împreună cu Adam în 
coasta lui" 83 . Sau am putea spune că femeia era făcută, dar încă nu fusese despărţită de bărbat; 
după cum s-ar mai putea înţelege că omul deplin este bărbat şi femeie. 

Vorbind despre lucrarea lui Dumnezeu, Scriptura revine la folosirea singularului: 
„Scriptura nu spune: Au făcut. A evitat aici pluralul persoanelor. Instruind pe iudei prin primele 
cuvinte, iar prin ultimele excluzând păgânismul, Scriptura revine cu tărie la monadă, ca să 
înţelegi pe Fiul împreună cu Tatăl şi să fugi de primejdia politeismului" 84 . 

28: Şi Dumnezeu i-a binecuvântat, zicând: „Creşteţi şi înmulţiţi- vă şi umpleţi 
pământul şi supuneţi-1!; şi stăpâniţi peste peştii mării, peste păsările cerului, peste toate 
dobitoacele şi peste tot pământul, peste toate vietăţile ce se târăsc pe pământ!" 

Creşteţi: „în original, acest verb sugerează, deopotrivă, facultatea de a spori în talie, în 
forţă, în putere, în număr, şi pe aceea de a deveni fecund, rodnic, apt pentru înmulţire. E 
motivul pentru care unii traducători români (Radu, Galaction, Nicodim) preferă sintagma: Fiţi 
rodnici (roditori)!, în consonanţă cu versiunile occidentale, spre deosebire de cei mai vechi ai 
noştri, care reţin sensul primar al cuvântului (verbul e acelaşi ca în versetul 22)" 85 . 

Omul e creat ultimul, când toate cele peste care urma să stăpânească erau făcute. „Era 
deci necesar să se plăsmuiască o fiinţă cuvântătoare (raţională), arătându-se înaintea ei cele ce îi 
servesc spre întreţinere şi care să se arate ca făcute pentru un bine. De aceea, arătând mai 
înainte în podoaba cuvenită cerul şi pământul şi cele din ele, a purces la alcătuirea omului, 
având înainte de facerea lui gândul despre el, precum şi toată cealaltă zidire a cugetat-o şi 
întemeiat-o prin Cuvântul Său ca Dumnezeu" 86 . Clement Alexandrinul atenţionează că: „nu ni 
s-a poruncit atât doar să stăpânim numai fiarele din afară, ci şi patimile sălbatice care sunt în 
noi" 87 . E o anticipare, patimile fiind doar virtuale pentru primul om, zidit nepătimitor. Oricum, 
când Dumnezeu cere omului să stăpânească tot pământul, arată că spiritul trebuie să domine 
materia, pentru ca elementele acesteia să nu redevină stihii pustiitoare. 

29: Şi a zis Dumnezeu: „Iată, vă dau vouă toată iarba dătătoare de sămânţă pe 
faţa-ntregului pământ, şi tot pomul purtător de rod cu sămânţă de pom într-însul; acestea 
vă vor fi vouă spre hrană. 

Vă dau, în SEP 1 v-am dat: „după Procopius (Commentarii in Genesim PG I, 137C), 
Dumnezeu i-a dat omului puteri depline şi asupra regnului vegetal. Didim vorbeşte despre 
puterea cunoaşterii! gnozei asupra plantelor. Omului i s-a dat acum capacitatea de a deosebi 
plantele hrănitoare, nehrănitoare, medicinale (In Genesim 67)" 88 . 

30: Şi tuturor fiarelor pământului şi tuturor păsărilor cerului şi tuturor vietăţilor 
ce se târăsc pe pământ, şi care au în ele suflare de viaţă [le dau] toată iarba verde spre 
hrană". Şi a fost aşa. 

„Este imaginea unei Vârste de aur în care omul şi animalele trăiesc în pace, hrănindu-se 
cu plante" 89 . Ferocitatea şi, implicit, suferinţa, urmează căderii. „Plecând de la şi-v\ care leagă 
versetul 29 de versetul 30, propriu Septuagintei, Părinţii au dedus că omul şi animalele au 
acelaşi tip de hrană, vegetală (Didim, ibid.; Vasile, De origine hominis II, 6). Din Textul 
Masoretic, unde şi-vi nu există, rezultă că omul a primit drept hrană iarba purtând sămânţă, iar 

animalele, iarba verde. De aici, chestiunea animalelor carnivore: acestea au început să se 
hrănească cu carne abia după potop. Milenariştii (Irineu, de pildă, Adv. haer. V, 33, 4) îşi 
imaginează Paradisul eshatologic populat cu animale erbivore, ca la început" 90 . 

31: Şi a văzut Dumnezeu toate câte făcuse: şi iată că erau foarte frumoase. Şi a fost 
seară şi a fost dimineaţă: ziua a şasea. 

Creaţia este încheiată odată cu sfârşitul zilei a şasea, fiind din nou subliniată armonia şi 
perfecţiunea acesteia. 



CAPITOLUL 2 - Ziua odihnei Domnului. Omul în mijlocul lumii şi al raiului 
întâia familie. 

1 : Aşa s-au împlinit cerul şi pământul şi toată podoaba lor. 

Şi toată podoaba lor. „în Textul Ebraic: şi toată oştirea lor, cu înţelesul de totalitate a 
fiinţelor care populează cerul şi pământul. Vulgata păstrează nuanţa din Septuaginta: et omnis 
ornatus eorum (şi toată podoaba lor), traducându-1 astfel pe grecescul kosmos, al cărui înţeles 
mai complet ar fi: cu toată armonia (ordinea, frumuseţea, perfecţiunea) lor" 91 . „Cuvântul 
[podoabă] capătă în textul biblic o serie de valori metaforice, printre care şi aceea de aştri, 
ceata, mulţimea cerului. Textul de faţă reprezintă unicul loc în care metafora este extinsă şi la 
mulţimea de elemente ale pământului" 92 . 

2: Şi-n ziua a şasea Şi-a împlinit Dumnezeu lucrarea pe care o făcuse; iar în ziua a 
şaptea S-a odihnit de toate lucrurile Sale pe care le făcuse. 

„Diferenţă între Septuaginta (Dumnezeu Şi-a terminat creaţia în a şasea zi) şi Textul 
Masoretic (a şaptea zi). Nu există contradicţie, dacă înţelegem că Dumnezeu/?/ terminase deja 
creaţia în a şaptea zi, după Textul Masoretic. ♦ s-a odihnit (ebr. şabhath, a înceta, a se odihni - 
de unde sabatul). Comentariile vechi combat totuşi ideea inactivităţii lui Dumnezeu. După 
Philon, Dumnezeu îşi consacră ziua a şaptea contemplării operei săvârşite, aşadar, filozofiei 
(Decal. 96-106). Pentru Părinţi, a şaptea zi este ziua Domnului (duminica); începutul zilei 
eterne, a opta; sfârşitul săptămânii milenare şi odihna veşnică a sufletelor. Pentru Origen (Horn. 
Num. 23, 4), adevăratul sabat nu aparţine acestei lumi, ci lumii de dincolo. Dumnezeu nu-Şi 
încetează creaţia nici o clipă (Augustin, Gen. Litt. IV, VIII-XX)'* 3 . 

Şi-a împlinit: „verbul synteleo (folosit şi în versetul precedent) înseamnă a împlini (a 
rotunji, a desăvârşi), dar nu singur, ci în cooperare (teleo precedat de syn), nuanţă care cuprinde 
ideea embrionară (ca şi în 1, 26) a unui Dumnezeu treimic, sau cel puţin pe aceea a participării 
Cuvântului la actul creaţiei (Ioan 1, 1-3)" 94 . 

3: Şi a binecuvântat Dumnezeu ziua a şaptea şi a sfinţit-o, pentru că în ea S-a 
odihnit El de toate lucrurile Sale, cele pe care Dumnezeu le-a izvodit făcându-le. 

„Dumnezeu sfinţeşte aici sabatul (cf. Ieşirea 20, 11). Părinţii traduc ideea consfinţirii 
printr-un verb care înseamnă a separa. Ziua a şaptea este ceva deosebit, cu totul aparte faţă de 
restul zilelor (Ioan Gură de Aur, Horn. Gen. X, PG 53-54; Theodoret, 0GXXI)" 95 . 

Le-a izvodit făcându-le: „a izvodi îl traduce pe grecescul arho = a face (ceva) primul, a 
face (ceva) pentru prima oară; a începe; prin extensie: a crea (ca act pur, fără o altă 
determinare, spre deosebire de a face, care presupune o creaţie elaborată - uneori în trepte -, 
potrivit unui plan). Ultima propoziţie are o funcţie apoziţională, ea explicând cum a făcut 
Dumnezeu lumea: creând-o din nimic, de vreme ce a face (a crea efectiv) devine simultan cu a 

izvodi (a crea în imaginaţie modelul arhetipal). Prin această nuanţă, textul de faţă îl anticipează 
cu mult pe cel din II Macabei 7, 28" % . SEP 1 traduce diferit finalul versetului: pe care 
Dumnezeu începuse să le facă: „începuse: după Philon {Leg. I, 5-7), Dumnezeu nu încetează să 
creeze, aşadar cele şase zile n-au făcut decât să înceapă creaţia. După Didim, Dumnezeu n-a 
creat toate făpturile întru început (de pildă, îngerii au rămas pe dinafară)" 97 . 

Dumnezeu instituie odihna în ziua a şaptea, dând un exemplu ce va trebui urmat de om; 
deocamdată, însă, nu se face amintire despre sabat, care se va impune abia în vremea lui Moise, 
pe Muntele Sinai (Ieşirea 31, 12-17). „Este bun numărul şapte, pe care noi nu-1 socotim după 
obiceiurile pitagoreilor sau ale altor filosofi, ci după forma şi împărţirea harului duhovnicesc. 
Şapte sunt virtuţile principale ale Sfântului Duh, pe care le-a cuprins cu mintea sa profetul Isaia 
(11,2-3)'* 

De remarcat că ziua a şaptea se continuă până azi, căci ea nu are seară. Dar aceasta 
înseamnă că şi odihna lui Dumnezeu continuă, fără ca El să ne fî abandonat. Odihna lui 
Dumnezeu „înseamnă că (El) a poruncit să se păstreze fără schimbare, în toată vremea, ordinea 
pe care a pus-o în cele pe care le-a făcut şi fiecare din făpturi să se odihnească, să pună capăt 
adică vechii lor neorânduieli" 99 . In ziua a şaptea Dumnezeu nu Se mai arată în ipostaza de Creator, 
ci ca Proniator, purtând de grijă celor create, nefiind, aşadar, lipsit de anume lucrare (cf Ioan 5, 17). 

Oamenii au fost creaţi la sfârşitul zilei a şasea, urmând ca în ziua a şaptea să participe la 
odihna lui Dumnezeu. Dar ei au ratat această odihnă. De aceea, în citatul de mai sus se arată că 
omul este chemat la odihnă ca unul care a pierdut-o, odihnă ce se va împlini în ziua a opta, ziua 
învierii Domnului. Chiar inaugurată fiind, această zi începe pentru fiecare om în parte doar 
odată cu mutarea veşnică la Hristos. 

Sfântul Maxim Mărturisitorul tâlcuieşte astfel zilele 6, 7 şi 8: „Ziua a şasea indică ideea 
existenţei simple a făpturilor; a şaptea înseamnă modul existenţei fericite a lor; iar a opta indică 
taina negrăită a veşnicei existenţe fericite a făpturilor" 100 . Această împărţire aminteşte de cele trei 
trepte ale urcuşului duhovnicesc: purificarea, iluminarea şi îndumnezeirea 

4 a: Aceasta-i cartea facerii cerului şi a pământului, de la facerea lor. 

Facerii: „prin folosirea acestui termen aici, creaţia este demitizată, ea devine începutul 
istoriei şi nu, ca în Sumer sau Egipt, relatarea unor serii de încrucişări divine (BJ)" 101 . 

„Aici se încheie primul referat biblic asupra creaţiei; de aici începe cel de al doilea, al 
cărui centru este omul. Pentru a marca hotarul dintre ele, versiunea de faţă a adoptat felul în 
care o seamă de versiuni occidentale împart versetul m a şi b" 102 . 

Facerii: „yEVEOiţ (Textul Masoretic: toledhoth: un plural): termenul care dă titlul 
primei cărţi a Torei. El rezumă evenimentele relatate până aici. In acest singur cuvânt Philon 
descoperă tema lumii create de Dumnezeul universului (Opif. 12)" 103 . 

4 b: In ziua când Domnul Dumnezeu a făcut cerul şi pământul, 

5: pe pământ încă nu era nici un copăcel, şi nici o buruiană încă nu odrăslise, 
pentru că Domnul Dumnezeu nu trimisese încă ploaie pe pământ şi încă nu era om ca să 
lucreze pământul; 

Este evocată ploaia, ca semn al binecuvântării divine şi al fertilităţii; totodată, se cere 
intervenţia omului, care să lucreze pământul. Creaţia va ajunge la scopul său prin împreună-lu- 
crarea lui Dumnezeu şi a omului. 

6: ci numai un abur ieşea din pământ şi umezea toată faţa pământului. 

Abur. SEP 1 traduce cu izvor. „în Textul Masoretic apare un cuvânt rar, edh, care s-ar 
traduce prin nor, abur. Philon vede o alegorie pentru Logos, care udă sufletul cu virtuţi {Post. 
127-129), iar Părinţii dau cuvântului un sens hristo logic, baptismal" 104 . 

In continuare, Scriptura revine asupra creării omului, semn că acesta reprezintă coroana 
creaţiei: 

7: Şi Domnul Dumnezeu 1-a zidit pe om din ţărână luată din pământ, şi a suflat 
asupra lui suflare de viaţă şi s-a făcut omul întru suflet viu. 

„In ebraică: adam = om; adama = pământ. Aceste două substantive comune îi vor da 
primului om numele său propriu: Adam" 105 . „Iahve este reprezentat ca un olar ce îl modelează 
pe om din lut, însufleţindu-1 apoi. Până în epoca Părinţilor Bisericii, metafora olarului şi a 
puterii pe care acesta o are asupra lutului este folosită pentru a reda puterea suverană a lui 
Dumnezeu, cf. Isaia 29, 16; 49, 9; 64, 7; Sirah 33, 13" 106 . 

L-a zidit: SEP 1 traduce: Dumnezeu a plăsmuit omul — praf şi pământ: „verbul 7rX,d<r<T(i) 
apare încă de trei ori în acest capitol: în v. 8; v 15 (cu referire la om); în v 19 (cu referire la 
animale). Pentru greci, verbul respectiv evocă activitatea olarului, de pildă, sau a sculptorului. 
Mulţi exegeţi antici opun omul plăsmuit (terestru) celui făcut (din Facerea 1, 26-27). Este cazul 
lui Philon şi Origen. Alţii nu fac această distincţie: Irineu, Dem. 11; Epistola către Diognet 10, 
2. ♦ praf [la Anania: ţărână] (%ovq) este o apoziţie. Unele manuscrise vechi adaugă un 
participiu (luând), pentru a face sensul mai clar. Pavel opune primul om/Adam, făcut din praf, 
celui de-al doilea, venit din cer (I Corinteni 15, 47 '-49). Pentru Philon, Dumnezeu a ales cea mai 
bună ţărână în vederea plăsmuirii omului (Opifi 137). Pentru creştini (după Psalmi 21, 16; 
Ecclesiast 3, 20 etc), praful este semnul umilinţei (spirituale). Omul trebuie să se umilească, 
întrucât a fost plăsmuit din praf (Ioan Gură de Aur, Horn. Gen. XII; Vasile, De origine hominis 
II, 2; 12). ♦ suflare (7rvofj, ebr. nişmah), diferită de duh (Tixm\m, ebr. ruah). Acelaşi cuvânt 
apare în Fapte 2, 2, la Cincizecime, şi în Fapte 17, 25. După Textul Masoretic, Dumnezeu îi 
suflă lui Adam în nări; după Septuaginta, în faţă. Pentru Tertulian, omul primeşte în acest 
moment spiritul, inteligenţa, devenind asemenea lui Dumnezeu; pentru Irineu, Ioan Gură de 
Aur, Augustin, omul primeşte acum sufletul" 107 . 

S-a făcut omul întru suflet viu: „Textul Masoretic: şi s-a făcut omul fiinţă vie. S-a făcut: 
a devenit; a trecut în alt mod de existenţă. In Septuaginta: şi s-a făcut omul întru suflet viu (eis 
psyhin zoosan), care poate fi tradus şi: întru suflet care trăieşte, adică nemuritor. Sufletul 
omului (altceva decât viaţa) s-a născut din suflarea lui Dumnezeu şi l-a învăluit (l-a îmbrăcat) 
pe om odată cu aceasta, dar şi cu tendinţa de a fi absorbit: particula eis [is] înseamnă şi întru 
(înlăuntru) şi spre (direcţie, scop). în I Paralipomene 12, 18 se spune că Duhul l-a îmbrăcat^ 
Amasai, care a rostit o profeţie. Acest endyno înseamnă a îmbrăca, cu sensul de a lua complet 
în stăpânire; a se îmbrăca = a intra în posesia cuiva sau a ceva. In acest sens duhovnicesc îl va 
folosi Pavel în Romani 13, 14: . . .îmbrăcaţi-vă în Domnul Iisus Hristos, în Galateni 3, 27: ...în 
Hristos v-aţi îmbrăcat şi în Coloseni 3, 12: ...îmbrăcaţi-vă cu simţăminte de-ndurare, de 
bunătate... Aşadar, omul nu e o simplă fiinţă vie, asemenea tuturor celorlalte, ci trup cu suflet 
viu, aparţinând celor două lumi, materială şi spirituală. Având un caracter antinomic (în acelaşi 
timp exterior şi interior trupului), el este - ontologic - apt şi pentru experienţele mistice (extaz 

şi entaz)" 108 . Dacă fiinţa nu poate fi decât vie, sufletele pot fi şi moarte, când se cufundă într-o 
falsă existenţă, îndepărtându-se de Creator. 

încă de la facerea sa, omul se bucură de o atenţie specială: „Pe toate le-a făcut 
Dumnezeu cu Cuvântul, că pe toate le-a socotit secundare; numai facerea omului, operă 
veşnică, o socoteşte vrednică de mâinile Lui." 109 Cât priveşte „mâinile" lui Dumnezeu, vom 
spune, în acord cu Sfinţii Părinţi, că acestea desemnează pe Fiul şi pe Duhul Sfânt şi un mod al 
Lor de a lucra diferit de toată lucrarea de până acum. 

Referatul biblic afirmă că trupul omului e alcătuit din pământ, fapt susţinut de cele mai 
multe dintre tradiţiile lumii. Şi numele primului om, Adam, derivă din ebraicul adamah care 
înseamnă pământ. Nu numai în limba ebraică întâlnim această filiaţie: „Dumnezeu a făcut pe 
om din humă, de unde îi vine şi numele: homo = om. Poeţii grecilor afirmă şi ei acelaşi lucru 
când spun că omul a fost făcut din lut de către Prometeu; faptul în sine este exact, numai 
numele creatorului diferă." 110 

Dar ce folos are Dumnezeu de pe urma omului, dacă 1-a creat pentru Sine? „Divinitatea 
a făcut pe om pentru ca să fie cineva care să-i înţeleagă opera, adică rânduiala Providenţei, raţi- 
unea creaţiunii, puterea realizării, pe care să le şi admire cu simţirea şi să şi exprime această 
admiraţie." 111 

Omul este o îndoită realitate: el e trup material şi suflet viu. Prin trup aparţine lumii 
materiale văzute, iar prin suflet, celei spirituale şi nevăzute. „Ce este omul, decât o fiinţă 
raţională alcătuită din suflet şi trup?" 112 . „De vreme ce avem trupul din pământ şi sufletul din 
cer, suntem în acelaşi timp pământ şi cer şi de aceea ne rugăm să se facă voia lui Dumnezeu şi- 
ntr-o parte şi-n cealaltă, adică în corp şi în spirit" 113 . Chiar dacă sufletul e din insuflare divină, 
acesta nu e parte din divinitate şi nici preexistent trupului: „Sufletul nu e din fiinţa, ci din voinţa 
lui Dumnezeu. El este aşadar creat şi devine nemuritor prin voinţa lui Dumnezeu" 114 . 

Create de Dumnezeu, sufletul şi trupul au amândouă o valoare pozitivă. „Fiinţa umană 
alcătuită din trup şi suflet este indestructibil unită. Această fiinţă care suferă toate patimile sufle- 
tului şi ale trupului, care activează şi realizează toate câte sunt legate de simţuri şi de judecata 
raţională, are, prin această înlănţuire, perspectiva unui singur ţel" 115 . „Scopul vieţii umane este 
trăirea în fericire şi în contemplarea lui Dumnezeu. Fericirea aparţine nu numai sufletului, ci şi 
trupului. Amândouă au trăit împreună, amândouă ating acelaşi scop împreună" 116 . „Lăuntric, 
este omul nostru făcut după chipul şi asemănarea lui Dumnezeu, iar cel din afară este cel făcut 
din ţărână. [...] Aşadar, precum sunt doi oameni, la fel şi viaţa este dublă: una a omului lăuntric 
şi alta a celui din afară. Cele mai multe fapte ale omului lăuntric ajung la omul din afară, aşa 
cum neprihana omului lăuntric trece şi la neprihana trupească" 117 . Dumnezeu „a unit pe cele 
despărţite şi a împreunat lutul cu duhul, alcătuind omul, această fiinţă văzută şi nevăzută, 
vremelnică şi nemuritoare, pământească şi cerească, care se atinge de Dumnezeu şi nu-L cu- 
prinde, care, cu cât se apropie de Dumnezeu, cu atât se depărtează" 118 . 

Dacă omul e după chipul lui Dumnezeu, aceasta implică şi aceea că trup şi suflet, cu 
toate facultăţile acestuia, sunt aduse deodată la existenţă: „dimpreună cu sufletul au coexistat şi 
mintea şi cuvântul nostru, fără a fi preexistat sau presubzistat unul înaintea altuia, întrucât aceste 
trei sunt deodată una şi ne-au fost date toate într-un singur duh de viaţă -, aşa deci cum în 

108 BBVA, p. 24 

109 Teofil al Antiohiei, Trei cărţi către Autolic, II, 18 

110 Lactanţiu, Dumnezeieştile instituţii, II, 10, 3-5; apud I.G. Coman, Patrologie II, p. 226 

111 Lactanţiu, Dumnezeieştile instituţii, VII, 5, 3-5; apud I. G. Coman, Patrologie II, p. 229 

112 Sf. Iustin Martirul, Despre înviere, 8; apud I. G. Coman, Patrologie I, p. 301 

113 Sf. Ciprian al Cartaginei, Despre rugăciunea domnească, XV 

114 Sf. Iustin Martirul, Dialog cu iudeul Trifon, V 

115 Atenagora Atenianul, Despre învierea morţilor, XV; apud I. G.. Coman, Patrologie, I, p. 351 

116 Atenagora Atenianul, Despre învierea morţilor, XV; apud I. G.. Coman, Patrologie, I, p. 351 

117 Sf. Ambrozie, Scrisori, LXXII, 19-20 

118 Sf. Grigorie de Nazianz, Despre preoţie, LXXV 

acestea n-a preexistat şi nu a presubzistat una înaintea alteia, fiind o singură fiinţă şi fire, tot aşa 
nici în Sfânta Treime cea de-o-fiinţă şi de-o-cinstire n-a preexistat o persoană înaintea alteia" 119 . 
8: Şi Domnul Dumnezeu a sădit un rai în Eden, spre răsărit, şi 1-a pus acolo pe 
omul pe care-1 zidise. 

Rai: „în ebraică: gan = grădină. Septuaginta îl preferă pe paradeisos [paradisos] = 
paradis, rai, spre a-i sublinia caracterul cu totul special" 120 . SEP 1 a tradus prin grădină: 
„tocmai pentru a transmite imaginea concretă a acestui loc primordial. Raiul a căpătat un sens 
propriu, în româneşte, aşa încât se poate spune grădina raiului, fără a resimţi expresia ca 
pleonastică. napdSEiaoţ vine dintr-un cuvânt persan şi denumeşte un parc destinat plimbărilor 
şi destinderii regale" 121 . Mai amănunţit: „Cuvântul [rcapaSEiaoţ - ebr. pardes] a fost 
împrumutat în ebraică din iraniană, pairi-daeza parc îngrădit. In ebraica târzie, cuvântul 
pardisu/pardes a dezvoltat sensul de grădină a plăcerilor, pădure; aceeaşi dezvoltare 
semantică o are şi gr. 7rapd5£i<70<g, care iniţial denumea parcul regilor persani. Prin intermediul 
Septuagintei, cuvântul intră în vocabularul religios, denumind fie grădina lui Dumnezeu, fie 
starea de pace şi fericire de la începutul şi sfârşitul timpurilor. Pentru popoarele antice, grădina 
era simbolul ordinii, fertilităţii şi vieţii" 122 

Eden: „imposibil de localizat geografic, dar cu semnificaţia de bucurie, desfătare" 123 . 
„Cuvântul ebraic eden, o denumire geografică ce nu poate fi localizată, este identic semantic cu 
sumerianul edin, stepă, deşert, dar iudeii l-au apropiat de eden, desfătare, bucurie, din radicalul 
dn - bucurie, desfătare" 124 . 

Spre răsărit: „Septuaginta indică un punct cardinal, în vreme ce cuvântul din Textul 
Masoretic (miqqedhem, literal: în faţă) poate fi interpretat şi ca însemnând la început (aşadar 
cu valoare temporală). La Philon, răsăritul simbolizează înţelepciunea (QG I, 7), la Părinţi, pe 
Iisus (cf. Zaharia 6, 12; Luca 1, 78). Grigorie al Nyssei explică prin acest verset obiceiul de a se 
ruga cu faţa spre răsărit" 125 . 

Se vorbeşte despre sădirea raiului după odihna lui Dumnezeu, cumva ca şi când s-ar 
anticipa o nouă zi (deşi ne aflăm tot în ziua a şaptea): „Pentru ce, deci, n-a făcut în ziua a şaptea 
raiul ce avea să fie, ci 1-a sădit la răsărit după aducerea la existenţă a întregii creaţii? Fiindcă 
Dumnezeu, ca Unul Care cunoaşte dinainte toate, a zidit creaţia într-o ordine şi într-o stare bine 
împodobită, şi a rânduit cele şapte zile ca o închipuire a celor şapte veacuri viitoare, iar raiul 1-a 
sădit după acestea, ca unul ce este un semn al veacului viitor. Pentru ce, deci, Duhul Sfânt n-a 
legat ziua a opta cu cele şapte zile precedente? Fiindcă nu era potrivit să o numere pe aceasta 
împreună cu ciclul acestor zile, în care una şi a doua şi celelalte şapte revenind în cerc 
alcătuiesc săptămânile, în care sunt tot atâtea prime zile, câte săptămâni sunt, ci trebuia ca aceea 
să fie în afara acestora, ca una ce nu are început sau sfârşit. Fiindcă nici nu este o zi care acum 
nu este, dar are să fie şi să primească un început în viitor; ci ea a fost înainte de veacuri, este şi 
acum şi va fi în vecii vecilor; despre ea se spune că va primi un început atunci când pur şi 
simplu va veni şi se va descoperi, la sfârşit, ca o zi neînserată şi fără de sfârşit prin faptul că 
ajunge la noi" 126 . 

9: Şi Domnul Dumnezeu a făcut să răsară din pământ tot soiul de pomi plăcuţi la 
vedere şi buni la mâncare, precum şi pomul vieţii în mijlocul raiului şi pomul cunoştinţei 
binelui şi răului. 



119 Sf. Simeon Noul Teolog, Discursuri teologice, I 

120 BBVA, p. 24 
121 SEPl,p. 57 

122 GEN, p. 330 

123 BBVA, p. 24 

124 GEN, p. 330 
125 SEPl,p. 57 

126 Sf. Simeon Noul Teolog, Discursuri etice, I, 1 

„Pomul vieţii, simbol al nemuririi" 127 . „în multe tradiţii religioase este consemnată 
existenţa arborelui lumii, ce îşi are rădăcinile în ţinuturile subpământene, iar vârful său atinge 
cerul. Aşezat în centrul lumii, uneşte cele trei zone cosmice - cerul, pământul şi străfundurile. 
El este o imago mundi, un simbol al înnoirii permanente, al regenerării cosmice, şi, deci, al 
fertilităţii universale, al realităţii absolute şi al imortalităţii. In tradiţiile indice şi iraniene, 
strămoşul mitic s-a hrănit cu fructele sale sau datorită lui a căpătat nemurirea. In Iezechiel 3 1 şi 
Daniel 4, 7-9 arborele vieţii poartă întreg universul şi hrăneşte toate creaturile. Datorită unei 
vechi tradiţii iudaice, care apropia arborele vieţii de crearea lui Adam şi mântuirea mesianică, 
autorii creştini au văzut în arborele vieţii prefigurarea Crucii. Astfel lignum sau arbor vitae devine 
un simbol important a două teme creştine esenţiale - Paradisul şi Crucea. Anumite credinţe, cu 
mare răspândire şi audienţă în popor, au făcut să se ivească convingerea provenienţei crucii pe 
care a fost răstignit Iisus din lemnul arborelui vieţii" 128 . Pomul cunoştinţei binelui şi răului: 
„Aşezat în Paradis alături de arborele vieţii, opune imitaţii acestuia dualitatea (bine/rău) şi va fi 
instrumentul căderii lui Adam" 129 . Tot despre cei doi pomi: „pomul vieţii: cf. Proverbe 11, 30; 13, 
12; 15, 4; I Enoh 25, 4-5; Testamentul lui Levi 18, 10-11; II Enoh 8, 3. Simbol eshatologic: la 
sfârşitul lumii, credincioşii vor gusta din pomul vieţii. Pentru creştini simbolizează şi lemnul 
crucii (cf. Fapte 5, 30; 10, 39; Galateni 3, 13; I Petru 2, 24). A fost identificat cu un măslin (Viaţa 
lui Adam şi a Evei 36, 2; 40, 1-2; Evanghelia lui Nicodim 3), cu viţa de vie [...], cu un palmier 
(Psalmi 91, 13). ♦ Denumirea celui de-al doilea pom a fost simplificată, devenind, la Părinţi, 
pomul cunoaşterii. Foarte des cei doi pomi sunt puşi în opoziţie de comentatori, pomul vieţii 
având sensul pozitiv. Pomul cunoaşterii este pomul discernământului, la Philon (Somn. II, 70); 
Augustin vede în el simbolul liberului arbitru (Civ. Dei XIII, 21). A fost identificat cu lămâiul, 
cu viţa de vie, dar mai ales cu smochinul din frunzele căruia Adam şi Eva îşi vor împleti 
cingători, după cădere (identificarea e cunoscută şi criticată de Grigorie al Nyssei, Cant., 
Prolog)" 130 . 

„Toţi aşează în rai pomul rădăcină a vieţii şi pomul ştiinţei care deosebeşte binele de rău şi 
ceilalţi pomi plini de vigoare, plini de viaţă, cu respiraţie şi gândire. Din acestea se înţelege că 
raiul nu poate părea pământesc, nu este în afara noastră, ci în noi, în ceva viu, care trăieşte din pu- 
terile sufletului şi din insuflarea Sfântului Duh" 131 . La raiul sensibil putem ajunge doar 
descoperind raiul lăuntric. 

10: Şi din Eden ieşea un râu care uda raiul, iar de acolo se împărţea în patru braţe. 

,J3raţe (ap/dţ): după Ioan Gură de Aur, Ambrozie, Augustin: Gange, Nil, Tigru, Eufrat; 
după Efrem: Dunăre, Nil, Tigru, Eufrat. Plecând de la polisemia termenului apxn, Philon 
vorbeşte despre cele patru virtuţi cardinale care izvorăsc din Logos: prudenţa, curajul, 
cumpătarea, dreptatea. Pentru Ciprian (Ep. 63, 8), Hipolit (Corn. Dan. I, 16-17), fluviul este 
Iisus care se revarsă în lume prin cele patru Evanghelii" 132 . 

11: Numele unuia era Fison; acesta înconjoară toată ţara Havila, în care se află 
aur, 

12: iar aurul din ţara aceea este bun; tot acolo se găseşte bdeliu şi piatra de onix. 

Intenţia autorului nu e „aceea de a localiza grădina Raiului, ci de a arăta că toate marile 
fluvii, arterele vitale ale celor patru regiuni ale pământului, îşi au izvorul în Paradis, tot acolo 
fiind, printre ele, şi originea fertilităţii întregului pământ. De aceea nu este de mirare că această 
geografie este nesigură şi confuză" 133 . 



127 BBVA, p. 24 

128 GEN, p. 330 

129 GEN, p. 330 
130 SEPl,p. 57 

131 Sf. Ambrozie, Scrisori, XLV, 3 
132 SEPl,p. 58 
133 GEN, p. 331 

Fison (= săltător) înconjoară ţara Havila (= cerc; nisip aurifer), bogată în aur, bdeliu şi 
onix. Aurul evocă dragostea şi lumina divină. Bdeliul e un fel de răşină, străvezie şi foarte miro- 
sitoare, provenind de la un arbore care creşte în Arabia. Răşina simbolizează puritatea şi 
nemurirea, iar arborii care o produc sunt, uneori, luaţi drept simbol al lui Hristos. Onixul e o 
piatră preţioasă, compusă din straturi de diferite culori; i se atribuie puteri benefice. Se poate 
presupune că autorul biblic a dorit să descrie, prin toate acestea, realităţi spirituale, potrivite 
stării paradisiace. Textul grec vorbeşte aici desprcpiatra neagră şi piatra verzuie. 

13: Numele râului al doilea este Gihon. Acesta înconjoară tot ţinutul Etiopiei. 

Gihon (= izvorul apei; valea harului) înconjoară ţara Cuş (= ţara feţelor arse), numele 
ebraic al Etiopiei. înţelesul mistic al feţelor arse e acela al primirii luminii dumnezeieşti. Gihon 
este identificat, cel mai adesea, cu Nilul. 

14: Şi râul al treilea este Tigrul; acesta curge prin faţa Asiriei; iar râul al patrulea 
este Eufratul. 

Tigru (= săgeată) şi Eufrat (= apă dulce; râul rodniciei) sunt cunoscute. Fiind vorba 
despre patru râuri, număr al elementelor şi al punctelor cardinale, se sugerează că întreg pămân- 
tul (întreaga creaţie) poate fi o grădină a bucuriei. Asiria < Asur: oraş pe Tigru, cea mai veche 
capitală a imperiului asirian, căruia îi dă şi numele" 134 . 

15: Şi Domnul Dumnezeu 1-a luat pe omul pe care-1 zidise şi 1-a pus în rai ca să-1 
lucreze şi să-1 păzească. 

Sfinţii Părinţi sunt de acord că e vorba de raiul lăuntric; el trebuia lucrat şi păzit prin 
ascultarea poruncilor dumnezeieşti, laude şi rugăciune contemplativă. Cerându-i omului să pă- 
zească grădina raiului (cea lăuntrică), Dumnezeu îl avertizează că are un vrăjmaş, care se va 
dovedi a fi nu diavolul, în primul rând, ci propria-i neascultare. 

16: Şi Domnul Dumnezeu i-a dat lui Adam poruncă şi i-a zis: „Din toţi pomii 
raiului poţi să mănânci, 

„Prima apariţie în Septuaginta a lui Adam, ca nume propriu. Până acum, ebraicul 
adham fusese redat prin ă\Qpo)noq. ♦ [poruncă]: £\Tohi\ sugerează autoritatea binevoitoare a 
lui Dumnezeu faţă de Adam. Philon îi dă sensul de sfat, precept, nu de poruncă (LA I, 93). 
Adam are nevoie de îndrumare, nu de reprimare. Stăpânii poruncesc, prietenii îndeamnă (cf 
Ioan Gură de Aur, Horn. Gen. XIV)" 135 . 

17: dar din pomul cunoştinţei binelui şi răului să nu mănânci, căci în ziua în care 
vei mânca din el, cu moarte vei muri!" 

Cu moarte vei muri: „expresia semnifică moartea inevitabilă şi totală" 136 . Aici, Anania 
preferă să se apropie de textul ebraic. SEP 1 are: dar să nu mâncaţi... când veţi mânca... de 
moarte veţi muri: „Septuaginta trece de la pers. I sg. La pers. a Ii-a pi., spre deosebire de Textul 
Masoretic, care păstrează peste tot singularul. Philon interpretează astfel schimbarea de 
persoană: numai înţeleptul poate găsi binele, în vreme ce abţinerea de la rău priveşte pe toată 
lumea {Leg. I, 101-104). ♦ de moarte veţi muri: (...) construcţia greacă, extrem de percutantă, 
calchiază ebraicul moth tamuth. Versetul ridică o problemă dificilă: Adam şi Eva, deşi au 
mâncat din pomul interzis, n-au murit. Din formula intensivă veţi muri cu moarte, Philon 
deduce că este vorba despre moartea sufletului {Leg. I, 105-107; de asemenea Origen, Horn. 
Gen. XV, 2). Alţii (Iustin, Dialogul cu Trifon, 81), care interpretează o zi a lui Dumnezeu ca 
având o mie de ani, spun că Adam n-a atins sfârşitul primei zile milenare (murind la 930 de 
ani)" 137 . „Cunoaşterea este un privilegiu divin pe care omul îl va uzurpa prin păcatul originar 138 
(Facerea 3, 5). Acest tip de cunoaştere nu înseamnă nici omniscienţă, pe care omul căzut n-o 
poate avea, nici discernământ moral, pe care-1 avea omul inocent, Dumnezeu neputându-1 



134 GEN, p. 331 
135 SEPl,p. 58 
136 BBVA, p. 24 
137 SEPl,p. 58 
138 Noi am zice că omul era chemat la un altfel de cunoaştere. 

18 



refuza creaturii sale raţionale, ci ea înseamnă facultatea de a decide singur între ceea ce este 
bine şi ceea ce este rău şi de a acţiona în consecinţă. încălcarea interdicţiei divine reprezintă o 
revendicare de autonomie morală prin care omul îşi reneagă statutul său de creatură (cf Isaia 5, 
20), păcatul originar - atingerea de fructul oprit - devenind astfel un atentat la suveranitatea lui 
Dumnezeu, o revoltă orgolioasă (BJ)" 139 . „Adam şi Eva supravieţuiesc, iar pedepsirea lor 
(Facerea 3, 16-19) se referă la moarte ca simbol al unei vieţi mizerabile, păcatul săvârşit de ei 
meritând însă pedeapsa cu moartea (BJ)" 140 . Acestea vor fi tratate mai nuanţat în capitolul 
următor. 

Sfinţii Părinţi văd aici începutul Postului. Avertizat că are un vrăjmaş, omul e învăţat în 
ce chip să-1 biruie, prin ascultare de poruncă şi post. O altă traducere a versetului 16 sună astfel: 
Şi a sfătuit Domnul Dumnezeu pe Adam. „Vezi câtă cinste îi dă omului, chiar de la început? N-a 
spus: I-a poruncit, sau I-a dat ordin." 1 ' 11 Mai există un motiv al interdicţiei: „deoarece cel 
rânduit să se ridice la atâta slavă şi desfătare trebuia să străvadă că are pe Dumnezeu deasupra 
lui ca împărat şi Domn, ca nu cumva prin atâtea bunătăţi date de -a gata să lunece în părerea că e 
liber de stăpânirea şi de sub puterea Celui ce stăpâneşte peste toate, i-a dat îndată o lege şi a unit 
cu călcarea ei ameninţarea pedepsei" 142 . 

Chiar dacă vom reveni asupra pomului cunoştinţei binelui şi răului, credem că e 
potrivită aici o primă analiză a acestuia: „pomul din care culegem o cunoaştere amestecată face 
parte din numărul pomilor opriţi. în schimb, rodul lui, al cărui apărător s-a făcut şarpele, e un 
amestec de contradicţii, poate din pricină că, potrivit firii sale, răul nu ni se oferă direct şi pe 
faţă. Căci dacă, într-adevăr, răul nu lăsa urme atât de nenorocite, n-ar fi fost împodobit cu 
etichetă bună pentru ca să trezească pofta în cei pe care i-a înşelat. Aşa se face că răul a fost 
înfăţişat în chip învăluit, sub două aspecte, pe de o parte ascunzând în taină, printr-o cursă 
vicleană, pieirea omului, în vreme ce, pe de altă parte, el poartă la arătare chipul binelui. [...] 
Aceasta nu înseamnă că rodul din pomul oprit e ceva cu totul rău, pentru că e înfăţişat ca 
podoabă înflorită a binelui, ci doar numai pentru că, în sinea lui, el e ceva compus din 
amândouă, din care cei care nu vor asculta şi vor gusta - a zis Domnul - cu moarte vor muri. 
Prin aceasta s-a statornicit răspicat învăţătura că, după firea lui, binele este simplu şi unitar şi 
străin de orice duplicitate şi de orice dezbinare, pe când, dimpotrivă, răul apare ca ceva neunitar 
şi ispititor la înfăţişare, întrucât ai crede că e vorba de altceva decât confirmă mai târziu 
experienţa, încât, cum confirmă experienţa, cunoaşterea lui devine temei şi prilej de moarte şi 
pieire" 143 . 

18: Şi a zis Domnul Dumnezeu: „Nu este bine să fie omul singur; să-i facem ajutor 
pe potriva lui". 

Să-i facem: „Septuaginta foloseşte din nou pluralul, pentru a pune plăsmuirea femeii pe 
acelaşi plan cu plăsmuirea bărbatului, în vreme ce Textul Masoretic are aici singularul {voi 
face)" 144 . Pe potriva lui: „ca şi cum el ar sta faţă-n faţă cu propria sa imagine" 145 . 

19: Şi din pământ a mai zidit Domnul Dumnezeu toate fiarele câmpului şi toate 
păsările cerului şi le-a adus la Adam ca să vadă cum le va numi; şi oricum va numi Adam 
toată fiinţa vie, ea aşa se va numi. 

Păsările sunt enumerate aici după mamifere, create ulterior: „indiferent de ordinea 
creării lor (compară cu 1, 20-27), toate vieţuitoarele au fost făcute pentru om" 146 . Aici, „Textul 



139 GEN, p. 331 

140 GEN, p. 331 

141 Sf. Ioan Gură de Aur, Omilii la Facere, XIV, 3 

142 Sf. Chirii al Alexandriei, Glafire la Facere, I 

143 Sf. Grigorie de Nyssa, Despre facerea omului, XX 
144 SEPl,p. 58 

Masoretic e greu de înţeles: tot ce omul va numi, adică suflet viu, va fi numele său. Septuaginta 
propune o versiune mai clară" 147 . 

20: Şi a pus Adam nume tuturor dobitoacelor şi tuturor păsărilor cerului şi tuturor 
fiarelor câmpului; dar pentru Adam nu s-a găsit ajutor pe potriva lui. 

Se pregăteşte despărţirea femeii de bărbat. Aceasta s-a petrecut în ziua a şaptea sau, cum 
s-a arătat mai sus, într-o anticipare a zilei a opta. Dovadă că omul e chemat încă de la început la 
odihna veşnică. Petrecută în ziua odihnei divine, despărţirea femeii de bărbat, chiar dacă nu 
adaugă ceva nou creaţiei, e încă un act excepţional de care se bucură omul, după prima bine- 
facere, care a fost aducerea sa la existenţă. 

Adam e chemat să pună nume tuturor vietăţilor. „In gândirea popoarelor vechi, numele 
era ca o imagine sau umbră a celui ce-1 purta, un simbol al personalităţii acestuia, pe care o pu- 
tea reprezenta. Şi în Israel era răspândită credinţa în legătura strânsă dintre nume şi purtătorul 
său. Pronunţarea unui nume transpune energia potenţială în forţă operantă; Adam denumeşte 
fiinţele instaurând astfel dominaţiasa asupra lor" 148 . 

21: Atunci Domnul Dumnezeu a adus asupra lui Adam un somn adânc, şi el a 
adormit; şi a luat una din coastele lui şi locul ei 1-a plinit cu carne. 

SEP 1 traduce: Dumnezeu l-a toropit pe Adam şi l-a cufundat în somn: „l-a toropit: 
Septuaginta spune exact Dumnezeu a aruncat o toropeală (EKOxaoiţ) asupra lui Adam. 
Termenul grec nu are aici sensul de extaz, ci de toropeală, stare de leşin. După Philon, termenul 
desemnează calmul gândirii (Her. 249; LA II, 26-30; QG 1,24); Ioan Gură de Aur vorbeşte de un 
somn letargic: Horn. Gen., 120); Metodiu însă vede plăcerea extatică prefigurând unirea sexuală 
{Banchetul II, 2); Augustin vede extazul profetic în care lui Adam i se revelează taina căsătoriei 
sau patimile lui Hristos {Gen. Litt. IX, XIX, 34-36). ♦ coastă: cuvântul grecesc (7rX,£i)pd) 
desemnează, de fapt, partea laterală a trupului. Philon îl înţelege aşa {LA II, 19-21; QG I, 27); 
de asemenea, Clement Alexandrinul {Pedagogul III, 19, 1), care vorbeşte despre singurul loc 
moale al lui Adam, pe care Dumnezeu l-a luat spre a face un locaş pentru sămânţa lui, pe Eva. 
Tradiţia creştină a făcut apropierea între coasta lui Adam {partea laterală a trupului) şi locul 
unde Iisus a fost împuns cu suliţa, pe cruce (cf. Ioan 19, 34)" 149 . „Coastă redă gr. Tikzvtpa, care 
la rândul său traduce ebr. şela, simbol al legăturii şi atracţiei puternice dintre bărbat şi femeie, 
care originar au fost un singur trup" 150 . Carne avea şi înţelesul său propriu, dar şi pe acela de 
trup, ca şi pe cel de legătură de rudenie. „încetul cu încetul se va dezvolta opoziţia între cele 
două componente ale omului, carnea, partea fragilă şi perisabilă a sa, şi spiritul care o animă, 
făcând-o să devină vie" 151 . 

Asupra acestei probleme vom reveni ceva mai jos. 

22: Iar coasta pe care Domnul Dumnezeu o luase din Adam a prefăcut-o în femeie 
şi a adus-o la Adam. 

A prefăcut-o: „literal: a zidit-o (a folosit-o ca materie pentru o construcţie elaborată)" 152 . 

Scriptura a arătat că Dumnezeu a făcut pe om bărbat şi femeie. Astfel se explică şi 
absenţa oricărei indicaţii privind însufleţirea femeii. Aceasta primise deja, la sfârşitul zilei a 
şasea, suflarea lui Dumnezeu. 

Asupra lui Adam a fost trimis somn greu sau somn adânc. Septuaginta foloseşte 
ekstasis, extaz, ceea ce ar lăsa să se înţeleagă că omul nu este pasiv ci, prin ieşirea din sine 
către Creator, contribuie şi el la această lucrare. Somnul lui Adam e şi o prefigurare a morţii, 
pentru ca la trezire din coasta sa să se fi ivit femeia. „Dacă înveţi cele de la Dumnezeu, acel 
izvor al neamului omenesc, anume Adam, care a sorbit somnul înainte de a fi înşelat de odihnă, 

a adormit înainte de a fi muncit, ba înainte de a fi şi mâncat, sau de a fi vorbit, ca să se vadă că 
somnul este un indice natural mai de frunte decât toate cele naturale. De aceea suntem 
determinaţi să-1 socotim ca fiind chiar de atunci imaginea morţii. Iar dacă Adam prefigura pe 
Hristos, somnul lui Adam era moartea lui Hristos, care avea să adoarmă în moarte, pentru ca de 
la vătămarea coastei Lui, Biserica să fie închipuită ca mamă adevărată a celor vii" 153 . 

O apropiere se poate face şi între modul în care femeia şi-a luat trupul din Adam şi cel în 
care Adam cel Nou, Hristos, Şi-a luat trupul din Fecioara: „Dumnezeu a luat din Adam părticica 
trupului său şi a umplut locul cu altă carne, iar trupul pe care 1-a luat 1-a zidit într-un om întreg, 
dar nu i-a adăugat lui Adam un suflet în locul celui pe care 1-a luat împreună cu coasta sa, nici 
iarăşi nu 1-a sporit pe acesta în Eva; ci era ca şi cum trupul cel luat în locul coastei avea plinirea, 
dar sufletul încă nu. Dar ascultă acest lucru încă şi mai limpede. Dumnezeu a luat din Fecioară 
un trup înzestrat cu minte şi însufleţit, pe care 1-a luat de la Adam şi a umplut locul lui cu altă 
carne; şi luând din ea acest trup i-a dat lui Duhul Său cel Sfânt şi 1-a umplut cu ceea ce nu avea 
sufletul lui (Adam), cu viaţa veşnică. Căci carnea plinită în locul coastei lui Adam în trupul său, 
aceasta era arvuna şi chezăşia Iconomiei lui Dumnezeu, ca iarăşi să ia coastă din coastă şi să-i 
dea în locul ei nu iarăşi trup, căci acesta a fost plinit mai dinainte, ci în chip fiinţial Duhul lui 
Dumnezeu; ca, aşa cum femeia s-a făcut din coasta lui Adam şi toţi oamenii muritori s-au 
născut din ea, aşa şi din trupul femeii să se nască bărbatul, Hristos Dumnezeu, şi din El toţi să 
se facă nemuritori şi să plinească ceea ce Adam avea mai mult decât femeia. Dar ce anume avea 
mai mult acela? Carnea care fusese plinită în locul coastei din trupul său. Fiindcă luând, ca să 
spun din nou aceleaşi lucruri, din Fecioară trupul, Hristos trebuia să plinească din nou locul său, 
aşa cum a plinit odinioară şi coasta lui Adam. Dar fiindcă acest lucru trebuia să se facă nu spre 
stricăciune, ci spre nestricăciune, plinirea s-a făcut prin Duhul, iar nu prin carne, ca firea lui 
Adam să se plăsmuiască din nou şi cei ce aveau să se facă copii ai lui Dumnezeu prin Duhul 
Sfânt să ia naştere din nou, şi aşa toţi cei care cred în El să se facă rude ale Lui şi un singur 
trup" 154 . 

23: Şi a zis Adam: „De data aceasta iată os din oasele mele şi carne din carnea 
mea!; ea se va numi femeie, pentru că a fost luată din bărbatul ei. 

Greaca, la fel ca româna, „nu are cum să redea jocul de cuvinte din ebraică, unde 
cuvântul işşah (femeie) este derivat din iş (bărbat)" 155 . 

24: De aceea va lăsa omul pe tatăl său şi pe mama sa şi se va lipi de femeia sa şi cei 
doi vor fi un trup". 

Vor fi un trup: „literal: vor deveni o singură carne. Tradiţia ebraică vorbeşte, în legătură 
cu acest verset, despre căsătoria paradisiacă, fixată de Dumnezeu ca normă ideală" 156 . 

E uimitoare profeţia lui Adam, privind o ordine în care nu avea nici un antecedent! 
Cunoaştem de aici puterea de penetrare a minţii nerobite păcatului. Se mai poate observa, în 
plus, şi altceva: „Adam nu zice suflet din sufletul meu [...]. Ceea ce vine de la pământ îi aparţine 
lui, însă el nu îndrăzneşte să reclame ca al său ceea ce nu se naşte din pământ" 157 . O altă 
remarcă deosebit de interesantă vizează ereticii din orice vreme: „Toată Sfânta Scriptură a 
întrebuinţat cuvântul femeie şi cu sens de fecioară, după exemplul Evei celei încă nenunlite" 158 . 

25: Adam şi femeia lui erau amândoi goi şi nu se ruşinau. 

Propriul trup era suficient veşmânt primilor oameni, căci slava dumnezeiască iradia din 
el. „Adam, înainte de păcat, era gol, dar nu se ştia gol, fiindcă era îmbrăcat în virtuţi" 159 . 

Ajunşi la sfârşitul capitolului referitor la facerea omului, vom concluziona împreună cu 
Metodiu de Olimp: „Omul este în lume ceva excepţional de valoros, pentru că Fiul lui 
Dumnezeu a luat trupul acestuia la venirea Sa pe pământ. Dar coroana omului o formează 
sufletul său, făcut după chipul şi asemănarea lui Dumnezeu" 160 . 



CAPITOLUL 3 - Căderea primilor oameni. Pedeapsa şi făgăduinţa. 

Urmează relatarea călcării poruncii divine de către primii oameni, cunoscută sub numele 
de păcat strămoşesc. Acesta se transmite tuturor oamenilor, putând fi curăţit prin Taina Botezu- 
lui. „Cât timp purtăm chipul lui Adam, neapărat purtăm şi patimile lui. Căci e cu neputinţă ca 
pământul să înceteze să dea o odraslă potrivit firii lui" 161 . 

Omul primordial putea să nu moară, dar nu îi era imposibil să moară. Totul depinde de 
legătura sa cu Creatorul: „Adam a fost zidit cu un trup nestricăcios, dar material şi încă nedeplh 
duhovnicesc. Şi a fost aşezat de Făcătorul ca un împărat nemuritor în această lume 
nestricăcioasă; nu spun numaiîn rai, ci în toată lumea de sub cer" 162 . 

Posibilitatea căderii stă în voinţa liberă a omului. Dumnezeu nu-1 sileşte să aleagă 
fericirea veşnică, o fericire impusă nemaifîind cu adevărat fericire. „Omul a fost făcut la început 
încredinţându-i-se frânele voinţei lui şi mişcarea spre ceea ce voieşte să aleagă. Numai fiind aşa 
şi nu altfel este vrednic de laudă. Căci se vede că e lucrător cu voie al virtuţii şi are curăţia ca 
fruct al judecăţii, nu ca rezultat al necesităţii naturale, care nu-i îngăduie nicidecum să fie purtat 
în afara binelui, chiar dacă ar alege să lucreze ceea ce nu e bine" 163 . Omul „a păcătuit pentru că 
a întrebuinţat rău voinţa sa liberă şi a murit din pricina păcatului [...]. Cu cât se depărta de viaţă, 
pe atât se apropia de moarte. Că Dumnezeu este viaţă, iar lipsa vieţii, moarte" 164 . 

Urmarea păcatului este moartea, sufletească şi trupească, chiar dacă moartea trupului 
pare să întârzie. „Nu zicem că (Adam) a pierdut totul, că a murit şi a dispărut. El a murit faţă de 
Dumnezeu, dar trăieşte după firea sa" 165 . „Deşi după ce a mâncat din rodul pomului Adam a 
mai trăit multă vreme, el era socotit între cei morţi pentru că încălcase porunca" 166 . 

Să revenim, însă, la textul Scripturii: 

1: Şarpele însă era cel mai viclean dintre toate fiarele de pe pământ, pe care le 
făcuse Domnul Dumnezeu. Şi a zis şarpele către femeie: „Dumnezeu a zis £1 oare: Să nu 
mâncaţi roade din tot pomul care este în rai?...". 

„Frază lăsată intenţionat în suspensie spre a fi corectată de femeia însăşi, implicând-o 
astfel în faptă responsabilă: Eva cunoştea porunca nu direct de la Dumnezeu, ci prin soţul 
ei!" 167 . In final, ar fi un argument pentru a explica de ce s-a adresat diavolul femeii. Insă, în 
opinia noastră, femeia fiind cuprinsă în omul primordial, primise porunca (sfatul) în măsură 
aproape egală. La fel, Scriptura nu vorbeşte despre însufleţirea femeii, ci doar a omului 
primordial, femeia primind deja suflarea de viaţă. Desigur, toate acestea sunt taine care ne 
depăşesc, putând face doar presupuneri bazate pe text, şi acesta foarte încriptat în primele 
capitole ale Cărţii Facerii. 

Viclean: SEP 1 traduce prin isteţ: „isteţ ((ppoviuoţ) are o valoare pozitivă în 
Septuaginta: îl califică pe Iosif, în Facerea 41, 33.39. Philon (QG I, 32) şi Theodoret (QG 31) îl 

160 apudl.G. Coman, Patrologie II, p. 455 

161 Sf. Isaac Şirul, Cuvinte despre nevoinţă, LXXIV 

162 Sf. Simeon Noul Teolog, Cuvântări morale, I, 2 

163 Sf. Chirii al Alexandriei, Glafire la Facere., I 

164 g£ Vasile cel Mare, Omilii şi cuvântări, IX, 7 

165 Sf. Macarie Egipteanul, Omilii, XII, 2 

166 Sf. Efrem Şirul, Comentariu la Evanghelie 

167 BBVA, p. 25 



22 



devalorizează, interpretându-1 ca viclean. Theodotion şi Aquila traduc termenul ebraic arum 
{isteţ şi viclean în acelaşi timp) prin 7ravot)pyo<g {dibaci, şmecher) ,,m . Viclean: „redă gr. 
(ppoviuoţ, folosit pentru a traduce conceptul ebraic de înţelepciune practică - capacitatea de a 
putea judeca corect oamenii şi lucrurile şi de a-ţi alege mijloacele adecvate pentru atingerea 
scopului propus; este deci virtutea practică care asigură succesul" 169 . 

Surprinde viclenia şarpelui. „Este vorba de un şarpe, numai că sub această formă de 
apariţie se ascunde un spirit rău, Satan. [...] Măiestria cu care şarpele face pe Eva să cadă în is- 
pită presupune o fiinţă dotată cu raţiune. Eva e încredinţată că cel care vorbeşte cu ea e o fiinţă 
superioară unui animal. Şarpele cunoaşte bine porunca dată de Dumnezeu. Acel spirit înşelător 
nu putea fi decât un înger căzut, adică diavolul" 170 . Aceeaşi explicaţie o dă şi Noul Testament: 
şarpele cel vechi de zile, numit diavolul şi satana, acela care înşeală întreaga lume, care a fost 
aruncat pe pământ şi, împreună cu el, au fost aruncaţi toţi îngerii lui (Apocalipsa 12, 9). E 
vorba, aşadar, despre îngeri căzuţi, existenţi dinaintea lumii materiale {vechi de zile). O idee 
despre diavol ne dă şi traducerea numelor sale: grecescul diavolos (= calomniator; pârâş; 
clevetitor) şi ebraicul satan (= potrivnic; vrăjmaş). „In mitologiile vechi orientale, ca şi în toate 
celelalte mitologii şi religii ale lumii, şarpele este un arhetip fundamental cu valoare simbolic 
ambivalenţă. înfăţişarea sa neobişnuită şi muşcătura sa periculoasă pot trezi teamă şi repulsie, 
în timp ce frumuseţea şi misterul fiinţei sale pot fascina. In textul de faţă el simbolizează o 
creatură ostilă lui Dumnezeu şi duşmană a omului, în care ulterior Cărţile înţelepciunii şi Noul 
Testament, ca şi întreaga tradiţie creştină, vor recunoaşte pe adversar, pe diavol. Aceasta este 
numai o ipostază a funcţiilor complexe pe care simbolismul şarpelui (fie el dragon sau leviatan) 
îl are în Cartea Sfântă" 171 . 

Până azi, şarpele are o anume putere de fascinaţie, astfel că putem bănui de ce a ales 
diavolul acest chip. „Şarpele era prietenul omului; se apropia de el mai mult decât toate celelalte 
vieţuitoare şi vorbea cu el prin mişcări plăcute. Pentru aceea, prin el, diavolul, autorul răului, a 
sfătuit pe strămoşi" 172 . 

2: Iar femeia a zis către şarpe: „Noi putem mânca din roadă pomilor raiului, 

3: dar din roadă pomului care este în mijlocul raiului, ne-a zis Dumnezeu: „Din el 
să nu mâncaţi şi nici să vă atingeţi de el, ca să nu muriţi!" 

Ca să nu muriţi: „cu înţelesul: altfel, veţi muri" 173 . 

Nu ştim ce fel de pom a fost acela. Tradiţia îl socoteşte fie smochin, fie, mai târziu, măr, 
pomi cu simbolism ambivalent (dar s-a vorbit şi despre altfel de pomi). Rămânem la opinia că e 
vorba mai degrabă despre un „pom" interior prin care omul, ca împărat pus peste zidire, putea 
extinde armonia în întreg cosmosul. Aceasta nu exclude, însă, şi existenţa unui pom sensibil. 

Dar cuprindea acel pom în sine moartea? Sau doar cunoştinţa? Este cunoştinţa 
aducătoare de moarte? „Cât priveşte pomul cunoştinţei, era bun şi pomul şi era bun şi rodul lui. 
Că nu-i aşa, precum socot unii, că pomul acesta cuprindea în el moartea, ci neascultarea. In 
rodul lui nu era altceva decât cunoştinţă. Iar cunoştinţa este bună, dacă este folosită cum tre- 
buie, în ce priveşte vârsta, Adam era încă copil; de aceea Adam nu putea cuprinde după 
vrednicie cunoştinţa" 174 . 

4: Atunci şarpele a zis către femeie: „Nu, nu veţi muri; 

5: dar Dumnezeu ştie că-n ziua-n care veţi mânca din el vi se vor deschide ochii şi 
veţi fi ca nişte Dumnezei, cunoscând binele şi răul". 

„Philon (QG I, 36) şi Teofil al Antiohiei (Ad Aut. II, 28) văd în cuvintele şarpelui: veţi/î 
ca nişte dumnezei prevestirea epocii politeiste. Unii gnostici, în special ofiţii, interpretează 
pozitiv cuvintele şarpelui, acuzându-1 pe Dumnezeu, demiurgul cel rău, de gelozie" 175 . 
Cunoscând binele şi răul: „este posibil ca aici şarpele să vrea să trezească Evei gândul că ar 
putea cunoaşte elementele bune şi rele ale naturii, obţinând astfel putere asupra lor (LThK)" 176 . 

„Pe Eva, când i-a dat nădejdi mai mari, atunci a doborât-o şi a adus peste ea cele mai 
mari nenorociri. Că duşman de moarte ne este diavolul şi a pornit împotriva noastră război ne- 
împăcat. Nu ne sârguim noi atât pentru mântuirea noastră, cât se sârguieşte el pentru pierderea 
noastră" 177 . Diavolul, cel care când grăieşte minciuna, grăieşte dintru ale sale, căci este min- 
cinos şi tatăl minciunii (Ioan 8, 44), rosteşte, în puţine cuvinte, trei minciuni: că oamenii nu vor 
muri; că Dumnezeu cel atotbun ar cunoaşte răul; că oamenii vor fi ca Dumnezeu (se mai sub- 
înţelege şi o teamă a lui Dumnezeu faţă de om). Cuvântul şarpelui cuprinde şi o jumătate de 
adevăr, aceea că omului i se vor deschide ochii mâncând din pom. într-un fel, ochii săi s-au 
deschis, cunoscând pe dată ceea ce a pierdut... 

6: Şi femeia a văzut că pomul e bun de mâncat şi că plăcut le este ochilor la vedere 
şi că e de dorit spre câştigarea priceperii. Şi a luat din roadă lui şi a mâncat; şi i-a dat şi 
bărbatului său, care era cu ea, şi el a mâncat. 

Femeia a văzut: „în sensul: a socotit, a chibzuit, dar numai prin faptul că i-a dat crezare 
şarpelui, fără vreo altă probă" 178 . Pricepere: „cuvântul katanoeo e foarte bogat în sensuri: a 
pricepe, a înţelege, a remarca, a-şi da seama, a observa, a medita, a reflecta, a discerne, a vedea 
cu claritate, a fi conştient de sine. De aici, şi marea putere de seducţie a ispitei" 179 . Cum am mai 
spus, nu ştim ce fel de fruct a fost acela, chiar dacă cel mai des se vorbeşte despre măr: „Abia în 
Evul Mediu târziu pomul cunoştinţei (în alte variante, cel al vieţii) a fost considerat a fi mărul, 
la început - smochin. Mărul apare pentru prima dată la poetul creştin Ciprian (sec. V). 
Simbolismul mărului este ambivalent. Pe de o parte, simbol al fertilităţii (vezi mitul 
Hesperidelor, funcţia sa ca atribut al Afroditei, al Demetrei şi al lui Dionisos, precum şi diferite 
obiceiuri de nuntă sau practici de îndepărtare a sterilităţii, în care mărul are un rol esenţial [...]. 
Pe de altă parte, simbol al distrugerii şi morţii (vezi mitul Persefonei, Albă ca Zăpada etc). El 
îşi păstrează acest caracter ambivalent şi în tradiţia creştină - simbol al păcatului şi morţii sau, 
în mâna Măriei şi, începând cu sec. al Xl-lea, în mâna pruncului Iisus, al mântuirii şi vieţii 
veşnice" 180 . 

Este o taină cum de omul, creat bun de către Dumnezeu, a ales neascultarea. „Să spunem 
deci că omul a fost făcut de la început având cugetarea mai presus de păcat şi de patimi, dar nu şi 
cu totul incapabil să se abată spre ceea ce ar fi voit. Căci Dumnezeu a socotit că e drept să-i 
încredinţeze omului frânele propriilor voiri şi să îngăduie pornirilor lui libere să facă ceea ce le 
place. Pentru că virtutea trebuie să fie liber aleasă şi să nu fie fructul necesităţii, nici să fie 
ţinută să nu cadă de legile firii" 181 . Tertulian vede a fi vorba aici despre virtutea răbdării: 
Femeia „n-ar fi păcătuit deloc dacă ar fi respectat cu neclintită răbdare interdicţia divină" 182 . 
Vom apela şi la o tâlcuire mai subţire, încercând să pătrundem taina căderii: „Când se răspunde 
că pricina căderii omului a fost mândria, nu s-a dat un răspuns la întrebarea despre prima cauză 
a răului, pentru că mândria este deja un rău, o patimă. Căutând să pătrundă în acest ultim ţinut 
misterios în care s-a zămislit prima mişcare păcătoasă a fiinţei umane şi unde îşi are ea 
permanent motorul ei, Sfântul Maxim (Mărturisitorul) se opreşte la o influenţă a duhului 

satanic, care a aruncat o adiere de confuzie în mintea omului. Sub ispita lui, omul a avut o 
scurtă întunecare a inteligenţei, uitând care este cauza lui adevărată şi deci ţinta lui, întorcându- 
şi deci dorinţa dinspre ea, spre lume. Această scurtă amăgire a fost uşurată de atracţia ce o 
exercitau formele frumoase şi promisiunile dulci ale lumii asupra simţurilor sale. Lumea era aci, 
în imediată apropiere, cu toate chemările şi făgăduinţele ei; Dumnezeu era şi El aci, dar mai 
greu de sesizat şi cu făgăduieli de bucurii mai spiritualizate şi mai îndepărtate" 183 . 

Comentând acest verset, Sfântul Chirii al Alexandriei arată modul în care mintea noastră 
e atrasă către păcat: „Chipul (tipul) plăcerii e femeia. Şi prin mângâierile plăcerilor lunecă mintea 
adeseori spre ceea ce nu voieşte. Deci întâmplarea care se observă în Adam în mod sensibil, ca 
într-un chip îngroşat al lucrurilor, o poate vedea cineva în mod spiritual şi ascuns întâmplându- 
se în fiecare dintre noi. Căci răsărind mai întâi plăcerea, farmecă mintea şi o atrage pe încetul 
spre socotinţa că nu e nicidecum o încălcare a legii dumnezeieşti" 184 . 

7: Atunci amândurora li s-au deschis ochii şi au cunoscut că erau goi; şi au cusut 
frunze de smochin şi şi-au făcut şorţuri. 

„După interpretările iudaice şi creştine, celor doi li s-au deschis ochii sufletului. 
Descoperirea goliciunii este interpretată divers. După Irineu (Adv. haer. III, 25, 5), cei doi 
descoperă pierderea veşmintelor paradisiace sau conştientizează apetitul sexual (Dem. 14); după 
Origen, ei îşi dau seama de nevoile materiale de supravieţuire, abătându-se de la contemplaţia 
spirituală (C. Cels. IV, 76 sq.). [...] ♦ Pentru unele tradiţii, smochinul este însuşi pomul oprit (cf. 
Apocalipsa lui Moise 20, 4-5 şi Theodoret, QG 28). Fructele sale dulci şi frunzele aspre fac din 
acest pom când simbolul plăcerilor (Philon, QG I, 41), când simbolul pocăinţei (Irineu, Adv. 
haer. III, 23, 5). ♦ cingătoarea (7T£pi^o>uix) se referă la un minim acoperământ din frunze, legat 
în jurul coapselor" 185 . „Efectul atingerii de fructul oprit este goliciunea, autorul [...] folosind 
aici un joc de cuvinte între gol şi şiret, atributul şarpelui din 3, 1. Este de aşteptat ca omul, 
datorită fructului oprit, să devină asemenea şarpelui, ce pare a poseda acea cunoaştere 
misterioasă, dar el devine gol, ceea ce în concepţia Vechiului Testament reprezintă o înjosire a 
omului (cf. Facerea 9, 22; II Regi 6, 20; Isaia 20, 3 ss; Iezechiel 16, 76; LThK), un semn al 
sărăciei şi nevoii extreme (cf. Deuteronom 28, 48). Ea reprezintă şi trezirea instinctului erotic, 
prima dezordine pe care păcatul o introduce în armonia creaţiei (BJ)" 186 . 

Omul a crezut că va fi ca Dumnezeu şi cunoaşte doar că este gol! In locul celor 
nădăjduite, el „s-a acoperit cu asprimea vieţii plină de dureri - căci aceasta simbolizează 
frunzele de smochin" 187 . „Aşadar, acest om pământesc, amăgit cu nădejdea îndumnezeirii şi 
gustând din aceasta, s-a lipsit de toate bunătăţile spirituale (inteligibile) şi cereşti şi a căzut în 
simţirea pătimaşă a făpturilor pământeşti şi văzute; şi [...] s-a făcut surd, orb, gol, nesimţitor 
faţă de cele din care căzuse, precum şi muritor, stricăcios şi iraţional, asemănându-se 
dobitoacelor celor fără de minte" 188 . 

8: Şi au auzit glasul Domnului Dumnezeu purtându-se prin rai în boarea 
amurgului; şi de la faţa Domnului Dumnezeu s-au ascuns Adam şi femeia sa printre pomii 
raiului. 

Boarea amurgului sau răcoarea serii (Biblia 1982) sau îndesară (Biblia 1688) ar putea 
indica seara zilei a şaptea şi căderea omului în întuneric, până va dobândi zorii celei de-a opta 
zile. „De remarcat antropomorfismele: Dumnezeu vorbeşte şi se plimbă. Pentru Philon, omul 
de după cădere crede, în mod greşit, că Dumnezeu se modifică, precum o fiinţă temporală (QG 
I, 42). Teofil al Antiohiei vede aici o manifestare a Logosului (AdAut. II, 22). ♦ Unii exegeţi fac 

legătura între ora în care a căzut Adam şi ora răstignirii lui Iisus: între ceasul al şaselea şi al 
nouălea după-amiaza (Irineu, Adv. haer. V, 23, 2)" 189 . 

9: Şi Domnul Dumnezeu 1-a chemat pe Adam şi i-a zis: „Adame, unde eşti?" 

„Cel ce ştie toate nu căuta să afle, ci voia ca Adam să înţeleagă ce a ajuns din ce era. 
Unde eşti ?, în loc de: în ce cădere ai ajuns, de la o atât de mare înălţime!" 190 . întrebarea lui 
Dumnezeu înseamnă: „Cine erai înainte şi unde ai început să fii acum? Unde te aşezasem? Şi 
unde ai ajuns? Ştii că eşti gol, fiindcă ţi-ai pierdut îmbrăcămintea bunei credinţe. Frunze sunt 
astea cu care cauţi să te acoperi. Ai respins roadă, voieşti să te ascunzi sub frunzele legii, dar te 
dai pe faţă. Ai dorit, din pricina soţiei, să te depărtezi de Domnul Dumnezeul tău şi de aceea 
fugi de Cel pe Care căutai să-L vezi" 191 . „Adam şi Eva, când au ajuns să cunoască, şi-au acoperit 
pe dată ceea ce au cunoscut" 192 . De remarcat comportarea iraţională a primilor oameni, când în- 
cearcă să se ascundă de Cel Atotprezent. Urmările păcatului sunt imediate. Totodată, observăm şi 
grija pe care o arată Dumnezeu, chemând omul la pocăinţă. El nu abandonează creatura căzută. 

10: Acesta a zis: „Glasul Tău l-am auzit purtându-se prin rai şi m-am temut, 
pentru că sunt gol, şi m-am ascuns". 

11: Şi i-a zis Dumnezeu: „Cine ţi-a spus ţie că eşti gol? Nu cumva ai mâncat din 
pomul din care Eu ţi-am poruncit să nu mănânci?" 

12: Adam a zis: „Femeia pe care mi-ai dat-o să fie cu mine, ea mi-a dat din pom, şi 
eu am mâncat". 

Adam evită răspunsul direct, vorbind despre altceva, dar Dumnezeu îl aduce la subiect, 
arătându-i, totodată, că fapta îi e cunoscută. Adam, în loc să-şi recunoască greşeala, aruncă vina 
asupra femeii şi, indirect, asupra lui Dumnezeu. 

13: Şi a zis Domnul Dumnezeu către femeie: „Cum de-ai făcut una ca asta?" Iar 
femeia a zis: „Şarpele m-a amăgit, iar eu am mâncat". 

Atitudinea femeii e similară cu a bărbatului: ea învinovăţeşte şarpele, ca şi pe Cel Care a 
îngăduit şarpelui s-o înşele. Dar omul fusese avertizat să păzească grădina! 

14: Şi a zis Domnul Dumnezeu către şarpe: „Pentru că ai făcut aceasta, blestemat 
să fii între toate dobitoacele şi între toate fiarele pământului; pe pântecele tău să te târăşti 
şi pământ să mănânci în toate zilele vieţii tale! 

Biblia 1914 spune: pe pieptul tău şi pe pântece te vei târî. Dumnezeu nu-1 întreabă 
nimic pe şarpe, ştiind că e pururi vrăjmaş, ci îi anunţă pe loc pedeapsa: starea sa va fi mai joasă 
decât cea a animalelor după cădere, căutând mereu să se şerpuiască, deturnând afectele omului 
(pieptul) şi trăgându-1 spre plăceri (pântecele). Raţiunea, de regulă, e ultima atrasă la 
consimţirea cu păcatul. „Foarte potrivit s-a adăugat apoi la cuvintele pe piept şi pe pântece 
cuvântul vei umbla. Căci plăcerea nu stăpâneşte asupra celor ce stau pe loc şi sunt liniştiţi, ci 
asupra celor ce sunt mereu în mişcare şi plini de tulburare" 193 . „Urzitorul răutăţii, şarpele, se 
târăşte şi se încolăceşte în jurul vieţii de pe pământ, după cum vorbeşte despre el în pilde Sfânta 
Scriptură, că pe piept şi pe pântece se târăşte şi din pământ muşcă toată viaţa lui. De aici 
înţelegem - din modul mişcării şi din felul mâncării - că viaţa de aici e pământească şi josnică, 
întrucât se admite să fie încolăcită de tot felul de răutăţi şi până la urmă s-ajungă hrană acestei 
fiare târâtoare. Tot aşa, cel ce ne îndeamnă să urmăm Tatălui ceresc, ne îndeamnă şi să ne cură- 
ţim de patimile cele pământeşti, în care nu distanţarea spaţială contează, ci în primul rând 
alegerea liberă a cugetului nostru" 194 . 

15: Duşmănie voi pune între tine şi femeie, între seminţia ta şi seminţia ei; Acela îţi 
va ţinti ţie capul, iar tu îi vei ţinti Lui călcâiul". 

„Textul ebraic, anunţând ostilitatea dintre descendenţa şarpelui şi aceea a femeii, opune 
pe om Diavolului şi lasă să se întrevadă victoria finală a omului. Este o primă anticipare a 
mântuirii (BJ)" 195 . „Lupta dintre om (specia generată de Eva) şi diavol (al cărui simbol este 
şarpele - vezi Apocalipsa 20, 20). Textul grecesc foloseşte verbul tereo = a pândi, a urmări, a se 
ţine după, a supraveghea - ceea ce ar sugera o luptă infinită şi nedecisă, spre deosebire de 
Textul Ebraic care e mai concludent. In schimb, Septuaginta începe fraza prin pronumele 
personal masculin avtos = El (sau Acela), implicându-1 şi îh segmentul al doilea (avtu = al Lui), 
ceea ce face din acest verset un text profetic, referitor la Mesia, descendent trupesc al Evei şi 
Fiul Măriei (Eva cea nouă). In paralel, Vulgata începe fraza prin pronumele personal feminin 
ipsa (ea), interpretat de exegeţi ca referindu-se la Fecioara Măria. Fie că versetul are o 
dimensiune hristologică (Septuaginta), fie una mariologică (Vulgata), tradiţia exegetică a 
Bisericii 1-a supranumit Protoevanghelia, întâia deschidere a speranţei pentru mântuirea celui 
căzut" 196 . 

Sfinţii Părinţi au văzut în acest loc prima vestire a venirii Mântuitorului, Cel Ce va 
zdrobi capul şarpelui şi Care va fi sămânţă a femeii, născându-Se din Fecioară, fără a avea un 
tată lumesc. Dar cuvântul ne priveşte şi pe noi: „Fiindcă s-a spus de şarpe că este foarte viclean, 
păzeşte totdeauna capul lui, ca nu cumva să afle în tine cuib şi prin el locuinţă şi să lucreze în 
tine pustiirea" 197 . Iar călcâiul înseamnă sfârşitul 198 . „Precum şarpele nu poate fi tras afară de 
coadă, pentru că solzii de pe gât se opun celor care vor să-1 tragă afară, tot aşa nu se poate începe 
de la sfârşit alungarea plăcerii din casa sufletului. Iată de ce învăţătorul virtuţii ne porunceşte să 
pândim capul şarpelui. Iar cap numeşte el începutul răutăţii. Dacă nu primim în suflet acest înce- 
put, atunci şi urmarea rămâne nelucrătoare. Căci cine este cu totul vrăjmaş al plăcerii nu va fi 
înfrânt nici de momelile parţiale ale patimii; dar dacă cineva a primit în suflet începutul patimii, 
odată cu aceasta a primit în sine şi sălbăticiunea întreagă" 199 . 

Dar de ce se războieşte diavolul cu noi? El „n-a fost făcut duşman al nostru; dar din 
pricina invidiei a ajuns în duşmănie cu noi. Văzându-se aruncat jos dintre îngeri, n-a suferit să 
vadă pe pământean înălţat, prin propăşirea în virtute, la vrednicia îngerilor" 200 . 

16: Iar femeii i-a zis: „îţi voi spori, înmulţind u-lc, durerile şi geamătul; în dureri 
vei naşte copii; atrasă vei fi către bărbatul tău şi el te va stăpâni". 

„Păcatul a tulburat ordinea vrută de Dumnezeu; femeia, în loc să fie tovarăşa bărbatului 
(cf 2, 18-24), devine seducătoarea acestuia, care o va supune pentru a avea copii (BJ)" 201 . 

E anunţată pedeapsa femeii. Atrasă de promisiunile plăcerilor lumii, femeia va avea 
parte de durere, căci durerea urmează întotdeauna cufundării în plăceri. Dar durerea nu va însoţi 
naşterea lui Iisus din Fecioara, căci acesteia nu i-au premers păcatul şi plăcerea. „Aşa cum 
necazul a cuprins pe Eva şi sămânţa ei până azi, aşa bucuria a cuprins pe Măria şi pe bunii 
creştini în veci. Deci altfel suntem fii ai Evei şi am cunoscut blestemul ei peste noi pentru 
gândurile noastre cele rele; şi altfel trebuie să înţelegem că suntem fii ai lui Dumnezeu pentru 
gândurile bune ale Sfântului Duh şi pentru patimile lui Hristos, dacă le avem cu adevărat în 
trupul nostru" 202 . 

Rânduită în aceeaşi cinste cu bărbatul, femeia îi devine supusă. Cu alte cuvinte, 
Dumnezeu i-a spus: „Pentru că ai părăsit pe cel de aceeaşi cinste cu tine, pe cel care e de 
aceeaşi fire cu tine şi pentru care ai fost creată, pentru că ai voit să stai de vorbă cu şarpele, fiara 
cea vicleană, şi să primeşti sfat de la el, de aceea supune-te bărbatului tău şi hotărăsc să-ţi fie el 

stăpân, ca să cunoşti stăpânia lui! Şi pentru că n-ai ştiut să conduci, învaţă să fii condusă 
bine!" 203 . 

17: Iar lui Adam i-a zis: „Pentru că ai ascultat de vorba femeii tale şi ai mâncat din 
pomul din care ţi-am poruncit: Să nu mănânci!, blestemat va fi pământul din pricina ta. 
In dureri te vei hrăni din el in toate zilele vieţii tale! 

„Greaca nu poate reda jocul de cuvinte din ebraică: Adham şi adhamah, pământ, 
ţărână. Nu Adam, ci pământul este blestemat din cauza lui Adam. Pământul va îndura supliciul 
muncilor agricole" 204 . La fel, însă, şi trupul omului va îndura supliciul poftelor. Despre aceasta, 
un comentariu ceva mai jos, care contrazice afirmaţia din notă. 

18: Spini şi pălămidă îţi va rodi, şi tu cu iarba câmpului te vei hrăni. 

Iarba, „/opTOţ, este hrana animalelor, opusă fructelor (Kap7roi) din paradis, din care 
Adam a avut dreptul să mănânce până acum" 205 . 

19: Intru sudoarea feţei tale îţi vei mânca pâinea, până te vei întoarce în pământul 
din care eşti luat; căci pământ eşti şi în pământ te vei întoarce!" 

„Pedeapsa îi loveşte pe vinovaţi în funcţiile lor esenţiale - pe femeie ca mamă şi soţie, 
pe bărbat ca truditor. In loc să rămână grădinarul lui Dumnezeu în Paradis, omul se va lupta cu 
un pământ devenit ostil (BJ)" 206 . 

„Pe drept cuvânt trebuie ca acela ce se coborâse prin călcarea poruncii spre stricăciune 
şi moarte să locuiască un pământ curgător şi stricăcios şi să guste după vrednicie o astfel de hra- 
nă. Fiindcă desfătarea îmbelşugată, vieţuirea nestricăcioasă şi fără osteneală l-au adus la uitarea 
bunătăţilor făcute de Dumnezeu şi la dispreţuirea poruncii date de El, pe bună dreptate a fost 
osândit să lucreze pământiii în osteneală şi sudoare, şi aşa să i se dea câte puţin din el hrană, ca 
(una împărţită cu zgârcenie) de către un iconom" 207 . 

Biblia 1688 traduce, la versetul 17: blestemat pământul întru lucrurile tale. „Pământul 
blestemat în faptele lui Adam este trupul lui Adam, necontenit blestemat prin faptele lui, adică 
prin patimile minţii lipite de pământ, la nerodirea virtuţilor, care sunt fapte ale lui Dumnezeu. 
Din trupul său se hrăneşte omul cu durere şi cu întristare multă, bucurându-se doar de puţina 
dulceaţă ce i-o dă el. Din trup îi răsar omului, pe deasupra plăcerii stricăcioase, grijile şi 
gândurile, ca nişte spini, şi marile ispite şi primejdii, ca nişte mărăcini" 208 . Cât despre pâinea 
mâncată în sudoarea feţei, Sfântul Varsanufie arată că sudoarea frunţii omului din afară obţine 
pâine materială, iar sudoarea omului dinlăuntru (asceza, rugăciunea) dobândeşte pâine 

~209 

cereasca . 

Am face aici observaţia că Dumnezeu nu a pedepsit, propriu-zis, oamenii, mai degrabă 
anunţând urmările ce decurg fiecare din îndepărtarea lor de El. Dimpotrivă, Dumnezeu caută să-i 
aducă pe oameni la căinţă, pentru a redobândi starea pierdută. 

Păcatul a avut un efect cosmic, omul fiind zidit ca stăpân peste întreaga creaţie. Căderea 
este doar a omului, dar suferinţa se extinde şi asupra celor ce-i erau supuse. „Toate creaturile au 
plâns pentru moartea şi căderea lui (Adam), pentru că vedeau pe acela care le fusese dat ca 
împărat, făcându-se rob al puterii potrivnice şi viclene" 210 . „După călcarea poruncii [...], când 
pofta iraţională a omului a condus în el raţiunea, când a nesocotit porunca Stăpânului, atunci şi 
zidirea supusă lui s-a revoltat contra stăpânului pus de Creator" 211 . 

20: Şi Adam i-a pus femeii sale numele Eva, pentru că ea este mama tuturor celor 
vii. 

Abia acum, după cădere, primeşte femeia numele Eva, chiar dacă noi am numit-o astfel şi 
până aici. Eva (ebr. Chawah 212 ) derivă din chay (= viu) sau chayah (= a trăi), având înţelesul 
de cea care dă viaţă. Septuaginta are aici: numele... Viaţă (Zwfj - Zoi), femeia fiind numită 
Eva abia la 4,1. 

21: Şi Domnul Dumnezeu le-a făcut lui Adam şi femeii sale îmbrăcăminte de piele 
şi i-a îmbrăcat. 

îmbrăcăminte de piele sau „veşminte sau tunici din piele: există două interpretări 
principale, cu diverse ramificaţii: hainele reprezintă trupul material, carnea trupului omenesc 
(Philon, QG I, 53; gnostici, apud Irineu, Adv. haer. I, 5, 5); ele reprezintă condiţia păcătoasă şi 
muritoare a omului, de care ne lepădăm prin botez (Grigorie al Nyssei, In diem luminum, 20- 
30)" 213 . 

Putem fi tentaţi să credem că omul capătă doar acum un corp. Dar materialitatea 
trupului a fost clar afirmată în capitolul anterior. Insă, după cădere, omul „s-a îmbrăcat cu 
murirea, adică cu mortabilitatea şi grosolănia corpului - căci aceasta simbolizează îmbrăcarea 
cu piei" 214 . „In înţelesul povestirii nu-i vorba numai de piei obişnuite. Căci ce fel de animale au 
putut fi sugrumate şi despuiate pentru a li se da o astfel de întrebuinţare? Or, întrucât orice piele 
luată de pe animal e moartă, sunt absolut sigur că prin această condiţie muritoare rezervată doar 
animalelor necuvântătoare, a fost dată mai târziu omului, din grijă şi prevedere, capabilitatea de 
a muri. Sigur însă că moartea nu a fost dată omului pentru vecie, căci doar haina se îmbracă 
numai pe dinafară, aducând, la nevoie, folos trupului, dar nefiind inerentă firii sale" 215 . Un alt 
înţeles al îmbrăcării oamenilor cu piele ar fi acela că Dumnezeu le-a consolidat trupurile, spre a 
face faţă vieţii pline de greutăţi ce va urma. 

22: Şi a zis Domnul Dumnezeu: „Iată, Adam a devenit ca unul din Noi, cunoscând 
binele şi răul. Şi acum, ca nu cumva să-şi întindă el mâna şi să ia roade din pomul vieţii, 
să mănânce şi să trăiască în veci...", 

„Unul dintre noi este înţeles de Origen {Corn. Io. XXXII, 233 şi Horn. Ez. I, 9) unul 
printre noi şi interpretat ca referindu-se la Satan, care aparţinuse lumii cereşti, dar a căzut prin 
neascultare. Adam repetă căderea lui Satan. ♦ Pentru Origen, pomul vieţii reprezintă 
înţelepciunea {De oratione 27, 10- li)" 216 . „Pomul vieţii are conform textului de aici capacitatea 
de a reînnoi forţa vitală a omului şi a-1 feri astfel de moarte. Povestitorul biblic vrea în acelaşi 
timp să redea ideea că Dumnezeu a gândit iniţial pentru om nu numai o viaţă lipsită de 
suferinţele şi poverile vieţii pământeşti, ci şi lipsită de teama de moarte. Textul nu spune dacă 
prin aceasta a fost gândită o viaţă veşnică în Paradis, sau că omul ar fi fost ridicat în sfera unei 
vieţi cereşti fără teama de moarte (LThK)" 217 . 

Omul căzut e departe de a fi ca Dumnezeu. Aici e, în mod evident, un mod ironic de a 
vorbi: „Dumnezeu întrebuinţează în chip ironic şi osânditor pluralul: s-a făcut ca unul din Noi, 
care corespunde cu ideea despre Dumnezeu sădită în Adam de amăgirea şarpelui" 218 . 

Un soi de mister păstrează Scriptura în jurul pomului vieţii. Deducem doar că acel pom 
avea capacitatea de a dărui viaţă veşnică. Dumnezeu nu i-a spus lui Adam nimic despre pomul 
vieţii, ceea ce ar însemna că, până la cădere, omul a putut mânca din roadele sale. Abia după 
cădere e despărţit omul de acest pom, căci viaţa veşnică în stare de cădere ar însemna ca omul 

să se afunde într-o existenţă lipsită de sens şi plină de suferinţă. „Aşadar, scoaterea lui Adam 
din rai este mai degrabă o faptă de purtare de grijă decât de mânie" 219 . 

23: Domnul Dumnezeu 1-a scos din raiul Edenului, ca să lucreze pământul din care 
fusese luat. 

24: Şi 1-a izgonit pe Adam şi 1-a aşezat în faţa raiului Edenului; şi heruvimi a pus, şi 
sabia de pară rotitoare să păzească drumul către pomul vieţii. 

„După Textul Masoretic, Adam este aşezat de Dumnezeu la răsărit de grădina raiului. ♦ 
Heruvimii vor fi asimilaţi, de către interpreţi, fie cu cei doi heruvimi de la Chivotul 
Legământului (Philon, Cher. 21, 30; Origen, Exh. Mart. 36), fie cu îngerul care ridică sabia în 
faţa măgăriţei lui Balaam (Numeri 22, 23). După Philon, heruvimii reprezintă mişcările sferelor 
cereşti, iar rotirea lor este sabia. Pentru creştini, sabia de foc simbolizează purificarea sufletului 
înainte de a intra în paradis (cf. Origen, Horn. Luc. 24, 2)" 220 . 

Adam aşezat în preajma grădinii arată grija Creatorului de a menţine în inima celor 
căzuţi nostalgia stării primordiale. „Aceasta nu înseamnă că ei vor fi readuşi iarăşi, după 
refacerea lor, în acelaşi rai supus simţurilor şi material. Nu în acest scop a fost păstrat el până 
acum; nu pentru aceasta 1-a blestemat pe el Dumnezeu. Ci pentru că e tipul vieţii viitoare şi 
chipul veşnicei împărăţii a cerurilor" 221 . 

Heruvimii ce păzesc drumul către pomul vieţii sunt îngeri slujitori ai Creatorului. Nu 
cunoaştem originea exactă a cuvântului heruvim, sensurile propuse fiind: mare; puternic; mare 
cunoştinţă; slujitor apropiat; cel rugător; apariţie strălucită. 

Pomul vieţii preînchipuie sfânta Cruce: „Pentru că prin pom a venit moartea, trebuia ca 
prin lemn să se dăruiască viaţa şi învierea" 222 . Dacă pomul vieţii este sfânta Cruce, sabia de foc 
are rol de a opri pe cei care se apropie cu nevrednicie de roadele Jertfei celei mântuitoare: 
„sabie înfricoşătoare şi arzătoare pentru cei necredincioşi, iar pentru credincioşi prietenoasă şi 
cu dulce strălucire" 223 . 



CAPITOLUL 4 - Cain şiAbel; urmaşii lor. 

După cădere, raiul a încetat să mai existe pentru om. El se simte, deopotrivă, izgonit, dar 
şi atras către redobândirea stării primordiale. Ca o mângâiere, Dumnezeu rânduieşte acum pri- 
milor oameni să aibă copii. 

1: Iar Adam a cunoscut-o pe Eva, femeia sa; şi ea, zămislind, 1-a născut pe Cain şi a 
zis: „Am dobândit om de la Dumnezeu". 

„Jubilaţia femeii care, din serva bărbatului, se descoperă născătoare de om" 224 
Sfântul Ioan Gură de Aur descoperă aici două înţelesuri: un început de înţelepciune la 
femeie, care cunoaşte acum că tot ce avem vine de la Dumnezeu 225 ; şi începutul relaţiei trupeşti 
ca urmare a căderii, în rai stăpânind fecioria 226 . „După ce prin neascultare a intrat păcatul şi 
după ce sentinţa lui Dumnezeu ne-a făcut muritori, înţeleptul Dumnezeu, deci, rânduind, potri- 
vit înţelepciunii Lui, dăinuirea neamului omenesc, a îngăduit ca neamul omenesc să se 

înmulţească prin unire trupească" 227 . Nu putem spune cum s-ar fi înmulţit oamenii păzind 
fecioria, ci doar să presupunem că relaţia lor ar fi fost una predominant spirituală. 

Numele primului născut, Cain, se traduce prin dobândit, primit (de la verbul ebr. qanah 
= a dobândi); după o altă etimologie, Cain ar putea msemnafierar, metalurg. 

2: Şi 1-a mai născut pe fratele său, Abel. Abel era păstor de oi, iar Cain, lucrător de 
pământ 

Abel (ebr. hebel) înseamnă trecere, abur, suflare, nimicnicie, traduceri care ar indica 
scurtimea vieţii sale; sau râu, luncă, păstor, fiu. „Cei doi fraţi sunt reprezentanţii, conform 
concepţiei vechi orientale, ai celor mai vechi îndeletniciri umane - păstoritul şi agricultura. Dar 
această opoziţie cultural-istorică este marginală şi umbrită de opoziţia etico-religioasă a celor 
doi fraţi. Povestitorul vrea să sublinieze aici efectul Răului, care prin păcatul părinţilor şi-a pus 
pecetea pe întreaga umanitate (LThK)" 228 . „După revolta omului împotriva lui Dumnezeu, 
urmează acum lupta omului împotriva omului (BJ)" 229 . 

„Philon {Agr. 21) şi Didim (In Genesim 119) îl opun pe Abel, ciobanul, lui Cain 
lucrătorul de pământ (în sens peiorativ, deosebit de ţăran, j£(opyoq, al cărui sens este pozitiv). 
Noe va fi numit ygwpyoţ (Facerea 9, 20)" 230 . 

Sunt arătate cele mai vechi îndeletniciri umane şi, totodată, observăm prioritatea pe care 
Scriptura o acordă lui Abel, deşi el era cel de-al doilea născut. Din chiar îndeletnicirile celor doi 
putem vedea în Abel un tip al lui Hristos, Păstorul cel bun, iar în Cain pe cel ce se îngrijeşte de 
trup (lucrător de pământ) şi culege roadele fireşti ale preocupării sale (plăceiea, durerea, grija şi 
patimile). 

3: Şi a fost că, după un timp, Cain a adus din roadele pământului jertfă lui 
Dumnezeu. 

După un timp sau după câteva zile (SEP 1) „este interpretat de către Philon (QG I, 60) 
ca semn al întârzierii sacrificiului din partea lui Cain. Dumnezeu pedepseşte lipsa lui de zel şi 
de promptitudine. Textul Masoretic are la sfârşitul zilelor ,,2n . „Tot după Philon (QG I, 60), 
Cain n-ar fi adus primele roade, ci roade la întâmplare (părere la care se raliază şi Ioan Gură de 
Aur, Horn. Gen. XVIII)" 232 . 

4: Şi a adus şi Abel din cele întâi-născute ale oilor sale şi din grăsimea lor. Şi 
Domnul a căutat spre Abel şi spre darurile lui, 

„Abel este simbolul Dreptcredinciosului, ale cărui jertfe Dumnezeu le primeşte cu 
[bucurie]" 233 . 

5: dar spre Cain şi spre darurile lui n-a căutat. Şi s-a umplut Cain de mânie şi faţa- 
i era posomorâtă. 

„Prima apariţie a temei mezinului preferat fratelui mai mare, preferinţă prin care se 
manifestă libera alegere a lui Dumnezeu, dispreţul Său faţă de mărimile lumii şi predilecţia 
pentru cei umili. Această temă revine frecvent atât în Facerea (Isaac este preferat lui Ismael - 
21; Iacov lui Esau - 25, 23; Rahila, Liei - 29, 15-30), fiii primei celor acesteia din urmă), cât şi 
în întreaga Biblie (cf I Regi 16, 12; III Regi 2, 15 etc.)(BJ)" 234 . 

Anania, în ambele cazuri, are daruri, dar „Septuaginta face distincţie între jertfele lui 
Cain şi darurile lui Abel. Jertfele (Gixriai) sunt ceva obişnuit, jertfitorul păstrându-şi o parte din 
ofrandă, în vreme ce darurile (Swpa) sunt deosebite. Distincţia e cu atât mai semnificativă cu 
cât ea nu există în Textul Masoretic, care foloseşte acelaşi termen în ambele cazuri: minhah. ♦ 

a privit [la Anania: a căutat]: se poate adăuga o nuanţă: cu bunăvoinţă, conferită de preverbul 
£7Ti-. Lecţiunile hexaplare atestă o altă lectură: în locul lui a privit apare verbul a aprins, se 
înţelege, darurile lui Abel, lăsând neatinse jertfele lui Cain. ♦ Eusebiu {DE I, 10, 1-15) apropie 
sacrificiul lui Abel de jertfa Mielului divin, Iisus" 235 . 

Chiar în stare de cădere şi fără a-L fi cunoscut pe Creator în chip nemijlocit, asemeni 
protopărinţilor, oamenii ştiau că se cuvine să-I închine o parte din roadele munciilor, ca Aceluia 
de la care vine tot binele. „Vezi cum Creatorul firii a pus în conştiinţa omului cunoştinţa de 
Dumnezeu! Spune-mi, cine 1-a adus pe Cain la această idee? Nimeni altul decât cunoştinţa de 
Dumnezeu din conştiinţa lui" 236 . 

Există tendinţa de a socoti părtinitoare atitudinea lui Dumnezeu faţă de jertfele aduse. Dar 
vedem că Abel alege cu grijă jertfa sa (cele întâi-născute ale oilor lui), în vreme ce Cain jert- 
feşte la întâmplare (din roadele pământului). „Aduce deci sfinţitul şi preaînţeleptul Abel pe cele 
socotite mai alese şi mai bune din turma sa. [...] Şi neignorând modul sfintei slujiri, a alăturat 
grăsimea. Iar Cain nu face aşa, fiind foarte nepăsător. Cele mai alese dintre rodurile pământului 
şi le-a dăruit plăcerilor sale, şi a ospătat pe Dumnezeul tuturor cu cele de calitatea a doua" 237 . 
Apoi, „una este pârga şi alta este dijma. Pârga este de un har mai mare, de o sfinţenie cu totul 
deosebită. De aceea a căutat Domnul spre Abel, fiindcă acesta n-a întârziat cu darul său şi I-a 
dăruit din pârga oilor sale" 238 . „Deci ni se porunceşte să nu jertfim lui Dumnezeu cu zgârcenie 
(cu micime de suflet) laudele şi rugăciunile, nici să-I aducem Stăpânului orice, la nimereală, ci 
să-I închinăm ceea ce este de căpetenie în suflet, mai bine zis însuşi sufletul întreg, cu toată 
dragostea şi hotărârea" 239 . Sfântul Maxim Mărturisitorul explică jertfa lui Abel, comparându-1 
pe acesta cu Sfântul Ioan Botezătorul şi Inaintemergătorul: „Glas al lui Dumnezeu care strigă de 
la început în pustie, adică în firea oamenilor, sau în lumea aceasta, este desigur orice sfânt, [...] 
(când) închină lui Dumnezeu cu sinceritate, ca Abel, cele dintâi mişcări ale contemplaţiei 
sufletului, îngrăşate prin virtuţi" 240 . Orice gând curat născut în noi trebuie închinat lui 
Dumnezeu de îndată, spre a nu fi sfârtecat de vrăjmaş. Jertfa lui Abel preînchipuie lucrarea 
Mântuitorului: „Abel cel drept, adică Hristos, aduce lui Dumnezeu ca dar primele născute ale 
turmelor, adică pe cei fragezi la inimă şi purtători ai slavei Lui în chipul lor de întâi născuţi. Iar 
aceasta e Biserica, care e numită de dumnezeiescul Pavel mulţimea celor întâi născuţi, înscrişi 
în ceruri, a celor chemaţi spre sfinţirea prin credinţă" 241 . 

Nu ştim în ce fel a făcut vădită Dumnezeu alegerea Sa. O tradiţie explică alegerea prin 
căderea unui foc din cer, care a mistuit jertfa lui Abel şi nu pe a lui Cain; după o altă tradiţie, fu- 
mul jertfei lui Abel a suit către cer, iar al celei a lui Cain s-a risipit. Oricum, din textul biblic 
reiese cu claritate că respingerea jertfei sale i-a fost bine cunoscută lui Cain. 

Inima lui Cain se vădeşte încă de pe acum. Dumnezeu, însă, i-a cunoscut gândurile 
înaintea oricărei manifestări văzute: „La Cain, răutatea n-a început să se manifeste când şi-a 
ucis fratele, căci încă înainte Dumnezeu cel cunoscător al inimilor nu privise spre Cain şi spre 
jertfa lui, ci răutatea lui a ieşit [doar] la iveală când 1-a ucis pe Abel" 242 . „Supărarea lui Cain a 
fost îndoită; s-a supărat nu numai că a fost respins, ci şi pentru că a fost primit darul fratelui 
său" 243 . Invidia e un păcat capital. Dar aici se manifestă chiar un păcat mai grav, împotriva Du- 
hului Sfânt, Cain pizmuind harul decare s-a împărtăşit fratele său şi sporul acestuia în virtuţi. 

6: Şi Domnul Dumnezeu i-a zis lui Cain: „De ce te-ai mâniat şi de ce-ţi este faţa 
posomorâtă? 

„Tristeţea lui Cain: Septuaginta nu aminteşte decât despre tristeţe, amărăciune, dar unii 
comentatori creştini, plecând probabil şi de la Textul Masoretic {Cain s-a încins - mâniat la 
Anania), vorbesc despre invidia şi mânia celui refuzat de divinitate {I Clement A, 7)" 244 . 

7: Dacă tu faci bine, nu vei fi oare bine primit? Dar de nu faci bine, păcatul stă pitit 
la uşă: pe tine te pofteşte, dar tu cată să-i fii stăpân!" 

Daca tu faci bine, nu vei fi oare bine primit?: „text dificil, cu variante de traducere. Idee 
posibilă: Chiar dacă jertfa sa n-a fost primită, Cain ar putea fi acceptat de Dumnezeu în virtutea 
unor raţiuni care transcend jertfa în sine" 245 . Tot despre acest loc: „Frază dificilă în greacă, al 
cărei sens probabil este: Cain a adus ce se cuvenea, dar n-a împărţit cum se cuvenea (n-a dat 
partea cuvenită lui Dumnezeu, încălcând aşadar procedura ritualului). Este interpretarea pe care 
o propun pasajului Philon {Agr. 127-130), Irineu {Adv. haer. IV, 18, 3), Didim, ad locuri' 246 . 

Textul ebraic fiind corupt, versetul 7 ridică dificultăţi în traducere. S-ar putea înţelege că 
Dumnezeu îi cere în mod imperativ lui Cain să biruie păcatul. Sfinţii Părinţi au arătat, însă, că 
voia liberă a omului nu e niciodată îngrădită de către Creator. Acesta doar îl îndeamnă pe Cain 
să lupte împotriva păcatului. 

Biblia 1914 traduce: De ai fi adus drept şi ai fi împărţit drept n-ai fi păcătuit. Teci, la 
tine se va întoarce şi tu îl vei stăpâni pe acela. 

Taci sau, cum mai e tradus uneori: Linişteşte-te/ ,£inişteşte-te se poate înţelege în trei 
sensuri: nu te preocupa; taci din gură, nu mai vorbi; pocăieşte-te. Cu verbul precedent, ai 
păcătuit, va deveni o sentenţă celebră: Ai păcătuit? Linişteşte-te!, adică încetează să 
păcătuieşti (cf Constituţiile Apostolice II, 16, 4). Textul Masoretic este aici aproape 
incomprehensibil" 247 . 

Liniştea este începutul curăţirii sufletului. „Căci n-ar putea împăca pe Dumnezeu cel ce 
nu e în pace cu fratele său, ci în dezbinare şi ură" 248 . Dar Dumnezeu nu-şi uită făptura, nici chiar 
căzută în mulţime de păcate. „Uită-te la iubirea de oameni a Stăpânului! Cum vrea să-i 
potolească mânia şi furia şi să-i oprească furia prin cuvintele acestea! Văzându-i mişcările 
sufletului şi cunoscându-i neomenosul gând de ucidere, vrea să-i potolească mai dinainte gân- 
dul, să facă linişte în mintea sa" 249 . 

8: Şi Cain a zis către Abel, fratele său: „Să ieşim la câmp!" Şi a fost că-n timp ce 
erau ei pe câmp, Cain s-a aruncat asupra lui Abel, fratele său, şi 1-a omorât. 

„P<? câmp lipseşte din Textul Masoretic. ♦ După Philon {Deter. 47-48), Cain se ucide pe 
sine însuşi, ucigându-şi sufletul prin crimă, în vreme ce Abel continuă să trăiască, în pofida 
morţii fizice" 250 . „Abel, invidiat pe nedrept de fratele său, datorită binecuvântării lui 
Dumnezeu, este ucis violent. Prin crima lui Cain se inaugurează o relaţie ostilă, care se va 
transmite apoi întregii umanităţi. Dreptcredinciosul este victima pe nedrept duşmănită şi 
urmărită de cel nedrept, care-1 consideră un veşnic reproş adus sie însuşi (cf. Pilde 2, 12-20; I 
Ioan 3, 12; Matei 23, 35; Luca 11, 51). Ca arhetip al celui drept, pe nedrept urât şi ucis, Abel 
devine în literatura şi arta creştină timpurie simbol al lui Iisus şi al Bisericii Sale, persecutat de 
fraţii Săi, iudeii necredincioşi" 251 . 

„Cain pune la cale crima împotriva fratelui său, îl atrage într-un deşert şi înfăptuieşte 
crima încrezându-se în singurătatea locului, fapt nelegiuit şi nebunesc totodată, fiindcă a socotit 



244 SEPl,p. 63 
245 BBVA, p. 26 
246 SEPl,p. 63 
247 SEPl,p. 63 

248 Sf. Ciprian, Despre unitatea Bisericii ecumenice, XIII 

249 Sf. Ioan Gură de Aur, Omilii la Facere, XVIII, 6 

250 i 



'SEPl,p. 63 
251 GEN, p. 333 



33 



că este destul, pentru a-şi ucide fratele, să se ferească de văzul oamenilor, fără să-şi dea seama 
că la omorul săvârşit de el Dumnezeu este martor. Socotesc că s-a gândit atunci, cum se gân- 
desc şi acum mulţi, că Dumnezeu nu se îngrijeşte de cele pământeşti şi nu vede faptele 
oamenilor sceleraţi. Fără îndoială că aşa s-a gândit, de vreme ce după săvârşirea crimei, chemat 
şi întrebat de Dumnezeu, a răspuns că nu ştie nimic despre uciderea fratelui. îl socotea pe 
Dumnezeu atât de străin de faptele oamenilor, încât credea că poate acoperi cu minciuni o 
nelegiuire atât de bestială. Dar socoteala lui a ieşit altfel. Căci pe Dumnezeu, despre Care -şi 
închipuia că nu i-a văzut crima pe când o înfăptuia, L-a simţit că-L vede pe când era 
condamnat" 252 . 

Nil Ascetul actualizează: „Iar dacă e careva din cei ce nu ştiu încă să se lupte, să rămână 
nesupărat acasă, asigurându-şi neprimejduireaprin liniştea sa. Aşa era Iisus al lui Navi, despre 
care s-a scris: Iar slujitorul Iisus, fiind încă tânăr, nu ieşea afară din cort (Ieşirea 13, 11). Căci 
ştia din istoria lui Abel că cei ce pleacă la câmp sunt ucişi de fraţii şi de prietenii după trup, 
pentru că ies la luptă înainte de vreme" 253 . Să nu ne avântăm spre fructele vieţii creştine cât încă 
mai socotim patimile trupului „fraţi şi prieteni" ai noştri! 

Tertulian socoteşte că, asemenea Evei, Cain a nesocotit virtutea răbdării: „De-a surda aş 
scrie despre nerăbdare, dacă acel prim ucigaş şi prim fratricid, Cain, ar fi aşteptat cu suflet 
liniştit şi răbdător faptul că jertfa sa n-a fost bineprimită de Dumnezeu, dacă nu s-ar fi mâniat pe 
fratele său, dacă în sfârşit n-ar fi ucis pe nimeni" 254 . 

Includem aici şi o preţioasă tâlcuire, aparţinând Sfântului Maxim Mărturisitorul: „Cain 
este legea trupului, cea dintâi pe care o naşte Adam după ce a călcat porunca dumnezeiască Iar 
Abel este cugetul duhului, pe care-1 naşte tot acela, mai pe urmă, prin căinţă. Pe acesta îl ucide 
Cain, fiindcă a purces la contemplarea naturii înainte de a dobândi deprinderea desăvârşită în 
acest scop" 255 . 

9: Şi a zis Domnul Dumnezeu către Cain: „Unde este Abel, fratele tău?" Iar el a 
zis: „Nu ştiu; nu cumva sunt eu paznicul fratelui meu?...". 

10: Şi a zis Domnul: „Ce-ai făcut? Glasul sângelui fratelui tău strigă spre Mine din 
pământ 

„Abel este prototipul omului drept ucis fără vină/fără motiv, al cărui sânge va fi 
răzbunat (Matei 23, 35); el îl prefigurează pe Iisus, al cărui sânge îi a răscumpăra pe păcătoşi 
(Evrei 12, 24). Versetul a fost folosit pentru a susţine credinţa în supravieţuirea celui drept după 
moarte (Philon, Deter. 69-95)" 256 . In majoritatea religiilor şi culturilor, sângele (ebr. dam) era 
considerat sediul vieţii şi al forţei vitale; în această calitate aparţinea lui Dumnezeu şi, ca atare, 
orice vărsare de sânge nevinovat reprezenta o nelegiuire împotriva divinităţii (Facerea 9, 5 ss.; 
Ieşirea 20, 13; Deuteronom 5, 17). Sângele nevinovat cere răzbunare (Facerea 4, 10; II Macabei 
8, 3; Iov 16, 18) şi apasă ca un Blutschuld asupra celui vinovat (Ieşirea 22, 1; Deuteronom 10, 
10;IRegi25,26-33)" 257 . 

Ca şi atunci când l-a întrebat pe Adam, Dumnezeu nu caută nici acum să afle ci, 
dimpotrivă, să-i arate lui Cain că fapta lui e cunoscută şi, astfel, să-1 aducă la pocăinţă. Dar, tot 
ca şi Adam odinioară, Cain nu-şi recunoaşte păcatul. 

Uciderea e un păcat strigător la cer; sângele vărsat strigă către Dumnezeu, cerând o 
pedeapsă imediată. „Abel se ruga nu numai prin tăcere, ci şi prin moartea lui; că sângele lui 
dădea drumul la o voce mai puternică decât trâmbiţa" 258 . 

1 1 : Şi acum, blestemat să fii de pământul ce şi-a deschis gura ca să primească din 
mâna ta sângele fratelui tău. 

12: Când vei munci pământul, el nu-ţi va mai da puterea lui; rătăcitor vei fi şi 
fugar pe pământ!" 

Rătăcitor, „Cain fiind condamnat la o pribegie permanentă" 259 , aceasta putând desemna 
şi pe acela ce rătăceşte spiritual din loc în loc, neputându-se fixa în Dumnezeu. 

Pe bună dreptate exclamă Sfântul Chirii al Ierusalimului; „Mare este păcatul, mică 
osânda!" 260 . In bunătatea Sa, Dumnezeu nici nu-1 pedepseşte pe Cain, ci doar îi anunţă urmarea 
firească a faptei sale. „Că trupul, dacă nu are sprijinul său firesc, trebuie neapărat să se 
vânzolească şi să tremure" 261 . Odată cu creşterea păcatului, sporesc şi consecinţele. „Neamul lui 
Adam, căzând din poruncă şi fâcându-se vinovat de păcate, e zbuciumat de gânduri nestatornice 
şi e plin de frică şi de tulburare, însuşi vrăjmaşul învăluind tot sufletul care nu s-a născut din 
Dumnezeu, în pofte şi plăceri felurite, învârtindu-1 cape grâu cu o lopăţică" 262 . 

13: Şi a zis Cain către Domnul Dumnezeu: „Pedeapsa mea e mai mare decât aş 
putea eu să duc. 

SEP 1 traduce aici: Mi-e prea mare vina, ca să fiu iertat. Anania se apropie de textul 
ebraic, în cazul de faţă. „Philon interpretează diferit: Prea mare este pedeapsa mea, de a fi 
lăsat liber (Deter. 141-150; Confus. 165); o temă specific philoniană: nu este bine pentru 
păcătos să rămână nepedepsit. După Didim, Cain îl roagă pe Dumnezeu să nu-1 părăsească (ad 
locum)" 263 . 

14: Dacă Tu mă izgoneşti astăzi de la faţa pământului, şi de la faţa Ta voi fi ascund; 
rătăcitor voi fi eu şi fugar pe pământ, şi va fi că oricine mă va întâlni, mă va ucide". 

„Despărţindu-1 de pământul însângerat, crima îl desparte pe om şi de Dumnezeu; prin 
aceasta, el rămâne vulnerabil, total descoperit, fără nici o apărare. Arheologia biblică pare a 
recunoaşte în Cain pe strămoşul Cheneilor (vezi 15, 19), trib nomad al Canaanului" 264 . 

Nepedepsit, Cain îşi socoteşte pedeapsa prea grea. Sau s-ar putea înţelege că el spune: 
Vina mea este prea mare ca să mi se poată ierta, ceea ce ar fi un păcat mai greu, deznădejdea de 
a mai primi iertarea divină, păcat împotriva Duhului Sfânt. „Mai există încă şi o altfel de triste- 
ţe, mai blestemată, care împinge sufletul păcătos nu la îndreptarea vieţii şi la alungarea 
patimilor, ci la cea mai pierzătoare disperare; aceasta 1-a împiedicat pe Cain de la căinţă" 265 . Nu 
căinţa, ci teama de moarte îl copleşeşte pe Cain: „nimic nu aruncă sufletul în robie (mai mult) 
decât frica de moarte. Cum să se ridice deasupra urâciunilor simţirea de rând şi josnică, înecată 
în băltoaca slăbiciunii şi în poftele acestei vieţi?" 266 . 

15: Şi i-a zis Domnul Dumnezeu: „Nu aşa, ci oricine-1 va ucide pe Cain, înşeptită 
răzbunare va cădea asupră-i". Şi Domnul Dumnezeu i-a pus lui Cain un semn, ca tot cel 
care-1 va întâlni să nu-1 omoare. 

„Origen a consacrat două cărţi (13 şi 14, din păcate pierdute) din Corn. Gen. Acestui 
verset complicat. După Ieronim (Ep. 36, 3), sensul ar fi următorul: Cine te va ucide îţi va face 
un bine, pentru că te va elibera de nenumăratele mustrări. Unii comentatori presupun un punct 
după va ucide. Atunci sensul se schimbă: Cain va plăti şapte răzbunări. Plecând de aici: Cain va 
fi pedepsit la a şaptea generaţie, prin Lameh (Ieronim, loc. cit); Cain va fi pedepsit de şapte ori 
pentru şapte greşeli (invidie, necinste, crimă, fratricid, crimă primordială, întristarea părinţilor, 
minciună). Cele şapte pedepse: munca pământului, nerodnicie, geamăt, tremur, exil pe pământ, 

exil de la faţa lui Dumnezeu, semnul infamant (cf. Vasile, Ep. 260). Textul Masoretic spune: 
Cine-l va ucide pe Cain, acesta va fi răzbunat de şapte ori" lbl . 

Sfântul Ioan Gură de Aur tâlcuieşte pe larg acest loc 268 ; tâlcuire pe care vom încerca s-o 
rezumăm aici. Numărul şapte este întrebuinţat spre a indica un număr mare. Se arată astfel cât 
de gravă e fapta lui Cain şi cât de înfricoşătoare urmarea. Văzând zbuciumul lui Cain, oricine îi 
va cunoaşte fapta şi se va îngrozi de urmări. De aceea, de l-ar ucide, pe el sau pe oricare altul, 
pedeapsa ar fi amplificată, căci era avertizat asupra consecinţelor. 

In plus, acel ce ucide ia asupra sa şi păcatele pentru care victima n-a mai putut să se 
căiască. Iar Cain a săvârşit şapte păcate, nu unul. După Sfântul Chirii al Alexandriei 269 , acestea 
au fost: 1) nu a deosebit în chip drept; 2) nu şi-a îndreptat greşeala; 3) a pizmuit; 4) a fost 
viclean; 5) a ucis; 6) L-a minţit pe Dumnezeu; 7) a socotit că va scăpa fără voia lui Dumnezeu 
de pedeapsă. Sunt posibile şi alte clasificări ale păcatelor săvârşite de Cain. 

Nu ştim ce semn i-a fost pus fratricidului, locul biblic fiind obscur. Credem, totuşi, că e 
vorba de tremurul şi zbuciumul de care s-a amintit, semn vizibil oricui. 

16: Şi s-a dus Cain de la faţa lui Dumnezeu şi a locuit în ţinutul Nod, la răsărit de 
Eden. 

Nod: „localitate necunoscută, dar al cărei nume pare a sugera ideea de pribegie, rătăcire, 
viaţă nomadă" 270 . „Denumirea ei a fost pusă în legătură cu ebr. nad - rătăcitor - şi ar însemna 
ţinutul lipsit de linişte, ţinutul mizeriei, o viaţă departe de Dumnezeu" 271 . 

Cain se mută în ţinutul Naid (Nod): „Naid se tâlcuieşte tulburare, pe când Eden, 
desfătare. Credinţa, gnoza şi pacea sunt desfătarea, din care a fost izgonit cel ce n-a ascultat. 
Cel care se socoteşte înţelept, însă, de la început nici nu vrea să audă de poruncile dumnezeieşti; 
ci ca unul care se crede prin el însuşi învăţat, se împotriveşte frâului şi, de buna sa voie, se mută 
în tulburarea învălurată; şi coborându-se de la cunoaşterea Fiinţei nenăscute la cele muritoare şi 
născute, are când o părere, când alta" 272 . 

E o sporire a răului: „Dacă Adam s-a ascuns de la faţa lui Dumnezeu, Cain, mai păcătos 
şi mai nelegiuit decât Adam a plecat de la faţa lui Dumnezeu ,,1Tt '. Ruptura e totală! 

17: Şi Cain a cunoscut-o pe femeia sa; şi ea, zămislind, l-a născut pe Enoh; şi a zidit 
o cetate şi a numit cetatea după numele fiului său, Enoh. 

Scriptura nu a amintit naşterea ori numele femeii lui Cain, socotindu-le lipsite de 
importanţă. „După Cartea Jubileelor 4, 1, 9, femeia lui Cain se numea Awan şi era sora lui. 
Părinţii insistă pe ideea incestului (cf. Theodoret, QG 43). ♦ După Iosif Flaviu, evenimentul 
marchează începutul vieţii politice (AI I, 61-62). Augustin pune în paralel cuplurile 
Remus/Romulus, CainAbel, precum şi întemeierea celor două oraşe (Civ. Dei. XV, V)" 274 . 

Enoh înseamnă îndemânatic, începător, alte traduceri posibile părându-ni-se nepotrivite 
pentru el. Interesant că primul erou civilizator amintit de Biblie este Cain, primul care zideşte o 
cetate. Depărtat de Dumnezeu, el simte nevoia de protecţie prin ziduri, ca şi dorinţa de-a do- 
bândi o anume nemurire prin lucrarea sa. Ridicarea unei cetăţi mai sugerează vremuri în care 
numărul oamenilor ajunsese destul de mare. „Atribuirea rolului de civilizator, fondator al 
primului oraş, are pentru autor [...] valoare simbolică, aceeaşi pe care o vom regăsi şi în 
relatarea [...] turnului lui Babei (11, 1-9) - condamnarea vieţii urbane şi un argument pentru 
degenerarea umanităţii primitive prin extinderea caracterului violent" 275 . 

18: Iar lui Enoh i s-a născut Irad; lui Irad i s-a născut Maleleil; lui Maleleil i s-a 
născut Matusal, iar lui Matusal i s-a născut Lameh. 

Irad apare în Septuaginta ca Gaidad. Irad (= fugar; oraş veşnic) arată continuarea 
zbuciumului lui Cain, ca şi a acţiunii sale civilizatoare, surogat al vieţii în Dumnezeu. Maleleil 
(= lăudat de Dumnezeu) ar lăsa să se creadă că şi din descendenţa lui Cain ar fi putut ieşi ceva 
bun; Scriptura, însă, nu lasă să se întrevadă aşa ceva. Matusal (= omul săbiei) indică o fire 
războinică, violentă, şi un mediu în care e cunoscută metalurgia. Lameh (= războinic; 
distrugător; sălbatic) îşi anunţă prin nume faptele sălbatice pe care le va săvârşi. 

19: Lameh şi-a luat două femei: numele uneia era Ada şi numele celeilalte era Sela. 

„Caracterul insolent şi degenerat al descendenţei lui Cain culminează cu Lameh, primul 
care şi-a luat două soţii, contravenind astfel ordinii iniţiale stabilite de Dumnezeu în creaţie, 
aceea a monogamiei" 276 . Numele soţiilor sale, Ada (= podoabă; frumuseţe; plăcere) şi Sela (= 
stâncă ascuţită), sugerează cufundarea în plăceri şi împietrirea inimii. 

20: Ada 1-a născut pe Iabal; acesta a fost tatăl celor ce trăiesc în corturi, la turme. 

21: Fratele lui Iabal se numea Iubal; acesta este tatăl tuturor celor ce cântă din 
fluier şi din ţiteră. 

Iabal (= drumeţ; nomad; civilizaţie) are numele în acord cu ocupaţia sa; din nou e sugerat 
că civilizaţia e semn al degenerescentei. Iubal (= cântăreţ din fluier; cultură) arată iarăşi înde- 
letnicirea, ca şi faptul că o anume cultură, ce nu se mai revendică de la cult, este încercarea 
omenirii decăzute de a crea o falsă realitate, spre a umple golul lăsat de îndepărtarea de 
Dumnezeu. „Septuaginta nu redă relaţia existentă în Textul Masoretic între numele părintelui 
muzicii, Yubhal, şi numele trâmbiţei, yobhel. In greacă, Iubal este doar inventatorul 
instrumentelor cu coarde; în Textul Masoretic, dacă kinnor este un instrument cu coarde, cel 
de-al doilea, ughabh, desemnează familia fluierelor şi flautdor" 277 . 

Textul grec vorbeşte aici despre psaltire şi chitară. Anania a operat o apropiere de textul 
ebraic. 

22: Cât despre Sela, ea 1-a născut pe Tubal-Cain, care a fost părintele celor ce 
lucrează arama şi fierul. Iar sora lui Tubal-Cain era Noema. 

Tubalcain (= aşchii de metal; fierar), prin ocupaţia sa, aparţinea unei categorii privite, în 
vechime, cu teamă sau chiar cu oroare; fierarul fiind văzut ca un fel de vrăjitor; nu e exclus ca 
metalurgia să fi fost împreunată cu practicile magice. Noema (= cea frumoasă; cea iubită) 
„etimologie ce a făcut posibilă presupunerea referirii aici la o altă plagă a vieţii urbane - fiicele 
plăcerii" 278 . 

23: Lameh le-a zis femeilor sale: 

„Ada şi Sela, ascultaţi glasul meu; 

femei ale lui Lameh, luaţi aminte la cuvintele mele: 

Am ucis un om pentru rana mea 

şi un tânăr pentru vânătaia mea. 

24: Dacă pentru Cain fi-va răzbunarea de şapte ori, 

pentru Lameh de şaptezeci de ori câte şapte". 

„Versetele 23-24 reprezintă textul unui poem străvechi, din vremea când în societatea 
primară se instituise vendeta sângeroasă: Lameh se laudă cu propria sa ferocitate spre a-şi 
paraliza adversarii. Inserţia poemului e o replică la versetele 13-15" 279 . Fragmentul „reprezintă 
un cântec sălbatic compus spre gloria lui Lameh, erou al deşertului, şi este inserat aici ca mărtu- 
rie a violenţei crescânde a neamului lui Cain. Cântecul nu aparţinea iniţial spaţiului israelit, ci era 
o odă cheneitică, pe care autorul (biblic) o utilizează ca să caracterizeze degradarea etică 

(poligamia) şi sălbăticia relaţiilor umane (răzbunarea sângelui) după păcatul originar. [...] Setea 
de răzbunare a lui Lameh reprezintă al treilea păcat (după atingerea de fructul oprit şi crima lui 
Cain) din perioada anterioară lui Noe, cauză nemijlocită a potopului" 280 . „Unii comentatori 
înţeleg că Lameh va fi pedepsit de 490 de ori (Philon QG I, 77; Vasile, Ep. 260); alţii înţeleg că 
este vorba despre 77 de generaţii între crirm lui Lameh şi venirea lui Iisus (Ieronim, Ep. 36)" 281 . 

E şi un alt tâlc aici: „Cu alte cuvinte, Lameh a spus aşa: Eu merit mai mari pedepse 
decât Cain. Pentru ce? Deşi Lameh n-a omorât pe fratele său, totuşi a fost pedepsit mai cumplit, 
pentru că nu 1-a înţelepţit pilda lui Cain" 282 . 

25: Adam a cunoscut-o iarăşi pe Eva, femeia sa; şi ea, zămislind, a născut un fiu şi 
i-a pus numele Set, pentru că şi-a zis: „Datu-mi-a Dumnezeu un alt vlăstar în locul lui 
Abel, pe care 1-a ucis Cain". 

Set (= înlocuire; vlăstar) va înlocui pe Abel, omenirea având să se îndrepte în 
descendenţa lui. „Greaca nu poate echivala jocul de cuvinte din ebraică între numele Şeth şi 
forma verbală şath, a aşeza, a rânduf ,2Si . 

26: Lui Set, de asemenea, i s-a născut un fiu şi i-a pus numele Enos. De atunci au 
început oamenii să cheme numele Domnului Dumnezeu. 

„Altfel formulat: De atunci au început oamenii să-L cheme pe Dumnezeu cu numele de 
Domnul. E vorba de introducerea numelui divin Iahve (din tetragrama YHVH) = Domn, pe 
lângă acela de Elohim = Dumnezeu; deci: Domnul Dumnezeu. Această tradiţie îi plasează 
originea în generaţia contemporană cu nepotul lui Adam, în timp ce o alta îi atestă o apariţie 
mult mai târzie, în vremea lui Moise (vezi Ieşirea 3, 13-15). La obârşie, Iahve era un nume 
propriu; din respect şi teamă, Evreii preferau să-1 rostească prin echivalentul Domn. In limbajul 
biblic, numele divine sunt folosite astfel: Iahve = Domnul; Elohim = Dumnezeu; Adonai = 
Domnul; Adonai Iahve = Domnul Dumnezeu; Iahve Elohim = Domnul Dumnezeu; Iahve 
Sabaot = Domnul Sabaot sau Domnul Atotţiitorul; Şaddai = Puternicul; El-Olam = 
Dumnezeu-Cel-Veşnic" 284 . „Ultima parte a versetului este foarte greu de tradus. Enos este 
simbol al speranţei (Philon, Deter. 138-140; QG I, 79; Origen, Corn. Io. XX, 12; Eusebiu, PE 
VII, 8, 1-12). El este primul care a sperat să invoce numele lui Dumnezeu. Didim (ad locum) 
propune un alt sens pentru verbul grec considerat pasiv: Enos spera să fie invocat ca un 
dumnezeu, adică să devină ca Dumnezeu. Textul Masoretic are: De atunci a început să se 



invoce..." 285 . 



Numele Enos (= muritor; slăbănog) pare a indica smerenia acestuia. Textul ebraic are 
aici tetragrama IHVH 286 , folosită pentru prima dată şi marcând reaproprierea omenirii de Dum- 
nezeu. Acest nume va fi uitat, şi Dumnezeu îl va redescoperi în arătarea Sa către Moise, în rug. 



CAPITOLUL 5 - Patriarhii de dinainte de potop. 

1: Aceasta este cartea neamului lui Adam. în ziua când 1-a făcut Dumnezeu pe 
Adam, după chipul lui Dumnezeu 1-a făcut 

Cartea neamului lui Adam: variantă de text: cartea neamului oamenilor. Genealogiile 
aveau un rol important în viaţa triburilor semi-nomade, mai ales în exercitarea funcţiei preoţeşti. 
Cea de faţă vrea să acopere perioada dintre creaţie şi potop şi este, de fapt, o continuarea a 
textului întrerupt la 2, 4a. După numeroşi exegeţi, cifrele din ea, de tradiţie mesopotamică, sunt 

simbolice şi urmăresc, în principal, două idei: a) o perioadă foarte lungă între două generaţii; b) 
longevitatea e o binecuvântare a lui Dumnezeu asupra oamenilor drepţi, iar ea scade pe măsură 
ce răutatea şi păcatul se instalează în lume (între 1000 şi 600 de ani de la Adam la Noe, între 
600 şi 200 de la Noe la Avraam, între 200 şi 100 între Avraam şi Iosua Navi, pentru ca de la 
David încoace să devină normala) 19 " '. „O durată de viaţă foarte lungă este atribuită primilor 
patriarhi, între Noe şi Avraam ea se va reduce la două până la şase sute de ani, apoi la o sută 
până la două sute de ani pentru patriarhii evrei. Această diminuare a lungimii vieţii este pusă pe 
seama creşterii răului (cf. 6, 3), căci o viaţă lungă reprezintă o binecuvântare a lui Dumnezeu 
(BJ) şi va fi unul dintre privilegiile erei mesianice (Isaia 65, 20)" 288 . 

SEP 1 are: cartea naşterii oamenilor, „din nou apare termenul geneză. Versetul a fost 
considerat de unii comentatori (Origen, C. Ceh. VI, 49) ca final al relatării Genezei. ♦ după 
chip (cf. Facerea 1, 26-27): după Ioan Gură de Aur, reluarea acestei expresii foarte sugestive 
arată că Dumnezeu îşi menţine bunăvoinţa asupra lui Adam chiar şi după cădere {Horn. Gen. 
XXI)" 289 

2: Bărbat şi femeie i-a făcut; şi i-a binecuvântat şi i-a numit cu numele de „om" în 
ziua în care i-a făcut. 

Reamintim că Adam înseamnă om sau pământ. 

3: Adam a trăit două sute treizeci de ani şi atunci i s-a născut un fiu după 
asemănarea sa şi după chipul său şi i-a pus numele Set. 

„Adam îi transmite întregului neam omenesc chipul pe care el însuşi îl primise de la 
Dumnezeu (vezi 1, 27); asemănarea e psiho-somatică" 290 . SEP 1 traduce: după forma şi după 
chipul său: „Textul Masoretic reia după chip şi asemănare din 1, 26-27 ', în timp ce Septuaginta 
foloseşte un termen rar, unic în tot Pentateuhul, i6m, formă, tipar (se poate referi atât la trup, 
cât şi la caracter). ♦ Faptul că Set a fost născut după chipul lui Adam îi permite lui Pavel să 
spună, în I Corinteni 15, 49: Avem în noi chipul [omului] pământesc, dar îl putem avea pe cel 
[al omului] ceresc"™. „Urmaşii săi sunt setiţii, care formează de la Adam la Noe zece generaţii 
cu o foarte lungă durată a vieţii" 292 . 

De aici se redă genealogia lui Adam pe linia lui Set, în contrast cu descendenţa lui Cain. 
Cain e abandonat de autorul biblic, sămânţa sa fiind deja condamnată. Plecat de la faţa lui 
Dumnezeu, el nu mai e nici măcar după chipul şi asemănarea părinţilor săi căzuţi, într-atât a 
fost desfigurat de păcat. De acum, sunt înfăţişaţi doar urmaşii lui Set pentru că „toţi oamenii 
care sunt în lumea aceasta sunt fiii lui Set. Căci urmaşii lui Cain au pierit în potop" 293 . Cum s-a 
arătat, însă, în alte locuri, pare că au mai rămas şi descendenţi ai lui Cain, în pofida potopului; 
aceasta o putem afirma, fără dovezi concrete, şi din experienţa de zi cu zi. . . 

4: Zilele pe care le-a trăit Adam după naşterea lui Set au fost şapte sute de ani; şi i 
s-au născut fii şi fiice. 

5: Iar de toate, zilele vieţii lui Adam au fost nouă sute treizeci de ani; şi a murit 

Durata vieţii oamenilor avea să scadă treptat, pe măsură ce aceştia s-au adâncit în 
păcate. 

6: Set a trăit două sute cinci ani şi i s-a născut Enos. 

Enos înseamnă muritor, slăbănog. „Prin darea acestui nume fiului său, Set recunoaşte 
slăbiciunea vieţii omeneşti, opunându-se astfel semeţiei descendenţilor lui Cain. Spre deosebire 

de Chenei, oameni ai împărăţiei pământeşti, setiţii, începând cu Enos, recunosc împărăţia lui 
Iahve" 294 . 

7: După naşterea lui Enos, Set a mai trăit şapte sute şapte ani, şi i s-au născut fii şi 
fiice. 

8: Iar de toate, zilele lui Set au fost nouă sute doisprezece ani; şi a murit. 

9: Enos a trăit o sută nouăzeci de ani şi atunci i s-a născut Cainan. 

Cainan înseamnă câştig, proprietate, ziditor, copil. 

10: După naşterea lui Cainan, Enos a mai trăit şapte sute cincisprezece ani şi i s-au 
născut fii şi fiice. 

11: Iar de toate, zilele lui Enos au fost nouă sute cinci ani; şi a murit 

12: Cainan a trăit o sută şaptezeci de ani şi atunci i s-a născut Maleleil. 

Maleleil înseamnă lauda lui Dumnezeu sau cel ce laudă pe Dumnezeu. 

13: După naşterea lui Maleleil, Cainan a mai trăit şapte sute patruzeci de ani şi i s- 
au născut fii şi fiice. 

14: Iar de toate, zilele lui Cainan au fost nouă sute zece ani; şi a murit. 

15: Maleleil a trăit o sută şaizeci şi cinci de ani şi atunci i s-a născut Iared. 

Iared se tălmăceşte cel care coboară. Suntem tentaţi să vedem aici o aluzie la smerenie, 
nu la păcat. 

16: După naşterea lui Iared, Maleleil a mai trăit şapte sute treizeci de ani şi i s-au 
născut fii şi fiice. 

17: Iar de toate, zilele lui Maleleil au fost opt sute nouăzeci şi cinci de ani; şi a 
murit. 

18: Iared a trăit o sută şaizeci şi doi de ani şi atunci i s-a născut Enoh. 

Enoh (= iniţiat; sfinţit; consacrat) poartă acelaşi nume cu fiul lui Cain, însă va avea un 
rol cu totul diferit, motiv pentru care am ales, în cazul numelui său, alte traduceri posibile, care 
să-i sublinieze lucrarea şi vieţuirea. 

19: După naşterea lui Enoh, Iared a mai trăit opt sute de ani şi i s-au născut fii şi 
fiice. 

20: Iar de toate, zilele lui Iared au fost nouă sute şaizeci şi doi de ani; şi a murit. 

21 : Enoh a trăit o sută şaizeci şi cinci de ani şi atunci i s-a născut Matusalem. 

22: Şi după naşterea lui Matusalem a umblat Enoh cu Dumnezeu două sute de ani 
şi i s-au născut fii şi fiice. 

,y4 umbla cu Dumnezeu = metaforă pentru omul care trăieşte în intimitatea lui 
Dumnezeu, care-I este bineplăcut" 295 . 

23: Iar de toate, zilele lui Enoh au fost trei sute şaizeci şi cinci de ani. 

„Lui Enoh i se atribuie cea mai scurtă durată de viaţă, care însă reprezintă [un număr 
perfect], acela al unui an solar" 296 

24: Şi a umblat Enoh cu Dumnezeu şi nu s-a mai aflat, pentru că Dumnezeu îl 
strămutase. 

// strămutase: „în variantă de text: îl luase cu Sine. Verbul metatithemi înseamnă nu 
numai a muta, a strămuta, a schimba locul, ci şi a preface, a transforma (a trece ceva sau pe 
cineva dintr-o stare de existenţă în alta). De aici, exegeza asupra misterului în care Enoh a fost 
strămutat (fenomen care se va repeta cu profetul Ilie - vezi IV Regi 2, 3- IO)" 297 . „Excepţia lui 
Enoh: toţi ceilalţi patriarhi mor, numai Enoh este strămutat (luat, după Textul Masoretic). Acest 
verb, strămutat, a permis două interpretări: 1) Enoh este simbolul dreptului care dobândeşte 
nemurirea; Philon apropie strămutarea lui Enoh de dispariţia lui Ilie (QG I, 86; Mut. 34-38). 

Pentru Theodoret şi Augustin, versetul prefigurează învierea eshatologică, dat fiind că Enoh 
este al şaptelea patriarh din listă (învierea va avea loc în a şaptea zi milenară); 2) Tradiţia 
apocrifelor (lui Enoh) face din personaj un profet care, fiind nemuritor, cunoaşte derularea 
întregii istorii omeneşti, de la Creaţie până la Judecată. Enoh este unul din personajele 
apocaliptice cheie. Pentru Părinţi, el va fi unul dintre cei doi martori care vor preceda venirea 
Antihristului (celălalt fiind identificat cu Ilie, Moise ori Ieremia). Abia la sfârşitul lumii Enoh va 
cunoaşte moartea, fiind ucis de Antihrist (Victorin, Hipolit, Augustin etc). ♦ Unii exegeţi 
înţeleg verbul peteGukev nu cu sensul de l-a strămutat, ci l-a schimbat spiritual. Astfel, pentru 
Philon, Enoh devine simbolul convertirii, al metanoiei, care se asociază cu pocăinţa şi 
singurătatea (una din marile teme exegetice philoniene este singurătatea lui Enoh: Praem. 15- 
21; Abr. 17-26)" 298 . „Enoh se distinge de ceilalţi patriarhi prin câteva trăsături: are viaţa cea mai 
scurtă, dar care atinge [un număr perfect], este posesor al tainelor divine, dispare misterios luat 
de Dumnezeu, este al şaptelea în seria Adam (1), Enos (3), Noe (10) şi primul în marea heptadă 
Enoh, Noe, Avraam, Isaac, Iacov, Moise şi Iisus - cei şapte stâlpi ai lumii, cele şapte coloane 
ale casei înţelepciunii, cei şapte păstori. El devine o figură importantă a tradiţiei ebraice, care îl 
va da ca exemplu de pietate şi îi va atribui paternitatea cărţilor apocrife. Textul de faţă 
reprezintă cel mai vechi fragment păstrat referitor la Enoh" 299 . 

„Bogat a fost Enoh, care a luat cu sine ceea ce a avut şi toate roadele bunătăţii sale le-a 
depus în hambarele cereşti. El de aceea a fost răpit, pentru ca răutatea să nu-i schimbe inima 
(înţelepciunea lui Solomon4, 11)" 30 °. Nu e clar dacă Enoh a murit sau nu. Tradiţia, însă, spune 
că Enoh va reveni, împreună cu Ilie, şi abia atunci va treceprin moarte. 

25: Matusalem a trăit o sută optzeci şi şapte de ani şi atunci i s-a născut Lameh. 

26: După naşterea lui Lameh, Matusalem a mai trăit şapte sute optzeci şi doi de ani 
şi i s-au născut Iii şi fiice. 

27: Iar de toate, zilele lui Matusalem au fost nouă sute şaizeci şi nouă de ani; şi a 
murit. 

Matusalem (= omul săbiei) a trăit mai mult decât oricare altă persoană menţionată în 
Scriptură. Fiul său, Lameh (= plin de putere; sărac) nu are, desigur, vreo legătură cu urmaşul lui 
Cain ce purta acelaşi nume. „După Textul Masoretic, data morţii lui Mathusala [Matusalem] 
coincide cu data potopului, în vreme ce după Septuaginta el ar fi murit la paisprezece ani după 
potop, fapt care nu concordă cu evenimentele relatate în Facerea 7, 7. Ieronim propune să se 
adopte versiunea Textului Masoretic; alţi comentatori rezolvă contradicţia afirmând că 
Mathusala a fost păstrat lângă tatăl său, nemuritorul Enoh, până după sfârşitul potopului" 301 . 
„Trăind nouă sute şaizeci şi nouă de ani, [Matusalem] atinge cea mai înaintată vârstă dintre 
patriarhi. Probabil la aceasta şi la scurtimea vieţii piosului său tată se referă comentariul din 
înţelepciunea lui Solomon 4, 4- li" 302 . 

28: Lameh a trăit o sută optzeci şi opt de ani şi atunci i s-a născut un fiu 

29: şi l-a numit cu numele de Noe, zicând: „Acesta ne va mângâia în osteneala 
noastră şi-n durerea mâinilor noastre, ce vine din pământul pe care Domnul Dumnezeu l-a 
blestemat". 

Noe (= linişte; odihnă; mângâiere) este tip al lui Hristos. „Hristos ni s-a făcut nouă 
dreptate şi odihnă. Ne-a mântuit pe noi şi de pământul pe care l-a blestemat Domnul Dumnezeu. 
Căci aceasta a spus-o Lameh proorocind despre Noe. Deci nu e nici o îndoială că în Hristos ni 
s-a iertat vina neascultării lui Adam." 303 . 

30: Şi după naşterea lui Noe, Lameh a mai trăit cinci sute şaizeci şi cinci de ani şi i 
s-au născut fii şi fiice. 

31: Iar de toate, zilele lui Lameh au fost şapte sute cincizeci şi trei de ani; şi a 
murit. 

„Priveşte, deci, înainte de altele, cum se numesc cei din Cain şi şirul urmaşilor lui. Dar 
şi cum se arată clar la ce număr de ani s-a întins timpul fiecărei vieţi pentru urmaşii lui Set. (...) 
E şi aceasta o dovadă vădită celor ce voiesc să cugete drept în acestea, că Dumnezeu nu rabdă 
să vadă viaţa celor păcătoşi. (...) De aceea s-a trecut sub tăcere timpul vieţii urmaşilor lui Cain. 
Căci n-au făcut nimic vrednic de auzit" 304 . 

32: Noe era de cinci sute de ani când le-a dat naştere celor trei fii: Sem, Ham şi 
Iafet. 

Din cei trei fii ai lui Noe se vor trage trei mari ramuri ale omenirii de după potop: 

- Sem (= nume; răsad; sămânţă) e părintele rasei semitice (arabi, evrei ş. a.); 

- Ham (= negru; căldură; nervos) e strămoşul rasei hamitice, uşor de recunoscut după 
culoarea închisă a pielii; 

- Iafet (= întindere; răspândire; frumuseţe) e strămoşul rasei iafetite, cu pielea de 
culoare albă. 

Anul cinci sute al vieţii lui Noe e indicat ca fiind timpul în care Dumnezeu anunţă 
pentru prima dată cataclismul ce va veni. 

Din pricina sporirii răului în lume, Dumnezeu a hotărât nimicirea omenirii prin potop de apă. 
Memoria omenirii a păstrat, aproape pretutindeni, amintirea diluviului, în legende. Nu credem a 
fî vorba, însă, despre acelaşi cataclism, ci de evenimente similare, petrecute la date diferite. 
Potopul descris de Biblie a avut loc, conform lui Ovidiu Drimba, Istoria culturii şi civilizaţiei, 
în jurul anului 3600 î. Hr., în zona Mesopotamiei, lăsând un strat de mâl gros de trei metri, pe o 
suprafaţă de 270.000 km 2 . 

Pornind de la relatarea diluviului, ni se dă un sfat pentru viaţa duhovnicească: „Precum 
corăbierii nu poartă haine frumoase, sau mănuşi, sau sandale, căci de nu sunt dezbrăcaţi nu pot 
înota, aşa îi e cu neputinţă sufletului să treacă peste valurile vânturilor potrivnice ale răutăţii, de 
nu se află dezbrăcat de cele ale lumii" 305 . 



CAPITOLUL 6 - Eroii antediluvieni. Noe, singurul om drept. Vestirea potopului; 
corabia. 

1 : Şi a fost că după ce au început oamenii a se înmulţi pe pământ şi li s-au născut 
fiice, 

2: fiii lui Dumnezeu, văzând că fiicele oamenilor sunt frumoase, şi-au luat dintre ele 
soţii, care pe cine şi-a ales. 

,FHi lui Dumnezeu: altă lecţiune este îngerii lui Dumnezeu. Philon şi Origen 
comentează îngerii lui Dumnezeu. [...] ♦ Fiii sau îngerii sunt, pentru Philon, simboluri ale 
intelectului sau ale sufletului care se încarnează în trupuri {Gig. 6-18); literatura apocaliptică 
intertestamentară (Enoh 6-7) descrie revolta îngerilor şi amestecul lor cu fiicele oamenilor 
(îngerii îi învaţă pe bărbaţi războiul şi fierăria, iar pe femei, arta împodobirii; tot ei se află la 
originea idolatriei). Pentru o altă serie de exegeţi (Ioan Gură de Aur, Ioan Casian, Theodoret), 
îngerii sau fiii lui Dumnezeu sunt urmaşii lui Set, corupţi de fiicele oamenilor, care sunt urmaşii 
lui Cain (cele două categorii ale omenirii: bună şi rea) 306 . Cartea Jubileelor 4 afirmă, 

dimpotrivă, că îngerii au venit să aducă dreptatea pe pământ, dar că au fost amăgiţi de femei şi 
renegaţi de Dumnezeu. Textul biblic nu vorbeşte despre nici o greşeală comisă de vreuna dintre 
cele două părţi: îngeri sau fiice. Condamnarea unirii nefireşti apare o dată cu interpreţii 
târzii" 307 . Dacă textul biblic nu arată explicit greşeala săvârşită, ea este, totuşi, subînţeleasă. 

la fiii lui Dumnezeu s-au văzut fie fiinţe cereşti, fie îngeri căzuţi. Credem că mai potrivit 
e să-i înţelegem pe urmaşii lui Set 308 , cei ce au început să cheme numele Domnului, iar prin fii- 
cele oamenilor, descendente ale lui Cain, numite astfel deoarece au ratat posibilitatea de a-şi 
transcende condiţia de creatură căzută. „Desigur, n-ar putea proveni omul din împreunarea du- 
hurilor cu totul străine de trup cu femeia" 309 . Ci „e vorba de oamenii ce se întorc la patimile 
iubirii trupeşti şi se aprind de pofta ei urâtă prin îngerii căzuţi" 310 . „Până ce neamul sfinţit vie- 
ţuia de sine, neamestecat cu cel rău, strălucea în ei frumuseţea dumnezeiască neatinsă şi-i făcea 
minunaţi. Dar când au alunecat în iubirea trupească, fermecaţi de chipurile femeilor, s-au făcut 
apostaţi" 311 . „împărţirea aceasta (a neamurilor) s-a făcut după Cain şi Set, cei din Cain 
numindu-se oameni, iar cei coborâtori din Set chemându-se fii ai lui Dumnezeu" 312 . Finalul ver- 
setului 2, după care şi-a ales flecarele cine a voit, pare a sugera desfrâul general ce domnea pe 
atunci. 

3: Dar Domnul Dumnezeu a zis: „Duhul Meu nu va rămâne pururea în oamenii 
aceştia, pentru că ei sunt numai trup; aşadar, zilele lor vor fi o sută douăzeci de ani!" 

„Duhul lui Dumnezeu va rămâne doar în oamenii spirituali, nu în cei trupeşti (Origen, 
Deprinc. I, 3, 7; C. Ceh. VII, 38). Atanasie vede aici o mărturie despre Sfântul Duh (Ep. Serap. 
I, 5-7). ♦ (...) Nu trupul este condamnat de către Părinţi, ci felul de viaţă carnal, pătimaş. ♦ o 
sută douăzeci de ani: fie viaţa omului va avea această limită (cf Deuteronom 34, 7), fie 
Dumnezeu le-a mai dat oamenilor un răgaz de o sută douăzeci de ani, pentru a se converti. 
Ambele interpretări apar la comentatorii antici" 313 . 

Cufundarea în simţualitate şi alipirea de materie grăbeşte moartea, căci stihiile rămase în 
voia lor, se destramă în chip natural. „Plăcerea, trecând de la trup la minte, o face pe aceasta cu 
chip trupesc, neîmbunătăţindu-se prin împărtăşirea de ceea ce este mai bun, ci transmiţându-i 
mai vârtos aceleia ceea ce este mai rău, încât omul întreg e numit din pricina ei trup, potrivit cu 
ceea ce s-a zis despre cei înecaţi prin mânia lui Dumnezeu" 314 . Promisiunea plăcerilor atrage 
mintea într-o capcană, închizând-o în forme şi despărţind-o de Cel Nelimitat de vreo formă. 
Omul robit plăcerii alege finitul în locul infinitului şi temporalul în schimbul veşniciei. 

4: în zilele acelea erau pe pământ uriaşi, şi chiar după aceea, când fiii lui 
Dumnezeu au intrat la fiicele oamenilor şi acestea le dăruiau fii: aceştia sunt uriaşii din 
vechime, oamenii cei vestiţi. 

Uriaşi: „Septuaginta foloseşte un singur cuvânt, yiyavxEţ, pentru două cuvinte ebraice: 
nephilim (cei care cad) şi gibborim {cei puternici). Philon îi apropie etimologic pe giganţi de 
yr|, pământ: sunt creaturi pământeşti, materiale (Gig. 60-66; la fel, Irineu, Dem. 18)" 315 . „La 
toate popoarele există reprezentarea dimensiunii supraomeneşti a generaţiei mitice - 
Ghilgameş, la sumerieni, Thor, Ymir şi doimii la germani, Titanii, Giganţii, Ciclopii la greci etc. 
Autorul se referă la o legendă populară despre giganţi (nephilim), titani orientali născuţi din 
unirea muritoarelor cu fiinţe cereşti. Povestitorul biblic reînvie amintirea unei stirpe insolente 
de supraoameni - exemplu al degenerării crescânde care va provoca potopul. Iudaismul 

posterior şi primii scriitori ecleziastici, aproape fără excepţie, au interpretat pefiii lui Dumnezeu 
(oi inoi toi) 6eod) ca îngeri căzuţi. începând cu secolul al IV-lea, datorită unei concepţii mai 
spirituale despre îngeri, Părinţii Bisericii au văzut în oi Dioi tov Geov pe urmaşii lui Set, iar în 
fiicele oamenilor (6DyaT£p&g tov av6p(07TO)v) descendenţa lui Cain" 316 . 

„Versetele 1-4: text enigmatic; inserţia unei străvechi tradiţii pe care autorul Genezei nu 
şi-a permis s-o omită. In limbajul biblic, fii ai lui Dumnezeu sunt oamenii superiori, evoluaţi, 
virtuoşi, în timp ce fii ai oamenilor sunt cei inferiori, primitivi, instinctuali, păcătoşi. Din unirea 
acestor două specii atât de diferite s-au născut uriaşii, ca o culme a răutăţii de pe pământ, 
răutate pe care Domnul o va eradica prin potop" 317 . 

Sunt destule supoziţiile privind acei uriaşi. Noi opinăm că, unindu-se cei cu aspiraţii 
spirituale cu aceia robiţi trupului, urmaşii lor vor fi fost sfâşiaţi de tendinţe contradictorii, ma- 
nifestate prin fapte de natură să uimească. Sau, „femeile au născut aceşti monştri, Dumnezeu 
urâţind şi frumuseţile trupurilor omeneşti, din pricina neînfrânării poftelor desfrânate ale celor 
ce se împreunau. De aceea cei născuţi erau giganţi, adică sălbatici şi robuşti, care pătimesc de o 
mare urâciune, dar sunt superiori altora prin mărimea trupurilor. De aceea e de ştiut că cuvântul 
Scripturii obişnuieşte să numească uriaşi (giganţi) pe cei foarte robuşti" 318 . 

5: Dar Domnul Dumnezeu a văzut că răutatea oamenilor s-a mărit pe pământ şi că 
toată închipuirea din gândul inimii lor era fără-ncetare numai spre rău. 

„Există mai multe naraţiuni babilonice despre potop, ce prezintă asemănări cu povestea 
biblică, ceea ce presupune existenţa unei surse comune - amintirea uneia sau mai multor 
inundaţii catastrofale ale văii Tigrului şi Eufratului, pe care tradiţia le-a exagerat până la 
proporţiile unui cataclism universal. Autorul a încărcat această amintire cu o învăţătură veşnică 
despre dreptatea şi misericordia divină, despre răutatea oamenilor şi despre mântuirea drepţilor 
(BJ)" 319 . 

6: Şi S-a căit Dumnezeu că 1-a făcut pe om pe pământ, şi S-a mâhnit întru inima Sa. 

Lăsând de-o parte exprimarea antropomorfîcă vizându-L pe Dumnezeu, textul e de o 
duritate extremă faţă de abisul josniciei la care poate coborî omul! „Regretul lui Dumnezeu 
reprezintă aici sfinţenia Sa, ce nu poate suporta păcatul. Mult mai frecvent, regretul lui 
Dumnezeu se referă la potolirea mâniei şi la retragerea ameninţării Sale, cf. Ieremia 26, 3" 320 . 

Pentru S-a căit, SEP 1 preferă S-a îngrijorat: „verbul s-a îngrijorat poate fi nuanţat: a 
devenit preocupat şi în acelaşi timp s-a mâniat din pricina purtării oamenilor. Textul Masoretic 
are verbele naham (s-a căit) şi aţabh (s-a mâhnit, s-a mâniat). Chestiunea teologică este 
majoră: Dumnezeu a regretat crearea omului? Dumnezeu şi-a ratat creaţia? Philon şi Origen 
resping o asemenea interpretare, afirmând că Dumnezeu este mâniat şi supărat, dar nu-şi 
reneagă creaţia, pe care o consideră bună, în principiu. Aceeaşi idee, în Sirah 44, 17" 321 . 

7: Şi a zis Domnul: „Şterge-voi de pe faţa pământului pe omul pe care l-am făcut, 
de la om pân-la dobitoc şi de la târâtoare pân-la păsările cerului, căci Mă căiesc că le-am 
făcut". 

Când citim că Dumnezeu regretă şi Se căieşte, nu-L vom cugeta ca fiind schimbător, 
acestea fiind adaptări la înţelegerea oamenilor. înţelesul e acela că sfinţenia lui Dumnezeu nu 
poate îngădui învârtoşarea în păcat. 

8: Noe însă a aflat har în faţa Domnului Dumnezeu. 

,J\foe: tema potopului şi personajul sunt reluate în diferite locuri din Scriptură: Isaia 54, 
8-9; Iezechiel 14, 14; Sirah 44, 17-18; înţelepciunea lui Solomon 10, 4; 14, 6-7; Luca 17, 26; 
Matei 24, 37-39; Evrei 11, 7 etc. Temele şi simbolurile cele mai importante descoperite de 

autorii creştini: potopul-Judecată; învierea; pedeapsa; pocăinţa; speranţa; omul drept; apa 
baptismală; grinda-cruce. (...) ♦ Philon vede în Noe un nou Adam, iar resurecţia lumii după 
potop reprezintă, pentru el, o palingenesie, naştere din nou. In Noe s-au păstrat tăciunii care au 
reaprins viaţa pe pământ (QG II, 17; 31; 45-46; Mos. II, 59-65; Abr. 46 şi 56; Praem. 23). Ideea 
a fost preluată şi de creştini (Iustin, Dialogul cu Trifon 119, 4; 138, 2; Origen, Horn. Gen. II, 
3)" 322 . Har. „redă gr. yâpiq, care la rândul său traduce, alături de alţi termeni, ebr. hen/hesed - 
îndurare, binefacere, bunăvoinţă. Termenul nu are importanţa pe care o va căpăta în Noul 
Testament, nu este încă un concept teologic, ci înseamnă, atunci când se referă la Dumnezeu, 
orice fel de îndurare sau bunăvoinţă a Sa, de la salvarea ocrotitoare (ca în textul de faţă sau 
Amos 5, 15) până la privilegiul comuniunii cu Dumnezeu (Ieşirea 33, 12-17). Deşi această 
bunăvoinţă presupune o deplină libertate a manifestării ei, semnele îndurării divine nu se arată 
decât provocate şi motivate de o situaţie limită, de demnitatea sau rugămintea clară a celui ce se 
va bucura de ocrotirea ei" 323 . 

9: Iată neamurile lui Noe: Noe era om drept şi neprihănit între cei din neamul său; 
Noe umbla cu Dumnezeu. 

geamuri în sens de generaţii. Philon interpretează alegoric, spunând că este vorba 
despre virtuţile generate de un suflet drept (Deus 117-118; Abr. 31-37)" 324 . 

Prin drept e înţeles „cel ce îşi îndeplineşte în comunitatea teocratică îndatoririle faţă de 
Dumnezeu, în consens cu legea Acestuia; cel ce este loial faţă de Dumnezeu şi, în măsura în 
care comportamentul său concordă cu exigenţele divine, are dreptul la un tratament 
echitabil" 325 . 

10: Iar lui Noe i s-au născut trei fii: Sem, Ham şi Iafet. 

Despre Noe şi fiii săi s-a vorbit la 5, 32. 

11: Pământul însă se stricase în faţa lui Dumnezeu şi se umpluse pământul de 
silnicie. 

Silnicie: „adikia: nedreptate, strâmbătate, asuprire, agresiune, violenţă, cruzimea celui 
puternic faţă de cel slab" 326 , cu menţiunea, însă, că şi cei asupriţi coborâseră la aceeaşi 
stricăciune ca şi asupritorii, de vreme ce potopul nu a acţionat selectiv. 

12: Şi a căutat Domnul Dumnezeu spre pământ, şi iată, era stricat; căci tot trupul 
îşi stricase calea sa pe pământ. 

Tot trupul: „literal: toată carnea, adică orice fiinţă vie, fie om, fie animal" 327 . 

13: Şi Domnul Dumnezeu a zis către Noe: „Sosit-a înaintea feţei Mele sfârşitul a tot 
omul, căci din pricina lor s-a umplut pământul de silnicie; şi iată, Eu îi voi pierde, pe ei şi 
pământul. 

Sfârşitul (gr. telos) a tot omul: „pentru Irineu, acesta denumeşte unul din momentele tari 
ale intervenţiei lui Dumnezeu în istorie, cum ar fi: Legea, întruparea, Judecata etc. (Adv. haer. 
V, 29,2; Dem. 19)" 328 . 

14: Ca urmare, tu fă-ţi o corabie de lemn din cel tare. în corabie fă încăperi, iar pe 
dinăuntru şi pe dinafară smoleşte-o cu smoală. 

Lemn din cel tare: „ebraicul gofer (transpus ca atare de primele traduceri engleze) indică 
o esenţă de lemn necunoscută nouă. Septuaginta îl traduce prin termenul general tetragonos, 
ceea ce indică un lemn de esenţă tare. Echivalentele moderne mai specifice: salcâm, chiparos, 
răşinoase sunt fie total inadecvate, fie aproximative" 329 . Mai jos, în lipsă de altceva, noi vom 

opta pentru salcâm. încăperi: „după o interpretare mai nouă este pusă la îndoială existenţa 
despărţiturilor în arcă, această interpretare datorându-se probabil unei false traduceri" 330 . 

Corabie sau arcă din grinzi tari (SEP 1): „arcă (Kipwxoţ), o ladă (acesta este sensul 
exact al termenului grecesc). Termenul este important, pentru că este acelaşi care desemnează 
arca Legământului, în care vor fi depozitate Tablele Legii (Ieşirea 25, 10). Textul Masoretic 
numeşte arca lui Noe thebah, iar arca Alianţei/chivotul Legământului, aron. Traducătorul 
Septuagintei a folosit, pare-se, în mod intenţionat acelaşi cuvânt grecesc: locul prin care va fi 
salvat cel drept este acelaşi cu locul prezenţei divine prin Lege. ♦ Pentru Philon, arca 
simbolizează trupul care închide şi adăposteşte sufletul în timpul vijeliei vieţii (Plant. 43; 
Confiis. 105). Creştinii preiau această interpretare, dar, pentru ei, cel mai des, arca este Biserica 
(ex. Origen, Horn. Gen. II, 3, 5). Pentru Hesychios, Homiliae festales V, 2, arca este Măria 
născătoarea de Dumnezeu ♦ grinzi [la Anania: lemn]: de fapt, bârne dreptunghiulare, asemenea 
celor utilizate la construcţiile cultice: încă un semn al voinţei traducătorului de a descrie 
ambarcaţiunea lui Noe ca pe un loc sacru. Unele manuscrise ale Septuagintei au adj. Care nu 
putrezeşte: aşadar lemn trainic şi de durată, care a fost interpretat ca simbol al crucii (Iustin, 
Dialogul cu Trifon, 138, 1-3)" 331 . „Arca va deveni în tradiţia biblică şi creştină unul dintre 
simbolurile cele mai bogate şi mai frecvent comentate. In tradiţia iudaică ea este o plută pe care 
s-a refugiat speranţa lumii (înţelepciunea lui Solomon 10, 4; 14, 6); pentru Sfântul Petru (I 
Petru 3, 20 ss.) ea reprezintă modelul Botezului, iar pentru Părinţii Bisericii ea este simbolul 
Bisericii şi al vieţii veşnice. Adevăratul Noe este Iisus Hristos, care a construit singur Arca 
bisericii, iar potopul reprezintă pentru cei drepţi botezul" 332 . 

Corabia e simbol al Bisericii, locul în care sufletele află scăpare din potopul păcatelor. 
Ca lucrător al corăbiei, Noe este tip al Mântuitorului. Hristos, Noe cel Adevărat, „a construit Bi- 
serica, arătată ca în chipul acelei vestite corăbii, în care cei ce intră scapă de nimicirea ce 
ameninţă lumea" 333 . Sfântul Maxim Mărturisitorul compară pilda lui Noe cu vieţuirea sfinţilor: 
„Sfântul [...], asemenea lui Noe, privind prin credinţă chipurile viitoare ale judecăţii 
dumnezeieşti, şi-a întocmit, ca pe o corabie, o vieţuire şi o deprindere care să-1 scape de mânia 
viitoare, întărită din toate părţile cu frica de Dumnezeu" 334 . Corabia e făcută din lemn de 
salcâm, lemn tare şi neputrezitor, simbol solar al renaşterii şi nemuririi. 

15: Şi iată cum să faci corabia: lungimea corăbiei să fie de trei sute de coţi, lăţimea 
ei de cincizeci de coţi, iar înălţimea de treizeci de coţi. 

Un cot însemna aproximativ 0, 45 metri. „Dimensiunile arcei, aşa cum au fost date de 
Iahve lui Noe, au fost ulterior interpretate în sensul simbolisticii creştine (Origen, Ambrozie, 
Isidor, Hugues de Saint-Mctor etc.)" 335 . 

16: Corăbiei să-i faci acoperiş pe care-1 vei încheia la un cot deasupra; iar uşa 
corăbiei să i-o faci într-o latură; şi vei face o punte jos, una în rândul doi şi alta în cel de al 
treilea. 

„Aşadar, spaţiul cel mare împărţit în trei etaje" 336 . Acoperiş pe care-l vei încheia la un 
cot deasupra: „Text dificil, înţeles neclar. Ideea ar fi: un acoperiş uşor înclnat, a cărui coamă nu 
va depăşi în înălţime un cot de la streaşină. Altă traducere: o fereastră la un cot de la acoperiş. 
Oricum, corabia (arca) lui Noe nu are nimic în comun cu structura şi formele corăbiei clasice. 
Septuaginta o desemnează prin substantivul kivotos = ladă cu capac, cufăr" 337 . 

Clement Alexandrinul, urmând lui Barnaba, tâlcuieşte: „Unii spun că cei trei sute de coţi 
sunt simbolul semnului Domnului [T - litera taf, cu care vechii greci notau numărul 300, 
simbolizând Crucea - n.n.]; cei 50 de coţi sunt simbolul nădejdii şi al iertării date în ziua 
Cincizecimii; iar cei 30 de coţi, sau 12 m, cum este scris în unele texte, arată predicarea Evan- 
gheliei, că Domnul a început predica Sa când era de 30 de ani, iar 12 sunt Apostolii. Construcţia 
corăbiei se înalţă deasupra apei cu un cot, simbol al propăşirii dreptului, care îşi sfârşeşte viaţa 
în monadă, adică în unitatea credinţei" 338 . Sau: „Priveşte deci în cele trei sute de coţi închipuită 
desăvârşirea Sfintei Cruci. Căci aceasta este lungimea corăbiei. Iar că desăvârşirea desăvârşiri- 
lor este, ca să spunem aşa, Dumnezeu în unitate, o arată lărgimea corăbiei, care se întinde pe 
cincizeci de coţi, dat fiind că la cele şapte şeptimi se adaugă şi unitatea (50 = 7x7 + 1), întrucât 
firea lui Dumnezeu este una. Iar înălţimea nu naşte în noi decât acest înţeles. Căci ea termină a 
treia decadă a coţilor, sfârşind iarăşi în cel Unul aflat deasupra tuturor şi cel mai sus. [...] 
Fiindcă Sfânta Treime, lărgindu-se în trei ipostasuri şi Persoane deosebite, e concentrată 
oarecum într-o singură fire a Dumnezeirii" 339 . „Corabia e largă jos, unde stau dobitoacele, şi 
strâmtă sus, unde stă omul raţional" 340 . Cei ce se fac asemenea dobitoacelor au nevoie de 
lărgământ, pentru a alerga de la o poftă la alta; cel fixat în contemplaţie e, într-un sens, 
nemişcat. Dar şi primii găsesc loc de scăpare în Biserica-corabie, dacă nu au ajuns să fie numai 
trup, asemeni celor ce pier. 

17: Şi iată, Eu voi aduce asupra pământului potopul - apele -, ca să pierd de sub 
cer tot trupul care are-n el suflare de viaţă; şi tot ce este pe pământ va muri. 

„Cuvântul potop (KaTaK>o)<Tuo<g) îi va incita pe comentatorii de cultură greacă să 
apropie episodul de mitul grecesc al lui Deucalion (Philon, Praem. 23; Teofil, III, 19; Iustin, 
Apologia II, 7, 2; cf. şi Origen, C. Ceh. I, 19-20; IV, 11-12)" 341 . „în mitologia multor popoare 
vechi şi mai noi [. . .] există o relatare despre potop, care în epoca mitică a distrus, cu excepţia a 
câtorva supravieţuitori aleşi, omenirea. Prima legendă de acest fel, cunoscută nouă, este aceea 
sumeriană datând din jurul anului 2000 î. Hr. Elementele sale esenţiale se reîntâlnesc apoi în 
Epopeea lui Ghilgameş, mitul grec despre Deucalion şi Pyrrha sau acela despre strămoşul 
indian Mânu. Relatarea biblică are multe elemente comune cu mitul babilonean despre 
Utnapiştim - prevenirea de către Dumnezeu/Enki, construirea corăbiei cu ajutorul căreia sunt 
salvaţi Utnapiştim/Noe şi familia lor, proba cu păsările, jertfa de mulţumire adusă după potop, 
dar ea se deosebeşte în extrem de multe privinţe de aceea amintită mai sus, în aşa fel încât nu se 
poate vorbi de o dependenţă directă" 342 . 

Tot trupul de sub cer va pieri, urmând a se izbăvi doar cel unit cu cerul. Potopul vesteşte 
Taina Botezului, în care păcatul e omorât, urmând a se naşte un om liber în Hristos. „Primul 
botez a fost botezul potopului pentru curmarea păcatului" 343 . 

18: Dar cu tine voi statornici legământul Meu: tu vei intra în corabie, tu şi- 
mpreună cu tine fiii tăi şi femeia ta şi femeile fiilor tăi. 

„Este prima apariţie a vocabularului Legământului: 5ia6fJKT|" 344 . Legământ traduce 
ebraicul berit, „termenul cel mai important din Vechiul Testament pentru a defini raportul lui 
Dumnezeu cu oamenii sau acela al oamenilor între ei. El se referă pe de o parte la făgăduinţa 
graţiei şi a mântuirii, până la împlinirea lor finală, pe de altă parte la prescripţiile care reglează 
viaţa umană, la exigenţele etice şi cultice. Israeliţii numeau prin acest termen legătura lor 
strânsă, resimţită ca istoric trăită, cu Dumnezeu. Deşi acest legământ reprezenta manifestarea 
plină de forţă a voinţei divine, prin care Iahve îşi exprima relaţia sa cu oamenii, potrivit intenţiei 

Sale mântuitoare, el nu putea fi încălcat de niciuna dintre părţi, fiind încheiat pentru totdeauna, 
consfinţit prin ritualuri sacre şi întărit de o loialitate reciprocă" 345 . 

19: Şi din toate dobitoacele, din toate târâtoarele, din toate fiarele şi din tot trupul 
tu vei aduce-n corabie două câte două, ca să le ţii în viaţă împreună cu tine; ele vor fi 
parte bărbătească şi parte femeiască. 

Două câte două: „în înţelesul: câte două din fiecare specie" 346 . „Fiinţele iraţionale sunt 
asociate destinului uman (BJ), atât în ceea ce priveşte pedeapsa, cât şi salvarea, deoarece 
răutatea oamenilor a corupt întreaga creaţie (cf. 6, 13)" 347 . 

20: Din tot soiul de păsări zburătoare după fel şi din tot soiul de dobitoace după fel 
şi din tot soiul de târâtoare după fel, două câte două din toate să vină la tine, parte 
bărbătească şi parte femeiască, pentru ca-mpreună cu tine să le ţii în viaţă. 

21: Iar tu ia cu tine din toate bucatele ce se mănâncă şi fă-ţi acolo strânsură; ele vă 
vor fi vouă de mâncare, ţie şi lor". 

22: Şi a făcut Noe totul după cum îi poruncise Domnul Dumnezeu; aşa a făcut 

întreaga creaţie se salvează prin omul drept, după cum întreaga creaţie suferă în urma 
păcatului. Despre înţelesul dobitoacelor vom vorbi ceva mai jos. 



CAPITOLUL 7 - Potopul 

1: Şi Domnul Dumnezeu i-a zis lui Noe: „Intră în corabie, tu şi toată casa ta, căci pe 
tine te-am văzut că eşti drept înaintea Mea în neamul acesta. 

Singur Noe fusese găsit drept în generaţia sa, astfel că el se va salva, împreună cu 
familia (casa) sa. 

2: Din toate animalele curate vei lua cu tine câte şapte perechi, parte bărbătească şi 
parte femeiască, iar din animalele necurate câte o pereche, parte bărbătească şi parte 
femeiască. 

3: De asemenea, din păsările cerului cele curate să iei câte şapte perechi, parte 
bărbătească şi parte femeiască, iar din toate păsările cele necurate, câte o pereche, parte 
bărbătească şi parte femeiască, ca să le păstrezi lor soiul pe faţa-ntregului pământ. 

Curate/necurate: „curate redă gr. KaGapoţ - curat, pur, care traduce ebr. tahor - care 
iese la lumină, strălucind ca lumina; necurate redă gr. \ix\ KaGapoţ - necurat, impur, care 
traduce ebr. tame. Vechiul Testament împărtăşeşte interesul deosebit pentru aceste două 
concepte alături de toate popoarele antice, în special cele vechi orientale, acest interes 
provenind din interpretări magice şi animiste străvechi. Ambele devin apoi concepte cultice 
primare, primul reprezentând starea cultică obligatorie de contact cu divinitatea şi devenind 
unul dintre simbolurile participării la viaţa divină, cel de al doilea, în forma sa cea mai 
exagerată, intrând în sfera morţii şi a tot ce este legat de aceasta. Cele două concepte operează 
în toate domeniile vieţii - fizic, religios sau moral. Toate popoarele vechi sau noi au cunoscut şi 
cunosc tabuuri de hrană, provenite fiecare în parte din cauze diferite. Pentru israeliţi, în 
categoria animalelor necurate intrau mai cu seamă acelea care aparţineau unor culturi străine şi 
de aceea neplăcute lui Iahve. Intrau aici acele animale care iniţial fuseseră toteme, sau închinate 
unei alte divinităţi: porcul - animal sfânt în Babilon, Cipru şi Siria; câinele - în Fenicia, 
Babilon, Egipt şi Persia; şoarecii, şerpii şi iepurii erau privite ca purtătoare de forţe demonice 
etc. Se mai adăugau şi criterii estetice sau igienice. Contactul cu cadavrele unor astfel de 
animale aduce cu sine necurăţenia, ele neputând fi nici mâncate şi nici jertfite" 348 

4: Căci încă şapte zile, şi Eu voi face să plouă pe pământ timp de patruzeci de zile şi 
patruzeci de nopţi şi voi pierde de pe faţa pământului toate fiinţele pe care le-am făcut". 

Patruzeci e numărul aşteptării, al pregătirii, al încercării şi al pedepsei. Odată depăşit 
numărul 40, se trece la o stare superioară. Sfântul Ilie a mers 40 de zile până la Muntele Horeb, 
unde s-a învrednicit de vederea lui Dumnezeu (III Regi 19, 8 ş.u.), evreii petrec în pustie 40 de ani 
până să intre în Canaan etc. 

5: Şi a făcut Noe toate câte i-a poruncit Domnul Dumnezeu. 

6: Iar Noe era de şase sute de ani când a venit potopul - apele - asupra pământului. 

Cunoaştem îndelunga răbdare a lui Dumnezeu; El „pronunţă ameninţarea Sa în anul al 
cinci sutelea; totuşi, în anul al şase sutelea a adus potopul pe pământ. [...] Intenţionat a întins 
Domnul iubirea Sa de oameni, ca să le dea timp de pocăinţă" 349 . 

7: Şi Noe şi fiii săi şi femeia sa şi femeile fiilor săi au intrat în corabie ca să scape de 
apele potopului. 

8: Şi din păsările curate şi din păsările necurate şi din dobitoacele curate şi din 
dobitoacele necurate şi din fiare şi din toate cele ce se târăsc pe pământ, 

9: parte bărbătească şi parte femeiască, două câte două au intrat cu Noe în corabie, 
aşa cum Dumnezeu îi poruncise lui. 

„Inmulţindu-se oamenii şi căzând într-un adânc de rele şi într-o mare mulţime de păcate, 
vrând Dumnezeu să potopească lumea cu apă şi să şteargă pe om de pe faţa pământului, n-a 
lăsat din nou părticica Sa, ci pe Noe şi pe fiii săi şi pe fiicele sale i-a scăpat în arcă. Iar arca era 
iarăşi prefigurarea Născătoarei de Dumnezeu, Noe era preînchipuirea lui Hristos, oamenii cei 
împreună cu Noe erau pârga părţii luate din iudei, a celor ce aveau să creadă în Hristos, iar 
animalele sălbatice şi toate dobitoacele şi zburătoarele şi târâtoarele erau o preînchipuire a nea- 
murilor păgâne. De aceea, aşa cum arca 1-a avut în ea după potop pe Noe, aşa şi Născătoarea de 
Dumnezeu Măria L-a avut pe Cel ce S-a întrupat, Dumnezeu şi om; arca însă i-a scăpat numai 
pe acela şi pe cei împreună cu el, dar Acesta a izbăvit de potopul păcatului şi de robia legii şi a 
morţii atât arca, cât şi lumea toată" 350 . 

10: Şi a fost că după cele şapte zile au venit apele potopului asupra pământului. 

1 1 : In anul şase sute al vieţii lui Noe, în luna a doua, în ziua a douăzeci şi şaptea a 
lunii, în chiar ziua aceea s-au desfăcut toate izvoarele adâncului celui mare şi jgheaburile 
cerului s-au deschis; 

Izvoarele adâncului celui mare: „Adâncul: genunea (abisul) din 1,2. E vorba de apele 
subterane care ţâşnesc din adâncuri în întâmpinarea celor ce se prăvălesc din cer. Totul 
sugerează refacerea hăului primordial; dacă la-nceput Dumnezeu despărţise apele de ape, acum 
ele se împreunează din nou, clocotind" 351 . Jgheaburile: „textual: cataractele. Imaginea este 
aceea a morarului care deschide scocul pentru ca apa acestuia să se prăvălească-n cupele 
roţii" 352 . 

„După Septuaginta, potopul începe şi se termină în ziua a douăzeci şi şaptea din lună şi 
durează exact un an (cf Facerea 8, 14). Textul Masoretic dă aici ziua a şaptesprezecea, ultima zi 
fiind însă tot 27. După Textul Masoretic aşadar, potopul durează cu zece zile mai mult decât 
după Septuaginta. ♦ luna a doua poate fi primăvara sau toamna, în funcţie de calendarul folosit 
(liturgic, primăvara; civil, toamna). Philon (QG II, 11) şi Cartea Jubileelor (6, 22; 7, 3-7) 
fixează evenimentul la echinocţiul de primăvară" 353 . în a doua lună: „israeliţii urmau anul 
lunar. O lună (ebr. hodesch/ierah) dura 29 sau 30 de zile. Iniţial au fost folosite denumirile 
canaanite ale lunilor. Ulterior, în perioada târzie a regilor şi a exilului, s-a folosit desemnarea lor 
prin numerale ordinale, preluându-se însă anul babilonean, care începea primăvara. După exil 

pătrund tot mai frecvent şi denumirile babilo-asiriene ale lunilor. Luna a doua ar fi aprilie -mai, 
luna Iyyar în denumirea ulterioară" 354 . Ziua a douăzeci şi şaptea: „cu excepţia Sabbatului, 
zilele nu erau numite, ci numărate. Ziua (iom) era socotită de dimineaţă până dimineaţă, aşa 
cum apare în relatarea despre Creaţie. Ulterior, această determinare a fost înlocuită cu aceea 
babiloniană - de seara până seara, ceea ce este obişnuit în Noul Testament. Ziua propriu-zisă 
avea trei momente principale - dimineaţa, amiaza şi seara, abia în Noul Testament se întâlneşte 
împărţirea ei în [ceasuri] (12). Noaptea era împărţită, ca în Babilon, în trei veghi (de noapte) 
(ebr. aşmura), care apoi, datorită influenţei romane, au devenit patru" 355 . 

12: şi a plouat pe pământ timp de patruzeci de zile şi patruzeci de nopţi. 

13: în chiar ziua aceea a intrat Noe în corabie, precum şi Sem, Ham şi Iafet, fiii lui 
Noe, femeia lui Noe şi cele trei femei ale fiilor săi. 

„Septuaginta lasă să se înţeleagă că femeile au fost despărţite în arcă de soţii lor, relaţiile 
sexuale fiind întrerupte. Tradiţia iudaică (Ginzberg, Legendele evreilor, t. V) şi creştină (Didim, 
ad locum; Chirii al Ierusalimului, Procateheză) confirmă acest posibil sens. Textul Masoretic 
are însă cu ei" 35f> . Oricum ar fi fost, Ham nu a păzit asceza firească în timpul unui cataclism, aşa 
cum se va vedea la capitolul 9. 

14: Şi toate fiarele după fel şi toate dobitoacele după fel şi toate târâtoarele ce se 
târăsc pe pământ după fel şi toate înaripatele după fel 

15: au intrat la Noe în corabie, două câte două din tot trupul care are-n el suflare 
de viaţă. 

16: Şi cele ce-au intrat - o parte bărbătească şi-o parte femeiască din tot trupul - 
au intrat precum îi poruncise Dumnezeu lui Noe. Şi Domnul Dumnezeu i-a închis corabia 
pe dinafară. 

„Dumnezeu participă concret la salvarea lui Noe, închizând arca din exterior. Philon 
vede în episodul îmbarcării pe arcă un simbol al închiderii intelectului (Noe) în trup (QG II, 11). 
Pentru Ioan Gură de Aur, închiderea lui Noe este analogă închiderii lui Iona în pântecele 
balenei, prefigurare a învierii (Horn. Col. V)" 357 . 

17: Şi a fost potopul pe pământ timp de patruzeci de zile şi patruzeci de nopţi; şi 
apele au crescut şi au ridicat corabia şi ea s-a înălţat deasupra pământului. 

18: Şi s-au înstăpânit apele şi-au tot crescut pe pământ; şi corabia se purta pe 
deasupra apelor. 

19: Şi- atât de mult s-au înstăpânit apele pe pământ, încât toţi munţii cei înalţi care 
erau sub cer s-au acoperit; 

20: cu cincisprezece coţi s-a ridicat apa deasupră-le şi toţi munţii cei înalţi s-au 
acoperit. 

Potopul s-a pornit în luna Iyyar (aprilie - mai). Apele s-au ridicat 15 coţi deasupra 
munţilor. Vechii evrei notau numărul 10 cu litera yod, iar pe 5 cu he, astfel că 15 ar fi IH - în- 
ceputul tetragramei sacre IHVH (Iahve). S-ar înţelege astfel că tot cel unit cu Dumnezeu suie 
deasupra stihiilor. îmbietor, acest calcul rezistă cu greu, deoarece evreii, în cazul numărului 15, 
foloseau literele teth şi waw (9+6), tocmai pentru a feri de profanare numele divin. Rămâne, 
totuşi, posibilitatea de a gândi numele divin, fără ca el să fie rostit. 

21: Şi a murit tot trupul ce se mişca pe pământ: păsările, dobitoacele, fiarele, toate 
vietăţile ce mişună pe pământ, şi toţi oamenii; 

Cel ce vede în materie ultima realitate şi se cufundă în vieţuirea dobitocească este mort 
înaintea lui Dumnezeu. 

22: toate cele ce aveau în nări suflare de viaţă, toate cele ce erau pe pământ uscat, 
toate au murit. 

23: Şi s-a stins toată fiinţa ce se afla pe faţa-ntregului pământ, de la om pân-la 
dobitoc şi pân-la târâtoare şi pân-la păsările cerului, toate s-au stins de pe pământ; şi n-a 
rămas decât Noe şi ce era cu el în corabie. 

„Noe este rămăşiţa neamului omenesc. Tema rămăşiţei salvate are o mare importanţă în 
textele profetice: ea este soluţia găsită pentru a împăca dreptatea lui Dumnezeu (care ar cere 
pedepsirea) cu fidelitatea Sa (care a făgăduit salvarea)" 358 . 

24: Iar apa a tot crescut pe pământ vreme de o sută cincizeci de zile. 

Numărul 150 era notat prin literele qof (100) şi nun (50), prima şi ultima literă a 
numelui Cain. Poate că astfel se dă de înţeles că a pierit toată descendenţa lui Cain, fără a i se 
mai pomeni numele. 

Izbăvirea au aflat doar cei ocrotiţi în corabia de lemn. „Totdeauna viaţa a venit prin 
lemn. Pe vremea lui Noe, prin o corabie de lemn s-a dat viaţa" 359 . Mai apoi, viaţa veşnică s-a 
dăruit prin lemnul Sfintei Cruci. 

Pieirea atâtor oameni e explicată de Clement Alexandrinul: „Ceea ce este mai subtil, 
adică sufletul, n-ar putea suferi ceva rău din partea apei, care este mai densă, şi nu poate fi do- 
minat din pricina subtilităţii şi simplităţii lui; de aceea sufletul se şi numeşte incorporai. Dar 
partea aceea care a ajuns densă - că a ajuns densă din pricina păcatului - aceea este aruncată 
împreună cu duhul cel trupesc" 360 . 



CAPITOLUL 8 - încetarea potopului. Noe iese din corabie şi-I aduce jertfă lui 
Dumnezeu. 

1 : Şi Dumnezeu Şi-a adus aminte de Noe şi de toate fiarele şi de toate dobitoacele şi 
de toate păsările şi de toate vietăţile mişcătoare câte erau cu el pe corabie; şi a adus 
Dumnezeu vânt pe pământ şi apele s-au potolit; 

Vânt sau suflare (SEP 1): „este vorba de o boare divină menită să zvânte faţa pământului 
după potop" 361 . 

2: izvoarele adâncului şi jgheaburile cerului s-au închis şi ploaia din cer a încetat 

3: Şi apa scădea treptat de pe pământ şi după o sută cincizeci de zile apele s-au 
micşorat. 

4: Iar în luna a şaptea, în ziua a douăzeci şi şaptea a lunii, corabia s-a odihnit pe 
muntele Ararat. 

„Literal: pe munţii Ararat. Lanţ muntos în Armenia de astăzi, la sud de Caucaz" 362 . 
„Utnapiştim, în legenda babiloneană, se opreşte pe muntele Nisir, iar Deukalion pe Parnas, 
înlocuit târziu prin Athos sau Etna" 363 . 

Corabia s-a oprit pe Munţii Ararat (= pământ sfânt; căruţa celor închinaţi), locul exact 
nefîind cunoscut. Aceasta s-a petrecut în luna Tişri (septembrie - octombrie), prima lună a anu- 
lui civil iudaic şi a şaptea a anului religios. Dacă tradiţia despre potop ajunsă până la Moise, 
autorul Cărţii Facerii, a păstrat aceste date, înseamnă că încă de pe timpul lui Noe ele aveau o 
semnificaţie. 

5: Iar apele au tot scăzut până în luna a zecea; iar în cea dintâi zi a lunii a zecea s- 
au arătat vârfurile munţilor. 

6: Şi a fost că după patruzeci de zile a deschis Noe fereastra corăbiei pe care o 
făcuse 

7: şi a trimis corbul să vadă dacă apele au scăzut. Şi ieşind acesta, nu s-a mai întors 
până ce apele-au secat pe pământ. 

„Proba cu păsări apare şi în legenda babiloneană, Utnapiştim trimite pe rând un 
porumbel, o rândunică şi un corb. In majoritatea mitologiilor, corbul este un mesager divin cu 
funcţii profetice, de bun sau rău augur, ambivalenţă ce se datorează proprietăţilor sale fizice 
diferite. Aici el ar fi simbolul perspicacităţii (cf Dictionnaire des symboles, Paris, 1973). 
Numeroase exemple şi în poezia popdară română" 364 . 

„După Septuaginta, corbul nu s-a mai întors; după Textul Masoretic, el pleca şi se 
întorcea. Philon interpretează alegoric plecarea definitivă a corbului: viciul se complace în 
atmosfera potopului, dar pleacă pentru totdeauna în condiţii normale, în vreme ce porumbelul, 
simbolul virtuţii, revine în sufletul omului drept (QG II, 35-39). Corbul este un animal interzis, 
după Levitic 11, 15; va deveni simbol al diavolului" 365 . 

Dacă potopul e simbol al Botezului, corbul care nu se mai întoarce semnifică ştergerea 
păcatului prin Botez. Pasăre necurată şi hrănindu-se cu cadavre, corbul are o conotaţie malefică. 

8: Şi după el a trimis porumbelul ca să vadă dacă apele au scăzut de deasupra feţei 
pământului. 

Porumbelul: „Singura pasăre amintită ca animal de jertfă, fiind în special ofranda celor 
săraci. Simbolistica sa în Vechiul Testament este relativ variată, în mare măsură încadrându-se 
tradiţiei antice mai largi, în care porumbelul este simbol al sufletului. începând cu acest episod, 
el devine şi simbol al păcii şi armoniei. In Noul Testament va deveni mai cu seamă simbol al 
Sfântului Duh" 366 . 

9: Dar porumbelul, negăsind loc de odihnă pentru picioarele sale, s-a întors la el în 
corabie; căci încă era apă pe toată faţa pământului Şi [Noe] a întins mâna şi 1-a apucat şi 
1-a băgat la el în corabie. 

„Creştinii fac analogie între porumbelul lui Noe şi cel care se va pogorî peste Iisus în 
momentul botezului (Matei 3, 16 etc): porumbelul este o imagine a Duhului Sfânt care se 
pogoară asupra celor drepţi, Iisus fiind adevăratul Noe. Un element care întăreşte lectura 
tipologică a episodului îl constituie faptul că porumbelul se întoarce către seară (Chirii al 
Ierusalimului, Cat. XVII, 10; Ioan Gură de Aur, Horn. in Mt. XII, 3). In unele reprezentări 
bizantine ale botezului lui Iisus, porumbelul ţine unram de măslin în cioc'* 67 . 

10: Şi aşteptând încă alte şapte zile, din nou a trimis porumbelul din corabie. 

11: Şi porumbelul s-a întors la el spre seară; şi iată, avea în cioc o ramură verde de 
măslin. Atunci a cunoscut Noe că apele se scurseseră de pe faţa pământului. 

Ramură verde de măslin: Septuaginta are aici Kdpşoţ, „care desemnează mai degrabă 
un vreasc sau un mai (oricum, ceva uscat). Traducătorul Septuagintei vrea să sugereze probabil 
că apele s-au retras definitiv, aşa încât crenguţa respectivă a avut vreme să se şi usuce. In Textul 
Masoretic, dimpotrivă, frunza de măslin e proaspătă" 368 . La fel cum, tacit, a făcut-o şi Anania, 
preferăm aici varianta textului ebraic. 

Porumbelul deasupra apelor e simbol al Duhului Sfânt (cf. Matei 3, 16), iar ramura de 
măslin închipuie pe Hristos. Spre seară arată timpul venirii Mântuitorului, spre seara zilei a 
şaptea. Dubla slobozire a porumbelului închipuie, pentru noi, cele două firi ale Mântuitorului, 
omenească şi dumnezeiască. Se mai indică şi aceea că Botezului îi urmează Mirungerea 
(măslinul fiind legat de ideea untdelemnului): „Botezului îi urmează ungerea cu untdelemn; el 
indică ungerea noastră, ne face hristoşi (= unşi) şi ne făgăduieşte, prin Duhul Sfânt, mila lui 

Dumnezeu, pentru că porumbelul a adus o ramură de măslin celor care au fost izbăviţi de 
potop" 369 . 

12: Şi încă alte şapte zile aşteptând, din nou i-a dat drumul porumbelului; dar 
acesta nu s-a mai întors la el. 

Uscatul începuse să se arate. Al treilea zbor al porumbelului ne poate duce cu gândul la 
taina Treimii. 

13: Şi a fost că în anul şase sute unu al vieţii lui Noe, în prima zi a lunii întâi, 
secând apa de pe pământ, a ridicat Noe acoperişul corăbiei şi a privit: şi iată că apa secase 
de pe faţa pământului. 

Ziua întâi arată o restaurare a creaţiei, iar luna întâi este nisan (martie-aprilie) de mai 
târziu, în care Mântuitorul va pătimi şi va învia. 

14: Iar în luna a doua, în douăzeci şi şapte ale lunii, pământul era uscat 

15: Şi Domnul Dumnezeu i-a grăit lui Noe, zicând: 

16: „Ieşi din corabie, tu şi împreună cu tine femeia ta, fiii tăi şi femeile fiilor tăi; 

17: şi toate fiarele care sunt cu tine, şi tot trupul: de la păsări şi pân-la dobitoace şi 
toate târâtoarele ce se mişcă pe pământ scoate-le împreună cu tine; creşteţi şi înmulţiţi-vă 
pe pământ!" 

„Textul Septuagintei reia expresia din 1, 28, ceea ce sugerează o naştere din nou a lumii, 
aceasta fiind solidară cu omul atât în cădere cât şi în mântuire" 370 . 

18: Şi a ieşit Noe, precum şi femeia sa şi fiii săi şi femeile fiilor săi; 

19: şi toate fiarele, toate dobitoacele, toate păsările şi toate târâtoarele care se 
mişcă pe pământ, după felul lor, au ieşit din corabie. 

20: Şi Noe I-a zidit Domnului un jertfelnic; şi a luat din toate animalele cele curate 
şi din toate păsările cele curate şi le-a adus ardere-de-tot pe jertfelnic. 

Jertfelnic: „altar făcut din pietre aşezate unele peste altele" 371 . Ardere-de-tot: „holocaust: 
jertfă în care animalul sacrificat era în întregime mistuit de focul de pe altar. Ofrandă totală, din 
care jertfitorul nu-şi reţine nici o parte" 372 . „Ca în majoritatea religiilor, jertfa ocupă în Vechiul 
Testament un loc central. Ea nu este desemnată printr-un termen special, ci cel mai frecvent prin 
acela de ofrandă, căruia i se alătură alţi termeni apropiaţi ca sens. Până în epoca regilor, sunt 
amintite numai ocazional practici de cult ale patriarhilor sau ale diferitelor triburi; începând însă 
cu perioada de după exil, este stabilită o complexă reglementare a acestora, în care sunt păstrate 
rituri foarte vechi, chiar din perioada pre-mozaică. înţelesul şi însemnătatea jertfei în Vechiul 
Testament sunt determinate de imaginea despre divinitate a israeliţilor: o divinitate personală, 
etică, nesuportând nici un fel de rivalitate, stăpână absolută a oamenilor, ce nu o pot influenţa 
prin nici o practică magică, de aceea religia Vechiului Testament este permanent ostilă magiei 
(Ieşirea 22, 17; Deuteronom 18, 9-13; I Regi 15, 23). Jertfa avea ca scop stabilirea sau 
restabilirea legăturii cu Dumnezeu, obţinându-se astfel împăcarea sau ajutorul Acestuia. Ea 
consta din ceea ce omul însuşi avea nevoie pentru viaţă sau din ceea ce, în decursul schimbării 
culturilor, avea la dispoziţie. In epoca nomazilor era jertfită carnea animalelor de turmă, ulterior 
şi produse agrare. Cel mai frecvent se întâlneşte în Vechiul Testament (de 280 de ori) tipul de 
ofrandă ce consta în arderea întregului animal, jupuit de piele, şi care semnifica un fel de 
omagiu adus lui Iahve, la care se putea adăuga motivul mulţumirii (Facerea 8, 20; I Regi 6, 14; 
II Regi 6, 17) sau al rugăminţii (I Regi 7, 9; 13, 9 etc). Prin jertfa sa, Noe încearcă restabilirea 
legăturii cu Dumnezeu, împăcarea cu Acesta (LThK)" 373 

„Prima ocurenţă a termenului GixnaoTfjpiov, loc pentru jertfe, altar, neatestat în greacă 
înaintea Septuagintei (avem de-a face, aşadar, cu un neologism antic). Pentru a reda cuvântul 

ebraic unic, mizbeah, traducătorii folosesc două cuvinte greceşti: GixnacTfjpiov, care 
desemnează altarul bun, al jertfelor pentru Dumnezeu, şi Pwuoţ, care desemnează altarele 
păgâne" 374 . 

21: Şi Domnul Dumnezeu a mirosit bună mireasmă şi a zis Domnul Dumnezeu în 
inima Sa: „De-acum nu voi mai blestema pământul din pricina faptelor omului, căci 
închipuirea inimii omului se pleacă spre rău încă din tinereţea lui; şi nici nu voi mai 
pierde toate făpturile vii aşa cum am făcut. 

,Miros plăcut sau plăcută/bună mireasmă va trece în Noul Testament, pentru Iisus, 
jertfă plăcută lui Dumnezeu, cu bun miros/miros de bună mireasmă (Efeseni 5,2). Aceeaşi 
expresie va fi folosită pentru martiri. ♦ faptele oamenilor (sau lucrările lor) este specific 
Septuagintei, pentru că Textul Masoretic spune doar din pricina omului. Versiunea Septuagintei 
a dat naştere speculaţiilor teologice: Dumnezeu nu ţine seamă de natura omului, esenţialmente 
bună, ci de faptele fiecăruia. ♦ încă din tinereţe: se referă, după Theodoret, la păcatul care intră 
în om la adolescenţă, prin impulsiunile sexuale" 375 . 

22: De-acum, câte zile va avea pământul, semănat şi secerat, frig şi căldură, vară şi 
iarnă, ziuă şi noapte nu vor mai înceta!" 

Prin Noe, omenirii i se făgăduieşte că nu vor mai veni asupra sa cataclisme de asemenea 
proporţii. Aceasta, însă, câte zile va avea pământul, ca să nu credem că lumea noastră e fără de 
sfârşit! 



CAPITOLUL 9 - Rănduială nouă pe pământ Legământul lui Dumnezeu cu Noe. 
Noe şi fiii săi. 

1: Şi i-a binecuvântat Dumnezeu pe Noe şi pe fiii săi şi le-a zis: „Creşteţi şi 
înmulţiţi-vă şi umpleţi pământul şi stăpâniţi-1! 

2: Groaza şi frica de voi fie peste toate fiarele pământului, peste toate păsările 
cerului, peste tot ce se mişcă pe pământ şi peste toţi peştii mării; pe mâna voastră le-am 
dat. 

„Omul este din nou binecuvântat şi consacrat rege al creaţiei ca la începuturi, dar acum 
nu va mai domni armonia vârstei de aur, noua epocă va fi frământată de lupta omului cu 
animalele şi a oamenilor între ei (BJ)" 376 . 

3: Tot ce se mişcă şi tot ce trăieşte fie-vă spre hrană; aşa cum iarba verde, pe toate 
vi le-am dat. 

„Dumnezeu dă voie oamenilor să mănânce şi carne, după ce Facerea 1, 30 lăsase să se 
înţeleagă că omul va avea un regim alimentar vegetarian, mai precis, erbivor" 377 . 

4: Numai carne cu viaţa ei - sângele- să nu mâncaţi. 

Faţă de starea paradisiacă, omul se va hrăni şi cu carne, însă scursă de sânge. Se pune 
astfel stavilă cruzimii; în plus, sângele aparţine lui Dumnezeu, el reprezentând viaţa, darul Crea- 
torului. Este aici cea mai veche regulă alimentară consemnată de Scriptură. 

5: Cât despre viaţa voastră - sângele -, pentru ea voi cere socoteală de la toată 
fiara; şi de la fratele omului voi cere socoteală pentru viaţa omului. 

„Altfel formulat: fiecărui om îi voi cere socoteală pentru viaţa (sângele) fratelui său'* 78 . 

6: Cel ce va vărsa sânge de om, de către om îi va fi sângele vărsat, căci după chipul 
lui Dumnezeu 1-a făcut Dumnezeu pe om. 

E schiţată o primă normă juridică, pedeapsa pentru omor. Uciderea e o fărădelege 
împotriva Divinităţii, căci e atinsă creatura Sa. „Viaţa Ii aparţine lui Dumnezeu căci El i-a dat-o 
fiecăruia. A atenta la viaţa omului înseamnă a atenta la însuşi chipul lui Dumnezeu" 379 . 
„Sângele ca sălaş al vieţii aparţine lui Dumnezeu de aceea orice vărsare de sânge nevinovat 
este o fărădelege împotriva divinităţii şi se răscumpără prin sângele ucigaşului" 380 . 

7: Voi însă creşteţi şi înmulţiţi-vă şi umpleţi pământul şi stăpâniţi-1!" 

8: Şi i-a grăit Dumnezeu lui Noe şi fiilor săi care erau cu el, zicând: 

9: „Iată, Eu închei legământul Meu cu voi, cu urmaşii voştri de după voi 

legământ alianţă, învoială, acord, făgăduinţă, testament. Legământul lui Dumnezeu 
cu Noe va fi urmat de acela cu Avraam (capitolele 15 şi 17) şi de acela cu poporul lui Israel 
(Ieşirea 24)" 381 . „Prin Noe, Dumnezeu încheie un legământ cu toată omenirea, nu doar cu 
poporul lui Israel, ca mai târziu" 382 . Atragem însă atenţia că acest legământ n-a fost abolit 
vreodată, astfel că relaţia specială a lui Dumnezeu cu poporul Israel într-o perioadă istorică nu 
anulează legătura Sa cu celelalte neamuri. 

10: şi cu toate fiinţele vii care sunt cu voi: cu păsările, cu dobitoacele şi cu toate 
fiarele pământului care sunt cu voi, cu toate câte au ieşit din corabie; 

11: cu voi închei acest legământ: nici un trup nu va mai pieri de apele potopului şi 
nici un potop nu va mai fi să pustiască pământul". 

12: Şi a zis Domnul Dumnezeu către Noe: „Iată semnul legământului pe care Eu îl 
fac cu voi şi cu toată fiinţa vie care este cu voi, din ne-am în neam şi de-a pururi: 

13: curcubeul Meu îl aşez în nor, ca să fie el semn al legământului dintre Mine şi 
pământ 

Curcubeul sau arcul (SEP 1): „arcul: după Philon, reprezintă forţa nevăzută a lui 
Dumnezeu, care încordează şi slăbeşte norii (QG II, 64)" 383 . „Legământul lui Iahve cu Noe 
reprezintă primul legământ al lui Dumnezeu făcut cu întreaga creaţie. El garantează stabilitatea 
veşnică a ordinei naturii după potop. Este un legământ unilateral, generos şi necondiţionat, 
deoarece aşa numitele legi ale lui Noe (vv 1-7) nu aparţin de fapt legământului propriu-zis. 
Apare acum imaginea unui Dumnezeu nu numai creator, ci şi hotărât să păstreze ceea ce a creat. 
Omul nu este de acum înainte numai creaţia lui Dumnezeu, ci se găseşte sub protecţia 
mântuitoare a Acestuia. In opoziţie cu relatările politeiste despre potop, Vechiul Testament 
subliniază identitatea unei divinităţi unice, creatoare, drepte şi ocrotitoare, cu Dumnezeul lui 
Israel" 384 . 

14: Şi fi- va că ori de câte ori voi aduna nor deasupra pământului şi curcubeul Meu 
se va arăta în nor, 

15: îmi voi aduce aminte de legământul Meu pe care l-am încheiat cu voi şi cu toată 
fiinţa vie a oricărui trup, şi apele nu vor mai deveni potop ca să nimicească tot trupul. 

16: Fi-va curcubeul Meu în nor şi Eu îl voi vedea şi-Mi voi aduce aminte de 
legământul veşnic dintre Mine şi toată fiinţa vie din tot trupul care este pe pământ!" 

In general, curcubeul simbolizează legătura dintre cer şi pământ. Aici, sensul e aproape 
acelaşi, curcubeul fiind semnul alianţei dintre Dumnezeu şi oameni. „Imaginea curcubeului a 
dat naştere în diferite mitologii şi religii la simboluri diferite. Cel mai frecvent este acela al 
curcubeului ca pod, legătură între două lumi, între cer şi pământ, între zei şi oameni (cf. Iris, 
mesagera zeilor în mitologia greacă). Aici el este simbolul alianţei între Dumnezeu şi oameni, 
semnul unei noi creaţii, ocrotită de bunăvoinţa divină" 385 . 

17: Şi a zis Dumnezeu lui Noe: Acesta este semnul legământului pe care Eu l-am 
încheiat între Mine şi tot trupul care este pe pământ". 

18: Iar fiii lui Noe care au ieşit din corabie erau Sem, Ham şi Iafet. Iar Ham era 
tatăl lui Canaan. 

Amintit abia acum, Canaan pare să fi fost conceput chiar în zilele potopului, fapt privit 
ca indicând neseriozitatea lui Ham, trăsătură manifestată şi în evenimentele ce vor urma. Tot 
mai jos, vom reveni asupra lui Canaan. 

19: Aceştia sunt cei trei fii ai lui Noe; din ei s-au răspândit [oamenii] pe-ntregul 
pământ 

20: Noe a prins a fi lucrător de pământ şi a sădit vie. 

„Noe este numit ygojpyoţ, ţăran, spre deosebire de Cain, despre care se spune doar că 
lucra pământul (4, 2). Philon îl apropie pe Noe abia ieşit din arcă de Adam, alungat din rai: 
amândoi încep să cultive pământul. Noe este un al doilea Adam (QG II, 66). Fraza greacă este 
complicată, sunând exact aşa: A început Noe, om ţăran al pământului... Ideea principală este 
că o dată cu Noe pământul a început să fie lucrat cu pricepere şi temeinicie". 

„Noe este socotit primul cultivator al viţei de vie [...]. Vinul era privit ca un dar al lui 
Iahve şi, alături de pâine şi ulei, constituie unul dintre mijloacele esenţiale de hrană, având un 
rol foarte important în cultul religios ca băutură de jertfă. A sta la umbra viţei de vie şi a 
smochinului şi a le gusta fructele este pentru Vechiul Testament una din imaginile fericirii" 386 . 

21: Şi a băut vin şi s-a îmbătat şi s-a dezvelit în cortul său. 

„Beţia lui Noe: episod comentat amplu de exegeţii antici. Philon i-a consacrat trei 
tratate, în jurul a trei teme complementare: lucrarea pământului {De plantatione), beţia (De 
ebrietate) şi trezirea din beţie (De sobrietate). Philon dă o valoare pozitivă beţiei înţeleptului 
(sobria ebrietas), care nu-i altceva decât beţia intelectului în comuniune cu energiile divine" 387 . 

22: Iar Ham, tatăl lui Canaan, a văzut goliciunea tatălui său şi, ieşind afară, le-a 
spus celor doi fraţi ai săi. 

„De aici înainte numele de Ham nu va mai fi pomenit, iar Canaan va fi blestemat" 388 . 
„Ham este fiul rău al lui Noe, care, conform unei tradiţii transmise de Cartea Jubileelor şi Iosif 
Flaviu, a perpetuat învăţăturile îngerilor căzuţi şi ale giganţilor după potop (înscriindu-le pe 
table de metal, imperisabile). Această tradiţie îşi are, probabil, originea în episodul de faţă, unde 
Ham joacă rolul denunţătorului. Vina lui este de a vesti un lucru ruşinos (goliciunea tatălui) în 
afară, aşadar de a face public un lucru intim. După o altă tradiţie, atestată de Philon (QG II, 71) 
şi preluată de creştini, Ham ar fi râs la vederea goliciunii lui Noe. Acest râs batjocoritor va fi 
interpretat de Chirii al Alexandriei ca o prefigurare a batjocurilor îndurate de Iisus, dezbrăcat 
înaintea răstignirii (Glqfire II)" 389 . 

23: Dar Sem şi Iafet au luat o haină, şi-au pus-o amândoi pe umeri şi, mergând cu 
spate-nainte, au acoperit goliciunea tatălui lor; cum ei îşi aveau feţele întoarse înapoi, n-au 
văzut goliciunea tatălui lor. 

Sfinţii Părinţi, combătând patima beţiei, dau uneori exemplu pe Noe care, în ciuda 
virtuţilor sale, a alunecat vremelnic, datorită îmbătării cu vin. Ca circumstanţă atenuantă, se 
subliniază noutatea vinului pentru Noe, acesta necunoscându-i efectele. E o intenţie pedagogică 
în aceste comentarii, dar aici s-ar putea vedea şi altceva. Plin de bucurie duhovnicească, Noe 
simte refăcută în el starea paradisiacă, nemaiavând nevoie de veşminte. Dar fiii săi, neputând 
privi cu ochi nepătimaş, reamintesc pierderea stării edenice. Dacă Ham e cu totul uşuratic, Sem 
şi Iafet nu-şi judecă tatăl, dar nici nu pot împărtăşi starea duhovnicească a aceluia. „Noe 

rămăsese gol, dar nu se ruşina, fiindcă era plin de voie bună şi de bucurie duhovnicească. Dar 
cel ce a râs de el când 1-a văzut gol a rămas el însuşi sub ocara înjosirii veşnice" 390 . 

24: Când Noe s-a trezit din vin, a înţeles ce4 făcuse fiul său cel mai tânăr, 

Fiul său cel mai tânăr (SEP 1 a tradus prin necoptul fiu): „Ham este al doilea fiu al lui 
Noe, aşadar nu se poate traduce prin mezin. Ideea este lipsa de maturitate a fiului neruşinat. 
Philon interpretează adjectivul VEWTEpoţ ca revoluţionar, liberal (Sobr. 6)" 391 . 

25: şi a zis: „Blestemat să fie Canaan! Robul robilor le va fi el fraţilor săi!" 

Cel blestemat e fiul lui Ham, Canaan (= umilinţă, supunere), numele lui Ham 
nemaifiind vrednic de pomenire. Posibil ca şi Canaan să fi împărtăşit atitudinea dispreţuitoare a 
tatălui său din acel moment. „Spusele lui Noe despre Canaan s-au împlinit cu gabaoniţii, 
strănepoţii lui Canaan'* 92 . 

26: Şi a zis: „Binecuvântat să fie Domnul, Dumnezeul lui Sem, iar Canaan să fie 
robul său; 

27: să-1 înmulţească Dumnezeu pe Iafet şi să locuiască-n corturile lui Sem, iar 
Canaan să le fie slugă". 

Să-l înmulţească: „literal: să-i lărgească (neamul). In ebraică, joc de cuvinte între yefet 
= Iafet şi yafte = a lărgi. Binecuvântarea implică nu numai creşterea în număr a urmaşilor lui 
Iafet, ci şi extinderea lor pe teritorii vaste" 393 . „Tradiţia rabinică îl identifică pe Iafet cu 
strămoşul grecilor (Iapetos, un fiu al lui Zeus, a fost tatăl lui Prometeu), care va locui în 
corturile lui Sem, adică va deveni ucenicul lui Sem (strămoşul evreilor) şi se va converti. Pentru 
creştini, lărgirea lui Iafet înseamnă extinderea legământului şi la păgâni, viitorii creştini, Iafet 
fiind un simbol al Bisericii (lrmeu,Dem. 21; Origen, Horn. Ies. III, 4)" 394 . 

„Binecuvântarea sau blestemul patriarhilor peste capul unei descendenţe se realizează în 
urmaşii acestuia. Neamul lui Canaan va fi supus lui Sem, strămoşul lui Avraam şi al israeliţilor, 
aşezaţi sub ocrotirea specială a lui Iahve, şi lui Iafet, ai cărui descendenţi se vor întinde în 
detrimentul lui Sem. Situaţia istorică concretă va fi aceea a domniei lui Saul şi a începutului 
domniei lui David, când israeliţii şi filistenii vor domni asupra Canaanului şi când filistenii au 
invadat o parte a teritoriului israelit (BJ)" 395 . Aici, socotim că exemplele s-ar putea extinde, 
mergând chiar până în zilele noastre. 

28: După potop, Noe a mai trăit trei sute cincizeci de ani. 

29: Iar de toate, zilele lui Noe au fost nouă sute cincizeci de ani; şi a murit 

Cu moartea lui Noe se încheie partea referitoare la potop, continuându-se cu enumerarea 
urmaşilor celor trei fii ai săi. 



CAPITOLUL 10 - Obârşia neamurilor răspândite pe pământ. 

„Sub forma unui arbore genealogic, (capitolul 10) oferă lista populaţiilor, grupate mai 
puţin după afinităţi etnice, cât după raporturi istorice şi geografice. [...] Descendenţii lui Iafet 
vor popula Asia Mică până la Marea Neagră şi insulele Mediteranei până în sudul Spaniei, cei ai 
lui Ham vor locui în ţinuturile din sud: Egipt, Etiopia, Arabia şi Canaan, fâcându-se astfel 
referiri la dominaţia egipteană asupra acestor ţinuturi. Intre ei se vor afla fiii lui Sem - elamiţii, 
asirienii, arameenii şi strămoşii evreilor. Aceştia din urmă nu reprezintă în întregime ceea ce în- 
ţelegem azi prin populaţii semitice, căci, bineînţeles, această listă nu este concepută după 
criterii lingvistice [...]. Prin ea se afirmă unitatea speciei umane, divizată în grupuri ce pornesc 

de la o sursă comună, împărţirea ce apare în versetul 32 ca împlinire a binecuvântării lui Iahve 
din 9, l" 396 . 

1: Iată-i pe urmaşii fiilor lui Noe: Sem, Ham şi Iafet, cărora li s-au născut fii după 
potop. 

2: Fiii lui Iafet: Gomer, Magog, Madai, Iavan, Tubal, Meşec şi Tiras. 

Fiii lui Iafet: 

- Gomer (= isprăvire; desăvârşire) - „Probabil eponimul cimerienilor vechilor autori (cf. 
Homer, Odiseea XI, 4) sau al populaţiei Gimirai din inscripţiile asiriene. Au locuit iniţial pe 
coastele de nord ale Mării Negre (cf. numele peninsulei Crimeea), iar în sec. al VUI-lea î. Hr. au 
fost siliţi de regii din Urartu să se îndrepte spre vest şi să cucerească regatul lidian al regelui 
Gyges. Ajung apoi în Ionia, de unde sunt siliţi să se retragă în Capadocia (Iezechiel 38, 6)" 397 . 

- Magog (= cei din ţinutul de jos) - „o populaţie din sud-estul Mării Negre. Iosif Flaviu 
(Antichităţi iudaice I, 61) şi Ieronim (Migne, PL 25, 356) o identifică cu sciţii; în Iezechiel 38 
ss. Este un ţinut legendar al duşmanilor din Nord. Tradiţia iudaică face din Magog al doilea rege 
apocaliptic alături de Gog" 398 . 

- Madai (= cel mijlociu), strămoşul mezilor; 

- Iavan (= tinerel) - „numele generic al ionienilor, locuitori ai cetăţilor din Asia Mică, 
ulterior denumire pentru întreaga Grecie, fără a se putea face întotdeauna o distincţie 
precisa . 

- Tubal (= reîntors, aramă) - „a fost identificat cu aşa-numiţii tibareneri pomeniţi de 
Herodot, Strabo şi Plinius şi cu regii asirieni Tobal pomeniţi de inscripţii" 400 . 

- Meşec (= câştig; lung), popor vecin cu Tubal; 

- Tiras (= înspăimântător; nimicitor), tirasienii au fost identificaţi, pe rând, cu tracii, cu 
tirenienii sau cu etruscii. 

între Iavan şi Tubal, Septuaginta are în plus pe Elişa, prezent aici la versetul 4, ca fiu al 
lui Iavan. 

3: Fiii lui Gomer: Aşchenaz, Rifat şi Togarma. 
Fiii lui Gomer: 

- Aşchenaz (= roşu ca focul; mulgător de iepe): „sunt fie frigienii, care locuiau pe atunci 
în Bitinia (cf. numele grecesc AoKdvioţ), fie sciţii, care veniseră în sec. al VH-lea în 
Armenia" 401 . 

- Rifat (= zdrobirea duşmanului), identificat de Iosif Flaviu cu paflagonienii; 

- Togarma (= osos; certăreţ) - „populaţie cunoscută prin creşterea şi comercializarea 
cailor şi catârilor" 402 . 

4: Fiii lui Iavan: Elişa şi Tarşiş, Chitim şi Dodanim. 
Fiii lui Iavan: 

- Elişa (= slava lui Dumnezeu) - „localitate pe coasta Mediteranei: au fost propuse Elis, 
în Peloponez, apoi, datorită apelativului Elissa al Didonei, Cartagina etc." 403 . 

- Tarşiş (= subjugarea duşmanului; piatră preţioasă) - „unul dintre ţinuturile de coastă la 
vest de Palestina, greu de localizat. Oricum, avea un comerţ înfloritor, de acolo provenind 
argintul, fierul etc. (Iezechiel 27, 12). Unii cercetători l-au identificat cu Tartessos în Spania, 
alţii au propus localităţi din nordul Mării Negre sau din Sardinia. Ca cetate comercială feniciană 

a fost presupus şi Tarsus în Cilicia, ceea ce pare a fi mai aproape de orizontul geografic al 
Bibliei, mai cu seamă că în Facerea 10, 4, Iezechiel 27, 12 este amintit alături de Ionia, iar în 
Isaia 66, 19 alături de Lidia" 404 . 

- Chitim (= uriaşi) - „denumirea iniţială a insulei Cipru şi a locuitorilor săi, care în 
Vechiul Testament apar ca navigatori prin excelenţă. Ulterior a devenit numele lumii insulare 
egeene (Isaia 2, 10), al Macedoniei (I Macabei 1, 1; 8, 5) şi apoi al Imperiului Roman (Daniel 
11, 30)" 405 . 

- Dodanim (= prietenul somnului) - „este greu de precizat ce populaţie se ascunde sub 
acest nume. Este probabil o scriere greşită pentru dardani sau danai. El apare şi ca Rodanim, 
preluat astfel de Septuaginta, ceea ce ar putea fi o referire la Rodos" 406 . 

5: Din aceştia s-au desprins insulele neamurilor în pământul lor, flecare după limba 
sa în triburile şi-n naţiile lor. 

„După unii comentatori, [aici e vorba despre] ramurile care au migrat spre vest şi au 
populat insulele şi ţărmurile Mediteranei. Fraza însă sugerează şi metafora unui pământ plutitor 
din care se desprind plauri (vezi 10, 32). Ideea unităţii primordiale a speciei umane" 407 . In altă 
opinie, „este vorba de insulele şi coastele Mediteranei (BJ)" 408 . Insulele neamurilor sau 
„ostroave de neamuri sau de naţii este o expresie calchiată de Septuaginta după Textul 
Masoretic, interpretată de Philon în mod literal: neamul lui Iafet s-a înmulţit atât de tare, încât a 
trecut de pe continent pe insule (QG II, 80)" 409 . 

6: Fiii lui Ham: Cuş, Miţraim, Put şi Canaan. 

Fiii lui Ham: 

- Cuş (= negru; ţinutul feţelor arse) e „numele Etiopiei. El contează ca părinte al 
neamurilor arabe şi al asirianului Nimrod"* 10 . 

- Miţraim (= ţară închisă; ţara de jos) e numele ebraic al Egiptului; 

- Put (= tristeţe; stepă), probabil o populaţie a Libiei; 

- Canaan (= umilinţă; roşu purpuriu) - „geografic, termenul a desemnat, din sec. al XV- 
lea î. Hr. până în epoca elenistică, coasta siriană, ţinutul purpurei roşii, şi regiunea din jurul ei 
până în Galileea de sus. într-un sens mai larg, termenul se referă la stăpânirea egipteană în 
Palestina, de la Armarnofit până la Marenptah. In Vechiul Testament mai denumeşte şi regiunea 
munţilor de la vest de Iordan (Facerea 43, 2; Iezechiel 15, 15 etc), apoi întregul ţinut promis de 
Iahve şi cucerit apoi cu ajutorul Său (Isaia 19, 18). Etimologia iniţială, de la un radical care 
însemna a se îndoi, a se apleca, a fost abandonată odată cu descoperirea în inscripţiile acadiene 
a cuvântului kinahhu purpură roşie" 411 . 

Aici se obţinea o vopsea de culoare roşie, foarte căutată pentru vopsirea ţesăturilor. 
Posibil ca de la să derive numele zonei, dar Canaan ar mai putea însemna şi ţara de jos, numită 
astfel în comparaţie cu Siria, situată la o altitudine mai mare. 

7: Fiii lui Cuş: Seba, Havila, Sabta, Rama şi Sabteca. Fiii lui Rama: Şebaşi Dedan. 

Fiii lui Cuş: 

- Seba (= captivitate; jurământ; beţiv) - „strămoş al unei populaţii înrudită cu sau 
identică cu sibariţii" 412 . 

- Havila (= ţinutul nisipului) - actualul Yemen sau, probabil, numele Etiopiei. 

- Sabta (= săturat; băutori; menit pieirii) - „probabil un ţinut neidentificat din Arabia" 413 . 

- Rama (= înălţime) - populaţie din sud-vestul Arabiei; 

- Sabteca (= eu sunt sătul; lovit) - posibil un ţinut din Arabia. 
Fiii lui Rama: 

- Şeba (= şapte; jurământ; fiul furtunii) - „ţinut din Arabia de sud cunoscut mai cu 
seamă datorită comerţului său"* 14 . 

- Dedan (= aşezare joasă; prietenia lor) - „eroul eponim al triburilor arabe de la est de 
Edom, cunoscute prin comerţul de caravane" 415 . 

8: Cuş i-a dat naştere lui Nimrod; acesta, cel dintâi, a fost puternic pe pământ. 

Nimrod: „un vânător şi rege legendar al Babilonului şi al altor cetăţi din ţinutul Senaar, 
fondator al cetăţii Ninive, Asurul fiind şi el socotit în stăpânirea sa. Pare a fi regele mitic al 
Babilonului şi Asiriei. A fost apropiat şi de zeul babilonean al războiului şi vânătorii Ninurta" 416 . 

9: El a fost vânător puternic în faţa Domnului Dumnezeu; de aceea se spune: 
„Vânător puternic ca Nimrod în faţa Domnului Dumnezeu". 

în faţa Domnului Dumnezeu: „în socotinţa lui Dumnezeu, Cel ce-i atestă faima" 417 . 
„Nimrod, gigantul, va fi considerat unul din constructorii turnului Babei (Ginzberg, Legendele 
evreilor, voi. V). Pentru Philon, numele său înseamnă pustiire; alexandrinul interpretează 
prepoziţia înaintea în sensul de împotrivă. Nimrod este potrivnicul lui Dumnezeu, simbol al 
omenirii animalizate (QG II, 81-82)" 418 . Textul biblic nu pare a susţine aceasta; oricum ar fi fost, 
Moise a socotit că nu-1 poate omite pe Nimrod şi, din cum se exprimă, vedem că numele aceluia 
încă avea rezonanţă în epoca lui Moise. 

10: începutul împărăţiei lui a fost Babilonul, Ereh, Acad şi Calne din ţinutul 
Şinear. 

1 1 : Din pământul acela a trecut în Asur şi a zidit Ninive, cetatea Rehobot-Ir, Calah 

12: - şi Resen, între Ninive şi Calah -; aceasta e cetatea cea mare. 

Cetatea cea mare: „se crede că această menţiune se referă la Ninive. Totuşi, Calah a fost 
capitala Asiriei în secolele XII-IX î. Hr. Actuala localitate Nimrud, aproape de confluenţa 
Tigrului cu Zabul Superior'* 119 . 

Nimrod (= răsculat; biruitorul leoparzilor; strălucirea luminii) e un rege legendar al 
Babilonului şi al celorlalte cetăţi enumerate: 

- Babilon (= poarta zeilor) - „capitala Imperiului Babilonean. In Vechiul testament este 
pus în legătură cu radicalul bll a (se) rătăci (Facerea 11, 5-9). Babiloneenii înşişi înţelegeau 
cuvântul ca Bab-ili Poarta zeilor. După cum Ierusalimul este cetatea sfântă, aşa este Babilonul 
simbolul puterii seculare, ostilă lui Dumnezeu (Isaia 13, 1), iar în Noul Testament el devine 
numele ascuns al Romei (I Petru 5, 13)" 420 . 

- Ereh (= întindere; îngăduinţă) - „cetate la sud de Babilon, locul de cult al zeului 
cerului Anu şi al fiicei sale Inanna (Iştar). După tradiţia babiloneană, este reşedinţa dinastiei a 
doua de după potop, căreia îi aparţin inventatorii legendari ai scrisului - Enmerkar şi 
Ghilgameş" 421 . 

- Acad (= fortăreaţă; muntean) - „nu se poate localiza exact. A jucat un rol foarte 
important în jurul anului 2250 î. Hr. sub dinastia acadică (Sargon I şi urmaşii săi). De la numele 
său a fost denumit ulterior nordul Babiloniei Ţinutul acadic, în opoziţie cu sudul, denumit 

Ţinutul sumerian. Limba vechilor semiţi a fost de asemenea numită acadică, babiloneană şi 
asiriana fiind dialecte ale sale" 422 

- Calne (= fortăreaţa lui Anu), oraş neidentificat din apropierea Babilonului. 

- Şinear sau Senaar (= dinţi blestemaţi) - „denumirea Babiloniei (Sumer şi Acad) dis- 
tinctă de Asiria. Locaş al păcatului (Facerea 11,2 ss.), loc al exilului (Deuteronom 1, 2)" 423 . 

- Asur (= zeul bun; câmpie netedă) - „denumire prin care se înţelegea întregul platou de 
la est de actualul Moşul" 424 . 

- Ninive (= locuinţă; aşezare; frumuseţe atotlină) - „ebr. nin-we (acadiană ninuwa, 
ninua sau nina), capitala Imperiului Asirian în ultima sa perioadă de înflorire. Regii 
babilonieni, mai cu seamă Sanherib, Asarkadon şi Asurbanipal au construit aici numeroase 
palate, iar ultimul amintit o mare bibliotecă, ale cărei texte reprezintă cele mai importante 
izvoare pentru cultura asiro-babiloniană. In 612 î. Hr. cetatea a fost distrusă, din nou locuită în 
epoca elenistică, se va numi, sub împăratul Claudius, Ninus sau Niniva" 425 . 

- Rehobot-Ir (= locuri largi) - cetate apropiată de Ninive. 

- Calah (= prospeţime; putere; oraş vechi) - „localitate la sud-est de Ninive, unde s-a 
descoperit obeliscul negru al lui Salmanasar al III-lea" 426 . 

- Resen (= căpăstru; frâu) - cetate asiriana. 

13: Din Miţraim s-au născut Lud iţii, Anamiţii, Lehabiţii, Naftuhiţii, 
14: Patrusiţii, Casluhiţii - din care au ieşit Filistenii - şi Caftoritii. 
Popoare provenite din Miţraim: 

- Ludim [Ludiţii] (= jar) - „cuvântul apare în Vechiul Testament la singular sau plural în 
enumerarea diferitelor populaţii, care aparţin însă unor limite geografice diferite. In textul de 
faţă apar ca descendenţi ai Egiptului; tot ca populaţie africană şi în Ieremia 46, 9; Iezechiel 30, 
5. în alte părţi sunt consideraţi lidienii, iar în Facerea 10, 22 sunt încadraţi popoarelor 
semitice" 427 . 

- Ananim [Anamiţii] (= izvoare; locuitorii stâncilor) - nu avem date despre ei. 

- Lehabim (= flăcări; locuitorii ţării sterpe) - „libienii (cf Homer, Odiseea IV, 85); 
uneori termenul este folosit pentru a desemna întreaga Africă" 428 . 

- Naftuhim (= cei din ţinutul graniţei) - „ţinutul lor era la vest de lacul Ghenizaret şi de 
văile Iordanului, între Aşer şi Dan'** 29 . 

- Patrusim (= cei din sud; locul ruşinii rupt) - „un împrumut egiptean prin care este 
denumit Egiptul de sus" 430 . 

- Casluhim (= cei încrezători; deal arid) - „privit aici ca populaţie, ce locuia într-un ţinut 
de sub influenţă egipteană. Este îndoielnic dacă Filistenii, sau o parte a acestora, provin din 
această populaţie, de aceea propoziţia relativă, ce urmează cuvântul, este de mulţi exegeţi 
înlăturată sau legată de Caftorim"' 31 . 

- Filisteni (= venetici; străini) - „populaţie din partea de sud-vest a Palestinei. în ceea ce 
priveşte locul originar, acesta este încă discutat. Este sigur că sunt o populaţie indo-europeană, 
venită iniţial din Iliria, de aici în drumul lor spre Palestina s-au oprit în Caftor, care a fost 
identificat cu Creta, iar uneori cu Capadocia. în Palestina au preluat stăpânirea cetăţilor 
canaaneene şi au întemeiat Alianţa celor cinci cetăţi, Pentapolis. Numele Palestinei provine de 

la numele lor, marinarii şi negustorii greci denumind ţinutul Lvpia twv 7raX,ai<TTiv(i)v Siria 
filistină sau simplu naX,ai<TTivr| denumire ce este atestată pentru întâia oară la Herodot şi 
preluată apoi de scriitorii greci şi latini. în Vechiul Testament ei apar ca străini, netăiaţi 
împrejur" Ail . 

- Caftorim (= bulb; ceaşcă; măr roşu; bulgăre) - identificat, de regulă, cu Creta. 
15: Din Canaan s-au născut: Sidon, întâiul-său-născut, apoi Heteul 

16: şi Iebuseul, Amoreul, Ghergheseul, 

17: Heveul, Archeul, Sineul, 

18: Arvadeul, Ţemareul şi Hamateul; apoi s-au răspândit neamurile canaaneene. 

19: Şi ţinuturile Canaaneenilor se întindeau de la Sidon spre Gherara până la 
Gaza, iar spre Sodoma, Gomora,Adma şi Ţeboim până la Laşa. 

20: Aceştia sunt fiii lui Ham în triburile lor, după limbile lor, în ţările lor şi-n naţiile 
lor. 

Cei născuţi din Canaan: 

- Sidon (= vânătoare; pescuit; oraş întins) - port fenician. „In Vechiul Testament este 
numele Fenicienilor" 433 . 

- Het (= frică; groază; uriaş; argint) - eponimul hitiţilor. 

- Iebuseu (= zdrobire; loc tare) - „numele populaţiei primitive a Ierusalimului, ca de 
altfel şi denumirea oraşului însăşi [Iebus]. Numele trebuie pus probabil în legătură cu Iabusum 
(cf Iezechiel 16, 3) de la nord-vest de Babilon sau înţeles cahititic" 434 . 

- Amoreu (= flecar; răzvrătit; apusean) - „amintit fie ca populaţie preisraelită a 
Palestinei (Iosua 5,1; 7, 7; 10, 5), fie o parte a acesteia din ţinutul Celor două râuri, ţinut care în 
textele acadice şi sumeriene era numit Amurru Vestul. Cuvântul apare şi în textele hitite şi 
egiptene ca nume al unui stat. In textele asiriene din prima jumătate a secolului I î. Hr. era 
numele Siriei şi al Palestinei" 435 . 

- Ghergheseu (= întors din luptă) - popor preisraelit din Canaan; „aliaţi ai hitiţilor 
împotriva lui Ramses al II-lea în 1285 î. Hr." 436 . 

- Heveu (= cel viu; pădurean) - populaţie canaanită din jurul Ghibeonului. Soţia lui Esau 
provine de aici" 437 . 

- Archeu (= vâna mea) - trib canaanit trăitor, se pare, în Siria. 

- Sineu (= lutos; mlăştinos) - trib canaanit din Liban. 

- Arvadeu (= smulgere; leu tare) - „insulă şi cetate în Fenicia, între Laodiceea şi 
Tripolis, important centru comercial. Locuitorii săi erau marinari şi războinici (Iezechiel 27, 

o\«438 

- Ţemareu (= ţară bogată în lână; dublu tăiş) - localitate la nord de Tripolis; 

- Hamateu (= înconjurat de ziduri; izvoare calde) - Hamat, cetate în Siria. 
Cetăţi locuite de canaanei: 

- Gherara (= cerc; peregrinare) - „cetate la frontiera de sud a Canaanului, identificată cu 
mai multe localităţi din jurul Gâzei, din secolul al XlII-lea î. Hr., cetate a prinţilor filisteni" 439 

- Gaza (= loc întărit; capră) - „cetate în sud-vestul Palestinei în apropierea coastei, 
capitala filistenilor" 440 . 

- Sodoma (= arzător; mulţime zgomotoasă) - cetate la Marea Moartă, una dintre cetăţile 



GEN, p 340 
GEN, p 341 
GEN, p 341 
GEN, p 341 
GEN, p 341 
GEN, p 341 

438 GEN, p 341 

439 GEN, p 341 

440 GEN, p 341 



432 
433 
434 
435 
436 
437 



62 



ce formau alianţa Pentapolis, împreună cu Gomora, Adma, Ţeboim şi Bela sau Ţoar. 

- Gomora (= scufundare; răscoala poporului) - cetate pe coasta Mării Moarte. 

- Adma (= pământ roşu) - cetate la sud-estul Mării Moarte. 

- Ţeboim (= gazelă; hienă; păsări colorate) -cetate în estul Mării Moarte. 

- Lasă (= crăpătură în pământ) - cetate la est de Marea Moartă. 

21: Şi i s-au născut fii şi lui Sem, tatăl tuturor fiilor lui Ever şi fratele mai mare al 
lui Iafet. 

Septuaginta numeşte aici pe Iafet ca frate mai mare [Anania a preferat să opereze în mod 
tacit, pentru a nu încurca pe cititor]: „până acum, lista celor trei fii ai lui Noe începea cu Sem şi 
se termina cu Iafet. Aici însă ordinea se schimbă, Iafet fiind numit cel mai mare dintre cei trei 
fraţi (gramatical, nu există nici un dubiu asupra acestui aspect). Textul Masoretic este ambiguu, 
dar poate fi înţeles şi în favoarea lui Sem. Comentatorii creştini încearcă să sugereze că Iafet 
este mai mare, în sensul de mai tare, mai bun, întrucât Dumnezeu l-a lăţit (cf. 9, 27) dincolo de 
poporul lui Israel. S-ar putea să fie o eroare de traducere în Septuaginta. Aquila pune adjectivul 
mai mare la dativ (nu la genitiv, precum Septuaginta) raportându-1 astfel h mod clar la Sem" 441 

„După ce a consemnat structura etnografică a lumii vechi, autorul introduce genealogia 
semiţilor, asupra căreia i se va concentra de-acum atenţia, pregătind astfel intrarea în scenă a lui 
Avraam" 442 . Eber [Ever] (= trecător; nomad) este „eponim al populaţiilor aramaice şi arabe din 
Mesopotamia, Siria şi Transiordania, şi al evreilor" 443 . 

22: Fiii lui Sem: Elam, Asur, Arfaxad, Lud şi Aram. 

Fiii lui Sem: 

- Elam (= tinereţe; pământ înalt) - „ţinut la est de Babilonia, care în cei peste două mii de 
ani ai istoriei sale a avut graniţe diferite. Nucleul său îl constituia regiunea cu capitala Susa, 
cucerită în 639 î. Hr. de Asurbanipal şi devenită provincie persană" 444 . 

- Aşur (= fericire; întindere) - eponimul asirienilor. 

- Arfaxad (= cel care vindecă tristeţea) - „interpretarea cuvântului este nesigură, este 
posibil ca cel de al doilea element al numelui să fie Caldeea, cf. kesed, kasidim. Dacă aici 
cuvântul reprezintă o referire geografică, atunci ar putea fi identificat cu Arrapha din 
împrejurimile Kerkucului" 445 . 

- Lud (= naştere; urmaş) - probabil lydienii. 

- Aram (= înalt; nobil) - eponim al arameilor. 
23: Fiii lui Aram: Uţ,Hul, Gheter şi Maş. 
Fiii lui Aram: 

- Uţ (= sfat; tărie; pământ nisipos) - ţinut la sud-est de Palestina. 

- Hui (= cerere; durere) - probabil Huli 'a, în regiunea Munţilor Masinus. 

- Gheter (= tristeţe; valea judecăţii) -trib aramaic. 

- Maş (= camătă; caravană) - ramură a arameilor. 

24: Arfaxad i-a dat naştere lui Cainan; Cainan i-a dat naştere lui Şelah; iar Şelah i- 
a dat naştere lui Ever. 

25: Lui Ever i s-au născut doi fii: numele unuia era Peleg, pentru că în zilele lui s-a 
împărţit pământul; iar numele fratelui său era Ioctan. 

„Septuaginta reproduce întocmai Textul Masoretic, dar nu poate reda jocul de cuvinte 
bazat pe etimologia comună între Pelegh şi niphelgagh (a fost împărţit)" 446 . 

„în general se admite - cu unele corecturi - ipoteza că din Peleg se trag semiţii din Nord 
(Mesopotamia), iar din Ioctan, semiţii din Sud (Arabia)"* 47 . 

26: Lui Ioctan i s-au născut Almodad, Şalef, Haţarmavet, Ierah, 

27: Hadoram, Uzai şi Dicla, 

28: Obal, Abimael şi Şeba, 

29: Ofir, Havila şi Iobab. Toţi aceştia sunt fiii lui Ioctan. 

30: Sălaşurile lor se întindeau de la Meşa, spre Sefar, până la muntele răsăritului. 

„Munte necunoscut, în timp ce se speculează că Sefar (Safara) se afla pe ţărmul de sud- 
estalArabiei" 448 . 

3 1 : Aceştia sunt fiii lui Sem în triburile lor, după limbile lor, în ţările lor şi-n naţiile 
lor. 

Urmaşii lui Arfaxad (= cel care vindecă tristeţea): 

- Cainan (= creator; ziditor; fierar) - „înţelesul cuvântului este îndoielnic, în inscripţiile 
arabe apare ca nume de persoană şi de zeu; în acelaşi timp, în Facerea 5, 9-14, ca fiu al lui Enos. 
In alte versiuni este fiul lui Sem, în v 24, fiul lui Arfaxad" 449 . 

- Şelah (= cel care rupe; rugăciune); 

- Eber [Ever] (= rătăcitor; ţara de dincolo; vlăstar). 

- Peleg (= împărţire; cătun) - eponimul ramurii de nord a central-semiţilor (evrei, 
aramei, nord-arabi). 

- Ioctan (= cel tuns; mic) - eponim al ramurii sud-arabice. 

- Almodad (= măsură; măsura lui Dumnezeu). 

- Şalef (= tras afară; cel care scoate sabia) - triburi sud-arabe. 

- Haţarmavet (= poarta morţii). 

- Ierah (= lună nouă) - populaţie arabică. 

- Hadoram (= împodobit; Hadar este înalt) - trib arab. 

- Uzai (= drumeţ; rătăcitor). 

- Dicla (= locul palmierului). 

- Obal (= fluviu; rece) - trib arab - numele lui Obal este omis în Septuagirta. 

- Abimael (= un tată este Dumnezeu)- trib arab. 

- Şeba (= jurământ; şapte; fiul furtunii) - „stat, iniţial teocratic, din sudul Arabiei, cu mare 
influenţă între secolele al IX-lea şi al Vl-lea î. Hr. In Analele asiriene apare frecvent expresia 
Reginele din Saba, probabil preotese. Cea mai cunoscută este Regina din Saba (III Regi 10, 1-10), 
numită în tradiţia arabă Bilqis, iar după tradiţia etiopiana Makeda, care îi naşte lui Solomon pe 
Menilek, întemeietorul dinastiei solomonice, care a fost până astăzi unica legitimă în Etiopia" 450 . 

- Ofir (= loc roditor; belşug de aur) - „ţinut legendar al aurului, de unde flota lui 
Solomon va lua aur, argint, fildeş şi maimuţe (III Regi 9, 28; 10, 11 etc). Au fost propuse mai 
multe ipoteze de identificare a locului, toate discutabile: estul sau vestul Arabiei, estul Africii, în 
India. Cea mai plauzibilă pare aceea care plasează Ofirul în Africa, pe coasta Somaliei şi, de 
aici, ipoteza că numele continentului african ar veni de la numele cetăţii'* 451 . 

- Havila (= cerc; nisip) - numele al unui ţinut al Paradisului (2, 11) şi al unui urmaş al 
lui Cuş (10, 7). 

- Iobab (= jubilare; gălăgie) - trib arab. 

Urmaşii lui Arfaxad s-au extins de la Meşa (= salvare; mântuire) - numele unui ţinut 
arab - până la Sefar (= numărare) - ţinut arab - şi la muntele răsăritului, despre care s-a vorbit 
mai sus. 

32: Acestea sunt triburile fiilor lui Noe, după urmaşii lor şi după naţiile lor. Din ele 
s-au răspândit insulele neamurilor pe pământ după potop. 

Se repetă expresia de la versetul 5. 



CAPITOLUL 11 - Turnul Babei încâlcirea limbilor şi împrăştierea popoarelor. 
Strămoşii luiAvraam. 

1 : Pământu-ntreg avea pe-atunci o singură limbă şi aceleaşi cuvinte 

„Această relatare preia o tradiţie diferită de aceea a listelor genealogice precedente, care 
presupun existenţa mai multor limbi. Totuşi, ideea centrală le este comună: diversitatea 
oamenilor îşi are originea într-o unitate primordială" 452 . „Motivul limbii primitive a oamenilor, 
omogenă şi comprehensibiă pentru toţi. Cf. Irineu, Dem. 22-23; Theodoret, QG 61" 453 . 

Lingviştii par a fi de acord asupra rădăcinii comune a cuvintelor de bază din numeroase 
limbi. Dar, cum vom vedea, intenţia autorului biblic pare a fi fost alta decât aceea de a da o ex- 
plicaţie diversificării limbilor, episodul despre Turnul Babei fiind mai degrabă un pamflet la 
adresa celor alunecaţi în credinţe politeiste. 

2: Şi a fost că, pornind din părţile Răsăritului, oamenii au găsit un şes în ţara 
Şinear şi s-au aşezat acolo. 

Biblia 1982: purcezănd oamenii de la Răsărit; SEP 1: mişcăndu-se ei de la Răsărit. 
„Migrarea din Răsărit, simbolul paradisului, reprezintă o a doua cădere. Philon citează în 
legătură cu acest verset profeţia din Zaharia 6, 12 (Confus. 62-63), care, pentru creştini, dă 
numele lui Iisus: Avaxo^fj (Răsăritul)'" 454 . 

3: Şi au zis unul către altul: „Hai să ne facem cărămizi şi să le ardem în foc!" Şi au 
folosit cărămida în loc de piatră, iar smoala în loc de var. 

„Când cugetele s-au înstrăinat de lumina Răsăriturilor şi s-au îndepărtat de ea, atunci au 
dat peste câmpia din ţara Senaar, cuvânt care în tălmăcire înseamnă scrâşnirea dinţilor, pentru 
ca să arate în chip tainic că şi-au sfârşit proviziile de hrană; atunci s-au sălăşluit acolo şi s-au 
apucat să adune cărămizi, căutând să unească cu cerul printr-un turn ceea ce nu putea fi nicicum 
unit şi uneltind prin mijlocirea materiei împotriva a ceea ce-i nematerial" 455 . Pentru noi, 
Răsăritul e un nume al lui Hristos Dumnezeu; cel ce părăseşte Pâinea vieţii va înfometa, căzând 
în scrâşnirea dinţilor. 

Au folosit cărămidă în loc de piatră arată alegerea celor perisabile în locul celor eterne. 
Simbol al repetiţiei monotone a păcatului şi al civilizaţiei, cărămida înalţă un zid între omul ro- 
bit patimilor şi Creator. Păcatul nu aduce nici o noutate, aşa cum o cărămidă nu diferă de alta. 
Smoala în loc de var sugerează, de asemenea, alegerea negrului în locul albului, cu alte cuvinte, 
cufundarea de bună voie în păcate. 

4: Şi au zis: „Hai să ne clădim un oraş şi un turn al cărui vârf să ajungă la cer, şi să 
ne facem un nume, ca să nu mai fim împrăştiaţi pe faţa-ntregului pământ!" 

SEP 1 traduce: înainte de a fi împrăştiaţi pe faţa pământului. „Prin înainte de, 
Septuaginta sugerează că oamenii ştiau că vor fi risipiţi pe faţa pământului (Philon, Confus. 
120-121). Textul Masoretic spune exact: de frică să nu fie împrăştiaţi, dând actului zidirii 
turnului o anumită justificare" 456 . Şi aici, Anania a preferat apropierea de textul ebraic. 

Zidirea s-ar dori până la cer, însă Dumnezeu e exclus din calculele oamenilor (să ne 
facem). Scopul ei nu e unul religios, urmărind doar flatarea orgoliului propriu (să ne facem 
faima). 

452 BBVA, p. 32 

Posibil ca citatul biblic să se refere la ziguratul din Babilon, Etemenanki. Acesta avea un 
fundament de 90 x 90 metri, la fel şi înălţimea. Numărul 90 simboliza distanţa de la cer la pă- 
mânt, iar ziguratul era simbol al muntelui sacru. Turnul avea şapte etaje, fiecare înconjurat de o 
terasă. La al şaptelea etaj se afla un templu pătrat, sanctuarul zeului. Aici urcau doar regele sau 
preotul, ajungând astfel ritualic la Cer. Textul lui Moise pare a fi un pamflet, în care e denunţată 
drept iluzorie credinţa celor căzuţi în politeism că ar mai putea atinge cerul. Totodată, e o critică 
a vieţii în marile cetăţi, în care păcatul se extinde cu repeziciune. Oricum, intenţia predilectă e 
aceea de condamnate a politeismului. 

5: Şi S-a pogorât Domnul să vadă cetatea şi turnul pe care-1 zideau fiii oamenilor. 

„Coborârea Domnului a fost văzută ca o premanifestare a lui Dumnezeu înainte de 
întrupare (Iustin, Dialogul cu Trifon 127-129)" 457 . 

Pogorârea lui Dumnezeu trebuie înţeleasă în chip nevăzut: „Domnul priveşte de sus la 
cei ce rămân în vrednicia lor şi care săvârşesc cele date spre împlinirea firii omeneşti; iar pe cei 
care sunt pogorâţi în adâncul răutăţii, îi cercetează altfel, prin pogorârea la ei" 458 . 

6: Şi a zis Domnul: „Iată că ei sunt un singur popor şi au toţi o singură limbă; şi 
acesta-i doar începutul a ceea ce vor face; de-acum nu se vor mai opri de la tot ceea ce şi- 
au pus în gând să facă. 

Nici chiar pogorămintele lui Dumnezeu nu mai întorc sufletul beat de orgoliu de la 
rătăcirea sa. Doar o pedagogie severă îl mai poate salva. 

7: Hai să ne pogorâm şi acolo să le încâlcim graiul, pentru ca unul altuia să nu-şi 
mai înţeleagă limba". 

Să le încâlcim graiul: „Verbul syg-heo: a răsturna, a întoarce pe dos, a stârni confuzie, a 
amesteca (în sensul de a tulbura un lichid prin agitarea drojdiei), a încâlci, a răvăşi, a înnegura, 
a încurca. în text, subiectul acestui predicat este graiul (singular)" 459 . SEP 1 traduce: să le 
amestecăm: „dar nu există decât o singură limbă: normal ar fi fost, aşa cum scrie şi Philon 
{Confus. 183-195), ca Dumnezeu să despartă întâi limbile una de alta, pentru a le amesteca 
ulterior. Dar amestecul trimite aici la ideea pierderii de sens a cuvintelor, la ideea bruiajului 
fonic. Se trece de la homofonia iniţială, paradisiacă, la heterofonia, diafonia sau poliftongia 
decăderii (cf Iustin, Dialogul cu Trifon 102, 4)" 460 . 

„Verbul la plural (cf. Facerea 1,26): după Philon, Dumnezeu deliberează în El însuşi, 
apoi porunceşte puterilor (Confus. 168-182). După Origen (Corn. Io. XIII, 50), Dumnezeu 
porunceşte îngerilor, iar după Vasile cel Mare, este o deliberare a Treimii (Adv. Eun. V, 4)" 461 . 
Aici avem altă opinie, alăturându-ne comentariului de mai jos. 

Pluralul de aici nu mai indică Sfânta Treime, căci e vorba despre oameni ce nu mai 
cunosc taina Treimii celei deofiinţă. Sfântul Maxim Mărturisitorul dezvăluie itinerarul 
alunecării în politeism: „în cazul de faţă, cei ce zideau turnul, porniseră mai înainte din ţara de 
la răsărit a luminii, adică de la cunoştinţa unică şi adevărată despre Dumnezeu, şi veniseră în 
pământul Senaar, care se tălmăceşte dinţi blestemaţi, căzând în tot felul de păreri despre 
dumnezeire. Aci adunând toate părerile, ca pe nişte cărămizi, se apucaseră să zidească, asemenea 
unui turn, necredinţa politeistă. Din această pricină, pe drept cuvânt, Dumnezeu, care risipeşte 
unitatea conglăsuirii păcătoase a oamenilor rătăciţi, Se numeşte aci pe Sine la plural, după dis- 
poziţia lor care era împărţită şi împrăştiată în nesfârşite păreri. Prin aceasta arată că, fiind unul, 
în ei s-a împărţit în mulţi" 462 . 

8: Şi de acolo i-a împrăştiat Domnul pe faţa-ntregului pământ şi ei au încetat să 
mai zidească cetatea şi turnul. 

„Exegeţii vor descoperi sensul împrăştierii în Deuteronom 32, 8 şi înţelepciunea lui 
Solomon 10, 5: împărţirea popoarelor în diverse regiuni ale lumii. O tradiţie iudaică {Oracolele 
sibiline III, vv. 97.104; Cartea Jubileelor 10, 26) pune distrugerea turnului pe seama vânturilor 
puternice trimise de Dumnezeu"' 63 . 

Cât timp oamenii nu se depărtează de Răsărit, Dumnezeu nu îi împrăştie 464 . Cei aflaţi în 
unire cu Dumnezeu sunt una, chiar risipiţi în lumea întreagă; cei robiţi ereziei sunt sfâşiaţi şi 
dezbinaţi, de ar fi şi siliţi să trăiască laolaltă. „In timpul amestecării limbilor a fost o împărţire a 
voinţei, pentru că gândul era împotriva lui Dumnezeu" 465 . Aparent aspră, pedeapsa divină arată 
dragostea de oameni a lui Dumnezeu. „Doctorul [...] salvează restul trupului când taie partea 
care nu se poate vindeca, iar generalul, când seamănă discordie între conspiratori. Tot aşa şi la 
Turnul Babei; o bună neînţelegere a pus capăt unei păci rele şi a făcut pace" 466 . 

9: E pricina pentru care cetatea aceea s-a numit Babilon, pentru că acolo a încâlcit 
Domnul limbile a tot pământul şi de acolo i-a împrăştiat Domnul Dumnezeu pe toată faţa 
pământului. 

Abia acum e indicat numele cetăţii, Babilon. Bab-ilani însemna poarta zeilor. Autorul 
biblic, însă, utilizează un joc de cuvinte, alăturând numele cetăţii ebraicului babei [din balal] (= 
amestecare; încurcătură; confuzie). Cu alte cuvinte, locul prin care pătrund falsele credinţe 
politeiste ni se face pricină de amestecare a limbilor, fiecare lăsându-se amăgit de o altă iluzie. 
E aici „sancţionarea orgoliului omenesc de a străpunge cerul (locuinţa lui Dumnezeu) cu puteri 
proprii. Cu acest moment se începe nu numai istoria limbilor, ci şi istoria mentalităţilor; când 
doi oameni nu vorbesc aceeaşi limbă înseamnă că ei gândesc diferit" 467 . „La comentatorii 
creştini, episodul amestecării limbilor trimite la episodul Cincizecimii, al separării limbilor, al 
clarificării sensurilor (cf. Fapte 2, 1-6). De pildă Grigorie al Nyssei, Encom St., PG 46, 705 A; 
Chirii al Alexandriei, Glqfire, ad locum" 46H . 

Nu putem şti cu siguranţă dacă Scriptura vorbeşte despre o lucrare abandonată de 
lucrători, sau despre un zigurat rămas „neterminat" ca unul ce nu şi-a împlinit menirea, nefiind 
ridicat spre slava lui Dumnezeu. Evident, autorul biblic nu a intenţionat în acest pasaj să facă 
istorie, decât într-un sens foarte larg. Important e să nu uităm de aici faptul că patimile nu se 
unesc niciodată, ci întotdeauna se despart. Iar atunci când suntem încercaţi de gânduri deşarte, 
să revenim la sfatul: „Adu-ţi aminte de turnul dezbinării şi de zidirea lui şi de despărţirea 
limbilor şi cunoaşte că nu toată zidirea e bună, chiar dacă pare din afară altfel" 469 . 

10: Iată-i acum pe urmaşii lui Sem: Sem era de o sută de ani când i s-a născut 
Arfaxad, la doi ani după potop. 

Se reia genealogia lui Sem, restrânsă, de data aceasta, la ascendenţii lui Avram. „Cu 
unele diferenţe, acest tablou genealogic îl continuă pe cel din capitolul 5 şi acoperă perioada 
dintre Noe şi Avraam. El este însă şi o paralelă a celui din 10, 21-31, cu deosebirea că pare a se 
ocupa numai de ramura nordică a semiţilor, cea din Mesopotamia, din care se va naşte 
Avram" 470 . 

Dacă Noe a trăit 950 de ani, Sem a atins doar 600 de ani. Fiul său Arfaxad (= cel ce 
vindecă tristeţea; ţinutul haldeilor), în Biblia Hebraica Arpakşad, pare să fi dat numele său şi 
unei regiuni situată la nord şi nord-est de Ninive. 

1 1 : După naşterea lui Arfaxad, Sem a mai trăit cinci sute de ani şi i s-au născut fii şi 
fiice; şi a murit 

12: Arfaxad a trăit o sută treizeci şi cinci de ani şi atunci i s-a născut Cainan. După 
naşterea lui Cainan, Arfaxad a mai trăit trei sute treizeci de ani şi i s-au născut fii şi fiice; 
şi a murit.. 

Arfaxad a trăit 465 de ani. Cainan (= proprietate) e numit astfel doar în Septuaginta, 
Biblia Hebraica având Şalak (= trimitere). „Septuaginta îl inserează pe Cainan (care nu este 
citat în Textul Masoretic). Rezultatul este că Avram ajunge să facă parte din a zecea generaţie 
după Sem, aşa cum Noe făcea parte din a zecea generaţie după Adam (cf Irineu, Dem. 24; 
Origen, Corn. Io. XX, li)" 471 . 

13: Cainan a trăit o sută treizeci de ani şi atunci i s-a născut Şelah. După naşterea 
lui Şelah, Cainan a mai trăit trei sute treizeci de ani şi i s-au născut fii şi fiice; şi a murit. 

Cainan a trăit 460 de ani. Fiul său Şelah este, în Biblia Hebraica, trecut ca fiul lui 
Arpakşad. De asemenea, apar unele diferenţe şi între vârstele anumitor personaje. 

14: Şelah a trăit o sută treizeci de ani şi atunci i s-a născut Ever. 

15: Iar după naşterea lui Ever, Şelah a mai trăit trei sute treizeci de ani şi i s-au 
născut fii şi fiice; şi a murit 

Şelah a trăit 460 de ani. Eber (= cealaltă parte; regiunea de dincolo; strămutat) e strămoşul 
mai multor popoare semitice, printre care se numără şi evreii. Iniţial, Eber locuia la est de Eufrat. 

16: Ever a trăit o sută treizeci şi patru de ani şi atunci i s-a născut Peleg. 

Eber a trăit 504 ani. Lui i s-a născut Peleg (= împărţire; cătun). 

17: Iar după naşterea lui Peleg, Ever a mai trăit două sute şaptezeci de ani şi i s-au 
născut fii şi fiice; şi a murit 

18: Peleg a trăit o sută treizeci de ani şi atunci i s-a născut Reu. 

19: Iar după naşterea lui Reu, Peleg a mai trăit două sute nouă ani şi i s-au născut 
fii şi fiice; şi a murit. 

Peleg a trăit 339 de ani; fiul său a fost Ragav (după Septuaginta), după textul ebraic, 
Reu (= prietenie; păstor). 

20: Ragav a trăit o sută treizeci şi doi de ani şi atunci i s-a născut Serug. 

21: Iar după naşterea lui Serug, Ragav a mai trăit două sute şapte ani şi i s-au 
născut fii şi fiice; şi a murit 

Ragav a trăit 339 de ani; fiul său era Serug (= viţă; ramură), „păstrat ca nume, Sarugi, în 
textele acadice şi ca nume de oraş (Sarugi (la vest de Haran) în textele asiriene" 472 . 

22: Serug a trăit o sută treizeci de ani şi atunci i s-a născut Nahor. 

23: Iar după naşterea lui Nahor, Serug a mai trăit două sute de ani şi i s-au născut 
fii şi fiice; şi a murit. 

Serug a trăit 330 de ani; lui i s-a născut Nahor (= sforăitor), bunicul lui Avram. O cetate 
a lui Nahor era amplasată mai jos de Haran. 

24: Nahor a trăit şaptezeci şi nouă de ani şi atunci i s-a născut Terah. 

25: Iar după naşterea lui Terah, Nahor a mai trăit o sută douăzeci şi cinci de ani şi i 
s-au născut fii şi fiice; şi a murit. 

Nahor a trăit 204 ani. De observat cum, după potop, durata vieţii oamenilor scade treptat, 
după cum făgăduise Dumnezeu (6, 3). Lui Nahor i s-a născut Terah (= zăbavnic; întârziere). 

26: Terah a trăit şaptezeci de ani şi atunci i s-au născut Avram, Nahor şi Haran. 

Sunt numiţi fiii lui Terah: Avram (= tată înalt; străin), Nahor (= sforăitor; mânios) şi 
Haran (= muntean; luminat). Avram, „tatăl sublim, primul dintre patriarhi, a trăit probabil între 
secolele al XlX-lea şi al XVII-lea î. Hr., după cum par să dovedească mărturiile culturale şi 
politice nebiblice ale timpului" 473 . 

Cu Avram, începe o nouă perioadă în istoria omenirii. După potop şi amestecarea 
limbilor, Dumnezeu alege o altă cale pentru păstrarea dreptei credinţe. „Acum Dumnezeu n-a 
mai pedepsit neamul omenesc prin potop, ci a socotit că e mai bine să aleagă bărbaţi, care să 
formeze un şir de generaţii şi din ei să ne dea în sfârşit pe Fiul Său propriu îmbrăcat în corp 
omenesc. Dintre aceştia, cel dintâi a fost Avram" 474 . 

Odată cu perioada patriarhilor (patriarh înseamnă prim părinte, având înţelesul de 
începător de popor, şef de trib etc), dispunem de probe arheologice mai consistente, care vin să 
confirme adevărul biblic. Pe baza acestor mărturii, s-a stabilit că Avram a fost contemporan cu 
regele Hamurabi al Babilonului (1792-1750 î. Hr). 

27: Iată-i pe urmaşii lui Terah: lui Terah i s-au născut Avram, Nahor şi Haran. 
Haran i-a dat naştere lui Lot. 

Lot (= culoare închisă; ascundere) este nepotul lui Avram. „Origen face următoarea 
ierarhie: Avram, bun; Lot, fiul lui Haran, mediu; Nahor, rău. Nahor, chiar dacă textul n-o spune 
explicit, va fi rămas la Haran, practicând în continuare idolatria (pentru că aceasta e miza 
teologică a fragmentului: raportul între idolatrie şi eliberarea de idolatrie)" 475 . 

28: Haran a murit în faţa lui Terah, tatăl său, în pământul său de naştere, în Urul 
Caldeilor. 

„Cu Terah începe istoria poporului ales, de aceea arborele genealogic se va restrânge, 
concentrându-se asupra lui Avram şi Serai, Nahor, bunicul Rebecăi, şi Lot, strămoşul moabiţilor 
şi amoniţilor" 476 

Rămas orfan, Lot va fi de acum foarte apropiat de unchiul său, Avram. Iniţial, familia lui 
Avram a trăit în Urul Caldeii, în sud-estul Babiloniei, pe malul unuia din braţele Eufratului. 
Cetatea era un important loc al cultului zeiţei lunii, Nanna Sin. „Cetatea Ur (Uru), în 
Mesopotamia de Sud, pe malul drept al Eufratului, la cea 200 km de Babilon. Locuită la început 
de Sumerieni, ea a cunoscut o mare înflorire în mileniul III î. Hr. In primul mileniu era locuită 
de clanul aramaic al Caldeilor. Identificată de recente cercetări arheologice" 477 . Numele cetăţii 
Ur lipseşte din Septuaginta, care vorbeşte aici despre ţinutul caldeilor. 

Numirile de aici au o semnificaţie în sublinierea virtuţilor lui Avram: Ur (= oraş; 
strălucire), Caldeea (= cel ce pustieşte; câştig), Eufrat (= apă dulce; râul rodniciei). Avram va 
părăsi în curând râul rodniciei şi strălucirea marilor oraşe politeiste, dispreţuind câştigul celor 
vremelnice, care pustieşte sufletul. 

29: Iar Avram şi Nahor şi-au luat femei; numele femeii lui Avram era Sărai, iar 
numele femeii lui Nahor era Milca, fata lui Haran, tatăl Milcăi şi al Iscăi. 

Sărai (= prinţesa mea) era soţia lui Avram. Nahor s-a căsătorit cu nepoata sa Milca (= 
sfat; consiliu; regină). Sora sa era Isca (= El vede; iscoadă). Ambele erau surori ale lui Lot şi 
fiice ale lui Haran (= muntean; luminat). 

30: Sărai era stearpă şi nu năştea copii. 

In vechiul Orient, sterilitatea unei femei era considerată dezonorantă, semn al unei 
pedepse divine. Această concepţie se păstrase la evrei şi în vremea Mântuitorului. 

3 1 : Şi i-a luat Terah pe Avram, fiul său, şi pe Lot, fiul lui Haran şi nepotul său, şi pe 
Sărai, nora sa şi femeia lui Avram, fiul său, şi i-a scos din Urul Caldeilor ca să meargă în 
ţara Canaanului; şi au mers până la Haran şi s-au aşezat acolo. 

Din Ur, Avram se mută în Haran (= cetatea drumului; loc deluros), oraş în nordul 
Mesopotamiei, centru al cultului zeului Lunii, Sin. „In grafia ebraică, Charan, uşor diferit de 
Haran, fratele lui Avram. Se afla în nord-vestul Mesopotamiei; cândva mare centru al culturii 
aramaice" 478 . Haran era un centru comercial aşezat pe una din principalele căi de comunicaţie 

dintre Babilonia şi Mediterana. Haran era situat la peste 450 km nord-est de Damasc. Intenţia 
iniţială era aceea de a merge în Canaan. „După Fapte 7, 1, Avram ar fi plecat din Caldeea la 
porunca lui Dumnezeu; aici, el este scos de Terah, tatăl său. Comentatorii antici încearcă să 
pună de acord cele două tradiţii" 479 . 

32: De toate, zilele vieţii lui Terah în pământul Haran au fost două sute cinci ani; şi 
a murit Terah în Haran. 

Textul ebraic, mai limpede, arată că Terah a trăit 205 ani. După Septuaginta ar rezulta că 
viaţa sa a fost mai lungă. Anania a făcut aici acordul, în mod tacit. 



CAPITOLUL 12 - Chemarea lui Avram. Avram în Canaan şi în Egipt. 

1: Şi a zis Domnul către Avram: „Ieşi din ţara ta şi din neamul tău şi din casa 
tatălui tău şi vino în ţara pe care ţi-o voi arăta Eu. 

„Prin această poruncă a lui Dumnezeu începe saga lui Avram, precum şi a popoarelor 
care descind din Isaac şi Ismael, fiii săi. Această saga este rezumată în Fapte 7, 2-8 şi Evrei 11, 
8-19. Itinerariul descris în versetele 1-9 a fost amplu comentat (ex.: Philon, De migratione 
Abrahami; Origen, Corn. Io. XX, 68-74; 123-126). Pentru Philon, versetele respective prezintă 
itinerariul sufletului care se desprinde de lumea sensibilă; pentru creştini, ieşirea lui Avram 
prefigurează convertirea apostolilor, întoarcerea sufletelor către Cuvântul lui Dumnezeu 
(Irineu). ♦ Ieşi: ieşirea din ţara de obârşie, supusă idolatriei, şi eliberarea de lumea sensibilă (cf. 
Philon, Migr. 1-127; Her. 277; Abr. 62; Origen, Grigore al Nyssei, Contra Eunomium II, 85-89; 
Cant. VIII etc.)" 480 . „Plecarea lui Avram reprezintă primul său act de credinţă, de care depinde 
viitorul poporului ales" 481 . 

2: Şi Eu voi face din tine un neam mare; şi te voi binecuvânta şi-ţi voi mări numele 
şi tu vei fi izvor de binecuvântare. 

„Izvorul oricărei binecuvântări este Dumnezeu care investeşte cu puterea ei şi pe cel 
ales de El, binecuvântând tototdată şi comunitatea ce se află în jurul alesului Său (cf. Facerea 
12, 2 ss.; 30, 27.29; Numerii 24, 9; Isaia 19, 24; Ieremia 4, 2). Patriarhii transmit binecuvântarea 
mai departe urmaşilor lor (Facerea 9, 26 ss.; 27, 23-29.49). Puterea cuvintelor binecuvântării îl 
ocroteşte pe cel ales atâta vreme cât este vrednic de ea şi cât Dumnezeu nu şi-o retrage. Omul 
însuşi nu-şi poate retrage binecuvântarea, odată rostită (cf. Facerea 27, 33-37)" 482 . 

E indicată desprinderea fermă de politeism: „Avram a părăsit închinarea la idolii 
strămoşilor săi şi la rătăcirile vieţii lui de până atunci, mărturisind că există un singur 
Dumnezeu peste toate" 483 . Porunca nu era uşoară. „Ai văzut ce poruncă dureroasă a primit? 
Dar, iată, urmează o altă (făgăduinţă) plină de bucurie" 484 . Avram încearcă tensiunea între 
tristeţea părăsirii celor devenite familiare şi bucuria de a-I urma lui Dumnezeu. Ceva similar se 
întâmplă în fiecare din cei ce simt chemarea divină: „Tot astfel şi noi, crezând până la moarte în 
glasul lui Dumnezeu, ne-am lepădat de toate cele ce sunt în lume" 485 . Porunca se adresează şi 
sufletului nostru, locul pe care acesta trebuie să-1 părăsească nefiind neapărat unul fizic: „dar 
zice şi acum, într-un înţeles mai înalt, minţii care s-a făcut trecătoare şi a străbătut de la cele ce 
se cunosc cu simţurile, la cele ce se gândesc cu mintea." 486 . Cel ce urmează chemării 
dumnezeieşti s-a deprins, asemeni lui Avram, „să prefere pe cele nevăzute în locul celor văzute, 

pe cele viitoare în locul celor ce-i stăteau înaintea ochilor" 487 . Poruncii îi urmează făgăduinţele 
dumnezeieşti: 

3: Voi binecuvânta pe cei ce te vor binecuvânta, iar pe cei ce te vor blestema îi voi 
blestema; şi-ntru tine se vor binecuvânta toate neamurile pământului". 

Grecescul evloghin (= binecuvântare) traduce ebraicul braka (= a face pe cineva 
important). Toate neamurile se vor binecuvânta în Avram; universalismul mântuirii e afirmat 
încă de acum. 

4: Şi a plecat Avram, aşa cum îi zisese Domnul; cu el s-a dus şi Lot. Iar Avram era 
de şaptezeci şi cinci de ani când a ieşit din Haran. 

E primul act de credinţă din partea lui Avram, de care depinde şi viitorul descendenţei 
sale. „Ai văzut că nici vârsta, nici altceva din cele ce-1 puteau ţine lipit de casa părintească nu i- 
a fost piedică, ci dorul de Dumnezeu a fost mai puternic decât toate? Când sufletul ţi-i hotărât şi 
treaz, înfrângi toate piedicile, te faci una cu ceea ce doreşti, şi nu te împiedică nici una din apa- 
rentele greutăţi; pe toate le învingi şi nu te opreşti până nu dobândeşti tot ce doreşti" 488 . 

5: Şi a luat Avram pe Sărai, femeia sa, pe Lot, fiul fratelui său, şi toate averile pe 
care le agonisiseră şi toţi oamenii pe care-i dobândiseră în Haran, şi au ieşit ca să meargă 
în ţara Canaanului şi au ajuns în ţara Canaan. 

Toţi oamenii: „literal: toate sufletele; se înţeleg servitorii şi sclavii" 489 . 

Când urmăm chemării lui Dumnezeu nu trebuie să lăsăm în urmă ceva ce ne-ar putea 
întoarce la vechile deprinderi: „A ieşit deci din Haran, nelăsând nici o rămăşiţă a sa în el, cu tot 
neamul şi cu toată casa, alergând din toată inima spre ţara Canaanului. Şi urcă spre ţara înaltă, 
adică spre deprinderea care e aşezată sus în virtuţi, şi nu are din nici o parte povârnire spre plă- 
cerea trupească" 490 . „N-a spus fără rost toate câte agonisiseră în Haran, ci ca să aflăm că 
patriarhul n-a luat nimic din cele ce avea în Haldeea, ci a lăsat fratelui său toată averea părin- 
tească şi a plecat numai cu ceea ce putuse agonisi în Haran. Şi acest minunat bărbat a făcut 
lucrul acesta nu pentru că ţinea la averi, nici că era zgârcit, ci ca să poată arăta tuturor, cu averea 
lui, câtă purtare de grijă a avut Dumnezeu cu el" 491 . însoţit de Sărai, de Lot şi de câţiva oameni 
credincioşi, Avram intră în Canaan către 1800 î. Hr. Canaan este vechiul nume al Ţării Sfinte. 
Cum am mai spus, denumirea are mai multe tălmăciri posibile: Canaan (= supunere; ţara de jos; 
roşu purpuriu). Ultimul nume ar proveni de la vestita vopsea de culoare roşie descoperită aici. 
Pigmentul, obţinut dintr-o specie de scoici, era foarte scump. Ţara e numită în textele 
cuneiforme kinakhkhu (= roşu purpuriu), nume redat în greacă prin finx, de unde provine 
numele de Fenicia. 

6: Şi Avram a străbătut ţara de-a lungul ei până la locul numit Sihem, până la 
stejarul Mamvri. Pe-atunci trăiau în ţara aceea Canaaneenii. 

„Secvenţa a străbătut cât era de lung denotă, după Philon, imensa curiozitate 
intelectuală a lui Avram {Migr. 216). ♦ Sichem: la Philon, numele înseamnă umăr şi sugerează 
efortul pe care-1 presupune studiul {Migr. 221-223). ♦ [...] Didim interpretează astfel: la capătul 
investigaţiilor sale teologice, Avram a ajuns la revelaţia întrupării (ad locumf An . 

Sichem (= grumaz; umăr) era un oraş canaanit în munţii Efraim, între Ebal şi Garizim - 
„important centru comercial din Palestina de Mijloc, amintit de textele egiptene începând cu 
sec. al XlII-lea î. Hr. Populaţia originară era nesemitică. Ulterior este locuit de populaţiile 
israelite ce nu au luat parte la Exil şi devine centru de cult al Israelului (Deuteronom 27). 
Metropolă politică a triburilor din nord, este primul oraş regal al Israelului şi apoi capitala 

Regatului din Nord" 493 . Mamvri (= grăsime; puterea vieţii) denumeşte ţinutul Hebronului, la 
vest de Macpela. Sunt mai mulţi stejari bătrâni în zonă, despre care se susţine că ar fi stejarul lui 
Avraam. Stejarul simbolizează măreţia, forţa fizică sau morală, şi e investit cu privilegiile 
supremei divinităţi; e un instrument de comunicare între cer şi pământ, explicându-se astfel 
revelaţiile legate de prezenţa unor stejari. 

Avram este o pildă vrednică de urmat de către credincioşi: „Tot aşa devine un alt 
Avraam duhovnicesc, ieşit din pământul, rudenia şi casa tatălui şi venind la pământul arătat de 
Dumnezeu, cel ce s-a rupt de alipirea la trup, a ieşit afară din el prin despărţirea de patimi, a 
părăsit simţurile şi nu mai primeşte prin ele nici o amăgire a păcatului şi a lăsat în urmă toate 
cele sensibile din care îi vine sufletului toată legătura materială, în pământul dumnezeiesc şi 
fericit al cunoştinţei şi, străbătându-1 tainic în lung şi în lat, află în el pe Domnul şi Dumnezeul 
nostru Iisus Hristos, moştenirea cea bună a celor ce se tem de El, a teologhisit despre El 
oamenilor, vorbind despre o lungime neînchipuită de cei drepţi, pe cât e cu putinţă, şi L-a slăvit 
pentru noi în lăţimea Lui, arătată în providenţa Lui cea prea înţeleaptă care toate le îmbrăţişează 
şi în minunata şi negrăita lui iconomie (întrupare) cea pentru noi. Căci unul ca acesta a devenit 
părtaş de modurile prin care a fost învăţat să cinstească pe Domnul prin făptuire şi 
contemplaţie, moduri prin care se întăreşte în chip ferm iubirea şi asemănarea cu Dumnezeu' 494 . 

7: Şi Domnul i S-a arătat lui Avram şi i-a zis: „Ţara aceasta Eu o voi da seminţiei 
tale". Şi acolo I-a zidit Avram un jertfelnic Domnului Care i Se arătase. 

„In Vechiul Testament, teofania lui Iahve era încă arhaic reprezentată, ca prezenţă 
corporală, iar cuvintele Lui erau percepute senzitiv. încă de la început, teofania lui Iahve este 
însoţită de promisiuni, care odată împlinite se deschid spre alte promisiuni" 495 . „Avram va ridica 
altare în toate locurile unde i se arată Iahve (Facerea 13, 4; 22, 9), în special pe înălţimi. Nu toate 
altarele erau destinate jertfei, multe reprezentau locuri de pomenire" 496 . In perioada patriarhală, 
capul familiei era săvârşitorul cultului, aducând jertfele pe altare ridicate din piatră. Astfel era re- 
cunoscută de către om supremaţia divină. In apropierea actualului Hebron, arabii au descoperit 
o piatră de altar şi un rest de rădăcină, concluzionând că este vorba de altarul ridicat de Avram 
lângă un stejar. Ei au numit locul Har am ramet el-Khalil (= locul sfânt unde s-a arătat măreţia 
prieteniei lui Dumnezeu). In Islam, Avraam (Ibrahim) e numit Prietenul lui Dumnezeu. 

Desluşim un progres în apropierea de Dumnezeu: „Până petrecea în pământul patriei şi 
încă nu se mutase în ţara sfântă, i se dăduse numai vestirea că trebuie să se mute în altă ţară, ne- 
maigândindu-se la a sa. Dar după ce a venit în ţara Canaanului şi s-a urcat spre ţara înaltă, i s-a 
dat harul vederii lui Dumnezeu şi siguranţa nădejdii în tăria libertăţii şi i s-a îngăduit în sfârşit 
să ridice un altar" 497 . Avram a suit la vederea lui Dumnezeu dar, cum atenţionează Sfinţii 
Părinţi, el nu a văzut fiinţa dumnezeiască, aceasta fiind cu neputinţă, ci Dumnezeu i S-a arătat 
lui într-un mod potrivit înţelegerii omeneşti. Oricum, Avram este primul om despre care 
Scriptura afirmă că s-a învrednicit de o asemenea cunoaştere. 

8: De acolo s-a strămutat în munte, la răsărit de Betel, şi şi-a întins cortul, având 
Betelul la apus, iar Hai la răsărit. Şi acolo I-a zidit Domnului un jertfelnic şi a chemat 
numele Domnului. 

Betel: „După Ierusalim, cel mai frecvent loc amintit în Vechiul Testament, aşezat la 19 
km de Ierusalim, la o altitudine de 880 m. Conform Facerea 28, 19, oraşul s-ar fi numit iniţial Luz 
- migdal (locul mai este şi astăzi bogat în migdali). Este probabil ca numele sanctuarului zeului 
canaanit Beth-El să fie preluat apoi de oraş. Din alte texte reiese că, la începutul perioadei 
israelite, cele două oraşe, Luz şi Betel, erau deosebite, primul fiind amintit de textele egiptene; 
începând cu secolul al XHI-lea î. Hr., Betel devine unul dintre centrele importante ale religiei 

israelite, iar în epoca Judecătorilor devine chiar sanctuar naţional (Judecători 20, 26; 21, 2 ss.), 
rămânând încă la începutul monarhiei un loc de pelerinaj foarte popular (I Regi 10, 3)" 498 . Hai la 
răsărit: „cetate canaanită la est de Betel. [...] Israeliţii se orientau după răsăritul soarelui şi astfel 
estul era numit qedem - înainte, apusul, în spate - ahor, nordul fiind la stânga, iar sudul la 
dreapta. Punctele cardinale erau denumite şi după cele patru colţuri sau vânturi ale lumii: mizrah 
- est, maarab - vest, semol - nord, iamin - sud. Un alt sistem de orientare era acela după 
ţinuturile învecinate: negeb - deşertul - pentru sud, iam - marea - pentru vest, sau saphon - 
neruşinarea - metaforă a Asirului sau Babilonului, pentru nord" m . 

9: Apoi s-a ridicat Avram şi de acolo s-a îndreptat spre Negheb. 

Betel (= casa lui Dumnezeu), numit în vechime Luz (= migdal), actualmente Beitin, era 
un oraş situat la 16 km nord de Ierusalim. Hai (= ruină; movilă) pare a fi aceeaşi localitate cu 
Aia (Neemia 11, 31), situată la nord de Micmaş. „Prin Negheb era desemnată partea de sud a 
Palestinei; cuvântul în sine avea înţelesul general de ţinutul pustiu sau miazăziua" 500 . „Cuvântul 
pustiu este interpretat alegoric de Philon: singurătatea propice căutării lui Dumnezeu (Philon 
consideră oraşul loc al pierzării şi duşman al vieţii spirituale). Aceeaşi interpretare la Origen, 
Corn. Io. XX, 68-74" 501 . 

Avram pare să nu fi rămas aici mult timp. „Pentru ce a plecat de acolo? Poate pentru că 
a văzut că locuitorii locului aceluia nu vedeau cu ochi buni şederea lui printre ei. De aceea 
Avram se duce în pustie; şi cu asta îşi arată marea lui bunătate; arată că doreşte liniştea şi că nu 
vrea să aibă de-a face cu ei" 502 . 

10: Şi-n ţară s-a făcut foamete şi Avram s-a coborât în Egipt ca să locuiască acolo, 
pentru că-n ţară se înteţise foametea. 

Coborând în Egipt, Avram anunţă itinerarul viitorului popor Israel, ca şi fuga 
Mântuitorului din calea lui Irod. In Biblie, drumul către Egipt e întotdeauna coborâtor, nu doar 
din pricina amplasării joase a ţării, cât mai ales pentru simbolistica sa, pentru evrei el fiind, cel 
mai adesea, echivalentul forţelor răului. In general, Egiptul are o simbolistică ambiguă, aceea de 
uniune a contrariilor, de răscruce, de închidere şi de deschidere, în funcţie de aspectul privit. 
„Spre Egipt se coboară, dinspre Egipt se urcă. Origen înţelege alegoric, Egiptul simbolizând 
ţinutul răului, al idolatriei şi păcatului {Corn. Gen. XV, l)" 503 . 

11: Şi a fost că-n timp ce Avram se apropia să intre în Egipt, a zis către Sărai, 
femeia sa: „Ştiu că eşti femeie frumoasă la chip. 

12: De aceea, când te vor vedea, Egiptenii vor zice: Aceasta-i femeia lui!... Atunci pe 
mine mă vor ucide, iar pe tine te vor lăsa cu viaţă. 

13: Spune deci că-mi eşti soră, pentru ca de dragul trecerii tale să-mi fie mie bine şi 
datorită ţie să rămân în viaţă". 

„Istoria mentalităţilor consemnează vremea când viaţa soţului conta mai mult decât 
reputaţia soţiei. Se pare însă că Egiptenii ignorau obiceiul unor nobili mesopotamieni de a-şi 
proclama pe una din soţii drept soră, titlu cu poziţii privilegiate. Oricum, accentul acestui 
episod cade nu pe slăbiciunea lui Avram, ci pe iconomia divină care-1 salvează pe beneficiarul 
făgăduinţei lui Dumnezeu, indiferent de calitatea omului sau a circumstanţelor" 504 . „Stratagema 
ascunderii identităţii soţiei într-o ţară străină apare şi în Facerea 20 şi Facerea 26" 505 . „Această 
povestire [...], pe care o vom regăsi şi în Facerea 20 [...] şi Facerea 26, 1-11 [...], celebrează 
frumuseţea strămoşilor, dar şi abilitatea lor. Precum şi ocrotirea pe care le-o acordă Dumnezeu. 

Ea poartă amprenta unei epoci în care minciuna nu era dispreţuită, iar viaţa bărbatului era mai 
importantă decât onoarea femeii. Conştiinţa morală se va forma progresiv sub îndrumarea 
divină. Pasajul a fost apropiat şi de un obicei al Mesopotamiei, conform căruia bărbatul îşi 
putea adopta nevasta fictiv ca soră, în acest caz ea bucurându-se de un mare prestigiu şi de 
privilegii deosebite (BJ)" 506 . 

Avram cere Sarei să spună că-i este soră. Dintr-un alt loc (20, 12), vedem că ei erau 
fraţi după tată. Dar, conform textelor juridice descoperite la Nuzi, existau în vechime şi aşa- 
numitele soţii-surori. „Această calitate de soţie-soră se obţinea când fratele său natural sau 
adoptiv se îngrijea de căsătoria ei şi ele se bucurau de anumite privilegii speciale în societate şi 
în faţa instanţei judecătoreşti" 507 . 

„Iată cât de frumoasă era femeia lui Avram! Ajunsese bătrână şi rămăsese încă în floare, 
după atâta număr de ani!" 508 . 

14: Şi dacă a sosit Avram în Egipt, au văzut Egiptenii că femeia lui era foarte 
frumoasă. 

15: Şi au văzut-o dregătorii lui Faraon şi au lăudat-o în faţa lui Faraon şi au dus-o 
în casa lui Faraon. 

„Faraon nu desemna o anume persoană, ci pe regele Egiptului, oricare ar fi fost el; 
nume generic cunoscut încă din secolul XV î. Hr." 509 . 

„îndată i s-a luat lui Avram femeia; şi a fost dusă la Faraon. Uită-te cât de mare e 
îndelunga aşteptare a lui Dumnezeu! Nu-şi arată de la început purtarea Sa de grijă, ci lasă să se 
întâmple totul, o lasă pe Sara să cadă aproape în gâtlejul fiarei şi numai atunci face cunoscută 
tuturora puterea Sa." 510 . Faraon (= fiul soarelui; cel ce locuieşte în palat) „e icoana şi tipul des- 
frânării diavoleşti. Căci scopul şi strădania cea mai mare a aceluia e să strecoare şi în minţile 
sfinţilor seminţele desfrânării aflătoare în el, ca să primească să rodească cele iubite şi plăcute 
lui" 511 . 

16: Şi de dragul ei s-au purtat bine cu Avram; şi avea el oi, vite mari şi asini, slugi şi 
slujnice, catâri şi cămile. 

Socotim că Scriptura nu caută simplu să înşire averile lui Avram, dacă acestea nu ar 
avea un înţeles mai înalt. Oaia, simbol, de regulă, al omului credincios, precum şi slujitorii, ar 
putea arăta roadele virtuţilor patriarhului răsărite şi în ceilalţi. Vitele arată buna vieţuire ce se 
face hrană şi celorlalţi. Asinul e simbol al întunericului şi neştiinţei; acestea sunt risipite când 
stăpânitor e Avram. Asinul poate arăta şi neamurile păgâne înfiate, ulterior, de Avram, în 
Hristos. Cămila e cea care poartă către centrul ascuns, esenţa divină; călător către înălţimile 
dumnezeieşti, Avram s-a arătat a fi cu adevărat stăpân peste cămile, suind din oază în oază către 
înţelesuri tot mai adânci. Catârii, în sfârşit, ar putea desemna cele contrarii, împăcate de înţelep- 
ciunea patriarhului. 

17: Dar Domnul 1-a lovit cu plăgi mari şi grele pe Faraon şi casa lui din pricina 
Saraii, femeia lui Avram. 

„Unii comentatori observă că nu se spune despre Faraon că nu s-a atins de Sara, cum se 
va spune în cap. 20 despre Abimeleh. Faraon îi este aşadar inferior acestuia din urmă (cf. 
Theodoret, QG 63)" 512 . 

18: Şi chemându-1 Faraon pe Avram, i-a zis: „Ce mi-ai făcut? De ce nu mi-ai spus 
că e femeia ta? 

19: De ce ai zis: Mi-e soră? - şi eu am luat-o de femeie. Acum dar iată-ţi femeia! Ia- 
ţi-o şi du-te!" 

20: Şi Faraon le-a dat oamenilor săi porunci cu privire la Avram ca să-1 petreacă, 
pe el şi pe femeia lui şi toate câte avea; şi pe Lot, care era cu el. 

Menţiunea şi Lot, care era cu el „lipseşte din Textul Masoretic. Armonizarea 
Septuagintei e foarte importantă, pentru că Lot va fi salvat de Avram din Sodoma" 513 . 

E anticipată eliberarea poporului evreu din robia egipteană, ca şi surparea puterilor 
iadului de către Hristos. Totodată, vedem că nici popoarele idolatre nu au fost lipsite de o anume 
revelaţie. Avram a fost ocrotit, căci „nu îngăduie Dumnezeu căderea sfinţilor, ci reţine în 
oarecare mod uneltirile împotriva sfinţilor şi meşteşugirile celui rău" 514 . 



CAPITOLUL 13 - Avram se desparte de Lot. 

1: Iar din Egipt s-a suit Avram la Negheb, el, femeia sa şi toate câte avea; şi cu Lot, 
care era cu el. 

„Capitolul descrie împărţirea teritoriilor între Avram şi Lot. Lot este omul mediu, după 
Origen(//om. Gen. IV, 1;3)" 515 . ' 

2: Avram însă era foarte bogat în vite, în argint şi în aur. 

„Cu mare slavă şi cu multă bogăţie se întoarce din Egipt dreptul Avram; prin cele 
întâmplate ajunge dascăl nu numai egiptenilor, ci şi tuturor celor din drumul său şi celor ce 
locuiau în Palestina" 516 . Din nou se vorbeşte despre averile lui Avram, arătându-se prin aur şi 
argint, socotim, înaltele virtuţi ale acestuia. Argintul semnifică înţelepciunea divină, iar aurul, 
dragostea divină. Avram e cel care, în acele timpuri, s-a împărtăşit în cel mai înalt grad de 
acestea. 

3: Şi din popas în popas a mers Avram de la Negheb până la Betel, până la locul 
unde-i fusese mai înainte cortul, între Betel şi Hai, 

4: adică spre locul jertfelnicului pe care-1 făcuse el înainte. Şi acolo a chemat Avram 
numele Domnului. 

Traiul în cort arată pe cel gata de a-I urma oricând lui Dumnezeu; în plus, cortul, ca 
imagine a bolţii cereşti, simbolizează prezenţa cerului pe pământ. 

5: Iar Lot, care mergea împreună cu Avram, avea şi el oi şi vite mari şi corturi. 

6: Pământul acela însă nu-i încăpea să locuiască împreună, căci averile lor erau 
multe şi ei nu încăpeau să stea laolaltă. 

7: Şi s-a făcut o ceartă între păstorii vitelor lui Avram şi păstorii vitelor lui Lot... - 
In pământul acela locuiau pe-atunci Canaaneenii şi Ferezeii -. 

Ferezeii: „populaţie ce nu este amintită în nici o listă a popoarelor, de aceea s-a emis 
ipoteza originii lor precanaaniene. După alte ipoteze ar fi vorba de o populaţie hurită" 517 . 

„Iată că mulţimea averilor ajunge îndată pricină de neînţelegere şi de despărţire; 
mulţimea averilor strică unirea, rupe legătura rudeniei" 518 . Nil Ascetul se întreabă: „Dacă 
avuţiile aţâţă la pismă pe invidioşi împotriva celor ce le au, şi-i scoate pe cei împovăraţi cu ele 
de la lucrurile mai de preţ, dacă taie rudenia şi aduc duşmănie între prieteni, dacă nu au nimic 

laolaltă cu viaţa viitoare şi nu aduc nici un folos însemnat vieţii din trup, de ce să ne depărtăm 
de la slujirea lui Dumnezeu, făcându-ne întregi slujitori deşertăciunii?" 519 . 

8: Şi Avram i-a zis lui Lot: „Sfadă să nu fie între mine şi tine, între păstorii mei şi 
păstorii tăi, căci suntem fraţi. 

Suntem fraţi: „textual: oameni fraţi. Evident, cu înţelesul de rude, de vreme ce Lot îi era 
lui Avram nepot de frate" 520 

„Ce covârşitoare smerenie! Ce filosofie înaltă! Bătrânul Avram, omul în vârstă, îl 
numeşte frate pe cel tânăr, pe nepotul său, îi dă cinstea pe care el însuşi o are şi nu face nici o 
deosebire între el şi celălalt" 521 . 

9: Iată, nu-i oare tot pământul înainte-ţi? Desparte-te dar de mine! Şi de vei apuca 
tu la stânga, eu voi apuca la dreapta; iar de vei apuca tu la dreapta, eu voi apuca la 
stânga". 

„Uită-te la bunătatea dreptului Avram! Ii arată lui Lot prin fapte că nu face de bunăvoie 
asta şi nici nu vrea să se despartă de el: o face silit de ceartă, ca să nu fie război necontenit în 
familia lor. Uită-te la Avram cum caută prin cuvinte să-i potolească mânia; îl lasă pe Lot să facă 
alegerea; îi pune înainte tot pământul" 522 . 

10: Şi ridicându-şi Lot ochii, a privit toată câmpia Iordanului, că toată, până la 
Ţoar, era udată de apă ca raiul Domnului şi ca pământul Egiptului - aceasta era înainte 
de a fi nimicit Domnul Sodoma şi Gomora. 

Ţoar. „mic, oraş în sudul văii Iordanului. în 19, 20, prin etimologie populară, ăi este 
derivat numele de la misar - închisoare, iar în 19, 22 ss., este locul de refugiu al lui Lot. 
Ulterior este amintit numai ca oraş moabit (Deuteronom 34, 3; Isaia 15, 5)" 523 . 

Pare a fi sugerat un amestec al binelui cu răul, de vreme ce raiul e alăturat Egiptului. 
Probabil e vorba de confuzia în care se afla Lot. Acesta e atras de câmpie, de locurile joase ale 
belşugului imediat. 

11: Deci şi-a ales Lot toată câmpia Iordanului şi a apucat Lot spre răsărit; şi aşa s- 
au despărţit ei unul de altul: 

De regulă pozitiv, când e doar un punct geografic, răsăritul poate fi şi negativ sau 
indiferent. Toată câmpia Iordanului: „partea inferioară a văii Iordanului, a cărei latură nordică 
se situa cam la 30 km de Marea Moartă; se pare că la sud cuprindea Marea Moartă însăşi. In 
realitate, cucerit de aspectele unei vieţi materiale uşoare, Lot făcuse o alegere proastă, după cum 
se va vedea" 524 . 

12: Avram s-a aşezat în ţinutul Canaan, iar Lot s-a aşezat în cetăţile din câmpie; şi 
şi-a întins corturile până la Sodoma. 

13: Dar oamenii Sodomeierau răi şi mari păcătoşi împotriva lui Dumnezeu. 

„Ai văzut că Lot s-a uitat la atât numai ca pământul să fie bun? N-a ţinut seamă de 
răutatea locuitorilor" 525 . 

14: Deci a zis Domnul către Avram, după ce Lot se despărţise de el: „Ridică-ţi ochii 
şi, din locul în care eşti acum, caută spre miazănoapte şi spre miazăzi şi spre răsărit şi 
spre apus, 

15: că tot pământul pe care-1 vezi ţi— 1 voi da, ţie şi seminţiei tale, pentru vecie. 

16: Pe urmaşii tăi îi voi face mulţi ca pulberea pământului; de va putea cineva să 
numere pulberea pământului, îi va număra şi pe urmaşii tăi. 

„Făgăduinţele unei descendenţe numeroase sunt interpretate de creştini ca o prevestire a 
numărului lor uriaş [al creştinilor - n. n.] (Iustin, Dialogul cu Trifon 119, 4; 120, 1-2; Irineu, 
A dv. haer. III, 9, 1 ; IV, 5, 3)" 526 . 

17: Scoală-te; cutreieră pământul acesta-n lung şi-n lat, că ţie ţi-1 voi da!" 

18: Şi strămutându-şi Avram corturile, a venit şi s-a aşezat la stejarulMamvri, care 
este la Hebron; şi I-a zidit acolo un jertfelnic Domnului. 

„Stejarul Mamvri, situat cam la 3 km nord de Hebron, va deveni un simbol important nu 
numai pentru istoria Evreilor, ci şi pentru spiritualitatea creştină, mai ales prin episodul relatat 
în capitolul 18" 527 . Mamvri „era probabil încă înaintea lui Avram un loc sacru" 528 . Hebron: 
„aşezare la 36 km sud de Ierusalim. La 3 km nord se afla Mamvri" 529 . 

„Cu adevărat, mai presus de firea omenească era făgăduinţa! Dumnezeu i-a făgăduit, cu 
toate că erau atâtea piedici, să-1 facă nu numai tată, ci să-i înmulţească şi seminţia lui atât de 
mult încât să se poată compara cu nisipul pământului" 530 . Patriarhul şi Sărai aşteptau împlinirea 
promisiunilor. „După vârstă îmbătrâniseră, dar nădejdea era tânără" 531 . Avram s-a mutat apoi 
lângă Hebron (= comuniune; legătură), oraş situat la 36 km sud de Ierusalim, existent până azi. 



CAPITOLUL 14 - Războiul celor patru regi. Avram îl scapă pe Lot din robie şi este 
binecuvântat de Melchisedec. 

1: Şi a fost că în zilele lui Amrafel, regele Senaarului, ale lui Arioc, regele 
Elasarului, ale lui Kedarlaomer, regele Elamului, şi ale lui Tidal, regele Goimilor, 

Goimi: „în Septuaginta: regele neamurilor. Prin Goimi se înţelegeau neamurile 
neconvertite la iudaism" 532 . 

2: aceştia au făcut război cu Bera, regele Sodomei, cu Birşa, regele Gomorei, cu 
Şinab, regele Admei, cu Şemeber, regele Ţeboimului, şi cu regele Belei, adică al Ţoarului. 

„Capitolul prezintă confruntarea între două coaliţii, prima alcătuită din patru regi, a 
doua, din cinci. Philon interpretează alegoric cei patru regi ca fiind cele patru patimi care 
asaltează şi biruie cele cinci simţuri, în vreme ce Avram este deasupra tuturora, ca un al zecelea 
rege-înţelept (Abr. 226-241; 244; Ebr. 105; Congr. 92-93)" 533 . 

E prezentată aici alianţa încheiată între patru regi: 

- Amrafel (= dătător de legi) al Senaarului - „ar putea fi identificat cu Hamurabi, ale cărui noi 
datări (1792-1750 sau 1728-1686 î. Hr.) ar corespunde epocii lui Avram. Filologic însă nu poate 
fi găsită nici o explicaţie convingătoare pentru legătura celor două nume" 534 ; 

- Arioc (= leu tare) al Elasarului (= Dumnezeu leagă) - „s-a încercat identificarea sa cu Rim- 
Sin, al treisprezecelea rege din Larsa, dar filologic este la fel de imposibil, ca şi în exemplul 
precedent, a se găsi o explicaţie plauzibilă. Numele este huritic şi se întâlneşte ca Arriwiik sau 
Arriiikki u5i5 ; Elasar: „probabil Larsa din sudul Babiloniei" 536 

- Kedarlaomer (= slujitorul zeiţei Laganar) al Elamului (= tinereţe); - nume elamitic, personaj 
neidentificat; 

- Tidal (= glorie) din Gutim, în ebraică Goiim (= neamuri); 

„Numele celor patru regi ai Orientului au forme arhaice, dar nu pot fi identificate cu nici 
un personaj istoric cunoscut. Este imposibil ca Elamul să fi stăpânit vreodată cetăţile de la sud 
de Marea Moartă şi să fi condus o alianţă din care să facă parte un rege amorit, unul hurit şi 
unul hitit. Pasajul vrea să-1 alăture pe Avram unei mari istorii şi să adauge figurii sale şi aureola 
gloriei militare (BJ)" 537 . 

Aceştia au purtat război împotriva unei coaliţii încheiate între alţi cinci regi (e vorba de 
pactul numit Pentapolis): 

- Bera (= răutate; frică) al Sodomei; 

- Bir şa (= gras; fiul răutăţii) al Gomorei; 

- Şinab (= dintele tatălui) al Adinei (= pământ însângerat); 

- Şemeber (= nume puternic) din Ţeboim (= viperă); 

- Regele din Bela (= nimicire) sau Ţoar (= micime), anonim în textul ebraic; Septuaginta îl 
numeşte Valac sau Sigor. 

3: Toţi aceştia din urmă s-au adunat în valea Sidim, care înseamnă marea Sării. 

„Cuvântul ebraic siddim a fost tradus de greci prin valea sărată, iar de Ieronim prin 
vallis silvestris - valea împădurită; această ezitare este justificată şi de faptul că este singurul 
loc în care cuvântul este atestat pentru a numi regiunea în care regele Kedarlaomer şi aliaţii săi 
au învins oraşele din pactul numit Pentapolis. Există mai multe ipoteze de identificare a sa, cel 
mai frecvent se propune actualaparte de sud a Mării Moarte" 538 . 

4: Doisprezece ani îi slujiseră ei lui Kedarlaomer, dar în anul al treisprezecelea s-au 
răsculat. 

5: Iar în al paisprezecelea an au venit Kedarlaomer şi regii care erau de partea lui 
şi i-au bătut pe Refaimi la Aşterot-Carnaim, pe Zuzimi la Ham, şi pe Emimi la Şave- 
Chiriataim; 

Refaimii: „cuvântul apare în Vechiul Testament de zece ori şi denumeşte o populaţie 
legendară a Palestinei. înţelesul originar ar fi cei mari, prinţii (cf. acadianul rabu). Aceştia, ca şi 
cei ce sunt alături de ei, erau reprezentaţi ca neamuri de uriaşi. Este de remarcat că acelaşi cuvânt 
denumeşte în Vechiul Testament şi sufletele sau umbrele morţilor (cf. Psalmi 87, 11 ss.; Isaia 26, 
14 etc.)" 539 . Aşterot-Carnaim: „o cetate sau două din Transiordania. Prima parte a cuvântului: 
oraşul lui Astartea, cea de a doua: Astartea cu două coarne, deci centru sau centre de cult ale 
acestei zeiţe" 540 . Emimi: „groază; fantomă: nume moabit pentru locuitorii legendari ai 
Palestinei" 541 . Şave-Chiriataim: cetate moabită. 

6: iar pe Horei, în muntele lor Seir şi până la El-Paran, care e lângă pustiu. 

Horei: locuitorii originari ai Edomului (cf. Facerea 32, 4; 36, 20 ss.; Deuteronom 1, 44; 
2, 4; 12, 22). In secolele XV şi XIV î. Hr. statul lor Mitanni a avut o mare importanţă politică în 
Mesopotamia de Sus" 542 . El-Faran, în Biblia 1688 câmpia Faran: „redau gr. TEpEUivGot) T\\q 
Oapav, T£p£uxv6o<g - terebint (arbore răşinos răspândit pe coastele Mediteranei), Faran, ebr. 
paran, cf. 10, 12; aici este presupus oraşul Elath. [...] Cetăţile populaţiilor amintite erau toate 
pe marele drum care cobora la Marea Roşie" 543 . 

7: Apoi, întorcându-se, au venit la Ain-Mişpat sau Cadeş şi au bătut toate 
căpeteniile Amalecitilor, ca şi pe toţi Amoreii care locuiau în Haţaţon-Tamar. 

Ain-Mişpat (= izvorul judecăţii): „un izvor, dar şi un loc de judecată, a cărei localizare 
este nesigură" 544 . Cadeş: „a jucat un rol foarte important în istoria formării poporului israelit. La 

templul de lângă izvor s-au adunat credincioşii lui Iahve pentru a celebra o sărbătoare 
comună" 545 . Amaleciţii: „populaţie semitică, înrudită cu israeliţii şi edomiţii" 546 . Haţaţon- 
Tamar: „oraş la graniţa de sud a Canaanului, lasud-estul Mării Moarte" 547 . 

8: Atunci au ieşit regele Sodomei, regele Gomorei, regele Admei, regele Ţeboimului 
şi regele Belei sau Ţoarului şi s-au bătut în valea Sidim 

9: cu Kedarlaomer, regele Elamului, cu Tidal, regele Goimilor, cu Amrafel, regele 
Senaarului, şi cu Arioc, regele Elasarului: patru regi împotriva a cinci. 

10: Valea Sidimului însă era plină de ochiuri de smoală; în fuga lor, regele Sodomei 
şi regele Gomorei au căzut în ele, iar cei rămaşi au fugit în munţi. 

Pentru a arăta puterea celor patru regi, Scriptura înşiră popoarele învinse de aceştia: 

- Refaimi (= cei învinşi; uriaşi), Zuzimi (= drumeţi; uriaşi) şi Emimi (= înspăimântători; uriaşi), 
trei vechi popoare canaanite. Interesant că toate se pot traduce şi prin uriaşi, ceea ce subliniază 
o dată în plus forţa celor ce i-au învins; 

- Horei (= locuitori ai peşterilor), popor străvechi nesemitic, înrudit cu huriţii; 

- Amorei (= cei vorbitori; cei distinşi); popor aşezat pe ţărmul occidental al Mării Moarte şi în 
munţii învecinaţi; 

- Amaleciţi (= popor care stăpâneşte; locuitori ai văii) - populaţie nomadă din deşertul Sinai, la 
graniţa sudică a Ţării Sfinte. 

Locurile victoriilor au fost: Aşterot-Carnaim (= Aştarte cu două coarne); Ham (= 
clocotitor); Şave-Chiriataim (= câmpia dublei cetăţi); Seir (= păros; demon); El-Faran (= Dum- 
nezeul frumuseţii); Ain-Mişpat (= fântâna judecăţii); Cadeş (= sfânt) şi Haţaţon-Tamar (= tăierea 
palmierilor). In final, e biruită şi alianţa Pentapolis, în valea Sidim (= câmpie; valea demonilor). 

Nil Ascetul tâlcuieşte pe larg acest pasaj 548 , tâlcuire din care rezumăm: 5 regi poartă 
război împotriva a 4 regi. E războiul simţurilor (în număr de 5) împotriva lucrurilor sensibile (4 
sunt elementele naturii). Până la doisprezece ani, simţurile se supun fără cercetare lucrurilor 
sensibile. Când omului i se întăreşte cugetarea şi simte paguba ce o are, plănuieşte răscularea şi 
scăparea din robia simţualităţii. Insă, dacă suntem biruiţi, ne aruncăm, precum cei 5 regi (de 
fapt, numai doi), în fântâni cu smoală; prin fiecare simţ ne cufundăm în smoala lucrului sensi- 
bil, iubind mai mult cele de aici decât cele văzute cu mintea. 

Septuaginta are faranga tin alikin în loc de Sidim, tradus de Biblia 1688 prin Valea 
ceia a sării. De aici, interpretarea lui Origen: „Toate ereziile şi toate păcatele se întâlnesc într-o 
vale, într-o vale de sare. Căci păcatul şi nedreptatea nu urcă, ci coboară de obicei spre cele de 
jos şi inferioare. Dacă vei gusta din apa acestor fântâni, dacă cugeti la cele eretice şi dacă 
accepţi tristeţea păcatului, pregăteşti în tine materialul focului şi rugul gheenei'* 49 . 

1 1 : Iar biruitorii au luat toate averile Sodomei şi Gomorei şi toate bucatele şi s-au 
dus. 

12: Dar l-au luat şi pe Lot, nepotul lui Avram, şi toată averea lui, şi s-au dus; căci el 
trăia în Sodoma. 

13: Dar unul din cei scăpaţi a venit şi i-a dat de veste lui Avram Pribeagul, care 
trăia pe atunci la stejarul lui Mamvri Amoreul, fratele lui Eşcol şi al Lui Aner; aceştia 
erau fârtaţii lui Avram. 

Pribeagul: „Textul Masoretic: Evreu - Ebreu (în greacă, Evreos): descendent al lui Ever, 
urmaşul lui Sem (vezi 10, 21; 11, 14). Septuaginta traduce ebraicul brim prin peratis = cel ce 
vine din cealaltă parte (a Eufratului). Versiunile româneşti din 1688 şi 1914 îl redau prin 
trecutul şi trecătorul, ceea ce îl apropie de variantele etimologice ce semnifică rătăcitor, 
pribeag, nomad. Sensul primar pare a fi nu etnic, ci sociologic. Ca etnie, în Vechiul Testament 

cuvântul Evreu e echivalent cu Israelit" 550 . „o n£păT\\q - pribeag, emigrant, care în 
Septuaginta traduce cuvântul ebraic brim, denumirea pro fan-etnică a poporului lui Israel. Sensul 
exact al cuvântului nu a rămas mereu acelaşi. In relatările mai vechi ale Vechiului Testament 
apare aproape mereu ca neliber şi, în ochii străinilor, dispreţuit. Cuvântul a fost apropiat de 
egipteanul pr, ugariticul prm sau de abar - a pribegi, ceea ce a condus la sensul de nomad sau 
cel ce vine de peste (graniţă? Eufrat? Iordan?)" 551 . Mamvri (aici): „iniţial probabil numele 
prinţului amorit, aliat cu Avram, devenit prin brachiologie toponim" 552 . 

SEP 1 traduce locul prin înstrăinatul. „Acest apelativ va fi bogat interpretat în tradiţia 
alexandrină. Omul lui Dumnezeu, al cărui prototip este Avram, trebuie să migreze din lumea 
sensibilă spre cea inteligibilă (Philon, Migr. 20). Trecerea, traversarea graniţei de către Avram 
va fi interpretată şi ca simbol pascal (Clement, Stromate II, 51, 2; Origen, C. Cels. VIII, 22; 
Eusebiu, PE, VII, 8, 21)" 553 . 

Avram e numit aici evreu [pribeag] (= de dincolo; nomad). Sunt prezentaţi şi aliaţii săi, 
într-un mod sumar, ceea ce arată că ei erau cunoscuţi din tradiţie, nemaisimţindu-se nevoia de 
explicaţii. Traducerea e destul de confuză. După Septuaginta, înclinăm să credem că stejarul e 
numit al lui Mamvri Amoreul, iar Eşcol (= strugure) şi Aner (= mlădiţă) sunt numiţi fraţi ai lui 
Avram, în sensul de aliaţi. Mai jos (v 24) reiese că şi Mamvri Amoreul era aliat al lui Avram. 

14: Auzind Avram că Lot, nepotul său, a fost dus în robie, i-a ridicat pe oamenii săi 
cei mai încercaţi, născuţi în casa lui, în număr de trei sute optsprezece, şi i-a urmărit pe 
vrăjmaşi până la Dan. 

Dan: „oraş la unul din izvoarele Iordanului, cel mai nordic oraş al Palestinei, pomenită 
şi prin numirea graniţelor ei 554 - de la Dan la Beerşeba (Judecători 20, 1). Numele vechiului oraş 
locuit de canaaniţiera Lais sau Lesem" 555 . 

15: Şi năvălind asupra lor în timpul nopţii, el şi oamenii săi, i-a bătut şi i-a alungat 
până la Hoba, care este în stânga Damascului. 

Damasc: „amintit aici pentru întâia oară în Vechiul Testament şi pomenit mereu ca fiind 
capitala Siriei" 556 . 

16: Şi a adus înapoi toate bunurile din Sodoma; şi 1-a adus înapoi şi pe Lot, nepotul 
său, precum şi averea lui, femeile şi oamenii. 

„Având încredere în puterea lui Dumnezeu, nu s-a spăimântat de puterea bărbaţilor 
acelora, cu toate că aflase de măcelărirea ce-o făcuseră" 557 . Barnaba vede închipuită o taină prin 
cei 318 slujitori 558 : 318 e 300+10+8, numere pe care vechii greci le notau astfel: 10 cu litera 
iota, 8 cu ita, iar 300 cu taf (T). Iota şi ita sunt primele litere ale numelui Iisus, iar T închipuie 
Crucea. „Deci slugile lui Avram arată mântuirea; cu alte cuvinte: cei ce aleargă la semn şi la 
nume ajung domni ai prizonierilor şi ai multor neamuri necredincioase care au urmat 
acelora" 559 . „Mai târziu, unii vor identifica în 318 numărul de participanţi la Conciliul de la 
Niceea, din 325" 560 . 

Vrăjmaşii au fost alungaţi până la Dan (= judecată), cel mai nordic oraş al Palestinei, şi 
Hoba (= ascunzătoare; vinovăţie), la nord de Damasc. 

17: Şi-n timp ce el se întorcea după înfrângerea lui Kedarlaomer şi a regilor uniţi 
cu acela, regele Sodomei 1-a întâmpinat în valea Şave, care astăzi se cheamă Valea Regelui. 

Fie acesta va fi scăpat într-un fel din groapa de smoală, fie e vorba de noul rege, 
instaurat foarte prompt. 

18: Şi Melchisedec, regele Salemului, i-a adus pâine şi vin; el însă era preot al 
Dumnezeului-Celui-Preaînalt. 

Melchisedec: „personaj hieratic, cu nume simbolic {rege al dreptăţii şi al păcii), 
cumulând atributele regalităţii şi sacerdoţiului. Salemul, în tradiţia iudaică, e identificat cu 
Ierusalimul (Ieru - Salem), a cărui divinitate El Elyon (Dumnezeul Cel Preaînalt) este şi 
divinitatea lui Avram. Sfântul Apostol Pavel va recunoaşte în Melchisedec prototipul şi 
prefigurarea lui Iisus Hristos (vezi Evrei 7, 1-26), iar tradiţia patristică va vedea în pâinea şi 
vinul oferite lui Avram imaginea însăşi a Euharistiei" 561 . „Pasajul a ridicat şi ridică o serie de 
întrebări, fiind foarte mult exploatat în exegeza patristică. El-Elyon, al cărui preot este 
Melchisedec, cuvânt compus din două elemente, fiecare numind o divinitate distinctă din 
panteonul fenician, este identificat cu Dumnezeul lui Avram. Elyon este utilizat mai cu seamă în 
psalmi ca unul dintre numele divine. Aducerea pâinii şi a vinului, interpretată în exegeza 
patristică drept sacrificiu euharistie, iar apariţia lui Melchisedec în Psalmi 109, 4, ca una dintre 
figurile lui David (şi acesta rege-preot), au furnizat aceleiaşi exegeze un argument în plus pentru 
identificarea lui Melchisedec cu Iisus" 562 . „Creştinii văd în Melchisedec un typos pentru 
neamurile păgâne care se vor converti la creştinism (Melchisedec nu era circumcis). Avram 
reprezintă Legea, Melchisedec, harul (Iustin, Dialogul cu Trifon 19, 4)" 563 . 

19: Şi 1-a binecuvântat Melchisedec pe Avram şi a zis: „Binecuvântat să fie Avram 
de către Dumnezeul-Cel-Preaînalt, Ziditorul cerului şi al pământului! 

„Invocarea Dumnezeului Creator (de la kxV^o, de data aceasta) a permis dezvoltarea 
unei legende în jurul lui Melchisedec, preot păgân, idolatru, care a avut brusc viziunea creării 
cerului şi a pământului, descoperind existenţa unui Dumnezeu Creator" 564 . 

20: Şi binecuvântat să fie Dumnezeul-Cel-Preaînalt, Cel ce i-a dat pe vrăjmaşii tăi 
în mâinile tale!" Şi [Avram] i-a făcut parte zeciuială din toate. 

Binecuvântat să fie Dumnezeu: „gr. £t)X,oy£iv Geov, o formulă foarte precisă a vieţii 
religioase, care are ca obiect al binecuvântării pe Dumnezeu, iar înţelesul ei este acela de a 
preamări, a slăvi pe Dumnezeu. Omul israelit, care îşi concepe întreaga viaţă supusă voinţei 
divine, nu-şi putea exprima mai bine credinţa, recunoştinţa şi speranţa decât prin preamărirea 
numelui lui Iahve" 565 . 

Pâinea e un simbol al hranei spirituale, iar vinul închipuie nemurirea şi iniţierea, 
împreună, ele simt prefigurarea Euharistiei. 

Melchisedec e un personaj învăluit în mister. Apare brusc, pentru ca apoi să nu se mai 
vorbească despre el. Pare fără de început şi sfârşit. Este, apoi, preot monoteist într-un ţinut 
renumit printr-o idolatrie de un materialism cras [mulţi exegeţi, de altfel, îl socotesc a fi un preot 
idolatru; preferăm, aici, să-1 socotim un caz de excepţie, aşa cum pare a reieşi din Scriptură], 
„înţelepţii în cele dumnezeieşti nu l-au numit pe Melchisedec numai de Dumnezeu iubitor, ci şi 
preot, ca să arate celor înţelegători că acela nu se îndrepta numai el spre Dumnezeu cel cu 
adevărat existent, ci conducea şi înălţarea altora, ca ierarh, spre adevăratul şi singurul început 
dumnezeiesc" 566 . 

Melchisedec (= regele dreptăţii) era preot în Salim (= pace), viitorul Ierusalim. El vesteşte 
pe Hristos, împăratul Păcii. Psalmistul afirmă despre Mesia: Tu eşti preot în veac, după rându- 
iala lui Melchisedec (109, 4). 

Teofil al Antiohiei confirmă identitatea Salim - Ierusalim: „a fost un împărat drept cu 
numele Melchisedec în cetatea Salim, care acum se numeşte Ierosolima" 567 . Istoria lui Melchi- 
sedec prefigurează Taina Euharistiei, împărăţia şi arhieria Mântuitorului: „Melchisedec, preotul 
Domnului celui Preaînalt, a primit cu pâine şi vin pe Avram, care s-a întors după învingerea ce- 
lor de alt neam. Masa aceea preînchipuia masa aceasta mistică, după cum şi preotul acela era 
tipul şi icoana adevăratului arhiereu Hristos" 568 . Suntem, în plus, avertizaţi ca, asemeni lui 
Avram, să primim şi noi Euharistia doar după ce am biruit pe cei de alt neam, adică patimile 
străine de firea noastră. „Biruind deci pe vrăjmaşii văzuţi şi nevăzuţi şi neprimind nimic de la 
lume, ci cinstind mai mult bogăţia de sus, suntem binecuvântaţi de Hristos, împăratul păcii. 
Suntem binecuvântaţi ca cei ce primim locuinţa cerească ca merinde a vieţii celei de taină" 569 . 

Avram recunoaşte superioritatea lui Melchisedec şi-i dă acestuia zeciuială. „Dar nu în 
fire spunem că avea Melchisedec superioritatea, ci în calitatea de preot. De aceea nu s-a reţinut 
Avram, ci i-a recunoscut ceea ce avea superior, cinstindu-1 şi prin darurile zeciuielii" 570 . 

După Sfântul Maxim Mărturisitorul, Melchisedec s-a învrednicit, prin har, să devină mai 
presus de timp şi fire. El avea cunoştinţa care circumscrie timpul şi veacul şi contemplaţia ce 
depăşeşte existenţa a toată fiinţa materială şi nematerială. „Acest mare Melchisedec, pentru 
virtutea dumnezeiască întipărită în el, s-a învrednicit să fie chip al lui Hristos Dumnezeu şi al 
tainelor Lui negrăite'* 71 . 

21: Iar regele Sodomei a zis către Avram: „Mie dă- mi oamenii, iar averile ia-le 
pentru tine!" 

22: Dar Avram i-a zis regelui Sodomei: „Iată, mâna mi-o ridic spre Domnul, 
Dumnezeul-Cel-Preaînalt, Ziditorul cerului şi al pământului: 

Mâna mi-o ridic: „gestul care însoţeşte un jurământ" 572 . 

23: nici o aţă sau o curea de încălţăminte nu voi lua din toate câte sunt ale tale, ca 
să nu zici: Eu l-am îmbogăţit pe Avram!, 

24: decât numai ceea ce au mâncat tinerii şi partea cuvenită fârtaţilor care au mers 
cu mine, Aner, Eşcol şi Mamvri; ei să-şi ia partea lor!" 

De aici rezultă că Mamvri Amoreul era şi el aliat cu Avram. Avram respinge darurile 
regelui Sodomei, spunându-i, cu alte cuvinte: „Am pe Cel Care îmi dă mii şi mii de bunătăţi; 
mă bucur de mare ajutor de sus, aşa că n-am nevoie de bogăţia dată de tine, nu-mi trebuie 
bogăţie omenească; îmi este de ajuns dărnicia lui Dumnezeu faţă de mine; cunosc bogăţia 
darurilor Lui" 573 . 



CAPITOLUL 15 - Legământul lui Dumnezeu cu Avram. 

1: După aceea fost-a-n vedenie cuvântul Domnului către Avram şi a zis: „Nu te 
teme, Avrame; Eu sunt scutul tău, iar răsplata ta va fi foarte mare" 

„Credinţa lui Avram este pusă la încercare prin aceea că promisiunile făcute întârzie să 
se împlinească. Ele vor fi reînnoite şi pecetluite printr-o alianţă (BJ)" 574 . 

După Ioan Gură de Aur, „Avram e vrednic să primească revelaţia divină pentru că a 
refuzat darurile regelui Sodomei, în 14, 23" 575 . 

Cuvântul Domnului e auzit, de data aceasta, în vis, fapt ce aminteşte de dreptul Iosif, 
către care toate arătările s-au făcut în vis (Matei 1, 20; 2, 13; 2, 19). Noaptea sugerează şi un 
moment de îndoială în sufletul patriarhului (o altă asemănare cu Iosif), îndoială ce pare să reiasă 
din răspunsul lui Avram: 

2: Iar Avram a răspuns: „Stăpâne Doamne, ce oare-mi vei da? Că iată, eu mă duc 
fără să am copil, iar Masek, fiul slujnicei mele, Eliezer din Damasc...". 

„Text incomplet pe manuscrisul ebraic deteriorat, abordat de traducători în moduri 
diferite, dar al cărui sens se limpezeşte în versetul următor" 576 . 

Stăpâne: „{bianoxa), reluat în v. 8 (Stăpâne Doamne) este unic în Pentateuh. 
Corespunde formulei ebraice Adhonay YHWH din Textul Masoretic" 577 . Mă duc: „cu sensul 
de mor. Ioan Gură de Aur comentează verbul în sens filozofic: Avram, ca un adevărat înţelept, 
ştie că moartea e o plecare, o desprindere, o eliberare (Horn. Gen., ad locum) ,,57S . 

3: Şi a zis Avram: „De vreme ce nu mi-ai dat urmaşi, iată că sluga mea mă va 
moşteni!" 

Eliezer din Damasc era primul dintre slujitorii lui Avram; în caz că stăpânul murea fără 
urmaşi, acesta devenea moştenitor. Sfântul Chirii al Alexandriei crede că aici ar fi vorba despre 
Ismael, dar acela încă nu se născuse; redăm, totuşi, tâlcuirea sa: „Adică: să-mi fie mie deci cel 
născut din slujnica mea fiu iubit. Căci aceasta înseamnă Damasc. El se va socoti şi ca ajutor şi 
sprijin de la Dumnezeu. Fiindcă aceasta înseamnă Eliezef' 519 . 

4: Şi de-ndată s-a făcut cuvântul Domnului către el şi a zis: „Nu acela te va 
moşteni, ci acela care va odrăsli din coapsele tale, acela te va moşteni!" 

5: Şi 1-a scos afară şi i-a zis: „Priveşte la cer şi numără stelele, de le poţi număra"; 
şi i-a zis: „Aşa va fi seminţia ta!" 

„Stelele sunt uneori opuse de comentatorii creştini nisipului din Facerea 13, 16: aici ar fi 
vorba despre descendenţa cerească, despre Noul Legământ" 580 . 

6: Şi Avram I-a crezut lui Dumnezeu şi aceasta i s-a socotit cadreptate. 

Ca dreptate „traduce gr. 5iKaio<n)vr|, care redă incomplet conceptul ebraic, ce 
presupune echitatea relaţiei dintre două părţi, în cazul de faţă Avram şi Iahve. întreaga gândire 
religioasă a israeliţilor este centrată pe ideea alianţei cu Dumnezeu dreptatea însemnând în 
acest caz atitudinea conformă acestei alianţe, atât a părţii divine, cât şi a celei umane. Credinţa 
lui Avram este încrederea în împlinirea unei promisiuni omeneşte nerealizabilă. Iahve îi 
recunoaşte meritul - acela al unui comportament conform voinţei Sale şi supus judecăţii 
Dumnezeului celui drept" 581 . „Text important, pe baza căruia Apostolul Pavel îşi va construi 
doctrina asupra îndreptăţirii prin credinţă (vezi Romani 4, 3; Galateni 3, 6), completată de Iacob 
(2, 23) cu observaţia că omul se îndreptăţeşte şi prin fapte. în Vechiul Testament, prin dreptate 
se înţelegea, în general, dreapta relaţie dintre om şi Dumnezeu ca parteneri de dialog şi 
legământ; supunerea omului faţă de Lege; totalitatea elementelor prin care un om putea fi 
socotit drept în faţa lui Dumnezeu. De vreme ce Avram nu cunoaşte Legea (venită de abia prin 
Moise), dreptatea lui se constituie în încrederea că Dumnezeu îşi va ţine făgăduinţa şi că-i va da 
ceea ce omeneşte pare imposibil. )în ultimă instanţă - conform învăţăturii ortodoxe -, 
îndreptăţirea se obţine prin har)" 582 . 

7: Şi i-a zis: „Eu sunt Dumnezeul Care te-a scos pe tine din Urul Caldeilor pentru 
ca să-ţi dea pământul acesta să-1 moşteneşti" 



BBVA, p. 36 
SEPl.p. 85 
SEPl.p. 85 

' 79 Glaftre la Facere, III 



576 
577 
578 



580 SEPl,p. 85 
581 GEN, p. 345 

582 



BBVA, p. 36 

83 



Eu sunt Dumnezeul: „gr. Eyw 6 Beoc;, formulă specifică a epifaniei divine prin care 
Iahve, ca Dumnezeu cârmuitor şi mântuitor, se adresează aleşilor Săi ca să le aducă la 
cunoştinţă voinţa Sa" 583 . 

8: Şi a zis [Avram]: „Stăpâne Doamne, din ce voi cunoaşte că-1 voi moşteni?" 

E un nou progres. Avram „a săvârşit multe fapte mari, dar n-a fost numit prieten al lui 
Dumnezeu [se urmează unei versiuni diferite - n.n.] decât atunci când a crezut" 584 . La Avram, cre- 
dinţa nu era despărţită de faptele bune: „Cel care se depărtează numai de fapta rea nu este drept 
dacă nu adaugă şi fapta bună şi cunoaşterea; să cunoască, adică, pentru care pricină trebuie să 
fugă de unele fapte şi pentru care pricină să le facă pe altele" 585 . Cunoaşterea e o virtute, iar 
dreptcredinciosul trebuie să urmeze pilda Sfinţilor care, „după ce se învrednicesc de descoperirile 
celor dumnezeieşti, caută raţiunile celor descoperite'* 86 . 

9: Iar [Domnul] i-a zis: „Găteşte-Mi o junincă de trei ani, o capră de trei ani, un 
berbec de trei ani, o turturică şi un pui de porumbel!" 

„Origen dă, în Corn. Io. VI, 264-265, o listă de cinci animale care nu corespunde cu lista 
de aici. Pentru el, fiecare animal reprezintă un aspect al unei funcţii a lui Hristos. Despicarea în 
două a unora dintre ele trimite la taina întrupării celui deopotrivă om şi Dumnezeu, în vreme ce 
nedespicarea păsărilor simbolizează unitatea divină. Pentru Philon, care dă o interpretare 
morală celor cinci animale, [numărul] 3 {trei ani) este semnul perfecţiunii, căci ea conţine 
începutul, mijlocul şi sfârşitul (Her. 125-127). Interpretarea a fost preluată de Metodiu al 
Olimpului (Banchetul V, 110-111). După Diodor al Tarsului, animalele de trei ani simbolizează 
cele trei generaţii ale poporului evreu care vor fi exilate şi împilate, conform profeţiei de mai 
jos" 587 . 

Sunt animalele socotite mai apoi curate de către evrei. „Dumnezeu i-a poruncit să fie de 
trei ani, să fie adică desăvârşite" 588 . Sunt interesante simbolurile acestor animale, în spaţiul ve- 
chiului Orient. Vaca era socotită simbolul Pământului dătător de hrană, fiind legată şi de laptele 
cunoaşterii. Berbecul simboliza forţa originară şi refacerea ciclului vital. Capra, fiind capricioa- 
să, arată gratuitatea darurilor imprevizibile ale Divinităţii. Porumbelul şi turtureaua reprezintă 
puritatea şi nevinovăţia. 

10: Şi le-a luat [Avram] pe acestea toate, le-a tăiat în două şi a pus jumătăţile una 
în faţa alteia; dar păsările nu le-a tăiat în două. 

11: Iar păsările de pradă năvăleau asupra leşurilor, dar Avram le alunga. 

„Pentru Philon, aceste păsări care coboară sunt apucăturile rele ale sufletului {Her. 241- 
242). Pentru Targum, popoarele idolatre. Pentru Theodoret şi Chirii al Alexandriei, egiptenii 
care-i năpădesc pe evrei" 589 . 

„Era socotit un semn nefavorabil şi dătător de griji zborul unor păsări necurate peste 
cele jertfite. Căci păsările carnivore sunt întotdeauna necurate" 590 . 

12: Şi-ntru asfinţitul soarelui a căzut peste Avram somn greu, şi iată că-ntuneric şi 
frică mare l-au cuprins. 

Septuaginta are ekstasis, tradus prin somn greu. In extaz, aşadar, Avram e cuprins de 
teama resimţită de om la apropierea Divinităţii. „Toropeala [somn greu] (EKOxaoiţ), ca în 
Facerea 2, 21. Termenul ebraic corespunzător este tardemah. Plecând de la acest pasaj, Philon 
propune o teorie despre patru tipuri de extaz, replică la teoria lui Platon din Phaidros 224a-245b 
(Her. 240-266). Cele patru tipuri sunt: 19 rătăcirea minţii (în cazul maladiilor psihice); 2) 

stupoarea în faţa unui eveniment neaşteptat; 3) odihna minţii în timpul somnului (mintea iese 
din sine, se odihneşte); 4) extazul propriu-zis, prin inspiraţie divină (specific profeţilor)'* 91 . 

13: Şi atunci a zis [Domnul] către Avram: „Să ştii bine că urmaşii tăi vor fi străini 
într-o ţară care nu-i a lor; robiţi vor fi şi apăsaţi timp de patru sute de ani; 

Patru sute de ani: „cf Ieşirea 12, 40-41: evreii ies din Egipt după patru sute de ani. 
Philon vorbeşte despre cele patru sute de patimi cate înrobesc sufletul {Her. 269-270)" 592 . 

14: dar pe neamul la care vor robi, Eu îl voi judeca; după aceea ei vor ieşi de acolo, 
cu avere multă. 

„Dumnezeu prezice că Israel va robi patru sute de ani în Egipt. In această prezicere, 
dacă se ia în considerare tot timpul de când a vorbit Dumnezeu, sunt mai mult de patru sute de 
ani; iar dacă se are în vedere numai timpul în care au robit, sunt mai puţin de patru sute de 



ani" 593 . 



15: Cât despre tine: te vei petrece-n pace către părinţii tăi şi îngropat vei fi la 
mândre bătrâneţi. 

„N-a spus vei muri, ci te vei duce, ca şi cum ar fi vorba de unul care pleacă, care se mută 
dintr-o ţară în altă ţară. [...] Nu vorbeşte de părinţii cei după trup. Cum s-ar putea, când tatăl lui 
era necredincios? Că nu-i cu putinţă ca patriarhul cel credincios să se ducă în acelaşi loc cu el. 
[...] E vorba de drepţi, de Avei, Noe, Enoh" 594 . 

16: Ei însă numai într-al patrulea neam se vor întoarce aici, căci pân-acum păcatele 
Amoreilor nu şi-au ajuns la vârf. 

„Păcatele (oamenilor) încă n-au atins limita răbdării lui Dumnezeu" 595 . Amoreii, 
„datorită riturilor păgâne şi a păcatelor lor se bucurau de un renume rău (III Regi 21, 26; IV 
Regi 31, li)" 596 . 

încă un indiciu al implicării divine în istorie, evenimentele fiind în funcţie de faptele 
oamenilor, dar şi ale neamurilor. 

17: Iar după ce a asfinţit soarele şi s-a făcut întuneric, iată cuptor fumegând şi pară 
de foc au trecut printre bucăţile acelea. 

Au trecut printre bucăţile acelea: „printre jumătăţile animalelor jertfite (v. 10). O 
ofrandă pe care o mistuie focul însuşi al lui Dumnezeu, aşa cum o va face cu jertfa lui Ilie (vezi 
III Regi 18, 38)" 597 . „Vâlvătăile care trec printre bucăţile tăiate sunt interpretate de Philon ca o 
imagine a judecăţii lui Dumnezeu {Her. 311-312). Tot în cheie eshatologică interpretează 
pasajul şi Theodoret (focul sfârşitului lumii: QG 66), un element care susţine interpretarea fiind 
menţiunea la apus ,,59S . 

„Era obiceiul Haldeilor să însoţească jurământul cu trecerea printre animalele despicate 
şi să zică făcând acestea: să fiu ca acestea! Deci Avram fiind Haldeu după neam şi ieşind de cu- 
rând dintre ei, Stăpânul tuturor i-a poruncit, ţinând seama de aceasta, să facă jurământul după 
acest obicei. [...] După obiceiul Haldeilor, focul este chipul lui Dumnezeu, care împlineşte ju- 
rământul" 599 . Dumnezeu adevereşte legământul în chipul focului şi al fumului, focul 
reprezentând purificarea şi iluminarea, iar fumul, legătura dintre pământ şi cer, sau rugile 
oamenilor. 

18: In ziua aceea a încheiat Domnul legământ cu Avram, zicând: „Urmaşilor tăi le 
voi da pământul acesta, de la râul Egiptului până la Râul-cel-Mare, râul Eufratului: 

„Pământul făgăduit lui Avram şi urmaşilor săi drept moştenire se întindea de la râul 
Egiptului (identificat de unii cu Nilul, iar de către alţii cu pârâul El-Ariş, care are apă numai 
iarna şi care curge prin partea de nord-vest a Peninsulei Sinai) şi până la râul cel mare al 
Eufratului. Avem indicate aici, desigur, nu atât graniţele exacte ale Ţării Sfinte, cât mai ales 
zona în care se află ea amplasată" 600 . 

„Cele două fluvii sunt interpretate alegoric de Philon (Her. 315-316): Egiptul, trupul, 
Eufratul, bucuria (cuvântul este apropiat etimologic de verbul Eixppaivw, a se bucura)" 601 . 

19: pe Chenei, pe Chenezei, pe Chedmonei, 

20: pe Hetei, pe Ferezei, pe Refaimi, 

21: peAmorei, pe Canaaneeni, pe Hevei, pe Ghergheseişi pe Iebusei". 

Sunt enumerate aici neamurile peste care vor stăpâni urmaşii lui Avram: Cheneii (= 
fierari), Chenezeii (= vânători), Chedmoneii (= poporul de la răsărit), Heteii (= îngroziţi; uriaşi) 
sau hitiţii, fondatorii celui de-al treilea mare imperiu oriental între 1900-1200 î. Hr., Ferezeii (= 
locuitorii câmpiei; călăreţi), Refaimii (= uriaşi), Amoreii (= cei vorbitori), Canaaneii (= negustori; 
zeloşi), Ghergheseii (= întorşi din luptă), Heveii (= trăitori în corturi) şi Iebuseii (= cei din loc 
întărit; cei ai zdrobirii), locuitorii cetăţii Iebus, viitorul Ierusalim. 



CAPITOLUL 16 - Naşterea luilsmael 

1: Sărai însă, femeia lui Avram, nu-i dăruia copii. Dar avea o slujnică egipteancă, al 
cărei nume era Agar. 

Agar. „cuvântul este arab şi nu egiptean, dar Egiptul era din cele mai vechi timpuri o 
importantă piaţă de sclavi" 602 . 

2: Atunci a zis Sărai către Avram: „Iată, mie mi-a încuiat Domnul putinţa de a 
naşte. Intră dar la slujnica mea; poate că de la ea vei dobândi copii". Şi Avram a ascultat 
de vorba Saraii. 

„Variantă de text: poate că de la ea voi dobândi copii. Legislaţia mesopotamă permitea 
ca o soţie sterilă să-i ofere soţului o slujnică prin care atât el cât şi ea să aibă copii; în acest caz, 
copilul nu era al slujnicei, ci al stăpânei. Vezi cazuri asemănătoare la 30, 3; 30, 9" 603 . 

3: Aşadar, după ce Avram locuise timp de zece ani în ţara Canaan, Sărai, femeia lui 
Avram, a luat-o pe Agar egipteanca, slujnica sa, şi i-a dat-o de femeie lui Avram, bărbatul 
său. 

„Mare e fîlosofia dreptului Avram! Avram nu s-ar fi gândit mai înainte la asta (...); dar 
acum a primit îndemnul Sarei şi a ascultat-o îndată. Cu aceasta, Avram a arătat că nu mânat de 
patimă a primit să trăiască cu slujnica Sarei, ci ca să aibă moştenitor" 604 . 

Substituirea ce nouă ne poate părea stranie era conformă dreptului mesopotamian, după 
care o femeie sterilă putea da bărbatului ei o slujnică drept concubină, recunoscând ca ai săi co- 
piii născuţi din această unire. Numele Agar (= locuire în străinătate; fugă) este arab, nu 
egiptean, dar ea va fi provenit din Egipt, unde era o importantă piaţă de sclavi; posibil să-i fi 
fost dăruită Sarei de Faraon, după ce a fost dusă în casa acestuia. 

4: Şi el a intrat la Agar; şi ea a zămislit; şi văzând ea că a zămislit, stăpâna n-a mai 
avut în ochii ei nici o cătare. 

„Aşa e obiceiul slugilor! Dacă li se face un bine cât de mic, nu mai vor să rămână în 
hotarele lor, ci uită îndată în ce stare se află şi se grăbesc să fie nerecunoscătoare" 605 . Posibil ca 

atitudinea Agarei să fi determinat pe unii autori de a-1 privi cu asprime şi pe cel născut de ea. 
Calist Patriarhul face menţiunea că Hristos este „din neamul lui Avraam, ca Cel ce Se pogoară 
din acela. Dar nu s-a spus acelaşi lucru de Dumnezeu despre Ismael (că se vor binecuvânta în el 
toate neamurile - n.n.), căci acesta nu era fiul celei libere" 606 . Simbolistica libertate-robie e des 
folosită de autorii bisericeşti, fără a înţelege de aici că ar fi vreun neam exclus de la mântuire. 

5: Atunci a zis Sărai către Avram: „M-ai făcut de ocară! Eu ţi-am dat-o pe slujnica 
mea la sân, dar de-ndată ce ea a văzut că a zămislit, eu nu mai am în ochii ei nici o cătare. 
Dumnezeu să judece-ntre mine şi tine!" 

„Desigur, iritarea Saraii e nejustificată, dar ea demonstrează starea de spirit în căsniciile 
poligame" 607 . In cazul de faţă, nu era vorba tocmai despre o căsătorie poligamă, dar observaţia 
îşi menţine valabilitatea. 

6: Iar Avram a zis către Sărai: „Iată, slujnica ta e în mâinile tale, fă cu ea ce-ţi 
place!" Şi Sărai i-a făcut necazuri şi [Agar] a fugit de la faţa ei. 

Clement Alexandrinul dă un sens surprinzător răspunsului lui Avram: „Iubesc ştiinţa 
lumească şi pentru că este mai tânără şi pentru că este slujnica ta; dar cinstesc şi venerez ştiinţa 
ta ca pe o stăpână desăvârşită" 608 . Cuvântul indică drumul de la Filosofie la Teologie, sau de la 
ştiinţa profană la Regina (Sărai) ştiinţelor. Acelaşi autor îndulceşte atitudinea Sarei: „a necăjit-o 
pe Agar, adică a înţelepţit-o, a sfătuit-o" 609 . Sfântul Ioan Gură de Aur, în schimb, e aspru cu toţi 
cei de condiţie joasă care nu-şi cunosc locul: „Pentru că a pedepsit-o pentru obrăznicia ei, sluj- 
nica a fugit. Acesta-i obiceiul slugilor! Când nu pot face ce vor, ci li se taie cele ce vor să 
săvârşească, îndată îşi părăsesc stăpânii şi o pornesc la fugă" 610 . 

7: Şi îngerul Domnului a găsit-o la un izvor de apă în pustiu, la izvorul de lângă 
calea ce duce spre Şur. 

,Jnger, gr. ayjEkoq, trimis, mesager, ebr. malak, trimis, mesager, denumeşte în Vechiul 
Testament soli ai oamenilor sau ai lui Iahve (Facerea 32, 4; Judecători 9, 3; Isaia 44, 26). Sensul 
cunoscut a fost consacrat în Evul Mediu, dar şi atunci accentul a fost pus nu atât pe natura sa, 
cât pe funcţia sa, aceea de trimis în slujba Domnului sau al Satanei (cf. Augustin, Sermo. 7, 3: 
angelus enim oficii nomen est, non naturae). In Vechiul Testament, aceşti soli ai lui Iahve sunt 
numiţi după menirea lor, prin cuvântul amintit (Facerea 19, 1; 28, 12; 19, 10.12), după relaţia pe 
care o au cu Divinitatea - oştirea lui Iahve (Iosua 5, 14), oştirea cerească (III Regi 22, 19). Au 
trăsături războinice (facerea 32, 2 ss.), stau în cer lângă Dumnezeu (Facerea 21, 17; 22, 11), 
conform unei alte tradiţii locuiesc şi pe pământ (Facerea 32, 2). îngerul lui Iahve este în Vechiul 
Testament reprezentantul Domnului, el poate vorbi şi acţiona în numele Acestuia (Facerea 24, 
7; Ieşirea 14, 19; 23, 20 ss.; 32, 34; 33, 2; Numerii 20, 16; Judecători 21, 1 ss.) Este de fapt una 
din formele epifaniei divine. In acest capitol precum şi în Facerea 21, 17 ss.; 22, 11 ss.; 31,11 
ss.; Ieşirea 3, 2 ss.; Numerii 22, 22 ss.; Judecători 6, 11 ss. Identificarea este neîndoielnică, 
îngerul Domnului este întruchiparea lui Iahve" 611 . 

8: Şi i-a zis îngerul Domnului: „Agar, slujnica Saraii, de unde vii şi unde te duci?" 
Iar ea a răspuns: „Fug de la faţa Saraii, stăpâna mea". 

9: Şi îngerul Domnului i-a zis: „Intoarce-te la stăpâna ta şi supune-te sub mâinile 
ei!" 

10: Şi i-a mai zis îngerul Domnului: „Atât de mult îi voi înmulţi pe urmaşii tăi, 
încât nu vor putea fi număraţi din pricina numărului". 

11: Şi i-a zis îngerul Domnului: „Iată, tu ai zămislit şi vei naşte un fiu şi-i vei pune 
numele Ismael, pentru că Domnul ţi-a auzit necazul. 

în pustia Şur (= zid; fortăreaţă), Agar s-a oprit lângă un izvor. Pustia e o invitaţie la 
căutarea realităţii sub întinderea superficială, iar izvorul reprezintă sămânţa cerului. Anghelo- 
fania e, astfel, potrivită cu locul în care se afla Agar. Prin înger, Dumnezeu a întors pe Agar la 
stăpâna sa şi a vestit-o că va avea un fiu, pe Ismael (= Dumnezeu aude), din care se va naşte un 
popor mare. Ismael şi urmaşii săi s-au adăugat arabilor care, ulterior, aveau să-1 socotească 
drept părintele lor. „Numele Ismael înseamnă Dumnezeu aude, în timp ce numele Agarei e 
legat de acela al Agariţilor (Agarienilor), arabi nomazi din sudul pustiu al Palestinei, teritoriu 
sub dominaţie egipteană" 612 . „Ismael, gr. \a\iax\k, ebr. iişmael, Dumnezeu aude, îi vor urma 12 
triburi, care vor locui în stepele din Iordania de est şi în Nordul Arabiei ca nomazi şi 
comercianţi (Facerea 25, 12-18; 37, 28; 39, 1). După o viaţă nestatornică, moare în vârstă de 
137 de ani (Facerea 25, 17)" 613 . 

12: Acela va fi o sălbăticiune de om; mâinile lui împotriva tuturor şi mâinile 
tuturor împotrivă-i, şi el se va aşeza în faţa tuturor fraţilor săi". 

O sălbăticiune de om: „variantă textuală: un asin de om. Ismaeliţii, identificaţi cu arabii 
locuitori ai deşertului, vor fi asemenea asinilor sălbatici: rătăcitori şi izolaţi" 614 . Ismael va duce 
o viaţă aventuroasă şi rătăcitoare, nesupus şi de nestrunit, plin de dârzenie. Sunt calităţi, adesea, 
şi ale arabilor. Sfântul Ioan Gură de Aur consideră că anghelofania s-a făcut mai mult pentru 
Avram 615 . Credem, însă, că Dumnezeu nu se descoperă oricui, având aici dovada că Agar, în 
ciuda unor căderi, nu era o oarecare, ci sufletul său căuta sincer pe Dumnezeu. 

13: Şi L-a numit Agar pe Domnul Cel ce-i grăise: „Tu,-Dumnezeul-vederii", căci a 
zis ea: „Oare nu L-am văzut eu aici pe Cel ce m-a văzut?" 

„In altă traducere: Oare mai sunt eu în stare să văd după ce L-am văzuţi în sensul: Oare 
L-am văzut eu într-adevăr şi mai sunt vie după ce L-am văzut? Potrivit Legii, omul nu putea să- 
L vadă pe Dumnezeu şi să rămână în viaţă (vezi Ieşirea 33, 20)" 616 . „Iahve este numit aici el-roi. 
Ebr. el, ugaritică '1, acadiană ilu, arabă ilah este denumirea semitică a divinităţii. Sensul 
primordial nu poate fi stabilit exact, dar toate etimologiile propuse sunt de acord că prin acest 
cuvânt se exprima ideea de putere, măreţie. începând cu mileniul al IlI-lea, cuvântul apare ca 
apelativ divin şi nume propriu. în Vechiul Testament denumeşte atât pe Iahve, cât şi divinităţile 
păgâne. în majoritatea cazurilor, atunci când se referă la Iahve, este însoţit de un determinant, ce 
reprezintă probabil denumirea locală a aceleiaşi mari divinităţi. El-Roi ar putea însemna 
Dumnezeul viziunii, dar textul este dificil de interpretat (BJ)" 617 . 

14: Iată de ce fântâna aceea se cheamă „Fântâna-Celui-viu-Caie-mă vede"; ea se 
află între Cadeş şi Bered. 

Fântâna se află între Cadeş (= sfânt) şi Bered (= chemare), la 80 km sud de Beer-Şeba. 

15: Agar i-a născut lui Avram un fiu; şi fiului său pe care i-1 născuse Agar i-a pus 
Avram numele Ismael. 

16: Iar Avram era de optzeci şi şase de ani când Agar i l-a născut pe Ismael. 

Ismael s-a născut la 11 ani după plecarea lui Avram din Haran. 



CAPITOLUL 17 - Taier ea-mprejur, semnul legământului. Vestirea naşterii lui 



Isaac. 

1 : Iar când era Avram de nouăzeci şi nouă de ani, Domnul i s-a arătat lui Avram şi 
i-a zis: „Eu sunt Dumnezeul tău; mergi în căile Mele şi fii desăvârşit 

„Prima ocurenţă a expresiei Dumnezeul tău (sau Dumnezeul meu), corespunzând 
ebraicului El Şadday. Dumnezeu alege şi este ales, în termeni de exclusivitate, prin 
legământ" 618 . „Ebraicul El-Şhaddai, tradus în greacă prin Gsoţ 7ravTOKpdT(op Dumnezeu cel 
Atotputernic, în Septuaginta prin 6£0ţ numai. Cuvântul este arhaic [...]. Apropiat de acadianul 
sadu munte ar însemna preaînaltul stăpân sau, mai nou, de ebr. sadeh câmpie, stepă ar fi deci 
Dumnezeul stepei. Tradiţia rabinică îl interpretează ca Cel ce îşi este suficient Sieşi. Cuvântul 
este probabil un apelativ divin adus de strămoşi din Mesopotamia de Sus" 619 . 

2: şi voi încheia legământul Meu între Mine şi tine şi te voi înmulţi foarte". 

3: Atunci a căzut Avram cu faţa la pământ, iar Dumnezeu i-a grăit, zicând: 

4: „Eu sunt, şi iată că legământul Meu e cu tine şi tu vei fi tată a mulţime de 
neamuri; 

5: şi de-acum nu te vei mai chema cu numele de Avram, ci Avraam va fi numele 
tău, căci te voi face tată a mulţime de neamuri; 

,y4vram şi Avraam par două forme dialectale ale unuia şi aceluiaşi nume. Totuşi, prin 
numele cel nou, Dumnezeu îi conferă lui Avraam, prin legământ, o misiune cu totul specială, 
indicată prin trimiterea explicativă la asonanta av-hamon = tatăl mulţimii" 620 . „Philon crede că 
numele vechi, Avram, trebuie tradus prin tatăl care se înalţă (\i£T£(opoq), aluzie la interesul lui 
Avraam pentru astrologie, iar numele nou, Avraam, înseamnă tată ales al sunetului (\\yipq), 
migraţia fiind indicată prin alfa suplimentar (Mut. 66-67; Cher. 7; Gig. 62-64; Abr. 81-84; QG 
III, 43)" 621 . 

Au trecut 24 de ani de la plecarea din Haran, dar credinţa patriarhului nu s-a stins! Acum, 
lui Avram îi este schimbat numele în Abraham, în versiunea ebraică (Avraam în Septuaginta): 
„cele două forme ale numelui sunt probabil două variante dialectale ale aceluiaşi cuvânt, aici 
explicat prin asonantă cu abhamon tată al unei mulţimi. Conform concepţiei antice, numele nu 
denumea numai fiinţa care-1 purta, ci îi determina şi natura, orice schimbare a numelui reprezenta 
şi schimbarea destinului (BJ)" 622 . 

Sunt, într-adevăr, mai multe popoare care se trag din Avraam (israeliţii, ismaeliţii, edomiţii 
şi medianiţii), dar nu e vorba de o mulţime. Sfântul Chirii al Ierusalimului rezolvă problema: 
Avraam este tatăl Iudeilor, din pricina descendenţei trupeşti. Dar toţi cei ce cred în înviere se fac 
fiii lui Avraam, aşa cum a crezut şi acela că trupul bătrân şi amorţit mai poate naşte copil" 623 . 
Schimbarea numelui patriarhului e explicată de Clement Alexandrinul: „pentru că se ocupa cu 
filosofia înaltă a celor ce se petrec în văzduh şi cu filosofia superioară a celor ce se mişcă în cer, 
a fost numit Avram, care se tâlcuieşte: tată care se îndeletniceşte cu cele de sus. Mai târziu, a 
privit sus la cer şi a văzut acolo, cu duhul său, pe Fiul, după cum interpretează unii, sau înger 
slăvit, sau a cunoscut în alt chip pe Dumnezeu, superior creaţiei şi întregii ordini din lume; de 
aceea a primit în plus la numele său litera a - care înseamnă cunoaşterea unicului şi singurului 
Dumnezeu, şi s-a numit Avraam în loc de Avram; a ajuns, în loc de cercetător al naturii, înţelept 
şi iubitor de Dumnezeu. Cuvântul Avraam se traduce: tată ales al sunetului. Că cel ce a ajuns 
Cuvânt sună" 624 . 

6: şi foarte roditor te voi face, foarte; şi din tine voi face neamuri, şi regi se vor 
ridica din tine. 

7: Legământul Meu îl voi pune între Mine şi tine şi seminţia ta de după tine, întru 
tot neamul lor, legământ veşnic pentru ca Eu să fiu Dumnezeul tău şi al urmaşilor tăi de 
după tine. 

8: Şi-ţi voi da ţie şi seminţiei tale de după tine pământu-n care pribegeşti acum, tot 
pământul Canaanului,în stăpânire veşnică, şi Eu le voi fi lor Dumnezeu". 

Făgăduinţa se referă îndeosebi la cei ce vor arăta aceeaşi credinţă cu cea a lui Avram; 
aceştia vor moşteni împărăţia cerurilor, al cărei chip era Canaanul. 

9: Şi i-a zis Dumnezeu lui Avraam: „Iar tu să păzeşti legământul Meu, tu şi urmaşii 
tăi de după tine-ntru tot neamul lor. 

10: Şi iată legământul pe care voi îl veţi păzi între Mine şi tine şi urmaşii tăi de 
după tine-ntru tot neamul lor: toţi cei de parte bărbătească ai voştri vor fi tăiaţi împrejur. 

„După Philon, circumcizia înseamnă suprimarea a ceea ce este de prisos din partea 
masculină a spiritului, conotată pozitiv (QG III, 47-48). ♦ Plecând de la Romani 4, 9-12, 
Părinţii vor insista asupra faptului că Avraam a fost îndreptăţit prin credinţă, înainte de 
circumcizie. După ei, tăierea împrejur trupească nu este necesară (Iustin, Dialogul cu Trifon 23, 
3-5; Irineu, Dem. 24), adevărata, singura circumcizie fiind aceea spirituală (Romani 2, 28-29), 
hristică (Coloseni 2, 11), adică botezul (Origen, Horn. Gen. III, 4-7)" 625 . 

11: Vă veţi avea tăiată-mprejur carnea pieliţei voastre; şi acesta va fi semnul 
legământului dintre Mine şi voi. 

Carnea pieliţei voastre: „literal: carnea prepuţului vostru. Circumcizia va fi, până-n 
zilele noastre, o caracteristică fundamentală a poporului evreu, semnul prin care Dumnezeu îşi 
aminteşte de legământ şi prin care fiece purtător îşi menţine conştiinţa apartenenţei la poporul 
ales. Ritualul tăierii-mprejur e strâns legat de punerea numelui. Apostolul Pavel va spiritualiza 
acest simbol printr-un transfer al semnificaţiilor" 626 . „Cuvântul grec aKpoPixrria, prepuţ, nu 
este atestat înaintea Septuagintei. Pentru Părinţi, tăierea împrejur a lui Avraam este un semn care 
prefigurează o realitate mai importantă (Iustin, Dialogul cu Trifon 23, 4; Irineu, Adv. haer. IV, 
15, 2)" 627 . 

12: In a opta zi de la naştere să fie tăiat împrejur tot pruncul de parte bărbătească- 
ntru tot neamul vostru; născut la voi în casă sau cumpărat cu bani de la orice străin care 
nu-i din seminţia voastră, 

„Datorită [numărului] 8, menţionat aici, creştinii vor spune că adevărata tăiere împrejur 
va avea loc în ziua învierii lui Hristos (Iustin, Dialogul cu Trifon 41, 4)" 628 . 

13: cu tăiere-mprejur va fi însemnat şi cel născut în casa ta, şi cel cumpărat cu 
argintul tău; şi legământul Meu în carnea voastră va fi legământ veşnic. 

14: Iar cel netăiat împrejur, cel de parte bărbătească-ntre voi care-n ziua a opta nu 
va fi tăiat împrejur în carnea pieliţei sale, sufletul acela stârpit va fi din poporul său, 
pentru că Mi-a călcat legământul". 

„Cel de parte bărbătească nu se referă aici la pruncii necircumcişi, ci la bărbaţii maturi 
care vor refuza tăierea împrejur. ♦ a opta zi lipseşte din Textul Masoretic: aici are sens de chiar şi 
în ziua sabatului, când în mod firesc nu se putea practica circumcizia. Septuaginta susţine aşadar 
preeminenţa circumciziei asupra sabatului" 629 . 

„Circumcizia (ebr. mula, gr. 7i£piTOUTJ), practică foarte răspândită la multe popoare 
primitive (Africa, Oceania, Indonezia), a apărut probabil iniţial în Africa. Folosirea unui cuţit de 
piatră dovedeşte vechimea ei. In afară de evrei, ea se întâlneşte şi la alte popoare semitice 
(egipteni 630 , arabi), nu însă la semiţii orientali (asirieni, babilonieni, filisteni 631 ). Semnificaţia sa 
primordială este nesigură, era probabil un vechi ritual de iniţiere la viaţa clanului şi de căsătorie. 

Religia israelită i-a conferit un nou sens şi anume acela de semn al alianţei şi condiţie a 
apartenenţei la poporul ales. Ea începe să capete o mare importanţă începând cu epoca exilului. In 
Noul Testament îi corespunde Botezul" 632 . 

„Găsim în istoria celor vechi că nu numai egiptenii, ci şi unii dintre arabi, etiopieni, şi 
fenicieni au folosit tăierea împrejur faţă de ai lor. Ei socotesc că au motiv de a păstra ritualul 
fiindcă, spun ei, pornind de la începuturile trupului şi sângelui, prin jertfirea unei părţi 
neînsemnate a trupului, trebuie distruse cursele pe care demonii le întind împotriva neamului 
omenesc" 633 . Botezul e curăţirea în vederea zilei a opta; curăţire necesară atât celui născut în 
casă, adică în Biserică, cât şi celui cumpărat cu arginţi, sau convertit în urma propovăduirii. 
Spiritualizată, circumcizia îşi capătă adevăratul sens: „Acesta este chip dat celor vechi despre 
omul nou, căruia S-a arătat în sfântul Lui trup Domnul Iisus Hristos, ca ceea ce e vechi şi 
acoperă bărbatul să cadă şi să se piardă" 634 . Bărbatul lăuntric, sau sufletul ferm în credinţă, 
trebuie să îndepărteze acoperământul mort al păcatului şi toată necurăţia, pentru a intra în ziua a 
opta a veşnicei existenţe fericite. Cum locul circumciziei a fost luat de Botez, Sfântul Vasile cel 
Mare mustră pe cei ce amână primirea acestuia: „Iudeul nu amâna tăierea împrejur din pricina 
ameninţării; tu, însă, amâni tăierea împrejur cea nefăcută de mână omenească, care se 
săvârşeşte în Botez prin dezbrăcarea poftelor trupului!" 635 . „Observă că tăierea împrejur s-a 
arătat de mai înainte ca chip al tăierii împrejur în duh şi în adevăr. Căci se săvârşea în ziua a 
opta, în care Hristos a revenit la viaţă dintre morţi şi a fost timpul să ne împărtăşim de Sfântul 
Duh şi să primim tăierea împrejur în El, care nu supără trupul, ci curăţeşte duhul, nu eliberându- 
ne de murdăriile trupeşti, ci vindecându-ne de bolile sufleteşti" 636 . 

15: Şi i-a zis Dumnezeu lui Avraam: „Pe Sărai, femeia ta, nu o vei mai chema Sărai, 
ci Sarra să-i fie numele. 

„Paralela schimbării de nume a lui Avram. înţelesul numelui Sarrei rămâne acelaşi: 
Principesă""' '. La fel: „Sarra, gr. Lappa, ebr. sarai/săra: prinţesă, probabil două forme ale 
aceluiaşi nume, explicat aici ca mamă de popoare şi regi" 6iS . „Dublarea lui r în Septuaginta nu 
corespunde modificării numelui ebraic al Sarei, din Saray în Sarah. Prima formă este un 
feminin arhaic al lui Sar prinţ, căpetenie. Philon a crezut că yod final de la Saray era sufixul de 
persoana întâi şi a explicat că, prin schimbarea numelui, s-a trecut de la cârmuirea mea (sensul 
lui Sara) la cea care cârmuieşte (sensul lui Sarra). Tot el interpretează dublul ro prin valoarea 
numerică a acestei litere, 100: Sarra cârmuieşte" 639 . 

Mai jos, vom reda şi alte propuneri de traducere a numelui Sarra, chiar dacă acelea sunt 
oarecum forţate. 

16: Şi o voi binecuvânta şi-ţi voi da dintr-însa un fiu; şi-1 voi binecuvânta, şi va fi el 
întru neamuri, şi regi de neamuri se vor ridica din el". 

Tot acum, Sărai primeşte numele Sarra (= mamă de popoare şi regi) şi se făgăduieşte că 
ea va naşte fiu. „Binecuvântarea Sarrei. După Philon, Sarra- Virtutea va avea o posteritate 
bogată (Mut. 148-151; QG III, 54). In sens istoric, versetul prevesteşte înmulţirea evreilor în 
Egipt. Pentru creştini, fecunditatea acestei femei sterpe prevesteşte fecunditatea Bisericii 

neamurilor. Versetul trimite şi la I Regi 2, 6, cântarea Anei (Origen, Horn. I Rg. 1, 18; 
Theodoret, Q IRg. 3)" 640 . 

17: Avraam a căzut atunci cu faţa la pământ şi a râs, zicând întru sine: „E cu 
putinţă oare să i se nască fiu celui de o sută de ani?... Şi Sarra, cea de nouăzeci de ani, 
poate ea oare să nască?...". 

A râs: „Numele Yiţhaq face, în ebraică, un joc de cuvinte cu rădăcina care înseamnă a 
râde (ŢHQ). Septuaginta nu poate reda această apropiere etimologică. Unii Părinţi văd o aluzie 
la râsul lui Avraam în cuvintele lui Iisus din Ioan 8, 56: Avraam a văzut ziua mea şi s-a bucurat: 
naşterea lui Isaac prefigurează aşadar ziua lui Iisus, întruparea" 641 . 

18: A zis Avraam către Domnul: „Măcar acest Ismael să trăiască-naintea feţei 
Tale!" 

Avraam a râs, ceea ce se interpretează de regulă că s-a bucurat. Dar din cuvintele sale 
rezultă că uimirea sa cuprindea şi îndoială, rugându-se pentru Ismael. „Râsului lui Avraam îi 
corespund acela al Sarrei din 18, 12 şi al lui Ismael din 21, 9. Ele sunt tot atâtea aluzii la numele 
lui Isaac, o prescurtare de la iishaq-el Dumnezeu râde; un râs prietenos al divinităţii este amintit 
şi de textele ugaritice. Râsul lui Avraam exprimă mai puţin neîncrederea, cât uimirea în faţa 
unei astfel de promisiuni; el doreşte o confirmare, pe care o solicită amintind de existenţa lui 
Ismael, ce ar fi putut fi moştenitorul promis (BJJ' 642 . 

19: Dar Dumnezeu i-a zis lui Avraam: „Aşa cum spun Eu: însăşi Sarra, femeia ta, 
îţi va naşte un fiu şi-i vei pune numele Isaac. Eu voi încheia cu el legământul Meu ca 
legământ veşnic lui şi urmaşilor săi de după el. 

20: Cât despre Ismael, iată că te-am ascultat, iată că-1 voi binecuvânta, îl voi face 
roditor şi-1 voi înmulţi foarte; douăsprezece neamuri se vor naşte din el şi-1 voi face un 
mare popor. 

„Variantă de text: doisprezece principi. Oricum, e vorba de cei doisprezece descendenţi 
ai lui Ismael, nominalizaţi în 25, 12-16" 643 . 

21: Dar legământul Meu îl voi încheia cu Isaac, pe care Sarra îl va naşte la anul pe 
vremea aceasta". 

E vestită naşterea lui Isaac (= râs; bucurie) şi rolul său deosebit în planul divin. Se 
făgăduieşte şi lui Ismael un viitor important, dar în plan lumesc, el fiind rodul calculului ome- 
nesc, în vreme ce Isaac se naşte din credinţă. 

22: Şi dacă a- ncetat Dumnezeu să mai vorbească cu el, S-a înălţat de la Avraam. 

23: Iar Avraam 1-a luat pe Ismael, fiul său, pe toţi cei născuţi în casa sa, pe toţi cei 
cumpăraţi cu argintul său - pe toţi oamenii de parte bărbătească din casa lui Avraam - şi 
le-a tăiat împrejur carnea pieliţei lor, în chiar ziua aceea, aşa cum îi spusese Dumnezeu. 

24: Şi era Avraam de nouăzeci şi nouă de ani când a fost tăiat împrejur în carnea 
pieliţei sale. 

25: Iar Ismael, fiul său, era de treisprezece ani când a fost tăiat împrejur în carnea 
pieliţei sale. 

26: Avraam şi Ismael, fiul său, au fost tăiaţi împrejur în aceeaşi zi. 

27: Şi odată cu ei au fost tăiaţi împrejur toţi cei de parte bărbătească din casa lui 
Avraam - născuţi în casa lui sau cumpăraţi cu bani de la cei de alt neam. 

împlinind de îndată porunca dumnezeiască, Avraam se va învrednici, la scurtă vreme, de 
o vedere şi mai înaltă. 

CAPITOLUL 18 -Arătarea treimică de la stejarul Mamvri. 

„Capitolele 18 şi 19 cuprind unul din cele mai frumoase episoade ale Vechiului 
Testament. Naraţia e permanent învăluită într-o aură de mister. Cei Trei vorbesc când la plural, 
când la singular, şi tot aşa Li se vorbeşte. Sfânta Tradiţie a Bisericii creştine a identificat aici 
întâia revelare a Sfintei Treimi (un singur Dumnezeu în trei persoane), credinţă care a inspirat 
numeroase capodopere ale iconografiei ortodoxe (printre care celebra icoană a lui Rubliov şi 
fresca de la Surpatele" 644 . „Trei bărbaţi (av5p£<g): personaje misterioase, care au dat naştere 
multor interpretări în tradiţia iudaică şi creştină. După Philon, ar fi o viziune a lui Dumnezeu 
înconjurat de puterile Sale principale (puterile au un rol fundamentalîn angelologia philoniană). 
într-un fragment păstrat doar în armeană, Philon scrie că cele trei personaje sunt simple 
aparenţe, deoarece Dumnezeu este neschimbător, iar cuvântul bărbat trimite la natura 
masculină a divinităţii, ea însăşi neavând nici un nume, doar cele două puteri ale Sale se 
numesc Domnul şi Dumnezeu. ♦ Marea problemă exegetică este alternanţa singular-plural. 
Tradiţia midraşică atribuie câte o funcţie diferită fiecărui personaj: 1) vestirea naşterii lui Isaac; 
2) distrugerea Sodomei; 3) vindecarea lui Avraam după circumcizie. In sec. II, creştinii au văzut 
manifestarea Cuvântului lui Dumnezeu însoţit de doi îngeri (Iustin, Dialogul cu Trifon 56-59). 
El singur va vorbi în versetele următoare. Pentru Origen şi pentru antiohieni, cei trei sunt îngeri 
(Corn. Io. II, 144; XIII, 214). Alţi exegeţi (Chirii al Alexandriei) vor vedea aici simbolul 
Treimii" 645 . 

1: Domnul i S-a arătat [lui Avraam] la stejarul Mamvri, pe când el şedea în pragul 
cortului său sub zăduful amiezei. 

„Stejarul, după Iustin, Dialogul cu Trifon 86, 5, prefigurează lemnul crucii'* 46 . 

2: Şi ridicându-şi el ochii, s-a uitat; şi iată, trei Oameni îi stăteau în faţă; şi de cum 
I-a văzut, a alergat din pragul cortului său în întâmpinarea Lor şi s-a închinat până la 
pământ 

„închinarea până la pământ nu reprezintă un act ritual, ci o formă de politeţe. Avraam nu 
recunoaşte, la început, în noii sosiţi decât nişte oaspeţi, caracterul lor divin dezvăluindu-se 
progresiv" 647 . 

„Uită-mi-te aici la virtutea dreptului! Scriptura zice: când stătea în uşa cortului. Asta o 
făcea de dragul iubirii de străini. Că nici nu îngăduia să încredinţeze altuia din cei ai casei lui 
această vânătoare. Avea trei sute optsprezece slugi, era om bătrân, ajuns la adânci bătrâneţe - 
atinsese suta - şi stătea în uşă! El făcea lucrul acesta! Bătrâneţea nu-i era o piedică, nu se gân- 
dea la odihna lui, nu se gândea să stea înăuntru, aşezat în pat, ci şedea în uşă!" 648 . Sufletul curat 
recunoaşte apropierea lui Dumnezeu: „Dumnezeu a fost văzut ca un om de către Avraam, şe- 
zând la stejarul Mamvri, unde I s-a şi închinat îndată până la pământ, cu toate că ochii lui 
vedeau doar om. Dar I s-a închinat totodată ca unui Dumnezeu şi s-a rugat înaintea Lui ca unui 
Domn" 649 . Totuşi, închinarea până la pământ era un gest de politeţe obişnuit în Orient, astfel că 
nu putem trage doar de aici concluzia că Avraam a ştiut de la început Cui se închină. Sfântul 
Maxim Mărturisitorul consideră că principala virtute a lui Avraam a fost iubirea sa de oameni, 
prin aceasta dobândind harul iluminării şi cunoaşterea unicului Dumnezeu ca Treime de Per- 
soane: „Avraam s-a învrednicit ca om să vadă pe Dumnezeu şi să-L primească, călătorind 
împreună cu raţiunea desăvârşită prin iubirea de oameni. S-a înălţat spre El, părăsind particula- 
ritatea celor divizaţi şi care divide, nemaisocotind pe celălalt om ca pe altul decât pe sine, 

cunoscând pe toţi ca pe unul şi pe unul ca pe toţi" 650 . Prin iubire, Avraam pătrunde taina Treimii 
Celei deofiinţă şi a relaţiei iubitoare între Persoanele dumnezeieşti. De aceea, deşi i s-au arătat 
trei Oameni, Le aduce o singură închinare. 

3: Şi a zis: „Doamne, dac-am aflat har în ochii Tăi, nu-1 ocoli pe robul Tău! 

Doamne: „în ebraică: Iahve (indiciu sigur al intuiţiei lui Avraam, în sensul că Cei Trei 
nu sunt oameni obişnuiţi şi că, în fapt, Ei sunt Unul" 651 . 

4: Să se aducă puţină apă! Spălaţi- Vă picioarele şi odihniţi-Vă sub acest copac; 

„Origen atrage atenţia că, după Ioan 13, 5, Iisus a spălat picioarele apostolilor, în vreme 
ce Avraam se mulţumeşte doar să dea poruncă {Corn. Io. XXXII, 46-4V)" 652 . 

5: eu voi aduce pâinea şi veţi mânca, după care Vă veţi duce-n calea Voastră, de 
vreme ce-aţi trecut pe la robul Vostru!" Zis-au Aceia: „Fă precum ai zis!" 

„Să spună: dacă am aflat har înaintea Ta, acesta-i lucru de minune. Tu îmi faci un har că 
vii în casa mea, nu-ţi fac eu harul acesta! - îi spune Avraam. Aceasta-i adevărata iubire de străini! 
Cel care primeşte pe un străin cu dragă inimă, primeşte mai mult decât dă" 653 . Sfântul Dionisie 
Areopagitul, văzând trei îngeri în Oaspeţii lui Avraam, comentează astfel momentul spălării pi- 
cioarelor: „neacoperirea şi lipsa tălpilor arată desfacerea, nelegarea, starea nereţinută, curăţia de 
orice adaos din afară şi asemănarea cea mai mare cu putinţă cu simplitatea dumnezeiască" 654 . 
Sfântul Ambrozie sfătuieşte: „Primiţi cu plăcere să fiţi gazde. Prin găzduire sfântul Avraam a aflat 
har. Găzduind pe Domnul, Sarra a meritat să aibă un fiu, deşi la o înaintată bătrâneţe" 655 . 

6: Şi a alergat Avraam în cort la Sarra şi i-a zis: „Ia repede trei măsuri de făinuţă 
de grâu, frământă şi fă azime!" 

Azime: „literal: turte. Pâinişoare nedospite şi coapte-n spuză sau între lespezi fierbinţi. 
Tradiţia ortodoxă numeşte toată această scenă Filoxenia {ospitalitatea) lui Avraam, devenită 
model al carităţii creştine. Deşi adiat de intuiţii sacre, Avraam Ii tratează pe Cei Trei ca pe nişte 
călători osteniţi şi flămânzi, tratament pe care Ei îl onorează într-o perfectă manieră 
antropomorfă" 656 . „Turte, exact pâiniţe ascunse, termen care a incitat la comentarii alegorice 
(discursul despre Dumnezeu este secret, ezoteric: Philon, QG IV, 8; Sacrif. 60; Clement, 
Stromate V, 80, 3; Origen, Horn. Lev. XIII, 3). Pentru Origen (Horn. Gen. IV, 1), turtele sunt o 
imagine a pâinii mistice" 657 . 

7: Apoi Avraam a dat fuga la cireada, a luat un viţel fraged şi frumos şi 1-a dat 
slugii, care-a dat zor să-1 gătească. 

„Cina 658 de la Stejarul Mamvri e unul din cele mai populare motive din iconografia 
Vechiului Testament. Apare în pictura murală dar şi printre miniaturile mitropolitului Atanasie 
Crimca din celebrul săuTetraevanghel" 659 . 

„Viţel: Origen vede aici simbolul lui Iisus dăruit lumii prin jertfa (Horn. Gen. IV, 2)" 660 . 

8: Şi a luat Avraam unt, lapte şi viţelul pe care-1 gătise şi le-a pus înaintea Lor; şi Ei 
au mâncat în timp ce el stătea alături de Ei, sub copac. 

Am mai vorbit despre simbolistica vitei; laptele e simbol al vieţii veşnice şi al 
cunoaşterii supreme, iar untul e concentrat de forţe vitale şi revărsare de binefaceri spirituale şi 
materiale. Chiar dacă Legea va opri ulterior alăturarea cărnii produselor lactate, Dumnezeu nu 
respinge bucatele oferite de Avraam. Nu ne putem explica cum va fi „mâncat" Dumnezeu, căci 

El nu are nevoie de hrană. Cert e că acceptă darurile patriarhului. „După exegeţii antici, a fost o 
aparenţă de ospăţ. Aceeaşi scenă apare în Testamentul lui Avraam, unde îngerul care aduce 
vestea iminentei morţi a Patriarhului mănâncă în mod aparent" 661 . 

9: Şi au zis către el Oamenii aceia: „Unde este Sarra, femeia ta?" Răspunzând, el a 
zis: „Iată, în cort!" 

10: Iar Acela a zis: „Iată, la anul pe vremea asta am să vin din nou la tine, şi Sarra, 
femeia ta, va avea un fiu". Dar Sarra a auzit din uşa cortului, fiind în spatele lui. 

„Pentru Philon, Sarra, care stă în spatele lui Avraam, este Virtutea care se ţine după omul 
virtuos (QG IV, 13). Pentru Origen, Sarra reprezintă poporul care-1 urmează pe Avraam, care îl 
reprezintă pe Dumnezeu (Horn. Gen. IV, 4)" 662 . 

11: Avraam şi Sarra însă erau bătrâni, înaintaţi în vârstă, iar Sarrei îi încetase 
rânduiala femeii. 

Origen crede a fi evidenţiată aici înţelepciunea lui Avraam: „Nici Matusalem, nici Noe, n- 
au fost numiţi bătrâni, ci doar Avraam" 663 . Totuşi, intenţia autorului biblic a fost de a sublinia mi- 
nunea ce avea să se petreacă Sarrei, căreia, pe lângă faptul că a fost întotdeauna stearpă, i se mai 
adăugau acum şi neputinţele bătrâneţii. 

12: Şi Sarra a râs în sine, zicându-şi: „Dacă nu mi-a fost mie pân-acum, darmite că 
stăpânul meu e bătrân"... 

A râs: „în ebraică, joc de cuvinte între numele lui Yiţchaq (Isaac) şi verbul yiţchaq = a 
râde. Vezi şi 17, 17; 21, 6" 664 . „Râsul Sarrei este o nouă aluzie la numele lui Isaac (cf. 17, 17). 
El nu înseamnă lipsa credinţei în Dumnezeu, Sarra nu cunoaşte identitatea oaspeţilor, pe care o 
va bănui abia în v. 15, când va începe să se teamă (BJ)" 665 . „Acest verset se află pe listele 
rabinice care denunţă corecturile aduse de traducătorii alexandrini ai textului ebraic. In Textul 
Masoretic Sarra spune: Acum, că m-am trecut, mai este plăcem pentru mine?" 666 . 

13: Atunci a zis Domnul către Avraam: „De ce a râs Sarra în sine, zicându-şi: 
Oare-ntr-adevăr voi naşte, aşa bătrână cum sunt?... 

14: Oare e ceva cu neputinţă la Dumnezeu? La anul pe vremea asta am să vin pe la 
tine, şi Sarra va avea un fiu!" 

15: Dar Sarra a tăgăduit, zicând: „N-am râs!", căci se înspăimântase. Acela însă i-a 
zis: „Ba ai râs!" 

Sarra „acum de-abia îşi dăduse seama că Cei Trei nu sunt oameni obişnuiţi, ci prezenţe 
divine" 667 . 

Sfântul Vasile cel Mare caută să elimine îndoiala Sarrei: „este un lucru obişnuit 
Scripturii de a numi râs adesea bucuria sufletului şi dispoziţia senină pe care o provoacă 
lucrurile bune" 668 . Odată vestită naşterea lui Isaac, Clement Alexandrinul o compară cu naşterea 
lui Ismael: „înţelepciunea, care locuia cu cel credincios - că Avraam a fost socotit credincios şi 
drept - încă era stearpă şi fără copii în acel timp şi, pentru că nu se născuse fruct virtuos, a cerut 
pe bună dreptate soţului ei, care propăşea în virtute pe vremea aceea, să se unească mai întâi cu 
ştiinţa lumească - că Egiptul interpretat alegoric înseamnă lume - iar după aceea să se apropie 
de ea, [...] ca să nască pe Isaac [bucuria duhovnicească - n.n.]" 669 . 

16: Apoi sculându-Se de acolo, Oamenii au cătat spre Sodoma şi Gomora; iar 
Avraam mergea cu Ei să-I petreacă. 



661 SEPl,p. 92 
662 SEPl,p. 92 

663 Omilii la Iosua, XVI, I 

664 BBVA, p. 39 

665 GEN, p. 347 
666 SEPl,p. 92 

667 BBVA, p. 39 

668 Regulile mari, XVII, 1 

669 Stromate, I, 30, 4 

95 



însoţirea oaspeţilor la plecare făcea, şi ea, parte din codul ospitalităţii orientale. 

17: Dar Domnul a zis: „Oare-i voi ascunde Eu lui Avraam, sluga Mea, ceea ce am 
de gând să fac, 

Sluga sau slujitorul „lipseşte din Textul Masoretic. Philon citează acest verset numindu-1 
pe Avraam prieten al lui Dumnezeu, titlu ce-i va fi acordat patriarhului în Iacov 2, 23, apoi în 
Clement Romanul 10, l" 670 . 

18: de vreme ce Avraam va să devină un popor mare şi puternic şi printr-însul se 
vor binecuvânta toate neamurile pământului? 

19: Căci pe el l-am ales Eu să le poruncească fiilor lui şi casnicilor săi de după el să 
umble-n calea Domnului făcând judecată şi dreptate, pentru ca Domnul să aducă asupra 
lui Avraam toate câte i-a făgăduit". 

Din nou e afirmată, cu mai multă claritate, universalitatea mântuirii. 

20: Şi a zis Domnul: „Mare-i strigarea-mpotriva Sodomei şi Gomorei, şi mari fără 
margini sunt păcatele lor. 

Era vorba, aşadar, despre păcate strigătoare la cer. „Bine a zis, că păcatele au în ele 
strigăte. Fără îndoială că strigătul păcătoşilor este mare, că se urcă de la pământ la cer" 671 . 

21: Aşadar, Mă voi pogorî şi voi vedea dacă faptele lor se potrivesc cu strigarea 
care-mpotrivă-le a ajuns până la Mine; iar dacă nu, să ştiu". 

„Dumnezeu pedepseşte numai după dreptate şi în cunoştinţă de cauză, şi niciodată din 
ignoranţă sau capriciu" 672 . 

„Se mută, oare, Dumnezeul universului din loc în loc? Nu, Doamne, fereşte! Nu vrea să 
spună asta! Ci, [...] prin aceste cuvinte nepotrivite, Dumnezeu vrea să ne înveţe că trebuie să fim cu 
mare luare-aminte când judecăm pe cineva. Să nu-i osândim pe păcătoşi din auzite şi nici să 
pronunţăm sentinţă fără dovezi!" 673 . 

22: Oamenii au plecat de acolo şi mergeau spre Sodoma, în timp ce Avraam încă 
stătea înaintea Domnului. 

„în context: Din cei trei Oameni, numai doi au plecat spre Sodoma, îngerii de care va fi 
vorba în 19, 1-22" 674 . 

23: Şi apropiindu-se Avraam, a zis: „II vei pierde Tu oare pe cel drept odată cu cel 
păcătos? şi-i va fi oaie celui drept ca şi cum ar fi păcătos? 

24: Presupunând că-n cetatea aceea sunt cincizeci de drepţi, îi vei face să piară? 
Oare nu vei cruţa tot locul acela de dragul celor cincizeci de drepţi ce se află-n cetate? 

25: Departe de Tine să faci una ca asta: să-1 pierzi pe cel drept odată cu cel păcătos 
şi să-i fie celui drept ca şi cum ar fi păcătos! Departe de Tine! El, Cel ce judecă tot 
pământul, nu va face dreptate?" 

E afirmată clar puterea de mijlocire a sfinţilor. E uimitoare insistenţa patriarhului: „Ce 
îndrăznire la dreptul Avraam! Dar, mai bine zis, ce suflet milos! Ameţit de beţia milei, nici nu 
ştie ce spune" 675 . 

26: Zis-a Domnul: „Dacă la Sodoma găsesc cincizeci de drepţi în sânul cetăţii, de 
dragul lor voi cruţa tot locul". 

27: Şi răspunzând Avraam, a zis: „Iată, cutez să vorbesc către Domnul meu, eu, 
care sunt pulbere şi cenuşă! 

28: Să presupunem că din cei cincizeci de drepţi lipsesc cinci; din pricina celor cinci 
vei pierde oare toată cetatea?" El a zis: „Nu, dacă aflu acolo pe cei patruzeci şi cinci, nu o 
voi pierde". 

29: Şi din nou I-a grăit [Avraam] şi I-a zis: „Dar de se vor găsi acolo patruzeci?" 
Iar El a zis: „Nu, de dragul celor patruzeci nu o voi pierde". 

30: Şi a zis [Avraam]: „Să nu Se mânie Domnul dacă voi mai grăi: Dar de se vor 
găsi acolo doar treizeci?" Iar El a zis: „Dacă aflu acolo treizeci, nu o voi pierde". 

31: Şi a zis [Avraam]: „Iată că încă mai cutez să-I vorbesc Domnului meu: Dar 
dacă se vor găsi acolo doar douăzeci?" El a zis: „Nu, de dragul celor douăzeci nu o voi 
pierde". 

32: Şi [Avraam] a zis: „Să nu Se mânie Domnul meu dacă voi mai grăi încă o dată: 
Dar dacă se vor găsi acolo doar zece?" Iar [Domnul] i-a zis: „De dragul celor zece, nu o 
voi pierde". 

„In vechiul Israel sentimentul responsabilităţii colective era atât de puternic, încât aici 
nu apare posibilitatea salvării individuale a celor drepţi. Dumnezeu îl salvează pe Lot şi familia 
sa, dar principiul responsabilităţii individuale nu se va degaja decât în Deuteronom 7, 10; 24; 
16; Ieremia 31, 29-30; Iezechiel 14, 12 ss. Avraam cere ca toţi să aibă aceeaşi soartă, dacă cei 
drepţi, puţini la număr, nu vor obţine iertarea şi pentru cei nelegiuiţi. El nu îndrăzneşte să 
coboare numărul celor drepţi sub zece; în Ieremia 5, 1 şi Iezechiel 22, 30, Dumnezeu va cruţa 
Ierusalimul dacă va afla acolo un singur om drept, iar în Isaia 53 apare suferinţa unuia singur, 
care poate să salveze poporul întreg. Toate aceste lucruri sunt interpretate ca semne de împlinire 
a jertfei salvatoare prin Iisus (BJ)' 676 . 

33: Şi dacă Domnul Şi-a isprăvit vorba cu Avraam, S-a dus; iar Avraam s-a întors 
în locul său. 

Sfinţii se roagă cu multă stăruinţă pentru noi, dar e nevoie şi de efortul şi consimţirea 
noastră pentru a ne folosi de rugăciunile lor. Altfel, rugăciunea va folosi doar celui ce o rosteşte. 

E interesantă mărturisirea lui Avraam, provocată de apropierea lui Dumnezeu: Iată, 
cutez să vorbesc Stăpânului meu, eu care sunt pulbere şi cenuşă. Biblia 1688 ave pământ şi 
cenuşă. „Iată, aşa sunt sfinţii: cu cât se apropie de Dumnezeu, cu atât se văd pe ei mai 
păcătoşi" 677 , spre deosebire de „cel ce nu a câştigat încă cunoştinţa dumnezeiască - ce se 
agoniseşte prin dragoste - (şi care) cugetă lucru mare despre cele săvârşite de el" 678 . Apropierea 
de Dumnezeu e întotdeauna covârşitoare: „copleşiţi de slava Lui neapropiată, unii îşi plângeau 
nevrednicia lor (Isaia 6, 5), alţii se socoteau şi se numeau pe ei pământ şi ţărână" 679 . De observat 
că Avraam „n-a spus numai pământ şi a tăcut, ca să nu se intituleze numai una din stihiile de 
temelie ale lumii, ci a adăugat şi cenuşă, ca să arate că este pieritor şi supus putreziciunii" 680 . 

Cuvintele lui Avraam ne privesc şi pe noi: „Şi aşa privind în mod simplu, prin tăcere, în 
abisul celor nepătrunse, vom cunoaşte puţinătatea noastră, fiind învăţaţi în chip tainic prin cu- 
vintele Duhului cum, fiind pământ şi cenuşă, suntem făcuţi părtaşi ai slavei dumnezeieşti prin 
harul Celui ce a binevoit, şi puţinătatea noastră vrednică de dispreţuit prin fire se preface în ma- 
re fericire" 681 . îndată ce părăsim smerenia, tăiem legătura noastră cu Dumnezeu şi cu semenii. 
„Dar dacă ne socotim pământ şi cenuşă, ca Avraam şi Iov (Iov 42, 6), nu vom fi în veac jefuiţi, 
ci vom avea pururea ce să dăm şi altora" 682 . 



CAPITOLUL 19 - Nelegiuirile şi nimicirea Sodomei. 

Anunţată în capitolul 18 al Facerii, nimicirea cetăţilor Sodoma şi Gomora e relatată în 
capitolul imediat următor. „Sodoma şi Gomora au fost, se presupune, devastate prin anii 1900 î. 
Hr., de un cutremur în marea falie ce include zona Mării Moarte, o fisură extinzându-se din 
valea râului Iordan, în Israelul de azi, până la râul Zambezi, din Africa de est" 683 . Dacă accep- 
tăm că Avraam a trăit în secolul XVIII î. Hr., înseamnă că şi cataclismul s-a petrecut mai târziu 
decât propune autorul citat. După Strabon (Geografia XVI, 764), cetăţile au fost nimicite de un 
cutremur de pământ, însoţit de o erupţie vulcanică. Pe locul zonei calamitate s-a extins Marea 
Moartă, mult mai redusă până atunci. Marea Moartă e, de fapt, un lac lung de 85 km şi lat de 17 
km, având o altitudine de -392 m sub nivelul Mării Mediterane. Vântul nu reuşeşte niciodată să 
încreţească aceste ape, în care nu poate trăi nici o vietate. 

Zona a fost deosebit de bogată înainte de cataclism, ceea ce a dus la o viaţă de lux şi, în 
plus, la suspiciune faţă de orice străin. Oricum, e o strânsă legătură între bogăţia cetăţilor şi pa- 
timile cărora s-au robit locuitorii lor. 

Sodoma înseamnă locul pietrei de var (aici erau, de fapt, importante zăcăminte de 
smoală) sau mulţime zgomotoasă (lipsită de liniştea vieţuirii cuviincioase). Gomora se traduce 
prin scufundare (s-a dovedit a fi o premoniţie) sau răscoala poporului (înţelegând, după 
evenimente, pe cei ce s-au răzvrătit împotriva Creatorului). Scriptura vorbeşte mai mult despre 
Sodoma, ce pare să fi deţinut primatul în răutate. Totodată, va fi subliniată virtutea lui Lot care, 
între timp, a progresat în apropierea de Dumnezeu. „Acest capitol este pregătit de cel anterior 
(cf vv. 16-32). îngerii sunt bărbaţii din cap. 18, care şi aici se adresează sau sunt invocaţi fie la 
plural, fie la singular, ca trimişi ai lui Iahve, în numele Căruia vorbesc şi acţionează. In aceste 
texte vechi se afirmă caracterul moral al religiei lui Israel şi puterea universală a lui Iahve. 
Evenimentul va fi adesea evocat (Deuteronom 29, 22; Isaia 1,9; 13, 19)" 684 . 

1: Cei doi îngeri au ajuns la Sodoma spre seară; iar Lot şedea la poarta Sodomei. Şi 
văzându-I, Lot s-a ridicat să-I întâmpine şi s-a plecat cu faţa până la pământ 

„Pentru toată tradiţia, cei doi îngeri sunt doi dintre cei trei bărbaţi din capitolul 
precedent. Pentru Philon, ei sunt cele două Puteri, diferite de Fiinţa supremă (Abr. 142-146). Un 
fragment transmis de Procopios (370C) sugerează că este vorba despre Fiul şi Duhul Sfânt. ♦ In 
raport cu Avraam, Lot este nedesăvârşitul, cel care înaintează spre desăvârşire (Philon, 
Origen)" 685 . 

2: şi a zis: „Rogu-Vă, Domnii mei, abateţi-Vă pe la casa robului Vostru şi rămâneţi 
acolo peste noapte; spălaţi- Vă picioarele, iar mâine Vă veţi scula de dimineaţă şi Vă veţi 
duce-n drumul Vostru". Ei însă au zis: „Nu, ci vom rămâne în uliţă". 

„Refuz de politeţe, în replică la tot atât de politicoasa invitaţie a fostului nomad care 
acum poate pofti pe cineva în casa lui" 686 . 

3: Dar el a stăruit atât de mult, încât Ei s-au abătut pe la el şi au intrat în casa lui. 
Atunci el Le-a făcut ospăţ; şi azime Le-a copt, iar Ei au mâncat. 

A stăruit: „verbul grecesc kataviazo e mai puternic: a presa, a sili, a constrânge. Lot ştia 
care este viciul capital al sodomiţilor şi ce primejdie e pentru un străin să rămână noaptea în 
stradă" 687 . „Cuvântul azimă, în greacă, nu este atestat înaintea acestui verset" 688 . 

Lot stătea în poartă, loc intermediar, trecere între două lumi şi invitaţie către un alt 
tărâm. Dar lui nu i se mai arată trei Oameni, sau îngeri, ca lui Avraam, ci doar doi, fără ca 
Scriptura să indice motivul pentru care nu a mai venit şi al treilea. Sfântul Maxim Mărturisitorul 
are următoarea explicaţie: „Arătându-Se lui Avram, care era desăvârşit în cunoştinţă, Dumnezeu 

1-a învăţat că în raţiunea unităţii se cuprinde raţiunea imaterială a Treimii. Aceasta pentru faptul 
că Avraam ieşise cu mintea total din materie şi din formele ei. De aceea i S-a arătat ca trei şi i-a 
vorbit ca unul. Iar lui Lot, care nu-şi curăţise încă mintea de compoziţia corpurilor, ci atârna 
încă de icoana corpurilor alcătuite din materie şi formă şi credea că Dumnezeu este numai 
Făcătorul lumii văzute, i S-a descoperit în chip de doime, nu de treime, indicând prin formele în 
care s-a îmbrăcat că mintea pe care voieşte să o înveţe încă n-a ieşit din materie şi formă" 689 , 
îngerii acceptă invitaţia doar la insistenţele dreptului. „îngerii trimişi la el au refuzat să intre în 
casa lui, ca să afli cât de mare era iubirea de străini a dreptului Lot" 690 . 

4: Dar mai înainte ca Ei să se fi culcat, oamenii cetăţii - sodomiţii - de la tânăr 
până la bătrân, tot poporul pân-la unul, au înconjurat casa 

5: şi l-au chemat afară pe Lot şi i-au zis: „Unde sunt bărbaţii care-au venit la tine- 
asupra nopţii? Adu-ni-i afară, ca să-i cunoaştem!" 

E folosit aici un eufemism, prin a-i cunoaşte înţelegându-se relaţiile trupeşti. Alte ediţii 
ale Bibliei (1688, 1914) sunt mai explicite (scoate-i să ne împreunăm cu ei - Biblia 1914). ,^i 
cunoaşte în sensul limbajului biblic: a avea legături trupeşti (pentru prima folosire vezi 4, 1). 
Păcatul împotriva naturii practicat de locuitorii Sodomei şi relatat în acest episod a dat naştere 
termenilor de sodomie şi sodomit; viciul este aspru condamnatde morala creştină" 691 . 

Părinţii care comentează acest pasaj nu sunt uimiţi atât de răutatea sodomenilor, cât de 
statornicia în virtute a lui Lot, deşi trăia în asemenea climat. „Să nu trecem cu uşurinţă peste 
aceste cuvinte, nici să vedem în ele numai nebunia lipsită de iertare a sodomiţilor, ci să ne 
gândim şi la aceea că dreptul Lot locuia în mijlocul unor fiare atât de sălbatice, şi totuşi a stră- 
lucit şi s-a arătat atât de viguros că a putut îndura nelegiuirea lor, că n-a fugit din cetate, că a 
mai putut sta de vorbă cu ei" 692 . „Lot în Sodoma, în timp ce se învârtea în mare impietate, 
nelegiuire şi nedreptate, şi-a păstrat virtutea întreagă, fără să fie abătută într-o parte de ispitele 
rele" 693 . 

6: Lot a ieşit la ei în faţa uşii, a închis uşa după el 

7: şi le-a zis: „Nu, fraţilor, vă rog, nu faceţi răul! 

„Viciul care-şi primeşte numele din această naraţiune era abominabil în ochii israeliţilor 
(Levitic 18, 22) şi se pedepsea cu moartea (Levitic 20, 13)" 694 . Aici, însă, se vorbeşte mai mult 
despre homosexualitate, ca fiind păcatul cel mai evident, însă erau săvârşite şi alte păcate, cum 
rezultă din scrierile profeţilor Isaia, Ieremia şi Iezechiel. 

8: Iată, eu am două fete care n-au cunoscut bărbat; vi le-aduc să faceţi cu ele ce vă 
place, numai Acelor Oameni să nu Le faceţi nimic, de vreme ce-au intrat sub acoperişul 
casei mele!" 

„Neexistând probabil nici o ieşire dintre două rele, Lot îl alege pe cel mai mic. De notat 
că fetele nemăritate erau proprietatea tatălui lor" 695 . 

„Cât de mare este virtutea dreptului! Virtutea aceasta a fost mai mare decât virtutea 
iubirii de străini. Cine ar putea vorbi după vrednicie de dragostea dreptului acestuia, care nu şi-a 
cruţat nici fetele sale, numai ca să poată cinsti pe străini şi ca să-i scape din mâinile nelegiuite 
ale sodomiţilor" 696 . 

9: Dar ei au zis către el: „Dă-te la o parte! Eşti un venetic, şi-acum faci pe 
judecătorul? Ţie-ţi vom face mai rău decât lor!" Şi s-au năpustit asupra lui Lot şi s-au 
apropiat de uşă s-o spargă. 

„Ce beţie cumplită! Ce mare nebunie! Aşa e pofta asta rea şi neînfrânată! Când pune 
stăpânire pe cuget, nu-1 mai lasă să vadă ce trebuie, ci lucrează pe toate ca şi cum ar fi în întune- 
ric, într-o luptă pe vreme de noapte" 697 . 

10: Dar Oamenii Şi-au întins mâna, l-au tras pe Lot la Ei în casă şi au încuiat uşa; 

1 1 : iar pe oamenii care erau la uşa casei i-au lovit cu orbire, de la mic pân-la mare, 
aşa că s-au lăsat păgubaşi să mai caute uşa. 

Profetul Iezechiel (14, 39) arată că păcatele sodomiţilor au fost mândria, îmbuibarea şi 
trândăvia, păcate capitale, de la care se alunecă în altele, mai grele. „Sodomiţii, din pricina lu- 
xului lor, au alunecat spre desfrânare; săvârşeau fără teamă adultere şi erau îndrăgostiţi 
nebuneşte de tineri" 698 . Orbirea sodomenilor se adaugă în chip firesc orbirii în care căzuseră de 
bună voie. „După Philon, Sodoma înseamnă orbire (Ebr. 222; QG II, 43)" 699 . 

„Pentru că li se orbise ochiul minţii, de aceea li s-a orbit şi vederea, ca să afle că nu-s de 
nici un folos ochii trupeşti, dacă sunt oarbe privirile minţii. [...] N-au orbit numai, ci au pierdut 
şi puterea trupului lor. Li s-a slăbit puterea trupului, pentru că li se slăbise cea mai însemnată 
parte, sufletul" 700 . E orb cel ce nu vede lumina ce iradiază din semeni, ci îi socoteşte pe toţi 
obiecte menite a-i satisface poftele. 

12: Apoi Oamenii i-au zis lui Lot: „Ai pe cineva din ai tăi aici? Pe ginerii tăi, pe fiii 
tăi, pe fetele tale sau pe oricine mai ai în cetate, scoate-i din locul acesta, 

13: căci Noi avem să nimicim locul acesta, pentru că strigarea-mpotriva lor s-a suit 
la faţa Domnului, şi Domnul Ne-a trimis să-1 pierdem". 

„Dumnezeu miluieşte şi pe cei nevrednici pentru cei vrednici" 701 . 

14: Atunci a ieşit Lot şi a grăit cu ginerii săi, cei ce aveau să le ia pe fetele lui, şi le-a 
zis: „Sculaţi-vă şi ieşiţi din locul acesta, căci Domnul va să piardă cetatea". Ginerilor însă 
li s-a părut că el glumeşte. 

Cei ce aveau să le ia pe fetele lui: „contextul impune adoptarea versiunii ebraice, de 
vreme ce fiicele lui Lot (cele două şi singurele) locuiau în casa tatălui lor, ceea ce înseamnă, în 
mod sigur, că încă nu erau căsătorite efectiv" 702 . 

Ginerii sau, mai degrabă, logodnicii fetelor lui Lot (căci ele încă nu cunoscuseră bărbat), 
n-au luat în seamă ameninţarea. „Iată că şi ei erau din acelaşi aluat rău! Dumnezeu, vrând să-1 
scape repede de înrudirea cu ei, nici n-a îngăduit să se amestece aceia cu fetele dreptului, ci i-a 
luat din lume mai înainte şi pe ei, împreună cu cei răi" 703 . 

15: Iar în revărsatul zorilor, îl zoreau îngerii pe Lot, zicând: „Scoală, ia-ţi femeia şi 
pe cele două fete ale tale pe care le ai [aici] şi ieşi, ca nu cumva să pieri odată cu 
nelegiuirile cetăţii!" 

16: Cum însă el zăbovea, îngerii l-au apucat de mână, pe el şi pe femeia lui şi pe 
cele două fete ale lui, Domnul având milă de el. 

17: Şi a fost că după ce l-au scos afară, [unul din Ei] a zis: „Scapă-ţi viaţa! Să nu te 
uiţi înapoia ta, nici să te opreşti în Câmpie, ci scapă la munte, ca nu cumva să fii mistuit 
împreună cu ei!" 

Muntele, faţă de câmpie, e simbolul transcendenţei, al întâlnirii dintre cer şi pământ, 
locul cel mai înalt al ascensiunii omului. Lui Lot i s-a cerut desprinderea totală de Sodoma. „Nu 
e de nici un folos celor ce s-au desfăcut de lucruri ca să fie ciocăniţi din toate părţile de veştile 

despre ele şi, după ce au părăsit cetatea faptelor lumeşti, să se aşeze în poartă ca Lot, rămânând 
plini de zgomotul de acolo" 04 . 

18: Dar Lot Le-a zis: „Nu, Doamne, Te rog! 

19: Iată că robul Tău a aflat milă-n faţa ochilor Tăi şi mare-i bunăvoinţa pe care-o 
ai faţă de mine, mântuindu-mi viaţa; dar nu voi putea să fug în munte, ca nu cumva să mă 
ajungă prăpădul şi să mor. 

Bunăvoinţa: „literal: îndreptăţirea. Prisosul bunăvoinţei lui Dumnezeu spre a-1 îndreptăţi 
pe Lot la mântuire'* 705 . 

20: Iată cetatea aceasta: destul de aproape ca să fug în ea, e şi destul de 
neînsemnată în ea îmi va fi scăparea. Lasă-mă să scap într-însa - aşa-i că ea nu-nseamnă 
mare lucru? - şi să rămân în viaţă!" 

21: Şi i-a zis: „Iată, de dragul feţei tale îţi împlinesc şi această dorinţă: nu voi ruina 
cetatea de care vorbeşti. 

22: Grăbeşte-te dar şi fugi în ea; că Eu nu pot face nimic până nu vei ajunge tu 
acolo". De aceea s-a şi numit cetatea aceea Ţoar. 

23: Se ridica soarele deasupra pământului când Lot a intrat în Ţoar. 

Lot cere să i se îngăduie un refugiu mai lesne de atins, arătând o cetate numită, de atunci, 
Ţoar (= mic; neînsemnat); înainte, cetatea se numea Bela şi aflăm despre ea că ar fi fost nimici- 
tă, dacă nu-1 adăpostea pe Lot. Singur Ţoarul e cruţat dintre cetăţile pactului Pentapolis. Istoria 
aceasta e pildă şi pentru noi, de a ne începe suişul cu cele uşoare. „Căci nu poate ajunge cineva 
uşor la vieţuirea înaltă, nici nu se poate depărta de patimile care au crescut împreună cu el, ci va 
scăpa de ele cu încetul, dacă stăruie în râvna pentru cele bune şi în silinţele de la început; dar nu 
va ajunge dintr-o dată la înălţime sau departe" 706 . Lot a scăpat într-o cetate, simbol al adâncului 
inimii, loc al comunicării între sufletul omului şi Dumnezeu. 

24: Atunci Domnul a făcut să plouă peste Sodoma şi Gomora pucioasă şi foc de la 
Domnul, din cer, 

„Comentariile antice (Philon, QG IV, 51; Iustin, Dialogul cu Trifon 129, 1; Irineu, Adv. 
haer. III, 6, 1; Eusebiu, DE V, 8) fac deosebirea între Domnul care revarsă foc, de la începutul 
versetului, şi Domnul de la care se revarsă focul, primul fiind Cuvântul celui de -al doilea, 
Dumnezeul suprem. ♦ Distrugerea Sodomei este amintită, în alte cărţi biblice, ca exemplu al 
mâniei divine, care nimiceşte păcătoşii prin foc (după ce i-a nimicit prin apă, la potop). Ex.: 
Deuteronom 29, 22; Isaia 1, 9; 13, 19; Ieremia 49, 18; 50, 40; Amos 4, 11; înţelepciunea lui 
Solomon 10, 6-7). Exegeţii antici ştiu că există în Siria urme ale acestui dezastru (Philon, Mos. 
11,56; Abr. 140-141)" 707 . ' 

25: şi a nimicit cetăţile acestea şi toată Câmpia şi pe toţi locuitorii cetăţilor şi tot ce 
odrăslea din pământ 

Dumnezeu este îndelung răbdător, dar şi Judecător drept. „A fost milă faptul că a amânat 
atâta timp pedeapsa şi justiţie că până la urmă a pedepsit-o" 708 . Pedeapsa prin foc a fost cerută 
de însăşi natura păcatului săvârşit. Cei ce au ars „au dat pildă clară că focul este rodul 
desfrânării" 709 . Desfrânatul e mistuit, în chiar trupul său, de un foc nestins. 

Patru au fost cetăţile distruse, chiar dacă Scriptura aminteşte doar pe cele mai însemnate. 
„Textul permite să se localizeze cataclismul (probabil un cutremur de pământ însoţit de o 
emanaţie de gaze) în regiunea meridională a Mării Moarte. Alături de Sodoma şi Gomora au mai 
fost distruse Adma şi Ţeboim" 710 . „După tradiţie, partea sudică a Mării Moarte era înainte un şes 

desfătător, în care se aflau amplasate cetăţile Sodoma, Gomora, Adma şi Ţeboim. Pentru fărăde- 
legile celor care vieţuiau acolo, Dumnezeu i-a potopit împreună cu aşezările lor, slobozind asupra 
lor pucioasă şi foc din cer. Datorită acestui fapt s-au aprins şi substanţele răşinoase care existau 
din abundenţă în subsol şi, arzând acestea, locul s-a surpat, apărând ca un adevărat abis, care s-a 
umplut cu apa Mării Moarte, care avea până atunci o întindere mult mai mică" 711 . 

26: Femeia lui [Lot] însă s-a uitat înapoi şi s-a prefăcut în stâlp de sare. 

„Consecinţa nesupunerii faţă de porunca din versetul 17" 712 . Până azi, o figurină din 
rocă de sare e numită de către localnici Soţia lui Lot, fiind situată pe coasta apuseană a Mării 
Moarte, în Muntele Usdum. „Philon vede în întoarcerea femeii semnul unei greşeli grave: 
femeia se întoarce spre lucrurile materiale, ea doreşte să se întoarcă în Sodoma, regretă Sodoma 
(QG IV, 52; Fuga 121-125; Leg. III, 213). După înţelepciunea lui Solomon, stâlpul de sare este 
un memorial al sufletului necredincios. Iisus o citează pe femeia lui Lot ca exemplu al celui 
care are grijă de bunurile sale, în mod egoist, desigur (Luca 17, 31-33; Marcu 13, 16). Irineu dă 
stelei o conotaţie pozitivă, identificând-o cu Biserica statornică, sarea pământului (Adv. haer. 
IV, 31, 1 şi IV, 33, 9). ♦ Formula a nu se uita înapoi, susţinută de cuvântul lui Iisus din Luca 9, 
62, devine o temă importantă a teologiei spirituale a lui Origen, care apropie cuvintele 
respective de Filipeni 3, 13 (a tinde înainte) (Horn. Ier. XIII, 3). Aceeaşi temă, a epectazei 
{avansarea/tinderea înainte, progresarea necurmată) va deveni una din principalele teme la 
Grigorie al Nyssei. Cf., de asemenea, pentru exemplul femeii lui Lot, Chirii al Ierusalimului, 
Cat. Myst. I, 8" 713 . 

Purtând de regulă conotaţii pozitive, sarea poate însemna şi ariditate. „Am primit în 
scris că femeia aceea a fost prefăcută în piatră, pentru că iubea Sodoma; că sodomenii nu 
credeau în Dumnezeu; iar cei care nu cred în Dumnezeu sunt îngreţoşaţi la inimă şi fără 
judecată" 714 . „Dumnezeu priveşte chiar gândurile noastre. Că a lăsat fără de simţire pe femeia 
lui Lot numai că s-a întors de buna sa voie spre răutatea cea lumească; a prefăcut-o în piatră 
sărată, a încremenit-o, ca să nu meargă mai departe; n-a făcut-o statuie fără de interes şi fără de 
rost, ci în stare să îmbunătăţească şi să deştepte pe omul care ştie să privească lucrurile în chip 
duhovnicesc" 715 . „Cel care a auzit odată pentru totdeauna vestea cea bună, în clipa în care a 
cunoscut adevărul, să nu se mai întoarcă înapoi ca femeia lui Lot, nici la viaţa de mai înainte, de 
care era legat prin simţuri, şi nici să mai alerge iarăşi la erezii" 716 . „Nu e, aşadar, de nici un 
folos a se lepăda de lucruri cei ce nu stăruie în această judecată, ci se întorc necontenit spre cele 
părăsite, vădindu-şi dragostea faţă de ele, ca femeia lui Lot" 717 . „Nu picioarele tale, ci 
obiceiurile tale să n-o ia înapoi. [...] Urcând, mergi drept înainte, căci înapoi nu există siguranţă. 
In sus e calea, în jos prăpastia. Este greu de urcat şi primejdios de coborât" 718 . Sfântul Ioan 
Scărarul îndeamnă: „Să ne sârguim să urmăm nu pilda soţiei lui Lot, ci pe a lui Lot însuşi. Căci 
sufletul, întorcându-se de unde a ieşit, se va strica asemenea sării şi va rămâne nemişcat 
(nelucrător)" 719 . „Mintea slabă şi nebărbătească, al cărei tip e femeia, se face tot mai netrebnică 
prin întoarcerile la păcat. Căci aceasta credea o arată prefacerea în stâlp de sare, care e simbolul 
simţirii ce se usucă şi al minţii ce tinde să se întoarcă la idioţie şi a ajuns până la ultima 
nesimţire" 720 . „N-a fost mântuit Lot şi cu fetele lui pentru că au fugit în munte? Femeia lui însă s- 
a prefăcut în stâlp de sare, fiind făcută de ruşine pentru vecie, pentru că a mai păstrat în sufletul ei 

dorinţele cele rele de a se întoarce la viaţa ei trecută. Ai grijă de tine însuţi, nu te mai întoarce la 
cele ce ai lăsat! Dimpotrivă, fugi în munte, la Iisus Hristos, la piatra cea tăiată fără ajutorul 
mâinilor (Daniel 2, 34-35), care a umplut toată lumea" 721 . 

27: Iar dis-de-dimineaţă a alergat Avraam Ia locul unde stătuse-n faţa Domnului 

28: şi, cătând spre Sodoma şi Gomora şi spre tot ţinutul Câmpiei, iată c-a văzut 
fumegarea pământului ridicându-se ca fumul unui cuptor. 

29: Şi aşa a fost că, atunci când a prăpădit Dumnezeu toate cetăţile din părţile 
acelea, Dumnezeu Şi-a adus aminte de Avraam şi 1-a scos pe Lot din mijlocul prăpădului, 
atunci când a prăpădit Dumnezeu cetăţile unde trăia Lot. 

Din nou e subliniată puterea rugăciunilor drepţilor pentru ceilalţi. 

30: Iar Lot a ieşit din Ţoar şi s-a aşezat în munte, împreună cu cele două fete ale 
sale, căci se temea să locuiască în Ţoar; şi a locuit într-o peşteră, el şi cele două fete ale 
sale. 

„Acest apendice reproduce o tradiţie moabită şi amorită. Gloria unei astfel de 
ascendenţe se răsfrângea şi asupra popoarelor respective. Asemenea lui Tamar (Facerea 38), 
fiicele lui Lot acţionează nu din lipsă de pudoare, ci din impulsul puternic de perpetuare cu 
orice preţ al stirpei" 722 . 

Cum i se ceruse să urce în munte, Lot se aştepta ca şi Ţoarul să fie nimicit, motiv pentru 
care s-a retras într-o peşteră. Tip al uterului matern, peştera e legată de origini, renaştere şi ini- 
ţiere. 

31: Şi cea mai mare a zis către cea mai mică: „Tatăl nostru e bătrân, iar în ţinutul 
acesta nu-i nimeni care să intre la noi, aşa cum se obişnuieşte-n tot pământul. 

Tatăl nostru e bătrân: „în sensul: e prea bătrân spre a mai umbla să ne caute nouă 
bărbaţi" 723 . „Versetul presupune că unicii supravieţuitori ai cataclismului au fost Lot şi fiicele 
sale" 724 sau, mai exact, că aceasta era încredinţarea lor. 

32: Haidem dar să-1 îmbătăm pe tatăl nostru cu vin şi să ne culcăm cu el; şi astfel 
din tatăl nostru să ne ridicăm urmaşi". 

33: Şi-n noaptea aceea l-au îmbătat pe tatăl lor cu vin; şi a intrat cea mai mare şi-n 
chiar noaptea aceea s-a culcat cu tatăl ei; dar el nu şi-a dat seama când s-a culcat cu ea şi 
când s-a sculat. 

34: Iar a doua zi a zis cea mai mare către cea mai mică: „Iată, eu m-am culcat azi- 
noapte cu tatăl meu; să-1 îmbătăm şi-n noaptea asta cu vin şi du-te să te culci şi tu cu el; şi 
astfel să ne ridicăm urmaşi din tatăl nostru!" 

35: Şi l-au îmbătat pe tatăl lor cu vin şi-n noaptea aceea; şi a intrat şi cea mai mică 
şi s-a culcat cu el; dar el nu şi-a dat seama când s-a culcat ea şi când s-a sculat. 

36: Astfel amândouă fetele lui Lot au rămas grele de la tatăl lor. 

Fiicele lui Lot, socotind că doar ei trei au mai rămas în viaţă din neamul lor, căci nu 
cunoşteau aria calamităţii, decid să-1 îmbete pe Lot pentru a se împreuna cu el, dorind să-şi per- 
petueze neamul. „Incestul lui Lot: episodul vrea să explice originea a două popoare, moabiţii şi 
amaniţii, despre care se va spune, în Deuteronom 23, 4, că vor fi excluşi din adunarea 
Domnului. Nici Septuaginta, nici Textul Masoretic nu transmit un blam împotriva acestui incest, 
dat fiind că Lot nu este conştient de el, iar fiicele acţionează din necesitate, pentru a-şi asigura 
posteritatea. Philon totuşi le condamnă pe cele două fiice pentru faptul de a-şi fi dorit copii 
peste voinţa lui Dumnezeu {Post. 175-177). De aceea copiii vor fi blestemaţi. Irineu transmite o 
cu totul altă interpretare a episodului: Lot este figura Tatălui unic (în polemică anti- 

marcionistă), iar fiicele sale reprezintă cele două Testamente (Adv. haer. IV, 31, 2-3). în această 
cheie, Lot ar fi chiar figura lui Hristos, în care-şi au originea ambele Testamente" 725 . 

Comentatorii acestui loc condamnă uneori hotărârea fiicelor, dar e şi o altă viziune. 
„Uită-te bine la scopul urmărit de ele şi scuteşte-le de orice vină. Au socotit că prăpădul 
cuprinsese tot pământul şi n-a mai rămas nimeni în viaţă; apoi s-au uitat la bătrâneţele tatălui 
lor" 726 . în ce-1 priveşte pe Lot, „fetele lui au făcut asta înşelându-1 cu vin; prin asta a arătat că 
nu l-ar fi putut convinge pe tatăl lor să facă asta" 727 . 

37: Cea mai mare a născut un fiu şi i-a pus numele Moab, zicând: „Este din tatăl 
meu". Acesta e tatăl Moabitilor, care sunt şi-n ziua de azi. 

Este din tatăl meu: „etimologia îi aparţine Septuagintei prin aceea că numele lui Moab e 
apropiat de me'ab = ieşit din tată. Altfel, Vechiul Testament menţionează acest nume numai cu 
înţelesul de ţară sau popor" 728 . „Geografic, [numele] se referă la Iordania de est, unde se găsea o 
populaţie înrudită cu israeliţii" 729 . Urmaşii lui Moab (= de la tată; sămânţa tatălui) erau o 
populaţie numeroasă în vremea Exodului. Din acest neam va fi Rut moabiteanca, strămoaşă a 
Mântuitorului Hristos. 

38: Şi a născut şi cea mai mică un fiu şi i-a pus numele Ben- Animi, zicând: „Acesta- 
i fiul neamului meu". Acesta e tatăl Amoniţilor, care sunt şi-n ziua de azi. 

Din Ben-Ammi (= fiul poporului meu) se trag Amoniţii, alt popor canaanit. „Amoniţii au 
ocupat teritoriul din nord-estul Mării Moarte, în jurul localităţii Rabat- Amon (Deuteronom 3, 
11), actualul Aman. Născuţi din incest, atât Amoniţii cât şi Moab iţii au fost adversari 
permanenţi ai Evreilor, deşi erau înrudiţi cu aceştia prin Lot, strămoşul rămas inocent prin 
inconştienţa cu care săvârşea păcatul" 730 . 

Moabiţii şi Amoniţii revin adeseori în scrierile Vechiului Testament, ei aflându-se în 
continuă dispută cu poporul Israel. 



CAPITOLUL 20 - Avraam în Gherar. 

1: De acolo a plecat Avraam spre ţinutul Negheb şi s-a aşezat între Cadeş şi Şur; şi 
a locuit o vreme în Gherar. 

Avraam s-a mutat către hotarul de miazăzi al Canaanului, între Cadeş (= sfânt; 
consacrat) şi Sur (= zid; fugă), în Gherara (= primejduirea străbunei). Despre Negheb s-a vorbit 
la 12, 9. „Acest capitol este inserţia unui document elohist în trama narativă iahvistă şi prezintă 
un eveniment paralel cu cel din 12, 10-20, dar fără să ţină seama de cronologia contextului, în 
sensul că Sarra nu mai era demult femeie tânără. Accentul principal însă cade pe ideea că 
Dumnezeu intervine la timp întru apărarea moralei ameninţate de precauţii premature şi 
inutile" 731 . 

2: Şi a zis Avraam despre Sarra, femeia sa: „Mi-e soră", căci se temea să spună: „E 
femeia mea", ca nu cumva bărbaţii acelei cetăţi să-1 omoare din pricina ei. Iar Abimelec, 
regele Gherarului, a trimis şi a luat-o pe Sarra. 

Capitolul acesta prezintă multe asemănări cu episodul coborârii lui Avraam în Egipt. 
Abimelec (= tatăl este rege) e un nume generic pentru regii filisteni. Filistenii au ocupat coastele 
de sud-vest ale Palestinei abia în secolul al XlII-lea î. Hr., dar grupuri izolate de filisteni 
pătrunseseră în zonă cu multe secole înainte. 



725 SEPl,p. 96 

726 Sf. Ioan Gură de Aur, Omilii la Facere, XLIV, 4 

727 Sf. Ioan Gură de Aur, Omilii la Facere, XLIV, 4 

728 BBVA, p. 41 

729 GEN, p. 348 

730 BBVA, p. 41 

731 BBVA, p. 41 



104 



„Philon interpretează alegoric episodul din acest capitol. Avraam este înţeleptul, iar 
Sarra, virtutea care îi aparţine de drept înţeleptului {QG IV, 61). Origen merge mai departe şi 
vede în episod iniţierea întru înţelepciune/credinţă a lui Abimelec, care devine astfel typos-u\ 
Bisericii neamurilor (Horn. Gen. VI)" 732 . 

3: Dar Dumnezeu a intrat la Abimelec noaptea-n vis şi i-a grăit: „Iată, tu ai să mori 
din pricina femeii pe care ai luat-o, căci ea are bărbat". 

4: Dar Abimelec, care nu se atinsese de ea, a zis: „Doamne, vei ucide Tu oare chiar 
şi oameni drepţi? 

SEP 1 are neştiutor şi drept: „Abimelec nu ştie că Sarra este soţia lui Avraam. Se 
introduce ideeade greşeală fără voie" 733 . 

5: Oare acela nu mi-a spus chiar el: E sora mea!? Ba şi ea mi-a spus: Mi-e frate!... 
Eu cu inimă curată şi cu mâini nevinovate am făcut aceasta". 

Din relatare, pare superioară atitudinea lui Abimelec faţă de cea avută odinioară de 
Faraon. Din faptul că Egipteanul şi Filisteanul sunt avertizaţi de Dumnezeu, Sfântul Dionisie 
Areopagjtul trage concluzia că fiecare popor, chiar idolatru, are câte un înger păzitor 734 . 

6: Iar Dumnezeu i-a grăit în vis: „Ştiu şi Eu că tu cu inimă curată ai făcut aceasta, 
şi Eu sunt Cel ce te-a ferit să păcătuieşti împotriva Mea; iată de ce nu ţi-am îngăduit să te 
atingi de ea. 

„Abimelec are inima curată. Origen {Horn. Gen. VI) vede aici superioritatea lui 
Abimelec faţă de Faraon" 735 . 

7: Şi acum, dă-i omului femeia înapoi, căci el e proroc şi se va ruga pentru tine şi 
vei trăi; dar dacă nu o dai înapoi, să ştii că negreşit vei muri, tu şi toţi ai tăi". 

Dumnezeu îl numeşte pe Avraam prooroc. Prooroc, sau profet (gr. profitis), traduce 
ebraicul nabi, apropiat de arabul naba'a (= a vesti) ori de siriacul nabu (= a chema; a vesti). 
Sensul termenului ebraic e acela de vestitor al voii lui Dumnezeu, iar în cazul de faţă acela de 
persoană ce are relaţii privilegiate cu Dumnezeu. „Avraam este numit profet. Despre acest titlu 
conferit lui Avraam, cf. Philon, Her. 258 (orice om virtuos este profet) şi QG IV, 66. După acest 
ultim pasaj, Avraam şi-a dovedit harul profetic prin aceea că a ştiut dinainte că Abimelec nu se 
va atinge de Sarra" 736 . 

8: Şi sculându-se Abimelec a doua zi de dimineaţă, i-a chemat pe toţi slujitorii săi 
şi-n auzul lor a povestit toate acestea; şi ei, toţi oamenii, foarte s-au înfricoşat. 

9: Şi 1-a chemat Abimelec pe Avraam şi i-a zis: „Ce ne-ai făcut? Cu ce ţi-am greşit 
eu de-ai adus asupra mea şi-asupra regatului meu un păcat atât de mare? Tu mi-ai făcut 
un lucru pe care nimeni nu l-ar face!" 

10: Şi a mai zis Abimelec către Avraam: „Ce-ai urmărit de-ai făcut una ca asta?" 

11: Iar Avraam a zis: „Am crezut că prin ţinutul acesta lipseşte frica de Dumnezeu 
şi că voi fi omorât din pricina femeii mele. 

Frica de Dumnezeu: astfel a fost tradus „un termen foarte bogat semantic, GeooePeici, 
care corespunde cel mai exact lui pietas latin {respect faţă de Dumnezeu, faţă de sacru, din care 
decurge respectul faţă de semeni etc). Acest termen grecesc apare doar aici în tot Pentateuhul 
pentru a traduce ebr. yireath elohim; în restul cazurilor, apare (poPoţ Geod" 737 

12: Şi apoi, ea îmi este într-adevăr soră după tată, dar nu şi după mamă, şi mi-a 
devenit soţie. 



732 SEPl,p. 97 

733 SEPl,p. 97 

734 Cf. Despre ierarhia cerească, IX, 4 

735 SEPl,p. 97 

736 i 

Avraam afirmă că Sarra nu-i e soră şi după mamă: „variantă textuală: e fiica tatălui 
meu, dar nu şi fiica mamei mele ,m% . „După Philon şi Clement Alexandrinul, Sarra, virtutea, se 
înrudeşte cu gena masculină a omului, nu cu cea feminină (Her. şi Stromate VI, 101, 2)" 739 . 

13: Dar a fost că atunci când Dumnezeu m-a scos din casa tatălui meu ca să 
pribegesc, am zis către ea: Iată binele pe care mi-1 vei face: în tot locu-n care vom merge, 
zi despre mine: E fratele meu!" 

14: Atunci a luat Abimelec o mie de sicii de argint, vite mari şi mici, robi şi roabe, şi 
le-a dat lui Avraam; şi i-a înapoiat-o pe Sarra, femeia sa. 

Sicii: Septuaginta vorbeşte de didrahme (două drahme greceşti). „Din pasaj nu se 
înţelege bine dacă didrahmele sunt un dar separat de darurile în natură (oi, viţei etc.) sau dacă 
acestea din urmă valorează, împreună, o mie de didrahme [sicii]. Textul Masoretic nu 
menţionează suma" 740 . 

15: Şi a zis Abimelec către Avraam: „Iată, ţara mea îţi stă înainte! locuieşte unde-ţi 
place!" 

16: Iar către Sarra a zis: „Iată că-i dau fratelui tău o mie de sicii de argint; aceasta- 
ţi va fi spre cinstea feţei tale pentru toţi cei din preajma ta: tuturor te-ai dovedit 
nevinovată". 

Prin despăgubire, e îndepărtată dezonoarea de pe Avraam şi Sarra. „Text ebraic 
deteriorat, de unde mai multe variante de transcriere şi traducere. Vulgata a acreditat 
formularea: (cei o mie de sicii) vor fi ca un văl pe ochi pentru cei ce sunt împrejurul tău şi 
pentru lumea toată. Cei o mie de sicii reprezintă reparaţia pe care regele i-o datorează Sarrei şi 
mărturia că este, în continuare, o femeie onorabilă" 741 . „Darul făcut de Abimelec este 
reparatoriu; el încearcă să restaureze cinstea Sarrei în ochii celorlalţi. Textul Masoretic spune 
foarte plastic: darul acesta va fi pentru tine ca un văl dinaintea tuturor tovarăşilor tăi. Darul o 
va reabilita, aşadar, pe femeie" 742 . Dacă Anania încheie versetul cu: tuturor te-ai dovedit 
nevinovată, SEP 1 are: şi spune adevărul întreg: „(sau despre toate). Unii Părinţi (Didim, 
Eusebiu al Emesei) înţeleg spune tot ce s-a întâmplat între noi (Abimelec vrea mărturia Sarrei 
despre curăţia lui). Se mai poate înţelege însă şi altfel de acum înainte să spui tot adevărul, cum 
că eşti soţia lui Avraam" 743 . 

17: Avraam s-a rugat lui Dumnezeu, şi Dumnezeu a vindecat pe Abimelec, pe 
femeia lui şi pe roabele lui, şi ei au devenit în stare să aibă copii; 

„Origen {Horn. Gen. VI, 3) interpretează alegoric figura soţiei lui Abimelec: este 
simbolul filozofie înconjurată de artele liberale (slujitoarele sale). Avraam ar fi dorit ca şi alte 
popoare să se înfrupte din înţelepciune (Sarra), dar vremurile nu erau coapte încă. Păgânii vor 
trebui să aştepte moartea lui Iisus pentru a se putea căsători legitim cu înţelepciunea şi a face 
copii (credincioşii din Biserica creştină)" 744 . 

18: căci din pricina Sarrei, femeia lui Avraam, Domnul făcuse neroditor tot 
pântecele din casa lui Abimelec. 

Haremul lui Abimelec fusese lovit cu sterilitate, aceasta fiind moartea de care vorbise 
Dumnezeu. 



CAPITOLUL 21 -Naşterea luilsaac. Ismael e alungat. 

1 : Domnul a cercetat-o pe Sarra după cum îi spusese, Domnul a făcut pentru Sarra 
după cum îi vestise. 

,^i cercetat-o: verbul £7ri<7K£7rropai, a vizita, a cerceta, a se interesa de cineva, se 
încarcă, în Septuaginta, cu o valoare religioasă: Dumnezeu vizitează pe cineva, fie pentru a-i 
aduce o veste bună, fie pentru a-i anunţa o pedeapsă" 745 . 

2: Sarra a zămislit şi i-a născut lui Avraam un fiu la bătrâneţe, la vremea despre 
care-i vorbise Dumnezeu. 

„Pentru creştini (Ioan Gură de Aur, între alţii), Sarra simbolizează Biserica, plină de 
copiii credincioşi, după ce a fost stearpă" 746 . 

E prefigurată taina Naşterii Domnului: „Sarra era stearpă şi-i încetase cele femeieşti şi a 
născut contrar legilor firii. Aşadar, dacă cea stearpă a născut contrar legilor firii, atunci a născut 
şi Fecioara" 747 . 

3: Şi Avraam i-a pus numele Isaac fiului ce i se născuse, pe care Sarra i-1 născuse. 

4: Şi Avraam 1-a tăiat împrejur pe Isaac, fiul său, în ziua a opta, după cum îi 
poruncise Dumnezeu. 

5: Avraam însă era de o sută de ani când i s-a născut Isaac, fiul său, 

Trecuseră 25 de ani de la plecarea din Haran, timp în care Avraam a aşteptat împlinirea 
făgăduinţei. Fiul născut din credinţă e dobândit la 100 de ani, un dublu Jubileu. 

6: iar Sarra a zis: „Mi-a dat Dumnezeu de ce să râd; că oricine va auzi de asta, îmi 
va surâde". 

Aici e vorba evident despre un râs ce exprimă bucuria şi uimirea; totodată e un joc de 
cuvinte pe baza numelui Isaac (= râs; bucurie). „După Philon este vorba de râsul curat şi senin 
al sufletului plin de virtuţi; după Origen (şi Luca 6, 21) este vorba de bucuria făgăduită 
creştinilor prin botez {Horn. Ier. XX, 6)" 748 . 

7: Şi a adăugat: „Cine i-ar fi putut spune lui Avraam că Sarra va alăpta prunci la 
sân? Iată însă că i-am născut fiu la bătrâneţele lui!" 

Cuvintele Sarrei par o cântare de bucurie. 

8: Şi dacă pruncul a crescut, a fost înţărcat. Iar Avraam a făcut mare ospăţ în ziua- 
n care-a fost înţărcat Isaac, fiul său. 

9: Văzând însă Sarra că fiul egiptencei Agar, pe care acesta i-1 născuse lui Avraam, 
face glume pe seama lui Isaac, fiul ei, 

„Origen i-a consacrat o întreagă omilie lui Ismael {Horn. Gen. VII). Tradiţia ebraică îl 
tratează cu severitate pe fiul lui Agar; pentru creştini, el reprezintă sinagoga (cf Galateni 4, 29- 
30), dar, datorită episodului descoperirii fântânii cu apă vie în plin deşert, el poate fi interpretat 
şi ca figură baptismală. ♦ Cuvintele se juca împreună cu Isaac, fiul ei 749 nu apar în Textul 
Masoretic. Ele justifică, în Septuaginta, enervarea Sarrei. In ebraică verbul ţahaq a se juca 
evocă numele lui Isaac, aşa încât Sarra presimte că Ismael îi poate lua locul lui Isaac" 750 . 

10: a zis către Avraam: „Alung-o pe roaba aceasta, şi pe fiul ei!; căci fiul acestei 
roabe nu va fi moştenitor laolaltă cu fiul meu, cu Isaac!" 

E greu să ne împăcăm cu atitudinea Sarrei! Dacă s-ar părea că Ismael a fost ironic sau 
batjocoritor cu Isaac, Biblia 1914 traduce diferit: Şi văzând Sarra pe fiul Agarei Egiptencii, 
care se născuse lui Avraam, jucându-se cu fiul său... Doar sensul mistic al cererii Sarrei îi 
poate aduce acesteia circumstanţe atenuante: „Dumnezeiasca profeţie ne învaţă că aceasta pri- 
veşte mai mult moştenirea virtuţilor decât a avuţiei" 751 . 



745 SEPl,p. 99 

746 SEPl,p. 99 

747 Sf. Chirii al Ierusalimului, Catehezele, XII, 28 

748 SEPl,p. 99 

749 Cum a tradus SEP 1 şi, vom vedea mai jos, Biblia 1914. Anania are: face glume pe seama lui Isaac. 

1 1 : Dar lui Avraam i-a căzut tare greu cuvântul acesta pe seama fiului său. 

12: Dumnezeu însă a zis către Avraam: „Să nu-ţi pice greu cuvântul asupra 
băiatului şi asupra roabei [tale]; toate câte-ţi va spune Sarra, ascultă de vorba ei, căci 
numai cei din Isaac se vor numi urmaşii tăi. 

„Ultima parte a versetului e citată în Romani 9, 7 şi Evrei 11, 18" 752 . 
13: Dar şi pe fiul acestei roabe îl voi face neam mare, pentru că şi el e din sămânţa 
ta". 

„Ce altceva era în Isaac, dacă nu moştenirea sfinţeniei, care înnobilează pe tată? 
Desigur, 1-a făcut pe fiul roabei mai mare peste neamuri, ca şi cum i-ar dărui cele simple ale 
moştenirii. Dar fiului Sarrei i-a dat îndoit, fiindcă lui i-au fost dăruite nu numai cele vremelnice, 
ci chiar cele cereşti şi veşnice" 753 . Alungarea Agarei are şi un sens profetic: „Agar şi Sarra sunt 
chipurile celor două Testamente. Şi pe slujnică o aseamănă cu maica Iudeilor, adică cu 
Ierusalimul de pe pământ, fiindcă era supusă legilor robiei şi nu se distingea prin duhul liber. Iar 
de cea dintâi şi liberă, adică de Sarra, care se tălmăceşte de aceea şi Stăpână, zice că purta 
chipul Ierusalimului înalt şi de sus şi ne spune în mod clar că s-a făcut maica celor îndreptaţi 
prin credinţă şi chemaţi din făgăduinţa lui Dumnezeu ca să fie fiii lui Avraam" 754 . 

14: Atunci s-a sculat Avraam dis-de-dimineaţă, a luat pâine şi un burduf cu apă şi i 
le-a dat Agarei; şi punându-i copilul pe umeri, i-a dat drumul. Iar ea, plecând, a rătăcit 
prin pustiul Beer-Şeba. 

„Pentru Origen, apa din burduf reprezintă litera Legii, care se va isprăvi la un moment 
dat {Horn. Gen. VIII, 5). ♦ Intrigă gestul lui Avraam de a-1 pune pe Ismael /><? umărul lui Agar, 
dat fiind că Ismael avea deja cincisprezece ani (cf. Facerea 16, 16). De fapt, toată scena pare 
exagerată. Ismael pare un copil abia născut" 755 . 

„Dumnezeiescul Avraam, biruit de legea iubirii de copil, voia să poarte grijă de Ismail. 
Dar fiindcă prezicerea dumnezeiască îl îndemna să şi-1 alipească numai pe Isaac, de care era le- 
gată făgăduinţa, a slobozit pe Agar şi i-a poruncit să părăsească odată cu pruncul casa 
stăpânului, arătându-se prin aceasta de mai înainte taina lui Hristos ca chip al legii" 756 . Ismael, 
ca întâi născut, este tip al legii mozaice. El face apoi loc Legii celei noi, închipuită de Isaac. 
Deşi părinte al arabilor, Ismael, în cazul de faţă, închipuie pe Israel, iar Isaac, chiar dacă e 
strămoş trupesc al Israeliţilor, închipuie poporul creştin. „A suportat greu Avraam plecarea 
Agarei, dar a lăsat-o la porunca lui Dumnezeu. Căci a întristat cu adevărat pe Sfinţii Apostoli şi 
Evanghelişti căderea lui Israil. Dar s-au despărţit, şi nu fără voie, de el, pentru voia lui 
Dumnezeu şi pentru iubirea lui Hristos" 757 . 

Alungarea Agarei este, totodată, şi eliberarea sa din robie. Urmaşii săi vor fi oameni 
liberi, de aceeaşi cinste cu urmaşii Sarrei. Iniţial, ea a rătăcit în pustiul Beer-Şeba (= fântâna 
celor şapte; fântâna jurământului), „oază în deşertul Negeb, vechi locaş de cult canaanit al 
Dumnezeului timpurilor de început, preluat apoi de israeliţi. Ocupă un loc important în istoriile 
lui Avraam, Isaac şi Iacov" 758 . 

15: Când însă s-a sfârşit apa din burduf, ea şi-a părăsit copilul sub una dintre tufe 

16: şi s-a dus şi s-a aşezat în preajma lui ca la o bătaie de arc, căci îşi zicea: „Nu 
vreau să-mi văd copilul murind". Şi-n timp ce ea şedea acolo-n preajmă, el şi-a ridicat 
glasul şi a plâns. 

„în Textul Masoretic, Agar este cea care strigă şi plânge. Versiunea Textului Masoretic e 
mai logică, dat fiind că Ismael are deja cincisprezece ani, şi nu se poate comporta ca un 
prunc" 759 . 

17: Şi Dumnezeu a auzit glasul copilului de-acolo unde era, şi îngerul lui Dumnezeu 
a chemat-o din cer pe Agar şi a zis: „Ce e Agar? Nu-ţi fie teamă, fiindcă Dumnezeu a auzit 
glasul copilului din locul unde este! 

18: Scoală-te, ridică băiatul şi ţine-1 strâns de mână, căci popor mare voi face din 
el!" 

19: Atunci i-a deschis Dumnezeu ochii şi ea a văzut o fântână cu apă; şi s-a dus şi 
şi-a umplut burduful cu apă şi i-a dat copilului să bea 

„Pentru Grigorie al Nyssei, episodul prefigurează botezul creştin: copilul muribund este 
salvat de apa vie care ţâşneşte în chip miraculos {In diem luminum). Cf. şi Origen, Horn. Gen. 
VII,6" 760 . 

20: Şi Dumnezeu era cu băiatul; el a crescut mare, a locuit în pustiu şi a devenit 
vânător cu arcul. 

Vânătoarea indică o fire aprigă, dar şi căutarea spirituală şi distrugerea tendinţelor 
nefaste; toate acestea se potrivesc arabilor, urmaşii lui Ismael. 

21 : în pustiul Faran a locuit, iar mama sa i-a luat femeie din ţara Egiptului. 

Ismael a locuit în Faran (= podoabă; frumuseţe; glorie; frunziş bogat), pustie în nordul 
Peninsulei Sinai, la sud-vestul Mării Moarte. 

22: Şi a fost că-n vremea aceea Abimelec, împreună cu Ahuzat, fratele său de mână, 
şi cu Ficol, căpetenia oştirii sale, a zis către Avraam: „Dumnezeu e cu tine în tot ceea ce 
faci. 

Fratele său de mână: „referinţa la acest Ahuzat e specifică Septuagintei. înţelesul 
propriu al grecescului nymfagogos este: cel ce conduce mireasa la mirele ei, deci un intim al 
mirelui; în speţă: prietenul (fratele de mână) al lui Abimelec, care i-o adusese acestuia pe Sarra. 
In înţeles mai larg: om de casă; bărbat de încredere" 761 . Continuă cuvântul lui Abimelec către 
Avraam: 

23: Jură-mi acum şi aici pe Dumnezeu că nu vei fi răuvoitor, nici cu mine, nici cu 
cel născut din mine, nici cu cel din numele meu, ci că faţă de mine şi de ţara-n care te-ai 
aşezat vei arăta aceeaşi bunăvoinţă pe care am arătat-o eu faţă de tine!" 

24: Răspuns-a Avraam: „Jur!" 

Abimelec, Ahuzat (= moştenitorul fratelui) şi Ficol (= glasul tuturor) cer lui Avraam să 
jure că nu va face nici un rău Filistenilor. De aici se vede şi numărul redus al Filistenilor, din 
moment ce vor să se asigure de neostilitatea tribului condus de Avraam. Un regat în înţelesul de 
mai târziu n-ar fi pus la socoteală un mic grup de nomazi. Aşadar, a vedea în prezenţa 
Filistenilor un anacronism, aşa cum o face BJ, e doar un mod de a complica lucrurile atunci 
când nu este necesar. Jurământul „era punctul central al încheierii unei alianţe El era însoţit de 
anumite gesturi şi jertfe sau daruri. Era invocat numele lui Dumnezeu (elohim) ca cea mai înaltă 
garanţie morală, de aceea încălcarea oricărui jurământ reprezenta un păcat mare. Cuvântul 
ebraic este pus în legătură cu scheba şapte şi interpretat ca a sta sub influenţa a şapte lucruri; 
conform tradiţiei, arabii stropeau şapte pietre cu sângele celor care încheiau un legământ. 
Probabil, iniţial, jurământul era însoţit de o jertfă a şapte animale (cf. v. 28). Apropierea celor 
două cuvinte stă la baza uneia dintre interpretările denumiri Beer-Şeba" 762 . 

25: Avraam însă i-a cerut socoteală lui Abimelec, pentru o fântână de apă care-i 
fusese luată cu sila de către slugile lui Abimelec. 

26: Dar Abimelec i-a zis: „Nu ştiu cine ţi-a făcut lucrul acesta: nici tu nu mi-ai spus 
mie nimic, nici eu n-am auzit decât astăzi". 

27: Şi a luat Avraam oi şi vite şi i le-a dat lui Abimelec şi au încheiat amândoi un 
legământ 

Un legământ: „o alianţă (ca între doi egali)" 763 . 

28: Apoi Avraam a pus deoparte şapte mieluşele din turmă, 

29: iar Abimelec i-a zis lui Avraam: „Ce-nseamnă aceste şapte mieluşele pe care le- 
ai pus deoparte?" 

30: Răspuns-a Avraam: „Aceste şapte mieluşele primeşte-le din mâna mea pentru 
ca ele să-mi fie mărturie că eu am săpat această fântână". 

31: De aceea s-a şi numit locul acela Beer-Şeba, pentru că acolo au jurat ei 
amândoi. 

„Beer-Şeba: Fântâna Jurământului. O speculaţie etimologică ebraică permite şi 
traducerea: Fântâna celor şapte (în referire la versetele 28-30)" 764 . 

32: Şi astfel au făcut ei legământul de la Beer-Şeba. Iar Abimelec, împreună cu 
Ah uzat, fratele său de mână, şi cu Ficol, căpetenia oştirii sale, s-au ridicat şi s-au întors în 
ţara Filistenilor. 

„Autorul vorbeşte despre Filisteni din perspectiva epocii sale. în realitate, acest popor - 
originar din Marea Egee - a ocupat sudul Palestinei mult după Avraam, către mijlocul secolului 
XI î. Hr." 765 . Dar, cum am mai spus, grupuri de Filisteni pătrunseseră deja în Canaan încă din 
vremea patriarhului Avraam. 

Legământul a fost pecetluit lângă fântâna Beer-Şeba. In preajma fântânii era o aşezare 
purtând acelaşi nume, aşezare devenită, în timp, destul de importantă. O fântână foarte adâncă ce 
datează dinaintea construirii cetăţii e prezentă şi azi, dar nu e sigur că ar fi fântâna săpată de 
Avraam. Beer-Şeba se află la 43 km sud-est de Hebron, fiind punctul cel mai meridional al Iudeii. 

33: Iar Avraam a sădit o dumbravă la Beer-Şeba şi acolo a chemat numele 
Domnului, Dumnezeu-Cel- Veşnic. 

O dumbravă: „mai exact: o cultură vegetală. Textul Ebraic însă se referă la plantarea 
unui singur copac, din familia tamarix, specific deşertului, care poate fi şi un arbust producător 
de răşină comestibilă" 766 . 

34: Şi a locuit Avraam în ţara Filistenilor zile multe, ca străin. 

Avraam este pretutindeni străin, de la plecarea sa din Haran. Căci cel ce urmează 
chemării lui Dumnezeu nu mai vede lumea aceasta ca a sa cu adevărat, ci aşteaptă dobândirea 
patriei făgăduite, căreia Canaanul îi este doar chip văzut. 



CAPITOLUL 22 - Isaac adus spre jertfa. Urmaşii lui Nahor. 

1: Şi a fost că după toate acestea 1-a încercat Dumnezeu pe Avraam şi i-a zis: 
„Avraame, Avraame!" Iar el a răspuns: „Iată-mă!" 

„Episod devenit celebru prin originalitatea, dramatismul şi frumuseţea lui literară. 
Sfântul Pavel îi va acorda evenimentului şi o dimensiune simbolică, Isaac prefigurând jertfa şi 
învierea lui Iisus (Evrei 11, 17-19). Iconografia ortodoxă va introduce Jertfa lui Avraam în 
pictura altarului, ca simbol euharistie" 767 . „Tema capitolului este punerea la încercare a 
credinţei lui Avraam. Este unul din cele mai extraordinare episoade din întreaga Scriptură. 

Evreii îl recită cu ocazia Anului Nou; creştinii îl citesc în cheie hristologică [...]. Alte sensuri 
ale episodului sunt interzicerea de către Dumnezeu a jertfelor omeneşti şi identificarea unui loc 
de cult (Ierusalimul)" 768 . 

2: Şi [Dumnezeu] i-a zis: „Ia-1 pe fiul tău cel dorit, Isaac, cel pe care-1 iubeşti, şi du- 
te în ţinutul Moria şi adu-1 acolo ardere-de-tot pe un munte pe care ţi-1 voi spune Eu!" 

Dumnezeu, după ce a socotit credinţa lui Avraam spre dreptate, îl lasă „să cadă iarăşi în 
ispită, spre probarea lui şi spre a face fără apărare puterile întunericului" 769 . „Dumnezeu nu 1-a is- 
pitit pentru că nu ştia ce va face Avraam, ci pentru ca şi cei de pe vremea lui şi cei de mai târziu şi 
până azi să cunoască dragostea de Dumnezeu a patriarhului, şi pentru ca să afle că Avraam s-a su- 
pus întru totul poruncilor Stăpânului" 770 . Este, desigur, cea mai grea încercare pentru Avraam. 
Totodată, „Avraam, marele patriarh, aduce o jertfă neobişnuită, chip al marii Jertfe" 771 . Evreii nu 
aduceau niciodată jertfe omeneşti, asemeni canaaniţilor, ceea ce făcea ca porunca să fie de 
neînţeles pentru Avraam; în plus, toţi ai săi ar fi văzut în aceasta o ucidere; mai mult, făgăduinţele 
dumnezeieşti erau anulate prin împlinirea poruncii acesteia. Toate aceste raţiuni nu l-au împiedicat 
pe Avraam să asculta glasul Domnului. Locul indicat pentru jertfă era Muntele Moria (= pământul 
cel înalt), loc pe care, ulterior, regele Solomon va ridica Sfânta Sfintelor a Templului din 
Ierusalim. 

3: Iar Avraam s-a sculat dis-de-dimineaţă, a pus samarul pe asinul său şi a luat cu 
sine două slugi şi pe Isaac, fiul său; şi după ce-a tăiat lemnele pentru jertfă s-a ridicat şi a 
plecat spre locul de care-i vorbise Dumnezeu. 

In ciuda aparentei absurdităţi a poruncii, Avraam porneşte s-o îndeplinească. „Cei doi 
slujitori care însoţesc pe bătrân şi merg până în a treia zi socotesc că sunt chipul celor două po- 
poare chemate în robie prin lege, al lui Israil şi al lui Iuda, care socoteau că trebuie să urmeze 
numai poruncilor lui Dumnezeu şi Tatăl, ca aceia lui Avraam, necunoscând nici pe Fiul prin Ca- 
re sunt toate, nici pe Moştenitorul Tatălui, al cărui chip preafrumos îl poartă micul Isaac, aşezat 
la sânul tatălui" 772 . 

4: Iar în cea de-a treia zi, ridicându-şi Avraam ochii, a văzut locul de departe. 

„Ziua a treia: pentru creştini, prevestirea învierii lui Hristos (cf Origen, Horn. Gen. 
VIII, 4). Theodoret interpretează literalist-psiho logic: Dumnezeu îi acordă un răgaz lui Avraam 
(QG 73). ♦ Pentru Philon şi Origen, urcarea muntelui este simbolul ascensiunii spirituale a 
sufletului (Somn. I, 61-71; Horn. Gen. VIII, 4-5)" 773 . 

5: Şi le-a zis Avraam slugilor sale: „Voi rămâneţi aici, cu asinul; eu şi băieţelul ne 
ducem pân-acolo, ne vom închina şi ne vom întoarce la voi". 

„Cei doi slujitori care rămân cu măgarul sunt, după Chirii al Alexandriei, cele două 
popoare ale Legii, Israel şi Iuda, de care Avraam se îndepărtează provizoriu. Măgarul este 
simbolul încăpăţânării lor. Avraam îi anunţă pe cei doi că se vor întoarce, subînţelege Chirii, la 
sfârşitul veacurilor, când Iisus se va pogorî din cer pentru Judecată (fragmente din Glafire). ♦ 
Alţi comentatori, evrei sau creştini, au înţeles fie că Avraam minte din bunătate, fie că 
profeţeşte sfârşitul fericit al încercării" 774 . 

„Faptul că cei doi slujitori i-au urmat până în a treia zi şi nu li s-a îngăduit să urce la 
pământul cel înalt şi sfinţit, ci li s-a poruncit mai vârtos să şadă acolo cu asinul, arată cum cele două 
popoare (Israil şi Iuda) au urmat lui Dumnezeu până la timpul al treilea, adică până la cel din urmă, 
în care ni S-a arătat Hristos" 775 . înainte de Hristos au fost Legea şi Proorocii, de aceea spunem că 

El vine în timpul al treilea. Clement Alexandrinul scrie despre cele trei zile de drum până la 
Moria: „Prima zi este ziua vederii celor frumoase; a doua zi este ziua în care sufletul doreşte 
ceea ce este mai bun; în a treia zi mintea distinge cele spirituale, pentru că ochii minţii au fost 
deschişi de învăţătorul care a înviat a treia zi" 776 . 

6: Avraam a luat lemnele cele pentru jertfă şi le-a pus pe umerii lui Isaac, fiul său, 
iar el a luat în mâini focul şi cuţitul, şi amândoi au plecat împreună. 

„Deşi este vorba de un plural, creştinii interpretează lemnele ca simbol al crucii (Irineu, 
Origen, Chirii, citaţi în catenae). Isaac este pus deasupra lemnelor, aşa cum Iisus va fi pus pe 



cruce" 777 . 



E prefigurată jertfa Mântuitorului, dar, „Isaac n-a fost jertfit, cum a fost jertfit Domnul; a 
dus numai lemnele de jertfă, aşa cum Domnul a dus crucea" 778 . 

7: Dar Isaac i-a grăit lui Avraam, tatăl său; i-a zis: „Tată!" Iar acesta a răspuns: 
„Ce este, fiule?" [Isaac] a zis: „Iată focul şi lemnele; dar mielul pentru jertfă unde este?" 

Mielul: „înţelesul general al substantivului provaton este oaie, dar, atunci când are o 
încărcătură simbolică (aşa ca în cazul de faţă), se traduce mier 779 . 

8: Iar Avraam a răspuns: „Dumnezeu va vedea El însuşi de mielul pentru jertfă, 
fiule!" Şi s-au dus amândoi mai departe, împreună. 

Va vedea: „acelaşi verb înseamnă a vedea şi a se îngriji, dublă semnificaţie care 
pregăteşte cei doi termeni ai versetului 14" 780 . 

9: Iar dacă au ajuns la locul de care-i vorbise Dumnezeu, Avraam a ridicat acolo un 
jertfelnic; a aşezat lemnele pe el, 1-a legat pe Isaac, fiul său, şi 1-a pus pe jertfelnic, 
deasupra lemnelor. 

,J^egarea lui Isaac: victima consimte, după tradiţia iudaică, să fie sacrificată. Forma de 
aici a verbului ebraic, de la rădăcina aqadh, este unică în toată Biblia. A dat şi numele 
episodului: Aqedah sau legarea lui Isaac. [...] Meliton al Sardesului pune legarea lui Isaac în 
legătură cu legarea lui Iisus înaintea crucificării" 781 . 

10: Apoi Avraam şi-a întins mâna şi a luat cuţitul ca să-şi înjunghie fiul. 

11: Atunci îngerul Domnului a strigat către el din cer şi a zis: „Avraame, 
Avraame!" El a zis: „Iată-mă!" 

12: [îngerul] a zis: „Să nu-ţi ridici mana asupra băiatului, nici să-i faci vreun rău, 
căci acum ştiu că te temi de Dumnezeu şi că de dragul Meu nu l-ai cruţat nici pe fiul tău 
cel iubit!" 

Cel care află e îngerul, nu Dumnezeu Cel atotştiutor! Posibil ca, precum în cazul lui Iov, 
istoria jertfirii lui Isaac să fi avut un prolog în cer, rămas necunoscut nouă. . . 

13: Şi ridicându-şi Avraam ochii, a privit; şi iată un berbec încurcat cu coarnele 
într-un tufiş. Şi ducându-se, Avraam a luat berbecul şi 1-a adus ca ardere-de-tot în locul lui 
Isaac, fiul său. 

„Berbecul este o figură pascală, pentru creştini. [...] După unii Părinţi, sacrificarea, 
nerealizată, a lui Isaac prefigurează două aspecte consubstanţiale ale lui Iisus: divinitatea (Isaac 
nu moare, rămâne impasibil, precum Logosul); umanitatea (berbecul va muri pe altar aşa cum 
omul Iisus va muri pe cruce)" 782 . 

în cazul de faţă, berbecul e tip al Mielului Hristos, venit la plinirea vremii spre a Se 
jertfi în locul omenirii, condamnată pentru păcatele sale. „Berbecul este Cuvântul plin de 
linişte, de măsură şi de răbdare. Prin El se arată că înţelepciunea este jertfa cea bună, 

cunoaşterea chipului de a merita şi de a câştiga bunăvoinţa prin jertfa" 783 . Avraam a devenit 
sacerdot: „De preoţie a fost învrednicit să aibă parte şi Avraam şi a adus lui Dumnezeu jertfa pe 
Isaac; şi-a jertfit propria sa inimă" 784 . 

14: Avraam a numit locul acela Iahve4re, adică „Domnul vede", şi de aceea i se zice 
astăzi: „In munte Domnul va fi văzut". 

Domnul vede: „sau Domnul poartă de grijă" 1 * 5 . Domnul va fi văzut: „sau Domnul Se va 
arăta. In unul şi acelaşi verset: Dumnezeu-proniator şi Dumnezeu-teofanic" 786 . „Tradiţia 
iudaică şi creştină identifică acest loc al viziunii cu Ierusalimul, locul de cult prin excelenţă, 
pentru evrei, locul crucificării lui Iisus, pentru creştini" 787 . 

15: Şi îngerul Domnukii a strigat a doua oară din cer către Avraam 

16: şi a zis: „Juratu-M-am pe Mine însumi - zice Domnul: de vreme ce tu ai făcut 
aceasta, şi de dragul Meu nu l-ai cruţat nici pe fiul tău cel iubit, 

17: cu binecuvântare te voi binecuvânta, iar pe urmaşii tăi îi voi face numeroşi ca 
stelele cerului şi ca nisipul de pe ţărmul mării, şi urmaşii tăi vor stăpâni cetăţile 
duşmanilor lor; 

18: şi prin urmaşul tău se vor binecuvânta toate neamurile pământului, pentru că 
ai ascultat de glasul Meu". 

E marcat un alt progres: „Când îi face pentru a doua oară făgăduinţa, Scriptura constată 
că din cer s-a auzit glasul. Astfel, întâia făgăduinţă vine de pe pământ, a doua din cer" 788 . Cu- 
vântul nu e o simplă repetiţie a celor făgăduite şi altă dată, ci el „arată, prin aceasta, că pentru 
jertfa şi patimile fiului său se garantează cu tărie făgăduinţa, anunţând limpede că pentru păti- 
mirea lui Hristos rămâne asigurată credinţa şi pe seama poporului dintre neamuri, care se ţinea 
de credinţa lui Avraam (Romani 4, 16)" 789 . Urmaşii lui Avraam sunt comparaţi cu stelele şi cu ni- 
sipul mării. Deoarece stelele sunt izvor de lumină, iar nisipul e steril, „s-ar putea spune că 
imaginea cu numărul stelelor se potriveşte poporului creştin şi cea cu nisipul mării poporului 
evreu. Eu, însă, înclin să cred că atât un exemplu, cât şi celălalt, se pot aplica la amândouă 
popoarele" 790 . , Avraam a fost lăudat fiindcă n-a şovăit la auzul cuvintelor lui Dumnezeu, şi a fost 
răsplătit cu un foarte mare dar, socotind că din porunca lui Dumnezeu chiar şi uciderea copilului 
este o faptă evlavioasă" 791 . El este, în orice timp, pildă pentru dreptcredincioşi: „Cel ce a biruit 
cu făptuirea trupul şi simţirea şi lumea, care pricinuiesc desfacerea alipirii minţii de cele 
inteligibile, şi s-a apropiat în mod cunoscător numai cu mintea de Dumnezeu, unul ca acesta 
este un alt Avraam, arătând că are, printr-un har egal, aceeaşi pecete a virtuţii şi cunoştinţei ca şi 
patriarhul" 792 . 

19: Astfel Avraam s-a întors la slugile sale; şi s-au sculat şi au mers împreună la 
Beer-Şeba; şi a locuit Avraam în Beer-Şeba. 

După acest episod, se trece la descendenţii rudelor lui Avraam din Mesopotamia: 

20: Şi a fost că după ce s-au petrecut acestea, i s-a vestit lui Avraam, spunându-i-se: 
„Iată că şi Milca i-a născut fii lui Nahor, fratele tău: 

21 : pe Uţ, întâiul născut, pe Buz, fratele acestuia, şi pe Chemuel, tatăl lui Aram; 

Aram „era socotit strămoşul sirienilor" 793 . 

22: pe Chesed, pe Hazo, pe Pildaş, pe Idlaf şi pe Batuel. 

23: Iar lui Batuel i s-a născut Rebeca". Aceştia sunt cei opt fii pe care Milca i-a 
născut lui Nahor, fratele lui Avraam. 

24: Iar ţiitoarea lui, al cărei nume era Reuma, i-a născut şi ea pe Tebah, pe Gaham, 
pe Tahaş şi pe Maaca. 

La peste 30 de ani de la plecarea din Haran, Avraam primeşte veşti despre fratele său 
Nahor. Acestuia, Milca (= sfat; regină), soţia sa, i-a născut opt fii: Uţ (= sfâtuire; trăinicie), Buz 
(= dispreţ; jefuit), Chemuel (= adunarea lui Dumnezeu), tatăl lui Aram (= înălţat; nobil), Chesed 
(= cel care pustieşte), Hazo (= profet; descoperire), Pildaş (= iarbă mare; flacăra focului), Idlaf{= 
despărţit; lânced) şi Batuel (= locuinţa lui Dumnezeu). Batuel a născut pe Rebeca; Laban, un fra- 
te al ei, nu e amintit aici. Din ţiitoarea Reuma (= cea mândră; perlă), lui Nahor i s-au născut: 
Tebah (= cel rău; măcelar), Gaham (= negreală; ars de soare), Tahaş (= viezure; roşiatic) şi Ma- 
aca (= apăsare; subjugare; mâhnire adâncă; loc şes). Maaca: „mic stat aramaic, ce apare într-o 
veche listă a douăsprezece state aramaice aliate" 794 . 



CAPITOLUL 23 - Moartea şi mormântul Sarrel 

1 : Sarra a trăit o sută douăzeci şi şapte de ani - aceştia sunt anii vieţii Sarrei - 
2: şi Sarra a murit la Chiriat-Arba, care e în vale - adică în Hebron, în ţara 
Canaanului. Şi a venit Avraam s-o plângă pe Sarra şi s-o jelească. 

„Doliul presupunea plângerea mortului prin bătaia cupumnii în piept" 795 . 
3: Apoi s-a ridicat Avraam de dinaintea moartei sale şi a grăit cu fiii lui Het, 
zicând: 

,fiii lui Het. Hetiţii, popor non-indoeuropean (dar tot semiţi), al cărui centru era în 
Anatolia (Turcia de azi), pentru ca apoi să se extindă din Siria până-n sudul Palestinei. 
Important e faptul că de la ei, prin Avraam, au obţinut Evreii întâia lor proprietate în Ţara 
Făgăduinţei" 796 . 

4: „Străin sunt eu între voi şi pribeag; daţi-mi dar în stăpânire un loc de mormânt 
între voi, ca s-o strămut pe răposata mea de la mine şi s-o îngrop". 

„Obţinerea locului de veci reprezintă, conform interpretării povestitorului, începutul 
împlinirii făgăduinţei (12, 7; 13, 15; 15, 7)" 797 . „Israeliţii acordau o mare importanţă îngropării 
mortului, deoarece se credea că o viaţă fericită după moarte depinde de atenţia acordată 
cadavrului. A rămâne neîngropat reprezenta o mare nenorocire (Isaia 14, 19 ss.), o pedeapsă a 
lui Dumnezeu (Deuteronom 28, 26; IV Regi 9, 10; Ieremia 7, 33; 14, 16; 16, 4-6; 19, 7; 
Iezechiel 29, 5). Mortul trebuia îngropat în ziua moiţii, pe cât posibil într-un loc stâncos şi într-o 
groapă proprie a familiei" 798 . 

„Philon interpretează alegoric întregul episod. In privinţa acestui verset el atrage atenţia 
că Avraam, figura înţeleptului, cere dobândirea unui mormânt, nu mormântul în sine. 
Mormântul simbolizează, în cheie platoniciană, lucrurile trupeşti; prin urmare, înţeleptul cere 
dobândirea puterii de a domina lucrurile trupeşti, nu lucrurile trupeşti în sine (QG V, 75-78)' ff99 . 

Murind Sarra în Chiriat-Arba (= oraşul celor patru; cetatea uriaşilor; cetate pătrată), 
Avraam a cerut loc de îngropare fiilor lui Het (hitiţi). Israeliţii acordau o mare importanţă 
îngropării morţilor, aceştia trebuiau îngropaţi în ziua morţii, pe cât posibil într-un loc stâncos şi 
într-o groapă proprie, a familiei. Sfântul Vasile cel Mare vede a fi ilustrată aici desprinderea 

totală a lui Avraam de cele materiale: „Străin a fost şi Avraam şi nici pe o palmă de pământ nu 
era stăpân; iar când i-a trebuit pământ pentru îngropare, 1-a cumpărat cu ban" 800 . 

5: Iar fiii lui Het i-au răspuns lui Avraam, zicându-i: 

6: „Nu, domnul meu, ci ascultă-ne: Tu eşti între noi un voievod al lui Dumnezeu; 
îngroapă-ţi moarta în cel mai ales dintre locurile noastre de îngropare; nimeni dintre noi 
nu te va opri ca-n locul său de îngropare s-o aşezi pe răposata ta". 

7: Avraam s-a ridicat şi s-a plecat pân-la pământ în faţa poporului acelei ţări, în 
faţa fiilor lui Het. 

8: Şi a grăit către ei Avraam, zicând: „Dacă voi din inimă vreţi ca eu să-mi îngrop 
răposata [şi s-o strămut] de la mine, atunci ascultaţi-mă şi rugaţi-1 din partea mea pe 
Efron, fiul lui Ţohar, 

9: să-mi dea peştera Macpela, pe care o are-n capătul ţarinei lui, dar să mi-o dea pe 
câţi bani face ea, ca s-o am eu în stăpânire ca loc de veci în mijlocul vostru". 

Avraam cere să cumpere peştera Macpela (= dublă), aflată în proprietatea hititului Efron 
(= pui de căprioară; vânat tânăr), fiul lui Ţohar (= alb; nobil). „Aici sunt îngropaţi Avraam (25, 
9 ss.), Isaac (35, 27 ss.), Iacov (50, 13), Rebeca, Lia (49, 31). Descrierea tratativelor de 
cumpărare relevă cunoştinţe exacte ale vechilor obiceiuri juridice, amintite şi în tăbliţele de la 
Nuzi (cetate huritică din Mesopotamia în care au fost descoperite 4000 de tăbliţe, ce fac posibile 
confruntări cu epoca patriarhilor)'* 01 . 

10: Efron însă şedea în mijlocul fiilor lui Het. Şi i-a răspuns Efron Heteul lui 
Avraam, spunându-i în auzul fiilor lui Het şi al tuturor celor ce veniseră la poarta cetăţii 
lui: 

„In cetatea antică, Poarta era piaţa de lângă intrarea principală, loc pentru întruniri 
publice, întâlniri de afaceri, concilii nobiliare şi şedinţe de judecată. Mai târziu, în imperiul 
otoman, înalta Poartă desemna capitala însăşi, reşedinţa sultanului" 802 . 

11: „Nu. Domnul meu, ascultă-mă pe mine: îţi dau ţarina, şi-ţi dau şi peştera care 
este în ea; în faţa cetăţenilor mei ţi-o dau: îngroapă-ţi răposata". 

12: Avraam însă s-a plecat pân-la pământ în faţa poporului ţării 

13: şi i-a grăit lui Efron în auzul întregului popor al acelui ţinut: „O, numai dac-ai 
vrea să mă asculţi!: Ia de la mine preţul ţarinei, şi acolo o voi îngropa pe răposata mea". 

14: Efron i-a răspuns lui Avraam, zicându-i: 

15: „Domnul meu, ascultă-mă!: Ţarina face patru sute de sicii de argint: ce- 
nseamnă asta între mine şi tine? Prin urmare, înmormântează-ţi răposata!" 

16: Şi 1-a ascultat Avraam pe Efron; şi Avraam i-a cântărit lui Efron argintul pe 
care-1 spusese el în auzul fiilor lui Het: patru sute de sicii de argint în măsurătoarea 
negustorilor. 

„La cursul şi cântarul curent al pieţei. Argintul circula nu atât în monede, cât în lingouri, 
aşa că el era cântărit" 803 . 

17: Şi-n felul acesta ţarina lui Efron, care e lângă Macpela, în faţa stejarului 
Mamvri - ţarina şi peştera din ea şi toţi pomii din ţarină care se aflau în hotarele ei de 
jur-împrejur - a trecut 

18: în stăpânirea lui Avraam, în faţa fiilor lui Het şi a tuturor celor ce veniseră la 
poarta cetăţii. 

19: După aceasta Avraam a înmormântat-o pe Sarra, femeia sa, în peştera din 
ţarina Macpela, care e în faţa lui Mamvri - adică Hebronul -, în pământul Canaan. 

20: Astfel, ţarina şi peştera din ea, ca loc de îngropare, au trecut de la fiii lui Het în 
stăpânirea lui Avraam. 

„Vinderea peşterii împreună cu bucata de pământ în care se găsea, ca şi pomenirea 
copacilor ce se aflau într-însa, sunt procedee juridice ilustrate de acte autentice din mileniul al II- 
lea (î. Hr.)" 804 . 



CAPITOLUL 24 - Căsătoria lui Isaac cu Rebeca. 

1: Avraam era acum bătrân şi vechi de zile; şi Domnul îl binecuvântase pe Avraam 
cu de toate. 

Avraam e numit vechi de zile, asemeni lui Dumnezeu în viziunea lui Daniel (Dan. 7, 9). 
Posibil a fi un semn că Avraam ajunsese la treapta îndumnezeirii. 

2: Şi a zis Avraam către slujitorul cel mai bătrân al casei sale, cel ce cârmuia peste 
toate ale lui: „Pune-ţi mâna sub coapsa mea 

„Slujitor sau rob. Poate fi identificat cu Eliezer din 15, 2. Pentru unii Părinţi, el îi 
prefigurează pe discipolii lui Iisus care merg să caute Biserica neamurilor printre idolatri (Chirii 
al Alexandriei, Catenae in Genesim 216, ed. F. Petit)" 805 . 

„Coapsă: denumire eufemistică a sexului. Exprimă un gest ritual de întărire a 
jurământului prin implicarea forţei vitale a bărbatului. In acelaşi fel va proceda Israel cu fiul său 
Iosif (vezi 47, 29). In ambele cazuri, bătrânii sunt pe patul de moarte" 806 . 

3: şi jură-mi pe Domnul, Dumnezeul cerului şi Dumnezeul pământului, că fiului 
meu Isaac nu-i vei lua femeie dintre fetele Canaaneenilorîn mijlocul cărora locuiesc eu, 

4: ci-n ţara mea vei merge, unde m-am născut eu, la rudele mele, şi de acolo îi vei 
lua femeie fiului meu Isaac". 

Jurământul cu mâna sub coapsă era un obicei din vechime, arătând, în cazul de faţă, că 
„de acolo a luat început naşterea lui Isaac" 807 . Interdicţia de a-i lua lui Isaac femeie canaanită 
era, desigur, întemeiată religios. 

5: Iar slujitorul i-a zis: „Dar dacă femeia nu va vrea să vină cu mine în ţara 
aceasta? îl voi întoarce oare pe fiul tău în ţara din care tu ai plecat?" 

6: Avraam însă a zis către el: „Ia seama ca pe fiul meu să nu-1 întorci acolo! 

7: Domnul Dumnezeul cerului şi Dumnezeul pământului, Cel ce m-a luat din casa 
tatălui meu şi din ţara în care m-am născut, Cel ce mi-a grăit şi Care mi S-a jurat, zicând: 
„Ţie-ţi voi da pământul acesta, ţie şi seminţiei tale!, El îl va trimite pe îngerul Său înaintea 
ta, şi de acolo îi vei lua tu femeie fiului meu. 

8: Dar dacă femeia aceea nu va vrea să vină cu tine în ţara aceasta, dezlegat vei fi 
de acest jurământ, numai pe fiul meu să nu-1 întorci acolo!" 

Slujitorul e avertizat să nu întoarcă pe Isaac în Caldeea, căci Dumnezeu a făgăduit 
Canaanul urmaşilor luiAvraam. 

9: Slujitorul şi-a pus mâna sub coapsa lui Avraam, stăpânul său, şi i s-a jurat 
asupra acestui lucru. 

Acest tip de jurământ se va repeta şi la 47, 29, cum s-a arătat şi mai sus. „Atingerea 
părţilor vitale era unul dintre procedeele de pecetluire a unui jurământ'* 08 . 

10: Şi a luat slujitorul cu sine zece cămile din cămilele stăpânului său şi tot felul de 
daruri scumpe dintr-ale stăpânului său; şi s-a sculat şi s-a dus în Mesopotamia, în cetatea 
lui Nahor. 

Mesopotamia (= pământiii dintre râuri) „redă ebr. aram naharaym Arameea celor două 
fluvii, denumirea Mesopotamiei de sus, între Balih şi Hahor, doi afluenţi ai Eufratului. Acolo se 
afla Haran, reşedinţa părinţilor lui Avraam (cf. 11, 31)" 809 . 

1 1 : Şi şi-a făcut cămilele să-ngenunche lângă o fântână din afara cetăţii, spre seară, 
la vremea când ies femeile să scoată apă. 

12: Şi a zis: „Domne, Dumnezeul stăpânului meu Avraam, uşurează-mi astăzi calea 
şi fă milă cu stăpânul meu Avraam! 

13: Iată, eu stau lângă această fântână la care fetele celor ce locuiesc în cetate ies să 
scoată apă. 

14: Ei bine, fecioara căreia eu îi voi zice: Apleacă-ţi urciorul să beau! şi care-mi va 
răspunde: Bea, şi-ţi voi adăpa şi cămilele până se vor sătura!..., ea să fie aceea pe care Tu 
i-ai rânduit-o robului Tău Isaac, şi prin aceasta voi cunoaşte că faci milă cu stăpânul meu 
Avraam...". 

15: Şi a fost că mai-nainte de a fi terminat el de vorbit în cugetul său, iată că ieşea 
cu urciorul pe umăr Rebeca, fata lui Batuel, fiul Milcăi, femeia lui Nahor, fratele lui 
Avraam. 

„Scena întâlnirii slujitorului cu Rebeca, la fântână, foarte des comentată şi reprezentată 
în tradiţia creştină, este cunoscută sub numele de căutarea! peţirea miresei (uvnoTEia). 
întâlnirea lângă fântână prefigurează, pentru unii Părinţi, taina botezului, pentru alţii, preludiul 
nunţii sufletului cu Iisus ori a lui Iisus cu Biserica (ex. Grigorie al Nyssei, In diem luminum, 
GNO IX, 1, p. 231). In iconografie, scena figurează ca model al Bunei Vestiri. ♦ [...] Philon 
vede în Rebeca un simbol al înţelepciunii divine {Post. 136-140; 146-153), iar numele ei ar 
semnifica perseverenţă şi răbdare (Congr. 37-38). Pentru Părinţi, care insistă asupra termenului 
fecioară, ea prefigurează sufletul, sau Biserica, sau pe Fecioara Măria. Pentru Origen, Rebeca s- 
a adăpat din apa Scripturii şi i-a dat să bea slujitorului, care simbolizează, la rându-i, cuvântul 
inspirat, profetic. Unirea sufletului cu Cuvântul, a lui Hristos cu Biserica, nu se poate realiza 
decât lângă izvorul Scripturi (Horn. Gen. X, 2)" 810 . 

16: Fata era foarte frumoasă la chip, era fecioară, încă n-o cunoscuse nici un 
bărbat Şi dacă s-a coborât la fântână, şi-a umplut urciorul şi a urcat înapoi. 

„La fel caută şi Hristos suflete curate, ca nişte fecioare, care nu au în ele nici o pată" 811 . 

17: Atunci slujitorul lui Avraam a alergat înaintea ei şi i-a zis: „Dă-mi să beau 
puţină apă din urciorul tău!" 

18: Iar ea a zis: „Bea, domnul meu!" Şi grăbindu-se să-şi aplece urciorul pe braţ, i- 
a dat să bea 

19: până ce el n-a mai vrut. Apoi a zis: „Şi cămilelor tale le voi scoate apă până ce 
toate-şi vor potoli setea". 

20: Şi-n grabă şi-a deşertat urciorul în adăpătoare şi a alergat iar la fântână să 
scoată apă, şi a adăpat toate cămilele. 

21: Iar omul o măsura din ochi şi tăcea, dorind să ştie dacă Domnul i-a deschis 
drumul cel bun sau nu. 

Adeseori, înţelegem voia lui Dumnezeu în tăcere. „Nu numai cu limba este furat 
Domnul spre mântuire, precum a făcut tâlharul care a strigat de pe cruce, ci şi cu gândul" 812 , aşa 
cum a făcut slujitorul lui Avraam. 

22: Şi a fost că după ce cămilele toate au isprăvit de băut, omul a luat un inel de 
aur, în greutate de o jumătate de siclu, iar pentru mâinile ei două brăţări în greutate de 
zece sicii de aur 

„Un siclu =11, 424 grame. Inelul era, desigur, pentru nări (vezi Iezechiel 16, 12). Din 
versetul 47 reiese că aceste daruri i-au fost înmânate fetei după consumarea dialogului din 
versetele 23-25" 813 . 

Biblia 1914 spune cercei de aur în loc de inel, presupunând, în comentariul următor, 
cerceii pentru urechi, nu pentru nări: „Urechea împodobită arată buna ascultare. Dar au făcut-o 
frumoasă la vedere şi isprăvile faptelor sau ale mâinilor. Şi socotesc că acest lucru s-a arătat şi 
prin inelele puse în degete [sau prin brăţări - n.n.]" 814 . Dacă vom rămâne la cerceii pentru nări, 
vom lega aceştia de buna mireasmă duhovnicească, pentru a fi în ton cu comentariul de mai sus. 

23: şi a întrebat-o, zicând: „A cui fată eşti tu? spune-mi, te rog; şi dacă-n casa 
tatălui tău se află oarece loc pentru noi, să rămânem peste noapte?" 

24: Iar ea i-a zis: „Sunt fata lui Batuel al Milcăi, pe care ea i 1-a născut lui Nahor". 

25: Apoi i-a zis: „Avem din belşug şi paie şi fân, şi loc să rămâneţi peste noapte". 

Hrana duhovnicească nu se oferă tuturor la fel, ci se adaptează stării fiecăruia: „Cuvântul 
lui Dumnezeule este celor a căror grijă se învârteşte mai mult în jurul virtuţilor trupeşti paie şi 
fân, nutrind partea pătimitoare a sufletului lor spre lucrarea virtuţilor. Dar celor ce s-au ridicat 
prin contemplaţie adevărată la înţelegerea celor duhovniceşti le este pâine caie le nutreşte partea 
mintală a sufletului, spre desăvârşirea după chipul lui Dumnezeu" 815 . 

26: Şi omul s-a plecat şi s-a închinat Domnului şi a zis: 

27: „Binecuvântat fie Domnul Dumnezeul stăpânului meu Avraam, Cel ce 
dreptatea şi adevărul nu Şi le-a îndepărtat de la stăpânul meu; Domnul este Cel ce mi-a 
deschis drumul spre casa fratelui stăpânului meu". 

,JDreptatea: faptul că Dumnezeu îl consideră pe Avraam ca pe unul din drepţii Săi; 
adevărul: credincioşia lui Dumnezeu faţă de Avraam, căruia îi dăruise făgăduinţele" 816 . 
adevărul redă gr. akxfizia care traduce ebr. emet statornicie, fermitate. Cei doi termeni apar 
des împreună, exprimând în acelaşi timp bunăvoinţa şi statornicia lui Iahve, puterea Sa de 
binecuvântare şi mântuire. Dumnezeul alianţei este un Dumnezeu al Adevărului, care este fidel 
alegerii şi făgăduinţei Sale" 817 . 

28: Iar fata a alergat acasă la maică-sa şi a povestittoate acestea. 

Acasă la maică-sa: „literal: la casa mamei sale, expresie din care reiese că Batuel nu 
mai trăia, fata fiind în grija mamei şi a fratelui ei'* 18 . 

29: Rebecaînsă avea un frate, al cărui nume era Laban. Laban a alergat afară spre 
omul acela, la fântână. 

Laban (= alb), „iniţial, provenind din cultul Lunii. Alături de Esau, cea mai pregnantă 
figură secundară din istoria Patriarhilor" 819 . 

30: Fost-a deci că dacă a văzut el inelul, precum şi brăţările la mâinile surorii sale, 
şi dacă a auzit cuvintele Rebecăi, sora sa, care spusese: „Iată cum mi-a vorbit mie omul 
acela!", s-a dus la acel om, care şedea-n preajma cămilelor, la fântână, 

„Apare încă aici o trăsătură de caracter fundamentală a lui Laban - lăcomia" 820 . Se mai 
deduce că Batuel murise, de vreme ce Rebeca a alergat la mama sa, iar slujitorul e întâmpinat de 
fratele său. 

31: şi i-a zis: „Intră, binecuvântatul Domnului!; de ce stai afară? că eu ţi-am gătit 
casă, precum şi loc pentru cămilele tale". 

32: Aşa că omul a intrat în casă; şi [Laban] a despovărat cămilele şi le-a dat paie şi 
fân; iar lui şi oamenilor care erau cu el, apă să-şi spele picioarele. 

33: Apoi le-a pus înainte mâncare, dar el [omul] a zis: „Eu nu voi mânca până nu 
voi spune ce am de spus". „Spune!", i-a zis [Laban], 

Biblia 1982 indică aici numele slujitorului; acesta e Eliezer Damascul, amintit şi la 15, 
2. LaAnania, numele acestuia nu e indicat, nici aici, nici în continuare. 

34: Atunci el a zis: „Eu sunt slujitorul luiAvraam. 

35: Domnul 1-a binecuvântat foarte pe stăpânul meu şi 1-a înălţat; şi i-a dat turme 
şi cirezi, argint şi aur, robi şi roabe, cămile şi asini. 

36: Iar Sarra, femeia stăpânului meu, i-a născut stăpânului meu un fiu la 
bătrâneţele ei, căruia el i-a dat tot ceea ce are. 

37: Şi stăpânul meu m-a pus să jur, zicând: Fiului meu să nu-i iei femeie dintre 
fetele Canaaneenilor, în ţara cărora trăiesc, 

38: ci mergi la casa tatălui meu şi la neamurile mele, şi de-acolo ia-i femeie 
feciorului meu! 

39: Iar eu am zis către stăpânul meu: Poate că femeia nu va vrea să vină cu mine... 

40: El însă mi-a răspuns: Domnul înaintea Căruia umblu eu îl va trimite la tine pe 
îngerul Său, îţi va deschide drumul şi-i vei lua fiului meu femeie din rudele mele şi din 
casa tatălui meu: 

41: atunci vei fi slobod de jurământul meu, când te vei duce la rudele mele; şi dacă 
nu ţi-o vor da, dezlegat vei fi de jurământul meu. 

42: Aşadar, ajungând eu astăzi la fântână, am zis: Doamne, Dumnezeul stăpânului 
meu Avraam, de va fi ca Tu să-mi deschizi mie drumul pe care merg, 

43: iată, eu stau aici la fântână, şi fetele locuitorilor cetăţii vor veni să scoată apă; ei 
bine, fecioara căreia eu îi voi spune: Dă-mi să beau puţină apă din urciorul tău! 

44: şi care-mi va zice: Bea, şi-ţi voi adăpa şi cămilele!, aceea să fie femeia pe care 
Domnul i-a rânduit-o robului Său Isaac, şi prin aceasta voi cunoaşte că ai făcut milă cu 
stăpânul meu Avraam. 

45: Şi a fost că încă nu isprăvisem eu de grăit acestea în mintea mea, când iată că a 
ieşit Rebeca, cu urciorul pe umăr; ea s-a coborât la fântână şi a scos apă. Iar eu i-am zis: 
Dă-mi să beau! 

46: Şi ea de-ndată şi-a lăsat urciorul de pe umăr, zicând: Bea, şi-ţi voi adăpa şi 
cămilele! Şi am băut eu, iar ea mi-a adăpat şi cămilele. 

47: Apoi am întrebat-o şi am zis: A cui fată eşti tu? spune-mi, te rog! Şi ea a zis: 
Sunt fata lui Batuel, fiul lui Nahor, pe care i 1-a născut Milca. Atunci i-am pus inelul, şi 
brăţările la mâini. 

I-am pus inelul: „în Textul Ebraic: i-am pus inelul în nărf ,m . 

48: După aceea m-am plecat şi m-am închinat Domnului şi L-am binecuvântat pe 
Domnul, Dumnezeul stăpânului meu Avraam, Care m-a călăuzit pe drumul cel drept, ca s- 
o iau pe fata fratelui stăpânului meu pentru fiul său. 

Drumul cel drept: „calea adevărată, între altele posibile, este aici aceea care se 
dovedeşte încununată de succes'* 22 . 

49: Şi acum, dacă vreţi să arătaţi milă şi credincioşie faţă de stăpânul meu, spuneţi- 
mi-o; iar de nu, de asemenea spuneţi-mi-o; ca să mă pot în turna la dreapta ori la stânga". 

50: Şi răspunzând Laban şi Batuel, au zis: „Lucrul acesta vine de la Domnul, iar 
noi nu-ţi putem spune nici de rău, nici de bine. 

Răspunzând Laban şi Batuel: „în realitate, Laban şi Milca. Batuel este aici nume 
substitutiv, al celui ce reprezintă autoritatea paternă şi al cărui consimţământ este absolut 

formal, de vreme ce întregul eveniment se consumă prin intervenţia directă a lui Dumnezeu 
(vezi şi versetul următor). Altfel, numele lui Batuel nu apare în nici unul din momentele-cheie 
ale logodnei" 823 . De notat că Laban, deşi idolatru, e încredinţat că toate sunt după o rânduială 
divină. 

5 1 : Iată, Rebeca îţi stă înainte; ia-o şi du-te şi să fie ea femeia fiului stăpânului tău, 
după cum a grăit Domnul!" 

52: Şi de-ndată ce a auzit cuvintele lor, slujitorul lui Avraam I s-a închinat 
Domnului până la pământ. 

53: Slujitorul a scos apoi odoare de argint şi de aur, şi haine, şi le-a dat Rebecăi; de 
asemenea, daruri bogate a dat fratelui şi mamei ei. 

54: Şi au mâncat şi au băut, el şi oamenii care erau cu el, şi au rămas acolo peste 
noapte. Iar dacă s-au sculat dimineaţa, el a zis: „Daţi-mi drumul să mă duc la stăpânul 
meu!" 

55: Dar fratele şi mama ei au zis: „Să mai rămână fata cu noi măcar vreo zece zile; 
şi apoi se va duce!" 

56: El însă le-a zis: „Nu-mi amânaţi plecarea; de vreme ce Domnul mi-a deschis 
drumul, lăsaţi-mă să plec la stăpânul meu!" 

57: Ei au zis: „S-o chemăm pe fată şi s-o întrebăm pe ea ce gânduri are". 

58: Şi au chemat-o pe Rebeca şi i-au zis: „Vrei tu să te duci cu omul acesta?" Iar ea 
a zis: „Mă voi duce!" 

Nu doar râvna slujitorului e vrednică de laudă, ci şi hotărârea Rebecăi de a îndeplini 
hotărârea divină, în pofida rudelor dtpă trup ce caută s-o întârzie. 

59: Atunci au lăsat-o pe Rebeca, sora lor, să plece împreună cu doica ei, cu 
slujitorul lui Avraam şi cei ce erau cu el. 

Sora lor: „pluralul acesta îi implică pe toţi membrii familiei al cărei cap fusese 
Laban" 824 . Doica Rebecăi, Debora, va fi numită la 35, 8. 

60: Şi au binecuvântat-o pe Rebeca, sora lor, şi au zis: „Să devii tu, sora noastră, 
mii de miriade, iar urmaşii tăi să stăpânească cetăţile vrăjmaşilor lor!" 

„In ebraică, numele Rebecăi şi substantivul miriade alcătuiesc o asonantă pe care o 
folosesc cei ce-i fac urările: ea să devină mama unui număr infinit de oameni" 825 . Putem 
înţelege, prin mii de miriade, norul de mărturisitori ai dreptei credinţe, biruitori în războiul cel 
nevăzut împotriva puterilor diavolului. 

61: Apoi, sculându-se Rebeca şi slujnicele ei şi urcându-se pe cămile, l-au urmat pe 
omul acela; aşa că slujitorul, luând-o pe Rebeca, a plecat 

62: Isaac însă venise din Beer-Lahai-Roi, şi locuia în ţinutul Negheb. 

63: Iar spre seară a ieşit Isaac la câmp să se plimbe şi, ridicându-şi ochii, a văzut 
cămilele venind. 

In loc de să se plimbe, SEP 1 are: să cugete: „Aici Isaac iese în pustiu să cugete sau, 
după interpretarea lui Philon, să vorbească cu Dumnezeu {Leg. III, 43; QG V, 140). Aquila şi 
Symachos folosesc verbul a vorbi, subînţelegând cu Dumnezeu. Acesta este şi sensul meditaţiei: 
dialogul intim cu divinitatea" 826 . 

64: Iar Rebeca şi-a ridicat şi ea ochii şi 1-a văzut pe Isaac şi a sărit jos de pe cămilă 

65: şi i-a zis slujitorului: „Cine este omul acela care vine pe câmp în întâmpinarea 
noastră?" Iar slujitorul i-a zis: „Acesta-i stăpânul meu!" Atunci ea şi-a luat vălul şi s-a 
acoperit. 

„Vălul: gr. târzie GEpioxpov desemnează un veşmânt uşor, răcoros, pentru vreme de 
arşiţă" 827 . 

66: Slujitorul i-a povestit lui Isaac toatelucrurile pe care le făcuse. 

67: Şi Isaac a dus-o în cortul mamei sale. Şi a luat-o pe Rebeca, şi aceasta a devenit 
femeia lui; şi el a iubit-o. Şi s-a mângâiat Isaac de pierderea mamei sale, Sarra. 

Iubirea dintre Isaac şi Rebeca e încă un semn al rânduielii divine după care s-a încheiat 
această căsătorie. 



CAPITOLUL 25 - A doua căsătorie a lui Avraam. Moartea lui Avraam. Esau şi 
Iacob, fiii lui Isaac. 

1: Avraam însă şi-a mai luat o femeie, al cărei nume era Chetura. 

După moartea Sarrei, Avraam s-a căsătorit cu Chetura (= tămâie; cea învăluită în 
mireasmă de mirodenii), femeie de neam arab. „Origen justifică alegoric recăsătorirea lui 
Avraam: a treia soţie, după Sarra şi Agar, ar simboliza ştiinţele profane {Horn. Gen. XI, 1-2). Prin 
urmare, Avraam îşi înmulţeşte capacităţile" 828 . Arătăm aici că Agar n-a fost tocmai soţie, după 
cum şi Chetura pare a fi fost doar ţiitoare. Aceasta, însă, nu afectează tâlcuirea. „Acest episod 
este adăugat istoriei lui Avraam cu intenţia de a arăta că Isaac este moştenitorul cu drepturi 
depline, şi nu triburile deşertului arabic'* 29 . 

2: Ea i-a născut pe Zimran, Iocşan, Medan, Madian, Işbac şi Şuah. 

Fiii lui Avraam şi ai Cheturei au fost: Zimran (= renumit; cântăreţ), Iocşan (= păsărar), 
Medan (= ceartă; măsură), Madian (= judecată; lut sângeros), Işbac (= părăsit; liber) şi Şuah (= 
groapă; adâncime). Aceştia vor convieţui cu urmaşii lui Ismael, din ei descinzând populaţiile 
Arabiei. ,Madian: eponimul madianiţilor, populaţie nomadă renumită pentru cămilele sale (cf. 
Judecătoria, 5; 8, 26)" 830 . 

3: Lui Iocşan i s-au născut Şeba, Teman şi Dedan. Iar fiii lui Dedan au fost: Raguel, 
Navdeel, Aşurim, Letuşim şi Leumim. 

Fiii lui Iocşan: Şeba (= jurământ; şapte; fiul furtunii), Teman (= ţinut sudic) şi Dedan (= 
adânc; şes). Fiii lui Dedan: Raguil (= păstorul Domnului), Navdeel (Raguil şi Navdeel apar doar 
în Septuaginta) , Aşurim (= om liber; fericit), letuşim (= ciocănitor; bătător) şi leumim (= 
seminţii; mulţimea poporului). ,f)edan [...]: acest nume îl poartă un urmaş al lui Ham, aici 
eponimul unei populaţii cunoscute prin comerţul de cămile" 831 . ,Aşurim [...]: în alte părţi ale 
Facerii (2, 14; 10, 11.22) denumeşte personaje şi populaţii diferite, aici este considerat ca 
eponimul unei populaţii arabice" 832 . 

4: Iar fiii lui Madian au fost: Efa, Efer, Enoh, Abida şi Eldaa. Aceştia toţi au fost fiii 
Cheturei. 

Fiii lui Madian: Efa (= ascunzătoare; obosit), Efer (= căprioară; omul prafului), Enoh (= 
iniţiat; înarmare), Abida (= tatăl cunoaşterii) şi Eldaa (= hotărârea lui Dumnezeu). 

5: Avraam, însă, toate averile sale i le-adat fiului său Isaac. 

6: Cât despre fiii ţiitoarelor sale, Avraam le-a făcut daruri şi, încă fiind el în viaţă, 
i-a trimis departe de la Isaac, fiul său, spre răsărit, în ţinuturile Soarelui-Răsare. 

De aici, Chetura pare a fi fost doar ţiitoare, nu soţie. Fiii săi, ca şi Ismael, sunt trimişi de 
lângă Isaac, doar acesta urmând a-1 moşteni pe Avraam, după cum a hotărât Dumnezeu 

7: Zilele vieţii lui Avraam, câte le-a trăit, au fost o sută şaptezeci şi cinci de ani. 

8: Şi dându-şi cea din urmă suflare, a murit Avraam la bătrâneţi fericite, bătrân şi 
sătul de zile, şi s-a adăugat la poporul său. 

Sătul de zile: „Expresia a fost interpretată spiritual de Philon şi Origen: sfârşitul vieţii 
omului înţelept coincide cu împlinirea lor spirituală (Philon, QG IV, 152; Origen, Horn. Ies. 
XVI, 1). ♦ s-a adăugat sau a fost adăugat la poporul său: expresie devenită clasică pentru 
obştescul sfârşit. Pentru omul tradiţional moartea nu este un act solitar, ci obştesc, solidar: prin 
moarte, omul este adăugat unei entităţi colective" 833 . 

9: Iar fiii săi, Isaac şi Ismael, l-au îngropat în peştera Macpela, din ţarina lui Efron, 
fiul lui Ţohar Heteul, în faţa stejarului Mamvri, 

10: ţarina şi peştera pe care Avraam le cumpărase de la fiii lui Het. Acolo sunt 
îngropaţi Avraam şi Sarra, femeia lui. 

Avraam a murit în vârstă de 175 de ani şi a fost îngropat de către fiii săi în peştera 
Macpela, alături de Sarra. Cu timpul, au mai fost îngropaţi aici: Isaac, Iacov, Rebeca, Lia şi, 
după cum susţin localnicii, Iosif, deşi Scriptura indică mormântul acestuia a fi la Sichem (Iosua 
24, 32). Irod cel Mare a împrejmuit mormântul patriarhilor cu un zid impozant, alcătuit din blo- 
curi de piatră de 6-7 metri. In secolul VI d. Hr., împăratul Justinian a construit deasupra 
mormântului o bazilică. După cucerirea Palestinei de către arabi, în anul 650, locul a fost trans- 
format în moschee. In anul 1215, cruciaţii au deschis mormintele patriarhilor, găsind trupurile 
acestora nestricate. începând cu anul 1268, creştinilor li s-a interzis accesul în moschee şi 
peşteră. 

11: Şi a fost că după moartea lui Avraam 1-a binecuvântat Dumnezeu pe Isaac, fiul 
lui. Isaac locuia la Beer-Lahai-Roi. 

Beer-Lahai-Roi a mai fost amintită la 16, 14 şi 24, 62. 

12: Iată-i acum şi pe urmaşii lui Ismael, fiul lui Avraam, cel pe care i 1-a născut lui 
Avraam egipteanca Agar, slujnica Sarrei; 

13: şi iată numele fiilor lui Ismael, după numele neamurilor lor: întâiul născut al 
lui Ismael a fost Nebaiot; după el urmează Chedar, Adbeel şi Mibsam, 

14: Mişma, Duma şi Masa, 

15: Hadad, Tema, Etur, Nafiş şi Chedma. 

16: Aceştia sunt fiii lui Ismael şi acestea sunt numele lor, după aşezările lor şi după 
taberele lor; doisprezece voievozi, după neamurile lor. 

Aşezările: „aşezările (satele) celor ce adoptaseră viaţa sedentară" 834 . Taberele: „taberele 
celor rămaşi încă nomazi. Cuvântul original indică un loc de popas, în special pentru turme" 835 . 

Cei 12 fii ai lui Ismael, părinţi a tot atâtea triburi arabe, au fost: Nebaiot (= plugar; locuri 
înalte), Chedar (= negru; puternic), Adbeel (= sluga Domnului), Mibsam (= mireasmă), Mişma 
(= veste; faimă), Duma (= tăcere; liniştea morţii), Masa (= povară; dar), Hadad (= bucuros; 
aspru; nobil), Tema (= minune; pustie), Etur (= îngrăditură; satul nomazilor), Nafiş (= întindere; 
veselie) şi Chedma (= răsărit; origine). „Tema [...]: eponimul populaţiei dintr-o oază din nord- 
vestul Arabiei, cu un important caravanserai la încrucişarea unor căi comerciale importante" 836 . 
,JZtur [...]: eponimul unui ţinut în nord-estul Galileei" 837 . Aceştia sunt „urmaşii lui Ismael, 
constituiţi într-o alianţă de douăsprezece triburi, crescători de vite mici, neguţători de cămile, 
nomazi şi briganzi" 838 . 

17: Iar anii vieţii lui Ismael aceştia sunt: o sută treizeci şi şapte; şi dându-şi suflarea 
din urmă, a murit şi s-a adăugat la neamul său. 

18: Iar el s-a întins de la Havila până la Sur, care este în faţa Egiptului, pe drumul 
ce duce spre Aşurim; el şi-a făcut aşezare în faţa tuturor fraţilor săi. 

Ismael, în vârstă de 137 ani, trece la părinţii săi; astfel, Scriptura arată că locul său e 
lângă Avraam. Sunt indicate, apoi, limitele Arabiei vechi, adică întinderea neamului lui Ismael, 
indicat în text printr-un singular generic. Aşurim: „în numeroase traduceri: Asiria. Mai nou, 
TOB şi OSTY corectează grafia şi lecţiunea: e vorba de numele menţionat în versetul 3" 839 . 
,JrIavila [...]: aici un ţinut a cărei localizare este nesigură. Denumirea şi descrierea identică, pe 
de o parte, a locului de aşezare a ismaeliţilor, pe de altă parte, a madianiţilor arabici (I Regi 15, 
7), pare a demonstra căîn Arabia era totuşi cunoscut un ţinut ce se numea astfel" 840 . 

19: Iar spiţa neamului lui Isaac, fiul lui Avraam, aceasta este: lui Avraam i s-a 
născut Isaac. 

20: Isaac însă era de patruzeci de ani când şi-a luat de femeie pe Rebeca, fata lui 
Bătuci Aramcul din Mesopotamia şi sora luiLaban Arameul. 

21: Isaac I s-a rugat Domnului pentru Rebeca, femeia sa, că era stearpă; şi Domnul 
1-a ascultat, iar femeia lui, Rebeca, a zămislit. 

22: Dar copiii se îmbrânceau într-însa, iar ea a zis: „dac-aşa-i să-mi fie, de ce mai 
sunt aşa?...". Şi s-a dus să-L întrebe pe Domnul. 

„S-a dus să-L întrebe pe Domnul - Textul Masoretic: YHWH; în Targumuri apare glosa: 
S-a dus la casa de învăţătură a marelui Şem (= Marele Nume, adică Domnul). Theodoret al 
Cyrului {QG 77), Ioan Gură de Aur (ad loc.) presupun că Rebeca merge să consulte un preot, iar 
acest preot ar fi Melchisedec" 841 . 

Rebeca s-a dus să întrebe pe Domnul, adică „a alergat la adevărata cunoştinţă, a alergat 
la preot, slujitorul lui Dumnezeu" 842 . 

23: Domnul însă i-a zis: „Două neamuri sunt în pântecele tău, şi două popoare din 
pântecele tău se vor împărţi; unul va fi mai puternic decât celălalt, iar cel mai mare îi va 
sluji celui mai mic!" 

„Profeţia marchează un moment de răscruce a istoriei, momentul separării celor două 
popoare gemene. Philon vede în acest pasaj obligaţia, din partea sufletului, de a despărţi răul de 
bine {QG VI, 206; Sacrif. 4; Congr. 129; Praem. 63). Părinţii văd separarea creştinilor de evrei, 
o dată cu venirea lui Iisus (ex.: Epistola lui Barnaba 13, 2 şi Irineu Adv. haer. IV, 21, 2-3). 
Pasajul ridică spinoasa problemă a elecţiunii/alegerii divine, dat fiind că în Osea 12, 4 se spune 
că Iacob l-a lovit cu călcâiul, 1-a întrecut pe Esau încă din pântecele mamei. Despre aceasta cf. 
Origen, Deprinc. III, 1, 22; Corn. Io. II, 191; Horn. Gen. XII, 1-4" 843 . 

24: Şi când i-a venit Rebecăi vremea să nască, iată că-n pântecele ei erau doi 
gemeni. 

„Când i s-a împlinit vremea să nască: după Origen, acest verb este întrebuinţat doar în 
legătură cu sfintele femei din Scriptură (aici, Rebeca; în Luca 1, 57, Elisabeta şi în Luca 2, 6, 
Măria; cf. Horn. Gen. XII, 3)" 844 . 

25: Fiul cel întâi-născut a venit afară roşu, păros peste tot ca o pâslă; şi i-a pus 
numele Esau. 

„Esau înseamnă păros; în sens mai larg: acoperit cu păr roşu" 845 . După textul grec: 
„roşcovan: în greacă, 7ri)ppdKT|ţ, de la nvp,foc. Aşadar roşu ca para focului. Nu se poate spune 
precis dacă textul se referă la culoarea părului sau la aceea a pielii lui Esau. Philon (QG VI, 160 

şi 170) pare să înţeleagă adjectivul în al doilea sens" 846 . ,Jisau [...] probabil păros. Etimologii 
populare ca aceea care îl numeşte şi Edom < admoni roşu [...], sau aceea care îl compară cu un 
cojoc, se'ar, şi îl localizează astfel în ţinutul muntos Seir, fac din el strămoşul edomiţilor, 
populaţie înrudită cu israeliţii, care în cursul sec. al XlII-lea î. Hr. s-a stabilit în ţinutul stâncos 
de la est de valea Iordanului. Cultivatori de viţă de vie, meşteşugari şi comercianţi, au fost 
subjugaţi de David, care ocupă astfel şi calea de acces la Marea Roşie; s-au eliberat abia în sec. 
al IX-lea, în jurul anului 840 î. Hr." 847 . 

26: După aceea a ieşit fratele acestuia, ţinându-1 cu mâna pe Esau de călcâi; şi i s-a 
pus numele Iacob. Iar Isaac era de şaizeci de ani când i s-au născut aceştia din Rebeca. 

Ţinându-l cu mâna de călcâi: „cu semnificaţia: spre a-1 împiedica să se nască primul (cu 
prerogativele întâiului-născut); gestul îl anunţă pe Iacob de mai târziu" 848 . Iacob: „numele lui 
Iacob este prescurtarea expresiei Yaaqob-El = Dumnezeu să ocrotească"^ '. „Septuaginta 
pierde jocul sonor între numele lui Iacob şi aqebh, călcâi. Tradiţia iudaică interpretează 
peiorativ figura lui Esau şi pozitiv pe cea a lui Iacob (cf, spre exemplu, Cartea lui Enoh 89). 
Tradiţia rabinică îl va identifica pe Iacob cu poporul lui Israel, făcând din Esau figura, negativă, 
a Romei [...]. Unii creştini din vechime au păstrat valoarea termenilor ecuaţiei, schimbând însă 
ecuaţia: pentru ei, Iacob este cel pe care Dumnezeu 1-a iubit (Maleahi 1, 2-3; cf. Romani 9, 13), 
iar Esau este poporul iudeu încăpăţânat în nerecunoaşterealui Iisus ca Mesia" 850 . 

Rebeca (= răbdare) a născut doi gemeni: pe Esau (= păros), strămoşul edomiţilor, şi pe 
Iacov (= Dumnezeu să ocrotească; cel ce ţine de călcâi; cel ce înşeală). Copiii s-au născut abia 
la 20 de ani după căsătoria părinţilor. Ca şi Sarra, Rebeca naşte după ani îndelungaţi de 
rugăciune. Avertizată, prin preot, asupra viitorului celor doi copii, ea va susţine pe Iacov, cel de 
al doilea născut, spre a împlini planul divin. 

27: Băieţii s-au făcut mari; Esau era vânător încercat, om al câmpiei; Iacob era om 
liniştit, trăind în corturi. 

Om liniştit: SEP 1 are om simplu: simplu, de fapt, ne-prefăcut (ankaGToq) îl traduce pe 
ebr. tam, integru, perfect, desăvârşit. Aquila va traduce adj. Ebraic prin aitkovq, simplu, iar 
Symmachos, prin aprapoţ, ireproşabil, neîntinat. Plecând de la echivalarea lui Symmachos, 
Sever al Antiohiei va vorbi despre neîntinarea Bisericii, prefigurată de lacom (Catenae in 
Genesim 260, ed. F. Petit). Simplitatea lui Iacob trebuie interpretată ca o virtute (cf. Atanasie, 
Viaţa lui Antonie 1, 3). Ea este una din virtuţile filozofice prin excelenţă, desemnând stare3a de 
curăţire a sufletului de tot ce este neesenţial, superfluu" 851 . 

28: Isaac îl iubea pe Esau, fiindcă-i plăcea vânatul acestuia; Rebeca însă îl iubea pe 
Iacob. 

29: Iacob îşi fierbea o fiertură când Esau a venit din câmpie, hămesit. 

30: Şi a zis Esau către Iacob: „Dă-mi să mănânc din această fiertură roşie, că sunt 
hămesit!" Iată de ce s-a numit el Edom. 

„Culoarea fierturii de linte, exprimată în ebraică prin cuvântul adom = roşu, e o altă 
explicaţie a lui Edom, cel de al doilea nume al lui Esau" 852 . 

31: Iacob însă i-a zis lui Esau: „Vinde-mi acum, de-ndată, dreptul tău de-ntâi- 
născut!" 

Esau s-a mai numit şi Edom (= roşu), nume ce sugerează firea sa războinică. Iacov i-a 
cerut, în schimbul mâncării, să-i vândă dreptul de întâi-născut. „Primul născut se bucura de 

drepturi speciale: moştenea dublu decât fraţii săi, devenea capul familiei după moartea tatălui, 
dar ceea ce însemna un privilegiu deosebit era obţinerea binecuvântării (cf. 12, 2)" 853 . 

Spre deosebire de Esau, Iacov era om liniştit, trăind în corturi, „adică făcea uz de 
simplitatea firii sale, fără să ia, ca o mască, o înfăţişare, făurită cu meşteşug pentru înşelarea 
celor din jurul său. De aici se vede că inocent este omul care n-a făcut experienţa răului'* 54 . 

32: Esau a zis: „Iată, eu stau să mor; la ce-mi e bun dreptul de-ntâi-născut?...". 

33: Iacob i-a zis: „Jură-mi-te-acum, de-ndată!" Şi i s-a jurat şi i-a vândut lui Iacob 
dreptul său de întâi-născut 

34: Atunci Iacob i-a dat lui Esau pâine şi fiertură de linte, iar acesta a mâncat şi a 
băut, apoi s-a sculat şi s-a dus. Şi astfel şi-a nesocotit Esau dreptul său de-ntâi-născut. 

Esau „apare aici ca personaj impulsiv, stăpânit de patima momentului, fără înţelegerea 
adâncă pentru privilegiul său de prim-născut şi astfel moştenitor al făgăduinţei divine făcute 
seminţiei lui Avraam, de aceea în alte texte este numitp£pr|}uO<g cel fără simţ pentru divin ,,S55 . 

„Iată, aici s-a răsturnat rânduiala! Vrednicia de întâi-născut a trecut asupra celui în 
sufletul căruia strălucea virtutea" 856 . 



CAPITOLUL 26 - Isaac în ţara Filistenilor. Legământul cu Abimelec. 

Lui Isaac i s-a făcut aceeaşi făgăduinţă ca şi lui Avraam. In plus, evenimentele descrise 
în acest capitol arată şi o asemănare a vieţilor celor doi. 

1: Şi a fost o foamete în ţară - în afară de foametea cea dintâi, care se întâmplase în 
zilele lui Avraam - şi Isaac s-a dus în Gherara, la Abimelec, regele Filistenilor. 

„Pentru majoritatea comentatorilor antici, este vorba de acelaşi Abimelec ca în 20, 1-2. 
Pentru Teofil al Antiohiei, acest Abimelec este alt personaj decât primul" 857 . Şi noi înclinăm 
către această din urmă opinie, dat fiind timpul îndelungat scurs între cele două evenimente. 

2: Iar Domnul i S-a arătat şi i-a zis: „Să nu te cobori în Egipt, ci locuieşte-n ţara pe 
care ţi-o voi spune Eu. 

3: Fă-ţi adăpost în ţara aceasta, şi Eu voi fi cu tine şi te voi binecuvânta, că ţie şi 
urmaşilor tăi vă voi da toate ţinuturile acestea şi-Mi voi plini jurământul cu care M-am 
jurat lui Avraam, părintele tău. 

Fă-ţi adăpost: „în Septuaginta, verbul parikeo = a locui pe lângă cineva, a fi vecinul 
cuiva; a locui undeva ca rezident" 858 . 

4: Pe urmaşii tăi îi voi face mulţi ca stelele cerului, şi urmaşilor tăi le voi da toate 
ţinuturile acestea; şi-ntru urmaşii tăi se vor binecuvânta toate popoarele pământului, 

5: pentru că Avraam, părintele tău, a ascultat de cuvântul Meu şi a păzit poruncile 
Mele, poveţele Mele, rânduielile Mele şi legile Mele!" 

6: Şi a locuit Isaac în Gherara. 

7: Dar locuitorii acelui ţinut l-au întrebat despre Rebeca, femeia sa, şi el a spus: 
„Aceasta-i sora mea", ca nu cumva oamenii locului să-1 omoare din pricina Rebecăi, 
pentru că era frumoasă la chip. 

„Repetarea scenei care s-a petrecut între Avraam şi Faraon (12, 10-20), apoi între 
Avraam şi Abimelec (20, 1-18). Origen îi dă aceeaşi interpretare: Abimelec reprezintă filozofia 
omenească, aflată când în pace, când în război cu Isaac care prefigurează Cuvântul lui 

Dumnezeu conţinut în Lege {Horn. Gen. XIV, 3). Aşadar, episodul ar pune în scenă relaţia 
ambiguă a credinţei cu filozofia" 859 . 

8: Şi a fost că era el acolo de multă vreme, când Abimelec, regele Filistenilor, 
uitându-se pe fereastră, 1-a văzut pe Isaac jucându-se cu Rebeca, femeia sa. 

Aici, ca şi la 21, 9, joc de cuvinte „între numele lui Isaac Ysaq şi mesaheq, care aici 
înseamnă a mângâia"* 60 . „După Clement Alexandrinul (Pedagogul I, 21, 3-23, 1), bucuria 
dezmierdării lui Isaac prefigurează bucuria creştinilor care se veselesc împreună cu Biserica 
(Rebeca). Abimelec care se apleacă la fereastră îl prefigurează pe Hristos care se apleacă asupra 
lumii prin întrupare" 861 . 

9: Atunci 1-a chemat Abimelec pe Isaac şi i-a zis: „Negreşit, e femeia ta... De ce dar 
ai zis: Aceasta-i sora mea?" Şi Isaac a răspuns: „Pentru că mi-am zis: Nu cumva să fiu 
omorât din pricina ei" 

10: I-a zis Abimelec: „De ce ne-ai făcut una ca asta? Puţin a lipsit ca vreunul din 
neamul meu să se fi culcat cu femeia ta, şi mare păcat ţi-ai fi făcut cu noi". 

Finalul versetului în SEP 1: ai fi adus peste noi un păcat din neştiinţă. „Abimelec şi casa 
lui ar fi comis un păcat involuntar din cauza minciunii lui Isaac" 862 . 

11: Atunci a dat Abimelec poruncă la tot poporul, zicând: „Tot cel ce se va atinge 
de omul acesta şi de femeia lui va fi vinovat de moarte". 

E sesizabil un progres moral, chiar şi în sânul popoarelor idolatre. Rebeca nu mai e dusă 
în haremul regelui, iar Dumnezeu nu mai trebuie să intervină. Posibil ca regele filistean să fi cu- 
noscut şi întâmplarea de pe vremea lui Avraam, aceasta făcându-1 atent. 

12: Şi a semănat Isaac în pământul acela, şi-n anul acela a cules însutit. Şi Domnul 
1-a binecuvântat. 

„Episodul semănatului este interpretat tipologic de Origen: Isaac seamănă pe ogorul 
Legii, aşa cumlisus va semăna pe ogorul Evangheliilor (Horn. Gen. XII, 5)" 863 . 

13: Şi omul a ajuns bogat şi a tot sporit până ce s-a ridicat foarte sus. 

14: Avea turme de oi, cirezi de vite şi ogoare multe, iar Filistenii au început să-1 
invidieze. 

„Uită-mi-te la înţelepciunea lui Dumnezeu! Ca să-i arate dreptului Isaac că este 
Creatorul firii, că poate găsi ieşire în căi fără de ieşire, şi că El la început, la porunca Lui, a 
deşteptat pământul pentru facerea de roade, a făcut ca dreptul să culeagă însutit sămânţa pe care 
o aruncase în pământ. Totodată i-a dat mai multă bogăţie, ca să nu aibă nevoie de nimeni, iar lo- 
cuitorilor acelei ţări le-a arătat prin fapte ajutorul cel de sus, de care se bucura dreptul Isaac" 864 . 
Sporirea averilor lui Isaac mai arată că „voinţa sa ţintea spre tot mai mult, făcea progrese 
neîncetate în contemplarea unor realităţi tot mai dumnezeieşti" 865 . 

15: Toate fântânile pe care le săpaseră robii tatălui său în zilele lui Avraam, 
părintele său, Filistenii le-au stricat şi le-au umplut cu pământ 

„Plecând de la cuvântul pământ, unii Părinţi opun caracterul pământesc, materialist al 
filistenilor apei vii din fântânile lui Isaac (cf. Origen, Horn. Gen. XIII, 2; Grigorie al Nyssei, In 
diem luminum, GNO IX, 1, p. 23 1)" 866 . 

„In condiţiile climaterice ale Palestinei, apa reprezenta condiţia necesară supravieţuirii şi 
era privită ca un semn al binecuvântării lui Iahve. Tradiţia acordă Patriarhilor iniţiativa forării a 

numeroase fântâni, ce devin centre ale vieţii sociale şi religioase. în întreg Vechiul Testament 
este celebrată acţiunea binefăcătoarea apei" 867 . 

Prin fântână poate fi închipuită şi conştiinţa; în ea va afla dreptul Apa vie, iar necredin- 
ciosul şi-o va astupa cu patimi pământeşti, despărţind-o de lucrarea harului. „Prin aceste fântâni 
străbaţi întreaga Scriptură, în căutarea de fântâni ajungi până la Evanghelii" 868 . Fântânile 
Patriarhilor sunt calea către fântâna Samarinencei, unde aflăm Apa vieţii, Care este Hristos. 

16: Atunci a zis Abimelec către Isaac: „Du-te de aici, că te-ai făcut mult prea 
puternic pentru noi!" 

17: Şi s-a dus Isaac de acolo, şi-a pus tabăra în valea Gherara şi a locuit aici. 

18: Isaac a săpat din nou fântânile de apă pe care le săpaseră robii lui Avraam, 
părintele său, şi pe care le astupaseră Filistenii după moartea lui Avraam, părintele său. 

19: Slugile lui Isaac au săpat în valea Gherara şi au aflat izvor de apă vie. 

„Apă vie: apă săltătoare, ţâşnind direct din pânza freatică" 869 . 

20: Dar păstorii din Gherara se luau la harţă cu păstorii lui Isaac, zicând: „Apa 
este a noastră!" [Isaac] a numit acea fântână cu numele de Eşec, din pricină că se 
sfădiseră pentru ea. 

21: Ridicându-se apoi de acolo, Isaac a săpat o altă fântână, dar se certau şi pentru 
aceasta; şi a numit-o cu numele de Sitna. 

Isaac îşi arată firea sa blândă, mustrând indirect pe pizmuitori, prin numele puse 
fântânilor: Eşec (= ceartă; dispută; încăierare) şi Sitna (= duşmănie; împotrivire). 

22: Apoi s-a ridicat şi de aici şi a săpat o altă fântână, pentru care nu s-au mai 
certat; şi a numit-o cu numele de Rehobot, fiindcă-şi zicea: „Datu-ne-a Domnul acum să 
fim în largul nostru, iar noi vom spori pe pământ". 

Rehobot înseamnă lărgime; loc larg; loc întins; spaţii libere. 

23: De aici s-a urcat la Beer-Şeba. 

„Ai văzut suflet iubitor de Dumnezeu? Nici nu pomeneşte de necazurile prin care a 
trecut! îşi aminteşte numai de zilele bune pe care le-a avut!" 870 . 

24: In noaptea aceea i S-a arătat Domnul şi i-a zis: „Eu sunt Dumnezeul lui 
Avraam, părintele tău. Nu te teme, căci eu cu tine sunt; te voi binecuvânta pe tine şi-i voi 
înmulţi pe urmaşii tăi, de dragul lui Avraam, părintele tău". 

„Religia Patriarhilor este aceea a Dumnezeului tatălui până la revelarea numelui lui 
Iahve (Ieşirea 3, 13-15). Este religia unei populaţii nomade, pentru care Divinitatea se relevă 
strămoşului unei comunităţi, pe care îl protejează şi-1 conduce, promiţându-i totodată o 
descendenţă sigură şi un pământ în care să se stabilească" 871 . 

Reînnoirea făgăduinţelor urmează, de regulă, unui spor în virtute. De dragul lui Avraam 
sau datorită lui Avraam (SEP 1): „se subînţelege datorită meritelor lui Avraam, ca în Textul 
Masoretic şi în Targum" 872 . 

25: Acolo a zidit jertfelnic şi a chemat numele Domnului. Acolo şi-a întins el cortul 
şi acolo au săpat slugile lui Isaac o fântână. 

„Origen interpretează alegoric şi spiritual cele două segmente ale versetului. în ciuda 
verbului a înfipt [la Anania: şi-a întins], Alexandrinul opune cortul efemer al Legii, reprezentat 
de Isaac, casei solide simbolizate de Evanghelia lui Iisus {Horn. Gen. XIV, 2). Cât priveşte 
fântâna: trebuie săpat adânc în inima Scripturii pentru a ajunge la apa vie a mântuirii {Horn. 

Gen. XIII). Tot Origen ştie că la Ascalon existau puţuri ciudate, despre care se spune că datau 
de pe vremea lui Isaac (C. Ceh. IV, 44)" 873 . 

26: Şi au venit din Gherara la el Abimelec şi Ahuzat, fratele său de mână, şi Ficol, 
căpetenia oştirii sale. 

Relatare similară cu cea de la 21, 22. „De altfel, întregul capitol 26 îşi propune o 
paralelă între viaţa lui Isaac şi aceea a lui Avraam; subiect al unor evenimente asemănătoare, 
Isaac este şi subiectul aceloraşi făgăduinţe" 874 . 

27: Isaac le-a zis: „De ce-aţi venit voi la mine, de vreme ce m-aţi urât şi m-aţi 
alungat de la voi?" 

28: Iar ei au zis: „Am văzut limpede că Domnul e cu tine şi ne-am zis: Să facem un 
jurământ între noi şi tine şi să-ncheiem cu tine legământ: 

29: tu nu ne vei face nouă nici un rău, aşa cum noi nu ne-am atins de tine - şi aşa 
cum ţi-am făcut ţie numai bine şi te-am lăsat să pleci în pace. Tu eşti acum binecuvântatul 
Domnului". 

„Vezi câtă tărie are blândeţea şi câtă putere are virtutea? Cei care-1 alungaseră mai 
înainte vin acum la străin, la omul fără patrie, la pribeag! Nu numai că se dezvinovăţesc de faptele 
lor şi-şi cer iertare de cele ce greşiseră, ci chiar îl laudă pe dreptul Isaac, îi arată frica ce-i 
copleşeşte, îşi dezvăluie slăbiciunea lor şi dau mărturie de marea putere a dreptului. Căci cine 
poate fi mai puternic ca acela care are alăturea de el pe Dumnezeu?" 875 . 

30: Atunci el le-a făcut ospăţ, iar ei au mâncat şi au băut. 

„Pentru Origen, ospăţul acesta este banchetul pe care înţelepciunea (Isaac) îl dă celor 
trei părţi ale filozofiei (etică, logică, epoptică, simbolizate de Abimelec şi cei doi tovarăşi ai 
săi)" 876 .' 

31: Sculându-se apoi a doua zi de dimineaţă, s-au jurat unul altuia. Şi le-a dat 
drumul Isaac, iar ei s-au dus de la dânsul cu pace. 

„Uită-te la bunătatea dreptului! Nu numai că a dat uitării tot ce-i făcuseră aceia, dar le-a 
întins şi ospăţ. [...] Cu ospăţul, pe care 1-a dat lor, Isaac a vrut să-i încredinţeze că nici nu vrea 
să-şi mai aducă aminte de relele ce i-au pricinuit" 877 . 

32: Şi a fost că tot în ziua aceea au venit slugile lui Isaac şi i-au adus veste despre 
fântâna pe care o săpaseră şi au zis: „Am găsit apă!" 

Septuaginta, dintr-o eroare de citire (corectată de Anania în mod tacit) are: Nu dăm de 
apă. „Philon interpretează versetul, după Septuaginta, în sens alegoric: înţeleptul recunoaşte că 
nu poate atinge limita cunoaşterii (QG VI, 9)" 878 . 

33: Iar el a numit-o Şibeea. Iată de ce şi cetatea se cheamă Beer-Şeba, până-n ziua 
de astăzi. 

Şibeea înseamnă Jurământ. Evenimentele de acum întăresc cele petrecute pe timpul lui 
Avraam. 

„Ai văzut că Isaac a arătat atâta filosofie, fără să aibă ca dascăl legea şi fără să întrebe 
pe cineva, ci mergând pe căile tatălui său, călăuzit de conştiinţa lui, dascălul pus de Dumnezeu 
în firea omenească? Faptele sale nu-i arată numai blândeţea lui, ci strigă tare că Isaac a împlinit 
cu fapte poruncile lui Hristos. Hristos poruncise şi îndemnase pe ucenicii Săi să iubească nu 
numai pe cei care îi iubesc, ci şi pe duşmani (Matei 5, 44). Ei bine, porunca aceasta a împlinit-o 
Isaac de la început; a arătat mare dragoste celor care îl urau atât de mult şi şi-a smuls din su- 
fletul lui patima răzbunării" 879 . 

34: Iar Esau era de patruzeci de ani când şi-a luat două femei: pe Iudit, fata lui 
Beeri Heteul, şi pe Basemata, fata lui Elon Heteul. 

35: Dar pentru Isaac şi Rebeca ele erau prilej de amărăciune. 

„Căsătoriile mixte nu erau privite cu ochi buni în familiile evreieşti; ele alterau nu atât 
puritatea sângelui, cât pe aceea a credinţei religioase" 880 

Esau şi-a luat două femei de neam hitit: Iudit (= lăudată), fiica lui Beeri (= omul 
fântânii), şi Basemata (= parfum), fiica lui Elon (= stejar). Acestea amarau pe Isaac şi pe 
Rebeca, cel mai probabil, pe motive religioase. Deocamdată, nu putem vorbi de familii 
evreieşti, ca în comentariul de mai sus care anticipează, însă de la început strămoşii evreilor au 
evitat înrudirea cu canaaniţii - în cazul de faţă, e vorba despre femei hittite. 



CAPITOLUL 27 - Iacob îl lipseşte pe Esau de binecuvântarea părintească, 
agonisind-o pentru sine, apoi pleacă la unchiul său Laban. 

1: Şi a fost că după ce Isaac a îmbătrânit şi ochii săi într-atât slăbiseră, încât nu 
mai puteau să vadă, 1-a chemat pe Esau, fiul său cel mai mare, şi i-a zis: „Fiul meu!" 
Acela a zis: „Iată-mă!" 

Ochii duhovniceşti ai lui Isaac nu mai distingeau pe cel bineplăcut lui Dumnezeu In 
întreaga istorisire ce va urma, intervine voinţa divină, căreia Rebeca i se subordonează conşti- 
ent, iar Isaac conlucrează oarecum împotriva voinţei sale. „O tradiţie rabinică vede cauza 
orbirii lui Isaac în viziunea pe care a vut-o pe rug, când era gata să fie sacrificat (22, 9). [...] 
Pentru Philon, orbirea este semnul migraţiei spirituale (QG VI, 196). Pentru Grigorie al Nyssei, 
lucrul acesta arată că Isaac nu s-a unit cu Rebeca decât la bătrâneţe, o singură dată, pentru un 
singur copil, restul timpului consacrându-şi-1 contemplării realităţii invizibile (De virginitate 7, 

oy>881 

2: Iar el a zis: „Iată, eu am îmbătrânit şi ziua morţii melen-o ştiu. 
3: Ia-ţi dar uneltele tale, tolba şi arcul, şi ieşi la câmp şi vânează-mi ceva vânat; 
4: să-mi faci mâncare cum îmi place mie, şi adu-mi să mănânc, pentru ca sufletul 
meu să te binecuvânteze până nu mor". 

„Binecuvântarea paternă era decisivă pentru destinul beneficiarului şi al urmaşilor săi. 
întregul capitol reprezintă un text celebru, compilat din cele două tradiţii, iahvistă şi 
sacerdotală. In el nu există nici o urmă de dezaprobare a vicleşugului prin care Iacob obţine 
binecuvântarea lui Isaac în detrimentul propriului său frate care, prin legea naturală, ar fi fost 
singurul îndreptăţit. Istoriceşte, el vrea să explice superioritatea lui Israel faţă de Edom (şi, în 
general, faţă de celelalte neamuri). Episodul însă e plinirea profeţiei din 25, 23: cel mai mare îi 
va sluji celui mai mic. Chiar când istoria pare absurdă, în spatele ei există şi lucrează un plan al 
lui Dumnezeu, al cărui sens nu se descoperă decât foarte târziu. Acest episod va fi comentat de 
Apostolul Pavel în Romani 9, 10-24. Esau şi Iacob se aflau în pântecele Rebecăi şi înainte de a 
fi fost ei născuţi, şi înainte de a fi făcut ei ceva bun sau rău -pentru ca planul lui Dumnezeu să 
rămănă-n picioare, nu din fapte, ci de la Cel ce cheamă... " 882 . 

5: Rebeca însă a ascultat ce i-a spus Isaac lui Esau, fiul său. Aşadar, când Esau s-a 
dus la câmp să vâneze ceva pentru tatăl său, 

6: Rebeca a zis către Iacob, fiul cel mai mic: „Iată, eu l-am auzit pe tatăl tău grăind 
cu Esau, fratele tău, şi zicându-i: 

7: Adu-mi vânat şi fă-mi o mâncare să mănânc şi să te binecuvintez în faţa 
Domnului înainte ca eu să mor. 

„Ceremonialul binecuvântării sau al jurământului era precedat de un prânz ritual; vezi şi 
26, 30-3 1" 883 . 

8: Acum dar, fiul meu, ascultă-mă ce-am să-ţi poruncesc: 

9: Du-te la turmă, adu-mi de acolo doi iezi fragezi şi frumoşi, şi voi face din ei 
mâncare cum îi place tatălui tău; 

10: iar tu i-o vei duce tatălui tău şi el va mânca, pentru ca tatăl tău să te 
binecuvinteze înainte de a muri" 

Rebeca vede în Iacov pe cel ales a se împlini în el făgăduinţele dumnezeieşti făcute 
către Avraam şi Isaac; în plus, cum ştim de la 25, 23 - Rebecăi i se descoperise că Iacov e con- 
tinuatorul strămoşilor săi. 

11: Iacob însă a zis către Rebeca, mama sa: „Esau, fratele meu, e om păros, iar eu 
n-am păr. 

N-am păr. „literal: sunt neted. Philon dă o interpretare alegorică a caracterelor celor doi 
fraţi, plecând de la cele două adjective din versetul de faţă. Netedul simbolizează virtutea, în 
vreme ce părosul, viciul, răutatea (QG VI, 201-206; Leg. 59). După Cartea lui Enoh 89, 12, 
Esau este mistreţul negru, iar Iacob, mielul a/i>" 884 . 

12: Nu cumva tatăl meu să mă pipăie, şi atunci voi fi în ochii lui ca un înşelător, şi-n 
loc de binecuvântare voi atrage asupră-mi blestem. 

13: Maică-sa i-a zis: „Fie blestemul acela asupra mea, fiul meu; tu numai ascultă 
de vorba mea şi du-te şi adu-mi-i!" 

Convinsă că îndeplineşte un plan divin, Rebeca îşi asumă orice risc. Iacov, de asemenea, 
nu se simte un înşelător, ci doar se teme să nu fie socotit astfel. 

14: Atunci el s-a dus şi a luat iezii şi i-a adus mamei sale, iar maică-sa a gătit 
mâncare cum îi plăcea tatălui lui. 

15: Rebeca a luat apoi haina lui Esau, fiul ei mai mare, cea mai frumoasă pe care o 
avea în casa ei, şi 1-a îmbrăcat pe Iacob, fiul ei cel mai mic; 

16: iar cu pieile iezilor i-a înfăşurat braţele şi părţile goale ale gâtului. 

17: Apoi a pus în mâinile lui Iacob, fiul ei, mâncarea şi pâinea pe care le pregătise, 

18: iar acesta a intrat la tatăl său şi a zis: „Tată!" Acela a răspuns: „Iată-mă! Cine 
eşti tu, fiule?" 

19: Iacob i-a zis tatălui său: „Eu sunt, Esau, întâiul-tău-născut Am făcut aşa cum 
mi-ai spus; scoală-te, aşază-te şi mănâncă din vânatul meu, ca să mă binecuvinteze 
sufletul tău!" 

„De multe ori trebuie să înşeli ca, prin acest meşteşug, să poţi fi de mare folos; că dacă 
lucrezi pe faţă, poţi pricinui mare rău celui pe care n-ai vrut să-1 înşeli" 885 . 

20: Zis-a Isaac către fiul său: „Cum de l-ai găsit aşa repede, fiule?" Iar acesta i-a 
zis: „Domnul Dumnezeul tău mi 1-a scos înainte". 

Răspunsul nu-1 putea da Esau, uşuratecul socotind că toate atârnă de priceperea sa. 
Darurile dumnezeieşti pot veni pe neaşteptate, după un plan ce ne rămâne neînţeles, dar pe care 
se cuvine, cu atât mai mult, să-1 preţuim. „Atunci când Dumnezeu ne dă din înţelepciunea Sa 
vederile înţelepte fără osteneală nouă care nu ne-am aşteptat, să socotim că am aflat aşa, 
deodată, o comoară" 886 . 

21: Şi Isaac i-a zis lui Iacob: „Apropie-te să te pipăi, fiule, ca să ştiu dacă tu eşti fiul 
meu Esau, ori nu". 

22: Şi s-a apropiat Iacob de Isaac, tatăl său, iar acesta 1-a pipăit şi a zis: „Glasul 
este glasul lui Iacob, dar mâinile sunt mâinile lui Esau...". 

Glasul lui Iacob: „după Philon, e glasul tandreţii şi cumpătării în opoziţie cu duritatea 
glasului lui Esau (QG VI, 210 şi 222). Origen vorbeşte despre glasul pietăţii, care recunoaşte că 
vânatul e un dar de la Dumnezeu (PG XII, 124A)" 887 . 

23: Dar nu 1-a cunoscut, pentru că mâinile lui erau păroase ca mâinile fratelui său 
Esau; şi 1-a binecuvântat. 

24: Şi a zis: „Eşti tu oare fiul meu Esau?...". Şi acela a răspuns: „Eu sunt". 

25: El [Isaac] a zis: „Adu-mi-1 aproape, ca să mănânc din vânatul tău, fiule, şi să te 
binecuvinteze sufletul meu!" Şi i-a adus şi a mâncat; apoi i-a adus vin şi a băut. 

26: Şi i-a zis Isaac, tatăl său: „Apropie-te, fiule, şi sărută-mă!" 

27: El s-a apropiat şi 1-a sărutat. Şi când a simţit [Isaac] mirosul hainei lui, 1-a 
binecuvântat, zicând: „Iată, mirosul fiului meu e ca mirosul unei ţarine bogate, pe care a 
binecuvântat-o Domnul. 

„După Philon şi Origen, Isaac a simţit parfumul virtuţilor fiului său (QG VI, 214 şi PG 
XII, 124B). ♦ Mirosul ogorului binecuvântat de Dumnezeu este, după tradiţia iudaică, mireasma 
grădinii Edenului (apud Rachi)" 888 . „Această binecuvântare, care îi făgăduieşte păstorului 
Iacov o prosperitate agrară, asemenea celei acordate şi lui Esau (vv. 39-40), nu se referă la cei 
doi patriarhi, ci la descendenţii lor. Binecuvântarea - braka -, transmiterea forţei vitale de la 
tată la fiu, îşi relevă şi aici originea sa magică, în ritualul ei aparţinând mâncarea fortifîantă. 
Transmiterea binecuvântării se împlineşte într-o formă rituală, ale cărei componente sunt gestul 
şi cuvântul" 889 . 

28: Din rouă cerului şi din grăsimea pământului să-ţi dea Dumnezeu belşug de 
grâu şi de vin. 

29: Slujească ţie popoarele, închine-se căpeteniile înaintea ta; stăpân să fii peste 
fraţii tăi, închine-se ţie feciorii mamei tale; blestemat să fie cel ce te va blestema, 
binecuvântat să fie cel ce te va binecuvânta!" 

Isaac nu mai vede, iar glasul ce-1 aude nu-i pare a fi al fiului iubit; mirosul, însă, îl 
convinge (ca şi pipăitul). Cât încă nu s-au atrofiat toate simţurile noastre duhovniceşti, putem 
nădăjdui că vom recunoaşte prezenţa lui Dumnezeu, chiar dacă El ne şi înşeală, spre a ne ajuta 
să nu ne înşelăm. Isaac simte mireasma unui câmp bogat: „S-ar putea spune că adevărata ţarină 
e tocmai Hristosul lui Dumnezeu" 890 . La Hristos putem ajunge pe căi nebănuite, cât timp ne-am 
mai păstrat măcar un simţ neatrofiat. Iar Iacov era plin de bună mireasmă, căci „viaţa 
contemplativă în Duhul de viaţă făcător umple pe cel văzător, în chip tainic, de multe şi mi- 
nunate vederi cugetate cu mintea" 891 . 

30: Şi a fost că de cum a isprăvit Isaac de binecuvântat pe Iacob, fiul său, şi-n timp 
ce Iacob de-abia ieşise de la faţa tatălui său, Isaac, a venit Esau, fratele lui, de la 
vânătoare. 

„Esau intră în momentul în care Iacob iese. Philon comentează astfel scena: binele şi 
răul nu fac casă comună (QG VI, 220)" 892 

31: A făcut şi el mâncare şi i-a adus-o tatălui său. Şi a zis către tatăl său: „Ridică-se 
părintele meu şi să mănânce din vânatul fiului său ca să mă binecuvinteze sufletul tău!" 

32: Iar Isaac, tatăl său, i-a zis: „Cine eşti tu?...". El a zis: „Eu sunt Esau, fiul-tău- 
cel-întâi-născut". 

33: Atunci Isaac s-a cutremurat foarte, cu mare cutremur s-a cutremurat şi a zis: 
„Atunci, cine-i acela care-a prins pentru mine vânat şi mi 1-a adus? iar eu am mâncat din 
toate înainte ca tu să fi venit, şi l-am binecuvântat; şi binecuvântat va fi". 

S-a cutremurat: „£^i(TTT|pi, care înseamnă cel mai adesea, în Septuaginta, o surescitare 
psihică provocată de spaimă, teamă sau stupoare" 893 . 

34: Iar Esau, auzind cuvintele tatălui său Isaac, a strigat cu glas mare şi amar 
clocotitor şi i-a zis tatălui său: „Binecuvintează-mă, tată, şi pe mine!" 

35: Acesta i-a zis: „Fratele tău a venit cu înşelăciune şi ţi-a luat binecuvântarea". 

„Binecuvântarea, ca şi blestemul, odată pronunţate, sunt irevocabile" 894 , cum se va arăta 
şi mai jos. „Philon justifică înşelăciunea lui Iacob spunând că e vorba de o stratagemă aidoma 
stratagemelor atleţilor. Pentru el, Iacob este imaginea atletului lui Dumnezeu (QG VI, 228)'* 95 . 

36: Iar el [Esau] a zis: „Pe drept cuvânt este el numit cu numele de Iacob, că de 
două ori m-a înşelat: mi-a răpit dreptul de-ntâi-născut, iar acum mi-a răpit 
binecuvântarea". Apoi a zis Esau către tatăl său: „Tată, nu mi-ai păstrat şi mie o 
binecuvântare?" 

„Potrivit unei alte etimologii, numele lui Iacob (Yaaqov) are şi înţelesul de a înşela. In 
redare strictă: Iacob m-a iacobizat de două ori. Pe de altă parte, versetul cuprinde şi un joc de 
cuvinte între bekorah = dreptul de-ntâi-născut şi berakah = binecuvântare"™ . 

37: Răspuns-a Isaac şi i-a zis lui Esau: „Iată, stăpân l-am făcut peste tine, şi pe toţi 
fraţii tăi i-am făcut slugile lui; cu grâu şi cu vin l-am dăruit. De-acum, cu tine ce voi face, 
fiule?" 

38: Şi a zis Esau către tatăl său: „Oare numai o binecuvântare ai tu, tată? 
Binecuvintează-mă, tată, şi pe mine!" Şi cum Isaac tăcea, Esau şi-a ridicat glasul şi a 
plâns. 

39: Şi răspunzând Isaac, tatăl său, i-a zis: „Iată, departe de grăsimea pământului 
îţi va fi sălaşul, şi departe de rouă ce cade din cer; 

„Esau, respectiv descendenţii săi, vor locui în afara Palestinei fertile" 897 . 

40: din sabia ta vei trăi şi fratelui tău îi vei sluji; dar va veni vremea când te vei 
ridica sivei sfărâma jugul său de pe grumazul tău". 

„Totul fiind dat lui Iacov şi descendenţilor săi, singura binecuvântare pe care o mai 
poate primi Esau este aceea de a trăi prin sabia sa, adică din jaf şi tâlhărie" 898 . „Binecuvântarea, 
ca şi blestemul, este o formulă ireversibilă şi irevocabilă, asupra căreia nu se revine. Totuşi, 
iubirea paternă deschide portiţa unei speranţe, o speranţă care va fi, şi ea, onorată. (Edomiţii se 
vor elibera de sub dominaţia iudaică în secolul IX î. Hr.; vezi IV Regi 8, 20-22). Compară cu 
portiţa deschisă de Dumnezeu în urma blestemului aruncat asupra protopărinţilor noştri, Adam 
şi Eva (Facerea 3, 15)" 899 . 

Singura binecuvântare pentru Esau e aceea de a trăi prin sabia sa şi, oarecând, să se 
elibereze de sub stăpânirea fratelui său. Un înţeles ar fi acela al ieşirii de sub jugul Legii vechi. 
Iacov a fost pus stăpân peste Esau şi dăruit cu pâine şi vin (prefigurare a Euharistiei). Dar Esau 
poate sfărâma jugul fratelui său; e războiul nevăzut, ce se poartă în fiecare suflet. Esau sfărâmă 
jugul lui Iacov atunci când lepădăm jugul cel bun al lui Hristos şi alegem tirania patimilor. Dar 
înţeleptul doreşte stăpânirea lui Iacov. „Pentru acest motiv Iacov, prin binecuvântarea tatălui 
său, a devenit stăpân al lui Esau, pentru ca fiul cel neînţelept să primească, chiar şi împotriva 

voinţei sale, binefacerile celui înţelept" 900 . „Tatăl, care prin dragostea lui părintească îşi iubea 
pe amândoi fiii, dar judecata pentru ei nu era la fel [...], îi dăruie unuia dragostea, iar celuilalt 
mila sa, celui înţelept dragostea, iar celui neînţelept mila. Fiindcă nu se putea înălţa la virtute 
prin propriile lui forţe, nici să se înalţe prin mersul său, a fost binecuvântat să slujească fratelui 
şi să-şi fie sieşi slujitor, arătând astfel că neînţelepciunea este mai rea decât robia, că robia îi 
este leacul, fiindcă neînţeleptul nu se poate conduce şi, dacă nu are o frână, se prăbuşeşte din 
vina lui" 901 . 

41: Şi-1 ura Esau pe Iacob din pricina binecuvântării cu care-1 binecuvântase tatăl 
său; şi a zis Esau în cugetul său: „Numa' să se apropie zilele pentru jelirea tatălui meu, ca 
să-1 ucid pe Iacob, fratele meu!" 

Cum se va deduce din versetul următor, acestea n-au fost zise doar în cuget, ci şi, 
ulterior, în auzul altora. 

„Uneltirea lui Esau împotriva lui Iacov pare să fi avut de pretext răpirea binecuvântării. 
Insă, înainte de aceasta, ea avea rădăcini în sufletul său, ca pentru un desfrânat şi nelegiuit" 902 . 
„Uită-te că omul cuprins de mânie e ca şi nebun; când demonul mâniei intră în el, îl face să-şi 
iasă din minţi şi-1 împinge să facă lucruri potrivnice celor ce se cuvin a fi făcute. Mânioşii nici 
nu mai văd bine, nici nu fac ce trebuie, ci ca şi cum li s-ar fi stricat simţurile şi şi-ar fi pierdut 
minţile aşa fac totul. Mânioşii nu mai cunosc pe cei din faţa lor, nu mai ţin seama de rude, de 
prieteni, de cunoştinţe, de oameni cu funcţii înalte; nu se gândesc la nimic ci, striviţi cu totul de 
mânie, se aruncă în prăpastie. Poate fi om mai de plâns ca un om ca acesta, care, atunci când e 
cuprins de patimă, ajunge rob mâniei şi egata de omor?" 903 . 

42: Dar cuvintele lui Esau, fiul cel mai mare, i-au fost spuse Rebecăi, iar ea a trimis 
şi 1-a chemat pe Iacob, fiul ei cel mai mic, şi i-a zis: „Iată că fratele tău Esau vrea să se 
răzbune pe tine omorându-te. 

43: Acum dar, fiule, ascultă la vorba mea: Sus!, fugi în Mesopotamia, la fratele meu 
Laban, în Haran, 

„Fuga lui Iacob este prezentată în cartea înţelepciunii ca un gest al omului drept călăuzit 
de înţelepciune (înţelepciunea lui Solomon 10, 10). Irineu pune în paralel cursele întinse lui 
Iacob de către Esau cu cele pe care evreii le-au întins Bisericii (Adv. haer. IV, 21, 3)" 904 . 

44: şi stai la el câtva timp, până ce mânia fratelui tău se va potoli, 

45: până ce supărarea fratelui tău nu va mai fi asupră-ţi şi el va uita ce i-ai făcut. 
Atunci voi trimite şi te voi lua de acolo. De ce să rămân eu fără voi amândoi într-o singură 
zi?" 

„Dacă Iacob ar fi murit de mâna lui Esau, acesta ar fi trebuit să fugă sau, la rându-i, să 
fie ucis de un răzbunător" 905 . 

„Iacov, cu smerenie, a plecat din pământul lui, din pricina fratelui său, şi s-a dus la 
Laban; i-a slujit lui şi i s-a dat sceptrul celor douăsprezece seminţii ale lui Israil" 906 . „Să imiţi 
pe patriarhul care s-a dus departe, ascultând de sfatul mamei sale. Care mamă? Rebeca, de bună 
seamă, adică răbdarea. Căci al cui putea fi acest sfat dacă nu al răbdării? Mama îşi iubea fiul şi 
de aceea a socotit că este mai bine să-1 îndepărteze de ea decât de Dumnezeu Buna mamă ţinea 
la amândoi, dar totuşi i-a dat celui mai (mic) binecuvântarea pe care putea s-o păstreze. Căci nu 
a pus pe un fiu înaintea celuilalt fiu, ci pe cel harnic înaintea celui leneş, pe cel credincios 
înaintea celui necredincios' 907 . 

46: Apoi Rebeca a zis către Isaac: „Scârbită sunt de viaţa mea, din pricina fetelor 
Heteilor. Dacă Iacob îşi ia şi el o femeie dintre fetele acestui ţinut, atunci la ce să mai 
trăiesc?...". 

„Versetul este pus în manuscrisele Septuagintei la începutul paragrafului următor, spre 
deosebire de decupajul modern, care îl pune la sfârşitul capitolului 27, unde nu se potriveşte atât 
de bine" 908 . 

„Ai văzut că Rebeca a găsit o pricină bună pentru plecarea lui Iacov? Când dreapta 
Celui de sus stă alăturea de noi, cele grele ajung uşoare, cele anevoioase lesnicioase. Pentru că 
Rebeca avea pe Dumnezeul universului alături de ea în planurile ei, de aceea Dumnezeu i-a dat 
să facă tot ce putea, ca să ducă la îndeplinirea celor ce aveau să fie făcute şi la mântuirea copilu- 
lui ei" 909 . 



CAPITOLUL 28 - Isaac îi întăreşte lui Iacob întâia binecuvântare. Esau se 
căsătoreşte cu o ismaelită. Scara din visul lui Iacob. 

1: Atunci Isaac 1-a chemat pe Iacob, 1-a binecuvântat şi i-a poruncit, zicând: „Tu 
nu-ţi vei lua femeie dintre fetele Canaaneenilor; 

2: scoală-te şi mergi în Mesopotamia, în casa lui Batuel, tatăl mamei tale, şi acolo 
ia-ţi femeie dintre fetele lui Laban, fratele mamei tale; 

3: iar Dumnezeul meu să te binecuvinteze şi roditor să te facă, şi să te înmulţească, 
şi tu vei fi întru adunare de neamuri; 

„Ca să ajungi o mare adunare de neamuri: expresia apare pentru prima dată aici, într-o 
formulă de binecuvântare" 910 . 

4: să-ţi dea binecuvântarea lui Avraam, părintele meu, ţie şi urmaşilor tăi de după 
tine, ca să stăpâneşti pământul pribegirilor tale, pe care Dumnezeu i 1-a dat lui Avraam!" 

Pământul pribegirilor. „înţelesul exact: pământul în care acum locuieşti ca străin" 911 . 
„Expresia a primit o interpretare spirituală, ca de pildă, în Epistola către Diognet 5, 5" 912 . 

5: Şi-n felul acesta 1-a trimis Isaac pe Iacob, iar acesta s-a dus în Mesopotamia, la 
Laban, fiul lui Batuel Arameul şi fratele Rebecăi, mama lui Iacob şi a lui Esau. 

Iacov, ca tip al lui Hristos, pleacă spre Mesopotamia, preînchipuire a Bisericii. 
„Mesopotamia este un ţinut din părţile Orientului, mărginit de două foarte mari fluvii, Tigrul şi 
Eufratul, care izvorăsc din Armenia, curg fiecare prin albia sa, până ce se varsă în Golful Persic. 
Iar prin numele de Mesopotamia se înţelege Biserica, fiindcă ea udă, cu cele mai mari râuri ale 
înţelepciunii şi dreptăţii, minţile credincioşilor, cărora le îneacă păcatele în apa Sfântului Botez, 
precum cele două fluvii se varsă în Golful Persic" 913 . 

6: Iar dacă Esau a văzut că Isaac 1-a binecuvântat pe Iacob şi 1-a trimis în 
Mesopotamia să-şi ia femeie de acolo, că binecuvântându-1 i-a poruncit, zicând: „Tu nu-ţi 
vei lua femeie dintre fetele Canaaneenilor", 

7: şi că Iacob, ascultându-i pe tatăl său şi pe mama sa, s-a dus în Mesopotamia, 

8: şi înţelegând Esau că fetele Canaaneenilor nu-i sunt pe plac lui Isaac, tatăl său, 

9: s-a dus la Ismael şi, pe lângă cele două femei ale sale, şi-a luat-o şi pe Mahalat, 
fata lui Ismael, fiul lui Avraam, şi sora lui Nebaiot. 

Esau începe să imite pe fratele său, dându-ne pildă ca, pe cât ne stă în puteri, să urmăm 
vieţuirea sfinţilor. El s-a căsătorit cu fiica lui Ismael, Mahalat (= frumuseţe; cântăreaţă; boală). 

10: Iar Iacob, ieşind din Beer-Şeba, s-a dus la Haran. 

11: Ajungând însă într-un oarecare loc, a rămas acolo pentru noapte, căci asfinţise 
soarele. Şi luând una din pietrele locului şi punându-şi-o căpătâi, s-a culcat în locul acela. 

12: Şi a avut un vis. Iată, o scară era sprijinită de pământ, al cărei vârf atingea 
cerul; iar îngerii lui Dumnezeu se suiau şi se pogorau pe ea. 

„Visul ca mijloc de revelare a intenţiei divine apare în momentele hotărâtoare ale istoriei 
divine în Vechiul Testament" 914 . „Acest episod, al visului lui Iacob, sinteză a tradiţiilor iahvistă 
şi sacerdotală, îşi propune să ateste Betelul ca topos sacru, punct de comunicare între pământ şi 
cer. In viziunea patristică, scara lui Iacob este simbolul prezenţei proniatoare a lui Dumnezeu în 
lume, El păstrându-Şi, în acelaşi timp, transcendenţa, dar şi prefigurarea întrupării Fiului lui 
Dumnezeu, Care S-a pogorât prin poarta cerului. într-un colind românesc: Pe o scară de 
arginti Se pogoară Domnul Sfânt, scara fiind simbol al Maicii Domnului. In mistica răsăriteană 
(Sf Ioan Scărarul), scara lui Iacob este şi simbol al urcuşului duhovnicesc pe treptele sfintelor 
desăvârşiri, aşa cum poate fi contemplat în reprezentarea iconografică de pe biserica mănăstirii 
Suceviţa" 915 . „Philon comentează viziunea scării în trei sensuri: cosmic (scara reprezintă 
universul); psihologic (scara este simbolul sufletului străbătut de cuvintele dumnezeieşti); moral 
(viaţa omului are suişuri şi coborâşuri) {Somn. I, 1-188). ♦ Versetul este preluat în Evanghelia 
după Ioan 1,51: De acum veţi vedea cerul deschizându-se şi îngerii lui Dumnezeu urcând şi 
coborând peste Fiul Omului, cu sensul că de acum înainte legătura dintre cer şi pământ nu mai 
este Templul, ci persoana lui Iisus. ♦ După Origen, Iacob reprezintă filozofia contemplativă, el 
este un vizionar (de unde şi numele ulterior, Israel) (cf. Comm. in Canticum Canticorum, 
Prolog)" 916 . 

„Sfântul Iacob în somn vede minuni dumnezeieşti pe care nu le văzuse în stare de 
veghe; văzduhul străbătut de sfinţi de la cer la pământ şi pe Domnul privind şi făgăduind 
stăpânirea acelui pământ. Astfel, dormind un somn scurt, a dobândit în vis moştenirea pe care 
după aceea, prin mare trudă, a câştigat-o. Căci somnul sfinţilor este ferit de toate poftele 
trupului, de toată tulburarea sufletului, aducând minţii linişte şi inimii pace, ca să se dezlege de 
lanţurile trupului şi să se unească cu Hristos" 917 . Scara indică urcuşul duhovnicesc: „Cei care se 
îndreaptă spre viaţa cea virtuoasă trebuie să meargă pe urmele virtuţii începând cu primele 
trepte şi de la ele să păşească pe treptele următoare, până ce se urcă, printr-un urcuş săvârşit 
încetul cu încetul, la înălţimea pe care o poate atinge firea omenească" 918 . E un progres infinit în 
cunoaşterea lui Dumnezeu. De aceea nu se indică numărul treptelor şi nici timpul urcuşului. Ni 
se descoperă doar că ne e deschisă calea către cer şi că în efortul nostru suntem ajutaţi de către 
sfinţii îngeri. Viziunea de care se învredniceşte Iacov e şi urmarea unui exerciţiu ascetic: „Iacov 
s-a culcat pe pământ şi o piatră îi era pernă; şi atunci a fost învrednicit să vadă o vedenie mai 
presus de om" 919 . începătorul e avertizat să-şi însuşească treptat virtuţile: „Acesta e un semn 
celui ce începe să slujească lui Dumnezeu, că la început i se descoperă lui chipul virtuţilor, iar 
de nu-şi va însuşi osteneala lor, nu va ajunge la Dumnezeu" 920 . 

13: Şi iată că Domnul stătea drept în vârful ei şi a zis: „Nu-ţi fie teamă! Eu sunt 
Domnul, Dumnezeul lui Avraam, părintele tău, şi Dumnezeul lui Isaac. Pământul pe care 
dormi ţi-1 voi da ţie şi urmaşilor tăi. 

Stătea drept: SEP 1 are stătea sprijinit. „Pentru Philon, expresia stătea sprijinit 
înseamnă că Dumnezeu asigură stabilitatea întregului cosmos {Somn. I, 157-158). La rândul 



914 GEN, p 353 

915 BBVA, p. 52 
916 SEPl,p. 118 

917 Sf. Ambrozie, Scrisori, XVI, 4 

918 Sf. Vasile cel Mare, Omilii la Psalmi, I, 4 

919 Clement Alexandrinul, Pedagogul, II, 78, 3 

920 Isaia Pustnicul, 29 de Cuvinte, IV, 9 

său, Iustin vede în Domnul pe Hristos, într-una din hierofaniile sale de dinaintea întrupării 
(Dialogul cu Trifon 86, 2)" 921 . 

14: Urmaşii tăi vor fi ca pulberea pământului; te vei întinde la apus şi la răsărit, la 
miazănoapte şi la miazăzi, şi-ntru tine se vor binecuvânta toate neamurile pământului, şi- 
ntru urmaşii tăi. 

„Lucrul acesta nu 1-a mai spus nici lui Esau, nici lui Ruben şi nici vreunui altul, ci numai 
acelora din care avea să fie Hristos" 922 . 

15: Iată, Eu cu tine sunt şi te voi păzi oriunde vei merge; te voi întoarce în ţara 
aceasta şi nu te voi părăsi până nu voi plini toate câte ţi-am spus". 

16: Iar când s-a trezit din somn, Iacob a zis: „într-adevăr, Domnul este în locul 
acesta, şi eu n-am ştiut-o! 

„Duhul este cu adevărat în locul sfinţilor. Iar sfinţii sunt locul potrivit pentru Duhul, 
pentru că se oferă ca locuinţă lui Dumnezeu şi devin templul Lui" 923 . Omul înduhovnicit umple 
de har şi locul în care sălăşluieşte, după cum sunt şi locuri în care prezenţa Duhului în sufletul lor 
e mai evidentă decât în altele. 

17: Şi s-a-nspăimântat şi a zis: „Cât e de înfricoşător locul acesta!; el nu-i altceva 
decât casa lui Dumnezeu; aceasta e poarta cerului!" 

18: Iacob s-a sculat dis-de-dimineaţă, a luat piatra din care-şi făcuse căpătâi, a pus- 
o stâlp şi a turnat pe vârful ei untdelemn. 

„Piatra localizează prezenţa divină, ea devine bet-el casa lui Dumnezeu şi este sfinţită 924 
cu ulei. Astfel de practici cultice răspândite în religia canaanită şi a popoarelor semitice în 
general vor fi condamnate ulterior de Lege şi Profeţi (cf. Ieşirea 23, 21). Chiar şi aici ideea unui 
locaş divin pe pământ este alăturată uneia mai spirituale - Betel este poarta cerului, unde se 
află Dumnezeu (BJ). Grecii denumeau betylos (împrumut din feniciană sau ebraică) o coloană 
conică, unsă cu ulei, vin sau sânge, în care se credea că sălăşluieşte un zeu şi că este căzută din 
cer. [Isihie] relatează că piatra ce-1 simboliza pe Zeus copil, înghiţită şi apoi scuipată de Cronos, 
este arătată la Delphi şi numită Betylos" 925 . piatra unsă cu untdelemn este, pentru tradiţia 
rabinică, piatra de temelie a Templului de la Ierusalim (Targum 28, 10). Pentru Iustin, ea este o 
prefigurare a lui Iisus {Dialogul cu Trifon 86, 2-3; 113, 6)" 926 . 

19: Şi a numit Iacob locul acela cu numele de Betel; dar la-nceput cetatea aceea se 
numea Luz. 

Betel (= casa lui Dumnezeu) ;Luz (= migdal). 

20: Şi a făcut Iacob o făgăduinţă, zicând: „De va fi Domnul Dumnezeu cu mine şi 
mă va păzi în calea aceasta pe care merg, de-mi va da pâine să mănânc şi haine să mă 
îmbrac 

21: şi de mă voi întoarce sănătos la casa tatălui meu, atunci £1, Domnul, va fi 
Dumnezeul meu, 

22: iar piatra aceasta, pe care am pus-o stâlp, va fi pentru mine casă a lui 
Dumnezeu, şi din toate câte-mi vei da Tu mie îţi voi da zeciuială". 

„Inaugurarea practicii zeciuielii către Dumnezeu, înainte de Legea scrisă (Deuteronom 
14, 22)" 927 . Totuşi, zeciuială dăduse şi Avram lui Melchisedec, astfel că practica era mai veche. 

„Iacov a văzut în vis o scară înaltă şi un urcuş al îngerilor şi a turnat în chip tainic 
untdelemn pe un stâlp de piatră - poate ca să arate Piatra unsă din capul unghiului (cf. Fapte 4, 



921 SEPl,p. 118 

922 Sf. Iustin Martirul, Dialog cu iudeul Trifon, CXX 

923 Sf. Vasile cel Mare, Despre Sfântul Duh, XXVI 

924 Termenul ales ne pare exagerat, fiind, mai degrabă, o jertfă. 

925 GEN, p 353 
926 SEPl,p. 119 
927 SEPl,p. 119 

II)" 928 . „în multe locuri din Scriptură, Hristos a fost propovăduit în chip simbolic ca piatră, şi 
toată ungerea, fie cu untdelemn, fie cu stactă, fie cu alte unguente care provin din compoziţia 
mirului, II simboliza pe El" 929 . 

Chiar dacă Iacov vorbeşte despre pâine şi haine, „acestea nu-s cuvintele unuia care se 
îngrijeşte, ci ale unuia care cere totul de la Dumnezeu'* 30 . Iar făgăduind zeciuială din toate, re- 
cunoaşte drepturile preoţilor, la fel cum făcuse şi Avraam. 



CAPITOLUL 29 - Iacob soseşte la unchiul său Laban şi se căsătoreşte cu Lia şi 
Rahela. Copiii lui Iacob. 

1: Şi pornind Iacob din nou la drum, a mers în ţara Răsăritului, către Laban, Oul 
lui Batuel Arameul şi fratele Rebecăi, mama lui Iacob şi a lui Esau. 

2: Şi s-a uitat, şi iată-n câmp o fântână; iar lângă ea, trei turme de oi în odihnă, 
căci din fântâna aceea se adăpau turmele; iar pe gura fântânii era o piatră mare. 

„In câmp: într-un loc nedeterminat. A nu fi confundată cu fântâna din imediata 
vecinătate a Haranului, menţionată la 24, 11-13" 931 . 

3: Când se adunau acolo toate turmele, [ciobanii] prăvăleau piatra de pe gura 
fântânii şi adăpau oile, apoi puneau iarăşi piatra la locul ei pe gura fântânii. 

4: Şi le-a zis Iacob: „Fraţilor, de unde sunteţi?" Iar ei au zis: Suntem din Haran". 

5: Şi el le-a zis: „II cunoaşteţi voi pe Laban, feciorul lui Nahor?" Răspuns-au aceia: 
„II cunoaştem". 

6: Zis-a iarăşi Iacob: „E sănătos?" Şi ei au zis: „Sănătos... Iată că Rahela, fata lui, 
vine cu oile". 

„Rahela înseamnă oaie; într-un echivalent românesc: Mioara" 932 . 

7: Zis-a Iacob către ei: „Mai e mult din zi şi încă nu-i vremea să se adune turmele; 
adăpaţi oile şi duceţi-vă să le paşteţi". 

8: Iar ei au zis: „N-o putem face până nu se adună toţi păstorii; atunci prăvălim 
piatra de pe gura fântânii şi adăpăm oile". 

„Fântâna era, probabil, proprietatea mai multora, iar apa trebuia împărţită echitabil" 933 . 
Mai jos, o altă explicaţie, mai apropiată de cum am înţeles noi pasajul. 

9: încă nu-şi isprăvise el vorba cu ei, când a sosit Rahela, fiica lui Laban, cu oile 
tatălui său, căci ea păştea oile tatălui său. 

10: Şi a fost că dac-a văzut-o Iacob pe Rahela, fiica lui Laban, fratele mamei sale, şi 
oile lui Laban, fratele mamei sale, s-a apropiat Iacob şi a prăvălit piatra de pe gura 
fântânii şi a adăpat oile lui Laban, fratele mamei sale. 

„Episodul scoate în evidenţă forţa fizică a lui Iacob, care urneşte singur piatra de pe gura 
puţului, piatră ce nu putea fi urnită decât de toţi păstorii locului împreună. ♦ Tradiţia creştină 
vede aici o prefigurare a puterii lui Iisus care adapă cu apa vie a botezului turmele Rahelei 
(Biserica)" 934 . 

11: Şi a sărutat-o Iacob pe Rahela şi şi-a ridicat glasul şi a plâns. 

12: Apoi i-a zis Rahelei că el e frate cu tatăl ei şi că-i fiul Rebecăi; iar ea a alergat şi 
i le-a spus tatălui ei. 



928 Sf. Grigorie de Nazianz, Cele cinci cuvântări teologice, II, 18 

929 Sf. Iustin Martirul, Dialog cu iudeul Trifon, LXXXVI 

930 Sf. Ioan Gură de Aur, Omilii la Matei, XXI, 3 

931 BBVA, p. 52 

932 BBVA, p. 52 

933 BBVA, p. 52 
934 SEPl,p. 120 

Frate: „în înţelesul de rudă. în realitate, nepot de soră. Acelaşi adelfos, cu acelaşi 
înţeles de rudă, va fi folosit şi în Noul Testament cu privire la fraţii lui Iisus" 935 . 

13: Şi a fost că de-ndată ce a auzit Laban de numele lui Iacob, fiul surorii sale, a 
alergat în întâmpinarea lui şi, îmbrăţişându-1, 1-a sărutat şi 1-a adus în casa sa. Acesta i-a 
povestit lui Laban totul, 

14: iar Laban i-a zis: „Tu eşti din oasele mele şi carne din carnea mea". Şi a stat 
[Iacob] la el o lună de zile. 

15: Atunci Laban a zis către Iacob: „îmi vei sluji oare pe degeaba pentru că-mi eşti 
rudă?... Spune-mi, care-ţi va fi simbria?" 

16: Laban însă avea două fete: pe cea mai mare o chema Lia, iar pe cea mai mică o 
chema Rahela. 

„Philon dă semnificaţii simbolice soţiilor lui Iacob: Lia este partea virtuoasă a sufletului, 
în vreme ce Rahela este partea aplecată spre lumea sensibilă. In alt cod exegetic, Rahela este 
simbolul culturii profane cu care se începe urcuşul spiritual, iar Lia virtutea, filozofia (Congr. 
25-28). Iată de ce, în opinia lui Philon, Iacob ar fi vrut să se căsătorească întâi cu Rahela. Laban 
este ignorantul prin excelenţă (Ebr. 47-51). ♦ Tradiţia creştină vede în cele două femei 
simbolurile Sinagogii (Lia) şi Bisericii (Rahela). Cf. Iustin, Dialogul cu Trifon 134, 3; Irineu, 
Adv.haer. IV,21,3" 936 . 

17: Dar Lia avea ochii suferinzi, în timp ce Rahela era bine alcătuită şi plăcută la 
chip. 

„Rahila înseamnă mieluşeaua sau cea care paşte, iar Lia înseamnă ostenita sau 
osteneală" 931 . Credinciosul, asemenea lui Iacov, trebuie să se unească întâi cu Lia, adică cu 
osteneala pentru virtuţi, apoi cu Rahila, sau contemplaţie, chiar dacă e atras încă de la început 
de cea de-a doua. 

18: Iacob însă o îndrăgise pe Rahela şi a zis: „îţi voi sluji şapte ani pentru Rahela, 
fiica ta cea mai mică". 

„îşi hotărăşte singur anii de slujbă iar odată cu anii aceştia dă şi mare dovadă de 
înfrânarea sa" 938 . 

19: Laban i-a zis: „Mai bine s-o dau după tine decât s-o dau după alt bărbat. 
Rămâi la mine!" 

20: Şi a slujit Iacob pentru Rahela şapte ani; şi i s-au părut doar câteva zile, pentru 
că o iubea. 

„Din pricina dragostei lui mari pentru fată, spune Scriptura, Iacov a socotit cei şapte ani 
drept câteva zile. Când eşti rănit de dragoste nu mai ţii seamă de greutăţi; înduri totul cu 
uşurinţă, oricât de multe ar fi primejdiile, oricât de mari ar fi greutăţile; un singur lucru 
urmăreşti: să-ţi împlineşti dorul" 939 . Cu cel iubit eşti în comuniune deasupra oricăror oprelişti, 
abolind, într-un fel, spaţiul şi timpul. 

21: Apoi a zis Iacob către Laban: „Zilele mi s-au împlinit; dă-mi femeia, ca să intru 
la ea". 

22: Atunci i-a adunat Laban pe toţi oamenii locului şi a făcut ospăţ. 

Ospăţ: „ospăţul de nuntă; festivitatea dura şapte zile" 940 . 

23: Şi dacă s-a făcut seară, Laban a luat-o pe fiica sa Lia şi i-a adus-o lui Iacob; iar 
Iacob a intrat la ea. 

24: Laban a dat-o pe roaba sa Zilpa ca roabă fiicei sale Lia. 



935 BBVA, p. 52. 
936 SEPl,p. 120 

937 Sf. Maxim Mărturisitorul, Ambigua, CXXVIII 

938 Sf. Ioan Gură de Aur, Omilii la Facere, LV, 2 

939 Sf. Ioan Gură de Aur, Omilii la Facere, LV, 2 

940 BBVA, p. 53 

25: Dar când s-a făcut ziuă, iată că era Lia!... Şi a zis Iacob către Laban: „Ce e 
asta? Ce mi-ai făcut? Nu ţi-am slujit eu oare pentru Rahela? De ce m-ai înşelat?" 

„Ceremoniile nupţiale durau între 7 şi 14 zile (cf. Tobit 8, 19), numărul celor invitaţi era 
foarte mare. Ceremonia centrală era ducerea miresei, acoperită de văl, în casa mirelui. 
Dezvăluirea miresei avea loc abia în camera nupţială, obicei ce permite înşelăciunea lui Laban 
şi explică eroarea lui Iacov" 941 . 

26: Răspuns-a Laban: „Prin părţile noastre nu se pomeneşte s-o dăm pe fata cea 
mai mică înaintea celei mai mari. 

27: Du până la capăt săptămâna acesteia; şi ţi-o voi da şi pe cealaltă, în schimbul 
slujbei cu care mă vei sluji încă şapte ani!" 

28: Dar Iacob a făcut aşa: A împlinit săptămâna acesteia, iar Laban i-a dat-o pe 
Rahela, fiica sa, de femeie. 

29: Laban a dat-o pe roaba sa Bilha ca roabă fiicei sale Rahela. 

„Când auzi că Iacov s-a însurat cu două surori, şi cu cea mai mare şi cu cea mai mică, să 
nu te turburi şi să nu judeci vremurile de atunci după vremurile de acum. Pe vremea aceea, 
pentru că era la început, se îngăduia ca un bărbat să ţină două sau trei sau chiar mai multe 
femei, ca să se înmulţească neamul omenesc; dar acum, când cu harul lui Dumnezeu neamul 
omenesc s-a înmulţit şi virtutea a crescut, nu se mai îngăduie. Venind Hristos, sădind în oameni 
virtutea şi făcând, ca să spun aşa, din oameni îngeri, Hristos a tăiat din rădăcini acest obicei 
rău" 942 . Dacă se admitea poligamia, nu era îngăduit ca Iacov să ia în căsătorie două surori, dar 
aceasta s-a făcut spre a preînchipui o taină: Lia arată pe Iudei şi sinagoga, Rahila închipuie 
Neamurile şi Biserica; pentru aceasta a slujit Hristos (închipuit de Iacov) ca să le câştige 943 . 
„Trecând de la chip la adevăr, poţi privi taina lui Hristos. Căci două sunt femeile chemate la 
căsnicia duhovnicească şi însoţite cu El. Cea dintâi a fost mai bătrână, adică sinagoga Iudeilor, 
cea de-a doua e cea tânără şi mai frumoasă, adică Biserica din neamuri" 944 . Rahila vesteşte încă 

taină: „După cum aceea a fost numită femeia lui Iacov înainte de căsătorie, numai pe temeiul 
făgăduinţei, tot astfel şi Măria a fost numită femeia lui Iosif prin faptul că a fost logodită" 945 . 
Lia şi Rahila sunt urcuşul de la făptuire la contemplaţie: „Amândouă i s-au făcut femei, dar a 
iubit pe Rahila mai mult decât pe Lia, pentru că aceasta avea ochii slabi, adică omul până este 
cu ochii lui trupeşti nu vede încă slava contemplaţiei adevărate. Căci se amestecă încă duşmănia 
plăcerii omeneşti în lucrarea lui" 946 . 

30: Şi a intrat [Iacob] la Rahela; şi a iubit-o pe Rahela mai mult decât pe Lia. Şi i-a 
mai slujit [lui Laban] încă şapte ani. 

31: Dar văzând Domnul că Lia nu era iubită, i-a deschis putinţa de a naşte; Rahela 
însă era stearpă. 

Nu era iubită: „literal: că era urâtă (obiect al urii); ebraism care nu exprimă sentimentul 
în sine de ură, ci indică un loc secundar al unei persoane în afecţiunea cuiva. Cu acest sens va fi 
folosit, uneori, şi în Noul Testament (vezi Luca 14, 25)" 947 . I-a deschis putinţa de a naşte: SEP 

1 redă: i-a deschis pântecele: „pântecele deschis de Dumnezeu rămâne, după Philon, veşnic 
feciorelnic (Congr. 7). [...] Theodoret vede în darul fecundităţii acordat femeilor patriarhilor 
voinţa lui Dumnezeu de a constitui o descendenţă prin har, nu prin natură, descendenţă care va 
ajunge până la Iisus Hristos (QG 75)" 948 . 



941 GEN, p 353 

942 Sf. Ioan Gură de Aur, Omilii la Facere, LVI, 3 

943 Cf. Sf. Iustin Martirul, Dialogul cu iudeul Trifon, CXXXIV 

944 Sf. Chirii al Alexandriei, Despre închinarea în duh şi adevăr, II 

945 Sf. Chirii al Ierusalimului, Catehezele, XII, 31 

946 Isaia Pustnicul, 29 de Cuvinte, IV, 10 

947 - 



BBVA, p. 53. 
948 SEPl,p. 121 

32: Lia a zămislit şi i-a născut lui Iacob un Ou, căruia i-a pus numele Ruben, 
zicând: „Privit-a Domnul la umilirea mea; mă va iubi de-acum bărbatul meu". 

„Numele Ruben e legat de rădăcina verbului a vedea" 949 . „Philon interpretează numele 
Ruben prin/w văzător (Leg. I, 81; Somn. II, 33)" 950 

33: Lia a zămislit din nou şi i-a născut lui Iacob un al doilea fiu şi a zis: „Auzit-a 
Domnul că nu sunt iubită şi mi 1-a dat şi pe acesta". Şi i-a pus numele Simeon. 

„Numele Simeon e înrudit cu verbul a auzi" 951 . 

34: Şi iarăşi a zămislit şi a născut un 11 u şi a zis: „De-acum se va lipi de mine 
bărbatul meu, căci i-am născut trei fii". De aceea i-a pus acestuia numele Levi. 

Levi, „etimologic legat de verbul a se alipi, a se ataşa" 952 . „Textul Masoretic are un joc 
fonetic între numele lui Levi şi forma verbală yillaweh, se va lega" 953 . 

35: Şi din nou a zămislit şi a născut un fiu şi a zis: „De data aceasta II voi lăuda pe 
Domnul!" De aceea i-a pus numele Iuda. Apoi a încetat să nască. 

„Iuda (Yehuda), de la ebraicul hodah = a lăuda, a celebra, a cinsti" 954 . „Faptul că Lia, 
simbolul filozofiei teologale, încetează să mai nască reprezintă, pentru Philon, semnul că Lia a 
atins, cu Iuda, virtutea supremă" 955 . 

Rahila a fost stearpă la început şi năştea doar Lia, căci roadele contemplaţiei vin în urma 
celor ale făptuirii. Din Lia s-au născut: Ruben (= iată fiu; Dumnezeu a privit), Simeon (= Dum- 
nezeu a auzit), Levi (= alipire; devoţiune) şi Iuda (= Domnul fie lăudat). 



CAPITOLUL 30 - Copiii lui Iacob (continuare). Cum s-a îmbogăţit Iacob. 

1 : Iar Rahela, văzând că ea nu i-a născut lui Iacob nici un fiu, a prins a o invidia pe 
soră-sa şi i-a zis lui Iacob: „Dă-mi copii, că de nu, mor!...". 

„O cerere necugetată, ieşită dintr-o inimă de femeie şi dintr-un suflet asaltat de invidie. 
[...] N-ai auzit, Rahilo, că nu traiul Liei cu Iacov i-a dat copiii, ci Domnul Dumnezeu, Care i-a 
deschis pântecele Liei, văzând că ea este urâtă de Iacov? Pentru ce ceri de la bărbatul tău un 
lucru mai presus de fire? Pentru ce laşi pe Stăpânul firii şi învinui pe bărbatul tău, care nu te 
poate ajuta cu nimic?" 956 . Cum cei mai mulţi ar dori să treacă peste osteneala faptelor, 
Dumnezeu rânduieşte să vedem întâi roadele acestora, pentru a nu le dispreţui ca lipsite de 
folos. 

2: Dar Iacob, aprinzându-se de mânie asupra Rahclci, i-a zis: „Sunt eu oare în locul 
lui Dumnezeu, Cel ce ţi-a stârpit rodul pântecelui?" 

„Ca izvor al vieţii, Dumnezeu este Cel ce acordă sau refuză fecunditatea (vezi 16, 2; 29, 
31)" 957 . 

3: Atunci Rahela a zis către Iacob: „Iat-o pe roaba mea Bilha; intră la ea, şi ea va 
naşte pe genunchii mei şi printr-însa voi avea şi eu copii". 

„Este neclar ce înseamnă expresia a se naşte pe genunchii cuiva" 95% , adică nu sunt detalii 
asupra procedurii, dar e destul de lămurit că e vorba de o modalitate ritualică de a transfera un 
copil de la cea care 1-a născut la altă femeie, aceea devenindu-i mamă. 

4: Şi i-a dat-o pe Bilha, roaba sa, de femeie, şi Iacob a intrat la ea. 
5: Iar Bilha, roaba Rahelei, a zămislit şi i-a născut lui Iacob un fiu. 
6: Atunci Rahela a zis: „Dumnezeu mi-a făcut dreptate; a ascultat şi de glasul meu 
şi mi-a dat un fiu". De aceea i-a pus numele Dan. 

„Numele Dan se înrudeşte cu o rădăcină verbală care vrea să însemne a judeca (în 
favoarea cuiva), a face dreptate''' 959 . „Dan e un personaj cu dublă valenţă în tradiţia iudaică, 
deopotrivă pozitiv şi negativ: la Philon, el este un om al discernământului; în Testamentul celor 
XII patriarhi şi în romanul mistic Iosifşi Aseneth el are o imagine negativă (urzeşte asasinarea 
lui Iosif). Creştinii (Irineu, Hipolit, Theodoret) văd în Dan, pe baza unui pasaj din 
binecuvântările lui Iacob, un simbol al Antihristului" 960 . 

7: Bilha, roaba Rahelei, a zămislit din nou şi i-a născut lui Iacob un al doilea fiu; 

8: iar Rahela a zis: „Ajutatu-m-a Dumnezeu în lupta ce-am luptat cu sora mea, şi 
am biruit!" Şi i-a pus numele Neftali. 

„Neftali e derivat din verbul a (se) lupta. Textul Ebraic sugerează un accent mai 
îndrăzneţ: Cu Dumnezeu m-am luptat sau: Luptele lui Dumnezeu am luptat" 961 . 

9: Lia însă, văzând că a încetat să nască, a luat-o pe roaba sa Zilpa şi i-a dat-o lui 
Iacob de femeie. 

10: Iacob a intrat la ea, iar Zilpa, roaba Liei, i-a născut lui Iacob un fiu. 

11: Atunci a zis Lia: „Cu noroc!" Şi i-a pus numele Gad. 

„Ebraicul gad înseamnă norod' 961 . „In Testamentul celor XII patriarhi, Gad, aliatul lui 
Dan, este un personaj negativ, care se pocăieşte înaintea morţii" 963 . 

12: Apoi iarăşi a zămislit Zilpa, roaba Liei, şi i-a născut lui Iacob un fiu. 

13: Şi a zis Lia: „Ferice de mine, că mă vor ferici femeile!" Şi i-a pus numele Aşer. 

„Aşer trimite, în ebraică, la verbul işşer, a fi fericit. în legătură cu acest nume, Philon 
spune că este vorba de o fericire materială bastardă (Somn. II, 35; Migr. 95)" 964 . 

Alţi fii se nasc lui Iacov, din roabele celor două soţii, Bilha (= groază; modestie) şi Zilpa 
(= lacrimă; căzută). Bilha a născut pe Dan (= dreptate; judecată; judecător) şi Neftali (= am 
luptat); iar Zilpa a născut pe Gad (= noroc) şi Aşer (= fericit; fericire). 

14: Iar la vremea seceratului grâului s-a dus Ruben şi a găsit în ţarină mandragore 
şi i le-a adus Liei, mama sa. Atunci Rahela a zis către Lia: „Dă-mi din mandragorele fiului 
tău!" 

Prin mandragore e tradus ebraicul dudaim. „In ebraică, denumirea plantei derivă din 
acelaşi radical ca şi cuvântul dragoste. Rădăcina plantei, cam de 30 cm, de culoare neagră în exte- 
rior, albă în interior, este asemănătoare corpului omenesc. Fructele sale, asemănătoare merelor, 
sunt de culoare galbenă sau roşu deschis, dulci şi aromate. Este o plantă care a generat o 
mulţime de legende şi practici magice, în mare măsură datorită capacităţilor anestezice ale 
sucului ce se extrage din ea. Cei vechi îi atribuiau proprietăţi afrodisiace, de influenţare a fertili- 
tăţii şi uşurare a durerilor la naştere" 965 . ,M^ndragoră: plantă perenă, cu rădăcină cărnoasă şi 
fructe roşii-gălbui. încă din antichitate, folclorul i-a atribuit proprietăţi afrodisiace, propice 
fecundităţii. Numele ei ebraic e înrudit cu substantivul iubire. în folclorul românesc, mătrăguna 
e centrul şi materia unor descântece de dragoste, menite să faciliteze măritişul. Ca plantă 
medicinală e cunoscută sub numele de atropa belladona; în doze mari, poate fi nocivă. Plasat 
în contextul rivalităţii acerbe dintre cele două femei, episodul din versetele 14-16 reprezintă o 
inserţie folclorică a încercării de a oferi o explicaţie aparte, savuroasă, pentru naşterea lui Iosif 

Totuşi, adevărata explicaţie e pusă, până la urmă, tot pe seama lui Dumnezeu: vezi v. 22" 966 . 
,Mcmdragora: plantă din familia solanaceelor. Creşte în Africa de Nord, Asia occidentală, 
Europa de sud, până în Himalaia. Renumită pentru virtuţile ei afrodisiace, creşte până la treizeci 
centimetri înălţime, fără tijă. Rădăcina are forma unui cartof, dar adesea e antropomorfă, de 
unde legendele născute în jurul ei. Extragerea rădăcinii este foarte dificilă, întrucât micile 
ramificaţii pot ajunge până la un metru adâncime. Grecii o numeau planta lui Circe" 961 . 

15: Dar Lia a zis: „Nu-ţi ajunge că mi-ai luat bărbatul? vrei acum să iei şi 
mandragorele fiului meu?" Rahela a zis: „Dacă-i pe-aşa, să se culce el cu tine în noaptea 
aceasta, în schimbul mandragorelor fiului tău!" 

16: în timp ce Iacob venea seara de la câmp, i-a ieşit Lia înainte şi i-a zis: „La mine 
ai să intri astăzi, că te-am cumpărat cu mandragorele fiului meu!" Şi-n noaptea aceea s-a 
culcat cu ea. 

17: Şi a ascultat-o Dumnezeu pe Lia; ea a zămislit şi i-a născut lui Iacob al cincilea 
fiu. 

18: Atunci a zis Lia: „M-a răsplătit Dumnezeu pentru că bărbatului meu i-am dat- 
o pe roaba mea". Şi i-a pus copilului numele Isahar, adică Răsplată. 

„Pentru Philon, numele lui Isahar (ebr. sakhar) înseamnă răsplată pentru faptele bune 
{Somn. II, 34; Plant. \34-\36) ,,96S . 

19: Apoi Lia a mai zămislit o dată şi i-a născut lui Iacob un al şaselea fiu. 

20: Şi a zis Lia: „Bună-i dăruirea cu care m-a dăruit pe mine Dumnezeu; la mine 
va locui de-acum bărbatul meu, că i-am născut şase feciori". Şi i-a pus copilului numele 
Zabulon. 

„Numele Zabulon e legat de două rădăcini, una semnificând dar (cadou), alta a locui" 969 . 
„Pentru Philon, Zabulon înseamnă eliberarea de noapte (Somn. II, 34 şi 39)" 970 . 

21 : După aceea Lia a mai născut o fată şi i-a pus numele Dina. 

22: Dar Dumnezeu şi-a adus aminte de Rahela; a ascultat-o Dumnezeu şi i-a 
deschis pântecele. 

23: Ea a zămislit şi i-a născut lui Iacob un fiu. Şi a zis Rahela: „Ridicat-a Domnul 
ocara de la mine!" 

24: Şi i-a pus copilului numele Iosif, zicând: „Să-mi adauge Dumnezeu încă un 
fecior!" 

„Numele lui Iosif e legat de verbul yosef = a adăuga (mai precis: El adaugă)" 911 . 

Lia naşte încă doi fii, pe Isahar (= răsplată; omul plăţii) şi Zabulon (= dar minunat), şi o 
fiică, Dina (=ceartă; judecată). Apoi naşte şi Rahila pe Iosif '(= să adauge Dumnezeu; adaos; a 
înlăturat; a ridicat). „Când încetează să mai nască Lia, îşi aduce Dumnezeu aminte de Rahila. 
înţelesul e acesta: De dobândim ostenelile trupeşti şi simţirea se eliberează de patimi, vederea 
(contemplaţia) adevărată descoperă minţii slavele adevărate. Deşi fiii Liei erau spre ajutor lui 
Iacov, dar el iubea pe Iosif mai mult decât pe toţi. Adică, deşi ostenelile trupeşti păzesc pe om 
de vrăjmaş, numai adevărata contemplare îl uneşte pe om cu Dumnezeu'* 72 . 

25: Iar după ce 1-a născut Rahela pe Iosif, Iacob a zis către Laban: „Lasă-mă să 
plec, să mă duc la mine, în patria mea. 

26: Dă-mi femeile mele şi pe copiii mei, pentru care ţi-am slujit, ca să mă duc; că tu 
ştii slujba pe care ţi-am făcut-o". 

27: Laban însă i-a zis: „Dac-am aflat eu har în faţa ta... am cunoscut eu prin 
semne că Dumnezeu m-a binecuvântat prin venirea ta. 

Dac-am aflat eu har în faţa ta...: „frază neterminată, presupunând rugămintea: mai 
rămâiF ,gi3 . „Theodoret comentează idolatria lui Laban, care credea în semne (QG 87)" 974 . 

28: Spune-mi ce simbrie vrei, şi ţi-o voi da!" 

29: Iar Iacob i-a zis: „Tu ştii cum ţi-am slujit şi cum sunt vitele tale prin purtarea 
mea de grijă; 

30: că puţinul pe care-1 aveai pân-a fi venit eu s-a înmulţit peste măsură: cu fiece 
pas al meu te-a binecuvântat Domnul. Dar acum, când oare am să lucrez eu şi pentru casa 
mea?" 

31: Laban i-a zis: „Ce să-ţi dau?" Iar Iacob i-a zis: „Nu-mi vei da nimic; de vei face 
însă ce-ţi voi spune eu, am să mai pasc oile tale, şi-am să le păzesc. 

„Abilitatea verbală a lui Iacob: prin nimic, el întâmpină lăcomia lui Laban; adăugând şi- 
am să le păzesc, el foloseşte un verb care poate însemna şi a ţine, a păstra, într-un fel de 
reservatio mentalis" 975 . 

32: Să treacă astăzi toate oile tale prin faţa noastră şi eu voi alege din ele toată oaia 
seină între miei şi tot ce e tărcat şi pestriţ între capre; asta va fi simbria mea; 

„Sein: alburiu; alb impur; brumăriu; negricios. în Textul Ebraic: tot mielul tărcat şi 
pestriţ, tot mielul negru între or 916 . 

33: iar cinstea mea se va vădi în ziua de mâine, că aceasta-i simbria mea de la tine; 
tot ce nu va fi pestriţ sau tărcat între capre şi tot ce nu va fi sein între oi se va socoti că le- 
am furat" 

Cinstea mea: „literal: dreptatea (purtarea nepătată)" 977 . „De regulă, oile erau albe, iar 
caprele, negre. Oaia neagră şi capra albă constituiau excepţii. Aşadar, opţiunea lui Iacob nu 
părea deloc o afacere bună" 978 . 

34: „Bine, i-a zis Laban, să fie cum zici tu!" 

„Uită-te la isteţimea dreptului Iacov. Pentru că ştia de câtă dragoste îl învredniceşte 
Dumnezeu, de aceea îi cere lui Laban ceea ce era greu în chip firesc sau chiar cu totul cu 
neputinţă" 979 . 

35: Şi-n ziua aceea a pus de-o parte ţapii cei pestriţi şi pe cei tărcaţi şi toate caprele 
pestriţe şi pe cele tărcate - şi toate câte aveau pe ele alb - şi tot ce era sein între oi, şi le-a 
dat în seama fiilor săi. 

„Păstrând în paza sa exemplarele anormale, Laban şi-a făcut o socoteală: în turmele 
rămase pe seama lui Iacob - adică cele normale- se vor naşte numai oi albe şi capre negre!" 980 . 

36: Şi a hotărât ca depărtarea dintre ele şi Iacob să fie cale de trei zile. Iar Iacob a 
urmat să pască celelalte oi ale lui Laban. 

37: Iacob şi-a făcut rost de nuiele verzi de plop, de migdal şi de paltin, şi a crestat 
pe ele dungi albe, scoţând la iveală albul care era în nuiele, 

Numele grecesc styrax „traduce un substantiv ebraic desemnând o specie de plop (plop 
alb). Iacob taie din loc în loc coaja verde, lăsând să se vadă miezul alb al nuielei. El obţine 



973 BBVA, p. 54 
974 SEPl,p. 123 

975 BBVA, p. 54 

976 BBVA, p. 54 

977 BBVA, p. 54 

978 BBVA, p. 54 



979 Sf. Ioan Gură de Aur, Omilii la Facere, LVII, 2 

980 BBVA, p. 55 



143 



astfel o nuia pestriţă" 9 * 1 . Conform GEN, e vorba de un „arbor Syriae, un arbust din a cărui 
răşină se obţinea un aromat" 982 . 

Biblia 1688 are, în loc de plop, toiag de stime verde (Septuaginta: stirakinin). „Iacov 
avea ca semn împărătesc toiag din lemn de stirax, pentru că avea de gând să schimbe prin acest 
lemn spre mai bine firea" 983 . Stiraxul este un mic copăcel exotic, care face răşină mirositoare. 
Toiagul lui Iacov vesteşte lemnul Crucii, prin care se înnoieşte firea şi care e plin de bună mi- 
reasmă pentru cei ce urmează lui Hristos. 

38: şi nuielele astfel crestate le-a pus în jgheaburile de adăpat, pentru ca oile, 
venind să bea, să bea în faţa nuielelor din adăpători 

„Pentru Iustin, nuiaua verde prefigurează lemnul crucii pe care a fost răstignit Iisus 
{Dialogul cu Trifon 86, 2). Faptul că nuielele au fost puse în apă îi evocă lui Grigorie al Nyssei 
ritualul botezului {In diem luminum, GNO IX, p. 232). Iacob lângă adăpători/izvor îl 
prefigurează pe Iisus Păstorul, câştigând o turmă întreagă de la Laban-Satan {ibid.) ,m4 . 

39: şi să zămislească oile după cum erau nuielele; şi fătau oile miei tărcaţi şi 
dungaţi şi brumării. 

„Principiu fiziologic cunoscut încă din antichitate şi aplicat în principal spre a obţine cai 
şi câini de o anumită culoare. E prima mărturie despre ceea ce, în zilele noastre, se va numi 
manipulare genetică!" 985 . „Stratagema lui Iacob se întemeiază pe o credinţă populară după care 
femelele fată animale asemănătoare cu obiectele pe care le-au avut în faţa ochilor în momentul 
inseminării. Iacob îi făgăduieşte lui Laban (al cărui nume înseamnă alb în ebraică) exemplarele 
albe şi pe cele negre, în mod normal cele mai numeroase, păstrând pentru sine pe cele pestriţe 
[...]. Păcăleala constă în punerea unor vergi pestriţe, anume incizate, cojite din loc în loc în 
faţa oilor ce urmau să fete. Astfel, turma lui sporeşte numeric faţă de cea a lui Laban. ♦ Philon 
interpretează pasajul în Somn. I, 189-227. El modifică textul Septuagintei, interpretând 
adjectivul redat de [SEP 1 prin cu pete albe - v. 33, la Anania: tărcate] prin strălucitor de alb. 
Aducând modificări textului Septuagintei, Philon sugerează, prin intermediul a trei culori - 
cenuşiu, tărcat/pestriţ, alb strălucitor - cele trei căi ducând la desăvârşire: asceza (Iacob), 
învăţătura (Avraam) şi calea naturală (Isaac)" 986 . 

„Dreptul Iacov n-a făcut asta de capul lui, ci harul cel de sus i-a pus gândul acesta în 
cugetul lui. Nici nu era firesc ce se întâmpla; era o faptă nemaiauzită, care depăşea cu mult rân- 
duiala firii" 987 . „Precum acel minunat Iacov, descojind nuielele şi punându-le sub unda apelor, 
făcea oile care beau să zămislească lângă ele, aşa şi toată mintea prea înţeleaptă în Duh, 
descojind raţiunile cele mai dumnezeieşti ale lucrurilor de materia care le învăluie şi punându-le 
sub modurile cunoaşterii prin contemplaţie, învaţă pe cel ce ascultă ca înseşi mişcările sufletului 
propriu să ia forma celor netrupeşti" 988 . 

40: Iacob alegea mieii de-o parte şi-şi punea animalele cu faţa spre ce era pestriţ şi 
spre tot ce era negru în turmele lui Laban; dar turmele sale le ţinea osebite şi nu le 
amesteca cu oile lui Laban. 

„înţelesul nu e prea clar, de vreme ce între cei doi era o distanţă foarte mare (trei zile de 
mers). O variantă textuală sugerează faptul că, totuşi, cei doi s-au apropiat de mai multe ori, în 
repetatele încercări ale lui Laban de a modifica simbria lui Iacob" 989 . 

41: Pe lângă aceasta, de fiecare dată când se-mperecheau oile cele viguroase, Iacob 
le punea sub ochi nuiele pestriţe sub adăpători, pentru ca ele să zămislească după cum 
erau nuielele; 

42: dar când zămisleau cele slăbuţe, nu le punea, aşa încât cele slăbuţe i se 
cuveneau lui Laban, iar cele ce i se cuveneau lui Iacob erau viguroase. 

Finalul versetului în SEP 1 : Şi oile fără nici un semn au ajuns ale lui Laban, iar cele 
însemnate ale lui Iacob. „Pentru Irineu şi Origen, animalele însemnate simbolizează neamurile 
însemnate, la rândul lor, de Cuvântul lui Dumnezeu (Adv. haer. IV, 21, 3; C. Cels. IV, 43; Corn. 
Io. XXVIII, 8)" 990 . 

43: Şi aşa s-a îmbogăţit omul, foarte s-a îmbogăţit, peste măsură; şi avea mulţime 
de vite mărunte şi vite mari, roabe şi robi, cămile şi asini. 

Credem că se subliniază astfel abundenţa darurilor dumnezeieşti şi prisosul virtuţilor lui 
Iacov. 



CAPITOLUL 31 - Iacob pleacă de la unchiul său Laban. 

1: Lui Iacob însă i-au venit la ureche vorbele fiilor lui Laban, care ziceau: „Iacob a 
luat tot ce era al tatălui nostru, şi din cele ale tatălui nostru şi-a făcut el tot belşugul 
acesta. .. . 

2: Şi uitându-se Iacob la faţa lui Laban, iată că acesta îl privea cu alţi ochi decât 
mai ieri şi alaltăieri. 

„Laban, care mulţumise Stăpânului că i s-a înmulţit averea datorită venirii lui Iacov, ei 
bine, acum, aţâţat de fiii lui, este cuprins de invidie" 991 . 

3: Atunci Domnul a zis către Iacob: „Intoarce-te în ţara părinţilor tăi, la neamurile 
tale, şi Eu voi fi cu tine!" 

4: trimiţând deci Iacob, le-a chemat pe Rahela şi pe Lia la câmp, unde erau turmele 

5: şi le-a zis: „Văd eu pe faţa tatălui vostru că el mă priveşte altfel decât mai ieri şi 
alaltăieri; dar Dumnezeul tatălui meu era cu mine. 

6: Voi înşivă ştiţi că eu l-am slujit pe tatăl vostru cu toată inima; 

7: dar tatăl vostru m-a înşelat şi de zece ori mi-a schimbat simbria; Dumnezeu însă 
nu i-a îngăduit să-mi facă rău: 

8: când el zicea: Cele pestriţe să-ţi fie simbria!, toate oile fătau miei pestriţi; iar 
când zicea: Cele vărgate să-ţi fie simbria!, atunci toate oile fătau miei vărgaţi. 

9: Şi aşa a luat Dumnezeu toate vitele de la tatăl vostru şi mi le-a dat mie. 

10: Şi a fost că odată, la vremea când intrau oile-n călduri, mi-am ridicat ochii şi 
am văzut în vis: şi iată că ţapii şi berbecii care săreau pe capre şi pe oi erau vărgaţi şi 
bălţaţi şi cenuşii. 

1 1 : Iar îngerul Domnului mi-a grăit în vis: - Iacobe! Şi eu am răspuns: - Ce este? 

12: Zis-a EL: - „Ridică-ţi ochii şi vezi: toţi ţapii şi berbecii care sar pe capre şi pe oi 
sunt vărgaţi şi bălţaţi şi cenuşii; căci Eu am văzut tot ce ţi-a făcut ţie Laban. 

13: Eu sunt Dumnezeul Cel ce ţi s-a arătat în Betel, unde Mi-ai turnat untdelemn 
pe stâlp şi unde Mi-ai făcut făgăduinţă. Acum ridică-te deci, ieşi din ţara aceasta şi mergi 
în ţara ta de naştere, şi Eu voi fi cu tine". 

„Philon notează diferenţa dintre Dumnezeul, cu articol, şi Dumnezeu, fără articol. După 
el, primul termen îl desemnează pe Dumnezeu însuşi, al doilea, Logosul, intermediar între 
Dumnezeu şi lumea creată (Somn. I, 228-256)"" 2 . 

„Pentru că atunci când Iacov a făcut această juruinţă nu I-a adus lui Dumnezeu nimic, că 
era fugar, de aceea Dumnezeu îi spune: Când M-am arătat ţie Mi-ai făcut Mie juruinţă zicând: 
Iţi voi da a zecea parte din tot ce-mi vei da mie (28, 22). Prin această juruinţă şi făgăduinţă ai 
arătat mai dinainte puterea Mea şi cu ochii credinţei ai văzut mai dinainte bogăţia ce o vei avea; 
iar acum când trebuie să se împlinească spusele Mele, a venit timpul ca să-ti împlineşti juruinta 
ta" 993 . 

14: Atunci Lia şi Rahela i-au răspuns şi i-au zis: „Mai avem noi oare parte de 
moştenire în casa tatălui nostru? 

15: Oare n-am fost noi socotite de el ca nişte străine?: că ne-a vândut şi cu banii 
noştri s-a ghiftuit 

„Laban le vănduse nu în sensul strict al cuvântului, ci prin aceea că, timp de paisprezece 
ani, reţinuse pentru sine tot ce câştigase din munca lui Iacob, fără să fi pus deoparte ceea ce ar fi 
trebuit să constituie zestrea fiicelor sale" 994 . „După cutumă, socrul trebuia să-i dea fiicei sale o 
parte din suma primită de la ginere, or Laban a profitat singur de serviciile lui Iacob" 995 . 

16: Ca atare, toată averea pe care Dumnezeu a luat-o de la tatăl nostru este a 
noastră şi a copiilor noştri. Fă dar acum tot ce ţi-a spus ţie Domnul!" 

„Pe bună dreptate - zic ele - că au fost luate bogăţiile, fiindcă Dumnezeu hotărăşte, El 
este Făcătorul bunurilor şi prin al Cărui har rămâne fără ele cel mişel. Cei necinstiţi şi răi nu pot 
să capete podoaba moştenirii dumnezeieşti. Urmează la moştenire cel harnic, care are în sine 
duhul puterii" 996 . 

17: Atunci s-a sculat Iacob şi şi-a urcat copiii şi femeile pe cămile, 

18: şi-a strâns toate turmele şi toate bunurile - toată bogăţia pe care o agonisise în 
Mesopotamia - ca să meargă la Isaac, tatăl său, în ţara Canaanului 

19: Dar în timp ce Laban era plecat să-şi tundă oile, Rahela a furat idolii tatălui 
său. 

Idolii: „în original: terafimii; idoli mici de lemn, care se ţineau în casă; un fel de 
penaţi" 997 , „teraphim, semnificaţia lor este nesigură, cel mai frecvent sunt interpretaţi ca mici 
zeităţi domestice, probabil că serveau la descifrarea oracolelor (Iezechiel 21, 26; Zaharia 10, 2). 
Din alte texte (I Regi 19, 13; Judecători 17, 5; 18, 14-20; Facerea 31, 19/35) ar rezulta că sunt 
nişte măşti" 998 . „Capitolul prezintă despărţirea totală a celor două branşe din familia lui 
Avraam: monoteistă (prin Iacob) şi idolatră (prin Laban). Rahela îşi trădează părintele şi 
implicit îşi reneagă trecutul idolatrie. Povestirea în greacă prezintă multe diferenţe de amănunt 
faţă de Textul Masoretic" 999 . 

„De eşti vreo altă Rahilă, adică suflet patriarhal şi mare, fură şi idolii tatălui tău pe care 
îi găseşti, nu ca să-i păzeşti, ci ca să-i nimiceşti" 1000 . Cum vom vedea mai jos, gestul Rahilei a 
fost diferit interpretat de cătrePărinţii Bisericii. 

20: Deci Iacob 1-a păcălit pe Laban Arameul prin aceea că nu i-a spus că vrea să 
plece, 

21: ci a fugit cu toate câte avea; şi trecând Eufratul, s-a îndreptat spre muntele 
Galaad. 

Galaad, „interpretat prin etimologie populară ca movila de piatră a Mărturiei, denumire 
dată iniţial unui munte, apoi unui întreg ţinut atribuit lui Iacov, ale cărui graniţe erau la est 
deşertul, la sud Arnon, la vest Iordanul, la nord Iarmuk, cf. arabul jal'ad tare, puternic" 1001 . 

22: Dar a treia zi i s-a dat de ştire lui Laban Arameul că Iacob a fugit. 

23: Atunci, luând Laban cu sine pe toţi casnicii săi, a alergat după el cale de şapte 
zile şi 1-a ajuns la muntele Galaad. 

24: Dar Dumnezeu a venit la Laban Arameul noaptea în vis şi i-a zis: „Fereşte-te să 
vorbeşti cu Iacob ceva de rău". 

„Uită-mi-te la iubirea de oameni a lui Dumnezeu! Nu i-a poruncit lui Laban să se 
întoarcă înapoi, ci i-a poruncit numai să nu spună dreptului Iacov vreun cuvânt urât şi greu" 1002 . 

25: Şi 1-a ajuns Laban pe Iacob. Iacob însă îşi aşezase cortul pe munte; şi tot pe 
muntele Galaad şi 1-a aşezat şi Laban împreună cu casnicii săi. 

26: Laban i-a zis lui Iacob: „Ce-ai făcut? De ce-ai fugit pe ascuns şi m-ai jefuit şi 
mi-ai luat fetele ca şi cum le-ai fi robit cu sabia? 

27: Că dacă mi-ai fi spus, ne-am fi despărţit în veselie şi-n cântări de timpane şi 
ţitere. 

28: Nu mi-ai îngăduit nici măcar să-mi sărut nepoţii şi fetele! Te-ai purtat ca un 
smintit. 

29: Şi acum, în puterea mea e să-ţi fac rău; dar Dumnezeul tatălui tău mi-a vorbit 
ieri, zicându-mi: Fereşte-te să vorbeşti cu Iacob ceva de rău!... 

„Gândeşte-te cât l-au mângâiat pe dreptul Iacov cuvintele acestea! Uită-te că însuşi 
Laban a dat pe faţă planurile lui; i-a spus cum avea de gând să-1 prindă, dar că frica de 
Dumnezeul-a oprit să înfăptuiască răul ce-1 plănuise" 1003 . 

30: Să zicem însă c-ai plecat fiindcă-ţi era dor de casa tatălui tău; dar de ce, atunci, 
mi-ai furat dumnezeii?...". 

„Ce mare nebunie! Aşa dumnezei ai, Labane, că se lasă furaţi? [...] Vezi cât de mare era 
rătăcirea, că cei înzestraţi cu raţiune se închinau lemnelor şi pietrelor!" 1004 . 

31: Iacob a răspuns şi i-a zis lui Laban: „De temut mi-a fost teamă, zicându-mi că 
nu cumva să-ţi iei fetele de la mine, şi toate câte am. 

32: Caută: de vei găsi la mine ceva din ce-i al tău, ia-ţi-1!" Şi n-au găsit la el nimic. 
Şi i-a zis Iacob: „Cât despre dumnezeii tăi: la cine-i vei afla, acela nu va trăi, aici, în faţa 
casnicilor noştri!"... Iacob însă nu ştia că Rahela, femeia sa, îi furase. 

33: Laban a intrat atunci în cortul Liei şi nu i-a găsit. Şi a ieşit din cortul Liei şi a 
căutat în cortul lui Iacob şi-n cortul celor două roabe, dar n-a găsit nimic. A intrat apoi şi 
în cortul Rahelei. 

34: Rahela însă luase idolii şi-i pusese sub samarul cămilei şi şedea deasupra lor. Şi 
a scotocit Laban prin tot cortul Rahelei, dar n-a găsit nimic. 

35: Iar ea a zis către tatăl său: „Stăpâne, să nu te superi că nu pot să mă ridic în 
faţa ta, fiindcă tocmai acum se întâmplă să am necazul obişnuit al femeilor". Şi mai 
scotocind Laban prin cort, tot n-a găsit idolii. 

„Abilitatea Rahelei de a-1 face pe tatăl ei să nu se apropie susţine, de fapt, sarcasmul 
implicit al textului la adresa lui Laban, devenit ridicol, dar şi la adresa idolilor de sub şezutul 
femeii" 1005 . 

Poate fi aici desprinderea de politeism: Rahila, „înşelând pe tatăl ei, a putut să scape de 
închinarea la idoli" 1006 ; dar şi alipirea de patimi: „Obişnuinţa trage pe om la sine cu putere: Pri- 

veste la sufletul [gr. psihi, de gen feminin, închipuit prin Rahila - n.n.] care se ţine lipit de 
obişnuinţe, cum sade lângă idoli, lipindu-se de materiile fără formă, şi nu vrea să se ridice şi să 
se apropie de raţiunea [logos, de gen masculin, închipuită prin Laban - n.n.] care caută să-1 
călăuzească spre cele mai înalte" 1007 . Tâlcuirea forţează contextul biblic, identificând pe Laban 
cu Raţiunea, scopul autorului fiind de a înfăţişa sub acest chip alunecarea sufletului în cele 
trecătoare. 

36: Atunci s-a mâniat Iacob şi s-a plâns împotriva lui Laban. Şi începând a grăi, 
Iacob a zis către Laban: „Care-i vina mea şi care mi-i păcatul, de te-ai luat după mine 

37: şi mi-ai răscolit toate lucrurile? Ce-ai găsit tu aici din lucrurile casei tale?: 
Pune-le aici, înaintea casnicilor tăi şi-a casnicilor mei, şi să judece ei între mine şi tine! 

38: Iată, de douăzeci de ani sunt cu tine: oile tale şi caprele tale n-au lepădat, 
berbecii oilor tale nu ţi i-am mâncat, 

39: vite sfâşiate de fiare nu ţi-am adus, că eu de la mine am plătit şi tu din mâna 
mea ai cerut ce se furase ziua şi ce se furase noaptea. 

Dacă păstorul arăta resturile animalului sfâşiat stăpânului turmei, el era scutit de a-1 
despăgubi pe acesta (cf Ieşirea 22, 12). Iacov nu a recurs, însă, la această rânduială, practicată 
şi în Mesopotamia. 

40: Acesta am fost eu: mistuit de căldură ziua, de frig noaptea, somnul nu s-a lipit 
de ochii mei! 

Evagrie Monahul arată că suntem astfel atenţionaţi să nu lăsăm gândurile bune, 
agonisite ziua, pradă jefuitorilor din timpul nopţii, ci să priveghem pentru a nu le pierde pe 
acelea prin năluciri ruşinoase şi viclene 1008 . 

41: Aşa mi-au fost mie cei douăzeci de ani în casa ta: Paisprezece ani ţi-am slujit 
pentru cele două fete ale tale şi şase ani pentru vitele tale; iar tu, tu de zece ori mi-ai 
schimbat simbria. 

De zece ori: „cu înţelesul: de foarte multe (nenumărate) ori" 1009 . 

42: De n-ar fi fost cu mine Dumnezeul părintelui meu Avraam şi Frica lui Isaac, tu 
m-ai trimite acum cu mâinile goale. Dumnezeu însă mi-a văzut umilirea şi a văzut munca 
mâinilor mele şi te-a mustrat pe tine ieri". 

Frica lui Isaac: „(sintagmă întâlnită numai aici şi în versetul 53): nume străvechi al lui 
Dumnezeu, cu originea în epoca pre-mozaică, desemnând Divinitatea de care trebuie să ai 
teamă aşa cum un fiu se teme de părinte. Pe de altă parte, prin asociere cu rădăcini verbale 
asemănătoare din limbile aramaică, arabă şi palmirică, originalul ebraic poate fi tradus şi 
Casnicul {Rudenia) lui Isaac, ceea ce ar însemna Ocrotitorul lui Isaac (B. W. Anderson)" 1010 . 
,frica: cuvântul grecesc (popoq îl traduce pe ebraicul pahadh. Dumnezeul lui Isaac se numeşte 
Frică. Unele manuscrise greceşti ale Septuagintei pun aici Geo^. în epoca elenistică, frica (sau 
teama) este una din pasiunile omeneşti condamnate de stoici şi nu are sens religios. 
Creştinismul o valorizează pozitiv, mai ales în mediile monastice: frica de Dumnezeu devine 
primul pas spre mântuire, virtutea originară. Cu toate acestea, Theodoret ţine să expliciteze 
termenul echivalându-1 cupietatea, eixtePeici (QG 91)" 1011 . 

„Uită-te că Laban este tras încetul cu încetul la cunoaşterea de Dumnezeu" 1012 . 

43: Răspuns-a Laban şi a zis către Iacob: „Aceste fete sunt fetele mele, aceşti copii 
sunt copiii mei, aceste vite sunt vitele mele, şi toate câte le vezi sunt ale mele şi ale fetelor 
mele. Ce pot face eu astăzi pentru ele şi pentru copiii pe care ele i-au născut? 

44: Ştii ce? Hai să facem acum noi amândoi un legământ, eu şi tu, şi să fie el 
mărturie între mine şi tine!". Iar Iacob i-a zis: „Iată, nu e nimeni cu noi; dar să ştii că 
Dumnezeu este martor între mine şi tine". 

„Fără altă ieşire, Laban propune un contract pentru protecţia celor două fiice ale 
sale" 1013 . Dumnezeu este martor între mine şi tine: „precizare specifică textului Septuagintei. In 
context, atât stâlpul de piatră (v. 45) cât şi movila de pietre (v. 46) sunt mărturii văzute ale 
nevăzutului martor, Dumnezeu" 1014 . Sunt încheiate aici două înţelegeri: „1. Un pact politic 
fixează frontiera între Laban şi Iacov (v 52), adică între Aram şi Israel 1015 . Este explicată 
denumirea Galaad. 2. Un acord particular privind fiicele lui Laban (v 50) şi explicarea numelui 
Miţpa (v 49)" 1016 . 

45: Şi a luat Iacob o piatră şi a pus-o stâlp. 

46: Apoi a zis Iacob către casnicii săi: „Adunaţi pietre!" Şi au adunat pietre şi au 
făcut o movilă; şi au mâncat şi au băut acolo pe movilă. Apoi a zis Laban către dânsul: 
„De astăzi, movila aceasta e mărturie între mine şi tine". 

47: Şi Laban a numit-o Iegar-Sahaduta, Movila Mărturiei, iar Iacob a numit-o 
Galaad, Movila Martorului. 

„Galaad este echivalentul ebraic al aramaicului Yegar-Sahaduta, cu nuanţele introduse 
de Septuaginta: pentru Laban, movila era doar semnul unei convenţii; pentru Iacob însă era şi 
semnul prezenţei lui Dumnezeu (foarte exact: Movila-Martor)" 1017 . 

48: Laban i-a zis lui Iacob: „Iată, movila aceasta şi stâlpul de faţă pe care l-am pus 
astăzi între mine şi tine: mărturie ne este movila aceasta, mărturie ne este stâlpul de faţă". 
De aceea i s-a pus numele Galaad, Movila-care-mărturiseşte, 

49: care însă a fost numită şi Miţpa, adică Veghe, pentru că el a zis: „Fiindcă ne 
vom despărţi unul de altul, vegheze Dumnezeu între noi! 

50: De te vei purta rău cu fetele mele, sau dacă pe lângă fetele mele îţi vei lua şi alte 
femei, vezi că, chiar dacă nu-i nimeni cu noi, între noi e martor Dumnezeu!" 

„Vezi că II cheamă de mai multe ori pe Dumnezeu ca martor. Grija, pe care Dumnezeu i- 
a purtat-o lui Iacov, 1-a învăţat cât de mare este puterea Stăpânului şi că nu-i cu putinţă să 
rămână ceva ascuns ochiului celui neadormit" 1018 . 

51: Şi i-a mai spus Laban lui Iacob: „Iată, movila aceasta şi stâlpul de faţă ne sunt 
mărturie că de la această movilă eu nu voi trece spre tine şi nici tu nu vei trece spre mine 
cu gând rău. 

52: Dumnezeul lui Avraam şi Dumnezeul lui Nahor, El să judece între noi!" Iar 
Iacob s-a jurat pe Frica tatălui său Isaac. 

53: Şi a-njunghiat Iacob jertfă pe munte şi i-a chemat pe casnicii săi şi au mâncat şi 
au băut şi au dormit în munte. 

Când biruim pizma şi urmăm celor înduhovniciţi, gustăm şi noi, asemeni lui Laban, din 
Pâinea coborâtă din cer şi duhul ni se veseleşte în muntele vederilor înalte... 

54: Iar a doua zi s-a sculat Laban dis-de-dimineaţă, şi-a sărutat nepoţii şi fetele şi i- 
a binecuvântat. Şi pornindu-se Laban înapoi, s-a întors la vatra sa. 

„In unele variante manuscrise, acest verset e plasat la începutul capitolului următor 
(vezi, la noi, versiunea Radu-Galaction 1938)" 1019 . 

CAPITOLUL 32 - Iacob, la Mahanaim, îşi pregăteşte întâlnirea cu Esau. Iacob se 
luptă cu Dumnezeu. 

1: Iar Iacob s-a dus în drumul său. Şi cătând el cu ochii, a văzut oştirea lui 
Dumnezeu adunată-ntr-o tabără; şi îngerii lui Dumnezeu i-au ieşit în întâmpinare. 

2: Şi dacă i-a văzut Iacob, a zis: „Asta-i tabăra lui Dumnezeu!" Şi i-a pus acelui loc 
numele Mahanaim, adică Două-tabere. 

„Plecând de la acest verset, Origen îl numeşte pe Iacob vizionar (Corn. in Cant., Prolog 
şi Horn. Lev. II, 3)" 1020 . 

In drumul său către Canaan, Iacov urma să treacă prin ţinutul locuit de fratele său Esau. 
„După ce a scăpat de frica lui Laban, 1-a cuprins pe Iacov frica de fratele său. De aceea Stăpânul 
cel iubitor de oameni, vrând să-1 întărească pe dreptul Iacov şi să-i risipească toată frica, a făcut 
să vadă tabăra îngerilor" 1021 . 

3: Iar Iacob a trimis înaintea lui nişte soli la Esau, fratele său, în ţinutul Seir din 
ţara Edomului, 

4: şi le-a poruncit, zicând: „Iată cum veţi vorbi către domnul meu Esau: Aşa 
grăieşte robul tău Iacob: Am locuit împreună cu Laban şi am zăbovit la el până acum. 

5: Am boi şi asini, oi, slugi şi slujnice, şi am trimis să-1 vestească pe domnul meu 
Esau, pentru ca robul tău să afle bunăvoinţă în ochii tăi". 

6: Şi dacă solii s-au întors la Iacob, i-au spus: „Am fost la fratele tău Esau; iată, el 
vine în întâmpinarea ta cu patru sute de oameni". 

7: Iar Iacob s-a înspăimântat foarte şi s-a descumpănit. A împărţit oamenii care 
erau cu el, boii, oile şi cămilele în două tabere 

„Formulele sale [ale lui Esau] de politeţe orientală erau contrazise de prezenţa celor 
patru sute de oameni, pe care Iacob a interpretat-o ca fiindu-i ostilă" 1022 . 

8: şi a zis: „Dacă Esau dă năvală asupra unei tabere şi o nimiceşte, să scape tabăra 
cealaltă". 

„Iacov, apropiindu-se de ţinutul unde se stabilise Esau, îşi ia măsurile de precauţie 
obişnuite oricărei caravane care se apropia de un ţinut duşmănos" 1023 . 

9: Apoi Iacob a zis: „Doamne, Dumnezeul părintelui meu Avraam şi Dumnezeul 
tatălui meu Isaac, Tu, Cel ce mi-ai zis: întoarce-te în ţara ta de naştere, şi Eu îţi voi face 
bine!, 

10: nu sunt vrednic de toate-ndurările şi de toată credincioşia pe care Tu le-ai 
săvârşit faţă de robul Tău; că numai cu toiagul am trecut Iordanul acesta, iar acum am 
devenit Două-tabere. 

11: Scapă-mă dar de mâna fratelui meu, de mâna lui Esau; că mă tem ca nu cumva 
el să vină şi să mă lovească, pe mine şi pe aceste mame cu copii. 

12: Că Tu eşti Cel ce ai zis: Mult bine îţi voi face, iar neamul ţi-1 voi face ca nisipul 
mării, că nu va putea fi numărat din pricina mulţimii". 

Cel plin de avuţii îşi aminteşte acum de toiagul său, ca şi cum celelalte ar fi nimic. „De 
voieşti să nu şchiopătezi, ia toiagul crucii şi-ţi sprijineşte mâinile pe el şi aşa vei muri (faţă de 
lume - n.n.) şi nu vei mai şchiopăta niciodată. Prin acest toiag alungi nu numai câinii, ci şi pe 
mai marele fiarelor, pe leul ce răcneşte (I Petru 5, 8)" 1024 . Crucea alungă frica şi surpă puterea 
vrăjmaşului, trecându-ne fără primejdie în Pământul făgăduit. 

1022 BBVA, p. 57 

1023 GEN, p 355 

1024 gfâ n ţ u i Varsanufie, Scrisori duhovniceşti, 61 

13: Şi a rămas acolo în noaptea aceea. Apoi a luat din bunurile sale şi i-a trimis 
daruri fratelui său Esau: 

14: două sute de capre şi douăzeci de ţapi, două sute de oi şi douăzeci de berbeci, 

15: treizeci de cămile cu lapte şi mânjii lor, patruzeci de vaci şi zece tauri, douăzeci 
de asine şi zece asini. 

16: Şi pe fiecare din aceste turme le-a dat, una câte una, în seama slugilor sale; şi 
le-a zis slugilor sale: „Treceţi înaintea mea, iar între turme lăsaţi o anume depărtare". 

„Planul isteţimii: In urma fiecărui dar, Esau se aşteaptă să apară Iacob, dar iată că apare 
un alt dar!" 1025 . „Evagrie comentează episodul în Tratatul practic 26: Darurile potolesc 
ranchiuna. Urmează referirea la Facerea 32. El recomandă călugărului să dăruiască o masă de 
împăcare fratelui pe care 1-a supărat, voluntar sau involuntar" 1026 . 

17: Celui dintâi i-a poruncit, zicând: „Când te va întâlni fratele meu Esau şi te va 
întreba: Al cui eşti tu?, unde te duci?, ale cui sunt acestea ce merg înaintea ta?, 

18: tu să zici: Ale robului tău Iacob; e un dar trimis lui Esau, stăpânul meu; iată că 
vine şi el după noi!" 

19: Aceeaşi poruncă i-a dat-o Iacob şi celei de-a doua slugi, şi celei de a treia, şi 
tuturor celor ce mergeau cu turmele: ! Aşa să-i spuneţi lui Esau când îl veţi întâlni; 

20: veţi zice: Iată că şi robul tău Iacob vine după noi". Căci el îşi zicea: îl voi 
îmblânzi cu darurile ce-mi merg înainte, şi numai după aceea îi voi vedea faţa; poate că 
aşa îmi va face o bună primire. 

21 : Şi au pornit darurile înaintea lui, iar el a rămas în noaptea aceea în tabără. 

22: Dar peste noapte s-a sculat, le-a luat pe cele două femei ale sale şi pe cele două 
roabe şi pe cei unsprezece copii ai săi şi a trecut Iabocul prin vad. 

23: I-a luat şi i-a trecut râul; au trecut apoi şi toate bunurile lui. 

Iaboc (= râul albastru) e un afluent al Iordanului, pe malul răsăritean. El se varsă în 
Iordan la 37 km nord de Marea Moartă şi 69 km sud de Lacul Ghenizaret. „Septuaginta 
transcrie numele ebraic care face joc de cuvinte cu yeabheq s-a luptat, de la [v. 24]. Anunţă 
lupta lui Iacob cu un personaj misterios" 1027 . 

24: Şi dac-a rămas Iacob singur, Cineva S-a luptat cu el până-n revărsatul zorilor. 

Cineva: „literal: un Om. Pasaj devenit celebru, nu numai prin aura sa de mister, ci şi prin 
implicaţiile teologice. In literatura patristică (Origen, Fericitul Ieronim, Sf Ioan Hrisostom) 
lupta lui Iacob cu Dumnezeu este un simbol al luptei duhovniceşti şi al puterii pe care-o poate 
avea rugăciunea stăruitoare. într-un plan duhovnicesc mai adânc, Dumnezeu acceptă bucuros să 
fie constrâns de stăruinţa şi lupta omului care vrea să facă din El un prizonier, aşa cum Iacob L- 
a silit să-i dea binecuvântarea împărăţia cerurilor se ia prin asalt, iar cei ce dau asaltul o 
cuceresc (Matei 11, 12)" 1028 . „începe episodul faimos al schimbării numelui lui Iacob în Israel. 
Relecturi ale acestui episod apar în cărţile sapienţiale din Vechiul Testament şi în Noul 
Testament. în înţelepciunea lui Solomon 10, 12 se spune că înţelepciunea a hotărât în favoarea 
lui [Iacob] în lupta crâncenă. Philon interpretează încleştarea ca pe o luptă împotriva patimilor, 
un exerciţiu pentru dobândirea virtuţii (Praem. 36-48). Aceeaşi interpretare la Origen în Horn. 
'Num. XVI, 7; în Corn. Io. I, 260 însă, Iacob reprezintă figura lui Hristos biruitor al Vrăjmaşului. 
♦ Un om. Tradiţia iudaică a identificat acest om cu un înger (Osea 12, 5; Demetrios, apud 
Eusebiu al Cezareii PE IX, 21,7; Philon). După Origen, un înger se luptă cu Iacob pentru a-1 
ajuta în lupta cu alt înger (De Princ. IV, 2, 5). Origen citează o scriere apocrifă, Rugăciunea lui 
Iosif, în care se sugerează că îngerul a coborât pe pământ sub numele de Iacob şi s-ar fi luptat 
cu adevăratul Iacob, cel care va primi numele Israel. Acest înger invidios ar fi fost Uriel (Corn. 



1025 BBVA, p. 58 

1026 SEP l,p. 129 

1027 SEP l,p. 130 

1028 BBVA, p. 58 

Io. II, 188-192). Pentru Iustin, omul ar putea fi o figură a Logosului care se manifestă înaintea 
întrupării {Dialogul cu Trifon 125, 3)" 1029 . 

25: Văzând însă Acela că nu-1 poate răpune, i-a atins încheietura şoldului, iar 
încheietura şoldului lui Iacob a amorţit în timp ce acesta se lupta cu El. 

„Verset greu de înţeles, întrucât nu se poate deduce exact cine este subiectul. Origen, de 
pildă, înţelege că Iacob s-a luptat cu diavolul, ajutat de un înger (Horn. Ex. I, 5; Horn. Num. 
XIII). ♦ [...] Iustin vede în amorţirea coapsei lui Iacob o prevestire a patimilor lui Iisus 
Dialogul cu Trifon 125, 3)" 1030 . 

26: Şi El i-a zis: „Lasă-Mă să plec, că s-au ivit zorile!" [Iacob] I-a răspuns: „Nu-Ţi 
dau drumul până nu mă vei binecuvânta!" 

27: Acela i-a zis: „Caie-ţi este numele?" Şi el a zis: „Iacob". 

28: Zisu-i-a Acela: „De-acum nu-ţi va mai fi numele Iacob, ci Israel te vei numi, 
pentru că ai fost tare cu Dumnezeu; şi cu oamenii puternic vei fi". 

„Israel (semnificaţii posibile): Dumnezeu să Se arate puternic sau Cel ce luptă cu 
Dumnezeu sau Dumnezeu Se luptă. Finalul versetului cunoaşte câteva variante de traducere; cea 
de faţă a ţinut seama nu numai de autoritatea ediţiilor româneşti din 1688 şi 1914, ci şi de 
sensul pe care i-1 acordă Sfântul Ioan Hrisostom" 1031 . ,Jsrael, gr. Iapar\k, ebr. iisra'el, în 
ugaritică antroponim: El ceartă sau El mântuie. Etimologia populară îl explică prin lupta lui 
Iacov împotriva lui El. Schimbarea de nume este amintită şi în 35, 10, unde pare a fi mai veche. 
Este posibil ca dublul nume al patriarhului să exprime fuziunea a două grupuri diferite, acela al 
lui Iacov şi cel al lui Israel, care formează nucleul unei unităţi, ce uneşte politic triburile de la 
nord de Ierusalim 1032 . Din punct de vedere religios, Israel se referă la o uniune sacră [...]. El 
devine denumirea generală a poporului [evreu], conceput ca o comunitate religioasă, expresia 
conştiinţei alegerii, a misiunii şi a speranţei mesianice" 1033 . 

„Creştinii dau interpretări simbolice numelui Israel: Iustin {Dialogul cu Trifon 125, 3) îl 
traduce om care a biruit o putere; Clement {Pedagogul I, 57, 1) şi Origen {Horn. Ex. I, 5) îl 
consideră omul care L-a văzut pe Dumnezeu. ♦ Theodoret, mai realist, interpretează biruinţa lui 
Iacob (dacă biruinţă va fi fost) ca pe o încurajare din partea lui Dumnezeu pentru întâlnirea cu 
Esau. Lectura lui Theodoret este contextuală {QG 92)" 1034 . 

29: A întrebat şi Iacob, zicând: „Spune-mi numele Tău!" Iar Acela a zis: „De ce- 
ntrebi de numele Meu? El e minunat". Şi chiar acolo l-a binecuvântat 

„în timpul luptei corp la corp cu o apariţie misterioasă, pe care la început Iacov pare a o 
învinge, el recunoaşte caracterul divin al adversarului său şi îi cere binecuvântare. Textul evită 
numele lui Iahve, după cum şi agresorul necunoscut refuză să-şi dezvăluie numele" 1035 . 

30: Iacob a numit locul acela cu numele de Penuel, „căci [şi-a zis el] L-am văzut pe 
Dumnezeu faţă către faţă şi mântuit a fost sufletul meu!" 

Septuaginta echivalează ebraicul Penuel (= chipul lui Dumnezeu) cu „£i5o<g. Se poate 
traduce prin formă vizibilă. Clement Alexandrinul interpretează termenul hristologic: Fiul este 
chipul, imaginea, forma vizibilă a lui Dumnezeu Tatăl {Pedagogul I, 57, 2)" 1036 . 

Biruitor în orice luptă a sa, Iacov e numit, indirect, dumnezeu. Scriptura „numeşte şi 
dumnezei atât fiinţele cereşti şi mai presus de noi, cât şi pe sfinţii bărbaţi atotiubitori de Dum- 
nezeu [...]. Căci deşi ascunzimea dumnezeirii începătoare e ridicată şi aşezată mai presus de 



1029 SEP l,p. 130 

1030 SEP l,p. 130 

1031 BBVA, p. 58 

1032 p os i|-,ii ca schimbarea numelui lui Iacov să fie pusă în legătură şi cu înglobarea altor triburi (sau, mai 
degrabă, familii) semitice, dar întreaga formulare de aici ne apare ca depăşind cu mult contextul biblic. 

1033 GEN, p 355 

1034 SEP l,p. 130 

1035 GEN, p 355 

1036 SEP l,p. 131 

toate şi nimic din cele ce sunt nu poate fi numit în mod propriu şi în întregime dumnezeiesc, 
acelea dintre fiinţele înţelegătoare şi raţionale care sunt întoarse cu toată puterea în întregime 
spre unirea cu ea şi tind spre iluminările ei dumnezeieşti, pe cât se poate, fără sfârşit, prin 
imitarea după putere a lui Dumnezeu sunt, dacă e îngăduit să spunem aceasta, învrednicite şi ele 
de acelaşi nume cu Dumnezeu" 1037 . Dumnezeu, Cel ce luptase cu Iacov, nu i-a descoperit 
acestuia numele Său. „Oare nu acesta este cu adevărat numele minunat, că e mai presus de tot 
numele, că e fără nume, că e deasupra a tot numele ce se poate numi fie în veacul acesta, fie în 
cel viitor (Efeseni 1, 21)?" 1038 . După o altă opinie: „Dumnezeu nu i-a spus numele pentru că 
păstrase numele Său cel nou pentru poporul cel nou, pentru prunc. Da, Domnul Dumnezeu era 
încă fără nume, că nu Se făcuse om" 1039 . Totuşi, numele tainic al lui Dumnezeu ne descoperă 
„nume" ale Sale, exprimând câte ceva despre Cel Necuprins. 

Iacov a numit locul viziunii Peniel (= faţa lui Dumnezeu), uimit că a rămas în viaţă. 
„Privirea lui Iahve constituia pentru oameni un pericol mortal. Supravieţuirea lui Iacov după o 
asemenea confruntare este semnul unei graţii deosebite" 1040 . Despre vederea lui Dumnezeu vom 
vorbi mai pe larg în comentariul la Cartea Ieşirii. 

în Omul care a luptat cu Iacov putem vedea pe Fiul, Cel Ce ne întăreşte în puterea 
războiului nostru văzut şi nevăzut. „Pedagogul era omul Care s-a luptat cu atletul Iacov, Care 1-a 
condus, cu Care s-a exercitat împreună, Care 1-a îndrumat să lupte împotriva celui rău" 1041 . Lupta 
lui Dumnezeu cu un om are un dublu aspect: „este uneori lupta lui Dumnezeu împotriva omului, 
sau poate o luptă a virtuţii omeneşti pentru Dumnezeu" 1042 . Patriarhul s-a numit mai întâi Iacov 
(= cel ce ţine de călcâi), ca acela ce a călcat peste vrăjmăşia patimilor. Când s-a eliberat deplin 
de sub stăpânirea vrăjmaşului, a primit numele Israel (= mintea care vede pe Dumnezeu; 
puternicul lui Dumnezeu; cel ce luptă cu Dumnezeu). „El poartă simbolurile luptei în trup, 
arătând înfrângerea firii născute; şi primeşte ca răsplată a evlaviei sale schimbarea numelui" 1043 . 
„A văzut un om şi a recunoscut pe Dumnezeu. Cu adevărat vrednic a fost de numele căpătat 
fiindcă, mai mult prin ochii lăuntrici decât prin cei de afară, a meritat vrednicia numelui dat de 
Dumnezeu" 1044 . 

3 1 : Soarele răsărea deasupră-i când trecuse de Penuel, dar el şchiopăta din pricina 
şoldului. 

32: De aceea nici până astăzi fiii lui Israel nu mănâncă muşchiul acela ce amorţise- 
n încheietura şoldului, pentru că Acel Cineva a atins încheietura şoldului lui Iacob în 
dreptul acelui muşchi şi 1-a amorţit. 

„în text poate fi vorba de un muşchi, dar şi de un tendon sau de un nerv. Dacă e vorba de 
un tendon, acesta se află pe cârja femurală, în vecinătatea nervului sciatic. Oricum, această 
interdicţie alimentară nu se mai află în nici o altă parte a Vechiului Testament" 1045 . 



CAPITOLUL 33 - Iacob se întâlneşte cu Esau. Sosirea la Sucot, apoi la Sichem. 

1: Şi ridicându-şi Iacob ochii, iată că 1-a văzut venind pe Esau, fratele său, având 
cu el pe cei patru sute de oameni. Atunci Iacob i-a împărţit pe copii între Lia, Rahela şi 
cele două roabe. 



1037 Sf. Dionisie Areopagitul, Despre ierarhia cerească, XII, 3 

1038 Sf. Dionisie Areopagitul, Despre numirile dumnezeieşti, I, 6 

1039 Clement Alexandrinul, Pedagogul, I, 57, 1 

1040 GEN, p. 355 

1041 Clement Alexandrinul, Pedagogul, I, 57, 1 

1042 Sf. Grigorie de Nazianz, Cele cinci cuvântări teologice, II, \i 

1043 Sf. Grigorie de Nazianz, Cele cinci cuvântări teologice, II, \\ 

1044 gf i an Casian, Despre întruparea Cuvântului, VII, 9 

1045 BBVA, p. 58 

2: Pe cele două roabe cu copiii lor le-a pus înainte, mai în urmă a pus-o pe Lia cu 
copiii ei, iar la urmă de tot, pe Rahela şi pe Iosif. 

3: Iar el mergea în fruntea lor şi de şapte ori s-a închinat până la pământ înainte de 
a se apropia de fratele său. 

4: Dar Esau a alergat în întâmpinarea lui şi 1-a îmbrăţişat şi i-a cuprins grumazul şi 
1-a sărutat; şi au plâns amândoi. 

5: Apoi, ridicându-şi ochii, a văzut femeile şi copiii şi a zis: „Ce-ţi sunt ţie aceştia?" 
Iar el [Iacob] a zis: „Copiii cu care 1-a miluit Dumnezeu pe robul tău". 

6: Atunci s-au apropiat roabele, ele cu copiii lor, şi s-au închinat; 

7: apoi s-a apropiat Lia cu copiii ei, şi s-au închinat; iar la urmă au înaintat Rahela 
şi Iosif şi s-au închinat. 

Viaţa sfinţilor se aseamănă cu cea a lui Iacov care, „de teama răscoalei patimilor şi de 
dorul unei învăţături mai înalte prin experienţă, s-a mutat în Haran, adică la contemplarea natu- 
rii, de la care luând, prin ostenelile cu fapta, toată ştiinţa duhovnicească a lumii văzute, adunată 
în diferite cugetări şi înţelesuri, s-a întors în pământul părintesc şi propriu, adică la cunoştinţa 
celor inteligibile, aducându-şi ca pe nişte femei şi slujnice, deprinderile şi lucrările ferme ale 
activităţii şi ale contemplaţiei pe care le-a dobândit, şi pe fiii născuţi lui din ele" 1046 . 

8: [Esau] a zis: „Ce-ai tu de gând să faci cu turmele acelea pe care le-am întâlnit?" 
Iar el [Iacob] a răspuns: „Ca să afle robul tău bunăvoinţă-n faţa ta, stăpâne". 

9: Esau a zis: „Am şi eu multe, frate; pe ale tale ţine-le pentru tine!" 

E un început de înţelepciune la Esau, ce şi-a înfrânt patimile între timp, dar şi o atitudine 
a omului neînţelept, care socoteşte a avea suficient spre a nu se mai folosi de darurile fratelui 
înduhovnicit. Oricum, Esau s-a îmblânzit, nerămânându-i fără folos pilda lui Iacov 

10: Iacob însă a zis: „Dac-am aflat bunăvoinţă în faţa ta, primeşte darurile prin 
mâinile mele; că ţi-am văzut faţa ca şi cum ar fi văzut cineva faţa lui Dumnezeu, aşa de 
binevoitor mi-ai fost. 

11: Primeşte-mi darurile ce ţi-au fost aduse, că m-a miluit Dumnezeu şi am de 
toate". Şi a stăruit, iar acela a primit. 

Darurile: termenul poate avea şi înţelesul de salut, orice salut reprezentând iniţial o 
binecuvântare, sau dar făcut în întâmpinarea cuiva de rang superior" 1041 . 

Şi darurile duhovniceşti le primim, uneori, doar la stăruinţele altora, precum a făcut 
Esau. 

12: Acela a zis: „Să ne sculăm şi să mergem împreună!" 

13: Dar el [Iacob] i-a zis: „Domnul meu ştie cât de gingaşi sunt copiii, iar oile şi 
vacile mele sunt de curând fătate; dacă numai o zi le mân cu de-a sila, ar pieri toată 
cireada. 

14: Să meargă dar domnul meu înaintea robului său, iar eu voi urma încet, în pas 
cu vitele de dinaintea mea şi în pas cu copiii, până voi ajunge la domnul meu în Seir". 

15: Atunci Esau a zis: „Să-ţi las măcar o parte din oamenii care sunt cu mine". Iar 
el [Iacob] a răspuns: „Da' de ce?... mi-ajunge că am aflat har în faţa ta, stăpâne!" 

16: Şi-n aceeaşi zi şi-a făcut Esau calea-ntoarsă la Seir. 

17: Cât despre Iacob, el s-a dus la Sucot şi şi-a făcut acolo casă pentru sine, iar 
pentru vitele sale a făcut şuri; de aceea a numit el locul acela cu numele de Sucot. 

Iacov s-a dus „la Sucot, adică în direcţia opusă Seimului, localitate situată la 2 km nord 
de Iaboc, între Peniel şi Iordan" 1048 . Sucot: „colibă; cort; adăpost primitiv. (E clar că Iacob îşi 
propusese o şedere de durată)" 1049 . 



1046 Sf. Maxim Mărturisitorul, Răspunsuri către Talasie, XLVII 

1047 GEN, p. 355 

1048 BBVA, p. 59 

1049 BBVA, p. 59 

18: Iacob a ajuns cu bine în cetatea Sichem, care e în ţara Canaanului, atunci când 
s-a întors el din Mesopotamia, şi s-a aşezat în faţa cetăţii. 

A ajuns cu bine: „textual: a ajuns la Salem. Ebraiştii cred că originalul şalem, care s-ar 
traduce: a ajuns cu bine, a ajuns întreg şi sănătos a fost redat în versiunile greacă, latină şi 
siriacă prin numele propriu Salem" 1050 . In altă opinie, ar fi vorba despre o „localitate la 5 km 
est de Sichem, astăzi încă numită Salim" 1051 . 

19: Iar partea de câmp pe care-şi pusese cortul a cumpărat-o cu o sută de mioare 
de la fiii lui Hemor, tatăl lui Sichem, 

Hemor, „ebr. hamor măgar - nume hivit, posibil de explicat prin expresia întâlnită în 
textele de la Mari baal-brit a omorî un măgar, folosită pentru a exprima încheierea unui 
tratat" 1052 . 

20: a ridicat acolo un jertfelnic şi L-a chemat pe Dumnezeul lui Israel. 

„In Textul Ebraic: un jertfelnic pe care l-a numit El-Elohe-Israel (denumire care s-ar 
traduce: Dumnezeu, Dumnezeul lui Israel)" 1053 . 

„Uită-te la dragostea de Dumnezeu a lui Iacov! Uită-te pentru ce a căutat să cumpere 
pământ! [...] N-a cumpărat bucata aceea de pământ pentru nimic altceva decât pentru ca să 
aducă mulţumiri Stăpânului de obşte al universului" 1054 . 

După ce fraţii s-au despărţit, Esau a pornit către Seir (= păros; fum; ispită), iar Iacov către 
Sucot (= colibe). Apoi a ajuns la Salem (= pace), lângă Sichem (= grumaz; dimineaţă). Aici a cum- 
părat o ţarină de la fiii lui Hemor (= măgar) şi a înălţat un jertfelnic pe care l-a numit El-Elohe- 
Israel (= Dumnezeul lui Israel). Ţarina a fost cumpărată cu 100 de kesite, după textul ebraic, 
(Septuaginta: ekaton amnon; Vulgata: centum agnis). Anania a echivalat prin mioare. E vorba 
de o monedă, al cărei nume e tradus de regulă prin miei. Se pare că e cea mai veche monedă din 
istoria omenirii; era bătută în argint şi avea formă de miel. 



CAPITOLUL 34 - Dina şi Sichem. 

„Acest capitol combină două istorii - una familială (violarea Dinei, cererea în căsătorie, 
acceptarea circumciziei de către Sichem, trădarea lui Simeon şi Levi) şi o alta de clan (alianţa 
matrimonială generală, propusă de Hemor, acceptată cu condiţia circumciziei şi încălcarea ei de 
către fiii lui Iacov, care jefuiesc oraşul şi masacrează locuitorii)" 1055 . 

1 : Dina, fata pe care Lia i-o născuse lui Iacob, a ieşit să le vadă pe fetele localnicilor. 

2: Şi dac-a văzut-o Sichem, feciorul lui Hemor Heveul, stăpânul acelui ţinut, a luat- 
o, s-a culcat cu ea şi a necinstit-o. 

3: Apoi sufletul i s-a lipit de Dina, fata lui Iacob, i-a căzut dragă fata şi i-a vorbit 
fetei după inima ei. 

„Observă, deci, că până petrecea şi locuia încă în cortul tatălui era neîntinată şi îşi păstra 
podoaba fecioriei. Dar după ce a părăsit cortul părintesc şi a părăsit locul sfinţit şi s-a amestecat 
cu femeile din afară, a fost sedusă îndată la întinare neobişnuită şi n-a mai fost între fecioare, 
fiind supusă la început fără voie poftelor străine, apoi însuşindu-şi şi ea patima de a voi să se 
împreune cu cel ce a supus-o" 1056 . Când ne despărţim de Biserică (cortul părintesc), sufletul e 
întinat, primind în el seminţele străine ale feluritelor păreri eretice. Aceasta se întâmplă, cel mai 

adesea, din pricina înaltei păreri de sine. Dacă Dina „n-ar fi pornit prea curând la vederea 
lucrurilor din ţinut, socotindu-se că e tare, şi n-ar fi fost vrăjită de farmecul lor, nu i s-ar fi 
stricat înainte de vreme puterea de discernământ a sufletului, amăgită de nălucirea lucrurilor ce 
cad sub simţuri, şi deci n-ar fi ajuns la împreunare încă nelegiuită cu raţionamentul 
bărbătesc" 1057 . Judecata (Dina), când se încumetă să cunoască tot felul de învăţături străine 
(fetele de alt neam), socoteşte că s-a împreunat cu raţionamentul drept (Sichem), dar acesta e 
fiul lui Hemor (măgar), adică raţionament necurat şi eretic; e cea mai grea desfrânare a părţii 
noastre mintale. 

4: Şi a zis Sichem către Hemor, tatăl său: „Ia-mi-o pe copila aceasta de femeie!" 

5: Iacob aflase că fiul lui Hemor o pângărise pe Dina, fiica sa, dar, întrucât feciorii 
săi erau cu vitele pe câmp, a tăcut până ce ei s-au întors. 

6: Iar Hemor, tatăl lui Sichem, a venit la Iacob să vorbească cu el. 

7: Când au venit însă de la câmp feciorii lui Iacob şi au aflat întâmplarea, s-au 
scârbit şi foarte s-au mâniat împotriva celui ce săvârşise în Israel o faptă de ocară, 
culcându-se cu fata lui Iacob: aşa ceva-i de neînchipuit! 

8: Iar Hemor le-a grăit, zicând: „Sufletul lui Sichem, feciorul meu, s-a îndrăgostit 
de fata voastră: daţi-i-o deci lui de femeie! 

9: încuscriţi-vă cu noi: daţi-le după noi pe fetele voastre, iar pe fetele noastre să le 
ia feciorii voştri; 

10: şedeţi cu noi la un loc, şi iată că ţara vi se-mbie: aşezaţi-vă-n ea şi faceţi negoţ, 
agonisiţi-vă într-însa moşie". 

„Uită-te câtă dragoste le arată tatăl unor străini pentru dragostea de copil; vrea să şi-i 
facă binevoitori, de aceea le dă în stăpânire toată ţara" 1058 . 

11: Iar Sichem a zis către tatăl [Dinei] şi către fraţii ei: „Să aflu eu har în ochii 
voştri, şi vă voi da orice-mi veţi spune. 

12: Oricât de mari îi veţi hotărî voi preţul şi darurile, eu vă voi da orice-mi veţi 
spune, numai daţi-mi-o mie pe copila asta de femeie!" 

Preţul şi darurile: „Preţul (mohar) = un fel de zestre inversă: suma de bani pe care 
mirele i-o plătea tatălui miresei; darurile = podoabele de preţ pe care mirele i le oferea 



miresei" 1059 . 



13: Feciorii lui Iacob însă i-au răspuns cu vicleşug lui Sichem, ca şi lui Hemor, tatăl 
său; şi au răspuns aşa fiindcă el o necinstise pe Dina, sora lor. 

14: Le-au vorbit Simeon şi Levi, fraţii Dinei, feciorii Liei: „Aşa ceva noi nu putem 
face: s-o dăm pe sora noastră după un bărbat netăiat-împrejur! Aşa ceva ar fi pentru noi 
o mare ruşine. 

15: într-un singur fel veţi avea învoirea noastră şi vom locui cu voi: dacă vă veţi 
face asemenea nouă, prin aceea că toţi bărbaţii voştri se vor tăia-mprejur. 

16: Atunci ne vom da fetele după voi, iar noi ne vom lua femei dintre fetele voastre, 
şi vom locui împreună cu voi şi vom fi ca un singur popor. 

17: Iar dacă nu veţi asculta de noi să vă tăiaţi împrejur, noi ne vom lua fetele şi ne 
ducem". 

18: Vorbele acestea au plăcut lui Hemor şi lui Sichem, feciorul lui Hemor, 

19: iar tânărul n-a zăbovit s-o şi facă, îndrăgostit cum era de fata lui Iacob. El era 
şi cel mai cu trecere în casa tatălui său. 

20: Şi au venit Hemor şi Sichem, feciorul său, la poarta cetăţii lor, şi au început a le 
grăi locuitorilor cetăţii, zicând: 



1057 Nil Ascetul, Cuvânt ascetic, LXVII 

21: „Oamenii aceştia ne sunt prielnici; să se aşeze dar în ţara noastră şi să facă 
negoţ în ea. Iată că ţara-i largă, cât le stă-nainte-le; pe fetele lor să ni le luăm noi de femei, 
iar pe fetele noastre să le dăm după ei. 

22: Numai că oamenii aceştia se învoiesc să locuiască laolaltă cu noi, spre a fi un 
singur popor, doar dacă şi bărbaţii noştri se vor tăia-mprejur, aşa cum sunt ei tăiaţi 
împrejur. 

23: Oare turmele lor, averile şi vitele lor nu vor fi ele ale noastre? Numai să aibă ei 
învoirea noastră, şi vor locui laolaltă cu noi". 

24: Toţi cei ce ieşeau pe poarta cetăţii lor au ascultat de Hemor şi de Sichem, 
feciorul său, şi toţi au fost tăiaţi împrejur, toţi cei de parte bărbătească. 

25: Şi a fost că a treia zi, la vremea când aceştia erau în dureri, cei doi feciori ai lui 
Iacob, Simeon şi Levi, fraţii Dinei, şi-au luat fiecare sabia şi au intrat fără teamă în cetate 
şi i-au ucis pe toţi bărbaţii. 

„Philon interpretează în sens pozitiv violenţa fraţilor Dinei: ei sunt discipolii 

înţelepciunii care apără Dreptatea (Dina) împotriva răutăţii (Sichem); cf. Mut. 193; Migr. 223- 
994."i060 

26: Prin ascuţişul săbiei i-au trecut şi pe Hemor şi pe fiul său Sichem, au luat-o pe 
Dina din casa lui Sichem şi s-au dus. 

27: Fiii lui Iacob s-au năpustit apoi asupra celor răniţi şi au jefuit cetatea în care 
fusese necinstită Dina, sora lor. 

28: Le-au luat toate oile, toţi boii, toţi asinii, tot ce era în cetate şi tot ce era în 
câmp. 

29: Toate bogăţiile lor, pe toţi copiii şi pe toate femeile lor le-au dus în robie; şi au 
jefuit tot ce era în cetate şi tot ce era prin case. 

„Sichimiţii sunt pedepsiţi pentru că şi-au bătut joc de o sfântă fecioară. Pedeapsa lor le-a 
fost mormântul, iar amintirea pedepsei lor ne conduce la mântuire" 1061 . Cei ce nu aduc cinstire 
Fecioarei vor fi daţi morţii veşnice! Totuşi, această interpretare nu justifică cruzimea fiilor lui 
Iacov, cu atât mai mult cu cât Sichem a dorit să-şi îndrepte greşeala. 

30: Atunci Iacob a zis către Simeon şi către Levi: „Urât m-aţi făcut voi pe mine, ca 
şi cum eu aş fi un rău în ochii locuitorilor acestei ţări, ai tuturor, ai Canaaneenilor şi ai 
Ferezeilor. Eu nu sunt decât un om cu oameni puţini, aşa că ei se vor ridica împotrivă-mi 
şi mă vor ucide şi voi fi nimicit, eu şi casa mea". 

31: Şi i-au zis: „Dar ei? să se poarte ei cu sora noastră cum s-ar purta cu o 
târfă?...". 

Iacov dezaprobă fapta fiilor săi deşi, deocamdată, el pare mai degrabă îngrijorat de 
posibilele urmări ale masacrului, decât indignat de comiterea sa. „In binecuvântarea lui Iacov 
(cap. 49) este explicată includerea ulterioară a tribului lui Simeon în acela al lui Iuda ca 
pedeapsă pentru grozăvia făptuită în Sichem. De asemeni, el nu va mai fi amintit nici în 
binecuvântarea lui Moise (Deuteronom 33, 7)" 1062 . 



CAPITOLUL 35 - Iacob la Betel. Naşterea lui Veniamin. Moartea RaheleL 
Moartea lui Isaac. 

1: A zis Dumnezeu către Iacob: „Scoală-te şi du-te la Betel şi locuieşte acolo! Acolo 
fă-I jertfelnic Dumnezeului Care ţi S-a arătat când fugeai de la faţa lui Esau, fratele tău!" 

2: Iar Iacob a zis către familia sa şi către toţi cei ce erau cu el: „Scoate-ţi din 
mijlocul vostru dumnezeii cei străini care sunt la voi, curăţiţi-vă şi vă primeniţi. 

Dumnezeii cei străini: „Nu numai idolii aduşi de Rahela (31, 19, 30-35), ci şi cei 
proveniţi din alte părţi, aflaţi în posesia şi adoraţia casnicilor lui Iacob. In fapt, ruptura cu 
politeismul" 1063 . 

3: Să ne sculăm şi să mergem la Betel, că acolo am să-I fac jertfelnic Dumnezeului 
Care m-a ascultat în ziua necazului şi Care a fost cu mine şi m-a păzit în calea-n care am 
umblat!" 

4: Iar ei i-au dat lui Iacob toţi dumnezeii cei străini, care erau în mâinile lor, şi 
cerceii pe care-i aveau în urechi; şi Iacob i-a ascuns sub stejarul de lângă Sichem, şi 
pierduţi i-a făcut până-n ziua de astăzi. 

Cerceii: „amulete; podoabe cu încărcătură religioasă" 1064 . Stejarul: Septuaginta are 
terebintul, arbore răşinos din care se extrage terebentina. 

După tăierea patimilor, suntem asaltaţi de nălucirile acestora, prin care caută să prindă 
iarăşi rădăcini în noi. „Ştiind marele Iacov că acestea, când sunt cugetate şi contemplate 
neîncetat, vatămă şi mai mult cugetarea, întipărind cele mai limpezi şi mai vădite ale nălucirilor 
urâte, ascunde zeii străini în Sichem. Iar Sichem înseamnă [şi] luptă, ceea ce arată osteneala 
împotriva patimilor" 1065 . 

5: Şi a plecat Israel de la Sichem; iar peste oraşele dimprejur s-a făcut o frică a lui 
Dumnezeu şi nu i-au urmărit pe fiii lui Iacob. 

Această protecţie divină e urmarea îngropării idolilor. 

6: Şi dacă Iacob a sosit la Luz - adică la Betel - care se află-n ţara Canaanului, el şi 
toţi oamenii pe care-i avea, 

7: a zidit acolo un jertfelnic şi a numit locul acela El-Bet-El, pentru că acolo i Se 
arătase Dumnezeu când fugea el de Esau, fratele său. 

Dumnezeu ocroteşte pe Israel, ca să nu fie urmărit de către băştinaşi. Ajuns la Betel, 
Iacov ridică jertfelnic şi-1 numeşte El-Bet-El (= Dumnezeul lui Betel; Dumnezeul din casa lui 
Dumnezeu). / Se arătase: „în Textul Ebraic, acest verb este la plural, ceea ce în traducere ar fi: 
i Se arătaseră Dumnezeu. Unul din fulgerele Vechiului Testament în intuirea Dumnezeului 
Treimic" 1066 . 

8: Atunci a murit Debora, doica Rebecăi, şi a fost îngropată mai jos de Betel, sub 
stejarul pe care Iacob 1-a numit Stejarul Plângerii. 

Debora (= albină), amintită la 24, 59, e numită doar aici. „Femeile israelite îşi alăptau 
singure pruncii, numai în cazuri deosebite erau angajate doici, la curtea regelui sau ca semn de 
cinstire deosebită, de aceea existenţa unei doici indica o origine nobilă" 1067 . 

9: Aici, în Luz, Dumnezeu i S-a arătat lui Iacob a doua oară după întoarcerea lui 
din Mesopotamia; şi 1-a binecuvântat Dumnezeu 

10: şi i-a zis: „Numele tău e Iacob, dar de acum nu Iacob te vei numi, ci Israel va fi 
numele tău". 

11: Şi i-a mai zis Dumnezeu: „Eu sunt Dumnezeul tău! Creşte şi înmulţeşte-te! 
Popoare şi mulţime de neamuri se vor naşte din tine, şi regi răsări-vor din coapsa ta. 

12: Ţara pe care le-am dat-o lui Avraam şi lui Isaac ţi-o voi da ţie; ţie şi urmaşilor 
tăi de după tine voi da pământul acesta". 

13: Şi S-a înălţat Dumnezeu de la el, din locul în care-i grăise. 

S-a înălţat: „Aceste cuvinte să nu ne facă să credem că Dumnezeu este cuprins într-un 
loc, ci ca prin ele să aflăm nespusa iubire de oameni a lui Dumnezeu, să aflăm că harul Duhului, 

1063 BBVA, p. 60 

pogorându-se la slăbiciunea noastră omenească, ne istoriseşte în aşa chip pe toate. Că nu se 
cuvine să se spună de Dumnezeu că S-a suit şi S-a pogorât; dar pentru că dovada cea mai mare 
a nespusei Sale iubiri de oameni este aceea de a ne da învăţătură cu ajutorul unor astfel de 
cuvinte nepotrivite, de aceea se foloseşte de cuvintele omeneşti. Că dacă ne-ar vorbi pe măsura 
Dumnezeirii Sale, urechea omenească n-ar putea suporta înălţimeacelor spuse" 1068 . 

14: Şi a aşezat Iacob un stâlp pe locul unde-i grăise Dumnezeu, un stâlp de piatră, 
şi a turnat peste el ofrandă, untdelemn a turnat peste el. 

15: Iar locul unde-i grăise Dumnezeu 1-a numit Iacob cu numele Betel. 

„Uită-te că totdeauna dreptul acesta caută, cu numele ce le dă locurilor, să facă 
nemuritoare binefacerile primite de la Dumnezeu, ca şi generaţiile viitoare să afle că în locul 
acela a văzut pe Dumnezeu" 1069 . Betel, „casa lui Dumnezeu, este cunoştinţa alcătuită din multe 
şi felurite vederi şi contemplaţii. Dumnezeu, sălăşluindu-Se prin ea în suflet, îl umple de belşu- 
gul înţelepciunii" 1070 . 

16: Apoi a plecat Iacob din Betel şi şi-a întins cortul dincolo de turnul Gader. Dar a 
fost că-n timp ce se apropiau ei de Efrata, Rahela a născut Iar naşterea i-a fost grea. 

Gader şi Havrata [pe care Anania a evitat-o] apar doar în Septuaginta. Efrata (= timp de 
primăvară; rodnicie) era, iniţial, o localitate distinctă, apoi confundată cu Betleemul. După altă 
opinie, care nu contrazice cele spuse până aici, Efrata era „numele unui ţinut la sud de 
Ierusalim, unde se afla şi Betleemul. Deoarece mormântul Rahilei era între hotarele dintre 
Efraim şi Veniamin (I Regi 10, 2), s-a căutat o localitate cu acelaşi nume la nord de Ierusalim, 
în apropiere de Rama. Ulterior, această tradiţie a fost abandonată şi Efrata a fost identificată cu 
Betleemul, încă în Glose, astfel a fost mutat şi locul mormântului Rahilei (Matei 2, 18)" 1071 . 

Se apropiau de: „literal: când mai aveau o bucată de drum până la... Septuaginta preia 
ebraicul kibrach = întindere; distanţă, transcriindu-1 havrata, pe care unele versiuni româneşti 
îl redau ca nume propriu" 1072 . Vulgata redă havrata prin verno tempore (= în timpul primăverii), 
expresie transferată apoi Efratei, de unde traducerea acesteia şi prin timp de primăvară, 
propunere pe care am redat-o şi noi cu intenţia unei sugestii pascale, deşi înţelesul rămâne acela 
de rodnicie. 

17: Şi-n timp ce ea se chinuia să nască, moaşa i-a zis: „Curaj, că ai încă un fecior!" 

„Episod semnificativ, întrucât naşterea lui Veniamin se petrece la Betleem. De unde 
sensul mesianic, care apare şi în Targum Io.: dincolo de Turnul turmei, de unde trebuie să se 
arate Regele Mesia la sfârşitul zilelor" 1013 . 

18: Şi a fost că-n timp ce-şi dădea sufletul - că trăgea să moară - ea i-a pus 
copilului numele Ben-Oni, adică Fiul-Durerii-Mele; dar tatăl său 1-a numit Veniamin. 

„Binyamin = Fiul-Dreptei (fiul din latura privilegiată, din locul de cinste)" 1074 . „Philon 
interpretează numele fiului Rahelei ca fiu al zilelor (ebr. ben-yamin). Cf. Somn. II, 36; Mut. 
92" 1075 . Alte propuneri: Veniamin „ebr. bin-iamin interpretat ca fiu al norocului, al fericirii, în 
ultima vreme însă interpretat ca locuitor al sudului; după unii comentatori, acest trib ar fi locuit 
iniţial în deşertul Negeb, după alţii ar fi reprezentat o ramură de sud a tribului lui Iosif [socotim 
că aici ar trebui să apară Iuda, mai cu seamă că Iosif nu e un trib distinct, el fiind moştenit de 
Efraim şi Mânase]" 1076 . 

19: Iar dacă a murit, Rahela a fost îngropată în apropiere de calea ce duce la 
Efrata (adică la Betleem); 

„Efrata: localitate la început distinctă de Betleem, apoi confundată cu acesta prin faptul 
că un grup de efrateni s-a strămutat în Betleem. Nu departe de Rama. Nume legat de acela al 
Rahelei (vezi Matei 2,16-1 8)" 1077 . 

20: Iacob a ridicat pe mormântul ei un stâlp de piatră; acesta este Stâlpul 
Mormântului Rahelei, [în fiinţă] până-n ziua de astăzi. 

Rahila a fost îngropată lângă Betleem (= casa pâinii). Ea numise pe cel de-al doilea 
născut al său Ben-Oni (= fiul durerii mele), dar Iacov 1-a numit Veniamin (= fiul dreptei mele; 
fiul celei fericite). 

21: Şi a fost că-n timp ce Israel locuia în ţara aceea, a intrat Ruben şi s-a culcat cu 
Bilha, ţiitoarea tatălui său; iar Israel a aflat şi taie rău i-a părut. 

în ţara aceea: „dincolo de turnul Gader (vezi v. 16). Unele versiuni ale Septuagintei o 
menţionează drept Migdal-Eder = Turnul Cirezilor" 1078 . Lângă Migdal-Eder (= turnul turmelor), 
Ruben săvârşeşte (un fel de, ceva apropiat de) incest cu Bilha. „în urma acestei fapte, Ruben îşi 
pierde dreptul la binecuvântarea lui Iacob. De altfel, tribul lui Ruben va dispare timpuriu din 
istoria israeliţilor şi nu este amintit nici de inscripţiile moabite" 1079 . „La evrei, episodul relatat 
în acest verset nu trebuia tradus în limba vernaculară, fiind compromiţător. Targum Io. 
îndulceşte lucrurile, afirmând că Ruben n-a făcut decât să răscolească aşternutul ibovnicei 
tatălui său" 1080 . 

22: Fiii lui Iacob au fost doisprezece. 

23: Fiii Liei: Ruben, întâi-născutul lui Iacob; Simeon, Levi, Iuda, Isahar şi 
Zabulon; 

24: fiii Rahelei: Iosif şi Veniamin; 

25: fiii Bilhăi, roaba Rahelei: Dan şi Neftali; 

26: şi fiii Zilpei, roaba Liei: Gad şi Aşer. Aceştia sunt fiii lui Iacob, care i s-au 
născut în Mesopotamia. 

Veniamin nu s-a născut în Mesopotamia, dar e posibil ca Rahila să fi fost însărcinată 
înaintea plecării către Canaan. Numărul triburilor lui Israel va fi de 12, ca şi cel al Apostolilor; 
la timpul potrivit, vom reveni cu precizări. 

27: Apoi a venit Iacob la Isaac, tatăl său, în Mamvri, la Chiriat-Arba - adică 
Hebron - în ţara Canaanului, unde locuiseră Avraam şi Isaac. 

28: Iar zilele pe care le-a trăit Isaac au fost o sută optzeci de ani; 

29: şi, slăbind, a murit şi li s-a adăugat strămoşilor săi, bătrân şi încărcat de zile; şi 
l-au îngropat Esau şi Iacob, feciorii săi. 

„Gândeşte-te cât era de bătrân Isaac acum, după trecerea atâtor ani, dacă, atunci când 
Iacov i-a furat binecuvântarea, ochii lui erau slăbiţi, că nu şi-a putut da seama de înşelăciune" 1081 . 



CAPITOLUL 36 - Femeile şi urmaşii lui Esau în Canaan şi Sein Regii şi 
căpeteniile Edomului. 

1: Iar urmaşii lui Esau - adică Edom - aceştia sunt: 

„Capitolul prezintă toate ramificaţiile neamului lui Esau după o strictă delimitare a 
teritoriilor" 1082 . 

2: Esau şi-a luat femei dintre fetele Canaaneenilor: pe Ada, fata lui Elon Heveul, şi 
pe Oholibama, fata lui Ana, fiul lui Ţibon Heveul, 

3: şi pe Basemata, fata lui Ismael şi sora lui Nebaiot. 

Ada (= podoabă; frumuseţe; plăcere) e numită Basemata la 26, 34; ea e fiica lui Elon (= 
stejar) Heteul (aici, Heveul). Olibama (= locul cortului înalt) pare a fi Iudita de la 26, 34. Aici, 
însă, se spune că e fiica lui Ana (= binecuvântare), fiul lui Ţibon (= hienă; tâlhar) Heveul (= cel 
viu; pădurean); despre Iudit s-a spus că era fiica lui Beeri Heteul. în plus, după textul ebraic, 
Ana este fiica {bat), nu fiul lui Ţibon. Basemata (= cea binemirositoare) e numită Mahalat la 28, 
9. 

4: Ada i 1-a născut lui Esau pe Elifaz; Basematai 1-a născut pe Raguel, 

5: iar Oholibama i-a născut pe Ieuş, pe Ialam şi pe Core. Aceştia sunt fiii lui Esau, 
care i s-au născut în ţara Canaanului. 

Fiii lui Esau: Elifaz (= Dumnezeu este aur curat), Raguel (= prieten al lui Dumnezeu), 
Ieuş (= Dumnezeu vine în ajutor), Ialam (= ascuns de Dumnezeu) şi Core (= pleşuv). 

6: Esau şi-a luat apoi femeile, fiii, fiicele, toţi oamenii săi de casă, toate averile, 
toate vitele, tot ce era al lui şi tot ce agonisise el în ţara Canaanului, şi a plecat din 
Canaan, cât mai departe de Iacob, fratele său, 

7: fiindcă averile lor erau prea multe pentru ca ei să mai vieţuiască la un loc, iar 
pământul pribegiei lor nu-i mai încăpea din pricina turmelor lor, care erau multe. 

8: Esau a locuit astfel în muntele Seir. Esau, adică Edom. 

Din nou, averile sunt pricina despărţirii fraţilor; în cazul de faţă, însă, vor fi cântărit şi 
resentimentele mai vechi nutrite de Esau. 

9: Iată-i acum şi pe urmaşii ce i s-au născut lui Esau, părintele Edomiţilor, în 
muntele Seir. 

10: Numele fiilor lui Esau sunt acestea: Elifaz, fiul Adei, femeia lui Esau, şi Raguel, 
fiul Basematei, femeia lui Esau. 

11: Lui Elifaz i s-au născut feciori: Teman, Omar, Ţefo, Gatam şi Chenaz. 

Chenaz, „eponim al cheniţilor, integraţi ulterior tribului lui Iuda" 1083 . 

12: Timna a fost o ţiitoare a lui Elifaz, fiul lui Esau, şi i 1-a născut lui Elifaz pe 
Amalec. 

Fiii lui Elifaz: Teman (= ţinut sudic), Omar (= vorbitor), Ţefo (= comoară ascunsă), 
Gatam (= cel ce strigă tare) şi Chenaz (= vânător). Timna (= proprietate) a născut pe Amalec (= 
războinic). Amalec e „strămoşul Amaleciţilor, trib nomad din sudul Canaanului şi peninsula 
Sinai (Ieşirea 17, 8-1 6)" 1084 . 

13: Iată-i acum pe feciorii lui Raguel: Nahat şi Zerah, Sama şi Miza. Aceştia sunt 
copiii din Basemata, femeia lui Esau. 

Fiii lui Raguel: Nahat (= linişte), Zerah (= strălucirea luminii), Sama (= Dumnezeu a 
ascultat) şi Miza (= teamă). 

14: Şi iată care-au fost feciorii Oholibamei, fiica lui Ana al lui Ţibon, femeia lui 
Esau: ea i-a născut lui Esau pe Ieuş, pe Ialam şi pe Core. 

Aceştia au mai fost numiţi la versetul 5. 

15: Iată şi căpeteniile fiilor lui Esau: feciorii lui Elifaz, întâi-născutul lui Esau, sunt: 
căpetenia Teman, căpetenia Omar, căpetenia Ţefo, căpetenia Chenaz, 

16: căpetenia Core, căpetenia Gatam şi căpetenia Amalec. Acestea sunt căpeteniile 
lui Elifaz în ţara Edomului; aceştia sunt copiii din Ada. 

Aceştia au fost deja numiţi la versetele 11-12. 

17: Iată-i pe fiii lui Raguel, fiul lui Esau: căpetenia Nahat, căpetenia Zerah, 
căpetenia Sama şi căpetenia Miza. Acestea sunt căpeteniile lui Raguel din ţara Edomului; 
aceştia sunt fiii din Basemata, femeia lui Esau. 

Sunt aceleaşi nume de la versetul 13. 

18: Iată-i şi pe fiii Oholibamei, femeia lui Esau: căpetenia Ieuş, căpetenia Ialam şi 
căpetenia Core. Acestea sunt căpeteniile din Oholibama, fata lui Ana şi femeia lui Esau. 

Aceştia au mai fost numiţi la versetele 5 şi 14. 

19: Aceştia sunt fiii lui Esau şi acestea sunt căpeteniile lor. Acesta este Edom. 

„Edomiţii, descendenţii lui Esau. Edomul se întindea de la Wadi Zered până la Golful 
Aqaba, cam 160 km. Zonă muntoasă cu puţine locuri cultivabile. Avea drept capitală Sela, 
aşezată pe un podiş lângă Petra Urmaşii lui Esau i-au găsit acolo pe chorrei, pe care i-au cucerit 
şi asimilat. La ieşirea din Egipt, edomiţii nu-i vor lăsa pe evrei să le traverseze ţara (Numerii 20, 
14-21). David a cucerit ţinutul Edomului; politica de exterminare a populaţiei edomite a 
continuat sub Solomon. In timpul regelui Iosafat (870-848) o coaliţie formată din edomiţi, 
moabiţi şi amoniţi s-a format împotriva regatului lui Iuda, coaliţie care a eşuat. După Hipolit 
{De Christo et Antichristo) aceste trei popoare vor fi singurele sprijinitoare ale Antihristului, la 
sfârşitul timpurilor. Să mai amintim că familia Irozilor era de origine edomită" 1085 . 

In continuare, versetele 20-30, se trece la căpeteniile Horeiţilor: 

20: Iată-i pe fiii lui Seir Horeeanul, locuitorii ţării: Lotan, Şobal, Ţibeon şi Ana; 

Locuitorii ţării: „populaţia horeeană care locuise în muntele Seir înainte ca Edomiţii să-1 
fi invadat" 1086 . 

21: Dişon, Eter şi Dişan. Acestea sunt căpeteniile Horeilor, fiii lui Seir, în ţara 
Edomului 

Fiii lui Seir, căpeteniile (şefi de trib) Horeilor Lotan (= cel care ascunde), Şobal (= cel 
ce se vopseşte), Ana (= cel care ascultă), Dişon (= săritor), Eter (= ajutor) şi Dişan (= cel gras). 

22: Fiii lui Lotan sunt: Hori şi Homan,iar sora lui Lotan a fost Timna. 

Fiii lui Lotan: Hori (= locuitor al peşterilor) şi Heman (= credincios). Timna (= parte; 
proprietate) era sora lui Lotan. 

23: Iată-i pe fiii lui Şobal: Alvan, Manahat, Ebal, Şefo şi Onam. 

Fiii lui Şobal: Alvan (= înalt), Manahat (= loc de odihnă), Ebal (= neroditor), Şefo (= 
pleşuv) şi Onam (= cel puternic). 

24: Şi iată-i pe fiii lui Ţibeon: Aia şi Ana. Acesta este acel Ana care a găsit izvoarele 
de apă caldă în pustie, când păştea asinii lui Ţibeon, tatăl său. 

Fiii lui Ţibon: Aia (= şoim) şi Ana (= binecuvântare). Apă caldă, gr. tov Iauxv: 
„semnificaţia acestui cuvânt a provocat numeroase discuţii, începând chiar cu interpreţii ebraici. 
Astfel, s-au propus următoarele variante: măria, aquae calidae - ar fi descoperit izvoare de apă 
în general sau izvoare termale; onagri (asini sălbatici) - ar fi fost primul care a încrucişat 
măgari sălbatici cu asini obişnuiţi şi ar fi obţinut astfel exemplare foarte iuţi" 1087 . Biblia 1688, 
neînţelegând termenul grec, redă: au aflat pre iamin în pustie. 

25: Şi iată-i pe fiii lui Ana: Dişon şi Oholibama, fata lui Ana. 

Oholibama se va fi numărat printre căpetenii, altfel femeile apar rar menţionate în 
genealogiile vechilor orientali. Aceeaşi observaţia şi pentru Timna, la versetul 22. 

26: Iată-i acum pe fiii lui Dişon: Hemdan, Eşban, Itran şi Cheran. 

Fiii lui Dişon: Hemdan (= plăcut), Eşban (= focul fiului), Itran (= belşug) şi Cheran (= 
broască ţestoasă). 

27: Iată-i pe fiii lui Eter: Bilhan, Zaavan şi Acan. 

Fiii lui Eter: Bilhan (= plăpând), Zaavan (= neliniştit) şi Acan (= înşelător). 

28: Şi iată-i pe fiii lui Dişan: Uţ şi Aran. 

Fiii lui Dişan: Aran (= zvelt) şi Uţ (= sfat). Uţ se numea şi un „ţinut la sud-est de 
Palestina, locuit iniţial de aramei, ulterior de diferite alte populaţii" 1088 . 

29: Iată acum căpeteniile Horeilor: căpetenia Lotan, căpetenia Şobal, căpetenia 
Ţibeon, căpetenia Ana, 

30: căpetenia Dişon, căpetenia Eter, căpetenia Dişan. Acestea sunt căpeteniile 
Horeilor, după clanurile lor, în ţara Edomului. 

Se repetă căpeteniile horeite, după care se trece la regii Edomului. 

3 1 : Iată-i şi pe regii care au domnit în Edom înainte ca vreun rege să domnească în 
Israel: 

„Adică înainte de Saul. Monarhia edomită nu era dinastică; fiecare rege îşi exercita 
puterea din propria sa capitală" 1089 . Aici pare a fi şi o intervenţie post-mozaică, de vreme ce 
monarhia în Israel nu e doar anticipată, ci privită ca fiind una înfăptuită. Dar, „înţelesul poate fi 
şi înainte ca un rege israelit să domnească în Edom şi nu aşa cum au interpretat traducătorii 
greci" 1090 . 

32: In Edom a domnit Bela, fiul lui Beor; iar cetatea lui se numea Dinhaba, 

Primul rege a fost Bela (= convingător; sfâşietor), fiul lui Beor (= flacără), în cetatea 
Dinhaba (= darul judecăţii). 

33: Bela a murit, iar în locul său a domnit Iobab, fiul lui Zerah din Boţra. 

Iobab (= jubilare) era fiul lui Zerah (= zgomot mare) din Boţra (= ocol; staul; loc 
inaccesibil). 

34: Iobab a murit, iar în locul său a domnit Huşam, din ţara Temaniţilor. 

A urmat Huşam (= grabă) din Teman (= ţinut sudic). 

35: Huşam a murit, iar în locul său a domnit Hadad, feciorul lui Bedad, care i-a 
bătut pe Madianiţi în câmpul Moab; numele cetăţii sale era Avit. 

Urmează Hadad (= tăios), fiul lui Bedad (= despărţire), din cetatea Avit (= ruine), 
învingătorul nomazilor madianiţi. Madianiţii, „ca populaţie nomadă, intrau uneori în căutare de 
păşuni pentru vitele lor în ţinuturile cultivate, având astfel conflicte cu locuitorii acestor 
ţinuturi, [precum] cel amintit aici" 1091 . Hadad era „numele unor regi edomiţi, dar şi al unei 
divinităţi vest-semitice a vegetaţiei, revelată în furtună şi tunet şi pusă în legătură cu imaginea 
taurului" 1092 . 

36: Hadad a murit, iar în locul său a domnit Samla, din Masreca. 

Urmează Samla (= haină) din Masreca (= dealul viilor). 

37: Samla a murit, iar în locul său a domnit Şaul, din Rehobotul de lângă râu. 

Urmează Şaul (= cel dorit) din Rehobot (= locuri largi). 

38: Şaul a murit, iar în locul său a domnit Baal-Hanan, fiul lui Acbor. 

Urmează Baal-Hanan (= Domnul îndurării), fiul lui Acbor (= surâs). 

39: Baal-Hanan, fiul lui Acbor, a murit, iar în locul său a domnit Hadar, fiul lui 
Varad; numele cetăţii lui era Pau, iar numele femeii sale era Mehetabel, fiica lui Matred, 
fiul lui Mezahab. 

Şirul regilor edomiţi e încheiat de Hadar (= tăios), fiul lui Varad (apare doar în 
Septuaginta), din cetatea Pau (= behăit); femeia sa era Mehetabel (= binefăcător e Dumnezeu), 
fiica lui Matred (= îmbrâncire), fiul (în textul ebraic, fiica) lui Mezahab (= apă aurită). 

40: Şi iată numele căpeteniilor din Esau, după clanurile lor, după locurile lor, după 
ţările şi naţiile lor: căpetenia Timna, căpetenia Halva, căpetenia Ietet, 

41: căpetenia Oholibama, căpetenia Ela, căpetenia Pinon, 

42: căpetenia Chenaz, căpetenia Teman, căpetenia Mibţar, 

43: căpetenia Magdiel, căpetenia Iram. Acestea sunt căpeteniile lui Edom, după 
aşezările lor în ţara pe care o aveau în stăpânire. Acesta-i Esau, părintele Edomiţilor. 

Căpeteniile din Edom: Timna (= parte), Alvan (= înalt), Ietet (= cui), Olibama (= cortul 
înălţimii), Ela (= tărie), Pinon (= perlă), Chenaz (= vânător), Teman (= ţinut sudic), Miţbar (= 
întărire), Magdiel (= slava lui Dumnezeu) şi Iram (= oraş). 



CAPITOLUL 37 - Iosif şi fraţii săi. 

„Ultima parte a Facerii se ocupă de soarta lui Iosif, fiul lui Israel care va ajunge mâna 
dreaptă a lui Faraon. Personajul i-a interesat şi pe autorii antici, care i-au consacrat lucrări de 
sine stătătoare. Ajunge să menţionăm biografia lui Philon, De Iosepho, care face din fiul cel mai 
mic [de fapt, penultim - n. n.] al lui Iacob figura prin excelenţă a omului politic (conotaţie mai 
degrabă negativă); şi romanul mistic Iosif şi Aseneth [...]. Menţiuni despre el apar în 
Testamentul celor XII patriarhi {Test. lui Zabulon 8, 4; Test. lui Simeon 4, 4): este considerat un 
simbol al cumpătării, în opoziţie cu fraţii lui, care sunt atinşi de un viciu sau altul. Philon îi 
atribuie şi calităţi lui Iosif, considerându-1 un vizionar şi un practicant al pocăinţei (u^xavoia), 
concept philonian fundamental. In tradiţia creştină a primelor secole Iosif nu este un personaj 
reprezentativ: Origen îl consideră o figură a lui Hristos, datorită umilirii în Egipt {Horn. Gen. V, 
7); la fel şi Ioan Gură de Aur {Horn. Gen. LXI, PG 54, 528). In literatura edificatoare, 
monastică, Iosif încarnează cumpătarea şi generozitatea" 1093 . 

1 : Iacob a locuit în ţara unde trăise ca străin părintele său, în ţara Canaanului. 

2: Iată istoria urmaşilor lui Iacob. Iosif era de şaptesprezece ani - deci foarte tânăr 
- când păştea oile împreună cu fraţii săi, cu feciorii Bilhăi şi cu feciorii Zilpei, femeile 
tatălui său; iar el, Iosif, aducea la cunoştinţa lui Israel, tatăl lor, ceea ce se vorbea rău 
despre ei. 

„£Y fiind foarte tânăr. Philon consideră că este vorba de spiritul tânăr al lui Iosif şi 
prezintă naşterea acestuia într-un mod peiorativ, ca o decădere a lui Iosif, ascetul, în lumea 
sensibilă. ♦ [ceea ce se vorbea rău despre ei, în SEP 1:] bârfe răutăcioase: text ambiguu. Nu se 
poate spune dacă Iosif îşi pâra fraţii pentru vorbele lor răutăcioase despre Iacob sau dacă îi 
aducea la cunoştinţă tatălui său bârfe pe seama fraţilor" 1094 . 

„Uită-te la minunatul acesta profet, la Moise! Ne făgăduieşte să ne istorisească 
genealogia lui Iacov, dar trece îndată la istoria fiului său, la Iosif [...] Nu ne mai istoriseşte, cum 
era firesc, de cei născuţi din el şi de fiii acelora, aşa cum făcuse cu Esau, ci trece îndată la Iosif, 
la fiul cel tânăr" 1095 . Ni se arată şi numărul anilor lui Iosif, „pentru ca să afli că tinereţea nu este 
o piedică în calea virtuţii" 1096 . 

3: Israel îl iubea pe Iosif mai mult decât pe toţi ceilalţi fii ai săi, pentru că el era 
copilul bătrâneţelor sale, şi-i făcuse o tunică scumpă, cu mâneci lungi. 

Tunică scumpă, cu mâneci lungi: „tunică princiară, după moda curţilor orientale; 
mânecile lungi făceau haina incomodă pentru lucru" 1097 . SEP 1, ca şi Biblia 1914 are haină 
„pestriţă (noivxkoq): termen cheie pentru interpretarea lui Philon. Textul Masoretic are haină 
cu mâneci lungi. JVoiKikoq poate însemna două lucruri: de culori diferite sau cu broderii. Ideea 
rămâne aceeaşi. Adjectivul este amplu comentat, în sens alegoric, de Philon, care vede în el 
simbolul prin excelenţă al omului politic, versatil, cu mai multe feţe, instabil (Jos. 32; Somn. I, 

219-300). Clement Alexandrinul asimilează tunica lui Iosif diversităţii, politropiei cunoştinţelor 
omeneşti. Pentru Origen, haina cu care Iacob îl înveşmântează pe Iosif prefigurează veşmântul 
brodat cu care Domnul îşi înveşmântează Biserica, veşmânt alcătuit din toate părţile Scripturii 
(Horn. Ez. VI, 9)" 1098 . 

„într-adevăr, par mai doriţi copiii născuţi la bătrâneţe şi atrag mai mult dragostea 
părintească. Dar ca să cunoaştem că nu numai aceasta a fost pricina care 1-a făcut pe Iacov să-1 
prefere pe Iosif celorlalţi copii, Dumnezeiasca Scriptură ne arată că după el i s-a mai născut alt 
fiu; dacă dragostea ar fi urmat rânduiala firească, ar fi trebuit ca acesta să fie iubit mai mult" 1099 . 
Pentru haina lui Iosif, Biblia 1914 are haină pestriţă. Culorile felurite arătau împletirea plină de 
frumuseţe a virtuţilor lui Iosif „Iacov a făcut lui Iosif haină pestriţă. Iar Domnul dăruieşte celui 
blând cunoştinţa adevărului" 1100 . 

4: Fraţii lui, văzând că tatăl lor îi iubea mai mult decât pe toţi ceilalţi fii ai săi, au 
fost cuprinşi de ură şi nu-i puteau vorbi cu prietenie. 

„Pentru că îi stăpânea invidia, iar ura le creştea în fiecare zi, ajunseseră ca nişte robi, 
fiind tiranizaţi de patimă; de aceea se purtau cu viclenie şi nu puteau grăi cu el nimic de 
pace" 1101 . 

5: Iosif a visat un vis şi 1-a povestit fraţilor săi, 

„Visele, care ocupă un loc important în povestirea despre Iosif, nu mai sunt apariţii 
divine ca în 20, 3; 28, 12 ss.; 31, 11, ci au caracter premonitoriu" 1102 . 

6: zicându-le: „Ascultaţi visul pe care l-am visat: 

7: Se făcea că noi legam snopi în ţarină; şi iată că snopul meu s-a sculat şi stătea 
drept, şi iată că snopii voştri s-au strâns roată şi i se închinau snopului meu". 

„E vorba de un vis profetic. Istoria lui Iosif- de altfel, celebră - este, în fapt, istoria 
iconomiei lui Dumnezeu. Evident sau nu, El este Cel ce conduce întâmplările oamenilor; chiar 
când aceştia I se împotrivesc, ei au devenit, fără s-o ştie, instrumente ale planului divin" 1103 . 

8: Iar fraţii săi i-au zis: „Nu cumva ai să domneşti tu peste noi ca un rege şi-ai să ne 
stăpâneşti ca un stăpân?"... Şi l-au urât încă şi mai mult, din pricina viselor lui şi din 
pricina spuselor lui. 

9: Şi el a mai visat un alt vis şi 1-a povestit tatălui său şi fraţilor săi, zicând: „Iată, 
am visat şi un alt vis: Soarele şi luna şi unsprezece stele mi se închinau mie". 

10: A povestit tatălui său şi fraţilor săi, iar tatăl său 1-a certat şi i-a zis: „Ce- 
nseamnă visul acesta pe care l-ai visat? Nu cumva eu şi mama ta şi fraţii tăi vom veni şi ne 
vom închina ţie până la pământ?". . . 

Mama ta: mama lui Iosif, Rahela, murise deja (35, 19), aşa că referirea poate fi la Lia, 
sora aceleia şi, într-un fel, mamă tuturor celor doisprezece patriarhi. 

1 1 : Fraţii lui îl invidiau, dar tatăl său punea la inimă spusele. 

„Cf Fapte 7, 9: Patriarhii, plini de invidie, pe Iosif l-au vândut. Origen foloseşte 
exemplul răutăţii fraţilor lui Iosif pentru a arăta că Dumnezeu se foloseşte de răutatea oamenilor 
în ansamblul iconomiei Sale divine (dacă fraţii nu l-ar fi vândut, toată familia ar fi murit de 
foame; Iosif însuşi îşi va înţelege destinul în felul acesta). Cf. Origen, Horn. Num. XIV, 2" 1104 . 

„Tatăl a certat pe copil, pentru că ştia ura ce se născuse în fraţii lui. A tălmăcit şi el visul 
şi a păstrat cuvântul, pentru că se gândea că de la Dumnezeu s-a făcut descoperirea asta" 1105 . 

12: Acum, fraţii săi plecaseră să pască oile tatălui lor la Sichem, 

13: şi Israel i-a zis lui Iosif: „Fraţii tăi, nu pasc ei oile la Sichem? Vino să te trimit 
la ei". Iar el a zis: „Iată-mă!" 

14: Şi i-a zis Israel: „Du-te şi vezi dacă fraţii tăi sunt sănătoşi, ce fac oile, şi să-mi 
aduci veşti!" Şi 1-a trimis din valea Hebronului, iar el s-a dus la Sichem. 

15: în timp ce el rătăcea pe câmp, a dat peste el un om; şi omul 1-a întrebat: „Ce 
cauţi?" 

„Un om: exegeza iudaică îl asimilează pe acest om arhanghelului Gabriel, apropiind 
pasajul de Daniel 9, 21" 1106 . 

16: Iar el a zis: „Pe fraţii mei îi caut. Spune-mi, te rog, unde pasc ei oile?" 

17: Omul i-a zis: „Au plecat de aici, căci i-am auzit spunând: Să mergem la 
Dotan!" Şi s-a dus Iosif după fraţii săi, ş i-a găsit la Dotan. 

Dotan sau Dotain (= fântâni) era o cetate aflată în apropiere de Sichem. „Dar Dotain se 
tălmăceşte [şi] părăsire destulă. Prin aceasta îl învaţă pe cel ce rătăceşte încă, prin alipirea la cele 
ce ţin de trup, că nu se poate ajunge altfel la desăvârşire decât părăsind îndeajuns dragostea 
pentru rudeniile după trup" 1107 . 

18: Ei însă l-au văzut de departe şi, înainte ca el să li se apropie, au uneltit să-1 
omoare, 

19: zicând fiecare către fratele său: „Uite că vine visătorul acela de vise! 

„Cel cu visele, sens peiorativ, visătorul. Termenul grec apare aici pentru prima dată: 
£vi)7rvia<TTfj<g. Philon interpretează negativ, echivalând termenul cu 0V£ip67rX,T|^, tulburat de 
vise (Ios. 12) şi ov£ipo7r6X,o<g, tălmaci de vise (Somn. II, 42). In Textul Masoretic sensul este 
pozitiv, Iosif fiind pur şi simplu un maestru în descifrarea viselor (meşter la vise, literal: 
stăpânul viselor). Termenul folosit de Septuaginta va fi folosit ulterior în literatura creştină 
pentru a-i desemna pe călugării vizionari în sens peiorativ (cf. Grigorie al Nyysei, De 
virginitate 23, 3)" 1108 . 

20: Haideţi dar acum să-1 omoram, să-1 aruncăm într-o fântână şi să spunem că 1-a 
mâncat o fiară sălbatică; şi-om vedeanoi ce se va alege de visele lui!"... 

Fântână, cum se va vedea mai jos, e echivalat, de regulă, cu groapă. „De fapt, este 
vorba tot de un rezervor săpat în pământ unde se adună apa unui izvor şi în care se coboară pe 
trepte săpate într-una din laturi. Este vorba de o cisternă părăsită, fără apă, cum se spune în v. 
24. Fraţii i-au blocat doarieşirea cu un capac" 1109 . 

Iosif e tip al lui Hristos. „După cum Iosif s-a dus la fraţii săi ca să-i cerceteze, iar ei n-au 
ţinut seama că le e frate, nu s-au uitat nici la pricina pentru care a venit, ci mai întâi s-au sfătuit 
să-1 ucidă, dar mai pe urmă l-au vândut barbarilor, tot aşa şi Stăpânul nostru, mergând pe 
urmele iubirii Sale de oameni, a venit să cerceteze neamul omenesc; a luat trupul nostru, pri- 
mind să fie fratele nostru; şi aşa a venit. [...] Dar iudeii cei nerecunoscători au căutat să ucidă pe 
doctorul trupurilor şi al sufletelor, pe Cel ce a făcut nenumărate minuni în fiecare zi; şi-au adus 
la împlinire ucigaşul lor gând şi au răstignit pe Cel ce a primit să ia chip de rob pentru 
mântuirea noastră" 1110 . 

21 : Ruben însă a auzit şi 1-a scos din mâinile lor şi a zis: „Să nu-i ridicăm viaţa!" 

22: Şi le-a zis Ruben: „Nu vărsaţi sânge! Aruncaţi-1 în fântâna aceea din pustie, dar 
mâna să n-o ridicaţi asupră-i!" Aceasta, ca să-1 scape din mâna lor şi să i-1 trimită tatălui 
său. 

23: Şi a fost că de-ndată ce Iosif a sosit la fraţii săi, aceştia l-au despuiat pe Iosif de 
tunica scumpă, cu mâneci lungi, care era pe el, 

24: şi l-au luat şi l-au aruncat în fântână; dar fântâna era goală, n-avea apă. 

1106 SEP l,p. 139 

1107 Nil Ascetul, Cuvânt ascetic, XLIV 

1108 SEP l,p. 140 

1109 SEP l,p. 140 

1110 Sf. Ioan Gură de Aur, Omilii la Facere, LXI, 3 

„Interpretare alegorică a cisternei fără apă la Clement Alexandrinul (Stromate V, 23, 2- 
9); Didim, In Zacchariam III, 161-165. Rezervorul fără apă este un simbol al Hadesului 
păcătoşilor" 1111 . 

în Biblia 1688 şi cea din 1914 (ca şi în SEP 1) e groapă în loc de puţ sau. fântână, după 
Septuaginta. „în dumnezeieştile Scripturi nu găsim spus în sens bun cuvântul groapă, după cum 
nici cuvântul fântână nu-1 găsim spus în sens rău" 1112 . Fraţii lui Iosif probează că împătimitul ar 
dori să-1 dezbrace şi pe cel drept de haina virtuţilor şi să-1 lipsească de Lumina cunoştinţei şi de 
Apa vieţii. 

25: Apoi s-au aşezat să mănânce. Şi dacă şi-au ridicat privirea, iată că o caravană 
de Ismaeliţi venea de la Galaad, avându-şi ei cămilele încărcate cu tămâie şi balsam şi 
smirnă, pe care mergeau să le descarce în Egipt 

Caravana ducea către Egipt tămâie, balsam şi smirnă; acestea amintesc în parte de 
darurile oferite Pruncului Iisus de către Magi (Matei 2, 11). Aromatele provin din diverse răşini 
şi sunt cel mai adesea folosite în cultul religios. Aici, textul vorbeşte despre Ismaeliţi care 
pogorau spre Egipt. Galaad, „cf 31, 21: ţinutul era cunoscut şi prin prelucrarea anumitor 
plante, din care se făcea balsam" 1113 . 

26: A zis atunci Iuda către fraţii săi: „Ce câştigăm noi dacă ne vom ucide fratele şi-i 
vom ascunde sângele? 

27: Haidem să-1 vindem acestor Ismaeliţi, aşa încât mâna noastră să nu fie asupră- 
i; că e fratele nostru şi carnea noastră". Iar fraţii săi l-au ascultat. 

28: Şi au trecut nişte oameni madianiţi, negustori, şi l-au tras pe Iosif şi l-au scos 
afară din fântână. Şi l-au vândut pe Iosif cu douăzeci de arginţi Ismaeliţilor, care l-au dus 
pe Iosif în Egipt. 

„Madianiţi (oameni din Madian): trib nomad, în descendenţa lui Avraam (vezi 25, 2). 
Amănunt rezultat din întâlnirea a două tradiţii. Se pare că Madianiţii au mers mai departe 
împreună cu Ismaeliţii, de vreme ce ei l-au vândut pe Iosif lui Putifar (vezi v. 36)" 1114 . 
„Vânzarea lui Iosif trimite la vânzarea lui Iisus de către Iuda" 1115 . 

29: Dar dacă Ruben s-a întors la fântână şi nu 1-a văzut pe Iosif în groapă, şi-a 
sfâşiat hainele 

„Sfâşierea hainelor de durere este simbolul inimii sfâşiate" 1116 . 

30: şi, întorcându-se spre fraţii săi, a zis: „Băiatul nu mai este! Iar eu, încotro s-o 
apuc eu acum?"... 

31: Atunci ei au luat tunica lui Iosif, au înjunghiat un ied şi au muiat tunica în 
sânge; 

„Frumuseţea tinerească a lui Iosif, tentativa de a-1 ucide, ieşirea lui din groapă după trei 
zile şi, ulterior, aprovizionarea cu pâine în vreme de secetă sunt elemente care îl pun în legătură 
cu mitul lui Tammuz, interpretare întărită şi de jertfa iedului" 1117 . Sau, pentru noi: „Haina lui 
Iosif mânjită nu cu sângele său, ci cu al unui ied, prefigurează imperfect patimile lui Iisus, după 
Ioan Gură de Aur (Horn. Gen. LXI, ad loc.) ,,im . Faptul că personaje din alte religii se apropie, 
prin amănunte, de Hristos, explică într-o măsură primirea învăţăturii Sale de către neamuri, 
biografia Sa fiind una oarecum familiară acestora, pe baza propriilor mituri mai vechi. 

32: şi au trimis tunica cea scumpă, cu mâneci lungi, şi au adus-o tatălui lor, 
spunând: „Uite ce-am găsit!, vezi dacă este tunica fiului tău, ori ba!" 



1111 SEP l,p. 140 

1112 Sf. Vasile cel Mare, Omilii la Psalmi, II, 8 

1113 GEN, p. 358 

1114 BBVA, p. 63 

1115 SEP l,p. 140 

1116 GEN, p. 358 

1117 GEN, p. 358 

1118 SEP l,p. 140 

„întreaga replică vădeşte mai mult decât ironie: o răutate sadică" 1119 . 
33: Iar el a recunoscut-o şi a zis: „Tunica fiului meu!... L-a mâncat o fiară 
sălbatică..., o fiară l-a sfâşiat pe Iosif!"... 

„Invidia şi pisma au săvârşit ucidere de frate. Din pricina invidiei, părintele nostru Iacov 
a fugit din faţa lui Esau, fratele lui. Invidia a făcut ca Iosif să fie prigonit până la moarte şi dus 
în robie" 1120 . Iar ucigaşul lui Iosif e numit fiară sălbatică. Aceasta chiar dacă, în cele din urmă, 
Iosif n-a pierit. 

34: Atunci Iacob şi-a sfâşiat hainele, şi-a încins coapsele cu sac şi multe zile l-a 
plâns pe fiul său. 

„Sac, gr. sakkos, un fel de şorţ din piele aspră, înfăşurat în jurul şoldurilor şi care era 
veşmântul obişnuit de doliu. Acestuia i se alăturau, ca expresii ale durerii, sfâşierea hainelor [...], 
acoperirea capului cu praf, renunţarea la orice îngrijire a corpului, bocetul, plânsul şi strigătele, 
precum şi lovirea pieptului" 1121 . 

35: Şi toţi fiii săi s-au adunat, şi toate fiicele sale, şi au venit să-1 mângâie; dar el nu 
voia să se mângâie, ci zicea: „Plângând mă voi pogorî la fiul meu în lăcaşul morţilor!" Şi 
tatăl său îl plângea, 

Locuinţa morţilor, redată în Biblia 1688 şi 1914 prin iad, traduce ebraicul şeol, redat în 
Septuaginta prin adis şi în Vulgata prin infernum. „Semnificaţia cuvântului este nesigură, 
poate fi pus probabil în legătură cu sa'ah gol, deşert sau cu bailonianul, asirianul suplu adânc, 
adâncime. Cuvântul denumeşte însă cu siguranţă ţinutul subpământean al morţilor, deşi poate fi 
întâlnit şi cu sensul de groapă, hrubă sau praf (Isaia 14, 15; 29, 4; Iezechiel 26, 20; Iov 7, 21; 
17, 16; Psalmi 21, 16). Locaş subpământean (Numerii 16, 33; Deuteronom 32, 22; Isaia 14, 9; 
Psalmi 54, 16) sau aşezat sub Ocean (Iov 26, 5), plin de întuneric, în care toţi devin umbre 
veşnice, închise după porţile sale, împărtăşind aceeaşi soartă. Reprezentarea lumii 
subpământene concordă în elementele sale esenţiale cu aceea asiro-babiloniană (cf. de ex. 
Epopeea lui Ghilgameş); în perioada ce urmează Exilului ea va suferi cu timpul modificări 
importante" 1122 . 

36: în timp ce Madianiţii îl vindeau pe Iosif în Egipt lui Putifar, famen al lui Faraon 
şi mare cămăraş. 

Putifar (= darul zeului soare), sau Poti-Fera, se va numi şi socrul lui Iosif (41, 45). 
Numele „este atestat ca nume propriu din epoca celei de a 21-a dinastii (1550 - 1308 î. Hr.). 
Transcrierea corectă ar fi Potiphera, însă Septuaginta, ca şi versiunea coptă, folosesc 
pronunţarea egiptenei târzii" 1123 . Acest Putifar, după Septuaginta, era arhimaghiros, tradus de 
Biblia 1914 prin mai marele bucătarilor. Vulgata are magistro militiae, ceea ce ar corespunde 
cu comandantul gărzilor, dar există şi o versiune latină care redă locul prin praepositus 
coconim (= bucătar şef). Anania traduce prin mare cămăraş, adică şef al aprovizionării generale 
a Egiptului; celelalte numiri par a fi rodul unor transcrieri eronate. Famen: „(eunuc) în înţelesul 
de mare dregător, demnitar de măna-ntăi. Curtea regală egipteană nu cunoştea eunucii, nici 
chiar pentru harem, dar termenul a fost împrumutat din Mesopotamia" 1124 . Faraon: „nume 
generic pentru suverani Egiptului" 1125 . 

Prin istoria lui Iosif e preînchipuită taina mântuirii: Ca şi Hristos, Iosif e pizmuit de 
fraţii săi; e pogorât în groapă, spre a ieşi mai apoi plin de slavă; este vândut pe arginţi, tot de 
către un Iuda; scapă de moarte plecând în Egipt, ca şi Pruncul Iisus; iedul junghiat în locul său 
aminteşte pe Mielul Ce Se va răstigni pentru mântuirea oamenilor. 



ii 

1120 



119 BBVA, p. 63 

120 Sf. Clement Romanul, Epistola către Corinteni, IV 

1121 GEN, p. 358 

1122 GEN, p. 358 

1123 GEN, p. 358 

1124 BBVA, p. 64 

1125 BBVA, p. 64 

CAPITOLUL 38 - Iuda şi Tamara. 

Pentru un capitol, e întreruptă istoria lui Iosif, spre a fi prezentat episodul cu Iuda şi 
Tamara, important în istoria mântuirii. Istoria inserată aici nu pare a respecta strict cronologia 
evenimentelor narate în ultima parte a Cărţii Facerii. Se va fi petrecut între momentul vânzării 
lui Iosif şi cel al pogorârii israeliţilor în Egipt, distanţa fiind de cel puţin douăzeci de ani între 
aceste momente. 

1 : Şi a fost că-n vremea aceea Iuda s-a despărţit de fraţii săi şi s-a aşezat lângă un 
om din Adulam, care se numea Hira. 

Iuda era, cum se arată aici, prieten cu Hira (= nobil), din Adulam (= loc împrejmuit), 
cetate din sudul Palestinei, între Hebron şi Gaza. 

2: Văzând Iuda acolo pe fata unui Canaanean, care se numea Şua, el a luat-o de 
soţie şi a intrat la ea. 

Amănunt care arată că nu în orice epocă era oprită unirea cu Canaaniţii, deşi problema 
s-a pus şi până acum şi se va pune, mai accentuat, în viitor. Şi aici, pare a fi o dezaprobare 
discretă din partea autorului, canaanita rămânând anonimă, doar tatăl său fiind numit. 

3: Iar ea, zămislind, a născut un băiat şi i-a pus numele Ir. 

4: Zămislind iarăşi, a născut alt băiat şi i-a pus numele Onan. 

5: Şi a mai născut un băiat şi i-a pus numele Şela. Când i-a născut pe aceştia, ea era 
la Chezib. 

Fiica lui Şua (= bunăstare; umilinţă; mormânt) a născut pe Ir (= oraş; piele), Onan (= 
putere; vigoare) şi Şela (= pace; născut târziu). Acesta s-a născut în Chezib (= înşelător), cetate 
din sudul Palestinei. 

6: Iuda a luat pentru Ir, întâiul-său-născut, o femeie cu numele Tamara. 

Tamara (= palmier) pare a fi fost tot o canaanita, amănunt important de vreme ce ea 
apare amintită în genealogia Mântuitorului (Matei 1, 3); importanţa constă în aceea că şi prin 
această genealogie se arată că nici un neam nu e respins de la mântuire. Filon o socoteşte, cum 
se va arăta mai jos, de neam sirian, adică semitic. 

7: Dar Ir, întâiul-născut al lui Iuda, a fost rău în ochii Domnului, iar Dumnezeu a 
făcut ca el să moară. 

„Philon interpretează alegoric numele Ir: ceea ce este de piele, trup, cadavru {Leg. III, 
69-74). Origen reia sensul in Horn. Lev. V, 4" 1126 . 

8: Atunci Iuda i-a zis lui Onan: „Intră la femeia fratelui tău, fă-ţi datoria de 
cumnat şi ridică-i urmaşi frateiii tău". 

„Este vorba despre o formă specială de căsătorie, aceea a leviratului (cf. lat. levir = 
cumnat), căsătoria obligatorie a unei văduve lipsită de copii cu cel mai vârstnic dintre cumnaţi, 
pentru ca astfel bărbatul mort să nu rămână fără urmaşi. Obiceiul era foarte răspândit în Orient, 
mai cu seamă la asirieni şi hitiţi, astăzi încă [fiind] practicat de beduini" 1127 . Menţionăm că, în 
pofida obligativităţii, fratele celui decedat avea libertatea de a accepta sau nu asemenea 
căsătorie. 

„Trebuie să se ştie şi aceasta că era lege ca atunci când murea un bărbat fără moştenitor 
să se căsătorească fratele lui cu femeia celui răposat şi să ridice sămânţa fratelui. Cel care se 
năştea era după fire fiul celui de al doilea, adică al celui care 1-a născut; după lege, însă, al celui 
răposat" 1128 . 



1126 SEP l,p. 141 

1127 GEN, p. 358 

1128 Sf. Ioan Damaschin, Dogmatica, IV, 14 

9: Ştiind însă Onan că urmaşii nu vor fi ai lui, de câte ori intra la femeia fratelui 
său îşi vărsa sămânţa pe pământ, ca să nu-i ridice urmaşi fratelui său. 

10: Rea se arăta fapta lui în ochii lui Dumnezeu, Care a făcut ca şi el să moară. 

„Onan este pedepsit cu moarte timpurie pentru că a împiedicat naşterea urmaşilor 
fratelui său şi prin aceasta a încălcat împlinirea intenţiilor unei astfel de căsătorii" 1129 . De la 
practica lui Onan, a derivat termenul de onanie, indicând masturbaţia; cum reiese din text, 
această denumire e folosită într-un mod oarecum impropriu. 

11: Atunci a zis Iuda către Tamara, nora sa: „Stai văduvă în casa tatălui tău până 
ce Şela, fiul meu, se va face mare"; căci îşi zicea: Nu cumva să moară şi acesta, ca şi fraţii 
lui! Şi s-a dus Tamara şi a trăit în casa tatălui ei. 

Fără s-o spună explicit, Iuda socoteşte că unirea cu Tamara ar fi putut cauza moartea 
fiilor săi. „Comentariu al lui Philon: cea care-şi plânge patimile trăieşte în casa unicului Tată şi 
Mântuitor primind sămânţa dumnezeiască a virtuţilor (Deus 136-137). Acelaşi Philon vede în 
Tamara o siriană din Palestina crescută în politeism, convertită la monoteismul iudaic (Virt. 
221-222). Este o figură a virtuţii, alături de Sarra, Lia şi Rebeca (Congr. 124; Mut. 134-136). 
După Origen, ea prefigurează Biserica (Corn. in Cant. II). In plus, Tamara este mama lui Fares, 
care figurează în genealogia evanghelică alui Hristos" 1130 . 

12: Şi dac-a trecut vreme multă, iată că fata lui Şua, femeia lui Iuda, a murit. Şi 
după ce Iuda s-a alinat, a urcat la Timna, la cei care-i tundeau oile, împreună cu păstorul 
său Hira din Adulam. 

13: Cineva i-a dat de veste Tamarei, nora sa, zicându-i: „Iată, socrul tău merge la 
Timna să-şi tundă oile". 

14: Atunci ea şi-a dezbrăcat hainele de văduvie, s-a înfăşurat cu un văl şi, gătindu- 
se, a ieşit şi a şezut la poarta Enaim, care este în drumul spre Timna. Căci vedea că Şela se 
făcuse mare şi ea nu-i fusese dată de soţie. 

„Gestul Tamarei este provocat nu de neruşinare, ci de dorinţa de a avea urmaşi din 
stirpea bărbatului său mort, de aceea el va fi recunoscut ca îndreptăţit de Iuda (v. 26), iar 
Tamara va fi cinstită, alături de Rahila şi Lia, ca străbună eroică a lui Israel, cf. Rut 4, 12" 1131 . 
Ea s-a aşezat în poartaEnaim (= două fântâni; doi ochi). 

15: Şi dac-a văzut-o Iuda, a crezut că-i o desfrânată; căci ea îşi avea faţa acoperită, 
iar el n-a recunoscut-o. 

16: Şi abătându-se spre ea din cale, i-a zis: „Lasă-mă să intru la tine!" Căci el nu 
ştia că e nora lui. Iar ea a zis: „Dacă intri la mine, ce-mi dai?" 

17: El i-a răspuns: „Iţi voi trimite un ied din turma mea". Iar ea a zis: „Bine, dar 
să-mi dai un zălog până-1 vei trimite". 

18: Răspuns-a Iuda: „Ce zălog să-ţi dau?" Şi ea a zis: „Inelul tău, colanul tău şi 
toiagul pe care-1 ai în mână". Şi el i le-a dat şi a intrat la ea; şi ea a rămas grea de la el. 

„Inelul cu pecete prins de cingătoare şi toiagul erau obiecte prin care se recunoştea 
identitatea unei persoane" 1132 . „în Textul Ebraic: inelul cu pecete; sigiliul purtat pe deget pentru 
parafarea unor acte, deci un obiect care poartă identitatea precisă a posesorului. Ca şi inelul- 
sigiliu, colanul îi era lui [Iuda] 1133 un însemn de nobleţe; nu mai puţin va fi fost toiagul, cu 
anume podoabe şi iniţiale gravate -n metal" 1134 . ,Jnelul, colanul şi toiagul: interpretarea 
alegorică la Philon: ce simbolizează aceste obiecte aparţine doar lui Dumnezeu, sunt simbolul 
universului (Mut. 135; Somn. II, 44-45; Fuga 149-150). Iustin reţine doar toiagul, care anunţă 



1129 GEN, p. 358 

1130 SEP l,p. 142 

1131 GEN, p. 359 

1132 GEN, p. 359 

1133 La Anania: lacob. 

1134 BBVA, p. 64 

venirea lui Hristos, ieşit din neamul lui Fares {Dialogul cu Trifon 86, 6; la fel, Irineu, Adv. haer. 
IV, 25, 2)" 1135 . 

„Nimeni care aude aceste lucruri să nu osândească pe Tamara; că [...] ea a slujit unei 
rânduieli. Din pricina asta nici ean-a fost hulită, nici Iuda nu s-a făcut vinovat de păcat. Că dacă 
mergi înainte pe şirul istoriei, vei găsi că din copiii născuţi lui Iuda din Tamara îşi trage Hristos 
neamul. Mai mult, cei doi copii, născuţi în acelaşi timp, sunt tipurile celor două popoare, sunt o 
preînchipuire a vieţuirii iudaice şi a vieţuirii duhovniceşti" 1136 . 

19: Apoi ea s-a ridicat şi s-a dus; şi-a scos vălul şi s-a îmbrăcat iar cu hainele sale 
de văduvie. 

20: Iuda a trimis iedul prin mijlocirea păstorului său din Adulam, ca să ia zălogul 
de la femeie, dar n-a găsit-o. 

21: Şi i-a întrebat pe oamenii locului: „Unde-i desfrânata care şedea lângă drum la 
Enaim?" Aceia i-au răspuns: „N-a fost aici nici o desfrânată". 

Desfrânată: „de fapt, prostituată sacră. Numele Tamarei trimite la povestirea originară 
în care Tamar era o prostituată sacră, care nu avea nici o legătură de rudenie cu Iuda. Palmierul 
era planta sacră, închinată zeiţei dragostei şi protectoarei naşterilor, Isis (Iştar, Leto). Şnurul 
roşu (v. 28) era semnul distinctiv al [acestui] fel de prostituate (cf. Iosua 2, 18)" 1137 . Am redat 
nota ca interesantă, deşi o socotim doar o prezumţie, argumentaţia părându-ne insuficientă. 

22: El s-a întors la Iuda şi a zis: „N-am găsit-o, iar oamenii locului mi-au spus că n- 
a fost acolo nici o desfrânată". 

23: Atunci Iuda a zis: „Să şi le ţină! numa' să nu ne facem de râs: iată, eu i-am 
trimis iedul, iar tu n-ai găsit-o". 

24: Şi a fost că după vreo trei luni, i s-a spus lui Iuda: „Tamara, noru-ta, s-a 
desfrânat, şi iată c-a rămas însărcinată din desfrânare". Iar Iuda a zis: „Scoateţi-o, şi să 
fie arsă!" 

„Tamara, ca femeie a lui Ir şi, prin legea leviratului, promisă lui Şela, se găsea sub 
autoritatea socrului său, care o condamnă ca adulteră. Pedeapsa cu arderea a fost ulterior 
rezervată numai fiicelor de preoţi, în celelalte cazuri era obişnuită lapidarea" 1138 . 

25: Dar pe când o duceau, ea a trimis să i se spună socrului său: „De la omul căruia 
îi aparţin aceste lucruri, de la el sunt eu însărcinată". Şi a zis: „Spune ale cui sunt inelul, 
colanul şi toiagul acesta!" 

„După Philon, Tamara face parte din seria sfintelor femei vetero-testamentare care au 
conceput în urma intervenţiei divine (Sarra, Lia, Ana). Ea a primit o sămânţă divină fără să-1 fi 
văzut pe cel care s-a culcat cu ea, întrucât avea faţa acoperită cu văl" 1139 . 

„Uită-te că fără să vorbească aduce martori vrednici de credinţă, care slobod glas şi sunt 
îndestulători să o arate fără vină. Şi pentru că femeia, care era învăluită de o astfel de vină, tre- 
buia să aibă trei martori, de aceea şi Tamara, ca şi cum ar slobozi un glas răsunător, trimite cele 
trei lucruri primite ca arvună [...]. A stat acasă, a tăcut şi a câştigat victoria" 1140 . 

26: Iuda le-a recunoscut şi a zis: „Tamara e mai dreaptă decât mine; fiindcă e drept 
că nu i-am dat-o lui Şela, fiul meu". Şi de atunci n-a mai cunoscut-o. 

„Cu un teribil simţ al datoriei, în virtutea conştiinţei că ea e principalul instrument al 
perpetuării neamului, Tamara urmărise un singur scop: să aibă un copil de acelaşi sânge cu al 
soţului decedat" 1141 . 

„Iuda socotea că Tamara e de vină că i-au murit cei doi fii: Ir şi Onan; de teama asta nu 
i-a mai dat pe al treilea fecior, pe Şela, deşi i-1 făgăduise. De aceea, ca să cunoască chiar din 
fapte că n-a fost ea pricina morţii fiilor lui, ci au fost pedepsiţi din pricina răutăţii lor [...], Iuda, 
fără să ştie, trăieşte cu nora lui şi cunoaşte din fapte că nu din pricina ei au murit aceia [...]. Şi 
după ce şi-a mărturisit păcatul şi a scăpat-o pe Tamara de pedeapsă, Iuda n-a mai adaos a o 
cunoaşte pe dânsa [Biblia 1914]. Prin aceste cuvinte se arată că Iuda n-ar fi trăit cu ea nici mai 
înainte, dacă ar fi ştiut că este nora lui" 1142 . 

27: Şi a fost că-n vremea când ea era să nască, iată că-n pântecele ei erau doi 
gemeni. 

„Din nou tema preeminenţei mezinului asupra fiului mai mare. Zara prefigurează Noul 
Legământ şi Biserica; Fares, poporul evreu trăitor sub Lege (cf Irineu,^4Jv. haer. IV, 25, 2)" 1143 . 

28: Şi a fost că-n timp ce ea năştea, s-a ivit mâna unuia din ei; iar moaşa i-a prins 
mâna şi i-a legat un fir de aţă roşie, zicând: „Acesta a ieşit întâi". 

„Firul roşu are corespondenţă în Iosua 2, 18 şi evocă, pentru Irineu, sângele vărsat de 
cel drept (Adv. haer. IV, 25, 2)" 1144 . 

29: Dar acesta şi-a tras mâna înapoi, şi îndată a ieşit fratele lui. Şi ea a zis: „Cum 
de-ai făcut tu spărtură prin gard?...". Şi i-au pus numele Fares. 

„Fares = spărtură, deschizătură, breşă. Din tribul acestuia, prin Rut, se va naşte 
David" 1145 . 

30: Apoi a ieşit şi fratele său, cu firul de aţă roşie la mână; şi i s-a pus numele Zara 

„Fares este simbolul poporului Legii, iar Zara, cel care-şi scoate primul mâna, 
prefigurează poporul creştin. După Eusebiu (Quaestiones evangelicae VII, 5-6), mâna 
simbolizează lucrările lui Hristos; interpretare preluată de Ambrozie, Apologia lui David 12. 
Firul roşu prefigurează semnul crucii şi el a spart ţarcul Legii, aşa cum o va face Hristos, după 
expresia din Efeseni 2, 14-16 (dar această interpretare presupune că întrebarea moaşei, De ce-ai 
spart tu ţarcul?, se referă la Zara, nu la Fares)" 1146 . 

Fiii Tamarei au fost: Fares (= ruptură; spărtură; breşă) şi Zara (= Răsărit; cărămiziu; 
roşul puternic al zorilor; roşeaţa zorilor). „Ca într-o umbră e preînchipuit că a ieşit la început 
Zara, care înseamnă Răsărit - că el e tipul Bisericii -; a ieşit puţin, apoi s-a retras şi a ieşit 
observarea legii, preînchipuită prin Fares, care a stăpânit multă vreme; în urmă a ieşit iarăşi cel 
ce se retrăsese mai înainte, adică Zara, şi atunci toată legiuirea iudaică a făcut loc definitiv 
Bisericii" 1147 . „Unii interpreţi, care au cercetat cu de-amănuntul istoria naşterii lui Fares şi Zara, 
spun că aceşti copii preînchipuiesc două popoare. Ca să cunoşti că vieţuirea celui de al doilea 
popor a strălucit înainte de naşterea primului popor, Zara îşi întinde numai mâna, nu se arată în 
întregime, şi apoi şi-o retrage; şi, după cea ieşit fratele său, iese şi el. Aşa s-au petrecut lucrurile 
şi cu cele două popoare. Vieţuirea bisericească s-a arătat pe vremea lui Avraam; între timp s-a 
retras şi a venit poporul iudaic şi vieţuirea după lege, iar mai pe urmă s-a arătat în întregime şi 
noul popor, cu legile sale. De aceea a spus moaşa la naşterea lui Fares: Pentru ce s-a rupt 
pentru tine gard? - [Biblia 1914]. Că, venind legea, a rupt vieţuirea cea liberă. Sfânta Scriptură 
totdeauna obişnuieşte să numească legea veche gard" 1148 . 

După acest episod, se revine la istoria lui Iosif. 



CAPITOLUL 39 - Iosifîn Egipt. Femeia luiPutifar. Iosif în temniţă. 

Scriptura, după episodul despre Iuda, revine la istoria lui Iosif, ajuns în urma vânzării în 
Egipt şi cumpărat de marele cămăraş Putifar. 

1 : Aşadar, Iosif a fost dus în Egipt, iar Putifar, eunucul lui Faraon şi mare cămăraş, 
bărbat egiptean, 1-a cumpărat din mâna Ismaeliţilor care-1 duseseră acolo. 

Septuaginta îl numeşte pe Putifar evnuhos, iar Vulgata are eunuchus; Biblia 1688 
traduce prin hadîm (= castrat; eunuc; famen). Cuvântul e tradus, uneori, prin dregător sau ofiţer. 
Nu e doar un eufemism, căci anumite funcţii au fost îndeplinite, de regulă, de eunuci. Nue sigur 
că şi Putifar era eunuc, dar astfel se indică cu certitudine funcţia sa înaltă. Faptul că era căsătorit 
nu dovedeşte (ori infirmă) prea mult, existând şi eunuci căsătoriţi. 

2: Domnul era cu Iosif; acesta devenea omul izbânzilor şi trăia în casa stăpânului 
său, egipteanul, 

3: iar stăpânul său vedea că Domnul este cu el şi că tot ce făcea el, făcea şi Domnul 
să sporească-n mâinile lui. 

4: Aşa că Iosif a aflat trecere în ochii stăpânului său, care 1-a plăcut şi 1-a pus peste 
casa sa şi i-a dat lui Iosif pe mână tot ce avea el. 

5: Şi a fost că după ce 1-a pus peste casa sa şi peste toate câte avea, de dragul lui 
Iosif a binecuvântat Domnul casa egipteanului; şi era binecuvântarea Domnului peste tot 
ce avea el în casa şi-n ţarina sa. 

6: Pe mâna lui Iosif a lăsat el tot ce avea; avându-1 pe el, n-avea grijă de nimic în 
afară de-mbucătura pe care-o mânca. Iosif era bine făcut la trup şi frumos la chip 

„L-a făcut pe Iosif aproape stăpânul întregii lui case. Şi avea robul, prizonierul, pe mâna 
lui toată averea stăpânului. Atât de puternică este virtutea! Oriunde se arată, biruie şi stăpâneşte. 
După cum soarele, când răsare, alungă întunericul, tot aşa şi virtutea, când se arată, izgoneşte 
răul şi păcatul" 1149 . Se mai spune că Iosif era frumos la chip, „ca să aflăm că era frumos nu numai 
cu frumuseţea sufletului, ci şi cu frumuseţea trupului" 1150 . Primul comentariu ne pare excesiv de 
optimist. Experienţa noastră personală ne-a învăţat că virtutea biruie doar sporadic şi că, de 
regulă, stânjeneşte... 

7: Şi a fost că, după toate acestea, femeia stăpânului său şi-a pus ochii pe Iosif şi i-a 
zis: „Culcă-tecu mine!" 

8: Dar el n-a vrut; dimpotrivă, a zis către femeia stăpânului său: „Dacă, datorită 
mie, stăpânul meu nu duce grijă de nimic în casa lui, dacă pe toate câte le are le-a dat pe 
mâna mea, 

9: dacă-n casa aceasta nu-i nimeni mai mare decât mine şi de la nimic nu sunt oprit 
fără numai de la tine - pentru că eşti femeia lui -, cum să-i fac eu lui un astfel de rău şi să 
păcătuiesc în faţa lui Dumnezeu?" 

„Plecând de la acest episod, o parte din tradiţia iudaică (Testamentul celor XII patriarhi) 
şi creştină (Origen, C. Ceh. IV, 46) fac din Iosif modelul omului plin de cumpătare 

(<TO>(ppO(TVVT|)" 1151 . 

10: Şi cu toate că ea-i vorbea lui Iosif în fiecare zi, el n-o asculta să se culce cu ea, ca 
să fie cu ea. 

11: Dar a fost că-ntr-o bună zi a venit Iosif în casă pentru treburile sale; şi cum 
nimeni dintre ai casei nu era înlăuntru, 

12: ea l-a apucat de haină şi i-a zis: „Culcă-te cu mine!" Dar el, lăsându-şi haina în 
mâinile ei, a fugit şi a ieşit afară. 

Nici o pildă şi nici un sfat nu-i folosesc celui robit patimii. în schimb, „strălucirea 
fecioriei lui Iosif, care era astfel pregătit ca să nu fie cuprins de nici o poftă, n-am fi cunoscut-o 
dacă nu s-ar fi îndrăgostit de dânsul stăpâna sa" 1152 . E aici şi un paradox: cel ce fuge gol e 
îmbrăcat: „Iosif a ajuns gol de păcat, dar îmbrăcat în cuminţenia purtării sale" 1153 . După Nil 
Ascetul, egipteanca nu l-ar fi putut prinde pe Iosif, dacă acesta era gol; veşmintele sunt lucruri 
trupeşti prin care plăcerea ne trage la ea 1154 . Sfântul Vasile cel Mare află remediul: „Când îţi 
vine în minte un gând care dă lupta cu porunca dumnezeiască, atunci aruncă şi tu hainele şi fugi 
cuprins de mânie" 1155 . „E de trebuinţă ca cel ce caută cu evlavie pe Dumnezeu să nu fie reţinut 
de nici o literă, ca nu cumva să primească în locul lui Dumnezeu cele din jurul lui Dumnezeu, 
adică să îmbrăţişeze în chip greşit, fără să-şi dea seama, în locul Cuvântului, literele Scripturii. 
Căci Cuvântul scapă minţii, care crede că prin văluri a prins pe Cuvântul cel netrupesc, aşa cum 
egipteanca n-a apucat pe Iosif, ci veşmintele lui" 1156 . „Cei ce sunt raţionali şi prin raţiune tind 
spre Raţiune, să se îngrijească de trup, care e mult mai bun decât veşmintele, adică de înţelesurile 
dumnezeieşti şi înalte ale Sfintei Scripturi şi ale celor ce se văd din creaţiune. Dacă nu facem 
aceasta, vom fi dovediţi odată ca neavând nimic, ca unii ce ne-am prins de veşminte şi nu am 
îmbrăţişat Raţiunea care subzistă şi tuturor le dă subzistenţă, asemenea egiptencei care, prin- 
zându-se numai de veşmintele lui Iosif, n-a izbutit să se unească cu Iosif cel iubit" 1157 . 

13: Când a văzut ea că el şi-a lăsat haina-n mâinile ei şi a fugit şi a ieşit afară, 

14: atunci şi-a strigat casnicii şi le-a zis: „Uitaţi-vă, ne-a adus un slugoi evreu ca să- 
şi bată joc de noi; că a venit la mine-nlăuntru şi mi-a zis: Culcă-te cu mine! Eu însă am 
strigat cât am putut, 

De noi: „un plural al abilităţii strategice, menit să-i atragă femeii solidarizarea rudelor şi 
subalternilor" 1158 . 

„Nu bărbatul tău a adus în casa ta un sclav evreu ca să te ispitească, ci demonul cel 
viclean a adus în sufletul tău desfrâul cel necurat, el şi-a bătut joc de tine. Ce a făcut Iosif? A 
tăcut şi a fost osândit, ca şi Hristos" 1159 . 

15: iar el, dac-a auzit că am ridicat glasul şi am strigat, şi-a lăsat haina la mine, a 
luat-o la fugă şi a ieşit afară...". 

,Aşa obişnuieşte viciul! Se străduieşte totdeauna să pună pe seama virtuţii, căreia îi duce 
război, propriile [sale] păcate" 1160 . 

16: Şi a ţinut haina la ea până ce stăpânul a venit la casa lui. 

17: Atunci i-a spus şi lui aceeaşi poveste, zicând: „Slugoiul evreu, pe care tu l-ai 
adus la noi, a venit la mine să-şi bată joc de mine şi mi-a zis: Am să mă culc cu tine! 

18: Dar când a auzit că mi-am ridicat glasul şi am strigat, şi-a lăsat haina la mine, a 
luat-o la fugă şi a ieşit afară". 

19: Şi a fost că de-ndată ce stăpânul lui [Iosif] a auzit cuvintele femeii sale, câte-i 
spusese ea, zicând: „Iată cum s-a purtat slugoiul tău cu mine!", s-a aprins de mânie. 

20: Şi luându-1 stăpânul pe Iosif, 1-a aruncat în temniţă, în locul unde erau închişi 
întemniţaţii regelui, acolo, la popreală. 

S-ar părea că Putifar a înţeles ce s-a petrecut; totuşi, îl pedepseşte pe rob. „Dacă barbarul 
n-a crezut spusele femeii sale, n-ar fi trebuit să-1 bage în închisoare; şi iarăşi, dacă a crezut că sunt 
adevărate spusele egiptencii, atunci nici de închisoare n-ar fi fost vrednic, ci de pedeapsa cea mai 

mare, de pedeapsa capitală. Dar când mâna cea de sus îşi arată purtarea sa de grijă, toate ajung 
uşoare şi lesnicioase, iar cei sălbatici se îmblânzesc" 1161 . 

21: Dar Domnul era cu Iosif; milă a revărsat asupră-i şi i-a dăruit trecere în ochii 
mai-marelui temniţei. 

22: Iar mai-marele temniţei a dat pe mâna lui Iosif temniţa şi pe toţi osândiţii care 
erau în temniţă. Şi orice era de făcut acolo, el făcea. 

23: Mai-marele temniţei nu se mai temea de nimic, fiindcă toate erau pe mâna lui 
Iosif; fiindcă Domnul era cu el, şi tot ce făcea el făcea şi Domnul să sporească-n mâinile 
lui. 

„Iată că şi paznicul temniţei îl cinsteşte şi-i trece lui puterea [...]. Uită-te că harul cel de 
sus este necontenit alăturea de el şi toate câte le făcea erau pline de har" 1162 . 



CAPITOLUL 40 - Iosif tălcuieşte visele dregătorilor lui Faraon. 

1: Şi a fost că, la o vreme după aceasta, marele paharnic al regelui Egiptului şi 
marele pitar au greşit împotriva stăpânului lor, regele Egiptului. 

2: Şi s-a mâniat Faraon pe cei doi dregători ai săi: pe marele paharnic şi pe marele 
pitar, 

3: şi i-a pus sub pază în casa căpeteniei gărzii, în temniţa unde era închis Iosif. 

Sub pază: „în fapt, sub supraveghere controlată" 1163 . „Textul nu indică dacă este vorba 
de locuinţa privată a [comandantului gărzii] sau de cazarma în care erau încartiruiţi paznicii 
închisorii" 1164 . 

4: Căpetenia gărzii 1-a rânduit pe Iosif pe lângă ei, iar el i-a slujit; şi pentru câtăva 
vreme ei au rămas sub pază. 

5: într-o noapte însă marele pitar şi marele paharnic ai regelui Egiptului, care erau 
închişi în temniţă, au visat amândoi vise; dar fiecare visul său şi fiecare vis cu înţelesul lui. 

„în Vechiul Testament visul este uneori legat de profeţie (cf. Ieremia 23, 25-32 sau I 
Regi 26, 8). Aici însă este vorba de două vise premonitorii pe care le au doi neevrei, interpretate 
de un evreu expert în arta onirică. In visele profetice, Dumnezeu transmite direct mesajul; în 
visele normale (de felul acestora două) mesajul este decriptat de un profesionist (cf. Daniel: 
visul lui Nabucodonosor interpretat de Daniel). Totuşi, aşa cum Iosif însuşi o spune, garanţia 
autenticităţii vine din faptul că lămurirea, clarificarea visului vine de la Dumnezeu" 1165 . 

6: Când Iosif a intrat la ei dimineaţa, a văzut că erau abătuţi. 

7: Şi i-a întrebat Iosif pe dregătorii lui Faraon, care erau cu el sub pază în casa 
stăpânului său: „De ce vă sunt feţele triste pe ziua de azi?" 

8: Iar ei au răspuns: „Am visat câte un vis şi nu-i nimeni să-1 tâlcuiască". Iosif le-a 
zis: „Oare tâlcuirile nu sunt ele de la Dumnezeu? Aşadar, spuneţi-mi-le mie!" 

„Tâlcuirile Ii aparţin lui Dumnezeu, iar nu ghicitorilor de profesie, magicieni idolatri, pe 
care cei doi demnitari i-ar fi consultat în stare de libertate (vezi 41, 8)" 1166 . Nu-i nimeni să-l 
tâlcuiască: „In Orientul antic interpretarea viselor juca un rol de seamă în prevestirea viitorului, 
existând chiar corporaţii ale tâlcuitorilor de vise" 1167 . 

9: Marele paharnic i-a povestit lui Iosif visul său. A zis: „în somnul meu, o viţă de 
vie era înainte-mi; 



61 Sf. Ioan Gură de Aur, Omilii la Facere, LXII, 5 

62 Sf. Ioan Gură de Aur, Omilii la Facere, LXII, 5 

63 BBVA, p. 66 

64 GEN, p. 359 
65 SEPl,p. 145 

66 BBVA, p. 66 

67 GEN, p. 359 



175 



10: iar pe viţă, trei mlădiţe. Şi dac-a odrăslit, dădea-n vlăstari ciorchini de struguri 
copţi. 

„Pentru Philon, viţa simbolizează nebunia, iar cele trei mlădiţe, erorile extreme {Somn. 
II, 195-200). Pentru Didim, cele trei mlădiţe prefigurează Treimea {De trinitate I, 18)" 1168 . 

11: Paharul lui Faraon era în mâna mea; am luat un strugure, l-am stors în 
paharul lui Faraon şi am datpaharul în mâna lui Faraon". 

12: Iosif i-a zis: „Iată-i tâlcuirea: Cele trei mlădiţe sunt trei zile. 

13: După trei zile îşi va aminti Faraon de dregătoria ta şi te va pune iarăşi în 
slujbă; şi-i vei da lui Faraon paharul în mână, aşa cum o făceai şi înainte, când erai 
paharnicul său. 

14: Dar adu-ţi aminte de ce-am fost eu pentru tine, când va fi să-ţi meargă ţie-n 
plin; fă-mi binele de a-i aminti lui Faraon de mine şi scoate-mădin această închisoare; 

15: căci cu vicleşug m-au răpit din ţara Evreilor, şi nici aici n-am făcut nimic; cu 
toate acestea, iată că m-au aruncat în groapa aceasta". 

„In povestirea lui Iosif, fiii lui Iacov sunt numiţi evrei de către egipteni şi ei înşişi se 
autointitulează astfel faţă de egipteni. Denumirea provine de la cuvântul Habiru sau Apiru, care 
în multe texte orientale vechi desemna grupuri din Asia de sud-vest, caracterizate printr-un mod 
de viaţă mobil şi o poziţie socială inferioară. Deseori, organizaţi în cete de tâlhari, atacau 
populaţia oraşelor şi satelor sau se angajau ca clăcaşi sau ca războinici pentru a-şi câştiga 
existenţa. Egiptenii includeau în rândurile habirilor şi primele cete de păstori israeliţi. In 
Vechiul Testament denumirea evrei nu este întotdeauna sinonimă cu israeliţi" 1169 . 

Groapa: „cuvântul folosit aici e acelaşi ca în 37, 20-24, lakkos putând îmemnafântână, 
puţ, dar şi groapă sau, prin extindere, temniţă (o groapă era folosită uneori drept închisoare, 
vezi Daniel 6, 11). îngropat şi înălţat, Iosif capătă astfel şi o dimensiune simbolică, aceea de 
prefigurare a pogorârii şi învierii lui Hristos" 1170 . E o a doua groapă în care este aruncat Iosif. 

„Să nu trecem cu uşurinţă pe lângă aceste cuvinte, ci să ne gândim la filosofia sufletului 
lui! Găsise un prilej aşa de nimerit; ştia că marele paharnic, ajuns iarăşi în dregătoria lui de al- 
tădată, va putea să-i facă cunoscută împăratului toată istoria vieţii sale; şi totuşi Iosif n-a hulit-o 
pe egipteancă, [...] n-a vorbit de rău pe stăpânul său şi nici de fraţii săi; n-a spus pricina pentru 
care a fost osândit la închisoare şi nici nu caută să arate nelegiuirea ce i s-a făcut. Un singur 
lucru urmărea: nu să învinuiască pe aceia, ci numai ca marele paharnic să vorbească pentru el. 
Fapta fraţilor săi a lăsat-o în umbră, spunând: Am fost furat din pământul evreilor, cât despre 
fapta acelei desfrânate egiptene nici nu pomeneşte şi nici de supărarea nedreaptă a stăpânului 



său" 1171 . 



16: Şi dacă marele pitar a văzut cât de bine a tâlcuit, a zis către Iosif: „Am avut şi 
eu un vis: Se făcea că purtam pe cap trei coşuri cu pâine. 

17: Iar în coşul cel mai de deasupra erau tot felul de aluaturi coapte de pitar pentru 
masa lui Faraon, dar păsările cerului le mâncau din coşul de pe capul meu". 

18: Răspunzând acestuia, Iosif i-a zis: „Iată-i tâlcuirea: Cele trei coşuri sunt trei 
zile. 

19: încă trei zile, şi Faraon îţi va lua capul şi te va spânzura de un copac, iar 
păsările cerului se vor înfrupta din carnea ta". 

,,A spânzura de copac: cf. Deuteronom 21, 22-23. Expresia este aplicată lui Hristos în 
Noul Testament şi confundată adesea cu răstignirea. Un text apocrif, atribuit lui Ioan Gură de 
Aur {De negatione Petri, PG 59, 615) vede în această scenă- Iosif întemniţat între doi dregători 
- prefigurarea răstignirii lui Iisus între cei doi tâlhari" 1172 . 

20: Şi a fost că în cea de a treia zi, care era ziua de naştere a lui Faraon, acesta a 
făcut ospăţ pentru toţi curtenii săi; şi-n mijlocul curtenilor săi şi-a adus aminte de 
dregătoria marelui paharnic şi de aceea a marelui pitar; 

„Ziua de naştere: plecând de la această menţiune, Origen face o paralelă între ospeţele 
stropite cu sânge ale lui Faraon şi Irod {Horn. Lev. VIII, 3)" 1173 . 

21: pe marele paharnic 1-a aşezat din nou în dregătoria lui, iar acesta îi dădea lui 
Faraon paharul în mână; 

22: iar pe marele pitar 1-a spânzurat, aşa cum le tâlcuise Iosif. 

23: Dar marele paharnic nu şi-a mai adus aminte de Iosif; îl uitase. 

„Şi iată-1 pe dreptul Iosif iarăşi luptând ca într-un loc de exerciţii atletice, ca să-şi facă 
mai departe dovada virtuţii sale! Şi nu s-a tulburat, n-a cârtit, nu s-a descurajat. [...] Ştia că lup- 
tele i s-au prelungit, pentru ca, după o luptă dusă după toate regulile, să primească strălucitoare 



cunună" 1174 . 



CAPITOLUL 41 - Iosif tâlcuieşte visele lui Faraon. 

Capitolul 41 : „In text se întrepătrund două motive narative frecvent întâlnite în literatura 
Orientului antic: a) Un rege are un vis pe care la început nimeni nu-1 poate interpreta; în cele din 
urmă se găseşte totuşi cineva care să descifreze semnificaţia visului şi, ca urmare, este răsplătit 
cu dărnicie; cf. Daniel 2-6; b) Dezorientat din cauza unei prevestiri de rău augur, un rege este 
dezamăgit de sfetnicii săi cei mai apropiaţi. Dar un curtean înţelept îi dă un sfat preţios şi, de 
aceea, regele îl răsplăteşte şi îi conferă titluri şi onoruri însemnate" 1175 . 

1: Şi a fost că după doi ani a avut şi Faraon un vis. Se făcea că stătea lângă Râu; 

„E vorba de Nil, nume a cărui rădăcină egipteană înseamnă Răul sau Fluviul. De apele 
Nilului depindeau în exclusivitate fertilitatea şi belşugul agricol" 1176 . 

2: şi iată, din Râu au ieşit şapte vaci, frumoase la vedere şi grase la trup, şi păşteau 
pe mal. 

3: Dar din râu au ieşit după ele alte şapte vaci, urâte la vedere şi slabe la trup, şi 
stăteau pe malul Râului lângă celelalte vaci; 

4: şi vacile cele urâte şi slabe la trup le-au înghiţit pe cele şapte vaci frumoase la 
vedere şi grase. Atunci Faraon s-a trezit. 

5: Apoi iar a adormit şi a avut un al doilea vis: Iată că şapte spice de grâu, pline şi 
frumoase, creşteau dintr-un singur pai; 

6: dar iată că după ele s-au ivit alte şapte spice, subţiri şi pălite de vântul de 
răsărit; 

7: şi cele şapte spice subţiri şi pălite le-au înghiţit pe cele şapte spice frumoase şi 
pline. Atunci s-a trezit Faraon, şi iată că era un vis! 

8: Iar dacă s-a făcut dimineaţă, sufletul i s-a tulburat; şi a trimis să-i cheme pe toţi 
magii Egiptului şi pe toţi înţelepţii lui; şi le-a povestit Faraon visul, dar nu era cine să i-1 
tâlcuiască lui Faraon. 

Revelaţia se dă fiecărui neam. „Lui Faraon i s-a vestit de către îngerul ocrotitor al 
Egiptenilor [...], în vedenii, grija şi puterea stăpânitoare a Providenţei tuturor" 1177 . 

9: Atunci marele paharnic a prins a-i grăi lui Faraon şi i-a zis: „Astăzi îmi aduc 
aminte de păcatul meu. 

„în Textul Ebraic: de păcatele mele (greşalele împotriva lui Faraon); în Septuaginta: de 
păcatul meu (acela de a-1 fi dat uitării pe Iosif)" 1178 . 

10: S-a mâniat odată Faraon pe dregătorii săi şi ne-a pus sub pază în casa 
căpeteniei gărzii, pe mine şi pe marele pitar. 

1 1 : Amândoi am visat atunci câte un vis în aceeaşi noapte - şi eu, şi el -, fiecare 
având un vis cu însemnare deosebită. 

12: Era cu noi acolo un tânăr evreu, un rob al căpeteniei gărzii; şi dacă i le-am 
spus, el ni le-a tâlcuit. 

13: Şi cum ne-a tâlcuit el, aşa s-a şi întâmplat: eu am fost din nou aşezat în 
dregătoria mea, iar acela a fost spânzurat". 

14: Atunci a trimis Faraon şi 1-a chemat pe Iosif. Şi de-ndată l-au scos din temniţă, 
l-au tuns, i-au dat haine curate, şi aşa a venit la Faraon. 

„In literatura egipteană, ca şi în celelalte literaturi orientale, se întâlnesc cazuri în care 
un sclav dispreţuit sau o altă persoană neînsemnată se dovedesc a fi sfetnici preţioşi. După 
relatarea paharnicului, Faraon este încredinţat că Iosif poate interpreta toate visele. Ca şi în 
cazul celor doi dregători, Iosif îşi declină în versetul 16 orice merit personal, arătând că doar 
prin bunăvoinţa lui Dumnezeu reuşeşte să tâlcuiască visele" 1179 . 

„Au trecut doi ani de zile [...] de când marele paharnic şi-a recăpătat slujba. Că trebuia 
Iosif să aştepte vremea potrivită, ca ieşirea din închisoare să fie cu strălucire. Dacă marele pa- 
harnic i-ar fi amintit lui Faraon, înainte ca Faraon să fi avut visele, şi l-ar fi eliberat la 
rugămintea sa, poate că virtutea lui Iosif n-ar mai fi fost cunoscută de mulţime. Dar iscusitul şi 
înţeleptul Stăpân, care ştie, ca un foarte bun meşter, câtă vreme trebuie să stea aurul în foc şi când 
trebuie să-1 scoată de acolo, face ca mai-marele paharnic să-şi uite de Iosif doi ani, ca să vină şi 
timpul viselor lui Faraon şi astfel, cu ajutorul nevoii de atunci să ajungă dreptul Iosif cunoscut în 
toată împărăţia lui Faraon" 1180 . 

15: Iar Faraon i-a zis lui Iosif: „Am avut un vis, dar nu-i cine să mi-1 tâlcuiască. Eu 
însă am aflat spunându-se despre tine că numa' ce auzi visele, le şi tâlcuieşti". 

16: Iosif i-a răspuns lui Faraon, zicându-i: „Nu eu, ci Dumnezeu îi va da lui Faraon 
un răspuns mântuitor". 

17: Faraon i-a grăit apoi lui Iosif, zicându-i: „Iată că-n visul stăteam pe malul 
Râului; 

„Se reia povestirea [din versetele] 1-7, însă naratorul lasă să se întrevadă şi simţămintele 
şi reacţiile personale aleFaraonului" 1181 . 

18: şi iată că din Râu au ieşit şapte vaci grase la trup şi frumoase la vedere şi 
păşteau pe mal; 

19: şi iată că după ele au ieşit alte şapte vaci, rele şi urâte la vedere şi slabe la trup, 
de-o urâţenie cum eu n-am văzut în toată ţara Egiptului; 

20: iar cele şapte vaci urâte şi slabe le-au înghiţit pe cele şapte vaci dintâi, frumoase 
şi grase, 

21: şi măcar că [acestea] intraseră cu totu-n pântecele lor, nu se cunoştea că le 
intraseră-n pântece: erau tot atât de urâte la vedere ca şi la-nceput. Şi dacă m-am trezit, 
am adormit din nou. 

22: Şi-n visul meu am văzut cum dintr-un singur pai au ieşit şapte spice pline şi 
frumoase. 

23: Şi după ele au ieşit alte şapte spice, subţiri şi pălite de vântul de răsărit; 

24: şi cele şapte spice subţiri şi pălite le-au înghiţit pe cele şapte spice frumoase şi 
pline. Le-am spus pe acestea magilor, dar nimeni n-a fost să mi le tâlcuiască". 

25: I-a zis Iosif lui Faraon: „Visul lui Faraon este unul: Dumnezeu i-a arătat lui 
Faraon ceea ce va să facă. 

„Cele două vise, cu semnificaţie identică, au o importanţă deosebită pentru Faraon. 
Această revelaţie îi este destinată regelui, aşa cum se întâmpla cu cele mai multe interpretări ale 
prezicătorilor din Vechiul Orient şi cu revelaţiile profeţilor din Israel, îndeosebi în Regi. Regele 
este considerat ca reprezentant al poporului său în faţa divinităţii, care îl anunţă ce se va 
întâmpla cu poporul său. De remarcat că în povestirea lui Iosif lipseşte orice polemică împotriva 
zeilor străini şi instituţiilor religioase aparţinând altui popor. Faraonului i se adresează 
Dumnezeul [israeliţior]" 1182 . 

26: Cele şapte vaci frumoase sunt şapte ani, cele şapte spice frumoase sunt şapte 
ani: visul lui Faraon este unul. 

27: Cele şapte vaci urâte şi slabe, care au ieşit după ele, sunt şapte ani; cele şapte 
spice subţiri şi pălite de vântul de la răsărit sunt şapte ani: vor fi şapte ani de foamete. 

28: Acesta-i cuvântul pe care i l-am spus lui Faraon: Dumnezeu i-a arătat lui 
Faraon ceea ce va să facă. 

29: Iată, vin şapte ani de mare belşug în tot pământul Egiptului. 

30: După ei vor veni şapte ani de foamete; uitat va fi tot belşugul în ţara Egiptului, 
foametea va secătui ţara, 

3 1 : iar belşugul nu va mai fi cunoscut în ţară din pricina foametei de după el, că va 
fi foarte grea. 

32: Şi dacă visul i s-a arătat lui Faraon de două ori, e pentru că Dumnezeu Şi-a 
hotărât cuvântul şi Se grăbeşte să-1 plinească. 

„Când Scriptura arată că un lucru s-a săvârşit de două ori înseamnă că acel lucru este 
mai presus de orice îndoială" 1183 . 

33: Şi acum, să aleagă Faraon un bărbat priceput şi înţelept şi să-1 aşeze peste toată 
ţara Egiptului. 

34: Aceasta să facă Faraon, şi să aşeze ispravnici peste ţară, pentru ca-n cei şapte 
ani de belşug să adune a cincea parte din strânsura Egiptului. 

Ispravnici: „guvernatori teritoriali. Iosif se dovedeşte şi bun organizator" 1184 . SEP 1 are 
guvernatori de ţinuturi: „termenul trimite la realitatea Egiptului ptolemaic, când ţara era 
împărţită pe regiuni" 1185 . 

35: Să adune ei toate bucatele celor şapte ani buni care vin şi să dea grâul pe mâna 
lui Faraon, iar bucatele să fie puse sub pază prin cetăţi; 

36: aceste bucate vor fi rezerva ţării pentru cei şapte ani de foamete ce vor veni în 
ţara Egiptului, şi astfel ţara nu va pieri de foame". 

37: Aceste cuvinte au plăcut lui Faraon şi tuturor dregătorilor săi. 

38: Şi le-a zis Faraon tuturor dregătorilor săi: „Am mai găsi noi oare un om ca el, 
în care să fie duhul lui Dumnezeu?" 

„In duhul lui Dumnezeu sunt concentrate înţelepciunea, priceperea, ştiinţa şi iscusinţa: 
vezi Ieşirea 31, 3. De notat că în toată această relatare nu sunt implicaţi zeii Egiptului, ci 
Dumnezeul lui Israel" 1186 . 

39: Apoi a zis Faraon către Iosif: „De vreme ce Dumnezeu ţi-a descoperit ţie toate 
acestea, om mai înţelept şi mai priceput decât mine nu se află. 

40: Tu să fii dar în fruntea casei mele. Tot poporul meu se va supune poruncii tale, 
iar eu numai prin tronul meu voi fi mai marc decât tine!" 

„Iată că întemniţatul ajunge dintr-o dată împărat peste întreg Egiptul, iar cel băgat la 
închisoare de mai marele bucătarilor este ridicat împărat la cea mai înaltă dregătorie! Şi fostul 
lui stăpân, care îl aruncase în închisoare ca prea desfrânat, 1-a văzut primind conducerea 
întregului Egipt. Ai văzut ce lucru mare este să înduri cu mulţumire încercările" 1187 . 

41: 1-a zis Faraon lui Iosif: „Iată, eu te pun astăzi peste toată ţara Egiptului!", 

42: şi şi-a scos Faraon inelul din deget şi 1-a pus în degetul lui Iosif, 1-a îmbrăcat în 
haină de vison, i-a pus la gât colan de aur, 

43: şi a făcut să fie purtat în cea de a doua sa trăsură, şi crainicul striga înainte-i: 
„Abrek!" Şi-n felul acesta 1-a pus peste toată ţara Egiptului. 

,y4brek e numai în Textul Ebraic. Cuvânt de origine incertă (poate egipteană), el se 
traduce fie prin Atenţie!, fie prin Cădeţi în genunchi! Mai târziu, la curtea otomană, făcea parte 
din ceremonialul de învestitură a marelui vizir" 1188 . „Iosif este numit mare vizir, fiind, de fapt, 
locţiitorul Faraonului. Intre alte privilegii, funcţia îi dădea dreptul de a avea o gardă personală 
care îl însoţea ca şi pe faraon, anunţând apropierea vehiculului înaltului demnitar" 1189 . 

44: Apoi Faraon a zis către Iosif: „Eu sunt Faraon! în toată ţara Egiptului nimeni 
nu-şi va mişca mâna sau piciorul fără-ncuviinţarea ta!" 

45: Şi 1-a numit Faraon pe Iosif cu numele de Ţafnat-Paneah şi i-a dat-o de soţie pe 
Asineta, fiica lui Poti-Fera, marele preot din Iliopolis. 

„Acordarea unui nume nou u prilejul numirii într-o înaltă funcţie constituia o practică 
obişnuită în Orientul antic" 1190 . Iosif e numit Ţafnat-Paneah (= Dumnezeu cuvântează), ca un 
vestitor al planurilor divine. Anania oferă alte traduceri posibile ale numelui: a zis Dumnezeu: 
El e viu sau omul care ştie tot. „Explicaţiile etimologice au născut două interpretări în tradiţia 
exegetică antică: 1) omul care dezvăluie faţa ascunsă a lucrurilor, de la rădăcina ebraică 
ţaphan, a ascunde (Philon, Mut. 91; Iosif Flaviu, Antichităţi iudaice II, 6, 1; Origen, Horn. 
Num. XXV, 3); şi 2) salvatorul lumii (Ieronim, QG, ad loc). ♦ Asineta: romanul mistic iudeo- 
elenistic, Iosif şi Aseneth (sec. II. I. Hr.), pleacă de la această scurtă informaţie din Facerea. Este 
vorba despre căsătoria lui Iosif cu fiica preotului Petephres (sau Pentephres), căsătorie 
precedată de convertirea Asenethei la monoteism în urma unei revelaţii extraordinare. După 
căsătorie, fiul lui Faraon pune la cale uciderea lui Iosif şi răpirea Asenethei, cu complicitatea 
câtorva fraţi ai lui Iosif Planul însă este dejucat, fiul lui Faraon moare, iar Iosif ajunge 
moştenitor, apoi rege al Egiptului. ♦ Iliopolis, Cetatea Soarelui: Textul Masoretic are 
substantivul on, transcriere a cuvântului egiptean Ana. Philon interpretează numele cetăţii ca 
simbol al Intelectului {Somn. I, 77; Post. 57)" 1191 . 

Faraon i-a dat-o lui Iosif de soţie pe Asineta (= cea a zeiţei Neit), fiica lui Poti-Fera (= 
dăruit de Ra), marele preot din On (= fortăreaţă; tărie) sau Iliopolis (= cetatea soarelui). On era 
o cetate importantă, situată la circa 30 km de Memfis. Preoţii şi medicii dispuneau aici de şcoli 
care erau subordonate templului soarelui. Filosofii greci veneau să studieze în On. Iliopolis 
„este denumirea elină a oraşului egiptean On, situat la aproximativ 10 km nord de Cairo" 1192 . 

46: Iosif era de treizeci de ani când s-a înfăţişat înaintea lui Faraon, regele 
Egiptului. Ieşind apoi Iosif de la faţa lui Faraon, a cutreierat toată ţara Egiptului. 

„Origen interpretează hristologic menţionarea vârstei lui Iosif Este vârsta la care Iisus 
îşi începe misiunea publică. Iosif începe să adune grânele, Iisus, să predice Evanghelia. Grânele 

spirituale sunt depozitate în hambarele/sufletele apostolilor pentru a hrăni lumea, simbolizată de 
Egipt (cf. Horn. Luc. XXVII)" 1193 . 

„Să nu socotim că fără rost a fost însemnat în Scriptură numărul anilor lui Iosif, ci ca să 
aflăm că nimeni n-are vreun cuvânt de apărare dacă nu este virtuos. Nimănui nu-i e îngăduit să 
pună înainte tinereţea, pentru că şi în tinereţe trebuie să fii virtuos" 1194 . 

47: Şi-n cei şapte ani de belşug a rodit pământul cu mare rodnicie. 

48: Iar el a adunat toate bucatele celor şapte ani care-au fost cu belşug în ţara 
Egiptului şi le-a pus prin cetăţi, în fiecare cetate punând strânsura câmpurilor dimprejur. 

49: A strâns Iosif grâu îmbelşugat ca nisipul mării, până ce nu l-au mai putut 
socoti, de mult ce era. 

50: înainte însă de a fi sosit cei şapte ani de foamete, lui Iosif i s-au născut doi fii, 
aduşi pe lume de Asineta, fata lui Poti-Fera, preotul din Iliopolis. 

5 1 : Celui întâi-născuti-a pus Iosif numele Mânase, „pentru că [şi-a zis el] m-a făcut 
Dumnezeu să- mi uit toate necazurile şi toată casa tatălui meu"; 

52: iar celuilalt i-a pus numele Efraim, pentru că [şi-a zis el] Dumnezeu m-a făcut 
roditor în pământul suferinţei mele". 

„Cu toate că Iosif este considerat acum a fi egiptean, el dă copiilor săi nume ebraice" 1195 . 
Mulţimea roadelor strânse de Iosif se poate interpreta şi ca sporul acestuia în virtute, având a 
dărui şi celorlalţi. Acum i se nasc şi doi fii: Mânase = (Domnul) m-a făcut să uit - şi Efraim = 
(Domnul) m-a făcut roditor. 

53: Iar după ce au trecut cei şapte ani de belşug care au fost în ţara Egiptului, 

54: au prins a veni cei şapte ani de foamete, după cum spusese Iosif. Foamete s-a 
făcut atunci în toate ţările, dar în toată ţara Egiptului era pâine. 

55: Când însă a flămânzit şi toată ţara Egiptului, atunci poporul a strigat la Faraon 
să-i dea pâine, dar Faraon a zis către toţi Egiptenii: „Duceţi-vă la Iosif; ce vă va spune el, 
aceea faceţi!" 

56: Şi dacă foametea s-a-ntins pe tot cuprinsul ţării, a deschis Iosif toate grânarele 
şi vindea pâine tuturor Egiptenilor. 

57: Dar toate ţările veneau în Egipt să cumpere pâine de la Iosif, căci foametea se 
înstăpânise-n tot pământul. 

Prin tot pământul se înţelege lumea cunoscută celor vechi, în cazul de faţă referirea 
vizând nordul Africii şi Orientul apropiat. 



CAPITOLUL 42 - întâia călătorie a fraţilor lui Iosif în Egipt. 

1: Aflând Iacob că este grâu în Egipt, a zis către fiii săi: „Ce vă uitaţi unul la altul? 
2: Iată, am auzit că este grâu în Egipt. Coborâţi-vă acolo şi cumpăraţi ceva bucate, 
ca să ne ţinem în viaţă şi să nu murim". 

Coborâţi-vă: „Din centrul muntos al Palestinei se cobora, într-adevăr, spre şesurile 
Nilului" 1196 . „Faţă de ţinuturile în care sălăşluiau evreii, Egiptul era considerat a fi situat în jos, 
la vale, de aceea în toate versiunile se foloseşte verbul a coborî sau o expresie similară" 1197 . 
Expresia, însă, are şi o conotaţie spirituală, în tâlcuirile patristice. 

3: Atunci fraţii lui Iosif, zece din ei, s-au coborât să cumpere grâu din Egipt; 

4: dar pe Veniamin, fratele lui Iosif, nu 1-a trimis Iacob cu fraţii săi, pentru că-şi 
zicea: „Nu cumva să i se întâmple ceva rău!" 

1193 SEP l,p. 149 

1194 Sf. Ioan Gură de Aur, Omilii la Facere, LXIII, 4 

1195 GEN, p. 360 

1196 BBVA, p. 68 

1197 GEN, p. 360 

5: Au venit deci fiii lui Israel să cumpere şi ei printre alţii care veneau, căci 
foametea bântuia şi-n pământul Canaanului 

6: Iar Iosif era căpetenie peste ţară; tot el era cel ce vindea la tot poporul ţării. Şi 
dac-au sosit şi fraţii lui Iosif, i s-au închinat până la pământ. 

^roskyneza, gest de închinare făcut înaintea divinităţii sau regilor care se presupunea 
că întrupează divinitatea pe pământ. Trimite la sensul primului vis premonitoriu al lui Iosif: 
fraţii mai mari se închină în faţa mezinului" 1198 . 

7: De-ndată ce Iosif şi-a văzut fraţii, i-a recunoscut, dar s-a prefăcut a le fi străin şi 
le-a grăit aspru, zicând: „Voi, de unde-aţi venit?" Iar ei au zis: „Din ţara Canaanului, să 
cumpărăm bucate". 

8: Aşa că Iosif i-a recunoscut pe fraţii săi, dar ei nu l-au recunoscut. 

Cel plin de har are privirea pătrunzătoare, pe când cel pătimaş se mulţumeşte a vedea 
doar suprafaţa lucrurilor, înşelându-se cu uşurinţă. 

9: Atunci Iosif şi-a adus aminte de visele pe care le visase despre ei şi le-a zis: „Voi 
sunteţi spioni. De-aia aţi venit, să puneţi ochii pe punctele slabe ale ţării!" 

„în Orientul antic, străinii şi refugiaţii nu dispuneau de nici un drept general recunoscut. 
Soarta lor se afla în întregime la discreţia cârmuitorilor, în special atunci când erau acuzaţi de o 
culpă atât de gravă cum era spionajul" 1199 . 

10: Ei au zis: „Nu, domnul nostru! Robii tăi au venit să cumpere bucate. 

1 1 : Noi suntem toţi feciorii unui singur om, suntem oameni cinstiţi, robii tăi nu sunt 
spioni...". 

12: Iar el le-a zis: „Nu!: să luaţi la ochi punctele slabe ale ţării, de-aia aţi venit!...". 

13: Ei au zis: „Noi, robii tăi, suntem doisprezece fraţi în ţara Canaanului, cel mai 
mic e acum împreună cu tatăl nostru, iar unul nu mai este". 

Versiunile care urmează Septuagintei au în finalul acestui loc nu mai este, (Biblia 1914 
are, totuşi, nu [mai] trăieşte). „Exprimare prudentă, care nu implică neapărat moartea celui în 
cauză (vezi şi v. 32). Cei zece se simt obligaţi să dea amănunte familiale spre a dovedi că nu au 
intenţii rele" 1200 . 

„Ce cuvinte înşelătoare! Au pus la număr şi pe cel vândut de ei negustorilor! N-au spus: 
Am fost doisprezece, ci: Suntem doisprezece fraţi, şi iată cel mai tânăr este cu tatăl nostru, iar 
celălalt nu mai este. Nu spun lămurit pricina, ci atât: nu mai este. Răspunsul lor 1-a dus la 
bănuială, să nu-i fi făcut la fel şi lui Veniamin" 1201 . 

14: Dar Iosif le-a zis: „E-ntocmai cum v-am spus eu când am zis că sunteţi spioni. 

15: Veţi fi însă puşi la-ncercare: Pe viaţa lui Faraon, nu veţi pleca din locul acesta 
decât numai dacă fratele vostru cel mai mic va veni aici. 

Pe viaţa lui Faraon: „jurământ obişnuit la Egipteni" 1202 . 

16: Trimiteţi pe unul din voi să-1 aducă pe fratele vostru; voi însă rămâneţi la 
popreală până ce se va dovedi dacă spusele voastre sunt adevărate ori ba; de nu, pe viaţa 
lui Faraon, nu veţi pleca din locul acesta numai dacă fratele vostru cel mai mic va veni 
aici. 

De nu: „condiţional cu înţeles larg: dacă nu veţi accepta proba; dacă, acceptând-o, nu-1 
veţi aduce pe fratele vostru. Strategie prin care Iosif îşi constrânge fraţii să i-1 aducă pe 
Veniamin" 1203 . 



1198 SEP l,p. 150 

1199 GEN, p. 361 

1200 BBVA, p. 69 

1201 Sf. Ioan Gură de Aur, Omilii la Facere, LXIV, 2 

1202 - 



: BBVA, p. 69 
1203 BBVA, p. 69 

„Vreau să-1 văd pe el, îşi spunea Iosif. Doresc să văd pe cel care a avut aceeaşi mamă 
cu mine. Din felul cum v-aţi purtat cu mine vă bănuiesc că urâţi şi pe acest frate" 1204 . 

17: Şi i-a pus sub pază vreme de trei zile. 

18: Iar a treia zi le-a zis: „Faceţi asta, şi veţi fi vii - căci eu mă tem de Dumnezeu -: 

„Atitudinea lui Iosif se îndulceşte, iar el o motivează" 1205 . 

19: De sunteţi oameni paşnici, unul dintre voi să rămână la popreală-n închisoare, 
iar voi mergeţi şi duceţi grâul pe care l-aţi cumpărat 

20: şi să mi-1 aduceţi pe fratele vostru cel mai mic; atunci vor fi spusele voastre 
vrednice de crezare şi nu veţi muri". Iar ei au făcut aşa. 

21: Şi ziceau unii către alţii: „Vai nouă, că-ntr-adevăr am păcătuit împotriva 
fratelui nostru! căci am văzut cum se zbuciuma sufletu-n el când se ruga de noi, dar noi 
nu l-am auzit; iată de ce-a venit peste noi această urgie!" 

„Aşa e păcatul! îşi arată covârşitoarea lui nebunie atunci când se termină, după ce se 
săvârşeşte! întocmai ca omul beat; când toarnă în el mereu vin, nu-şi dă seama câtă vătămare îi 
aduce vinul; dar mai târziu află, pe propria piele, marele rău ce i-a pricinuit vinul; tot aşa şi 
păcatul; în timp ce se săvârşeşte, întunecă cugetul şi orbeşte mintea ca şi cum ar învălui-o cu un 
nor des; dar mai târziu, conştiinţa revoltată chinuie mintea mai cumplit decât un acuzator şi-i 
arată nebunia faptei" 1206 . 

22: Atunci răspunzând Ruben, le-a zis: „Nu v-am spus eu vouă să nu vă faceţi 
păcat împotriva băiatului? Dar voi nu m-aţi ascultat, şi iată că sângele lui cere 
răzbunare". 

„Gândeşte-te ce cumplit lucru să fii judecat de conştiinţă! Acuzatorul acesta este mereu 
în tine şi-ţi aduce aminte nelegiuirea!" 1207 . 

23: Ei însă nu ştiau că Iosif înţelege, pentru că el vorbise cu ei prin tălmaci. 

„Iosif vorbea cu fraţii săi prin intermediul unui hermeneut (EppnvEtmjţ) 1208 , tălmaci. 
Considerându-1 străin, necunoscător al limbii, ei nu s-au sfiit să spună aceste lucruri în prezenta 
lui" 1209 . 

24: Atunci Iosif s-a îndepărtat de ei şi a plâns. Apoi a venit din nou la ei şi le-a 
vorbit; şi 1-a luat dintre ei pe Simeon şi 1-a legat în faţa ochilor lor. 

25: După aceea a poruncit Iosif să li se umple sacii cu grâu, argintul fiecăruia să i 
se pună în sacul său, şi să li se dea merinde pentru drum. Şi li s-a făcut întocmai. 

26: Şi punându-şi ei grâul pe asini, au plecat de acolo. 

„Iată cât de darnic e cu ei! Le face bine fără voia lor; nu le dă numai grâul, ci şi 
argintii" 1210 . 

27: Dar când unul din ei şi-a dezlegat sacul ca să-şi hrănească asinii la locul de 
popas, şi-a văzut argintul în gura sacului 

28: şi a zis către fraţii săi: „Mi s-a înapoiat argintul, iată-1 în sacul meu!"... Atunci 
le-a pierit inima, şi cu spaimă ziceau unul către altul: „Ce-a făcut oare Dumnezeu cu 



noi 



?" 



„S-au spăimântat iarăşi, că se temeau să nu le fie şi asta adaos de vină, în afară de 
învinuirea ce le-o aducea conştiinţa lor" 1211 . 

29: Iar dacă au venit la Iacob, tatăl lor, în ţara Canaanului, i-au povestit toate câte 
li se întâmplaseră, zicând: 



1204 gf j Qan Q ur g (j e A ur> Omilii la Facere, LXIV, 2 

1205 BBVA, p. 69 

1206 g£ j oan Q ur g (j e A ur> Omilii la Facere, LXIV, 2 

1207 Sf. Ioan Gură de Aur, Omilii la Facere, LXIV, 3 

1208 Noi am propune ermineut [erminevtis], aşa cum avem şi termenul erminie, legat de pictura bisericească. 

1209 SEP l,p. 151 

1210 Sf. Ioan Gură de Aur, Omilii la Facere, LXIV, 3 

1211 Sf. Ioan Gură de Aur, Omilii la Facere, LXIV, 3 

30: „Omul care-i stăpân peste ţara aceea ne-a vorbit cu asprime şi ne-a pus sub 
pază, ca şi cum noi ne-am fi dus să-i spionăm pământul. 

3 1 : Dar noi i-am spus: Suntem oameni paşnici, nu suntem spioni; 

32: noi suntem doisprezece fraţi, fii ai aceluiaşi părinte; e unul care nu mai este, iar 
cel mic este acum împreună cu tatăl nostru în ţara Canaanului... 

33: Insă omul care-i stăpân peste ţara aceea ne-a zis: Iată cum voi cunoaşte eu că 
sunteţi paşnici: Lăsaţi aici la mine pe unul din fraţi, luaţi-vă grâul pe care l-aţi cumpărat 
pentru familia voastră şi duceţi-vă; 

34: dar să-1 aduceţi la mine pe fratele vostru cel mai mic, şi atunci voi cunoaşte că 
nu sunteţi spioni, că sunteţi oameni paşnici; pe fratele vostru vi-1 voi da îndărăt, iar voi 
veţi putea să cutreieraţi ţara pentru negoţ". 

Finalul versetului se referă la Simeon, cel rămas ostatic în Egipt. Negoţ, „iniţial, verbul 
shr însemna a se mişca în cerc, a urma un curs neregulat şi această sferă semantică se 
păstrează în accadiană şi în aramaică. Sensul a face negoţ este o evoluţie târzie, bazată pe 
substantivul soher neguţător (cf. 23, 16). în plus, patriarhii sunt în permanenţă descrişi ca un 
popor de păstori şi nu de negustori" 1212 . 

35: Dar când ei şi-au deşertat sacii, iată că-n sacul fiecăruia era punga cu argintul 
său; şi dac-au văzut, ei şi tatăl lor, pungile cu argintul lor, au fost cuprinşi de spaimă. 

36: Şi le-a zis Iacob, tatăl lor: „M-aţi lăsat fără copii: Iosif nu mai este, Simeon nu 
mai este, şi-acum vreţi să mi-1 luaţi pe Veniamin! Pe mine cade totul...". 

„îndestulătoare cuvinte ca să arate inima sfâşiată a unui părinte. îşi pierduse nădejdea de 
Iosif - socotea că-1 mâncaseră fiarele; tot aşa, nu mai avea nădejde să-1 vadă pe Simeon; iar 
acum îi era teamă şi de Veniamin" 1213 . 

37: Dar Ruben i-a grăit tatălui său zicând: „Dă-mi-1 mie în seamă, şi eu ţi-1 voi 
aduce înapoi; dacă nu ţi-1 voi aduce, să-i omori pe cei doi feciori ai mei!" 

„Ruben este purtătorul de cuvânt al fraţilor şi, începând cu 37, 22, încearcă să împiedice 
săvârşirea unei fărădelegi. în Orientul antic, copiii ucigaşului puteau fi omorâţi" 1214 . în 
capitolele următoare, Iuda va deveni purtătorul de cuvânt al fraţilor, fără o explicaţie clară 
pentru acest transfer. în ce ne priveşte, respingem explicaţia a mai multe tradiţii (elohistă, 
iahvistă, sacerdotală) juxtapuse, chiar dacă uneori, preluând note sau comentarii, facem concesii 
în această privinţă. 

38: Dar el a zis: „Nu! Fiul meu nu se va coborî cu voi [în Egipt], pentru că fratele 
lui a murit şi doar el a rămas. Dacă i se întâmplă vreun rău pe calea-n care-aveţi a merge, 
atunci cu-ntristare îmi veţi pogorî cărunteţile în locaşul morţilor". 

Doar el a rămas: e vorba despre fiii născuţi din Rahela. 

„Mă tem de vârsta lui fragedă, a spus Iacov, şi n-aş vrea să-mi termin viaţa cu durere, 
lipsit şi de mângâierea acestui fiu. Câtă vreme îl am lângă mine, mi se pare că mai am puţină 
mângâiere. Petrecerea cu dânsul îmi micşorează tristeţea pierderii fratelui lui" 1215 . 



CAPITOLUL 43 -A doua călătorie a fraţilor lui Iosif în Egipt. 

în capitolele 43 şi 44, „Iuda devine purtătorul de cuvânt al fraţilor. Numele Iacov este 
mai frecvent înlocuit cu Israel" 1216 . 



1 : Dar foametea se-nteţea pe pământ 



1212 GEN, p. 361 

1213 Sf. Ioan Gură de Aur, Omilii la Facere, LXIV, 3 

1214 GEN, p. 361 

1215 Sf. Ioan Gură de Aur, Omilii la Facere, LXIV, 4 

1216 GEN, p. 361 

2: Şi a fost că dac-au isprăvit ei de mâncat grâul pe care-1 aduseseră din Egipt, 
tatăl lor le-a zis: „Duceţi-vă din nou de ne cumpăraţi ceva bucate!" 

3: Dar Iuda i-a grăit: „Cu jurământ ni s-a jurat nouă omul acela când a zis: - La 
mine nu veţi mai ajunge dacă fratele vostru cel mai mic nu-i cu voi... 

4: Aşadar, dacă-1 trimiţi cu noi pe fratele nostru, ne vom coborî [în Egipt] să-ţi 
cumpărăm bucate; 

5: dar dacă nu-1 trimiţi pe fratele nostru cu noi, nu ne vom coborî, căci omul ne-a 
spus-o: - La mine nu veţi mai ajunge dacă fratele vostru cel mai mic nu-i cu voi!" 

6: Israel a zis: „De ce mi-aţi făcut voi mie răul acesta, de a-i fi spus acelui om că 
mai aveţi un frate?...". 

7: Ei au răspuns: „El, omul acela, este cel ce ne-a întrebat despre noi şi despre 
neamul nostru: - Tatăl vostru mai trăieşte? mai aveţi voi vreun frate?... Noi i-am răspuns 
după cum ne-a întrebat. De unde era să ştim noi că el ne va zice: - Aduceţi-1 pe fratele 
vostru!?...". 

8: Iuda însă a zis către Israel, tatăl său: „Trimite băiatul cu mine, şi ne vom ridica 
şi vom merge ca să trăim şi să nu murim, atât noi cât şi tu şi cei ce sunt în grija noastră. 

9: II iau eu pe răspunderea mea; din mana mea să-1 ceri. Dacă nu ţi-1 aduc şi nu ţi— 1 
voi înfăţişa, vinovat să fiu eu faţă de tine în toate zilele vieţii mele; 

„După Origen, formula de jurământ rostită de Iuda: cu păcat am să fiu faţă de tine tot 
restul zilelor mele are o pondere extraordinară, implicând pedeapsa veşnică, lucru care-1 
determină pe Iacob să accepte plecarea lui Veniamin {Horn. Lev. XIV, 4)" 1217 . 

10: că de n-am fi zăbovit atât, ne-am fi întors acum a doua oară". 

11: A zis atunci Israel, tatăl lor: „Dacă-i pe-aşa, ei bine, faceţi aşa: luaţi în 
tărhaturile voastre câte ceva din roadele pământului şi duceţi-i-le omului în dar: puţin 
balsam şi puţină miere, tămâie şi smirnă şi migdale şi alune. 

12: Luaţi cu voi argint de două ori mai mult; duceţi cu voi argintul care va fost pus 
înapoi în sacii voştri: poate c-a fost o greşeală. 

13: Luaţi-1 pe fratele vostru şi porniţi la drum: întoarceţi-vă la omul acela. 

14: Iar Dumnezeul meu să vă dea trecere pe lângă omul acela, ca să vi-1 dea şi pe 
celălalt frate al vostru, şi pe Veniamin. Cât despre mine, de-mi va fi dat să rămân fără 
copii, să rămân!" 

Dumnezeul meu: „Textul Masoretic are El Şadday. Nume misterios: cercetătorii nu sunt 
unanimi asupra semnificaţiei lui: Dumnezeul din munteldin câmpie. Se crede că acest nume 
divin ar fi fost adus din Mesopotamia de strămoşii poporului israelit" 1218 . 

Silit de foamete, Iacov îngăduie să plece şi Veniamin, mai cu seamă că, rămânând, ar fi 
pierit de foame. Spre a-i îmbuna pe egipteni, Israel le trimite daruri: Balsam, smirnă, tămâie, 
miere, migdale şi fistic. 

15: Şi luând bărbaţii cu ei aceste daruri, au luat şi argint de două ori mai mult, l-au 
luat şi pe Veniamin, au pornit la drum şi s-au coborât în Egipt şi i s-au înfăţişat lui Iosif. 

16: Dar când Iosif 1-a văzut între ei şi pe Veniamin, fratele său cel de-o mamă, a zis 
către iconomul casei sale: „Adu-i pe oamenii aceia în casă, şi-nj unghie din vite şi găteşte, 
pentru că oamenii vor prânzi cu mine!" 

17: Iar omul a făcut aşa cum îi spusese Iosif, şi i-a adus pe oameni în casa lui Iosif. 

18: Iar oamenii, văzând că sunt aduşi în casa lui Iosif, au zis: „Din pricina 
argintului ce ne-a fost înapoiat în saci data trecută, de-aceea ne duc înlăuntru, ca să ne 
găsească pricină, să se arunce asupra noastră, să ne facă robi şi să ne ia asinii". 

19: Şi apropiindu-se ei de iconomul casei lui Iosif, i-au vorbit în uşa casei şi i-au zis: 



1217 SEP l,p. 153 

1218 SEP l,p. 153 

20: „Rugămu-ne, domnule..., a mai fost odată când noi ne-am coborât aici să 
cumpărăm bucate; 

21: dar a fost că dac-am ajuns la locul de popas şi ne-am dezlegat sacii, iată că 
argintul fiecăruia era-n gura sacului său, argintul nostru-n chiar greutatea lui; aşa că l-am 
adus acum îndărăt, noi cu mâinile noastre; 

22: iar pentru cumpărat bucate am adus alţi bani; nu ştim cine ne-a pus nouă 
argintul în sacii noştri". 

Cuvintele fraţilor lui Iosif arată că „nenorocirile le-au îmblânzit gândul şi i-a făcut mai 
buni" 1219 . 

23: Iar acela le-a zis: „Fiţi pe pace, nu vă temeţi: Dumnezeul vostru şi Dumnezeul 
părinţilor voştri este Cel ce-n sacii voştri v-a pus vouă comoară. Cât despre argintul 
vostru, e la mine-n toată rânduiala". Şi le-a adus pe Simeon. 

24: Şi le-a adus apă să-şi spele picioarele, iar pentru asinii lor a dat nutreţ. 

25: Iar ei şi-au pregătit darurile pentru când avea să vină Iosif la amiază, căci 
aflaseră că vor prânzi acolo. 

„Origen vorbeşte despre semnificaţia sacră a ceasului de amiază {Corn. in Cant. II). 
Amiaza (u£<rr|pPpia) este ceasul deschiderii cerurilor şi al coborârii îngerilor, buni sau răi, pe 
pământ. Călugării egipteni numesc acedia, unul din cele opt gânduri rele, demonul de amiază, 
întrucât la ora prânzului acedia devine extrem de chinuitoare" 1220 . 

„Fii cu luare-aminte la textele unde citeşti: amiază. La amiază iau fraţii prânzul lor, 
îngerii tot la amiază se învrednicesc de ospitalitatea lui Avraam şi altele asemenea" 1221 . Moment 
al strălucirii maxime, amiaza e timpul apropierii lui Dumnezeu şi al descoperirilor. Cum s-a 
văzut mai sus, astfel de momente cunosc şi ispite pe măsură. 

26: Când Iosif a venit acasă, ei în casă i-au înfăţişat darurile pe care le aveau în 
mâini şi i s-au închinat cu faţa pân-la pământ. 

27: Iar el i-a întrebat: „Cum vă aflaţi?" Apoi a zis: „Dar bătrânul vostru tată, de 
care mi-aţi vorbit deunăzi, e sănătos? mai trăieşte?" 

„Această a doua întrebare indică faptul că de la prima călătorie a fraţilor lui Iosif trecuse 
un oarecare timp" 1222 . 

28: Ei au zis: „Robul tău, tatăl nostru, e sănătos, încă trăieşte". Şi Iosif a zis: 
„Binecuvântat de Dumnezeu este omul acela!" Iar ei s-au plecat şi i s-au închinat 

29: Dar dacă Iosif şi-a ridicat ochii, 1-a văzut pe Veniamin, fratele său de-o mamă, 
şi a zis: „El e fratele vostru cel mai mic, pe care mi-aţi spus că-1 veţi aduce la mine?"... Şi 
a adăugat: „Dumnezeu să aibă milă de tine, fiule!" 

„Apelativul fiule se explică prin diferenţa de vârstă, dar şi prin ascendenţa rangului 
social al lui Iosif' 1223 . 

„Vezi câtă răbdare are Iosif, că încă se preface că nu-i cunoaşte, ca să poată afla din 
desfăşurarea faptelor ce simţăminte au fraţii lui pentru Veniamin" 1224 . 

30: Dar Iosif era atât de tulburat încât de dragul fratelui său i se zbătea inima şi-1 
podidea plânsul. Şi a fugit în odaie şi a plâns acolo. 

31: Apoi, spălându-şi faţa, a ieşit; şi, stăpânindu-se, a zis: „Aduceţi bucatele!" 

32: Şi lui i s-a pus de-o parte, lor de-o parte, şi tot de-o parte Egiptenilor care 
mâncau cu el, din pricină că Egiptenii nu pot să mănânce la un loc cu Evreii, aceasta fiind 
pentru Egipteni o nelegiuire. 



1219 Sf. Ioan Gură de Aur, Omilii la Facere, LXIV, 5 

1220 SEP l,p. 154 

1221 Origen, Omilii la Cântarea Cântărilor, I, 8 

1222 BBVA, p. 70 
1223 BBVA,p. 71 

1224 Sf. Ioan Gură de Aur, Omilii la Facere, LXIV, 5 

De presupus că, aici, prin Evrei se înţelege nomazi sau Canaaniţi, căci nu era încă vorba 
despre un popor evreiesc, faţă de care să fi avut Egiptenii oprelişti de vreun oarecare fel. Sau: 
„în acest caz termenul nu desemnează o entitate etnică, ci un strat social, modul de viaţă nomad, 
considerat inferior" 1225 . 

Nelegiuire: SEP 1 traduce prin spurcăciune „(P8£>o)yna): prima dată când acest 
substantiv apare în Septuaginta (ca verb este menţionat în 26, 29); în Levitic şi Deuteronom 
termenul se specializează, marcând interdicţiile cultuale sau culinare (cf. Levitic 11). Va reveni 
la Profeţi şi mai cu seamă la Daniel. Tot ce încalcă flagrant tradiţia monoteistă iudaică (sacrificii 
aduse zeilor străini; trădarea lui Iahve; nerespectarea regimului alimentar) este spurcăciune. 
Aici însă termenul exprimă reacţia egiptenilor faţă de ceea ce este legat de tradiţiile neegiptene. 
Philon suprimă remarca din comentariul său, considerând-o probabil jignitoare pentru evrei 
(Ios. 202)" 1226 . 

33: Ei s-au aşezat în faţa lui, cel întâi-născut după dreptul vârstei sale şi cel mai 
tânăr după tinereţea lui; şi oamenii aceştia se uitau cu mirare unul la altul. 

„Se uitau cu mirare: pentru că, după Philon, văd că un egiptean, precum Iosif, cunoaşte 
regulile tradiţiei iudaice conform cărora fraţii stau la masă după vârstă (Ios. 203-204)" 1227 . 

34: El le-a dat porţii din bucatele de la masa lui, dar porţia lui Veniamin era de 
cinci ori mai marc decât a fiecăruia din ceilalţi. Şi au băut şi s-au veselit cu el. 

„După Philon, Iosif îi pune fratelui mai mic o porţie de cinci ori mai mare pentru a 
verifica dacă fraţii mai au în ei vreun strop de invidie (Ios. 234). ♦ EHEGrmGnaav, s-au 
îmbătat l22S . Philon suprimă menţiunea, compromiţătoare, despre beţie. Origen însă vede aici un 
exemplu de beţie divină (Corn. Io. I, 206)" 1229 . „Băură şi se îmbătară este traducerea literală a 
textului original, folosindu-se aceleaşi verbe ca şi în 9, 21. Spre deosebire de 9, 21, în cazul de 
faţă se consideră că ospăţul a avut loc în limitele decenţei, intenţia autorului fiind de a sublinia 
atmosfera destinsă, în contrast cu scenele tensionate care vor urma" 1230 . 

Din nou, ca şi în alte locuri ale Scripturii, e indicată o ascendenţă a mezinului asupra 
fraţilor mai mari. 



CAPITOLUL 44 - Veniamin osândit să rămână în Egipt. 

1: Iosif i-a dat poruncă iconomului casei sale, zicându-i: „Umple sacii acestor 
oameni cu bucate cât vor putea duce, iar argintul fiecăruia să i-1 pui în gura sacului. 

2: Iar cupa mea, cupa de argint, s-o pui în sacul celui mai tânăr, laolaltă cu banii lui 
pentru grâu". Şi a făcut acela după cuvântul lui Iosif, după cum îi spusese el. 

3: Iar dimineaţa, în revărsatul zorilor, le-au dat drumul oamenilor şi asinilor lor. 

4: Dar după ce-au ieşit ei din cetate, iată că nu erau departe când Iosif a zis către 
iconomul casei sale: „Scoală şi fugi după oamenii aceia şi, când îi ajungi, să le zici: De ce 
mi-aţi răsplătit voi binele cu răul? 

5: de ce mi-aţi furat cupa de argint? nu este ea aceea din care bea stăpânul meu şi- 
n care ghiceşte? Rău aţi făcut ce-aţi făcut!" 

„înzestrat cu darul de a tălmăci visele, Iosif era şi practician al unui tip de magie 
asiatică, interpretând formele pe care le poate lua o picătură de ulei turnată într-o cupă cu 
apă" 1231 . „Prezicerea viitorului, divinaţiunea prin mijloace artificiale, era o practică larg 



1225 GEN, p. 361 

1226 SEP l,pp. 154-155 

1227 SEP l,p. 155 

1228 In SEP 1 finalul versetului e: Au băut şi s-au îmbătat cu el. 

1229 SEP l,p. 155 

1230 GEN, p. 361 
1231 BBVA,p. 71 

răspândită la popoarele din Orientul antic, în contrast cu profeţia de inspiraţie divină a evreilor. 
Intre ustensilele folosite pentru [preziceri] se numărau şi vasele recipiente (pahare, cupe etc.) în 
care se turna un lichid, de exemplu ulei în apă: forma pe care o luau pata sau stropii de ulei era 
edificatoare pentru prezicători" 1232 . „Philon omite această frază, incompatibilă cu interzicerea 
divinaţiei de către Lege (Levitic 19, 26; Numerii 23, 23; Deuteronom 18, IO)" 1233 . 

6: Şi dacă i-a ajuns, le-a spus cuvintele acestea. 

7: Iar ei au răspuns: „De ce grăieşte domnul meu astfel de cuvinte? Departe de 
robii tăi să fi făcut o astfel de faptă. 

8: De vreme ce şi argintul pe care l-am găsit în gura sacilor noştri ţi l-am adus 
îndărăt tocmai din ţara Canaanului, cum era să furăm din casa stăpânului tău argint sau 



aur? 

9: Acela dintre robii tăi la care se va găsi cupa, acela să moară!, iar noi vom fi robii 
domnului nostru". 

10: El a zis: „începând din această clipă, aşa să fie cum aţi spus: acela la care se va 
găsi cupa, acela va fi robul meu; iar voi, voi veţi fi fără vină". 

11: Atunci ei s-au grăbit, fiecare, să-şi dea sacul jos, şi fiecare şi-a dezlegat sacul. 

12: Iar acela a căutat, începând cu cel mai vârstnic şi isprăvind cu cel mai tânăr; şi 
cupa a fost găsită în sacul lui Veniamin. 

13: Atunci ei şi-au sfâşiat hainele, şi-a pus fiecare sacul pe asin şi s-au întors în 
cetate. 

„Sfâşierea hainelor face parte din ritualul obişnuit în cazul unui deces. De data aceasta 
toţi fraţii se solidarizează cu Veniamin şi se întorc în cetate, deşi, nefiind declaraţi vinovaţi, l-ar 
fi putut părăsi, aşa cum au procedat odinioară cu Iosif ' 1234 . 

14: Iuda şi fraţii săi au intrat la Iosif, care era încă acolo, şi i-au căzut cu faţa la 
pământ; 

15: iar Iosif le-a zis: „De ce-aţi făcut voi o faptă ca aceasta? Oare n-aţi ştiut că un 
om ca mine poate ghici?" 

„S-ar putea ca insistenţa cu care Iosif îşi etalează calităţile mantice să facă parte din 
strategia de ascundere a adevăratei identităţi, iudaice, în faţa fraţilor săi. Dar ele trebuie să fi 
fost reale, întrucât sunt confirmate de episoadele oniromantice din capitolele precedente. 
Theodoret încearcă să-1 salveze pe Iosif, propunând înţelegerea frazei fără cuvintele ca mine. 
Prin urmare, după Theodoret, Iosif ar vorbi despre altcineva, nu despre el însuşi, lectură 
nesusţinută, fireşte, de text (QG 107-108)" 1235 . 

16: A zis Iuda: „Ce să-i răspundem noi domnului nostru? ce să zicem? Cu ce să ne 
dezvinovăţim?... Dumnezeu este cel ce a descoperit greşeala robilor tăi... Iată, acum 
suntem robii domnului nostru, atât noi cât şi acela la care s-a găsit cupa". 

„Este posibil ca, prin această invocare a lui Dumnezeu, Iuda să recunoască nelegiuirea 
comisă odinioară faţă de Iosif şi să realizeze că Dumnezeu a scos la lumină comportarea 
inumană a fraţilor cu acel prilej. De aceea el declară că fraţii sunt gata să accepte sclavia" 1236 . 
Greşeala: „literal: nedreptatea. Nu greşeala de a fi furat cupa (vină inexistentă), ci o alta (poate 
vânzarea însăşi a lui Iosif!) pentru care Dumnezeu îi pedepseşte acum" 1237 . 

17: Iosif însă le-a zis: „Nu, departe de mine să fac aşa ceva! Rob îmi va fi acela la 
care s-a găsit cupa; cât despre voi, duceţi-vă cu pace la tatăl vostru". 



1232 GEN, p. 361 

1233 SEP l,p. 155 

1234 GEN, p. 361 

1235 SEP l,p. 156 

1236 GEN, pp. 361-362 
1237 BBVA,p. 71 

Urmează (versetele 18-34) „cuvântarea lui Iuda, una dintre cele mai frumoase pagini ale 
Vechiului Testament" 1238 : 

18: Atunci Iuda s-a apropiat de el şi i-a zis: „Rogu-mă, doamne!, îngăduie-i robului 
tău să spună o vorbă-nainte-ţi fără ca mânia ta să se-aprindă-mpotriva robului tău, căci 
tu eşti ca şi Faraon. 

19: Doamne, tu i-ai întrebat pe robii tăi, zicându-le: -Aveţi voi tată sau frate? 

20: Iar noi i-am răspuns domnului nostru: - Avem tată bătrân, cu un fiu mai mic, 
copilul bătrâneţelor sale; fratele acestuia a murit şi numai el a rămas de la mama sa, şi 
tatăl său îl iubeşte. 

21: Iar tu ai zis către robii tăi: - Aduceţi-1 pe acela la mine, ca să-1 învăluie ochii 
mei! 

Să-l învăluie: „Verbul original sugerează nu atât nevoia de încredinţare asupra unui fapt 
îndoielnic, cât pe aceea de a-şi astâmpăra un dor şi de a-1 ocroti pe cel dorit, de a-i purta de 
grijă" 1239 . 

22: Atunci noi i-am spus domnului nostru: - Băiatul nu-şi poate părăsi tatăl; dacă 
şi-ar părăsi el pe tatăl său, acesta ar muri. 

23: Tu însă ai zis către robii tăi: - Dacă nu va veni cu voi fratele vostru cel mai mic, 
la mine nu veţi mai ajunge!... 

24: Şi a fost că dacă ne-am întors noi la robul tău, tatăl nostru, i-am povestit 
vorbele domnului meu. 

25: Iar când tatăl nostru ne-a zis: - Duceţi-vă încă o dată de mai cumpăraţi ceva 
bucate!, 

26: noi i-am răspuns: - Nu ne mai putem duce; dacă însă fratele nostru cel mai mic 
e cu noi, atunci ne ducem, fiindcă nu mai putem să vedem faţa acelui om dacă nu va veni 
cu noi şi fratele nostru cel mai mic. 

27: Atunci robul tău, tatăl nostru, ne-a zis: - Voi ştiţi că femeia mea mi-a născut doi 
fii; 

28: unul s-a dus de la mine, şi eu am zis: De bună seamă, a fost sfâşiat!... Şi nu l-am 
mai văzut până-n ziua de azi. 

29: Aşadar, dacă şi pe acesta-1 veţi lua de dinaintea feţei mele şi i se va întâmpla lui 
ceva rău pe drum, atunci cu întristare îmi veţi pogorîcărunteţile în locaşul morţlor... 

30: Şi acum, dacă eu mă voi întoarce la robul tău, tatăl nostru, fără să fie cu noi 
băiatul de al cărui suflet e legat sufletul său, 

3 1 : atunci, de-ndată ce va vedea că băiatul nu-i cu noi, el va muri, iar robii tăi cu- 
ntristare vor pogorî cărunteţile robului tău, părintele nostru, în locaşul morţilor. 

32: Or, tocmai eu, robul tău, eu l-am luat pe băiat de la părintele nostru şi am zis: - 
Dacă nu ţi-1 voi aduce şi nu-1 voi pune în faţa ochilor tăi, vinovat să fiu eu faţă de părintele 
meu în toate zilele vieţii mele... 

33: Acum, aşadar, să rămână robul tău, în locul băiatului, rob la domnul meu, iar 
băiatul să se ducă împreună cu fraţii săi. 

34: Fiindcă eu, cum mă voi duce eu la părintele nostru fără ca băiatul să fie cu noi? 
Nu, nu vreau să văd nefericirea ce s-ar năpusti asupra părintelui meu!" 

„Iuda se oferă, aşa cum a făgăduit tatălui său, drept garant pentru Veniamin şi este gata 
să devină sclav în locul acestuia. Conform concepţiei nomazilor asupra justiţiei, el va câştiga în 
felul acesta libertatea pentru fraţii săi. De asemenea, el crede că Dumnezeu va înceta să-i 
urmărească pe fraţii săi pentru nelegiuirea comisă împotriva lui Iosif. Aici apare pentru prima 
oară în Vechiul Testament ideea ispăşirii în locul altcuiva, consemnată cu claritate în Isaia 53, 



1238 BBVA, p. 71 

1239 BBVA, p. 72 

unde Noul Testament este anticipat: Iisus Hristos moare pe cruce pentru ispăşirea păcatelor 
altora" 1240 . 



CAPITOLUL 45 - Iosifli se descoperă fraţilor săi. 

1: Atunci Iosif nu s-a mai putut stăpâni faţă de toţi cei ce erau acolo şi a strigat: 
„Afară de la mine toată lumea!" Aşa că nimeni nu rămăsese cu Iosif când el li s-a 
descoperit fraţilor săi. 

„Scena recunoaşterii. Tradiţional este cunoscută sub numele de scena iertării 
(apvna-ria) sau împăcării. Celsus şi-a bătut joc în lucrarea sa polemică de caracterul prea 
teatral şi artificial al scenei (Origen, C. Ceh. IV, 47)" 1241 . 

2: Plângând, şi-a ridicat el glasul, şi toţi Egiptenii au auzit, şi s-a auzit şi-n casa lui 
Faraon. 

„L-au mişcat pe Iosif cuvintele (lui Iuda) şi i-au dat îndestulătoare dovadă şi de cinstea 
ce i-o dădeau tatălui şi de dragostea pentru fratele său" 1242 . 

3: Şi a zis Iosif către fraţii săi: „Eu sunt Iosif!... Tata mai trăieşte?" Fraţii lui însă 
nu i-au putut răspunde, căci deodată-ncremeniseră-nainte-i. 

Tata mai trăieşte?: „întrebare consemnată dintr-o altă tradiţie redacţională. Răspunsul ei 
se află în cuvântarea lui Iuda (vv 31-34, capitolul anterior)" 1243 . 

4: Şi Iosif a zis către fraţii săi: „Apropiaţi-vă de mine!" Şi ei s-au apropiat. Iar el a 
zis: „Eu sunt Iosif, fratele vostru, pe care voi l-aţi vândut pentru Egipt. 

Apropiaţi-vă sau nu vă depărtaţi: „Nu vă depărtaţi! Să nu credeţi, le spune el, că aţi 
făcut de capul vostru cele ce mi-aţi făcut. N-a fost răutatea voastră atât de mare faţă de mine, 
cât de mare a fost înţelepciunea lui Dumnezeu şi nespusa lui iubire de oameni, ca, venind aici, 
să pot da hrană acum la vreme şi vouă şi întregii ţări" 1244 . Aici nu-i o interpretare, ci chiar 
înţelesul cuvintelor lui Iosif de mai jos: 

5: Acum însă să nu vă întristaţi, nici să vă pară rău că m-aţi vândut aici, fiindcă 
spre păstrarea vieţii m-a trimis pe mine Dumnezeu înaintea voastră. 

Şi aici putem vedea în Iosif un tip al lui Hristos. Vândut spre (o posibilă) moarte de 
către fraţii săi, acesta se face salvatorul vieţii lor, aşa cum moartea lui Hristos (urmată de 
înviere) se face tuturor izvor deviată. „Iosif dă singur o explicaţie pozitivă, din punct de vedere 
teologic, nenorocirilor prin care a trecut. Dacă fraţii nu-1 vindeau, toată familia ar fi murit acum 
de foame, iar poporul lui Iahve ar fi dispărut de pe faţa pământului. Dumnezeu însuşi a rânduit 
astfel lucrurile, lăsându-i pe fraţi să acţioneze. Dacă Iosif nu ar fi suferit, poporul ales n-ar fi 
ajuns să moştenească pământul făgăduit, aşadar făgăduinţa însăşi a lui Dumnezeu ar fi rămas 
literă moartă. Răul circumstanţial n-a făcut decât să favorizeze înfăptuirea binelui divin. Cum o 
va spune în 45, 7, Iosif a fost doar trimis înainte de Dumnezeu cu o misiune al cărei sens a 
rămas la început ascunsă celor profani. Nu modalitatea (violentă şi crudă) a acestei delegări 
contează, ci sensul misiunii, care este salvarea fiilor lui Israel şi perpetuarea neamului lor" 1245 . 

6: Că iată, doi ani sunt de când foametea bântuie pe pământ, şi încă cinci ani mai 
sunt în care nici arătură nu va fi, nici seceriş. 

7: Căci Dumnezeu m-a trimis înaintea voastră ca să vă păstreze vouă o rămăşiţă pe 
pământ şi viaţa să v-o păzească spre marea urmare. 



1240 GEN, p. 362 

1241 SEP l,p. 157 

1242 Sf. Ioan Gură de Aur, Omilii la Facere, LXIV, 6 

1243 BBVA, p. 72 

1244 gf j Qan Q ur g (j e A ur> Omilii la Facere, LXIV, 6 

1245 SEP l,pp. 157-158 

O rămăşiţă: „un grup restrâns, din care poporul se va reface-n timp" 1246 . Spre marea 
urmare: „anticipare aluzivă a profeţiei din 50, 24 (eliberarea din Egipt şi întoarcerea în Ţara 
Făgăduinţei)" 1247 . 

8: Aşadar, nu voi m-aţi trimis aici, ci Dumnezeu; şi El m-a făcut ca un tată lui 
Faraon, domn peste toată casa lui şi stăpânitorpeste toată ţara Egiptului. 

„Ca un tată: titlu în nomenclatura curţii lui Faraon (primul loc după rege)" 1248 . „Atât în 
Egipt, cât şi în alte părţi ale Orientului antic, exista obiceiul să se acorde unui înalt demnitar cu 
merite deosebite titlul de părinte al regelui" 1249 . 

„Robia aceasta, spune el, m-a făcut mai marele Egiptului; vânzarea aceea mi-a adus 
această strălucire; necazul acela a ajuns temeiul numelui meu bun; pizma aceea a dat naştere 
acestei slave!" 1250 . 

9: Grăbiţi-vă dar să vă duceţi la tatăl meu şi să-i spuneţi: - Aşa zice fiul tău, Iosif: 
Dumnezeu m-a făcut domn peste tot Egiptul; coboară-te la mine, nu zăbovi. 

10: Vei locui în ţinutul Goşen şi vei fi aproape de mine, tu, feciorii tăi şi fiii fiilor tăi, 
oile tale, vitele tale şi toate câte sunt ale tale; 

Ţinutul Goşen: „textual: Ghesemul Arabiei. Goşen, regiune situată, după toate 
probabilităţile, în colţul de nord-est al Deltei Nilului. In 47, 1 1 identificată cu pământul lui 
Ramses ,,n5 \ 

1 1 : acolo te voi hrăni - căci vor mai fi încă cinci ani de foamete -, ca să nu pieri tu, 
nici feciorii tăi, nici toate ale tale... 

12: Iată, ochii voştri văd, ca şi ochii fratelui meu Veniamin, că gura mea este cea 
care vă grăieşte. 

13: Povestiti-i deci părintelui meu toată slava mea cea din Egipt şi tot ce-aţi văzut, 
şi grăbiţi-vă să-1 aduceţi pe părintele meu aici!" 

Iosif trimite după Iacov, făgăduind să-1 aşeze în pământul Gosen (= alipire), ţinut în 
Delta Nilului, potrivit pentru creşterea vitelor şi oarecum izolat de băştinaşi. Cum s-a văzut mai 
sus, nu-i întru totul limpede unde se afla acest ţinut. 

14: Şi căzând el apoi pe grumazul lui Veniamin, fratele său, a plâns; iar Veniamin a 
plâns şi el pe grumazul lui. 

15: Şi i-a sărutat pe toţi fraţii săi şi a plâns asupră-le; după care şi fraţii săi au grăit 
cu el. 

16: Iar vestea a pătruns în casa lui Faraon: „Au venit - se spunea - fraţii lui Iosif!" 
Iar Faraon şi curtenii săi s-au bucurat. 

17: Şi a zis Faraon către Iosif: „Spune-le fraţilor tăi: - Iată ce să faceţi: încărcaţi-vă 
animalele şi duceţi-vă în ţara Canaanului. 

18: Luaţi-1 pe tatăl vostru, luaţi-vă familiile, veniţi la mine şi vă voi da tot ce e mai 
bun din ţara Egiptului şi vă veţi hrăni cu grăsimea pământului. 

19: Iar tu, tu dă-le această poruncă: - Iată ce să faceţi: Luaţi-vă din ţara Egiptului 
căruţe pentru copiii voştri şi pentru femeile voastre, luaţi-1 pe părintele vostru şi veniţi. 

20: Să nu vi se scurgă ochii după bunurile voastre, fiindcă tot ce-i mai bun în ţara 
Egiptului al vostru va fi". 

Cuvintele lui Faraon sunt pline de bunăvoinţă, dar ele pot ascunde şi o cursă, privind din 
perspectiva evenimentelor ulterioare morţii lui Iosif. „Deci stăpânul Egiptenilor le-a făgăduit 
odihnă şi îngrăşare în desfătări, ba le-a dăruit şi care, uşurându-le coborârea celor leneşi. Iar 
aceia au coborât îndată cu toată casa, preferând gustarea vremelnică a mâncărilor pământului, 

ţării date lor de Dumnezeu. Le-ar fi fost cu mult mai de folos şi mai bine să o lucreze pe aceea, 
deşi lucrul se făcea cu osteneală" 1252 . 

21: Şi fiii lui Israel au făcut aşa. Iar Iosif le-a dat căruţe după porunca regelui 
Faraon; datu-le-a şi merinde pentru drum. 

22: Apoi fiecăruia din ei i-a mai dat haine de schimb, iar lui Veniamin i-a dat şi trei 
sute de arginţi, precum şi cinci rânduri de haine. 

„Pentru Philon, [numărul] 5 trimite la numărul simţurilor. El interpretează depreciativ 
darul oferit de Iosif care confirmă, o dată în plus, că Iosif este un om ataşat de lumea materială, 
un politician" 12 ". 

23: Iar tatălui său i-a trimis în acelaşi fel: zece asini încărcaţi din toate bunătăţile 
Egiptului şi zece asine încărcate cu grâu, cu pâine şi cu merinde pentru călătoria tatălui 
său. 

24: Apoi el le-a dat drumul fraţilor săi, care au plecat; iar el le-a zis: „Să nu vă 
sfădiţi pe cale!" 

„Iată suflet de filosof! Nu numai că a uitat toată mânia şi i-a iertat de vina lor, dar îi şi 
sfătuieşte să nu se mânie pe cale, nici să se învinuiască unii pe alţii de cele întâmplate" 1254 . 
„Cine ar putea admira după vrednicie virtutea dreptului acestuia, care a împlinit din belşug 
filosofia Noului Testament? Şi ceea ce a poruncit Hristos apostolilor, zicând: Iubiţi pe vrăjmaşii 
voştri, rugaţi-vă pentru cei ce vă supără (Matei 5, 44), Iosif a împlinit-o cu prisosinţă. Nu 
numai că a iubit atât de mult pe cei care l-au ucis - că fraţii lui, cu gândul, îl uciseseră - ci a 
făcut totul ca să le dovedească că nici n-au păcătuit faţă de el. Ce covârşitoare filosofie! Ce 
suflet mare şi ce belşug de dragoste de Dumnezeu" 1255 . îndemnul lui Iosif, însă, nu e adresat 
doar fraţilor săi: „Pe noi ne-a sfătuit prin aceasta, de bună seamă, ca nu cumva, fiind pe drumul 
rugăciunii (numit şi cale), să mergem cu mânie la Tatăl" 1256 . 

25: Şi dac-au plecat din Egipt, ei au sosit în ţara Canaanului, la Iacob, tatăl lor, 

26: şi i-au adus vestea: „Fiul tău Iosif trăieşte, şi el e mai mare peste toată ţara 
Egiptului". Dar inima lui Iacob n-a tresărit, fiindcă el nu-i credea. 

27: Când însă ei i-au spus toate cuvintele pe care Iosif le grăise către ei şi când a 
văzut el căruţele pe care Iosif le trimisese ca să-1 aducă, atunci duhul lui Iacob, tatăl lor, s- 
a reînsufleţit: 

28: „Ajunge! - a zis Israel -; Iosif, fiul meu, încă trăieşte! Mă duc să-1 văd până nu 
mor!" 

„După cum flacăra unei candele, care e pe cale să se stingă, când se termină 
untdelemnul în ea, dacă îi picuri puţin untdelemn, lumina, care avea să se stingă, ajunge mai 
strălucitoare, tot aşa şi bătrânul acesta, care era să se stingă aproape de tristeţe [...], când a aflat 
că Iosif trăieşte şi stăpâneşte Egiptul, când a văzut carele, s-a încălzit cu viaţă [Biblia 1914]; 
din bătrân a ajuns tânăr, a alungat norul tristeţii, a îndepărtat tulburarea gândurilor şi s-a 
liniştit" 1257 . 



CAPITOLUL 46 - Iacob pleacă în Egipt. Familia lui Iacob. El soseşte în Egipt şi-l 
întâlneşte pe Iosif. 

1: Astfel a pornit Israel la drum, cu tot ce avea. Sosit la Beer-Şeba, a adus jertfă 
Dumnezeului tatălui său Isaac. 

2: Atunci a zis Dumnezeu către Israel noaptea-n vedenie: „Iacobe, Iacobe!" Iar el 
a răspuns: „Iată-mă!" 

3: Şi [Dumnezeu] a zis: „Eu sunt Dumnezeul părinţilor tăi; nu te teme să te cobori 
în Egipt, căci acolo voi face Eu din tine popor mare. 

Nu te teme: „Mulţi comentatori evrei sau creştini justifică teama lui Iacob interpretând 
negativ Egiptul. In imaginarul grec, de la Herodot până la Platon şi chiar mult mai încoace, 
Egiptul reprezintă leagănul civilizaţiei omeneşti, model deopotrivă religios, politic şi cultural; 
în imaginarul iudaic, mai ales după exod, lucrurile stau complet diferit. Chiar şi pentru autori 
îmbibaţi de cultură greacă, precum Philon, Egiptul simbolizează trei lucruri principale: 
oprimarea; zoolatria (cultul animalelor); materialismul" 1258 . 

4: Eu însumi Mă voi pogorî cu tine în Egipt şi tot Eu te voi înălţa, iar Iosif îşi va 
pune mâinile pe ochii tăi". 

„Verbul a (se) înălţa, a (se) sui, a (se) urca, în opoziţie cu a (se) pogorî, este folosit nu 
numai pentru raţiuni geografice (nivelul muntos al Canaanului faţă de şesul Egiptului), ci şi în 
virtutea unor sensuri simbolice, duhovniceşti: (în Noul Testament a se sui la Ierusalim e o 
expresie frecventă). E acelaşi verb folosit la 50, 5-7 (Iosif se suie în Canaan să-şi îngroape 
tatăl), dar şi cu trimitere (mai explicită în Textul Ebraic) la eliberarea lui Israel din robia 
Egiptului (cu ample rezonanţe în teologia creştină: eliberarea, - înălţarea - omului, prin Iisus 
Hristos, din robia păcatului şi a morţii)" 1259 . „Voi pogorî: Origen interpretează eshatologic acest 
pasaj. Cuvintele voi coborî prevestesc întruparea, iar te voi înălţa la sfârşit, readucerea omului 
în rai (Horn. Gen. XV, 5)" 1260 . Iosif îşi va pune mâinile pe ochii tăi: „în sensul de a-i închide 
ochii, dar şi în semn de binecuvântare. Dimensiunea duhovnicească a lui Iosif devine 
pregnantă" 1261 . „Sensul este, bineînţeles, îi va închide ochii cu mâna lui, atunci când îşi va da 
sufletul. Origen însă dă un sens hristologic frazei ca atare: Iosif este figura lui Hristos care pune 
mâna peste ochii orbului redându-i vederea (cf. Matei 20, 34) (Horn. Gen. XV, 7)" 1262 . 

„Vezi cum Pedagogul se ţine după drept, cum îl îndeamnă la luptă pe atlet, învăţându-1 să 
calce în picioare pe duşman?" 1263 . 

5: Iacob şi-a ridicat apoi tabăra de la Beer-Şeba, iar fiii lui Israel l-au urcat pe 
Iacob, tatăl lor, şi pe pruncii şi femeile lor, în căruţele pe care le trimisese Iosif ca să-1 
aducă. 

6: Luându-şi ei averile şi toate vitele pe care le agonisiseră în ţara Canaanului, au 
venit în Egipt, Iacob şi tot neamul său împreună cu el: 

7: feciorii săi cu el, şi fiii feciorilor săi, fiicele lui şi fetele feciorilor săi; pe tot 
neamul său 1-a adus cu sine în Egipt 

8: Iată acum numele fiilor lui Israel care au venit în Egipt: Iacob şi fiii săi. întâiul- 
născut al lui Iacob: Ruben. 

9: Fiii lui Ruben: Enoh, Falu, Heţron şi Cârmi. 

Fiii lui Ruben: Enoh (= dăruire), Falu (= cel distins), Heţron (= cel ce înfloreşte) şi 
Cârmi (= plin de roade). 

10: Fiii lui Simeon: Iemuel şi Iamin, Ohad şi Iachin, Ţohar şi Saul, fiii 
canaaneencei. 

Fiii lui Simeon: Iemuel (= ziua lui Dumnezeu), Iamin (= mâna dreaptă), Ohad (= cel 
puternic), Iachin (= Dumnezeu întemeiază), Ţohar (= culoare deschisă) şi Saul (= cel cerut). 

11: Fiii lui Levi: Gherşon, Cahat şi Merari. 

Fiii lui Levi: Gherşon (= izgonire), Cahat (= aliat) şi Merari (= trist; cel iubit). 

12: Fiii lui Iuda: Ir, Onan, Şela, Fares şi Zara (dar Ir şi Onan au murit în ţara 
Canaanului). Fiii lui Fares au fost Heţron şi Hamul. 

Fiii lui Fares: Heţron (= şanţ de apărare) şi Hamul (= cruţat). 

13: Fiii lui Isahar: Tola şi Fuva, Iaşub şi Şimron. 

Fiii lui Isahar: Tola (= întins), Fua (= gură), Iaşub (= întors) şi Şimron (= păzitor). 

14: Fiii lui Zabulon: Sered, Elon şi Iahleel. 

15: Aceştia sunt fiii Liei, pe care ea i i-a născut lui Iacob în Mesopotamia, ca şi pe 
Dina, fata lui: de toţi - băieţi şi fete - treizeci şi trei de suflete. 

Fiii lui Zabulon: Sered (= scăpare), Elon (= stejar) şi Iahleel (= Dumnezeu aşteaptă). 

16: Fiii lui Gad: Ţifion, Haghi, Suni, Eţbon, Eri, Arodi şi Areli. 

Fiii lui Gad: Ţifion (= recunoaştere), Haghi (= sărbătorit), Suni (= norocos), Eţbon (= 
splendoare), Eri (= paznicul meu), Arodi (= putere) şi Areli (= lumina lui Dumnezeu). 

17: Fiii lui Aşer: Imna şi Işva, Işvi, Beria şi Serah, sora lor. Iar fiii lui Beria: Heber 
şiMalkiel. 

18: Aceştia sunt fiii Zilpei, cea pe care Laban i-a dat-o Liei, fiica sa; pe aceştia i i-a 
născut ea lui Iacob: şaisprezece suflete. 

Fiii lui Aşer: Imna (= norocos), Işva (= mântuire), Işvi (= Dumnezeu e folositor), Bria (= 
distins) şi fiica Serah (= prinţesă). Fiii lui Bria: Heber (= ţinut sub stăpânire) şi Malkiel (= 
Dumnezeu este rege). Fiii Zilpei au fost Gad şi Aşer. Lista Septuagintei cuprinde 17 nume, nu 
16. 

19: Fiii Rahelei, soţia lui Iacob: Iosif şi Veniamin. 

20: Lui Iosif i s-au născut în ţara Egiptului Mânase şi Efraim, pe care i-a născut 
Asineta, fiica lui Poti-Fera, preotul cel mare din Iliopolis. Fiul lui Mânase, pe care i 1-a 
născut ţiitoarea sa Şira, este Machir; iar lui Machir i s-a născut Galaad. Fiii lui Efraim, 
fratele lui Mânase: Sutalaam şi Taam. Iar fiii lui Sutalaam: Edom. 

Deşi Edom e singur, se foloseşte pluralul: „Pluralul indică faptul că unicul fiu a avut, 
totuşi, mai mulţi urmaşi. Vezi şi versetul 23" 1264 . 

Urmaşii lui Efraim şi Mânase apar doar în Septuaginta. „Cei cinci urmaşi ai lui Mânase 
şi Efraim vor determina un total de 75 de suflete, tradiţie preluată în Faptele Apostolilor 7, 

-|4"1265 

21: Fiii lui Veniamin: Bela, Becher şi Aşbel; fiii lui Bela: Ghera şi Naaman, Ehi, 
Roş, Mupim, Hupim şi Ard. 

22: Aceştia sunt fiii Rahelei, pe care ea i i-a născut lui Iacob: de toţi, paisprezece 
suflete. 

Fiii lui Veniamin: Bela (= gâtlej), Becher (= flăcău) şi Aşbel (= Dumnezeu dojeneşte). 
Fiii lui Bela: Ghera (= oaspete), Naaman (= frumos), Ehi (= fratele meu), Roş (= cap), Mupim 
(= întuneric), Hupim (= acoperire) şi Ard (= mlădiţă). Aici, Septuaginta are 19 nume, dar indică 
a fi 18 suflete. Anania face acordul cu Textul Masoretic, unde sunt 14 suflete. 

23: Fiii lui Dan: Huşim. 

Fiul lui Dan: Huşim (= grabă). 

24: Fiii lui Neftali: Iahţeel,Guni, Ieţer şi Şilem. 

Fiii lui Neftali: Iahţeel (= Dumnezeu i-a făcut parte), Guni (= grădina mea), Ieţer (= 
făcător) şi Şilem (= paşnic). 

25: Aceştia sunt fiii Bilhăi, pe care Laban i-a dat-o roabă fiicei sale Rahela. Ea i-a 
născut lui Iacob, de toţi, şapte suflete. 

26: Iar sufletele care au intrat cu Iacob în Egipt, odrăslite din coapsele lui, fără a le 
socoti pe femeile fiilor lui Iacob, au fost de toate şaizeci şi şase. 

27: Fiii lui Iosif, care i s-au născut în Egipt: nouă suflete. Aşadar, de toate, sufletele 
casei lui Iacob, care au venit cu el în Egipt, şaptezeci şi cinci. 

Aici se spune că din Iosif sau născut nouă suflete, faţă de două, în Textul Masoretic. 
Scriptura nu aminteşte decât pe Efraim şi Mânase. Cu tot cu urmaşii acestora de la versetul 20 
ar fi şapte suflete, opt dacă-1 adăugăm şi pe Iosif Socotind şi pe Iacov însuşi, am ajunge la 
numărul de 75, câte suflete susţine tradiţia Septuagintei că s-ar fi aflat în Egipt, din neamul lui 
Israel. Numărul lor oricum va fi fost mai mare, dacă socotim slujitorii, soţiile şi copiii nenumiţi 
aici. „Tradiţia patristică variază: Irineu, Dem. 25 are şaptezeci şi cinci; Origen (Deprinc. IV, 3, 
II), şaptezeci" 1266 . 

28: [Iacob] 1-a trimis pe Iuda înaintea sa, la Iosif, pentru ca acesta să-1 întâmpine la 
Ieroonpolis, în pământul lui Ramses. 

Ieroonpolis (= oraşul eroilor) apare doar în Septuaginta. în ebraică, oraşul se numeşte 
Goşen. 

29: Iar Iosif şi-a înhămat caii la caretă şi a ieşit în întâmpinarea lui Israel, tatăl său, 
la Ieroonpolis. Şi dac-a dat cu ochii de el, i-a căzut pe grumaz şi mult a plâns pe grumazul 
său. 

„Plecând de la expresia i s-a aruncat de gât (care sună destul de stângaci în româneşte, 
dar acesta e sensul exact) Chirii al Ierusalimului face o apropiere între această scenă şi scena 
evanghelică a reîntâlnirii dintre tată şi fiul risipitor (Luca 15, 20), unde apare aceeaşi expresie 
{Cat. XVI, 30)" 1267 . 

30: Şi a zis Israel către Iosif: „De-acum pot să mor, că ţi-am văzut faţa şi că mai 
trăieşti". 

31: Iar Iosif a zis către fraţii săi şi către familia tatălui său: „Mă duc să-1 vestesc pe 
Faraon şi să-i zic: - Fraţii mei şi casa tatălui meu, care erau în ţara Canaanului, au venit 
la mine. 

32: Aceşti oameni sunt păstori - oameni care trăiesc din creşterea vitelor - şi şi-au 
adus cu ei turmele şi cirezile şi toate câte au... 

33: Aşadar, dacă Faraon vă va chema şi vă va zice: - Cu ce vă îndeletniciţi?, 

34: voi să răspundeţi: - Noi, robii tăi, din tinereţile noastre şi pân-acum suntem 
crescători de vite, ca şi părinţii noştri..., în felul acesta veţi putea să vă aşezaţi în ţinutul 
Goşen". Căci Egiptenilor urâciune le este tot păstorul de oi. 

„Cuvântul [vite] înglobează atât oile cât şi vitele mari, deci este vorba despre păstori 
nomazi care îşi câştigă viaţa cu ajutorul animalelor, o categorie socială desconsiderată de 
egipteni, cf. 40, 15. Ţinutul Goşen, aşezat la est de delta Nilului, era prielnic creşterii vitelor. In 
acelaşi timp, păstorii puteau fi feriţi de contactul cu egiptenii" 1268 . „Repulsia Egiptenilor faţă de 
oierit e atestată numai în acest document. Oricum, Israeliţii urmează să trăiască într-o arie 
circumscrisă, fără amestec cu băştinaşii" 1269 . 

„Uită-te la priceperea lui Iosif! Ce bun sfat le dă! Nu fără rost, nici la întâmplare le 
spune cuvintele acestea, ci pentru că voia să le dea mai multă linişte şi să nu le îngăduie să se 
amestece cu egiptenii. Pentru că egiptenii dispreţuiau şi nesocoteau pe cei care se îndeletniceau 
cu păstoritul, ca unii ce se ocupau cu înţelepciunea egipteană, Iosif îi sfătuieşte, deci, să spună 
că au această îndeletnicire, pentru a le fi îndeletnicirea o pricină binecuvântată, spre a le da un 
pământ roditor, în care să trăiască în toată liniştea" 1270 . Egiptul, mai cu seamă în Cartea Ieşirii, 
simbolizează tirania diavolului; iar slugile răutăţii nu rabdă îndeletnicirea Păstorului. „Păstor de 
vite spiritual este cel ce se îndeletniceşte cu făptuirea, căci isprăvile morale au înţelesul de vite. 
Iar păstor de oi este cel ce se îndeletniceşte cu cunoaşterea. Căci cugetările au înţelesul de oi, 

fiind păstorite pe munţii vederilor de către minte. De aceea orice păstor de oi este urâciune 
Egiptenilor, adică puterilor vrăjmaşe" 1271 . 



CAPITOLUL 47 - Iacob în faţa lui Faraon. Aşezarea Israeliţilor în Egipt 

1: Iosif s-a dus de 1-a vestit pe Faraon, zicând: „Tatăl meu şi fraţii mei, cu turmele, 
cu cirezile şi cu toate ale lor, au venit din ţara Canaanuhii şi iată-i în ţinutul Goşen". 

2: Dintre fraţii săi el luase cinci şi i-a înfăţişat lui Faraon. 

3: Iar Faraon a zis către fraţii lui Iosif: „Cu ce vă îndeletniciţi voi?" Şi ei i-au 
răspuns lui Faraon: „Robii tăi sunt păstori de oi, cum au fost şi părinţii noştri". 

4: Şi i-au mai zis lui Faraon: „Am venit să ne adăpostim în ţară pentru că nu se 
mai găseşte păşune pentru vitele robilor tăi, căci foamete mare bântuie-n ţara Canaanului. 
Fie-le acum robilor tăi să se aşeze în ţinutul Goşen". 

Să ne adăpostim: „verbul original exprimă ideea aşezării cuiva undeva ca străin; a locui 
ca rezident" 1272 . 

„Următoarele două versete (5 şi 6) reproduc exact versiunea Septuagintei (ediţia Alfred 
Rahlfs), care prezintă o redactare mai corectă faţă de Textul Ebraic. începând cu 5b, naraţia 
preia o altă tradiţie" 1273 . 

5a: Iar Faraon a zis către Iosif: „Să se aşeze-n ţinutul Goşen! Iar dacă tu ştii că 
printre ei se află oameni destoinici, pune-i în fruntea turmelor mele". 

5b: Iacob şi fiii săi au venit la Iosif în Egipt. Iar Faraon, regele Egiptului, a aflat. Şi 
a zis Faraon cătie Iosif: „Tatăl tău şi fraţii tăi au venit la tine. 

6: Iată, pământul Egiptului îţi stă-nainte: aşează-i pe tatăl tău şi pe fraţii tăi în cel 
mai bun loc din ţară!" 

Israeliţii obţin cele dorite, după cum prevăzuse Iosif. 

7: Iosif 1-a dus înlăuntru pe Iacob, tatăl său, şi i 1-a înfăţişat lui Faraon. Iar Iacob 1- 
a binecuvântat pe Faraon. 

„Iacov, ca un adevărat patriarh, nu se consideră rob şi nu se prosternează în faţa 
Faraonului, ci îl binecuvântează doar" 1274 . Dar, mai exact, el „1-a salutat, adresându-i şi cuvinte 
de binecuvântare" 1275 . 

8: A zis Faraon către Iacob: „Câte sunt zilele anilor vieţii tale?" 

9: Iacob i-a zis lui Faraon: „Zilele anilor vieţii mele de pribegie sunt o sută treizeci 
de ani. Scurte şi rele, zilele anilor vieţii mele n-au ajuns zilele anilor de viaţă ai părinţilor 
mei în zilele lor de pribegie". 

10: Şi dacă 1-a binecuvântat Iacob pe Faraon, a ieşit de la el. 

„Vezi că fiecare drept se simţea în viaţa aceasta ca şi cum ar trăi într-o ţară străină?" 1276 . 
Iar de vreme ce zilele ne sunt puţine şi grele şi doar pribegim pe pământ, „acum noi nu suntem 
în viaţă, ci în moarte" 1277 , aşteptând trecerea la viaţa cea adevărată a fericirii veşnice. 

1 1 : Iosif dar i-a aşezat pe tatăl său şi pe fraţii săi şi le-a dat moşie în ţara Egiptului, 
în cea mai bună parte a ţării, în pământul lui Ramses, aşa cum îi poruncise Faraon. 

Le-a dat moşie: „le-a dat stăpânire; i-a pus în posesie" 1278 . 



1271 Sf. Maxim Mărturisitorul, 400 de capete despre dragoste, 155 

1272 BBVA, p. 74 

1273 BBVA, p. 74 

1274 GEN, p. 362 

1275 BBVA, p. 74 

1276 Sf. Ioan Gură de Aur, Omilii la Facere, LXV, 3 

1277 Sf. Vasile cel Mare, Omilii la Psalmi, VIII, 9 

1278 BBVA, p. 75 

12: Şi Iosif îi hrănea pe tatăl său şi pe fraţii săi şi toată casa tatălui său, dându-le 
tuturor după numărul celor ce ţineau de ei. 

13: In toată ţara însă nu mai era pâine, căci tare mult se-nteţise foametea. Ţara 
Egiptului şi ţara Canaanului se istoviseră de foame. 

14: Tot argintul ce se afla în ţara Egiptului şi-n ţara Canaanului 1-a adunat Iosif 
pentru grâul pe care-1 cumpărau; şi a adus Iosif tot argintul în casa lui Faraon. 

15: Când cei din ţara Egiptului şi din ţara Canaanului şi-au cheltuit toţi banii, 
Egiptenii au venit toţi la Iosif şi au zis: „Dă-ne pâine! De ce trebuie să murim noi sub ochii 
tăi pentru că nu mai avem bani?" 

16: Iar Iosif le-a zis: „Dacă vi s-au isprăvit banii, aduceţi- mi vitele, şi vă voi da 
pâine în schimbul vitelor voastre". 

17: Şi ei şi-au adus vitele la Iosif, iar Iosif le-a dat pâine pe cai şi pe turme şi pe 
cirezi şi pe asini; în anul acela i-a hrănit cu pâine în schimbul tuturor vitelor lor. 

18: Iar dacă anul acela a trecut, au venit la el în anul următor şi i-au zis: „Nu vom 
ascunde de domnul nostru că, de vreme ce banii ni s-au sfârşit iar vitele noastre sunt ale 
domnului nostru, sub ochii domnului nostru n-au mai rămas decât trupurile şi 
pământurile noastre. 

Trupurile: „Origen interpretează literal cuvântul, deducând de aici că egiptenii nu sunt 
decât carne, trupurf ,127g . 

19: De ce trebuie să murim noi sub ochii tăi, şi noi şi pământurile noastre? 
Cumpără-ne pentru pâine, pe noi şi pământurile noastre, iar noi şi pământurile noastre îi 
vom fi robi lui Faraon. Tu dă-ne sămânţă să semănăm şi să trăim şi să nu murim şi pentru 
ca ogoarele să nu se părăginească". 

20: Astfel a cumpărat Iosif pentru Faraon tot pământul Egiptenilor, întrucât 
Egiptenii şi-au vândut fiecare pământul său lui Faraon, că-i îmboldea foametea; şi toată 
ţara a devenit a lui Faraon. 

„După Origen, foametea este o năpastă doar pentru cei răi, în speţă, egiptenii, nu şi 
pentru cei buni, în speţă, neamul lui Israel (Horn. Gen. XVI, 3)" 1280 . 

21: Cât despre popor, şi 1-a făcut luişi rob de la un capăt al Egiptului pân-la 
celălalt. 

22: Numai pământurile preoţilor nu le-a cumpărat Iosif, căci preoţii îşi aveau 
mertic rânduit de Faraon şi se hrăneau din merticul pe care li-1 dădea Faraon; iată de ce 
ei nu şi-au vândut pământul. 

Mertic: „raţie de alimente; subvenţie în natură, rânduită prin decret regal" 1281 . „Ţinutul 
preoţilor este cunoscut de Herodot (Hist. II, 168)" 1282 . 

23: Zis-a Iosif către toţi Egiptenii: „Iată, eu v-am cumpărat astăzi pentru Faraon, 
pe voi şi pământul vostru. Luaţi-vă sămânţă şi semănaţi pământul. 

24: Iar la seceriş să daţi a cincea parte lui Faraon, iar patru părţi să vă rămână 
vouă pentru semănatul ogoarelor, pentru hrana voastră şi a celor ce sunt în casele voastre 
şi pentru hrana copiilor voştri". 

25: Iar ei au zis: „Tu ne-ai ţinut în viaţă: Să aflăm noi milă-n ochii domnului nostru 
şi să-i fim robi lui Faraon!" 

„Conform acestor măsuri, Iosif a fost considerat de unii critici drept instrument al aservirii 
poporului, al transformării ţăranilor în sclavi. Critica modernă relevă însă folosirea generalizată a 
termenului rob pentru toţi supuşii Faraonului, inclusiv înalţii săi demnitari. Faraonul, considerat 
drept zeu, dispune, în calitatea sa de stăpânitor absolut, de la bun început, de toate bunurile 

1279 SEP l,p. 162 

1280 SEP l,p. 163 

1281 BBVA, p. 75 

1282 SEP l,p. 163 

materiale din regat, ca şi de toţi supuşii săi. Critica subliniază caracterul moderat al măsurilor 
adoptate de Iosif, ţăranii fiind obligaţi să cedeze statului doar o cincime din produsele lor" 1283 . „A 
cincea parte trimite iarăşi la simbolistica simţurilor carnale. Philon (Migr., 204) şi Origen 
(Horn. Gen. XVI, 6) interpretează peiorativ: egiptenii sunt fiinţe carnale" 1284 . 

26: Şi din aceasta a făcut Iosif o rânduială care dăinuie până astăzi în ţara 
Egiptului: a cincea parte să i se dea lui Faraon; scutit era doar pământul preoţilor, care nu 
era al lui Faraon. 

„Să [se] audă ce grijă aveau cei din vechime de preoţii idolilor! Să se înveţe să dea 
măcar o cinste asemănătoare celor ce li s-a încredinţat săvârşirea liturghiei Dumnezeului uni- 
versului. Dacă aceia, nişte rătăciţi şi nişte închinători de idoli, cinsteau atâta pe preoţii lor, 
pentru că socoteau că prin asta idolii îi vor răsplăti, de ce osândă nu sunt vrednici cei care nu 
dau preoţilor cinstea cuvenită? Sau nu ştiţi că cinstea trece la stăpânul universului? Nu te uita la 
preotul care primeşte cinstea! Nu din pricina preotului trebuie să cinstiţi pe preot, ci din pricina 
Aceluia Căruia preotul Ii slujeşte, pentru ca şi de la Acela să primeşti răsplată cu 
îmbelşugare" 1285 . 

27: Astfel s-a aşezat Israel în ţara Egiptului, în ţinutul Goşen; şi s-au înstăpânit în 
el şi-au tot crescut şi foarte s-au înmulţit. 

28: Iacob a trăit în ţara Egiptului şaptesprezece ani; aşa că zilele lui Iacob, anii 
vieţii sale au fost o sută patruzeci şi şapte. 

„De aceea Dumnezeu i-a prelungit cu atâţia ani timpul vieţii lui Iacov, ca să-şi 
sfârşească viaţa după ce a primit îndestulătoare mângâieri pentru necazurile ce le-a suferit tot 
timpul vieţii lui" 1286 . 

29: Şi dacă i s-a apropiat lui Israel vremea să moară, 1-a chemat pe fiul său Iosif şi 
i-a zis: „De-am aflat eu har în ochii tăi, pune-ţi mâna sub coapsa mea spre mărturie de- 
ndurare şi credincioşie faţă de mine: să nu mă-ngropi în Egipt, 

30: ci fă-mă să dorm împreună cu părinţii mei; scoate-mă din Egipt şi-ngroapă-mă 
în Mormântul lor!" Iar el a zis: „Voi face după cum ai spus!" 

31: Dar [Iacob] a zis: „Jură-mi!" Şi i s-a jurat. Şi Israel s-a închinat rezemându-se 
pe vârful toiagului. 

Israel s-a închinat toiagului lui Iosif; traducerile ce urmează textului ebraic spun, însă, că 
el s-a întins în pat. Posibil ca alcătuitorii Septuagintei să fi confundat ebraicul matteh (= toiag) 
cu mittah (= pat). Credem că e o confuzie fericită: închinarea la toiag vesteşte venerarea Sfintei 
Cruci. „Oricum, din versiunea greacă rezultă că Iacob era bătrân, dar încă pe picioare" 1287 . 
„După Septuaginta, toiagul poate fi al lui Iacob sau al lui Iosif Pentru Origen, toiagul este al lui 
Iosif înaintea căruia se pleacă Iacob (Horn. Gen. XV, 4). La fel, Theodoret vede în această scenă 
împlinirea visului avut de Iosif în copilărie (37,9) (QG 109)" 1288 . 

Creştinilor le poate părea ciudată grija patriarhului pentru viitorul osemintelor sale. Insă 
erau alte timpuri. „Nimeni să nu socotească porunca dată de Iacov drept micime sufletească, ci 
s-o pună pe seama vremurilor de atunci şi pe seama proorociei lui despre întoarcerea fiilor lui în 
Canaan" 1289 . 



CAPITOLUL 48 - Iacob îi binecuvintează pe fiii lui Iosif. 



1283 GEN, p. 363 

1284 SEP l,p. 163 

1285 Sf. Ioan Gură de Aur, Omilii la Facere, LXV, 4 

1286 Sf. Ioan Gură de Aur, Omilii la Facere, LXV, 5 

1287 BBVA, p. 75 

1288 SEP l,p. 164 

1289 Sf. Ioan Gură de Aur, Omilii la Facere, LXVI, 1 

1: Şi a fost că la o vreme după aceasta i s-a spus lui Iosif: „Tatăl tău e bolnav". 
Atunci el i-a luat cu sine pe cei doi fii ai săi, pe Mânase şi pe Efraim, şi a venit la Iacob. 

2: Lui Iacob i s-a dat de veste spunându-i-se: „Iată că Iosif, fiul tău, vine la tine". Şi 
Israel, adunându-şi puterile, s-a aşezat pe marginea patului. 

3: Şi a zis Iacob către Iosif: „Dumnezeu Atotputernicul mi S-a arătat în Luz, în 
ţara Canaanului,şi m-a binecuvântat 

4: El mi-a zis: Iată, te voi face rodnic şi te voi înmulţi şi voi face din tine adunare de 
popoare, iar pământul acesta îl voi da urmaşilor tăi de după tine în stăpânire veşnică. 

5: Iar acum, cei doi fii ai tăi, care ţi s-au născut în ţara Egiptului înainte ca eu să fi 
venit la tine în Egipt, vor fi ai mei: Efraim şi Mânase vor fi ai mei aşa cum sunt Ruben şi 
Simeon. 

„Prin adoptarea celor doi fii ai lui Iosif, născuţi în Egipt din mamă egipteancă şi nu în 
Canaan, Iacov urmăreşte să le asigure dreptul de descendenţi care să se bucure de aceleaşi 
privilegii ca şi fiii săi mai vârstnici, Ruben şi Simeon" 1290 . „Philon interpretează alegoric numele 
celor două perechi de fraţi: natura şi studiul (învăţătura) corespund lui Simeon şi Ruben; 
amintirea şi memoria, lui Mânase şi Efraim {Mut. 97-102)" 1291 . 

6: Iar copiii născuţi din tine după ei, să fie ai tăi; cu numele fraţilor lor vor fi 
chemaţi la partea lor de moştenire. 

„Nu există nici o menţiune privind naşterea unor alţi copii ai lui Iosif In cazul în care 
aceştia ar fi existat, ei ar fi trebuit să fie înglobaţi în cele două familii ale fraţilor mai vârstnici, 
Efraim şi Mânase, reclamând dreptul lor de moştenire" 1292 . „Ei vor purta numele triburilor 
Mânase şi Efraim atunci când li se va trage la sorţi partea cuvenită din Ţara Făgăduinţei (Iosua 
16 - 17). Despre ei însă nu ştim nimic" 1293 . 

7: în timp ce eu veneam din Mesopotamia, pe drum mi-a murit Rahela, mama ta, 
în ţara Canaanului, cu puţin înainte de a ajunge la Efrata, şi am îngropat-o acolo, lângă 
drumul spre Efrata - adică Betleem". 

Septuaginta vorbeşte aici despre Drumul Cailor, un hipodrom fiind semnalat, în 
perioada elenistică, lângă mormântul Rahelei. Anania simplifică problema, preferând să urmeze 
textului ebraic în cazul de faţă. 

8: Când Israel i-a zărit pe fiii lui Iosif, a zis: „Cine sunt aceştia?" 

9: Răspuns-a Iosif tatălui său: „Aceştia sunt fiii mei, pe care mi i-a dat Dumnezeu 
aici!" Iar Iacob a zis: „Adu-i la mine ca să-i binecuvintez!" 

10: Ochii lui Israel însă erau slăbiţi de bătrâneţe şi nu mai puteau să vadă. Şi 
[Iosif] i-a apropiat pe fiii săi de el, iar el i-a sărutat şi i-a îmbrăţişat. 

11: Şi a zis Israel către Iosif: „Nu credeam c-o să-ţi mai văd faţa, şi iată că 
Dumnezeu mi i-a arătat şi pe urmaşii tăi". 

12: Atunci Iosif i-a luat de la genunchii tatălui său şi i s-a închinat cu faţa la 
pământ 

„A ţine un copil pe genunchi - sau între genunchi - făcea parte din ritualul adopţiunii 
(vezi 30, 3 şi 50, 23)" 1294 . 

13: Iosif i-a luat apoi pe cei doi fii ai săi, pe Efraim cu mâna dreaptă [aşa ca el să 
fie] în stânga lui Israel, iar pe Mânase cu mâna stângă [aşa ca el să fie] în dreapta lui 
Israel, şi i-a apropiat de dânsul. 

14: Israel însă şi-a întins mâna cea dreaptă şi a pus-o pe capul lui Efraim - deşi 
acesta era mai mic -, iar pe cea stângă [şi-a pus-o pe capul lui Mânase, încrucişându-şi 
mâinile. 



1290 GEN, p. 363 

1291 SEP l,p. 164 

1292 GEN, p. 363 

1293 BBVA, p. 76 

1294 BBVA, p. 76 

„Textul Ebraic adaugă: pentru că Mânase era cel mai mare. De asemenea, verbul 
sugerează nuanţa: întinzându-şi într-adins mâinile. Ca şi în relaţiile Cain-Abel, Ismael-Isaac, 
Esau-Iacob, nu dreptul natural (de întâi-născut) este acela care hotărăşte, ci dreptul divin, voinţa 
ascunsă a lui Dumnezeu. In cazul de faţă, tribul lui Efraim va juca un rol decisiv în 
evenimentele viitoare şi va constitui nucleul primului stat israelit" 1295 . „Philon explică gestul lui 
Iacob prin faptul că bătrânul cunoaşte superioritatea memoriei (simbolizată de Efraim) faţă de 
amintire (simbolizată de Mânase) {Leg. III, 90-93). Pentru autorul Epistolei lui Barnaba (13, 5), 
fratele mai mic binecuvântat în locul celui mai mare prefigurează poporul creştin, întrevăzut de 
Iacob în chip profetic şi spiritual" 1296 . 

15: Şi i-a binecuvântat, zicând: „Dumnezeul în faţa Căruia au umblat părinţii mei 
Avraam şi Isaac, Dumnezeul Care m-a păstorit pe mine de când mă ştiu până-n ziua de 
azi, 

M-a păstorit: „verbul implică nuanţele: m-a hrănit, m-a întărit, m-a îndrumat" 1297 . „Ziua: 
Philon interpretează alegoric ziua, spunând că Dumnezeu 1-a crescut pe Iacob călăuzindu-1 până 
la lumina desăvârşită. Iacob îi dă o lecţie spirituală fiului său Iosif, omul politic veşnic imatur 
(Leg. III, 179)" 1298 . 

16: îngerul care m-a izbăvit pe mine de tot răul să-i binecuvinteze pe copiii aceştia, 
şi-ntru ei să dăinuiască numele meu şi numele părinţilor mei Avraam şi Isaac, şi să crească 
ei întru mulţime mare pe pământ!" 

„De reţinut întreita evocare a lui Dumnezeu" 1299 . „Dumnezeu e invocat de Iacob sub 
numele de înger, poate prin referire la scena luptei din 32, 23-33, unde omul de la 25 şi 26 e 
interpretat tradiţional ca înger ,,no °. 

17: Când Iosif însă a văzut că tatăl său şi-a pus mâna cea dreaptă pe capul lui 
Efraim, i-a părut rău şi a luat mâna tatălui său ca s-o mute de pe capul lui Efraim pe 
capul lui Mânase. 

18: Şi a zis Iosif către tatăl său: „Nu aşa, tată, că cestălalt este întâiul-născut; pe 
capul său pune-ţi mâna ta cea dreaptă!" 

19: Tatăl său însă n-a vrut, ci a zis: „Ştiu, fiul meu, ştiu; şi el va deveni un popor, şi 
el va fi mare; dar fratele său cel mic va fi mai mare decât el, iar seminţia acestuia va fi 
mulţime de popoare". 

20: Şi-n ziua aceea i-a binecuvântat cu aceste cuvinte: „întru voi se va binecuvânta 
Israel, zicându-se: - Facă-te Dumnezeu pe tine ca pe Efraim şi ca pe Mânase!" (1-a pus pe 
Efraim înaintea lui Mânase). 

Sunt vestite taina Crucii, superioritatea lui Adam cel Nou şi trecerea Bisericii înaintea 
Sinagogii. „Iacov cel dintâi a închipuit crucea când s-a închinat vârfului toiagului lui Iosif, iar 
când a binecuvântat pe fiii lui Iosif cu mâinile încrucişate este foarte lămurit că a descris semnul 
crucii" 1301 . Cu vederea trupului slăbită, Iacov e văzător în duh. „Aşa a fost Iacov Patriarhul, 
care, schimbând de multe ori locul, a rămas apoi într-un unic loc, dar a văzut acolo multe cu 
ochiul pătrunderii şi a spus lucruri minunate despre fiii săi" 1302 . 

21: Apoi a zis Israel către Iosif: „Iată, eu mor; dar Dumnezeu va fi cu voi şi vă va 
întoarce în ţara părinţilor voştri; 

22: eu însă îţi dau ţie mai mult decât fraţilor tăi: îţi dau Sichemul, pe care eu cu 
sabia mea şi cu arcul meu l-am luat din mâinile Amoreilor". 



1295 BBVA, p. 76 

1296 SEP l,p. 165 

1297 BBVA, p. 76 

1298 SEP l,p. 165 

1299 BBVA, p. 76 

1300 SEP l,p. 165 

1301 Sf. Ioan Damaschin, Dogmatica, IV, 1 1 

1302 Calist Patriarhul, Capete despre rugăciune, 62 

„Loc obscur în originalul ebraic, datorat unui joc de cuvinte: ca substantiv comun, 
sekem înseamnă umăr, considerându-se a fi vorba de un versant din Muntele Garizim. Dar, în 
acelaşi timp, Sichem este numele unui oraş aflat la poalele acestui munte" 1303 . Textul Masoretic 
s-ar citi: „îţi dau cu un umăr mai presus de fraţii tăi" 1304 . 

Comentariul ce urmează înţelege a fi vorba despre cetate: „Sichemul, însă, a fost pustiit 
de către Simeon şi Levi. Da, spune Iacov, ei au luat-o; dar acum este în stăpânirea mea! Deci 
dacă tatăl este stăpânul copiilor, apoi cu atât mai mult este stăpânul averilor lor; iar dacă e 
stăpân, poate să le împartă cum vrea" 1305 . Osemintele lui Iosif, mort în Egipt, au fost aşezate în 
Sichem pe vremea lui Iosua. 



CAPITOLUL 49 - Binecuvântările lui Iacob. Moartea sa. 

„Capitol celebru în exegeza antică, deopotrivă iudaică şi creştină, cunoscut sub numele 
de Binecuvântările lui Iacob (cf. Philon, Mut. 200). Comentarii ample şi sistematice: Hipolit, 
Binecuvântările lui Iacob, şi Rufinus, Binecuvântările patriarhilor. Despre figurile patriarhilor, 
cf. Testamentul celor XII patriarhi, scriere intertestamentară ♦ Este deopotrivă o vestire şi o 
profeţie citită de creştini în cheie eshatologică şi hristologică. Hipolit vede în fiecare dintre fiii 
lui Iacob o figură/imagine a lui Hristos, a apostolilor sau a evreilor ostili. Rufînus interpretează 
capitolul după trei sensuri: istoric, mistic/anagogic şi moral" 1306 . 

1: Iacob i-a chemat pe fiii săi şi le-a zis: „Adunaţi-vă ca să vă spun ce o să vi se 
întâmple-n zilele ce vor veni. 

„Este vorba de proorocii, patriarhul dezvăluie şi determină prin cuvintele sale destinul 
fiilor săi, adică al triburilor care le poartă numele" 1307 . Zilele ce vor veni: SEP 1 are la sfârşitul 
zilelor, „expresia a fost înţeleasă în sens istoric (la sfârşitul vieţii fiecărui patriarh) sau 
eshatologic (la sfârşitul istoriei). După Origen, aceste cuvinte confirmă faptul că lumea se va 
sfârşi (De princ. III, 5, 1). Pentru Eusebiu, ele au sens mesianic {DE VIII, 1, 1-81): Iacob 
anunţă venirea Mesiei" 1308 . 

2: Strângeţi-vă şi ascultaţi, o, fii ai lui Iacob, ascultaţi-1 pe Israel, tatăl vostru! 

Nu e o simplă chemare, ci începutul solemn al profeţiilor privind viitorul triburilor lui 
Israel. 

3: Ruben, tu eşti întâi-născutul meu, tăria mea şi pârga seminţiei mele, culme de 
mândrie şi culme de putere, 

„Ruben are dreptul întâiului-născut, dar în binecuvântările lui Moise acest drept va 
reveni lui Iosif, întâiul-născut al Rahelei (Deuteronom 33, 17)" 1309 . într-un fel, mutaţia e 
anticipată de pe acum, chiar dacă se începe cu Ruben. SEP 1 redă finalul versetului prin: greu 
de răbdat, crunt, semeţ, „exact, dur de răbdat, dur, semeţ. Hipolit vorbeşte, plecând de la adj. 
dur despre încăpăţânarea primului-născut, adică al poporului Legii (evreii), care n-a vrut să 
primească Evanghelia. Pune versetul în corespondenţă cu Ieşirea 33, 5. Textul Masoretic are 
altceva: culme de semeţie, culme de putere" 1310 '. 

4: clocotitor ca apa: tu nu vei fi întâiul; că te-ai suit în patul tatălui tău şi-atunci l-ai 
pângărit... s-a urcat în aşternutul meu!... 

1303 GEN, p. 363 

1304 SEP l,p. 166 

1305 Sf. Ioan Gură de Aur, Omilii la Facere, LXVII, 1 

1306 SEP l,p. 166 

1307 GEN, p. 363 

1308 SEP l,p. 166 

1309 SEP l,p. 166 

1310 SEP l,p. 166 

, fătul: pentru Hipolit, patul simbolizează trupul lui Hristos pe care sfinţii stau ca pe un 
pat. Acest trup a fost pângărit de cei care l-au biciuit şi scuipat, ori i-au dat să bea oţet (Ben. Iac. 
13)" 1311 . 

Din pricina incestului cu Bilha, Ruben îşi va pierde dreptul de întâi născut. „Duhul cel 
Sfânt a rânduit ca această vină să rămână scrisă, pentru ca generaţiile viitoare să nu mai săvâr- 
şească păcatul acesta şi pentru ca toţi cei ce aud cuvintele lui Iacov spuse lui Ruben să se înveţe 
şi să ştie lămurit că nu le sunt de nici un folos însuşirile firii, dacă nu sunt însoţite de fapte de 
voinţă, de fapte de virtute" 1312 . „în Ruben e zugrăvit Israil, întâiul născut după vreme, dar 
aspru, îndărătnic şiocărâtor" 1313 . 

5: Simeon şi Levi sunt fraţi; unelte-ale cruzimii sunt săbiile lor. 

„Pedepsiţi pentru atacul mişelesc împotriva lui Sichem, tribul lui Simeon se va stinge 
curând, absorbit de Iuda, cel al lui Levi dispare ca trib profan" 1314 . „Amintirea masacrării 
sichemiţilor, din pricina Dinei. Hipolit aminteşte acest sens istoric, dar oferă apoi interpretarea 
sa tipologică: preoţii descind din Levi, iar scribii din Simeon. Prin urmare, ei îi simbolizează, 
profetic, pe cei care l-au persecutat pelisus" 1315 . 

6: In sfatul lor să nu intre sufletul meu, inima mea să nu ia parte-n adunarea lor, 
căci ei întru mânia lor au omorât oameni şi-ntru pornirea lor au schilodit tauri. 

Inima mea: „textual: ficatul meu (considerat drept sediu al afectelor). In Textul Ebraic: 
slava mea" m6 . Au schilodit tauri: „i-au ologit prin tăierea tendoanelor de dinapoia 
genunchiului; practică menţionată în II Regi 8, 4" 1317 . Credem că aici mai degrabă se potriveşte 
comentariul de mai jos: 

„Vorbeşte aici de fiul lui Emor, Sichem, pe care 1-a numit taur din pricina vârstei lui 
înfloritoare" 1318 . „După Hipolit acest taur este simbolul lui Hristos crucificat (Ben. Iac. 14). In 
Deuteronom 33, 17, Iosif este numit întâiul-născut al taurului" 1319 . 

7: Blestemată fie-le mânia, căci silnică a fost; blestemată fie-le furia, pentru 
cruzimea ei. în Iacob îi voi împărţi şi-n Israel îi voi risipi. 

„Cele două nuanţe desemnează naţiunea şi, respectiv, teritoriul. Tribul lui Simeon va fi 
absorbit de acela al lui Iuda, iar tribul Levi nu va avea un teritoriu al său" 1320 . „Descendenţii lui 
Simeon şi ai lui Levi nu vor avea teritorii proprii. Hipolit interpretează versetul ca o imagine a 
dispersării evreilor" 1321 . 

Simeon avea să dispară curând ca trib, iar Levi devine trib sacerdotal, trăind în întregul 
Israel. Dacă Simeon poate închipui poporul evreu, Levi indică preoţia Vechiului Testament. „Nu 
numai poporul Iudeilor e văzut cutezând acele crime împotriva sfinţilor şi a lui Hristos, ci la ele 
a conlucrat şi Levi, adicăneamul sfinţit al celor ce stăteau lângă altar" 1322 . 

8: ludo, pe tine te vor lăuda fraţii tăi. Mâinile tale-n gâtul vrăjmaşilor tăi. închina- 
se-vor tie feciorii tatălui tău. 



1311 SEP l,p. 166 

1312 Sf. Ioan Gură de Aur, Omilii la Facere, LXVII, 2 

1313 Sf. Chirii al Alexandriei, Despre închinarea în duh şi adevăr, IX 

1314 GEN, p. 363 

1315 SEP l,p. 167 

1316 BBVA, p. 76 

1317 BBVA, p. 77 

1318 Sf. Ioan Gură de Aur, Omilii la Facere, LXVII, 2 

1319 SEP l,p. 167 

1320 BBVA, p. 77 

1321 SEP l,p. 167 

1322 Sf. Chirii al Alexandriei, Despre închinarea în duh şi adevăr, IX 

ludo, pe tine te vor lăuda: „joc de cuvinte între numele Iuda şi ebraicul yodu = a lăuda, 
a mărturisi, a celebra" 1323 . „Regatul lui Iuda va birui regatul lui Israel. ♦ mâinile tale...: după 
Hipolit, este vorba de mâinile lui Iisus întinse pe cruce, care i-au biruit pe duşmani" 1324 . 

„Binecuvântarea dată lui Iuda este tainică, pentru că ne prezice toate cele cu privire la 
Hristos; [...] din această seminţie avea să Se nască Hristos, potrivit rânduielii întrupării; de 
aceea Iacov, mişcat atunci de Duhul cel Sfânt, prezice prin cele spuse lui Iuda nu numai 
pogorârea la oameni a Stăpânului, ci şi taina şi crucea şi îngroparea şi învierea; cu un cuvânt, pe 
toate" 1325 . 

9: Iuda-mi este pui de leu: de pe pradă, fiul meu, te-ai ridicat. Iată, s-a lăsat pe 
labe, ca un leu mi s-a culcat, ca o leoaică... Cine va îndrăzni să-1 scoale? 

„Pwî de leu: simbol mesianic, la Părinţi, dar şi în iudaismul anterior erei creştine. [...] 
După Hipolit, avem de-a face aici cu o profeţie pozitivă, întrucât din tribul lui Iuda se va naşte 
David, iar din David se va naşte Hristos. Prin urmare, spune Hipolit, Iacob îl binecuvântează 
aici, în mod spiritual, pe David" 1326 . 

„Iacov prezice împărăţia lui Dumnezeu. Totdeauna Scriptura are obiceiul să închipuiască 
puterea împărătească prin chipul acestui animal" 1327 . „De fapt, Hristos Cel din Iuda este pui de 
leu, fiind Fiul lui Dumnezeu, Care toate le poate, Care biruieşte fără luptă şi singur are puterea 
să surpe prin cuvânt pe cei ce I se împotrivesc" 1328 . 

10: Domnitor nu va lipsi din Iuda, şi nici cârmuitor din coapsele lui până va veni 
ceea ce i-a fost hărăzit: Cel pe Care neamurile îl aşteaptă. 

„Text şi sens foarte discutat. Se vorbeşte de o referinţă la David, descălecătorul unui 
imperiu, un David în sens mesianic" 1329 . Desigur, referirea la David s-a putut face abia ulterior 
suirii acestuia pe tronul regatului. Deocamdată, textul e mesianic pur şi simplu. „Text mesianic, 
atât în redactarea metaforică a Versiunii Ebraice, cât şi în aceea, mai transparentă, a 
Septuagintei. Ceea ce i-a fost hărăzit: ceea ce îi aparţine, dar i-a fost pus deoparte, ca rezervă. 
Mesia este însă un bun universal: prezent în aşteptarea (nădejdea) neamurilor, El rămâne o 
virtualitate istorică până în momentul întrupării (plinirea vremii, Galateni 4, 4). Textul 
Masoretic: Sceptru nu va lipsi din Iuda, nici toiag de cârmuitor din coapsele sale, până ce va 
veni împăciuitorul, Căruia popoarele I se vor supune" 1330 . „Până când va veni: lecţiune 
controversată încă de la începuturile creştinismului. Iustin (Dialogul cu Trifon 120, 3-4) susţine 
că versetul trebuie înţeles în felul următor: până când va veni cel pentru care acest lucru a fost 
hărăzit, scoţând în evidenţă sensul mesianic. După Origen, ceea ce este hărăzit este funcţia 
împărătească a lui Hristos" 1331 . 

împăciuitorul e Hristos, iar din Iuda e orice suflet ce-I urmează: „iudeul care este 
lăuntric stă el însuşi mai presus de ceilalţi. El este de la Iuda, a cărui mână s-a ridicat asupra 
grumazului duşmanilor săi, care culcându-se s-a odihnit ca un leu şi ca puiul de leu, pe care-1 
laudă fraţii lui. Acestui Iuda nu-i va lipsi sceptrul, fiindcă vorba lui face principi ai lui, care să 
nu se supună ispitelor veacului, să nu fie robiţi de plăcerile acestei lumi" 1332 . In plan istoric, 
profeţia capătă alt înţeles: „Religia iudaică şi regii dintre iudei, spune Iacov, vor fi până va veni 
Acela" 1333 . Iacov „a dat ca semn al venirii lui Hristos încetarea principatului Iudeilor" 1334 . 

1323 BBVA, p. 77 

1324 SEP l,p. 167 

1325 Sf. Ioan Gură de Aur, Omilii la Facere, LXVII, 2 

1326 SEP l,p. 167 

1327 Sf. Ioan Gură de Aur, Omilii la Facere, LXVII, 2 

1328 Sf. Chirii al Alexandriei, Glafire la Facere, III 

1329 GEN, p. 363 

1330 BBVA, p. 77 

1331 SEP l,p. 167 

1332 Sf. Ambrozie, Scrisori, LXXII, 22 

1333 Sf. Ioan Gură de Aur, Omilii la Facere, LXVII, 2 

1334 Sf. Chirii al Ierusalimului, Catehezele, XII, 17 

„Odată ce Sfântul Sfinţilor e de faţă, pe drept cuvânt s-a pecetluit proorocia, iar împărăţia Ieru- 
salimului a încetat." 1335 Mântuitorul a „venit ca un leu puternic din seminţia lui Iuda, ca să 
mântuie pe cei credincioşi, iar pe vrăjmaş să-1 calce în picioare" 1336 . 

11: Acela-şi va lega de viţă asinul şi de coardă mânzul asinei. în vin îşi va spăla 
veşmântul, şi-n sânge de strugure mantaua. 

„Creştinii văd în acest verset realizarea profeţiei primei veniri a lui Iisus (Matei 21, 2- 
11) (Iustin, Apologia 32, 5-6; Dialogul cu Trifon 53, 1-2). ♦ haina spălată în sânge este pusă în 
legătură cu Isaia 65, 1-3 şi interpretată ca o vestire mesianică. Pentru Hipolit, aceste cuvinte fac 
aluzie la botezul lui Iisus (Ben. Iac. 18)" 1337 . 

Sfântul Chirii al Ierusalimului vede aici mânzul vestit de Zaharia (9,9), mânz pe care va 
intra Mântuitorul în Ierusalim 1338 . „Prin mânz prezice iarăşi venirea neamurilor la Hristos. 
Asinul este un animal necurat. De aceea Iacov spune: Va aduce la el acele neamuri necurate tot 
aşa de uşor pe cât de uşor legi un mânz de o mlădiţă de vie. Prin aceste cuvinte, Iacov face 
aluzie şi la covârşitoarea putere a lui Hristos şi la marea supunere a neamurilor. Că tare 
îmblânzit trebuie să fie asinul, ca să sufere să fie legat de mlădiţa de vie. Hristos a asemănat 
învăţătura Sa cu viţa de vie: Eu sunt viţa cea adevărată, iar Tatăl meu este lucrătorul (Ioan 15, 
1). Iar Iacov a numit mlădiţe poruncile şi legile lui Hristos, pentru că ele sunt uşoare. De pe 
atunci a prezis că neamurile vor fi mai ascultătoare decât iudeii" 1339 . „Prin haină socot că a 
vorbit de trupul pe care a binevoit să-1 poarte pentru taina întrupării. Iar ca să cunoşti mai bine 
ce a vrut să spună prin cuvântul vin, a adăugat: şi în sânge de strugure veşmântul Lui. Iată că 
prin cuvântul sânge ne-a dezvăluit junghierea lui Hristos şi crucea şi toată iconomia 
tainelor" 1340 . „Cuvintele spălând în sânge de strugure îmbrăcămintea Sa au fost vestitoare de 
mai înainte ale pătimirii pe care avea să o sufere, curăţind prin sânge pe cei ce aveau să creadă 
în El. Cuvintele sânge de strugure vor însemna că Cel Ce avea să vină va avea sânge, dar nu din 
sămânţă omenească, ci din puterea dumnezeiască" 1341 . 

12: Ochii-i scapără de vin, dinţii săi sunt albi de lapte. 

„Ochii: după Hipolit, Iacob vorbeşte despre ochii lui Iisus, profeţii şi apostolii. Vinul îl 
simbolizează pe Duhul Sfânt. Scânteierea ochilor este generată de beţia spirituală, sobria 
ebrietas, una din formulele consacrate de Philon. ♦ dinţii, tot după Hipolit (Ben. Iac. 19), sunt 
apostolii, înălbiţi de Logos" 1342 . 

„Prin metafora vinului şi a ochilor a vrut să ne arate strălucirea Lui; iar prin cuvintele: şi 
dinţii Lui mai albi decât laptele, a arătat dreptatea şi strălucirea Judecătorului. Că n-a vrut să 
arate altceva prin cuvintele dinţi şi lapte, decât că scaunul de judecată va fi alb şi luminos, aşa 
cum sunt dinţii şi laptele" 1343 . 

„Versetele 11 şi 12 sunt un fragment dintr-un vechi poem care celebrează viaţa fericită a 
tribului lui Iuda, dar şi decadenţa acestuia" 1344 . Cum s-a văzut, noi am urmat comentariilor care 
aplică textul la Hristos, preocupându-ne mai puţin suişurile şi coborâşurile tribului Iuda în 
istorie. 

13: Zabulon va locui lângă mare; el va fi liman corăbiilor, iar hotarul său se va- 
ntinde până la Sidon. 



1335 Sf. Atanasie cel Mare, Tratat despre întruparea Cuvântului, XL 

1336 Sf. Chirii al Ierusalimului, Catehezele, XII, 17 

1337 SEP l,p. 168 

1338 Cf. Sf. Chirii al Ierusalimului, Catehezele, XII, 17 

1339 Sf. Ioan Gură de Aur, Omilii la Facere, LXVII, 2 

1340 gf j Qan Q ur g (j e A U r, Omilii la Facere, LXVII, 3 

1341 Sf. Iustin Martirul, Apologia întâia, XXXII 

1342 SEP l,p. 168 

1343 Sf. Ioan Gură de Aur, Omilii la Facere, LXVII, 3 

1344 BBVA, p. 77 

„Profeţia despre Zabulon anunţă extinderea harului lui Hristos la neamurile păgâne, care 
locuiesc deocamdată lângă marea ispitelor, dar care îşi vor găsi la un moment dat liniştea în 
porturile Bisericii (Hiplit, Ben. Iac. 20)" 1345 . 

„Deci cei din Israel care au cinstit credinţa în Hristos sunt binecuvântaţi şi puşi şi 
conduşi pe drumul cel bun. De aceea s-a dat asigurarea clară că ei, sau Zabulon, vor locui ţinu- 
tul vecin cu marea. Parcă ar spune că Israel se va amesteca cu neamurile şi cele două popoare 
vor fi adunate într-o unică turmă, ajunsă sub mâna arhipăstorului cel bun prin fire, adică a lui 
Hristos" 1346 . 

14: Isahar nu mai poate de bine şi s-a culcat în mijlocul ţarinilor; 

15: văzând el că odihna-i bună şi că pământul este gras, şi-a pus umărul la muncă 
şi s-a făcut lucrător de pământ 

„Testamentul celor XII patriarhi îl prezintă pe Isahar ca pe un personaj consacrat în 
întregime studiului (Issachar 4, 5). Philon îl admiră (Leg. I, 80; Ebr. 94). Textul Masoretic îl 
numeşte asin ciolănos (sens pozitiv, indicând robusteţea). Plecând de la odihna în mijlocul 
moştenirilor sale (de fapt, părţilor sale de moştenire), Hipolit spione cp patriarhul este o figură a 
lui Iisus care stă pe Muntele Tabor între Ilie şi Moise (Ben. Iac. 21). Rufin îl vede odihnindu-se 
în mijlocul apostolilor (Ben. II, 12-14). ♦ lucrător al pământului: după Hipolit, lucrarea în sânul 
şi întru sporirea Bisericii, pământul mănos fiind trupul lui Hristos" 1347 . 

Tribul Isahar se va instala în roditoarea câmpie Esdrelon şi va fi supus de canaaniţi, al 
căror jug îl primeşte. Dar e şi un altfel dejug, la care e posibil să se refere profeţia. „Isahar se 
tălmăceşte plată. Din înţelesul numelui se arată ca un chip al celor aşezaţi de Hristos în ceata 
celor ce au plata de la Dumnezeu şi Tatăl" 1348 . 

16: Dan îşi judecă poporul ca pe una din seminţiile lui Israel. 

17: Dan va fi şarpe la drum, viperă la potecă; înveninează glezna calului ca să cadă 
călăreţul. 

„In ochii lui Philon, Dan este un personaj pozitiv, întrucât şarpele din drum nu este 
neapărat ispititorul Evei, ci mai degrabă şarpele ridicat de Moise în pustiu (Numerii 21, 9), care 
simbolizează stăpânirea de sine (cf Agr. 94-110; Leg. II, 97-101). Origen merge pe aceeaşi 
idee (Horn. Ez. XI, 3), în vreme ce Hipolit vede în Dan una din figurile/typurile Antihristului, 
care se va naşte din acest trib, înaintea sfârşitului lumii (Ben. Iac. 22 şi De Christo et 
Antichristoy ,U49 . 

„Istoria urmează iarăşi etimologiei numelui. Căci Dan înseamnă judecător sau judecată. 
Şi el arată în sine ceata slăvită şi vestită a Sfinţilor Apostoli, care au fost puşi ca început al celor 
ce au crezut şi au dreptul de-a judeca, dându-le lor acest drept Hristos" 1350 . 

18: Mântuirea Ta o aştept, Doamne! 

„Exclamaţie psalmică, marcând mijlocul recitării" 1351 . 

19: Gad: de hoarde va fi hărţuit, dar şi el le va hărţui din urmă. 

„După Hipolit (Ben. Iac. 23), versetul anunţă (şi rezumă) controversa dintre Iisus şi 
scribi şi farisei (Matei 21, 23-27). într-un prim moment aceştia (jefuitorii) 1352 îl jefuiesc, 
punându-i întrebări încuietoare, dar în al doilea moment Iisus îi pune la punct" 1353 . 



1345 SEP l,p. 168 

1346 Sf. Chirii al Alexandriei, Despre închinarea în duh şi adevăr, VII 

1347 SEP l,p. 168 

1348 Sf. Chirii al Alexandriei, Despre închinarea în duh şi adevăr, VII 

1349 SEP l,p. 169 

1350 Sf. Chirii al Alexandriei, Despre închinarea în duh şi adevăr, VII 

1351 GEN, p. 363 

1352 La Anania: hoardele. 

1353 SEP l,p. 169 

„Iarăşi a tâlcuit ce vrea să spună Gad, căci înseamnă [şi] ispită. De aceea socotesc că şi 
prin acesta trebuie să se înţeleagă ceata duşmană lui Dumnezeu şi îngâmfată a cărturarilor şi 
fariseilor care resping propovăduirea dumnezeiască" 1354 . 

20: Aşer: grasă este pâinea lui, el pe boieri îi va hrăni. 

,yAser. prefigurare a lui Iisus şi a apostolilor, în acelaşi timp, după Hipolit (Ben. Iac. 24). 
Aceştia îi hrănesc cu pâine, atât materială, cât şi spirituală, pe credincioşi. După Hipolit, numele 
Aşer înseamnă bogăţie" 1355 . 

„Aşer e [şi] bogăţie. Aceasta arată înţelesul numelui. Din aceasta socotesc că trebuie 
înţeles [...] Hristos, comoara ascunsă în ţarină (Matei 13, 44)" 1356 . 

21: Neftali: tulpină crescută-n văzduh, în juru-i roind frumuseţe. 

„Tulpină crescută liber, după Hipolit, tulpina - Biserica păgânilor creşte liber prin 
trupul lui Hristos. Textul Masoretic are cu totul altă metaforă: Este o ciută în libertate care 
naşte pui de căprioară" 135 ' '. 

„Socotesc că ar fi potrivit şi nu în afara scopului să-1 vadă şi pe acesta drept chip al lui 
Hristos, dar, dacă ar voi, şi al celor îndreptaţi prin credinţă şi sfinţiţi în Duh" 1358 . 

22: Iosif, fiu al mândriei mele, fiu dorit al mândriei mele, fiul meu din urmă, 
întoarce-te la mine! 

„Acest întoarce-te spre mine este interpretat de Hipolit ca prevestind întoarcerea lui 
Iisus la Tatăl, după moarte {Ben. Iac. 26)" 1359 . 

23: Arcaşii mi l-au hăituit, împreună-au tras asupră-i şi mi l-au silit la luptă. 

24: Dar arcul lor s-a frânt întru tărie şi braţele li s-au slăbit în vine prin braţul 
Celui- Tare al lui Iacob, Tăria şi Scutul lui Israel. 

„Stăpânitorii de săgeţi etc, după Hipolit, sunt calomniatorii şi cei care l-au ucis pe Iisus. 
Dar ei au fost până la urmă învinşi de puterea Logosului" 1360 . 

25: De la Dumnezeul tatălui tău - El să te-ajute! - şi de la Cel Atotputernic - El să 
te binecuvinteze! -, de la El să vină binecuvântările cerului înalt şi binecuvântările 
adâncului de jos, binecuvântările sânului şi ale pântecelui. 

„Hipolit înţelege şi scrie: De la Dumnezeu, Tatăl tău în loc de Dumnezeul tatălui tău, 
dând imediat o interpretare hristologică versetului. ♦ sânii: după Hipolit: 1) cele două 
Testamente, care L-au anunţat pe Hristos şi care-i hrănesc pe credincioşi ducându-i spre 
Dumnezeu; 2) sănii Măriei care l-au hrănit pe Iisus prefigurat de Iosif' 1361 . 

26: Binecuvântările tatălui tău şi ale mamei tale sunt mai puternice decât 
binecuvântările munţilor celor din veac şi decât binecuvântările dealurilor celor veşnice. 
Fi-vor ele pe capul lui Iosif, pe creştetul celui osebit între fraţii săi. 

„Cuvântul proorociei se îndreaptă iarăşi spre Emanuil însuşi" 1362 . Sau „dreptul Iacov 
face aici aluzie la slava, la strălucirea şi la domnia lui (Iosif) peste Egipt; prin cuvintele munţi şi 
coline arată înălţimea şi puterea lui Iosif, anume că s-a urcat până la cea mai înaltă culme a 
conducerii" 1363 . 

27: Veniamin: lup răpitor, dimineaţa-şi va mânca prada, pradă va-mpărţi seara". 

„Aspectul feroce al lui Veniamin corespunde istoriei ulterioare a tribului (cf. Judecători 
3, 15 ss.; 5, 14)" 1364 . ,£up răpitor (care sfâşie): după Hipolit, Iacob îl numeşte astfel pe 

1354 Sf. Chirii al Alexandriei, Despre închinarea în duh şi adevăr, VII 

1355 SEP l,p. 169 

1356 Sf. Chirii al Alexandriei, Despre închinarea în duh şi adevăr, VII 

1357 SEP l,p. 169 

1358 Sf. Chirii al Alexandriei, Despre închinarea în duh şi adevăr, VII 

1359 SEP l,p. 169 

1360 SEP l,p. 170 

1361 SEP l,p. 170 

1362 Sf. Chirii al Alexandriei, Despre închinarea în duh şi adevăr, VII 

1363 Sf. Ioan Gură de Aur, Omilii la Facere, LXVII, 3 

apostolul Pavel, născut, crede el, din tribul lui Veniamin, care, 1-a început, i-a persecutat pe 
ucenicii lui Iisus {dimineaţa mânca) pentru ca în a doua parte a vieţii să devină unul din cei mai 
zeloşi propovăduitori ai Evangheliei {seara va împărţi hrana). Cf. elogiul făcut de Moise 
tribului lui Veniamin (Deuteronom 33, 12)" 1365 . 

„Prevesteşte aici Iacov cele ce se vor întâmpla după puţină vreme; că Veniamin, ca un 
lup, se va repezi să răpească, ucigând şi făcând nenumărate rele" 1366 . Acestea se potrivesc tribu- 
lui Veniamin; dar poate fi şi un alt înţeles: „Veniamin e fiul cel mai tânăr. De aceea, trebuie 
înţeles ca o icoană şi ca un chip al poporului celui mai tânăr, care a şi fost chemat prin sfinţii 
ucenici, după ce a înviat Hristos din morţi şi S-a dus la Tatăl Său şi Dumnezeu din ceruri. Şi e 
asemănat, socotesc, cu un lup răpitor, pentru că era foarte fierbinte în dorinţa de-a învăţa şi de-a 
sări pururea cu mare pornire, asemenea unor fiare, spre tot ce era bun de mâncat pentru 
întreţinerea tăriei duhovniceşti" 1367 . 

28: Toţi aceştia sunt cei doisprezece fii ai lui Iacob şi pe acestea le-a spus tatăl lor şi 
i-a binecuvântat: pe fiecare cu binecuvântarea sa, aşa i-a binecuvântat. 

29: Şi le-a zis: „Eu mă voi adăuga la poporul meu. Să mă îngropaţi lângă părinţii 
mei, în peştera din ţarina lui Efron Heteul, 

30: în peştera din ţarina Macpela, în faţa lui Mamvri, în pământul Canaanului, pe 
care a cumpărat-o Avraam de la Efron Heteul ca loc de veci; 

31: acolo i-au îngropat pe Avraam şi pe Sarra, femeia sa; şi tot acolo am îngropat-o 
eu pe Lia; 

32: ţarina şi peştera din ea au fost cumpărate de la feciorii lui Het". 

33: Şi dacă Iacob a sfârşit a le da porunci fiilor săi, şi-a-ntins picioarele în pat, şi-a 
dat suflarea cea din urmă şi s-a adăugat la poporul său. 

„Scenă tipică de trecere în moarte. Patriarhul care a trăit o viaţă virtuoasă şi plină {sătul 
de zile) se stinge în patul său, înconjurat de toţi fiii, după ce le-a spus un ultim cuvânt esenţial 
(testamentul oral). Scena morţii lui Iacob va deveni model pentru toate sfârşiturile sfinţilor 
creştini nemartirizaţi" 1368 . 

„Iată că şi moartea dreptului Iacov este plină de mare minune. După ce a dat acele 
porunci fiilor săi, spune Scriptura, Iacov şi-a întins picioarele pe pat, ca şi cum aştepta cu 
bucurie moartea" 1369 . 



CAPITOLUL 50 - înmormântarea lui Iacob. Moartea lui Iosif. 

1 : Atunci Iosif, căzând pe faţa tatălui său, 1-a plâns şi 1-a sărutat 
2: Iosif le-a poruncit apoi doctorilor care erau în slujba lui să-1 îmbălsămeze pe 
tatăl său; şi doctorii l-au îmbălsămat pe Israel. 

„îmbălsămarea - prin care un cadavru devenea mumie - era o veche practică a 
Egiptenilor" 1370 . Iacov a fost îmbălsămat după metoda egipteană. „Trupul lui Iacob trebuie să fi 
fost îmbălsămat, după tradiţia iudaică, ale cărei rituri funerare sunt asemănătoare cu ale tradiţiei 
egiptene (cf. Herodot, Hist. II, 85-89). îmbălsămarea sau mumificarea presupunea extragerea 
organelor din trup, pentru a fi păstrate separat, uscarea trupului, apoi umplerea lui cu sare. După 
aceea trupul era învelit într-o pânză special preparată, apoi într-o altă pânză, curată. Ritualul 
dura până la şaptezeci de zile, uneori mai puţin, ca în cazul lui Iacob" 1371 . 

3: După ce s-au împlinit patruzeci de zile - că atâtea zile trebuie pentru 
îmbălsămare - l-au plâns Egiptenii şaptezeci de zile. 

„Despre doliul de şaptezeci de zile vorbeşte şiHerodot (Hist. II, 86)" 1372 . 

4: Iar dacă au trecut zilele plângerii, le-a zis Iosif curtenilor lui Faraon: „Dac-am 
aflat eu har în ochii voştri, spuneţi-i din partea mea lui Faraon: 

„Iosif nu s-a dus el însuşi la Faraon din cauza impurităţii pe care o implica starea de 
doliu" 1373 . 

5: - înainte de a muri, tatăl meu m-a pus să-i jur, zicându-mi: în mormântul pe 
care mi l-am săpat eu în ţara Canaanului, acolo să mă-ngropi... Aşadar, lasă-mă acum să 
mă sui ca să-1 îngrop pe tatăl meu, şi mă voi întoarce". 

6: Iar Faraon a răspuns: „Suie-te şi-1 îngroapă pe tatăl tău, aşa cum te-a jurat el". 

7: Şi s-a suit Iosif să-1 îngroape pe tatăl său; şi-mpreună cu el s-au suit toţi slujitorii 
lui Faraon şi bătrânii casei sale şi toţi bătrânii din ţara Egiptului 

8: şi toată familia lui Iosif, fraţii săi şi toată familia tatălui său şi neamul lui. Nu şi- 
au lăsat în ţinutul Goşen decât copiii, oile şi vitele. 

9: Cu el au plecat, de asemenea, căruţe ţi călăreţi: caravana devenise uriaşă. 

10: Şi ajungând ei la aria lui Atad, de dincolo de Iordan, au plâns acolo cu mare 
plângere tânguitoare; şi 1-a jelit Iosif pe tatăl său timp de şapte zile. 

„Lovirea puternică cu pumnii în piept este expresia durerii resimţite la moartea unei 
rude foarte apropiate. In Palestina mileniilor I şi II î. Hr., ritualul doliului (al jelirii) cuprindea: 
raderea capului şi tăierea bărbii; crestături pe trup (interzise de Moise, în Deuteronom); 
sfâşierea hainelor şi îmbrăcare în sac; presărarea de praf pe cap şi tăvălirea prin cenuşă; 
bocetul" 1374 . 

11: Văzând plângerea de la aria lui Atad, Canaaneenii, locuitorii acelui ţinut, au 
zis: „Amarnică e plângerea aceasta la Egipteni". De aceea i s-a dat locului aceluia numele 
Abel-Miţraim, adică Plângerea-Egiptenilor, care loc e dincolo de Iordan. 

Atad înseamnă aria ciulinului sau spin, fiind situat la est de Iordan. Tot aici, „este un joc 
de cuvinte [între] ebr. abel luncă, râu şi ebel doliu ,,U15 . 

„Când auzi acestea, nu trece peste ele cu nepăsare, ci gândeşte-te la timpul în care s-au 
întâmplat şi scapă pe Iosif de orice vină. Nu erau încă sfărâmate porţile iadului, nici nu erau în- 
că rupte legăturile morţii şi nici moartea nu se numea adormire. Cei vechi făceau asta [jeleau 
îndelung - n.n.] pentru că se temeau de moarte. Dar acum, datorită harului lui Dumnezeu, ne 
bucurăm şi ne veselim, pentru că moartea este somn, sfârşitul vieţii - adormire, pentru că 
suntem încredinţaţi pe deplin de înviere, pentru că ne mutăm de la viaţă la viaţă. Dar pentru ce 
spun eu de la viaţă la viaţă? De la o viaţă mai rea la una mai bună, de la o viaţă trecătoare la una 
veşnică, de la o viaţă pământească la una cerească" 1376 . 

12: Aşa au făcut fiii lui [Iacob] cu el, după cum le poruncise: 

13: l-au dus cu fiii săi în ţara Canaanului şi l-au îngropat în peştera din ţarina 
Macpela, cea de lângă Mamvri, pe care Avraam o cumpărase, cu ţarină cu tot, de la Efron 
Heteul, ca loc de veci. 

14: Iosif s-a întors apoi în Egipt, el şi fraţii lui şi toţi cei ce se suiseră cu el să-şi 
îngroape tatăl. 

15: Când însă fraţii lui Iosif au văzut că tatăl lor e mort, au zis: „S-ar putea ca Iosif 
să-şi aducă aminte de nelegiuirea noastră şi să-şi răzbune răul pe care noi i l-am făcut...". 

16: Şi i-au trimis vorbă lui Iosif, zicandu-i: „înainte de a muri, tatăl tău a dat o 
straşnică poruncă: 

17: -Aşa să-i spuneţi lui Iosif: Iartă-le [fraţilor tăi] greşala şi păcatul, că rău ţi-au 
făcut ei ţie... Iartă deci greşala celor ce sunt robii Dumnezeului tatălui tău!" Şi a plâns 
Iosif când i s-au spus acestea. 

18: Şi venind ei înşişi la el, au zis: „Noi suntem, iată, robii tăi". 

19: Dar Iosif le-a zis: „Nu vă temeţi, fiindcă şi eu sunt al lui Dumnezeu. 

,J?u sunt al lui Dumnezeu: în Textul Masoretic este o interogaţie: Oare sunt eu în locul 
lui Dumnezeul Pentru Textul Masoretic, Iosif refuză să-şi judece fraţii şi să-i pedepsească, 
întrucât nu este Dumnezeu. Septuaginta schimbă sensul: Iosif iartă, întrucât este om al lui 
Dumnezeu, ca şi fraţii săi" 1377 . 

20: Voi mi-aţi vrut mie răul, dar Dumnezeu mi-a vrut binele, aşa ca El să plinească 
ceea ce se-ntâmplă acum: să ţină-n viaţă un popor numeros". 

21: Şi le-a mai zis: „Nu vă temeţi! Eu vă voi hrăni pân-la capăt, pe voi şi pe copiii 
voştri". Şi i-a mângâiat şi le-a vorbitpe inima lor. 

„Iată cât de mare este virtutea, cât de puternică, cât de biruitoare şi cât de slab este 
păcatul! Iată, omul care a suferit atâtea împărăteşte, iar cei care au făcut rău fratelui lor roagă pe 
cel vândut de ei rob să fie robi!" 1378 . 

22: Iosif a locuit în Egipt, el şi fraţii săi şi toată casa tatălui său. Şi a trăit Iosif o 
sută zece ani. 

23: Şi i-a văzut Iosif pe urmaşii lui Efraim până la al treilea neam; iar copiii lui 
Machir, fiul lui Mânase, s-au născut pe genunchii lui Iosif. 

Cu alte cuvinte, ca şi la 48, 12, Iosif i-a adoptat pe copiii lui Machir. 

24: Iosif le-a vorbit aşa fraţilor săi: „Eu mor, dar pe voi vă va cerceta Dumnezeu şi 
vă va strămuta din pământul acesta în pământul pe care cu jurământ 1-a făgăduit 
Dumnezeu părinţilor noştri, lui Avraam şi lui Isaac şi lui Iacob". 

25: Şi i-a jurat Iosif pe fiii lui Israel zicând: „Atunci, când vă va cerceta Dumnezeu, 
amintiţi-vă de osemintele mele şi duceţi-le cu voi!" 

„Iată că şi el porunceşte, la fel ca şi tatăl său, să-i ducă oasele lui. Şi iată că iarăşi vrea 
să le întărească cugetul ca să aibă bune nădejdi că se vor întoarce. [...] Nu în zadar, nici fără rost 
a spus acestea, ci pentru că s-a gândit la două lucruri. Unul, ca nu cumva egiptenii, înnebuniţi 
din pricina atâtor binefaceri primite de la Iosif, să înceapă să se închine trupului lui, pentru că ei 
uşor făceau din oameni dumnezei; al doilea, ca fraţii lui să fie deplin încredinţaţi că se vor 
întoarce în Canaan" 1379 . 

26: Şi a murit Iosif, în vârstă de o sută zece ani. L-au îmbălsămat şi l-au pus într- 
un sicriu, în Egipt 

„Facerea se termină cu testamentul şi îngroparea lui Iosif ♦ [. . .] Philon, de obicei critic 
faţă de Iosif, om politic, interpretează scena testamentului foarte pozitiv (Migr. 17-24). Sirah îl 
numeşte pe Iosif căpetenia fraţilor săi (49, 15)" 1380 . 

„Pentru ce Scriptura a însemnat anii vieţii lui? Ca să afli câţi ani i-a fost încredinţată 
conducerea Egiptului. [...] Optzeci de ani a condus Egiptul" 1381 . Osemintele lui Iosif au fost 
scoase din Egipt abia în vremea Exodului, în jurul anului 1250 î. Hr. 

Israeliţii au intrat în Egipt pe timpul lui Iosif, fiind bine primiţi de către Faraon. Curând, 
va începe o nouă perioadă pentru Israel, cunoscută ca robia egipteană. 

- Monumenta linguae dacoromanorum, Biblia 1688, pars VI, Iosue, Iudicum, Ruth, Editura 
Universităţii „Alexandru Ioan Cuza", Iaşi, 2004 

- Monumenta linguae dacoromanorum, Biblia 1688, pars XI, Liber Psalmorum, Editura 
Universităţii „Alexandru Ioan Cuza", Iaşi, 2003 

- Septuaginta, Edidit Alfred Rahlfs, Stuttgart, 1979 

- Septuaginta 1, Geneza, Exodul, Leviticul, Numerii, Deuteronomul, volum coordonat de: 
Cristian Bădiliţă, Francisca Băltăceanu, Monica Broşteanu, Dan Sluşanschi, în colaborare cu pr. 
Ioan-Florin Florescu; traduceri de: Cristian Bădiliţă, Ion Pătrulescu, Eugen Munteanu, Mihai 
Moraru, Ioana Costa, Colegiul Noua Europă/Polirom, Bucureşti/Iaşi, 2004 

- Septuaginta 2, Iisus Nave, Judecătorii, Ruth, 1-4 Regi, volum coordonat de: Cristian Bădiliţă, 
Francisca Băltăceanu, Monica Broşteanu, Dan Sluşanschi, în colaborare cu pr. Ioan-Florin 
Florescu; traduceri de: Florica Bechet, Ioana Costa, Alexandra Moraru, Ion Pătrulescu, Cristina 
Costena Rogobete, Colegiul Noua Europă/Polirom, Bucureşti/Iaşi, 2004 

- Septuaginta 3, 1-2 Paralipomene, 1-2 Ezdra, Ester, Iudit, Tobit, 1-4 Macabei, volum 
coordonat de: Cristian Bădiliţă, Francisca Băltăceanu, Monica Broşteanu, în colaborare cu pr. 
Ioan-Florin Florescu, traduceri de: Francisca Băltăceanu, Gheorghe Ceauşescu, Ştefan Colceriu, 
Vichi Dumitru, Ştefania Ferchedău, Theodor Georgescu, Octavian Gordon, Lia Lupaş, Colegiul 
Noua Europă/Polirom, Bucureşti/Iaşi, 2005 

- Septuaginta 4/1, Psalmii, Odele, Proverbele, Ecleziastul, Cântarea Cântărilor, volum 
coordonat de: Cristian Bădiliţă, Francisca Băltăceanu, Monica Broşteanu, în colaborare cu pr. 
Ioan-Florin Florescu, traduceri de: Cristian Bădiliţă, Francisca Băltăceanu, Florica Bechet, 

Pătrulescu, Colegiul Noua Europă/Polirom, Bucureşti/Iaşi, 2006 

continuare, abreviat PSB), nr. 11, EIB, Bucureşti, 1982 

- Ambrozie al Milanului (Sf.), împotriva bogaţilor răi, trad. Vasile Goraş, în voi. Antologie din 
scrierile Părinţilor latini, Editura Anastasia, 2000 

- Ambrozie al Milanului (Sf.), Despre Sfintele Taine, Scrieri II, trad. David Popescu, PSB 53, 

- Ambrozie al Milanului (Sf), Scrisori, Scrieri II, trad. David Popescu, PSB 53, EIB, Bucureşti, 
1994 

- Atanasie cel Mare (Sf), Cuvânt împotriva Elinilor, Scrieri II, trad. D. Stăniloae, PSB 15, EIB, 
Bucureşti, 1988 

- Atanasie cel Mare (Sf), Despre principii, Scrieri II, trad. D. Stăniloae, PSB 15, EIB, 
Bucureşti, 1988 

- Atanasie cel Mare (Sf. ), Epistola despre Sinoade, Scrieri II, trad. D. Stăniloae, PSB 15, EIB, 
Bucureşti, 1988 

- Atanasie cel Mare (Sf), Epistolele către Serapion, Scrieri II, trad. D. Stăniloae, PSB 15, EIB, 
Bucureşti, 1988 

-Atanasie cel Mare (Sf. ), Tratat despre întruparea Cuvântului, Scrieri I, trad. D. Stăniloae, PSB 
15, EIB, Bucureşti, 1987 

- Atanasie cel Mare (Sf), Trei Cuvinte împotriva arienilor, Scrieri I, trad. D. Stăniloae, PSB 15, 
EIB, Bucureşti, 1987 

- Atanasie cel Mare (Sf), Viaţa Cuviosului Părintelui nostru Antonie, Scrieri II, trad. Dumitru 
Stăniloae, PSB 16, EIB, Bucureşti, 1988 

- Augustin (Fer.), Mărturisiri, Scrieri alese I, trad. Ioan Rămureanu, PSB 64, EIB, Bucureşti, 
1985 

- Barnaba, Epistola, trad. D. Fecioru, în Scrierile Părinţilor apostolici, PSB 1, EIB, Bucureşti, 
1979 

- Boethius, Scurtă expunere a credinţei creştine, trad. D. Popescu, în Boethius şi Salvianus, 
Scrieri, P.S.B. 72, EIB, Bucureşti, 1992 

- Calist Catafygiotul, Despre viaţa contemplativă, trad. D. Stăniloae, în colecţia „Filocalia" (F), 
nr. 8, EIB, Bucureşti, 1979 

- Calist Patriarhul, Capete despre rugăciune, trad. D. Stăniloae, F 8, EIB, Bucureşti, 1979 

- Calist şi Ignatie Xanthopol, Cele 100 de Capete, trad. D. Stăniloae, F 8, EIB, Bucureşti, 1979 

- Chirii al Alexandriei (Sf.), Comentariu la Evanghelia Sfântului Ioan, Scrieri IV, trad. D. 
Stăniloae, PSB 41, EIB, Bucureşti, 2000 

- Chirii al Alexandriei (Sf.), Despre închinarea şi slujirea în Duh şi Adevăr, Scrieri I, trad. D. 
Stăniloae, PSB 38, EIB, Bucureşti, 1991 

- Chirii al Alexandriei (Sf.), Despre Sfânta Treime, Scrieri III, trad. D. Stăniloae, PSB 40, EIB, 
Bucureşti, 1994 

- Chirii al Alexandriei (Sf), Glafire, Scrieri II, trad. D. Stăniloae, PSB 39, EIB, Bucureşti, 1992 

- Chirii al Alexandriei (Sf), Zece Cărţi împotriva lui Iulian Apostatul, trad. Constantin Daniel 
revăzută de Î.P.S. Nicolae Corneanu, Editura Anastasia, 2000 

- Chirii al Ierusalimului (Sf), Catehezele, trad. D. Fecioru, EIB, Bucureşti, voi. I - 1943; voi. II 

- 1945 

- Ciprian al Cartaginei (Sf. ), Despre gelozie şi invidie, trad. D. Popescu, în Apologeţi de limbă 
latină, PSB 3, EIB, Bucureşti, 1981 

- Ciprian al Cartaginei (Sf. ), Despre rugăciunea domnească, trad. D. Popescu, în Apologeţi de 
limbă latină, PSB 3, EIB, Bucureşti, 1981 

- Ciprian al Cartaginei (Sf), Despre unitatea Bisericii ecumenice, trad. D. Popescu, în 
Apologeţi de limbă latină, PSB 3, EIB, Bucureşti, 1981 

- Clement Alexandrinul, Cuvânt de îndemn către Elini, Scrieri I, trad. D. Fecioru, PSB 4, EIB, 
Bucureşti, 1982 

- Clement Alexandrinul, Pedagogul, Scrieri I, trad. D. Fecioru, PSB 4, EIB, Bucureşti, 1982 

- Clement Alexandrinul, Stromate, Scrieri II, trad. D. Fecioru, PSB 5, EIB, Bucureşti, 1982 

- Clement Romanul (Sf. ), Epistola către Corinteni, trad. D. Fecioru, în Scrierile Părinţilor 
apostolici, PSB 1, EIB, Bucureşti, 1979 

- Diadoh al Foticeii, Cuvânt ascetic, trad. D. Stăniloae, F 1, Tipografia Arhidiecezană, Sibiu, 
1946 

- Diadoh al Foticeii, Cuvânt ascetic în 100 de capete, trad. D. Stăniloae, F 1, Tipografia 
Arhidiecezană, Sibiu, 1946 

- Didim din Alexandria, Despre Duhul Sfânt, trad. Vasile Răducă, Editura Sofia, Bucureşti, 
2001 

- Dionisie Areopagitul (Sf), Despre Ierarhia cerească, Opere complete, trad. D. Stăniloae, Ed. 
Paideia, Bucureşti, 1996 

- Dorotei (Ava), învăţături de suflet folositoare, trad. D. Stăniloae, F 9, EIB, Bucureşti, 1980 

- Efrem Şirul (Sf. ), Cuvânt despre preoţie, trad. D. Fecioru, în Sfântul Ioan Gură de Aur, Sfântul 
Grigorie de Nazianz şi Sfântul Efrem Şirul, Despre preoţie, EIB, Bucureşti, 1987 

- Efrem Şirul (Sf. ), Imne I, Imnele Păresimilor, Azimelor, Răstignirii şi învierii, trad. Ioan I. Ică 
jr, Editura Deisis, Sibiu, 1999 

- Efrem Şirul (Sf), Imne II, Imnele Naşterii şi Arătării Domnului, trad. Ioan I. Ică jr, Editura 
Deisis, Sibiu, 2000 

- Eusebiu de Cezareea, Istoria bisericească, Scrieri I, trad. Teodor Bodogae, PSB 13, EIB, 
Bucureşti, 1987 

- Evagrie Ponticul, Cuvânt despre rugăciune, trad. D. Stăniloae, F 1, Tipografia Arhidiecezană, 
Sibiu, 1946 

- Evagrie Ponticul, Capete despre deosebirea patimilor şi a gândurilor, trad. D. Stăniloae, F 1, 
Tipografia Arhidiecezană, Sibiu, 1946 

- Evagrie Ponticul, Schiţă monahicească, în care se arată cum trebuie să ne nevoim şi să ne 
liniştim, trad. D. Stăniloae, F 1, Tipografia Arhidiecezană, Sibiu, 1946 

- Filotei Sinaitul, Capete despre trezvie, trad. D. Stăniloae, F 4, Tipografia Arhidiecezană, Sibiu, 
1948 

- Grigorie al Salonicului (Sf.), Că toţi creştinii îndeobşte trebuie să se roage neîncetat, trad. D. 
Stăniloae, F 7, EIB, Bucureşti, 1977 

- Grigorie de Nazianz (Sf), Cele cinci cuvântări teologice, trad. D. Stăniloae, Ed. Anastasia, 
Bucureşti, 1993 

- Grigorie de Nazianz (Sf), Despre preoţie, trad. D. Fecioru, în voi. Sf. Ioan Gură de Aur, Sf. 
Grigorie de Nazianz, Sf. Efrem Şirul, Despre preoţie, EIB, Bucureşti, 1987 

- Grigorie de Nyssa (Sf.), Cuvânt apologetic la Hexaimeron, Scrieri II, trad. T Bodogae, PSB 
30, EIB, Bucureşti, 1998 

- Grigorie de Nyssa (Sf), Despre desăvârşire, către monahul Olimpiu, Scrieri II, trad. T 
Bodogae, PSB 30, EIB, Bucureşti, 1998 

- Grigorie de Nyssa (Sf.), Despre facerea omului, Scrieri II, trad. T Bodogae, PSB 30, EIB, 
Bucureşti, 1998 

- Grigorie de Nyssa (Sf.), Despre fericiri, Scrieri I, trad. D. Stăniloae, PSB 29, EIB, Bucureşti, 
1982 

- Grigorie de Nyssa (Sf.), Despre înţelesul numelui de creştin, către Armoniu, Scrieri II, trad. T. 
Bodogae, PSB 30, EIB, Bucureşti, 1998 

- Grigorie de Nyssa (Sf.), Despre nevoinţă, Scrieri I, trad. D. Stăniloae, PSB 29, EIB, Bucureşti, 
1982 

- Grigorie de Nyssa (Sf.), Despre pruncii morţi prematur, către Hierios, Scrieri II, trad. T 
Bodogae, PSB 30, EIB, Bucureşti, 1998 

- Grigorie de Nyssa (Sf.), Despre rugăciunea domnească, Scrieri I, trad. D. Stăniloae, PSB 29, 
EIB, Bucureşti, 1982 

- Grigorie de Nyssa (Sf.), Despre viaţa lui Moise, Scrieri I, trad. Ioan Buga, PSB 29, EIB, 
Bucureşti, 1982 

- Grigorie de Nyssa (Sf.), Dialogul despre suflet şi înviere, Scrieri II, trad. T Bodogae, PSB 30, 
EIB, Bucureşti, 1998 

- Grigorie de Nyssa (Sf.), La titlurile Psalmilor, Scrieri II, trad. T Bodogae, PSB 30, EIB, 
Bucureşti, 1998 

- Grigorie de Nyssa (Sf.), Marele cuvânt catehetic, Scrieri II, trad. T. Bodogae, P.S.B. 30, EIB, 
Bucureşti, 1998 

- Grigorie de Nyssa (Sf.), Omilii la Ecclesiast, Scrieri II, trad. T Bodogae, PSB 30, EIB, 
Bucureşti, 1998 

- Grigorie de Nyssa (Sf), Tâlcuire la Cântarea Cântărilor, Scrieri I, trad. D. Stăniloae, PSB 29, 
EIB, Bucureşti, 1982 

- Grigorie Palama (Sf), Capete despre cunoştinţa naturală, trad. D. Stăniloae, F 7, EIB, 
Bucureşti, 1977 

- Grigorie Palama (Sf), Despre împărtăşirea dumnezeiască, trad. D. Stăniloae, F 7, EIB, 
Bucureşti, 1977 

- Grigorie Palama (Sf.), Despre rugăciune, trad. D. Stăniloae, F 7, EIB, Bucureşti, 1977 

- Grigorie Palama (Sf.), Despre sfânta lumină, trad. D. Stăniloae, F 7, EIB, Bucureşti, 1977 

- Grigorie Palama (Sf), Omilii I, traducere Constantin Daniel, revăzută de Laura Pătraşcu şi 
stilizată de Răzvan Codrescu, Editura Anastasia, Bucureşti, 2000 

- Grigorie Palama (Sf.), 150 Capete despre cunoştinţa naturală, trad. D. Stăniloae, F 7, EIB, 
Bucureşti, 1977 

- Grigorie Sinaitul (Sf.), Capete foarte folositoare în acrostih, trad. D. Stăniloae, F 7, EIB, 
Bucureşti, 1977 

- Grigorie Sinaitul (Sf.), învăţătură despre liniştire şi rugăciune, trad. D. Stăniloae, F 7, EIB, 
Bucureşti, 1977 

- Ignatie Teoforul (Sf.), Epistola către Efeseni, trad. D. Fecioru, în Scrierile Părinţilor 
apostolici, PSB 1, EIB, Bucureşti, 1979 

- Ilie Ecdicul, Culegere din sentinţele înţelepţilor, trad. D. Stăniloae, F 4, Tipografia 
Arhidiecezană, Sibiu, 1948 

- Ioan Carpatiul, Cuvânt ascetic şi foarte mângâietor, trad. D. Stăniloae, F 4, Tipografia 
Arhidiecezană, Sibiu, 1948 

- Ioan Carpatiul, Una sută capete de mângâiere, trad. D. Stăniloae, F 4, Tipografia 
Arhidiecezană, Sibiu, 1948 

- Ioan Casian (Sf), Aşezămintele mănăstireşti, Scrieri alese, trad. Vasile Cojocaru, PSB 57, 
EIB, Bucureşti, 1990 

- Ioan Casian (Sf), Convorbiri duhovniceşti, Scrieri alese, trad. David Popescu, PSB 57, EIB, 
Bucureşti, 1990 

- Ioan Casian (Sf), Despre cele opt gânduri ale răutăţii, trad. D. Stăniloae, F 1, Tipografia 
Arhidiecezană, Sibiu, 1946 

- Ioan Casian (Sf), Despre întruparea Domnului, Scrieri alese, trad. D. Popescu, PSB 57, EIB, 
Bucureşti, 1990 

- Ioan Damaschin (Sf), Cele trei tratate contra iconoclaştilor, trad. D. Fecioru, EIB, Bucureşti, 
1998 

- Ioan Damaschin (Sf), Dogmatica, trad. D. Fecioru, ediţia a Ii-a, EIB, Bucureşti, 1943 

- Ioan Gură de Aur (Sf), Cuvânt de sfătuire către Teodor cel căzut, în voi. Despre feciorie, 
Apologia vieţii monahale, Despre creşterea copiilor, trad. D. Fecioru, EIB, Bucureşti, 2001 

- Ioan Gură de Aur (Sf), Despre feciorie, în voi. Despre feciorie, Apologia vieţii monahale, 
Despre creşterea copiilor, trad. D. Fecioru, EIB, Bucureşti, 2001 

- Ioan Gură de Aur (Sf), Despre mărginită putere a diavolului, Despre căinţă, Despre necazuri 
şi biruirea tristeţii, trad. D. Fecioru, EIB, Bucureşti, 2002 

- Ioan Gură de Aur (Sf), Omiliile despre pocăinţă, în Sf. Ioan Gură de Aur, Omiliile despre 
pocăinţă şi Sf. Sofronie al Ierusalimului, Viaţa Cuvioasei Măria Egipteanca, trad. D. Fecioru, 
EIB, Bucureşti, 1998 

- Ioan Gură de Aur (Sf), Omilii la Epistola către Romani, trad. P S. Teodosie Atanasiu, 
revizuită şi îngrijită de Cezar Păvălaşcu şi Cristian Untea, Ed. Christiana, Bucureşti, 2005 

- Ioan Gură de Aur (Sf), Omilii la Facere, trad. D. Fecioru, PSB 21-22, EIB, Bucureşti, voi. I- 
1987; voi. 11-1989 

- Ioan Gură de Aur (Sf), Omilii la Matei, trad. D. Fecioru, PSB 23, EIB, Bucureşti, 1994 

- Ioan Gură de Aur (Sf), Omilia rostită când a fost hirotonit preot, trad. D. Fecioru, în voi. Sf. 
Ioan Gură de Aur, Sf. Grigorie de Nazianz, Sf. Efirem Şirul, Despre preoţie, EIB, Bucureşti, 
1987 

- Ioan Gură de Aur (Sf), Predici la Sărbători împărăteşti şi Cuvântări de laudă la Sfinţi, trad. 
D. Fecioru, EIB, Bucureşti, 2002 

- Ioan Gură de Aur (Sf), Tratatul despre preoţie, trad. D. Fecioru, în voi. Sf. Ioan Gură de Aur, 
Sf. Grigorie de Nazianz, Sf. Efrem Şirul, Despre preoţie, EIB, Bucureşti, 1987 

- Ioan Scărarul (Sf), Scara duhovnicescului urcuş, trad. D. Stăniloae, F 9, EIB, Bucureşti, 1980 

- Isaac Şirul (Sf), Cuvinte către singuratici, partea II, trad. Ioan I. Icăjr, Ed. Deisis, Sibiu, 2003 

- Isaac Şirul (Sf), Cuvinte către singuratici, partea III, trad. Ioan I. Ică jr, Ed. Deisis, Sibiu, 
2005 

- Isaac Şirul (Sf), Cuvinte despre sfintele nevoinţe, trad. D. Stăniloae, FIO, EIB, Bucureşti, 
1981 

- Isaia Pustnicul, Douăzeci şi nouă de cuvinte, trad. D. Stăniloae, F 12, Ed. Harisma, Bucureşti, 
1991 

- Isaia Pustnicul, Fragmente, trad. D. Stăniloae, F 12, Ed. Harisma, Bucureşti, 1991 

- Isichie Sinaitul (Sf.), Scurt cuvânt de folos sufletului şi mântuitor despre trezvie şi virtute, trad. 
D. Stăniloae, F 4, Tipografia Arhidiecezană, Sibiu, 1948 

- Iustin Martirul şi Filosoful (Sf.), Apologia întâia, trad. Olimp Căciulă, în Apologeţi de limbă 
greacă, PSB 2, EIB, Bucureşti, 1980 

- Macarie Egipteanul (Sf.), Omilii duhovniceşti, trad. Constantin Corniţescu, PSB 34, EIB, 

- Macarie Egipteanul (Sf.), 21 de Cuvântări despre mântuire, trad. Ioasaf Popa, Editura 

- Marcu Ascetul, Despre cei ce-şi închipuie că se îndreptează din fapte, trad. D. Stăniloae, F 1, 
Tipografia Arhidiecezană, Sibiu, 1946 

- Marcu Ascetul, Despre legea duhovnicească, trad. D. Stăniloae, F 1, Tipografia 
Arhidiecezană, Sibiu, 1946 

- Marcu Ascetul, Epistolă către Nicolae Monahul, trad. D. Stăniloae, F 1, Tipografia 
Arhidiecezană, Sibiu, 1946 

- Marcu Ascetul, Răspuns acelora care se îndoiesc de Dumnezeiescul Botez, trad. D. Stăniloae, 
F 1, Tipografia Arhidiecezană, Sibiu, 1946 

- Maxim Mărturisitorul (Sf.), Capetele despre cunoştinţa de Dumnezeu, trad. D. Stăniloae, F 2, 
Tipografia Arhidiecezană, Sibiu, 1946 

- Maxim Mărturisitorul (Sf.), Capetele despre dragoste, trad. D. Stăniloae, F 2, Tipografia 
Arhidiecezană, Sibiu, 1946 

- Maxim Mărturisitorul (Sf.), Capetele gnostice, trad. D. Stăniloae, F 2, Tipografia 
Arhidiecezană, Sibiu, 1946 

- Maxim Mărturisitorul (Sf.), Capetele teologice, F 2, ediţia a Ii-a, Ed. Harisma, Bucureşti, 1993 

- Maxim Mărturisitorul (Sf.), Cuvânt ascetic, trad. D. Stăniloae, F 2, Tipografia Arhidiecezană, 

- Origen, Comentariu la Evanghelia după Matei, Scrieri alese II, trad. T. Bodogae şi N. Neaga, 

